
PADEKA 


„Akordeono nusikaltimus“ rašiau dvejus metus, nuolat pertrauk- 
dama ir vėl iš naujo pradėdama darbą dėl įvairių įvykių, tarp 
kurių - mano mamos bei keleto giminaičių ir draugų mirtys, per- 
sikraustymas iš Vermonto į Vajomingą, kai knygos buvo įkalin- 
tos dėžėse aštuonis mėnesius, nuolatinės kelionės, riešo lūžis, 
leidėjų pasikeitimas. Aš niekada nebūčiau baigusi šios knygos, 
jei ne susidomėjusių ir geraširdžių žmonių pagalba, jie padėjo 
man susipažinti su akordeono muzikos ištakomis, suteikė įvairių 
žinių, nurodė knygų sąrašus, atsiuntė laikraščių iškarpų, atviru- 
kų, kasečių ir kompaktinių diskų, supažindino su akordeono mu- 
zikos tyrinėtojais ir pačiais muzikantais. Labai labai ačiū visiems, 
toliau išvardintiems, ypač Lizai Darhansoff, šaltakraujei mote- 
riai, kuri daug kartų maldė mano nerimą, kai aš sakydavau, kad 
dar vieno pertrūkio ši knyga tikrai neatlaikytų, Barbarai Gross- 
man, kuri padėjo knygai išvysti dienos šviesą, ir Nanai Graham, 
davusiai man pietus, laiko ir ilgą pavadėlį. 

Dėkoju 1992-ųjų Gugenhaimo draugijai, kuri padėjo daryti 
tyrimą rašant „Žinias paštu“, „Akordeono nusikaltimus“ ir te- 
bepadeda rašant trečiąją knygą. Vajomingo Ucross Foundation 
suteikė man ramią salelę (tikrąja to žodžio prasme, dėl pavasa- 
rinio potvynio), kurioje parašiau nemaža šios knygos skyrių. 
Ypač dėkoju Elizabethai Guheen ir Raymondui Plankui už jų 
begalinį gerumą. 

Dėkoju Patricijai A. Jasper, Teksaso Folkloristikos fondo di- 
rektorei, už leidimą pasiklausyti Fondo centro įrašytų interviu 
su Teksaso akordeonistais, taip pat už pietryčių Teksaso muzi- 
kinės arenos nuo Antoine Ostine iki Continental Hiūstone pri- 
statymą; dėkoju Rickui Hernandezui, Teksaso Menų komisi- 
jos nariui, supažindinusiam mane su šia moterimi. Dėkoju Ja- 
nei Beck iš Vermonto Folkloristikos centro už keletą vertingų 
patarimų. Labai ačiū muzikologams Lisai Ornstein ir Nickui 
Hawesui iš Acadian Archives Meino universitete Fort Kente. 
Puikus Kvebeko muzikos išmanymas, kuriuo Lisa pasidalijo su 
manimi, maloningas supažindinimas su Marceliu Messervieru 
ir Raynaldu Ouellette'u, akordeono virtuozais iš Montmanji, 
bei jos vertimai buvo labai naudingi. Norėčiau padėkoti Ray- 
noldui Ouellette'ui, - ne tik visame pasaulyje pripažintam mu- 
zikantui, bet ir nuostabiam akordeonų meistrui, Carrefour mon- 
diale organizatoriui - už jo pastabas dėl akordeonų istorijos ir 
jų gamybos. Taip pat esu dėkinga Marceliui Messervierui, ku- 
rio puikūs akordeonai ir virtuoziškas grojimas yra virtę legen- 
da, dėkoju už valandą, praleistą jo dirbtuvėje, ir komentarus 
apie savo, akordeonisto, gyvenimą. Dėkoju Jerry'ui Minarui iš 
Naujosios Prahos, Minesotos, už pažintį su „slidžiąja“ koncer- 
tina, labiau žinoma kaip vokiškoji koncertina. Ačiū Joeliui Co- 
wanui, sąmojingam keliaujančiam muzikos dėstytojui, „Kon- 
certinos ir Akordeono“ redaktoriui. Ačiū Bobui Snope'ui, akor- 
deonų taisytojui iš Amhersto, Masačūsetso, už kantrius ir de- 
talius paaiškinimus apie visus, kokius tik galima žinoti, akordeo- 
no niuansus, už pasiūlymus ir rankraščio perskaitymą ieškant su 
akordeonu susijusių klaidų. Dėkoju Rheai Cotė Robbins iš Pran- 
cūzų-amerikiečių centro Meino universitete Orone ir vermon- 
tietei Marthai Pellerin iš Jeter le Pont trio už komentarus apie 
prancūzų kilmės amerikiečius ir jų muziką. Ačiū Bartui Schnei- 
deriui, muzikantui ir „Smalsaus proto apžvalgos“ redaktoriui, 
už mano keistos knygos apie akordeoną priglaudimą. Dėkoju 

Pat Fisken iš Dartmauto universiteto bibliotekos Padoke mu- 
zikos skyriaus, Judithai Gray, folkloro specialistei, Edwinui Mat- 
hiasui iš Garso įrašų nuorodų centro ir Robinui Sheetsui, mu- 
zikos skyriaus nuorodų bibliotekininkui, dirbantiems Kongre- 
so bibliotekoje. Dėkoju Laurai Hohnhold iš Outside žurnalo 
už vertingą informaciją apie Čikagos akordeonistus. Dėkoju 
skvarbios akies Christopheriui Potteriui iš „Ketvirtojo dvaro“, 
kuris išrankiojo stambias ir smulkias klaidas. Ačiū Jimui Ca- 
dy'ui iš Cady and Hoar, kad man paaiškino mano veikėjų verslo 
reikalus. Ačiū vokiečių kalbos redaktoriui Geraldui J. Tragei- 
seriui iš Luchterhand Literaturverlag, kuris pataisė dideles ir ma- 
žas klaidas. Ačiū Barry'ui Anceletui iš Pietvakarių Luizianos 
universiteto už neįkainojamus pasiūlymus. 

Dėkoju savo sūnui Jonathanui Langui už ilgai trukusį groji- 
mą - jis dirba garso operatoriumi, taip pat esu dėkinga savo 
marčiai bliuzo dainininkei Gailai Lang už instrukcijų knygas, 
ezoterinius straipsnius apie paskutines akordeono pasaulio nau- 
joves, už kerinčius akordeonistų įrašus ir patarimus dėl knygos 
veikėjų senovinės kalbos. Dėkoju savo sūnui, etnomuzikologi- 
jos studentui, Morganui Langui, kuris man pirmasis papasako- 
jo apie kiniškąjį šengą, pučiamųjų instrumentų protėvį, ir visa- 
pusiškai praplėtė mano muzikinę patirtį. Dėkoju savo sūnui 
Gillisui Langui už San Diego akordeonistų vaizdajuostes ir jų 
šmaikščius pokštus, taip pat esu dėkinga savo dukrai Mutty 
Clarkson, kuri palengvino mano dalią patiekdama neįtikėtiną 
angliškų sklindžių įvairovę. Dėkoju savo tėčiui George'ui N. 
Proulxui už jo tikrą pasakojimą apie mokytoją, kuri bausdavo 
mokinius vaikinus, liepdama klauptis po savo stalu. 

Ačiū Joeliui Conarroe'ui už dėdės Diko nuotrauką, kurioje 
jis mūvi plačias, ties keliais susegamas kelnes, o ant kelių laiko 
akordeoną; dėkoju Claire Van Vliet už tostą personifikuotam 
popieriniam akordeonui, kurį pasakė Cece Bell; ačiū Jonui Fo- 
xui už miniatiūrinį akordeoną (ir jo dėžę), kuris daro viską, tik 

negroja. Dėkoju Dan Williams už sunkiai prieinamus įrašus, 
kasetes ir kompaktinius diskus ir bravo bravisimo Robertui War- 
neriui už neįtikėtiną akordeono efemerą. Dėkoju Bobiui Do- 
bersteinui už patarimus ir visokeriopą pagalbą pradedant sli- 
džių maršrutu ir baigiant užsikirtusiomis garažo durimis. Dė- 
koju Kimblei Mead už Havajų kaubojų juostą (bei daugelį kitų 
juostų) ir „Pusryčių klubui“, kuriame aš išvydau tikrų tikriau- 
sius kolekcionierius, apimtus visiško pamišimo. Dėkoju Lau- 
rent ir Pascale'ui Gaudin, kurie iš Prancūzijos man parvežė re- 
tai dabar pasitaikančius dūdmaišio įrašus. Ačiū Tomui Watki- 
nui, kuris yra toks pats entuziastas, kaip ir aš, ir kuris buvo 
mano kompanionas kelionėje į kasmetinį Montmanji savaitga- 
lį de Vaccordėon. Dėkoju Denverio Tattered Cover knygynui, o 
ypač esu dėkinga Dotty Ambler už knygas, pagalbą ir žaibišką 
aptarnavimą, pranokusį bet kokius lūkesčius. Galiausiai labai 
dėkoju stipruoliui Gillianui Blake'ui, Niujorke nešusiam mano 
knygas iš Televizijos ir radijo muziejaus į mano viešbutį. 


Mano tėtis džiuto maiše atsivežė armoniką, ir tai buvo vie- 
nintelis jo turtas. 
RAY MAKI, Garlaivio užrašai 


Jei Amerikoje nebūtų juodaodžių, iš Europos kilę amerikie- 
čiai nebūtų „baltieji“ — jie būtų tik airiai, italai, lenkai, vel- 
siečiai ir kitokie, įsivėlę į klasių, lyčių ir etninę kovas dėl išta- 
kų ir tapatybės. 

CORNEL WEST, Rasių problemos 


Caminante, no hay camino, 
Se hace camino al andar. 


Keleivi, čia kelio nėra, 
Keliai atsiranda, kai juos pramina. 
ANTONIO MACHADO 


Daugiau nei šimtmetį akordeonas keliauja iš rankų į rankas, 
grodamas įvairių etninių grupių muziką. Istoriniai veikėjai ne- 
išvengiamai susimaišo ir bendrauja su išgalvotais veikėjais. Kar- 
tais pramanyti veikėjai įsitraukia į istorinių įvykių sukūrį, o kar- 
tais istoriniai įvykiai yra truputį arba net labai suliteratūrina- 
mi. Pasakojimas apie išgalvotą akordeonų meistrą yra parašy- 
tas išgalvoto pranešimo forma. Jis paremtas Naujajame Orlea- 
ne leidžiamo laikraščio Daily Picayune 1891 metų kovo mėne- 
sio straipsniais, kuriuose pasakojama apie 1891-aisiais šiame 
mieste įvykdytą linčo teismą vienuolikai italų. Visoje knygoje 
minimi tikri laikraščių skelbimai, radijo žaidimai, plakatai, dainų 
pavadinimai, poezijos eilutės, etiketės, klijuojamos ant buiti- 
nių daiktų, ir organizacijų sąrašai; visi jie susimaišę su išgalvo- 
tais skelbimais, etiketėmis, daiktais ir sąrašais. Nė vienas iš vei- 
kėjų neturi prototipo tarp gyvenančių, tikrovėje egzistuojančių 
žmonių. Akordeonai yra tokie, kokius jūs juos įsivaizduojate. 


AKORDEONŲ MEISTRAS 


Instrumentas 


Kiekvieną kartą, kai jis žvilgtelėdavo į akordeoną, akį prikaus- 
tydavo traškėjimas, nelyg jo akis iš tikrųjų būtų ausis. Instru- 
mentas ilsėjosi ant suolo: lakas blizgėjo tartum nenudžiūvęs 
kraujas. Šviesos versmė skalavo perlamutrą, devyniolika nušli- 
fuotų kaulinių mygtukų, mirktelėjo porai mažučių ovalinių veid- 
rodėlių, apvedžiotų juodais dažais, - akims, kurios ieško kitų 
akių, ieško nuodingo žvilgsnio tų, apsėstųjų malocchio' ,nes ne- 
kantrauja sugrąžinti žvilgsnio geluonį Žiūrinčiajam. 

Iš žalvario plokštės juvelyro pjūkleliu jis išpjovė groteles, ku- 
riose išraižė povų ir alyvų lapų ornamentą. Skląsčiukus, jun- 
giančius dumplių rėmus su dėklu, žalvarinius varžtelius, cin- 
kuotą vožtuvėlio plokštelę, jautrią ašį, liežuvėlius, pagamintus 
iš plieno, ir seną kirkeizietišką riešutmedį dėklui, - visa tai jis 
nusipirko. Tačiau kita sumeistravo pats: V formos vielines spy- 
ruokles ir jų susuktas kilputes, kurios slėpėsi po mygtukais ir 
sugrąžindavo juos į vietą, kad pažadintų jais bėgiojančius pirš- 
tus, mygtukus, svirtelių virbelius. Dumplės giliais grioveliais, 
odiniai pistonai ir tarpikliai, kampiniai sujungimai iš perrėžtos 
minkštos odos, svirtelių aptraukimas, visa tai iš ožiuko, kuriam 

jis perpjovė gerklę ir kurio odą patamsino kalkių, smegenų ir 
lajaus mišiniu. Dumplės buvo sudarytos iš aštuonių klosčių. Me- 
dines dalis jis išpjaustė iš kietojo riešutmedžio, atsparaus drėg- 
mei ir deformacijai, nugludino smėliu, sumontavo, visą tą laiką 
kvėpuodamas nuodingomis dulkėmis. Suklijavęs dėklą, laukė 
šešias savaites, kad galėtų tęsti darbą. Jo nedomino paprastų 
akordeonų darymas. Jis turėjo savo teoriją, savo supratimą apie 
puikų instrumentą; šis instrumentas turėjo jam padėti susikrauti 
turtus La Merikoje. 

Jis nustatė kvintas ir kvartas plika ausimi, naudodamas tik 
kamertoną, pagaudamas skausmingą, bet malonų disonansą. 
Jo tono pajautimas buvo tikslus, jis girdėjo dermes net vyrių 
vaitojime. Mygtukai veikė greitai, tyliai barškėdami, tarsi loši- 
mo kauliukai lošiko delne. Iš toli instrumento skambesys buvo 
šiurkštus ir verkiantis, klausytojams primenantis meilės bruta- 
lumą, visokeriopą alkį. Natos byrėjo kandžios ir aštrios: tarsi 
būtų beprotiškai maudęs iltinis dantis. 


Pasaulis - tai laiptai 


Akordeonų meistras buvo gauruotas ir raumeningas, juodų 
plaukų banga kilo virš gražių bruožų veido, ausys - tarsi forme- 
lės sausainiams kepti. Jo akių rainelės buvo gintaro spalvos; 
vaikystėje jis kentėjo dėl „Žvairio“ pravardės. Sulaukęs dvide- 
šimties, pasipriešino tėvo valiai ir iš kaimo patraukė šiaurėn, į 
Kastelfidardo akordeonų fabrikus. Tėvas prakeikė jį ir jie nie- 
kuomet po to nebesikalbėjo. 

Jis sugrįžo į kaimą, kai Alba, jo sužadėtinė, perdavė žinią apie 
galimybę išsinuomoti žemės sklypelį su mažutėliu vynuogynu ir 
miniatiūriniu nameliu. Jis mielai išvyko iš miesto, kadangi buvo 
įsivėlęs į pavojingą meilės nuotykį su ištekėjusia moterimi. Jo 
plaukuotumas traukė moteris. Kartkartėmis žmona jį apkaltin- 

davo neištikimybe. O tokių atvejų buvo net keli. Akordeonai ir 
plaukai viliojo moteris, ar jis dėl to kaltas? Ji tai Žinojo - jo ta- 
lentas muzikai ją beprotiškai traukė, kaip ir jo šilkinis kailis, — 
plaukai, besigarbanojantys nuo pat marškinių apykaklės. 

Jis greitai peršaldavo, imdavo drebėti vos saulei pasislėpus 
už debesies. Jo žmona buvo karšta moteris, ir stovėdamas šalia 
jos galėjai jausti karštį, kuris sklido nuo jos tartum nuo krosne- 
lės. Jos rankos čiupdavo vaikus, lėkštes, paukščių plunksnas, 
ožkų spenius tuo pačiu karštu judesiu. 

Nuomojami vynuogynai Calabrese, Negro d'Avola, Spagnolo 
duodavo aitrų vyną be pavadinimo, kuris buvo parduodamas 
užsieniečiams kaip maišymui skirtas vynas. Vietiniai žmonės 
turėjo paprotį fermentinę misą laikyti vynmaišiuose ištisą sa- 
vaitę, tai suteikdavo vynui aitrų skonį ir juodai violetinę spalvą. 
Gurkštelėjus, jis išdegindavo burną, ir, kaip ir kiti žaizdas už- 
traukiantys skysčiai, garsėjo gydomosiomis savybėmis. Užsie- 
niečiai pirkėjai mokėjo už jį labai mažai, bet, kadangi tai buvo 
vienintelis įmanomas pajamų šaltinis, augintojai negalėjo pro- 
testuoti. Žemės, pinigų ir prekių stygius, žmonių negalios su- 
kūrė intrigų ir nuolaidumo, žongliravimo, dievagojimosi pri- 
siekinėjant ir brutualios jėgos atmosferą. Kaipgi jie dar galėtų 
gyventi? 

Be vynuogyno, akordeonų meistras ir jo Žmona nuomojo pen- 
kis senus alyvmedžius ir figmedį, augančius palei tvorą, ir di- 
džiausi jų gyvenimo rūpesčiai buvo vaikai, ožkos, vynuogių kau- 
pimas, genėjimas, pilnų pintinių vilkimas. Naktį vietovės skur- 
das aidėdavo vėjo švilpime, kai jis košdavo vynuogienojų sta- 
garus, ir. raudančių šakų trintyje. Jų įsikabinimas į žemės lopi- 
nėlį apsilpo, kai žemvaldys, gyvenantis Palerme, name su vari- 
niu stogu, vienais, o po to ir kitais metais padidino rentą. 

Akordeonų meistro parduotuvė buvo sodo gale - pašiūrė, 
kurioje anksčiau priglausdavo sergančias ožkas ir kurios plotas 
buvo neką didesnis už dvigulę lovą. 

Ant lentynos jis laikė indelius su laku, dėžę su smulkiu šelaku, 
įvairius klijus ir maketus, perlamutro kvadratėlius, du mažojo 
pirštelio dydžio užkimštus buteliukus, į kuriuos buvo supilta bron- 
za. Čia buvo dildės, gremžtukai, kaltai - vienas iš jų - gabalas 
metalo, kurį jis iškasė iš dirvos - ir skaptai, čiaupeliai, spaudai, 
metaliniai liežuvėliai ir kabliukai, žnyplės, skylmušos ir sąvar- 
žos, dauguma jų pavogti iš gamyklos Kastelfidarde - kokiu gi 
kitu būdu įsigytum šiuos būtinus daiktus. Aviamechaniko teptu- 
ku, padarytu iš keleto sabalo plaukelių, jis nudažydavo įvijas ir 
klavišus; įmantriu gėlių ornamentu puošta tripusė briauna ap- 
augdavo bronziniais spygliais. Jis parduodavo instrumentus 
makleriui, kuris, kaip ir vyno pirkliai, beveik nieko jam nesumo- 
kėdavo, gal tik šarkoms palesinti užtekdavo. 

Įvaldęs savo amatą, akordeonų meistras ėmė įsivaizduoti to- 
li gražu nebe tokį gyvenimą, koks verda kaime, o veikiau pana- 
šesnį į gyvenimą tolimoje šalyje, kuri iškilo ir užkariavo jo vaiz- 
duotę: La Merika. Jis svajojo apie naują, niekad nepatirtą gy- 
venimą, apie pinigus, boluojančius toli toli tartum kriaušės, pa- 
sislėpusios tankioj lapijoj. 

Naktį jis tyliai šnibždėjo apie tai žmonai. Ji atsakė: 

— Niekados! 

— Paklausyk, - jis išrėkė įsiutęs, pažadindamas vaiką, - ži- 
nai, ką parašė tavo brolis? Aleksandras, tas kvailys kvadrati- 
niu snukiu, atsiuntė laišką, nusėtą raudono padažo dėmėmis 
ir riebaluotų pirštų atspaudais, jis rašė: „Atvažiuokite, atva- 
žiuokite ir pakeiskite savo likimą, paverskite kančią sidabru ir 
džiaugsmu“. 

— Pasaulis — tai laiptai, - sušnypštė akordeonų meistras tam- 
soje. — Vieni kyla, kiti leidžiasi. Mes privalome kopti į viršų. 

Ji nusprendė nesutikti, užsidengė rankomis ausis ir suvaitojo, 
kai jis pranešė išvykimo dieną, gestu parodė, kad jai jau viskas 
įgriso iki kaklo, ir užvertė akis lyg nunuodytas arklys, kai jis ga- 
liausiai parnešė namo skrynią su geležimi kaustytais kampais. 

Generolo paralyžius 

Akordeonų meistro povyza, bylojanti užslėptą žiaurumą ir iššū- 
kį, patraukdavo kitų vyrų akį. Jis stovėdavo kaire koja tvirtai įsi- 
rėmęs, dešinę dviprasmiškai atkišęs priekin; jo juodi batai buvo 
nuklypę. Charakterį išdavė išvaizda; jis atrodė /ouche" ir agresy- 
vus, bet toks nebuvo. Jis nemėgo grumtis su sunkumais. Jis buvo 
priklausomas nuo žmonos, kai reikėdavo juos įveikti. Jis pateik- 
davo padangėse plevenančią idėją, optimistišką viltį, O ji visados 
ją įgyvendindavo, bent iki šiol. 

Kam teko pabusti naktį, ištiesti ranką miegančios žmonos 
link ir jos vietoj užčiuopti lavoną? Iš vakaro akordeonų meist- 
ro žmona truputį verkė, apraudojo kelionės šmėklą, bet nebu- 
vo nieko, ničnieko, perspėjančio apie paralyžių, ištiksiantį po 
poros valandų, kuris apsivynios jos šonkaulius ir įvarys pleištą į 
sąnarius, sustingdys liežuvį, užšaldys jos smegenis ir įkalins 
žvilgsnį. Drebantys akordeonų meistro pirštai lietė nelankstų 
liemenį, akmeninę ranką, kietą kaklą. Jis manė, kad ji mirus. 
Uždegė šviesą, sušuko jos vardą, purtė sustingusius pečius. 

Laikui bėgant tapo aišku, kad šis paralyžius — tai piktosios 
jėgos prakeiksmas, kažkokio priešo noras, kad ji niekuomet 
neišvyktų iš kaimo, nes prieš tai ji buvo sveika moteris, 0 jos 
vieninteliai trūkumai - atsitiktiniai apopleksijos priepuoliai, pra- 
sidėję dar vaikystėje, ir apsitraukusi akis, kurią, šokant per ves- 
tuves, sužeidė kažkieno mestas migdolas. Ji niekuomet nesirg- 
davo, ne ilgiau kaip dieną nuo pat lopšio; ji tvarkė savo ūkį 
neprarasdama valdžios. Jos stiprus žemas balsas buvo sukurtas 
įsakinėti. Kai ji dar buvo vaikas, jos tėtis praminė ją „Genero- 
lu“. Toks Žmogus turi priešų. 

Akordeonų meistras buvo pasiryžęs šokti nuo uolos ar bėgti 
į dykumą, kad tik kas nors pasakytų, ką jam dabar daryti. Jis 
kreipėsi į savo anytą. 

Paralyžiuotos moters mama sukryžiavo ant krūtinės rankas. 
Rodės, lyg galingas neūžauga bosu šnekėtų iš po susiraukšlėju- 
sios, pageltusios odos. „Eik.Trejiems metams. Užsidirbk ir grįžk. 
Mes ja pasirūpinsim. Geriau, kai vyras iš pradžių vyksta vie- 
nas.“ Jos drėgnos alyvuogių spalvos akys lakstė. 

Senasis tėvas nežymiai linktelėjo, parodydamas, kad sutinka 
su šiuo patarimu. Jų vyriausias sūnus Aleksandras emigravo į 
Niujorką prieš dvejus metus ir siuntė jiems laiškus, prikimštus 
pinigų, laiškus, kuriuose aprašė savo dailius rūbus, vietą visuo- 
menėje, puikią naują vonią (tą pačią vonią, kurioje po kelerių 
metų jį fatališkai užpuolė kažkoks pamišėlis dėl to, kad Alek- 
sandras įspyrė jo sūnui, kai šis triukšmavo laiptinėje; netgi tuo- 
met senieji tėvai neigė, kad jų šeima prakeikta). 

Akordeonų meistro dukterys, verkšlenančios, kad negali plauk- 
ti laivu į La Meriką, buvo išsiųstos pas tetas. Silvanas, vienintelis 
sūnus, sekmadienį priėjęs pirmosios komunijos, buvo vienuoli- 
kos, taigi pakankamai didelis, kad ištvertų visą darbo dieną; jis 
vienintelis lydės tėvą. Mergaitės žvelgė į jį su neapykanta. 

Dar vienas žmogus, kuris kentėjo dėl šių įvykių - tai paraly- 
Žiuotos moters jaunesnioji sesuo, dar visai vaikas, kurios už- 
duotis buvo pro sustingusias lūpas piltuvėliu supilti avižinę ko- 
šę, keisti savo sesers, dariusios tiesiai po savimi, smirdinčias 
paklodes, surasti tam veltėdžiui kūnui, nusėtam pragulomis, 
kitą padėtį, lašinti tyrą vandenį į sausas, nieko nereginčias akis. 


Paslaugusis jaunuolis 


Tėvas ir sūnus iškeliavo paryčiais, blėstančioje žvaigždžių švie- 
soje, stačiu keliu leidosi pasišokinėdami, vis labiau toldami nuo 
sustingusios moters ir jos giminaičių pavargusių akių, toldami 
nuo Įsižeidusių mergaičių, praeidami pro avilio formos akme- 
nį, kuris ženklino kaimo ribą. Akordeonų meistras nešėsi skry- 

nią, O VISI jo įrankiai ir instrumentas, permesti per petį, kybu- 
riavo tarsi iš suraišiotos virvės padarytuose pakinktuose. Ber- 
niukas Silvanas ėjo sulinkęs po susukta avies oda ir pilka ant- 
klode, po drobiniu maišu, prikimštu sūrio ir duonos kepalėlių. 
Nuėjus mažiau nei septyniasdešimt žingsnių, kaimas amžiams 
pradingo iš akių. 

Jie ėjo dvi dienas, sėdo į keltą, plaukė per baltu punktyru 
mirguliuojantį vandenį, tada kėblino geležinkelio stoties link. 
Per visą šią kelionę tėvas beveik nekalbėjo, iš pradžių galvo- 
damas (ir ašaromis laistydamas tą vaizdą), kad Žmona - tai 
tarsi jo marškinių drobė, ji tarsi seilės, drėkinančios jo burną, 
bet vėliau sau pritaikė šiurkščią vyrišką patarlę: geriausia mė- 
Sa Vyro namuose yra mirusi žmona. Nelaimei, jo žmona buvo 
nei gyva, nei mirus. Ištįsęs berniukas, žeminamas tėvo tylėji- 
mo, nebeklausinėjo, bet, kai jie artindavosi prie kaimų, prisi- 
rinkdavo pilnas kišenes akmenukų, kad apmėtytų piktai urz- 
giančius šunis. 

Sicilija atrodė kaip kiauras maišas, iš kurio driekėsi byrančių 
grūdų juosta. Geležinkelio stotyje knibždėte knibždėjo žmo- 
nių: jie šaukė, gestikuliavo, vilko lagaminus ir medines dėžes 
ten ir atgal, spietėsi ant platformos, - atsisveikinančių ir spau- 
džiančių kits kitą glėbyje giminaičių minia, jūra mojančių nosi- 
naičių, moterų šalikai, trikampiais gaubiantys galvas ir surišti 
po smakrais, toji nuostabi geometrija juodų nugarų fone. Te- 
vas ir sūnus įlipo į traukinį ir laukė, kol šis pajudės. Jų draugija 
buvo zyziančios musės ir keleiviai, besiveržiantys vidun ir lauk. 
Jie leipo nuo karščio, nes vilkėjo vilnoniais kostiumais. Ant plat- 
formos stovintys žmonės atrodė tarytum bepročiai. Moterys ver- 
kė ir kėlė į dangų rankas, vyrai kumščiavo savo išvykstančių 
sūnų pečius, vaikai bliovė ir įsikibdavo į tolstančius sijonus taip, 
kad plyšdavo medžiaga, kūdikiai rovė savo motinoms plaukus. 
Konduktoriai, traukinio mašinistai šaukė, stūmė atgal tuos, ku- 

rie buvo be bilietų. Visu traukinio ilgiu keleiviai svėrėsi per 
pravirus langus, stipriai spausdami ir paskutinį kartą bučiuo- 
dami savo artimųjų rankas; jų lūpas iškreipė sielvartas. 

Akordeonų meistras ir Silvanas sėdėjo nesišnekėdami, jų 
žvilgsniai klaidžiojo po visą šią sceną. Traukiniui pajudėjus, iš- 
siveržė šūksnis, pasilikusieji ant platformos stebėjo vagonus, 
slystančius pro juos, ir matė brangių Žmonių veidus, jau virtu- 
sius į neatpažįstamas svetimų kaukes. 

Senyvas vyriškis, liesas lyg lavonas, vilkįs rūdžių spalvos kos- 
tiumą, išsiveržė iš minios ir leidosi bėgti šalia traukinio. Jo akys 
užkibo už Silvano. Nepažįstami dažnai spoksodavo į berniuką, 
jo didelius skruostikaulius ir įdubusias akis, visai nebūdingą vai- 
kui veidą; kažkas ispaniška ar mauriška slypėjo tame parau- 
dusiame akių apvade. Vyriškis kažin ką šaukė, pakartojo, šau- 
kė ir bėgo, kai traukinys padidino greitį; jis bėgo savo voriš- 
komis kojomis per nelygią žemę palei bėgius, ir, kai bėgiai 
nusuko ir traukinys nutolo, berniukas atsigręžęs pamatė vyrą 
vis dar tebebėgantį, labai atsilikusį nuo traukinio, galiausiai — 
vežio dūmus. 

— Ką jis ten sakė? - pasiteiravo tėvas. 

— Jis sakė pasakyti Silvanui, aš manau, jog jis turėjo omeny 
mane, kad tas kitas Silvanas atsiųstų jam pinigų. Jis sakė nu- 
mirs, jei negalės išvykti. 

Akordeonų meistras sugriežė dantimis - jis labai susinervi- 
no. Jį suerzino, kad kažkoks nepažįstamasis šaukia jo sūnaus 
vardą ir prašo pinigų. Bet stovintysis jo kairėje, jaunas stiprus 
vyriškis, kuris ką tik įlipo į traukinį - šlykštusis pakeleivis su 
tarpu tarp priekinių dantų ir platėjančia nosimi - timptelėjo 
jam už rankovės. 

— Pažįstu jį. Pazzo, pazzo'. Tas beprotis ateina ant platfor- 

mos kasdien, vejasi traukinį kam nors šaukdamas, kad pasa- 
kytų jo broliui, jog šis atsiųstų jam pinigų ir jis galėtų nuvykti 
į Niujorką. Nusiraminkite. Jis neturi brolio. Jo brolis mirė prieš 
šimtą metų, sutryptas arklio La Merikoje. O jūs, jūs ten va- 
žiuojate? 

Akordeonų meistrą tiesus klausimas pamalonino; būtinybė 
išsipasakoti jį guodė. 

— Į Niujorką. Mano Žmona ir vaikai, visi mes turėjom ten 
važiuoti, bet prieš du mėnesius, tik pagalvokit, prieš du mėne- 
sius mano žmona tapo medžio lenta, ją surietė bjauri liga, taigi 
dabar keliaujame tik dviese: aš ir sūnus. Ji nemirus, ji gyvena, 
tik negali judėti. Mūsų planas buvo toks: nuvykti į La Meriką ir 
įkurti mažą muzikos prekių parduotuvę, prekiaujančią instru- 
mentais, o kartu ir taisyklą. Aš esu akordeonų meistras ir pats 
truputėlį groju, žinai, galiu grot vestuvėse, savaitgaliais. Šimtus 
dainų moku. Akordeonų meistras žino, kaip priversti instru- 
mentą parodyti savo balsą. Bet akordeonų meistravimas - tai 
mano likimas. Aš suprantu instrumentą, aš jį jaučiu. Taip pat 
galiu taisyti ir kitus instrumentus: įskilusį smuiką, mandolinas, 
suplyšusį būgną. 

Jis atidarė dėžę, kad parodytų blizgantį instrumento laką, 
nupoliruotus mygtukus. Nuspaudė sodrų akordą, pabėrė kele- 
tą natų, kad parodytų šiam jaunam žmogui garso galią, ne, jis 
negrojo, nes sunki jo žmonos būklė to neleido. Rodės, jis turi 
elgtis kaip našlys. Lėtai padėjo akordeoną į ožkos odos lagami- 
ną, užrišo ir uždarė. 

— Labai puiku. Labai nuostabus instrumentas. Aš turiu pus- 
brolių, kurie groja, bet jie nieko panašaus nėra matę. Vieną 
jų, Emilį, pernai sužeidė žmogus, kurį buvo taip užgraužęs 
pavydas, kad vėliau jis kentėjo nuo apopleksijos. Tikriausiai 
jums pasiseks Niujorke. O gal ir ne. Niujorkas traukia šiaurės 
italus, pasipūtusius liguri. Ten jų pilna. Ten daug muzikantų ir 
dar daugiau akordeonų meistrų. Ten jau yra nežmoniškai di- 

delė muzikos parduotuvė Malberio gatvėje, kurioje pardavi- 
nėjama viskas: knygos, gramofonai, mandolinos, muzikos kū- 
riniai, atspausdinti atskirais lapais. Niujorke Žiemos labai ne- 
gailestingos — raumenys prie kaulų prišąla, būna net sniego. 
Vėjai tokie Žiaurūs, kad sunku net isivaizduoti. Ten, senuose 
pastatuose, siciliečiai gyvena susigrūdę vienas šalia kito kaip 
šiaudai kupetoj. Niujorkas? Ten šalta, triukšmas ir kamšalynė. 
Aš Niujorke gyvenau metus. Nepakenčiama. Tai Niujorke to 
bepročio brolį negyvai sutrypė arklys, pasiutęs nuo arktinės tem- 
peratūros. Jūs turėtumėte daryti, ką ir aš - aš vykstu į Luizianą, 
i Naująjį Orleaną. Klimatas ten švelnutis tarsi kūdikio odelė. 
Dirva juodesnė už akies vyzdį ir nepaprastai derlinga. Sicilie- 
čiai ten dirba pačius įvairiausius darbus. Krevečių ir austrių lai- 
vai. Nuostabi galimybė. Nėra tokios muzikos prekių parduotu- 
vės, kaip jūs nupasakojote. Jos ten tiesiog verkiant reikia. To 
miesto žmonės mėgsta muziką. Golfo srovė - tai gausybės ra- 
gas - krevetės tokio dydžio, kad žmogaus rieškučiose telpa vos 
pora, austrės didumo sulig pyragais ir saldžios kaip medus, pil- 
na visokių rūšių Žuvies ir maistingų riešutų, jie laukiniai ir auga 
visur. Vaisių laivuose kaipmat gauni darbo. Greit galėsi pakan- 
kamai užsidirbti, kad atsidarytum savo muzikos prekių parduo- 
tuvę. Pamąstyk apie tai. Tu išlipi iš laivo, eini uostu ir per dvi 
minutes gauni darbą: nešioji sau apelsinų dėžes. Samdantis žmo- 
gus kalba sicilietiškai ir supranta tave. Dar prieš eidamas pir- 
mą kartą miegoti La Merikoje būsi užsidirbęs pinigų, daug dau- 
glau pinigų, nei per savaitę ar mėnesį užsidirbtum Sicilijoje. 
Bet galbūt Niujorke jūsų laukia giminės, tikriausiai ten jūsų 
pusbroliai ir daug brolių, tikriausiai ten jūs turite ryšių, kurie 
padės jums nukonkuruoti didžiulę muzikos parduotuvę Mal- 
berio gatvėje? Tikriausiai jūs jau pakankamai turit pinigų, kad 
išsyk atsidarytumėte savąją muzikos parduotuvę? - jis priside- 
gė cigarą, vieną pasiūlė akordeonų meistrui, kuris paėmė jį be 
perstojo dėkodamas. 

Ne, ne, jie nieko neturį, atsakė jis, nepaminėdamas neken- 
čiamo svainio Aleksandro, kurio veidas jam priminė purvinus 
drabužius. Jis nenorėjo matyti to antikristo. Galų gale Aleksand- 
ras nėra jo kraujo giminė. Ne, atsakė jis jaunuoliui, jo sūnus ne 
itin muzikalus, bet jam puikiai sekasi matematika. Ar laivuose, 
ar muzikos prekių parduotuvėje - jis visur bus naudingas. Akor- 
deonų meistras, palinkęs į priekį, paklausė, ką dar būtų galima 
sužinoti apie Naująjį Orleaną, Luizianą? Ar gyventojus iš tik- 
rųjų traukia muzika? Aromatingas dūmas pakibo virš jų galvų 
lyg debesis. 

„Lengvatikis“, - pagalvojo jaunuolis. Dar vienas iš tūkstan- 
čių. Savęs jis nepriskaičiavo. 

Visą kelią iki Palermo, traukiniui trūkčiojant ilgu šlaitu jū- 
ros link, jaunuolis liaupsino Luizianą, prasimanydamas muzi- 
kantus, kurie, neturėdami gerų taisyklų, groja instrumentų lū- 
ženomis, yra priversti dainuoti a cappella, kadangi ten nėra 
jiems pritariančių akordeonų, galiausiai akordeonų meistras 
jau nebejįsivaizdavo, kaip jis pakeltų žvėrišką Niujorko šaltį 1r 
perpildytus nuomojamus kambarius, kaip jis pakęstų Niujor- 
ką, kuriame apsigyveno pagyrūnas Aleksandras, vienintelis iš 
visų žmonių pasaulyje atkakliai tebevadinąs jį „Žvairiu“, kai 
tuo metu jo laukė į neviltį puolusių muzikantų miestas. Nau- 
jajame Orleane jis dirbs bet ką - iškrovinės bananus, Žongli- 
ruos citrinomis, dirs kates, kad atidėtų kiekvieną scudo - cen- 
tą - į šalį. Kišenėje jis turėjo nakvynės namų adresą ir žemėla- 
pį, kurį nupaišė traukinyje jaunuolis, jis jau buvo išplaukęs kitu, 
greitesniu, laivu - juk tiek daug jų išplaukia iš Palermo į Ameri- 
ką. Jaunuolis prisiekė, kad Naujajame Orleane jis pasitiks jų 
laivą ir padės įsikurti. Žemėlapis tik tuo atveju, jei jie pasi- 
mestų. 

Ir taip toliau, kol akordeonų meistras fatališkai pakeitė kur- 

Aligatorių šalis 


Palerme jis sudvejojo. Kelionės kaina į Naująjį Orleaną buvo 
didesnė nei į Niujorką. Anksčiau jis buvo suplanavęs, kad pini- 
gų sumą, kurią sutaupė, nepirkdamas bilieto savo Žmonai ir 
dukroms, panaudos muzikos parduotuvei įsigyti. Vis dėlto nu- 
sipirko bilietus, po keturiasdešimt Amerikos dolerių už kiek- 
vieną, nes jo, kaip ir visų kitų žmonių, pagrindinis gyvenimo 
principas buvo bandymas nuspėti ateitį. Palermo prieplauka 
knibždėte knibždėjo emigrantų. Akordeonų meistras ir Silva- 
nas stovėjo atstu vienas nuo kito, skrynia ilsėjosi tarp meistro 
kojų, 0 instrumentas ant nugaros. Svajonėse jis jau regėjo save 
išblizgintoje krautuvėje, jo įrankiai išdėstyti prieš jį ant stalo, o 
jis pats peržiūrinėja akordeonų užsakymų sąrašą. Kažkur ant- 
rame plane įsivaizdavo moterį, gal paralyžiuotąją, atgavusią jė- 
gas, O gal iš pieno plaukusią americana. 

Silvanas pasišlykštėjęs stebėjo maišalynę prieplaukoje. Ro- 
dės, lyg kokia milžiniška lopeta perbraukė Italiją ir paliko šį 
sluoksnį Žmonių ant paties riebaluoto uosto krašto, besiran- 
gančią minią, tūkstantį kartų didesnę už tą, traukinių stotyje. 
Visur, kur tik užmatė akys, žmonės stovėjo ar tupėjo, kažkoks 
didelis vyras, įsisupęs į purviną antklodę, po galva pasikišęs la- 
gaminą, miegojo tiesiog ant akmenų, išglebusioje rankoje lai- 
kydamas peilį; verkiantys vaikai, moterys, lankstančios paltus, 
nervingai virvėmis perrišinėjami išsimėtę daiktai, vyrai, sėdin- 
tys ant savo krepšių ir žiaumojantys duonos kriaukšles, senu- 
tės, apsitaisiusios juodai, po gyvaplaukiais apžėlusiais smak- 
rais pasirišusios šalius, ir visur lakstantys berniukai, jų drabu- 
Žiai plaikstėsi vėjyje, o patys atrodė lyg išprotėję nuo susijaudi- 
nimo. Jis neprisidėjo prie jų, tik stebėjo. 

Ištisas valandas ši triukšminga ir lėtai judanti minia prietil- 
čiu vilkosi į laivą, tempdama ryšulius ir portmonė, paketus ir 
drobinius maišus. Žmonių eilė driekėsi per visą denį iki stalo, 

prie kurio pareigūnas rauplėtu veidu suskirstydavo žmones į 
grupes po aštuonis, išardydamas šeimas, sujungdamas nepa- 
Žįstamus. Jam buvo tas pat, —- aukščiausiajam vyrui iš grupės 
duodavo numerį, kuris reiškė jų eilės numerį laivo valgykloje. 
Tie aštuoni, pažįstami ar ne, buvo susieti šiuo maisto bilietu 
tūkstančiams vandenyno mylių. Akordeonų meistro grupėje bu- 
vo sunkiai sugyvenamo charakterio senutė, kurios veidas pri- 
minė pusmėnulį, ir du jos be perstojo tarškantys sūnėnai. 
Akordeonų meistras ir Silvanas nusileido tris aukštus žemyn, 
į vyrų vietas, kur lyg medinės lentynos sandėliuose driekėsi ilgi 
miegamieji gultai. Jiems priklausė viršutiniai. Į plyšį, kuriame 
miegojo, sugrūdo viską: skrynią ir akordeoną, susuktą avikailį 
ir pilkąją antklodę. Žibalinės lempos gličiai švytėjo, skleidė trūk- 
čiojančią šviesą, kuri kėlė nerimą ir kurstė tikėjimą dvasiomis. 
Palerme jie matė lygią elektrinių lempų skleidžiamą ramybę. 
(Žibalo, triumo vandens, metalo, laivų dažų kvapai, nervin- 
gų Žmonių smarvė, sklindanti nuo nešvarių ir prakaituotų dra- 
bužių, sumišę su sūriu jūros kvapu, erzino Silvano uoslę; pana- 
šus tvaikas vėliau, Teksaso krevečių laivuose, ir netgi tokia pat 
stipri smarvė, skleidžiama grynos naftos ir dujų, jam dirbant 
prieplaukos darbininku pirmaisiais naujojo amžiaus dešimtme- 
čiais, nepajėgė to ištrinti. Kurį laiką jis dirbo cisternų sprogdi- 
nimo brigadoje ir artilerijos sviediniais šaudydavo į degių me- 
džiagų saugyklas - cisternas, kad nafta iš jų išbėgtų į tranšėją, 
iškastą aplink cisterną prieš ją susprogdinant. Jis nusibeldė į 
Spindletopą, Oklahomos slėnio baseiną, akies krašteliu pama- 
tė Pitą Gruberį, naftos karalių, vilkintį milijono dolerių vertės 
kostiumu iš barškuolių odos, dirbo Auksinėje trasoje, kuri drie- 
kiasi nuo Tampiko iki Porterio ir iki Marakaibo ežero Venesu- 
eloje, kur jo žaidimas ir pasibaigė, kai džiunglėse pritūpė 1šsi- 
tuštinti ir nesvetingo indėno strėlė pervėrė gerklę.) 
Akordeonų meistras perspėjo Silvaną, kad plaukiant sups ir 
tai sukels nesiliaujantį pykinimą ir vėmimą, tačiau, toldami nuo 

Palermo, nuo Europos ir įplaukę į didžiuosius pasaulio vande- 
nis, jie pateko į gero oro zoną. Auksinė saulė visą laiką Žaidė 
bangose, jūra buvo rami, be baltų ar lūžtančių bangų, ir nesu- 
skaitoma daugybė mažyčių kauburėlių joje nusimesdavo putų 
skarmalus. Naktį šie vandens nėriniai švytėdavo ir mirguliuoda- 
vo žalia fosforuojančia spalva. Laivas pūškavo jūra, o Silvanas 
spoksojo į tokį tamsų dangų, kad galėjo įžiūrėti knibždantį žvaigž- 
džių lervyną, bręstančias žvaigždes ar vėją, besirangantį violeti- 
nėse dangaus gelmėse. Kiekvieną rytą keleiviai išlįsdavo iš laivo 
pašalių tarsi vabalai iš kelmo pasišildyti prieš saulutę: moterys 
siūdavo ir nerdavo nėrinius, vyrai imdavosi kokių nors rankų dar- 
bų, pasakodami savo planus ir vaikštinėdami ratu, kad nepykin- 
tų. Beveik visi valgydavo ant denio, vengdami pradvokusios val- 
gyklos, ir laivo smarvė virsdavo nuostabiu pomidorų padažo, čes- 
nako, dešrų, džiovintų sūrių kvapu, sklindančiu iš lagaminų. Akor- 
deonų meistras ramią jūrą suprato kaip palankaus likimo žen- 
klą, prisidegė cigarą ir mėgavosi juo. Vakarais jis grodavo akor- 
deonu. Jau keletas moterų nusišypsojo jam, viena jų, niūniuoda- 
ma banguojančią melodiją, paklausė, ar jis moka groti L 'Atlanti- 
co. Jis atsakė, kad norėtų išmokti, jei ji pabūtų jo mokytoja. 
Pasakojimai apie Naująjį Orleaną pradėjo sruventi tarp jūrei- 
vių ir keleivių, apsilankiusių ten arba skaičiusių ankstesnių ke- 
liautojų laiškus: rytietiško pjautuvo formos miestas, įsispraudęs 
į didelės upės vingį, kur tarsi vyrų barzdos nuo medžių karo sa- 
manos, teka arbatos rudumo vanduo, knibždantis agresyvių ali- 
gatorių, kur juodmedžio spalvos žmonės nerūpestingai bastosi 
gatvėmis, kur mirusieji guli marmuriniuose karstuose ant žemės 
paviršiaus, 0 vyrai vaikšto su pistoletais rankose. Jūreivis išmokė 
Silvaną žodžių ais crima', - tai labai retas ir skanus šaldytas sal- 
dumynas, gaminamas aparatais ir reikalaujantis daug darbo. 
Jaunuolis traukinyje sakė, kad, amerikiečių manymu, sicilie- 

čiai šneka vagių kalba. kad, įžūliai žiūrėdami jiems į akis, galė- 
tų pripaišyti žmogžudystę. Amerikiečiams ir siciliečiai, ir italai 
yra vienodi, jie nekenčia ir tų, ir anų, keiksnodami juos kaip 
Dievo rykštę. Jei jūs norite, kad jums pasisektų, turite išmokti 
amerikietiškai. 

— Aš iš jūsų veido matau, kad jūs niekad neišmoksite tos 
kalbos. 

— O jūs? - atšovė jis. - Jūs, be abejo, laisvai kalbate? 

— Aš išmokau daug žodžių iš savo sūnaus ir jo vaikų, - atsakė 
ji. - Dabar mokysiuos iš savo sūnėnų. Amerikoje viskas apvers- 
ta aukštyn kojom, ten seniai mokosi iš jaunų. Pasiruošk tam, 
akordeonų meistre. 

Paskutinėmis kelionės dienomis, kai jie aplenkė Floridos 
kyšulį ir įplaukė į Meksikos Golfo srovę, į juos padvelkė musku- 
sinis žemės kvapas. Jie kirto kažkokią nematomą liniją ir netrukus 
turėjo atplaukti. Akordeonų meistras atsinešė ant denio savo 
instrumentą ir grojo, dainavo kaimo maniera - aukštu balsu ta- 
rytum jį smaugtų apykaklė: 


Dabar mes atvykstame į La Meriką - 

Sudie mūsų vaikystės namams. 

Čia mes pradėsime savo tikrąjį gyvenimą. 

Čia mes rasim pinigų ir susilauksim pagarbos, 
Čia mes rasime namus ir marškinius drobinius. 
Ir tapsime mes princais. 


Laivo komandos narys dainavo komišką amerikonišką dai- 
ną „„...kur, o kurgi dingo mano šunelis?“, bet akordeonų meist- 
ras suniekino ją ir nė nemėgino groti, 0 smūgį atmušė pagro- 
damas Sicilia Mia '. Jo tvirtas sudėjimas, plaukuotumas, jo des- 
peratiškas balsas ir gundantis akordeono alsavimas pritraukė 


" Sicilia Mia - „Mano Sicilija“ (it. ). 

visą būrį ratu apspitusių moterų ir merginų. Tačiau jis tikėjo 
pragaru, kuriame nusidėjėliai yra tapę iki baltumo įkaitintų var- 
pų šerdimis ir sėdi apžergę milžiniškus įkaitintus klavišus. 

Jie įplaukė į deltą, uosdami purvo ir medžio dūmų kvapą. 
Virš jų plaukė saulėlydžio debesys - auksinės garbanos, sušu- 
kuotos iš vakarų, arba žiedadulkėmis aplipę plačiažiedės gė- 
lės kuokeliai. Prieblandoje jie matė mirguliuojančius kanalų 
Žiburėlius, retkarčiais pasigirsdavo baisus baubimas - „aliga- 
toriai“, - tarė jūrininkas; „ne, karvė įklimpo į purvą“, - pasa- 
kė moteris, keliaujanti su savo sūnėnais. Imigrantai aplipo tu- 
rėklus, kai drebantis laivas įplaukė į sausumos sužnybtą Misi- 
sipę. Silvanas stovėjo šalia savo tėvo. Raudonas mėnulis iš- 
šliaužė iš rytų pusės. Krante berniukas išgirdo arklio žvengi- 
mą. Iki Naujojo Orleano dar valandos kelio, bet juos jau pa- 
siekė miesto dvelksmas - pamazgų duobės dvokas ir degan- 
čio cukraus smarvė. 


Demonas atkampiame name 


Viskas vyko ne taip, kaip akordeonų meistras tikėjosi. Jaunuo- 
lio, sutikto traukinyje, uoste nebuvo nė kvapo. Jie laukė jo va- 
landų valandas, tuo tarpu kiti keleiviai pranyko knibždančiose 
gatvėse. 

— Tikrų draugų reta kaip baltų varnų, - karčiai pasakė akor- 
deonų meistras. Silvanas spoksojo į juodaodžius vyrus, ypač 
moteris, kurių galvos buvo įsuktos į turbanus, tartum už šios 
suvyniotos medžiagos jos slėptų smaragdus ir rubinus bei auk- 
sines grandines. Jie atsekė savo kelią pagal jaunuolio nupieštą 
žemėlapį ir ėjo triukšmingomis, sausakimšomis gatvėmis, kol 
surado Dekeiterio gatvę, tačiau joje nebuvo šešiolikto nume- 
r1O, sudvisusių nuomojamų namų eilėje tarp vešlių ugniažolių 
tarsi koks plyšys riogsojo tik rąstų krūva. Akordeonų meistras 

sutelkė drąsą ir užkalbino priešais einantį žmogų, panašų į sici- 
lietį, bent jau jo plaukai atrodė kaip siciliečio. 

— Atleiskite, aš ieškau pensiono, pažymėto šešioliktu nume- 
riu, bet, atrodo, čia nėra pastato. 

Žmogus neatsakė, tik praeidamas nusispjovė. Silvanas su- 
prato — taip yra baudžiami tie, kurie nemoka amerikietiškai. 
"Tas vyras tikriausiai buvo amerikietis, vienas iš tų, kurie neken- 
čia siciliečių. 

Praradęs drąsą akordeonų meistras tarė Silvanui: 

— Prakeiktas kvailys, kad jis kur ėstų žolę, apkartintą girtuoklių 
myžalais. 

Jie nutempė savo ryšulius ir skrynią atgal į prieplauką. Ten 
stovėjo laivas, iš kurio jie išlipo vos prieš keletą valandų. Silva- 
nas atpažino įgulos narių veidus. Šie visiškai abejingai grąžino 
jo žvilgsnį... Vienas šūktelėjo kažką nešvankaus amerikietiškai. 
Silvanas patyrė bejėgišką kalbos belaisvio įsiūtį. Jo tėvas to, 
regis, nepastebėjo. 

Įdarbinimo biuras, kurį nupasakojo jaunuolis traukinyje, bu- 
vo mėlyna lūšna prieplaukos gale. Maždaug tuzinas vyrų, bal- 
taodžių ir juodaodžių, atsišlieję į polius, dėžes, spjaudė taba- 
ką, rūkė cigarus, žiopsodami į juos, kai šie prisiartino. Lūšnos 
viduje po stalu gulėjo šuo metaliniu antkakliu ir vaikštinėjo 
vyriškis įdubusia nudaužyta nosimi, vadinąs save Graspu — 
Greipstoku - jis kalbėjo su jais kalba, kurią jie galėjo supras- 
ti, bet buvo įtarus ir įžūlus, reikalavo dokumentų, klausė var- 
dų, jų kaimo pavadinimo, tėvų vardų, žmonos šeimos pavar- 
dės, ką jie pažįsta ir ko čia atvyko. Akordeonų meistras paro- 
dė žemėlapį, papasakojo apie traukinyje sutiktą jaunuolį, ku- 
ris jiems davė pensiono adresą, papasakojo apie išmėtytus rąs- 
tus, pasakė, kad nieko nepažįsta ir kad nori dirbti laivuose 
arba uoste. 


" Grapestalk - vynuogės stiebas (angl. ). 

— Koks buvo to traukiny sutikto žmogaus vardas? 

Akordeonų meistras šito, žinoma, nežinojo. Vėliau Graspas 
atlyžo, tačiau jo tonas vis dar buvo išdidus, tarytum jis darytų 
malonę. 

— Nėra taip lengva, kaip jūs manot, contadino', čia daug da- 
lykų susipynę, daug įtakingų Žmonių pjaunasi vieni su kitais 
dėl darbo. Kartais nutinka nelaimė, laikai sunkūs. Siciliečiai 
labai kenčia. Mes turim padėti vieni kitiems. Bet aš jums galiu 
pasakyti vieno pensiono Mažajame Palerme adresą - tai Mira- 
žo gatvė, numeris keturi, pigu ir netoli nuo darbo vietos. Tik- 
riausiai galėčiau kokį nors darbą parūpinti vaisių laivuose, jums 
ir berniukui. Pamatysit - airiai ir juodaodžiai dirba geriausiose 
vietose, tie, landieji. Kuklūs italai (kadangi siciliečiai čia laiko- 
mi italais — prie to jums taip pat reikia priprasti) turi pasiten- 
kinti gavę uosto kroviko vietą, - jis atsikrenkštė ir nusispjovė. — 
Jūsų atlyginimas trys doleriai, berniukui du, o pensionio adre- 
sas už dyką. Taip, jūs mokate man. Aš esu bosso. Štai taip vis- 
kas yra Amerikoje, Signor' Emigrante Siciliano. Jūs turit sumo- 
kėti, kad jums mokėtų. Jūs nieko nežinot, nieko nepažįstat, 
mokat už informaciją kuklią sumelę. 

Kokį pasirinkimą jis turėjo? Jokio, visiškai jokio. Jis sumo- 
kėjo pinigus, atsukęs nugarą Graspui krapštė keistas monetas 
iš piniginės — diržo, padaryto iš ožkos odos, dabar permirku- 
sios prakaitu. Graspas liepė akordeonų meistrui eiti į pensio- 
ną, sugrįžti čia kitą rytą ir sudėti taškus ant „1“; jei jiems nusi- 
šypsos laimė, darbo atsiras. Akordeonų meistras linktelėjo, link- 
telėjo dar kartą, vėl linktelėjo ir nusišypsojo. 

— Pensione jūsų paklaus, kokį darbą turit. Parodykite jiems 
tą popierių ir pasakykite, kad dirbate Sinjorui Bananai. Aha. 

Jie susirado pensioną triukšmingame Mažojo Palermo rajo- 
ne, jis panėšėjo į bet kurią Sicilijos landynę, išskyrus tai, kad 

čia gyveno ne tik siciliečiai ir italai, bet ir juodaodžiai. Miražo 
gatvė buvo apstatyta apgriuvusiais prancūziškais namais, kurių 
stogai barstė lenteles tarsi pleiskanas, o erdvūs kambariai buvo 
padalinti į mažus kambarėlius, plonos spygliuočių lentelės pu- 
siau dalino gipsinius angeliukus, ir pokylių salė buvo suskirsty- 
ta į dvidešimt ankštų patalpėlių, primenančių šuns būdas. Ket- 
virtas numeris buvo didžiulis purvinas plytinis pastatas, užtam- 
sintas skersai išilgai išvedžiotų virvių, ant kurių kyburiavo pa- 
pilkėję skalbiniai, apjuostas keliomis eilėmis nukarusių balko- 
nų. Kažkur lojo šuo. 

(Po daugelio metų naftos telkiniuose Silvanas prisiminė tai 
visai ne kaip siaubingą dalyką, tačiau šis nepaliaujamas nema- 
tomo gyvulio lojimas tęsėsi dienų dienas ir naktis. Amerikietiš- 
kas šuo. Sicilijoje už nepaklusnumą jį būtų kas nors nudobęs.) 

Kiemas iki kelių skendėjo atliekose. Mėtėsi sulūžę lovų rėmai, 
medienos liekanos, milžiniški austrių kiautų klodai, lagaminų ran- 
kenos ir kruvini skudurai, prakiurę puodai ir skardinės, molinių 
indų duženos, naktipuodžiai, iki pusės pripildyti žalio putoto van- 
dens, bekojė pelėsiais apaugusi arklio šerių sofa. Kiemo kampe 
buvo dvokiantis baccausa, kuriuo naudojosi visi, gyvenantys pa- 
state. Akordeonų meistras, įėjęs į tą išvietę, nusigręžė žiaukčio- 
damas: iš skylės pūpsojo krūva ekskrementų. Kampe stovėjo ap- 
skretusi lazda, kuria reikėjo nustumti tą krūvą žemyn. Vėliau jis 
pastebėjo, kad kai kurie nuolatiniai gyventojai tupia išsituštinti 
kieme lyg šunys, o šitame atmatyne žaidžia vaikai. 

— Paklausyk, - tarė jis Silvanui, - neik ten. Toje išvietėje yra 
demonas. Pasiieškok kitos vietos. Iš kur man Žinoti kokios? Vis 
vien geriau laikyt tai savyje, kad organizmas išspaustų kiek įma- 
noma daugiau iš to maisto, kurį tau perku. 

Nuo tada Silvanui prasidėjo visą gyvenimą trukusi kankynė 
su vidurių užkietėjimu ir žarnų spazmais. 

Jie lipo sulūžusiais laiptais į paskutinį aukštą, stengdamiesi 
nesiremti į pasvirusius turėklus. 

— Tai - aukščiausias kambarys“, mano drauge, - pasakė šei- 
mininkas juokdamasis. 

Kambarys buvo ne didesnis už spintą ir dvokė. Jame stovėjo 
dvi iš lentų sukaltos lovos, virš jų kabojo po lentyną, viena iki 
pusės prikrauta daiktų, priklausančių žmogui, su kuriuo jie tu- 
rės dalintis tuo kambariu. Kurčias žmogus, su juo nebus jokių 
problemų, pasakė šeimininkas. Silvanas miegos ant grindų, pa- 
sitiesęs avikailį. Akordeonų meistras palietė suskilinėjusį gip- 
są, paspyrė išklibusias grindų lentas. Iš gretimo kambario girdė- 
josi barnių nuotrupos, antausis, dar vienas, klyksmai, slopinami 
smūgių. Tačiau Silvanas susižavėjo langu: du skaidrūs langeliai 
virš banguoto gintarinio vitražo. Jis pasakė, kad jie paeiliui ga- 
lės Žiūrėti pro stogus į kreminę upę, kuria aukštyn žemyn burz- 
gė laivai. Ant lango zujo musės ir palangę dengė kelių centi- 
metrų storio atmatų sluoksnis. 

Bet, bėgant žemyn tamsiais, girgždančiais laiptais, laiptų aikš- 
telėje į kampą jį užspeitė trys berniukai. Tą, nuobodžiu veidu 
ir kreiva burna, jis laikė mažiausiai pavojingu, bet, kol kiti šo- 
kinėjo ir stumdė jį, šis šonu prislinko Silvanui už nugaros, su- 
nerė pirštus ir iškėlė sujungtas rankas, kad parklupdytų Silva- 
ną ir dviguba jėga kirstų jam į sprandą. Silvanas prasirangė tarp 
Nuobodžiaveidžio kojų, siektelėjo ir stipriai stuktelėjo į skau- 
džią vietą tarp šlaunų, nepaisydamas trijų spyrių veidan, kurie 
į smėlėtas grindis nubrozdino jo skruostą. Staiga atsilapojo vie- 
nos iš aikštelės durų ir ant jų šliūkštelėjo šaltas riebaluotas van- 
duo; pasigirdo metalo barkštelėjimas, pasipylė šaukštų ir šaku- 
čių lavina, trys užpuolikai šuoliavo laiptais žemyn ir atsigręžę 
šaukė prakeiksmus. 


“ Čia Aigh living (angl.) - žodžių žaismas, dviprasmybė, nes high living 
reiškia aukštą gyvenimo lygį ir aukščiausiai esantį kambarį. 

Cukranendrė 


Šeimininkas, luošas ir nutukęs, vienakojis ir pusiau aklas, su 
papilkėjusia ir blizgančia tarsi valties dugnas oda, kurio rankos 
ir delnai buvo išmarginti randais nuo cukranendrių kirtimo, 
paėmė iš jų pirmos savaitės nuomą. Jis vadino save Canname- 
le, Cukranendre, dar nuo tų senų laikų, kai dirbo cukraus plan- 
tacijose, dar prieš tai, kai girnos sutraiškė jam koją. Smailas 
cukranendrės lapo galas išdūrė jam akį. 

— Bet pažvelkit, kažkada mano rankos buvo tokios stiprios, 
kad galėjo iš akmenų vandenį išspausti. 

Jis pademonstravo spaudimo gestą. Išgirdęs jų kaimo pava- 
dinimą, net šoktelėjo: pasakė, kad gimė vos už kelių kaimų. Jis 
jų maldaute maldavo naujienų apie daugelį ten gyvenusių žmo- 
nių. Bet nė vienas iš jo paminėtų vardų nebuvo Žinomas ir po 
ketvirčio valandos paaiškėjo, kad Cukranendrė supainiojo jų 
kaimą su kitu. Tačiau tarp jų užsimezgė šioks toks ryšys ir nuo- 
širdumas. Cukranendrė pajuto būtinybę išaiškinti, kaip čia vis- 
kas vyksta. 

Čia, į Mažąjį Palermą, amerikiečiai niekuomet neužsuka, — 
pasakė jis. Visi Italijos ir Sicilijos dialektai ir regionai čia susi- 
maišę: žmonės iš kalnų ir žmonės iš turtingų lygumų, esančių 
žemiau Etnos, ir šiaurinės Italijos, Romos, netgi Milano, bet 
šie pasipūtėliai skuba iš čia išsikelti. Jis papasakojo akordeonų 
meistrui, kad išvietę turėtų kas mėnesį valyti juodaodžiai, ku- 
rie iškasa smirdinčius šūdus ir išgabena juos savo „vemti VeT- 
čiančiais vežimais“, bet jie ilgą laiką nesirodė, ir niekas nežino 
kodėl. Tikriausiai jie atvažiuos rytoj. Taigi Graspas pažadėjo 
jam darbą? Graspas yra iš Mantrangos, uosto krovikų, kariau- 
jančių su varžovais providensiečiais ir aršiai besikivirčijančių 
dėl menkniekio, padroni' — kas gi kontroliuos darbo jėgos 

samdymą plušėjimui vaisių laivuose. Airiams ir juodaodžiams 
— medvilnės krovikams moka daugiausia. Siciliečiams ir italams 
tenka imtis to, kas lieka: krovikų darbų, bet tai geriau apmoka- 
mas darbas nei prieplaukų darbininkų, kur dirba vien juodao- 
džiai - laukiniai, bastūnai, gobšuoliai, nuo galvos iki kojų nusė- 
ti blyškiais randais. Ir dar apie juodaodžius: dauguma jų apgai- 
lėtini ir nudriskę, o tariama jų laisvė - pasityčiojimas. Tačiau 
Naujojo Orleano dokuose jie turi tam tikras teises, kurios daž- 
nai kenkia siciliečiams ir italams; ten juodaodžiai kuinai tokie 
pat tinkami kaip ir visi kiti, ir net geresni už imigrantus. Suma- 
nieji amerikiečiai žino, kaip Žaisti žmonėmis nuteikiant vienus 
prieš kitus. Jų kambario draugas, kurčias vyriškis, vardu Novas 
Nainas, kuriam muštynių metu buvo nukąstas pirštas, uoste dir- 
ba kroviku. O dėl „Sinjoro Banano““, tai jis gerbiamas ir turtin- 
gas Frenkas Arčivis, gimęs Naujajame Orleane, neturtingų si- 
ciliečių šeimoje, amerikietis, ir, kas Žino, jei jis nebūtų pabudęs 
iš sielvarto beprotybės, kai jam buvo dvidešimt, gal būtų tapęs 
jūreiviu ar vargonų tekintoju, o ne prekybinių laivų linijos savi- 
ninku, žmogumi, kuris kontroliuoja daug pelno duodantį vai- 
sių importo verslą. 

— Tik pamanyk, praėjus savaitei po vestuvių, žmona numirė 
užspringusi krevete, kurią įkvėpė juokdamasi (niekada nesi- 
juok, kai valgai krevetes), o Arčivis, beprotis raudonomis tarsi 
žibintai akimis, naktį atėjo prie jos kapo, iškasė dvokiantį lavo- 
ną ir vilkdamas gatvėmis bučiavo jos pūvančias lūpas, kol krito 
be sąmonės. Visą mėnesį išgulėjo karščiuodamas lovoje, o kai 
atsigavo, buvo ramus ir šaltas tarsi ledas - jį domino tik pinigai. 
O dabar Arčivis, Arčivis - tai bananai ir vaisiai iš Lotynų Ame- 
rikos, citrinos ir apelsinai iš Italijos. Arčivis - tai sandėriai ir 
genialumas, ir tas sunkus darbas, kuris sukrauna kapitalą. Ka- 
pitalą, kuris auga ir pučiasi. Jei norėtum pamatyti Arčivį, žvilg- 
telk į gatvės prekių vežimėlius. Jis - laivų, sandėlių savininkas, 

jam dirba tūkstančiai, jis sukinėjasi aukštuose Naujojo Orlea- 
no visuomenės sluoksniuose, jis užima svarbią vietą politikoje. 
Jis spaudė ranką Džonui D. Rokteleriui. Jis yra vaisių rokfele- 
ris. Kiekvieną vaisių, atplukdytą į šį uostą, kontroliuoja Arči- 
vis. Savo sielvartą ir beprotybę jis pavertė pinigais. 

Akordeonų meistras godžiai klausėsi. 

— Jis — drąsus ir aktyvus, jis kovoja su pertvarkymais. Tau 
vertėtų pasidomėti jo americanizzarti', kad suamerikonėtum 
taip, kaip tai padarė jis. Kai juodaodžiai bandė jėga išstumti 
siciliečius iš visų darbų, jis užsiundė ant jų krovikų armiją. Aš 
mačiau tai. Kraujas liejosi upeliais, 0 jis laimėjo, įsivaizduok 
sau, laimėjo. Turi peilį? Gerai. Susiveik ir pistoletą. Jis - būti- 
nas. Naujajame Orleane tenka gintis kiekvieną dieną. 

— Arčivis, — pasakė jis, — tvirtai įsiliejo į amerikietišką pa- 
saulį. — Tačiau nesivargink jam grodamas akordeonu. Jo mu- 
zikinis skonis rafinuotas - jis labiau mėgsta koncertus ir ope- 
rą. Kita vertus, džiaukis. Yra daug muzikantų, kurie dirba uos- 
te. Naujasis Orleanas — tai muzikos karalius, tai komercijos 
karalius. 

Jis sudainavo keletą kažkokios sudarkytos dainos nuotrupų. 
Akordeonų meistras niekada nebuvo tokios girdėjęs - kaži ko- 
kia šlubčiojanti, iškraipyta daina. 

— Planuoju atidaryti muzikos prekių parduotuvę, - prisipaži- 
no akordeonų meistras. - Aš tapsiu akordeonų Arčiviu. 

Cukranendrė gūžtelėjo ir nusišypsojo; kiekvienas Žmogus turi 
savo svajonę. Jis svajojo atidaryti banką, iš pradžių tik sicilie- 
čiams, o vėliau... 

Tai buvo tiesa - dėmėtus drabužius vilkintys vaisių prekiau- 
tojai išsiskirstydavo po visą miestą ir kiekvieną dieną ant savo 
vežimėlių išsidėstydavo begalinę vaisių įvairovę; Silvanas su- 
skaičiavo dvidešimt rūšių, kol nuėjo nuo pensiono iki prieplau- 

kos: vyšnios, didumo sulig jaučio širdimi, iš kurių sunkėsi sultys 
tarytum kraujas, geltoni persikai, oranžiniai minkštutėliai juod- 
medžio vaisiai, kalnai kriaušių, Panamos apelsinai, Kristaus šir- 
dies dydžio ir formos braškės. Karučiai, pilni citrinų, nušvies- 
davo tamsias gatves. Kartą, sujaudintas Silvano išbadėjusio 
žvilgsnio, vienas gatvės prekeivis davė jam pernokusį bananą: 
jo žievė buvo juoda, o vidus - lengvai alkoholiu atsiduodanti 
pūvančio minkštimo košė. 

— Ei, sugnizzo, kai tave mama nešiojo, turbūt labai geidė šių 
vaisių. Tau pasisekė, kad neturi banano formos apgamo ant 
veido. 

(Po ketverių metų šį vežimėlį stumianti pardavėja persikėlė į 
Sent Lujį ir atidarė itin pelningą makaronų fabriką „Amerikie- 
tiški makaronai“, o mirė būdama milijardierė.) Silvanas išties 
turėjo apgamą, bet ant pilvo, jo forma priminė keptuvę, štai 
dėl ko berniukas amžinai jusdavo alkį. 


Bananai 


Graspas pasiuntė juos iškraudinėti bananų, milžiniškų žalių ir 
sunkių tarsi akmuo vaisių letenų, tokių sunkių, kad jų svorį vos 
atlaikė ir raumeningi, platūs akordeonų meistro pečiai. Už dvy- 
lika darbo valandų mokėjo pusantro dolerio. Silvanas svirdu- 
liuodamas nešė bananų visą glėbį, bet, nuėjęs dvylika pėdų, 
suklupo. Jo kojos neatlaikė tokio svorio: Graspas nusiuntė jį 
rinkti palaidų bananų, traiškyti plaukuotų tarantulų ir mažų 
gyvačiukių, kurios krisdavo iš vaisių kekių, ir už visa tai mokėjo 
penkiasdešimt centų per dieną. Išsigandęs Silvanas į vorus ir 
gyvates mėtydavo vėzdą. 

Dokai ir krantinės driekėsi išilgai upės mylių mylias, nuo jų 
trenkė sūroku vandeniu, prieskoniais, dūmais, suplėkusia med- 
vilne. Būriai juodaodžių ar baltaodžių vyrų krovė medvilnės 

gniutulus į didžiules krūvas — nebaigtas piramides, kiti riteno 
gniutulus tolyn laivų link, kurių kaminai ūkanotoje tolumoje 
stirksojo tarsi bešakių medžių miškas. Pasiskirstę po du vyrai 
krovė supjautus sienojus: jų laukė būsimieji miestai, kurie bus 
pastatyti prerijose, upės aukštupyje; juodaodžių komandos iš 
keturių Žmonių perpjaudavo sienojus pusiau į kvadratines si- 
jas. Žemupyje iš krevečių laivų būdavo iškraunami krepšiai, 
knibždantys žvilgančių vėžiagyvių. Išsišakojančiuose sandėliuose 
vyrai vis krovė medvilnę, sirupo statines ir cukrų, tabaką, ry- 
Žius, medvilnės sėklų išspaudas, vaisius; jie liejo prakaitą med- 
vilnės sandėliuose, kur milžiniški gniutulai buvo presuojami į 
penkis svarus sveriančius kubus. Kur pažvelgsi, vyrai nešiojo, 
riteno gniutulus, krovė malkas nepasotinamiems garlaiviams 
kūrenti, šie plaukdami iš Naujojo Orleano į Keokuką praryda- 
vo tūkstantį septynis šimtus kubų medienos. Vyrų, ritenančių 
medvilnės gniutulus, būrys dainavo: 


Ritenk, ritenk, ritenk 

Viskas, ko noriu - tai pastovaus darbo 
Labai sotaus maisto ir pailsėti pavargus 
Ritenk, vaikine, ritenk. 


Prekeivių sukeltas ūžesys buvo tik dalis to pragariško bilde- 
SiO, į kurį susiliejo pasagų kaukšėjimas, duslus ratlankių, rie- 
dančių lenta, dardesys, šaižus šviipukų kauksmas ir variklių riau- 
mojimas, šnypščiantys garo katilai, kalimas ir dunksėjimas, šau- 
kiantys padalinių viršininkai, vienos dirbančios grupės daina, 
kuriai atitarė kitas darbininkų būrelis, ir prekeiviai, pardavinė- 
jantys guminius batus, vėžius, supiltus į popierinę tūtą, bei cuk- 
raus sirupe paskrudintus lipnius riešutus, medienos vagonėlių 
girgždesys ir žemi vadeliotojų, raginančių arklius, balsai - visa 
susipynė į garsų, hipnotizuojantį ūžesį. 

Iš visų čia dirbančių pasipūtę krovėjai buvo laikomi dokų 
karaliais. Jie uždirbdavo šešis dolerius per dieną. Pasiskirstę 
po penkis, jie numesdavo pusiau surūkytus cigarus ir, nešioda- 
miesi sraigtinius domkratus, leisdavosi į laivų triumus. Lauk- 
davo, kol uosto krovikai iš dokų domkratu sukels medvilnės 
ryšulius ir atsargiai po vieną nuleis į laivo triumą. Krovėjai čiup- 
davo ryšulius, kimšdavo juos iki pat viršaus, vieną šalia kito, 
kišdavo į neįtikimai siaurus plyšius, užpildydavo visas nišas, su 
lentų ir sraigtinių domkratų pagalba prigrūsdavo sunkiausiai 
prieinamus kampus, kol laivas imdavo braškėti, tačiau krovi- 
nys visą laiką būdavo puikiai subalansuotas, kad laivas nenu- 
skęstų. 

Vieną vėlyvą popietę iš lūpų į lūpas nuskriejo žinia: per di- 
delis slėgis sulaužė lentą, o jos nuolauža sulindo į gerklę juoda- 
odžiui krovėjui, vardu Lobis. Akordeonų meistras girdėjo iš 
gretimo laivo sklindantį šauksmą ir prisijungė prie besirenkan- 
čios žioplių minios. Jis ėjo iš lėto, žiūrėdamas, išvydo suglebusį 
kūną, iškeltą iš triumo, matė, kaip jį išnešė. Kraujas lašėjo ant 
denio, pakrovimo vietos, doko. 


Apolono lyra 


Šeštadienio vakarą Silvanas žioplinėjo po uodais nusagstytas 
gatves, klausydamasis amerikietško veblenimo, vaikštinėjo nuo 
vieno gatvės prekeivio, pardavinėjančio puodus ir keptuves, dra- 
bužius, limonadą, „gelati, gelati“, saldainius ir virtuvinius ra- 
kandus, prie kito, kol pasiryžo pavogti saldainį; jis stabtelėjo 
priešais vyrą, prekiaujantį žaviomis žaislinėmis katėmis, pada- 
rytomis iš konservų dėžučių, kurios paspaustos cypteldavo. Tuo 
metu akordeonų meistras su Cukranendre nuėjo į Vidžeto Aust- 
rių barą, kuriame buvo karšta ir prirūkyta, ir Cukranendrė su- 
šveitė keturis tuzinus austrių, apšlakstytų citrinų sultimis, o ta- 

da jie pasuko į aludę gretimoje gatvėje, kuri buvo pilna chuli- 
ganų. Čia išgėrė po bokalą alaus broliškos draugystės vardan, 
suvalgė pasenusius kiaušinius, apdegusį sūrį ir kiaulės kanopas 
su acto padažu, o akordeonų meistras užsimanė stipraus kai- 
miško rosso. Bet abu ištuštino daug butelių alaus ir akordeonų 
meistras leido sau pasivaišinti pusę nikelio kainuojančiu ciga- 
ru išstorojo Radžos torpedos dėžutės. Kažkoks kreivakojis ita- 
las verksmingu balsu dainavo „Parašiau mamai“, paskui nutilo 
1r apsižliumbė. 

— Pinigų kapan nenusineši, - riktelėjo Cukranendrė, prašy- 
damas amerikietiško viskio. 

— Atgaivink širdį, vynuogių mynėjau, - sušuko airis. 

Cukranendrė nardė pirmyn atgal pro užrašus ant smuklių 
durų, pigius restoranus, įsikūrusius rūsiuose, landynes, kurios 
rikiavosi abipus šių gatvių, o akordeonų meistras svirduliavo 
jam iš paskos pro muzikos garsų kakofoniją: bandžo ir būgnų 
skardenimą, rėkaujančius vyrus ir rojalių skambėjimą, smuikų, 
trimitų Žviegimą ir pučiamųjų knerkimą, instrumentų aimanas, 
sklindančias iš kiekvieno namo, kurias kartais pertraukdavo be- 
protiškas kvarteto džirenimas. Gatvėse vaikai stebėjo ir laukė, 
kol kas nors numes pigaus cigaro nuorūką, po to dėl jos pešda- 
vosi, juodaodžiai ir baltaodžiai gatvės muzikantai grojo kauly- 
dami skatikų, o jei kas praeidavo neįmetęs monetos, tuoj tam 
sukurpdavo pašaipią dainelę: 


Pasmirdęs 

Klišakoji, 

Šleivakoji, 

Kad tave kur griebtų nelaboji. 

Garsų šleifas driekėsi iš kiekvienos lindynės. Viduj kėdės brū- 


žinosi į grindis, tranki muzika ir vyrų balsai susiliejo su garsiu 
juoku, vyko nenutrūkstamas judėjimas iš salės iki mažų kam- 

barėlių, kur juodaodės mergelės priiminėjo klientus, kol iki žaiz- 
dų nusitrindavo jų oda, degtukų džerkšėjimas, kortų pliekimas 
į stalą, stiklo butelių skimbčiojimas, kojų vilkimas šokant, ne- 
nustygimas vietoj, prigludimas, prispaudimas. Kauliukų žaidi- 
mo meistrai su savo kauliukais, girtuokliai ir gaidžių peštukų 
augintojai, kurių kruvini batų padai buvo aplipę plunksnomis — 
visi jie grūdosi salėse, o gatvės ūžesys plūstelėdavo smuklėn 
drauge su kiekvienu nauju lankytoju. Ir dažnai čia kildavo muš- 
tynės, lydimos niurnėjimo, prunkštimo, keiksmų ir skambaus 
garso, atsitrenkus kūnui į kūną, riksmo, o vėliau tenoro, visa 
gerkle plėšiančio O dolce baci... 

Akordeonų meistras dabar turėjo pistoletą ir nešiojosi jį uŽ- 
sikišęs už kelnių juostos. Silvanas turėjo peilį su stirnino ragų 
rankena, tribriauniais ašmenimis ir grasindavo juo, kai jį ap- 
supdavo kokia nors gauja. Jis nušvilpė tą peilį iš suglebusio gir- 
tuoklio ir savo pirmąjį amerikietišką nuosprendį išbandė ant 
valkataujančio vienakio maitėdos šuns. 

— Nešdinkis, 0 užmušiu. 

Akordeonų meistrui nepatiko muzika, kurią grojo juodao- 
džiai, paini muzika - melodija, jei iš viso apie tokią gali kalbėti, 
buvo specialiai paslėpta surizgusiose ritmo gijose. Jis niekino 
jų instrumentus: ragą, išklerusį pianiną, smuiką, kurio vielinės 
stygų garbanos sukosi iš po kaklelio tarsi vijoklis augalas, ban- 
arklio kanopa, vyras, kurio akį dengė raištis, o pusė veido dėl 
rando, tarsi grotelės vagojančio burną nuo pat akies kampo, 
buvo sustingusi ir be išraiškos. Jie jį vadino Polu, „ką, Viščiu- 
ku?“ — pagalvojo akordeonų meistras, bet, atrodo, žmogystos 
vardas buvo Apolas, - kažkas sardoniškai pajuokavo. Kultuvas 
ar ką - kas tai per velnias? - gofruotas paviršius lyg ir matytas, 
įstatytas į neskoningai puošniai išdažytą medinį rėmą, kažkoks 


“O dolce baci - švelnūs bučiniai (it. ). 

daiktas, iš kurio sklinda gergždžiantis garsas, tarsi iš cikadomis 
aplipusio medžio, o jis vis dainuoja „šūvis, nešaukit, ne, ne, 
ne“. Tik po gero ketvirčio valandos akordeonų meistras atpa- 
žino tą daiktą - tai buvo skalbimo lenta, kurią moterys naudo- 
davo nutrinti purvui nuo drabužių - ir tada ant vyro pirštų pa- 
stebėjo metalinius antpirščius. Polas padėjo šalin skalbimo lentą 
ir iš užpakalinės kelnių kišenės išsitraukė porą šaukštų, tarš- 
kindamas jais tartum kastanjetėmis, o kitas, Žvejys, brūžino 
peiliu savo gitaros stygas, kad išgautų siūbuojantį virpėjimą. 
Koks stebinantis netikslumas. Kokia virtuvinė muzika. O žo- 
džiai, akordeonų meistras nesuprato nė vieno, užtat suprato 
nešvankią dainininko intonaciją ir žemą, aistringą juoką. Savo 
randuotu pečiu Žvejys pasuko gitarą ir dainavo toliau: 


Ant mano stalo kraujuotas kepsnys 
Kepsnys su kraujo lašu, 

Kažkas išmėsinėjo mano seną karvę, 
Ir pasake, kad man pasisekė 

Iš tiesų — 

Man jos nebereikės daugiau melžti. 


Netrukus akordeonų meistrui ši daina nutolo, kai Cukranen- 
drė jo glėbin išdidžiai įstūmė juodaodę moterį - purviną mįslę, 
kurios akys nuolatos ašarojo, ir, prikišęs drėgnas lūpas prie 
meistro ausies, pasakė, kad ji pakeis jo likimą. 

— Vyras, kuris susilaiko, rizikuoja pasigauti tuberkuliozę ar 
dar kai ką blogesnio. Pirmyn, į aukso kasyklą. 

(Per šį nuotykį akordeonų meistras pasigavo sifilį, bet nie- 
kuomet to nesužinojo.) 

Sicilijos kaime moteriai, atsigavusiai po paralyžiaus, Žiauriai 
perštėjo dešinę akį. 

Keistas instrumentas 


Po kelių savaičių akordeonų meistras pradėjo pažinti daugelį do- 
ko darbininkų, vakarais grojančių aludėse. Akordeonų nesigirdė- 
jo niekur, kol neatsikraustė čigonai ir neįsikūrė aukštikalnėje už 
miesto. Jie pardavinėjo prastai padarytus įrankius, arklius ir būrė 
kortomis; du čigonai grojo akordeonais. Jie stovyklavo savaitę, 
kitą, visą mėnesį ir vis taisė puodus ir keptuves. Kartais, naktimis, 
keliu einantis žmogus galėdavo išgirsti jų savitą muziką - lėtą, liūd- 
ną aimaną, ir išvysti žŽvynuotais blizgučiais mirgančių kūnų šokį. 
Vieną vakarą akordeonų meistras ir Cukranendrė patraukė į či- 
gonų stovyklą pasiklausyti. Muzika buvo pagyrūniška ir drauge 
priminė dejonę, penki ar šeši čigonai šoko mūšį su lazdom. Jį do- 
mino jų akordeonai, tačiau jis niekaip nesugebėjo paaiškinti čigo- 
nams, kad norėtų vieną iš jų apžiūrėti. Jų kalba buvo nesupranta- 
ma ir jie nusigręždavo, vos tik pinigai patekdavo į kieno nors kito 
rankas. Visiški autsaideriai - pagalvojo akordeonų meistras, - žmo- 
nes, neturintys net namų, pasimetę nesvetingame pasaulyje. Vie- 
ną dieną jie iškeliavo - liko tik ištrypta žemė. 

— Menulio žmonės, - paskė Cukranendrė, mirktelėdamas sa- 
vo sužeistą akį. 

Iš pradžių akordeonų meistras bijojo savo instrumentą atsi- 
nešti į prakaitu pradvokusias pavojingas lindynes, kuriose iki krau- 
jų besimušą vyrai dažnai išvartydavo stalus. Jis grojo tik kamba- 
ryje, kuriuo dalinosi su Silvanu ir Novu, keturiasdešimtmečiu 
puskurčiu vyru; šis daug kartų naktimis grįžo kruvinas, subady- 
tas peiliu, vidurnaktį šokčiodavo iš miegų ir užkimusiu balsu rėk- 
davo: „paklausykit, kažkas beldžiasi“. Bet beldimas buvo jo gal- 
voje ir po kelių minučių jis atsiguldavo ir užmigdavo taip ir ne- 
nusirengęs suglamžytų, purvinų drabužių. 

Akordeonų meistrui jo muzika skambėjo raminamai ir atro- 
dė nuostabi po verksmingos, trankios, barškančios lindynių mu- 
zikos. 

Ši vulgari muzika netiko akordeonui, nors liguistai jautrus jo 
garsas veikiausiai atitiktų tą stilių, bet, rodės, tiesiog neįmano- 
ma nepaisyti ir iškraipyti natų. Akordeonui tektų vien mono- 
toniškai ūžti, tenkinantis viso labo fonu kitai muzikai. 

Akordeonų meistras įsidrąsino ir kartą atsinešė savo instru- 
mentą į vieną iš aludžių. Jis atsisėdo atokiau kampe, nes baro 
padavėjas skundėsi jo „itališkais kvepalais“ —- česnako kvapu, ir 
po valandos, kai pianinu skambinęs žmogus išėjo į viešnamį, ėmė 
groti. Niekas neatkreipė dėmesio, kol jis garsiai neuždainavo sa- 
vo aukštu balsu - tuomet visi aplink nuščiuvo, visų galvos pasisu- 
ko ton pusėn, iš kur sklido šis garsas. Jis dainavo senovinę der- 
liaus nuėmimo dainą su patrepsėjimais ir šūktelėjimais. Tačiau 
po keleto dainų vėl įsisiūbavo šurmulys - vieni šaukė, kiti juokė- 
si, šnekėjo, rėkė, užgoždami jo akordeoną. Tik siciliečiai susi- 
spietė arčiau, ištroškę išgirsti prarastą muziką, kuri kvepėjo čiob- 
reliais ir kurioj tilindžiavo ožkų varpeliai. Jie prašė pagroti vieną 
ar kitą melodiją, ir jų veidus užliedavo liūdesys. 

Vėlai vakare, braudamasis pro žmones, prie akordeonų 
meistro priėjo Polas, jis šypsojosi, dantyse bolavo cigaras. Iš 
arti jo veidas buvo keistas — raudonai juodas ir priminė baldų, 
veikiausiai juodmedžio stalo, spalvą. Jis kažką pasakė, rodyda- 
mas į akordeoną. 

— Jis nori sužinoti, kaip jūs jį vadinat, - tarė Cukranendrė ir 
atsakė labai garsiai, tartum kalbėtų su kurčiu, - akordeonu. 
Akordeonu. 

Juodaodis pasakė dar kažką, ištiesęs ranką akordeono link, 
paėmė jį, pajusdarfias jo lengvumą, priglaudė prie kūno, kaip 
matė tai darant akordeonų meistrą, ir švelniai suspaudė dum- 
ples. Aaah. Oooh. Aaah. Oooh. Jis kažką pasakė. Cukranen- 
drė nusijuokė. 

— Jis sako, kad akordeonas dejuoja visai kaip jo moteris. 

Polas užgulė instrumentą, spausdamas mygtukus jis susipa- 
ŽINO SU jJUO, pajuto jį ir jo garsą, ir po valandėlės, mušant ritmą 


0 


44 


Vi idvy, 
KS ) 
01 Nis 


koja, prievartaujant akordeoną neįprastu būdu, iš žodžių nuo- 
trupų ir umm garsų užgimė trumpa dainelė. Cukranendrė 
džiaugsmingai sušuko. 

— Jis vyras, dainavimas - tai vyras, ir jis tai daro su moterimi, 
akordeonas - tai moteris. 

Akordeonų meistras nuraudo, kai instrumentas dejavo pri- 
tardamas juodaodžio vyro balsui: 


Kaip tau patinka - Aaah 

Mano saldusis ragas, mažute Oooh 
Gausybės ragas - Aaah 

Aaah - išves tave iš proto - Oooh. 


Aistringai išsiviepęs, jis atidavė akordeoną. Kitą dieną akor- 
deonų meistras pamatė Polą, grakščiai sėdintį ant prieplaukos 
stulpelio: jis rūkė ilgą šviesų cigarą, avėjo bekulniais batais, ku- 
rių nosys buvo apklijuotos veidrodėliais; jo veido išraiška buvo 
svajinga, bet pakankamai budri, kad vogčiom stebėtų akorde- 
onų meistrą, sutiktų jo žvilgsnį ir parodytų judesį, primenantį 
dumplių susitraukimą grojant akordeonu arba storos moters 
krūtų suspaudimą. 


Pirmasis užsakymas 


Spalio pradžioje dokus užplūdo medvilnės derlius ir krantinė 
knibždėte knibždėjo darbininkų, kurie krovė dieną naktį. Akor- 
deonų meistras dirbo ir taupė, nors ir leisdavosi į ekskursijas 
su Cukranendre. Vieną rytą, kai jiedu su Silvanu išėjo iš pen- 
siono, gatvėje jų laukė Polas. Jis kažką pasakė, bet akordeonų 
meistras nesuprato klausimo. Užtat Silvanas suprato, jis jau 
galėjo prasiskinti sau kelią šnekėdamas amerikietiškai. 

- Jis nori pirkti tavo akordeoną. Jis tau duos dešimt dolerių. 

Akordeonų meistras užjaučiamai šyptelėjo. 

— Pasakyk jam, kad aš jo neparduodu. Tai mano pavyzdinis 
akordeonas. Bet pasakyk, kad aš galiu pagaminti lygiai tokį pa- 
tį. Pasakyk, kad kaina - trisdešimt, ne dešimt. Pasakyk, kad 
užtruks keturis mėnesius. 

Jis jau išsiaiškino, kiek gali prašyti už akordeoną. Polas kal- 
bėjo, spragsėdamas ilgais, iš delno pusės baltais pirštais. Jis aiš- 
kino ar vardijo. Silvanas išvertė. 

— Jis nori raudono, šis, žalias, jam netinka. Jis nori, kad ant 
akordeono būtų jo vardas, Apolas, štai čia. O ant dumplių rei- 
kia nupiešti Alice Adams garlaivį su besiverčiančiais dūmais. 

— Pasakyk jam, kad nieko negali būti paprastesnio. Bet šeš- 
tadienį jis turės man duoti penkis dolerius kaip garantiją ir — 
medžiagoms. 

Akordeonų meistras buvo sužavėtas. Jam pradeda sektis. 

Tą naktį akordeonų meistras kambario kampe įsirengė mažą 
varstotą. Sėdėdavo ant dėžės, kurią, kai nedirbdavo prie instru- 
mento, pastumdavo po lova. Jis keldavosi prieš aušrą, klijuoda- 
vo ir montuodavo, pjaudavo ir poliruodavo. Jis dirbdavo 
valandėlę naktį, kai išgalėdavo nusipirkti žvakę arba neužmigti, 
ir dirbdavo visą sekmadienį - kadangi neidavo į mišias šioje be- 
dievių šalyje — jis buvo tarsi apžavėtas meistravimo darbų, kaip 
kiti žmonės būna apžavėti žodžių ar burtų. Jam pasisekė, kad 
gavo kambarį - daugelis miegojo gatvėse ar dokuose, ir kiekvie- 
ną rytą iš ten išnešdavo negyvus kūnus, perrėžtom gerklėm ir 
išverstom kišenėm, taip nutikdavo net mažiems vaikams. Visi, 
kuriuos jis pažinojo, šlapindavosi dilgėse. 

Jis nebevaikščiodavo į viešnamius, išskyrus šeštadienio va- 
karus, nebepaisė muzikos ir juodaodžių moterų kerų, savo gy- 
venimą apribojo darbu ir akordeonu, o miegodavo visai mažai. 
Po truputį jis įgavo itališką išvaizdą — liesas ir skarmaluotas, 
atšiauriu, bet budriu žvilgsniu. 

Vieną lapkričio vakarą Cukranendrė užsuko akordeonų meistro 
kambarin ir tarė: 

— Klausyk, tu dirbi kaip kvailys. Tau pasimaišys protas. 

— Aš kalu laimę. 

Cukranendrė papurtė galvą. 

— Sicilietis čia laimės nenusikals. Tai neįmanoma, jei nepa- 
žįsti tam tikrų žmonių, kurie šį tą gali. Tokia yra tiesa. Jei išei- 
tum šį vakarą, atsipalaiduotum. Pažvelk į save - pusiau išpro- 
tejęs. Be to, aš statau alų. 

— Tik vienai valandai. Pasiieškoti naujų klientų. 

Šeimininkas rymojo Auksinio Durklo smuklėje, prie baro, ir 
klausėsi verksmingos muzikos. Akordeonų meistras su savo in- 
strumentu įsitaisė kampe ir bandė priderinti minorinius akor- 
dus, primenančius ilgas dejones, prie čirenančio smuiko ir barš- 
kančio tamburino, kai staiga atsilapojo durys ir vidun įsiveržė 
policija, spardydama ir daužydama visus savo lazdomis. 

—Visi italai, rankas aukštyn, eikit šen, pakelkit savo purvinas 
šiknas, niekšeliai, judinkitės, JUDINKITES! 

Akordeonų meistras lyg idiotas spoksojo nesuprasdamas, kas 
čia dedasi, kol jo nenutempė nuo kėdės. Akordeonas nukrito 
žemėn. Jis nesikeikė ir siekė instrumento, bet jį nustūmė atgal, 
ir juos perskyrė rankų miškas. Jo išsigandęs žvilgsnis užkliuvo 
už juodaodžio vyro, Polo, prisišliejusio prie salės durų. Jų akys 
susitiko. Juodaodis linktelėjo ir nusisuko, nepastebimai pra- 
slinkdamas ir panirdamas salės tamson. 

Silvanas, laukęs gatvėje, buvo pagautas, kai bėgo savo tėvo 
link. Prispaudę belaisvius prie pastato sienos, amerikiečiai už- 
vertė juos nesuprantamų klausimų lavina. Akordeonų meistro 
Silvano peilį, jie nuginė juodu prie eilės vyrų, kurių čiurnos ir 
riešai buvo surišti viena ilga virve. Mušdami ir spardydami jie 

ginė juos gatvėmis į cypę, Apygardos kalėjimą, į kameras, pr1- 
grūstas siciliečių ir italų. 

Nusikaltimas buvo sunkus. Kažkas nušovė policijos viršilą. 
Amerikos Patriotų lyga rėkė: /talai. Katalikai! - tai dar vienas 
baisus nesiliaujančių susirėmimų tarp italų gaujų, tarp airių, 
italų ir juodaodžių pavyzdys. Dokuose maišėsi kalbos, odos spal- 
va, o neapykanta ir konkurencija buvo nuožmi, pralietas krau- 
jas ir nutrauktas darbas sutepė Naujojo Orleano vardą. Ame- 
rikiečiai, kurie paprastai laikė save aukštesniais ir nesikišo į 
purvinus užsieniečių ir juodaodžių, kovojančių dėl prastų dar- 
bų, reikalus, užsidegė įtūžiu ir į gatves iškvietė policiją. 

— Pasakyk jiems, - akordeonų meistras kameroje maldavo 
amerikietiškai kalbančio vyro, - pasakyk jiems, kad jie sukly- 
do. Aš nieko nepadariau. 

Jo švarkas buvo išteptas kažkokia balta medžiaga. 

— O tu manai, kad aš tai padariau? 

— Ne, ne, bet... 

Daugelis buvo paleisti kitą savaitę, tarp jų ir Cukranendrė, 
bet tik ne akordeonų meistras, kurį jie apkaltino tyčiniu kon- 
spiraciniu tylėjimu, įtartinu slapstymusi, žmogžudyste, kurią 
įvykdė konfiskuotu pistoletu. Nepaleido ir Silvano, kadangi jis 
taip pat tylėjo, o tyla reiškė bendrininkavimą. Lėtai slenkant 
gruodžiui dešimtys siciliečių ir italų raudojo ir meldėsi kame- 
rose. Jie buvo netikrumo zonoje. Akordeonų meistras išgyve- 
no vilčių žlugimo agoniją. 

— Ak, - verkė jis, kaip aš gailiuosi, kad čia atsibasčiau. 

O kai jis pasiuntė žinutę Cukranendrei, kad šis atsiimtų iš 
Polo akordeoną, jam pranešė, kad Polas dirbo aukštupyje me- 
dienos laivuose, kad jį išmetė iš Alice Adams garlaivio ir kad jis 
pasiėmė akordeoną su savimi. 

Kūčių vakarą pagyvenusi juodaodė, nežinia kieno pasiųsta, 
atnešė kaliniams apelsinų ir „senutės veidą“, faccia da vecchia, 
didelę iškeptą plutą, apkrautą sardinėmis, sūriu ir svogūnais. 
Kažkas sušnabždėjo: „Arčivis“. 

— Čia yra teisingumo šalis, - pasakė akordeonų meistras, atga- 
vęs pasitikėjimą ir rydamas jam priklausančią skanėsto dalį. — 
Jie greit supras savo klaidą ir mus išlaisvins. 

"Tačiau kitas kalinys, neaukštas raumeningas vyras, primenan- 
tis pakavimo dėžę, pašaipiai vyptelėjo: 

— Amerikiečiai elgiasi su mumis kaip su pigiais batais. Jie 
perka pigiai, ilgai tampo visur, o kai batai nusidėvi, numeta 
juos šalin ir perkasi naujus. Pilni laivai tokių batų atplaukia 
kasdien. Tu kalbi apie teisingumą ir savo kvailą akordeoną, bet 
tu esi batas. Pigus batas. Sfortunato. Nelaimėlis. 

„Teisybė“, - pagalvojo Silvanas. 


Blogas sapnas 


Kartą naktį kilo sąmyšis, kai sargybiniai įvedė dar vieną, nuvil- 
ko jį koridoriumi į tolimiausią kamerą. 

— Oh Gesu, Gesu', - šnibždėjo Polisis. 

— Ką? Kas jis? — vos keletą sekundžių jie matė kalinį, jo „iš- 
gražintą“ veidą, suplėšytus drabužius. 

— Oh Gesu, Gesu. 

Nuvilnijo šnabždesys, peraugdamas į murmėjimą: „Arčivis. 
Arčivis“. 

Musės tarsi vinių galvutės susispietė lubų kampe. 

— Pažiūrėkit, - pasakė kažkas. - Net musės išsigando ir bijo 
skristi, kad nebūtų apkaltintos. 

Arčivis šaukė iš savo vienutės: 

- Ši sudvisusi Amerika - tai melas ir apgaulė. Pražuvo mano 
turtas. Amerika yra melagingų pažadų ir kartaus nusivylimo 
kraštas. Ji žada viską, bat praryja tave gyvą. Aš spaudžiau ran- 
ką Džonui D. Rokfeleriui, tačiau tai nieko nereiškia, - jis kal- 
bėjo amerikietiškai. 


" Gesu - Jėzau (it.). 

Sarkastiškas balsas pridūrė: 

— Chi non ci vuole stare, se ne vada, -jei tau čia nepatinka, tai 
važiuok kur nors kitur. 

Po keleto naktų akordeonų meistras regėjo sapną, nuo ku- 
rio net pabudo: jis sapnavo žalią mėsą - drėgną nudirtų ožkiu- 
kų skerdieną, kurios vaizdą prisiminė iš skerdynių kaime, sap- 
navo dubenis, pilnus rausvos mėsos, išmargintos riebalais, sap- 
navo blizgančius kaulus su rausvom audinių, prilipusių prie są- 
narių, gijom, sapnavo tamsius pasenusios mėsos gabalus, išmė- 
tytus kaip pakliuvo ant milžiniškos laiptų aikštelės. 


Žiurkių karalius 


Kai tik kairė Pinso koja palietė tamsiai raudoną paskutinio laip- 
to takelį, dzingtelėjo pusryčių kambario varpelis. Jis sugrįžo 
labai vėlai, kelios valandos po vidurnakčio, savaitė po to, kai 
sugriuvo Robinzovilės pylimas. Jis neabejojo: pylimą susprog- 
dino nepatenkinti Žmonės, kuriuos jis suerzino, nutraukdamas 
medienos darbų sutartį; visi jie buvo užsieniečiai; daugiau nei 
pusę savaitės jis stebėjo jų įsiteikinėjimus ir meilikavimus. Ir 
kai tik pylimas subyrėjo, jie pradingo. Nuostoliai buvo vietinės 
reikšmės, nuniokojo tik Jazū Slėnį, praeis kiek laiko ir dumblo 
sąnašos pagerins dirvą. Jis žinojo viena: geriau jau samdys neg- 
rus nei deigus — socialistų padugnes, amžinai šūkaliojančius 
dėl savaitinio atlyginimo, grasinančius streikais ir sprogdinan- 
čius pylimus, kai tik negauna to, ko nori. Jam skaudėjo akis. 
Laiptai vijosi tarsi moliuskas kiaute, ir jis greit pasileido že- 
myn, viena ranka laikydamasis turėklo, ties posūkiais mėgau- 
damasis maža išcentrine jėga, žavėdamasis savo šmėžuojančiu 
atvaizdu sidabro veidrodžiuose. Jis įžengė į fojė, žvelgdamas į 


" Deigas - niekinanti ispano, italo, portugalo pravardė (am. ). 

paveikslą, kuriame buvo pavaizduota jūra — keletas aisbergų, 
kažkoks šiaurės jūros eskizas, priklijuotas ant rudo popieriaus. 
Pro arką jis pažvelgė į drabužių kabyklą, ant kurios tarsi begal- 
viai kūnai kyburiavo paltai, pasidžiaugė raižyta kėde. Ornamen- 
tuotame gėlių inde pastebėjo šnarančias plunksnas - tai buvo 
kažkas nauja; pajuto iprastą susierzinimą dirstelėjęs į savo, Že- 
mo ir storo, atvaizdą holo veidrodyje. Nusižiovavo. 

Bostono papartis ant aštuonkampio gėlių stalelio užtvindė 
kambarį šviesa, kurią atspindėjo veidrodinis bufetas; jis pa- 
žvelgė į savo Žmonos orchidėjas aprasojusioje Edvardo sti- 
liaus dėžutėje, atsiduso, išsitiesė ir nusižiovavo. Aplink tvyro- 
jo vos juntamas kartus drėgnų arbatos lapelių kvapas. Stalą 
dengė vynuogėm išsiuvinėta staltiesė; ant riešutmedžio bufe- 
to, išraižyto zuikiais ir fazanais, puikavosi sidabrinis dangtis, 
arbatinukas virš blyškios liepsnos, krištolinis jo močiutės fil- 
tras. Labiau nei bet kuris kitas kambarys šis išreiškė jo žmo- 
nos potraukį, kurį, progresuojant tuberkuliozei, skatino aukšta 
temperatūra, - egzotiškiems augalams, marmurui ir veidro- 
džiams, sidabriniam ir žaliam krištolui, velvetui. Štai dar kas: 
ji ištisus mėnesius sirgo nerviniu išsekimu po baisaus nutiki- 
mo, kai kartą temstant išėjo iš namų pasivaikščioti. Ji ėjo įsi- 
kibusi jam į parankę ir staiga kažkokia pelėda užpuolė jos 
skrybėlę puošusį dekoratyvinį paukštį. Pelėda taip giliai su- 
leido nagus, kad iki pat kaulo nuplėšė galvos odą, visur buvo 
pilna kraujo, o jis užuodė karštą utėlėtų plunksnų kvapą, kai 
paukštis, plakdamas sparnais, kilo aukštyn, nusinešdamas su 
savimi skrybėlę. Vaikų, Estlei ir Kuperio kėdės, skirtos tai- 
syklingai laikysenai lavinti, stovėjo atremtos į sieną; sūnūs ir 
dukra vis tiek vaikščiojo susikūprinę. 

Jis pavertė kavinuką, iš kurio ištrūko cikorijos ir tamsiai pa- 
skrudintos Martinigue aromatas; papūtė juodą skystį. Per karš- 
ta. Padėjo puodelį. Nykščiu ir smiliumi suėmė stiklelį anyžinės, 
nurijo lašą ar du. Ovaliniame veidrodyje jo atspindys irgi nuri- 

jo. Aplinkui tvyrojo pylimo dumblių ir sūroko vandens kvapas. 
Jis gėrė kavą. Jo smilkiniai tvinkčiojo. Ir vėl anyžinė ir kava. Ant 
stalo nebuvo jo Times-Picayune. Neinformavo, kiek teismo pro- 
ceso jis jau praleido. Jis godžiai sekė teismo procesą, kol nebuvo 
iškviestas į sugriautą pylimą. Paskambino varpeliu. 

— Kur laikraštis? — paklausė, nors matė laikraštį ant padėklo, 
kurį ji įnešė. 

— Ką tik gavome, sere. Vėluoja šį rytą. 

Jis paskubomis atvertė laikraštį - pirmuose puslapiuose vien 
teismas — susižavėjęs pasmeigė įdarytą jaučio uodegą, kurios 
nekentė visa likusi šeimyna, ir ėmė valgyti - šakutės danteliai 
ieškojo trumpų mėnuliukų. 

Šakutė sustingo pusiaukelėje tarp lėkštės ir burnos ir vėl 
paniro į lėkštę su auksiniais apvadėliais. Jis prisikišo straipsnį 
prie pat nosies, kad geriau matytų. Iš pradžių perskaitė ant- 
raštę „Ne vienas kaltas“, o iš tikrųjų ten buvo parašyta „Nė 
vienas nekaltas“. 

Be žodžių. 

Jie papirko teisėją. Taip, Naujasis Orleanas šiais laikais per- 
mirkęs krauju: bjaurūs italai žudo vieni kitus, bet tai nieko, jie 
galėtų išsižudyti iki paskutinio, bet jie taip pat žudo nekaltus ir 
dorus žmones, ir visa tai dėl kažkokio ištvirkusio godumo ba- 
nanų prekyboje. Jis prisiminė juokingą dainelę, kurią išgirdo 
miuzikhole Londone: „Aš parduodu de bananus“ - pūliuojan- 
ti užsieninė korupcija pūdo Luizianos širdį. Juodoji Ranka nu- 
žudė kapitoną Henesį. Tai, žinoma, buvo visi tie mafijos ir ka- 
moros. Nesibaigiančios darbo problemos dokuose, streikai ir 
krovikų grasinimai. Visa tai susiję su amžinąja miesto proble- 
ma: leidimu negrams dirbti drauge su baltaodžiais žmonėmis — 
kitur tai negirdėta, tik Naujajame Orleane - pusė tų ir pusė tų, 
su savo beprotiškomis taisyklėmis, skatinančiomis mišrias san- 
tuokas ir maištą, supainiojusiomis prekybą į neišnarpliojamus 
mazgus. Baltaodžiai? Užsieniečiai. Airiai ir italai. Socialistai. 

Tai purvini, ligoti ir pavojingi kurstytojai, nežinantys savo vie- 
tos. Dėl Dievo meilės, na kodėl biznieriai pasikvietė tuos ita- 
lus, kodėl jiems šovė galvon, kad italai galėtų pakeisti neran- 
gius negrus. O, iš pradžių italai gerai dirbo, bet jie godūs ir 
nekalbūs, jiems tik ir terūpi, kaip greičiau prasimušti aukštyn. 
Negrai bent jau žino savo vietą, žino, kas gali nutikti. Na, pa- 
žvelkit dabar į tą storulį deigą Arčivį, kuris prasisiurbė sau ke- 
lią iki pat miesto prekybos gerklės, kuris buvo priimtas Pinso 
namuose, kuris grožėjosi jo žmonos orchidėjomis ir veidmai- 
niškai šypsojosi. Elkis su italais žmoniškai ir pamatysi, kas nu- 
tiks. Jie pavojingi. Jie per daug toli nuėjo. Užleisk tik per colį, 
ir jie užgrobs visą miestą. 

Ir beveik nesiimta prieš juos jokių veiksmų, kol privatūs as- 
menys neprivertė valdžios areštuoti ir nutempti italus teisman — 
naivus tikėjimas teisingumu. O dabar šis pasitikėjimas įstaty- 
mu ciniškai išduotas. Nė vienas nekaltas! Šis suktas išteisinantis 
nuosprendis ir neteisingas teismas - galutinis korupcijos, kles- 
tinčios aukštuose postuose, įrodymas, kad italai užsakinėja mu- 
ziką ir patys pagal ją šoka, įrodymas, kad teisininkai yra sukčiai 
ir pataikauja užsieniečiams ir kad pati teisinė sistema ištvirku- 
si. Tai vemti verčianti bailystė, kurios negali pakęsti turį bent 
lašelį garbingumo. 

Jo lakstančios akys ryte rijo puslapį, teismo salės nuotrau- 
kas, teisiamų italų veidus — ypač to, aikštingai besiskundžian- 
čio italo zuikio dantimis, besmakrio, didžiausio bailio Poliso, 
Polisio, ar kaip jį ten, tai tas pats, kurį išnešė raudantį ir alps- 
tantį teismo metu vidury salės, tas pats, kuris turėjo šiurkščių 
veido bruožų melagę meilužę, tas, kuris prisipažino, Polisis, va- 
dinasi, jį išteisino. O dešinėje buvo išspausdinti kitų nusikaltė- 
lių portretai, prisiekusieji, vadovaujami žydo juvelyro Jakobo 
M. Zeligmano, kuris dirbtinai nusišypsojo pasakęs reporteriui: 
„Mes turėjome nemažai abejonių“. Pateiktas kiekvieno teisi- 
ninko namų ir įstaigos adresas. Gerai! Jie žinos, kur juos suras- 

ti! Ir čia buvo provokuojantis klausimas: reporteris paklausė pri- 
siekusiojo Viljamo Jochumo, mažos žiurkės kvailu snukučiu: 

— Arjums teko girdėti, kad į kuriuos nors asmenis būtų kreip- 
tasi prieš teismą? 

Ne, jis apie tokius dalykus nieko negirdėjo, - melagis, slidus 
pacukas. 

Kreiptasi? Žinoma, į prisiekusiuosius buvo kreiptasi, kreip- 
tasi ir apkabinta, jų delnai tvirtai spaudžiami auksiniuose italų 
delnuose, jų pečius apglėbusios Juodosios Rankos turčių ran- 
kos, ir, jis nė kiek neabejojo, — už visos šios sistemos slepiasi 
Amerikos žydų bankininkai. 

Plėšydamas lapus jis vertė, kol atsivertė vedamuosius straips- 
nius. „Klėjaus papėdėje. Kitur mes atspausdinsim skelbimą... 
visuotinis susirinkimas prie Klėjaus paminklo... susirenkama 
dėl... ketinama padaryti... be abejo, nužudė italai, bet ne italų 
tauta kalta... Nebūkime rasistai...“ Mėšlas, mėšlas. Jis ieškojo 
skelbimo, nerado, pradėjo nuo pradžių ir aptiko jį redakcinės 
skilties apačioje, jo paties ranka skelbimą buvo užstojusi. 


VISUOTINIS SUSIRINKIMAS! Visi geros valios pilie- 
čiai yra kviečiami dalyvauti visuotiniame susirinkime, 
kuris įvyks šeštadienį, kovo 14 dieną, 10 valandą ryto, 
prie Klėjaus paminklo, ten bus aptariama, kaip ati- 
taisyti Henesio bylos neteisingumą. Ateikit pasiruošę 
veikti. 


Ateikit pasiruošę veikti. Aiškiau negali būti pasakyta. Ir apa- 
čioje abėcėlės tvarka išvardintos žinomų vyrų pavardės, tik, Ži- 
noma, nėra jo. Jis neturėjo noro pamatyti Pinso pavardę tame 
pačiame sąraše. Jo žvilgsnis tebeklaidžiojo, grįžo ton pačion 
vieton, kur būtų atspausdinta jo pavardė. Laikrodis išmušė ket- 
virtį valandos. Gatvės bus sausakimšos. Jis pakilo, nutrenkda- 


"4 


Gbtildys 
* 
ns 
ya 


10, 


54 


mas šalin kėdę. Grynas oras numalšins galvos skausmą. Lėkš- 
tėje gulėjo pusiau nuvalgyta jaučio uodega. 

Žiūrėdamas į save veidrodyje, jis užsidėjo katiliuką ir ner- 
vingai rausėsi skėčių stove, ieškodamas lazdos, kol surado tą, 
kurią nusipirko Anglijoje labai seniai, prieš pėsčiųjų žygį Eže- 
rų Regione. Ir kodėl gi jis neįsigijo Londone matytos dramblio 
kaulo lazdos su švininiu bumbulu? Ateikite pasiruošę veikti. Jis 
papurtė lazdą, kliudydamas stereofotografijų dėžutę ir numes- 
damas and grindų naują vaizdelį: du juodaodžiai, įsitempę nuo 
svorio, už galūnių laikė krokodilą; jam ant kaklo užnerta virvė; 
vyrai plačiai šypsojosi. Jis turėjo savo revolverį. 

Kaijisjau buvo nuėjęs pusę kelio alėja, taip energingai baks- 
nodamas lazda, kad metalinis antgalis prilipdavo prie sutraiš- 
kyto moliuskų kiauto, iš paskos išgirdo atbėgantį Džopą. Ar- 
klininkas jį pasivijo uždusęs nuo bėgimo, sunkiai šnopavo, gal- 
va krūpčiojo. 

— Kas nutiko? Aš negaliu dabar gaišti. 

— Ser, ser, arklidėje mes aptikome karalių, didelį Žiurkių ka- 
ralių, ser, prisiekiu Jėzumi, tikrai didelį. 

— Ak! — jis buvo matęs jį tik kartą gyvenime, labai seniai, 
šeimos medvilnės sandėlyje, dokuose — siaubingas padaras. — 
Kokio dydžio? 

Jis nekentė žiurkių ir parazitų; jis dar buvo mažas geltonojo 
maro metu, kai išmirė tūkstančiai žmonių, kai numirė jo moti- 
na, ir jie šaudė patrankomis dieną ir naktį, kol jam nuo garso 
įskaudo galvą, degino gatvėse statines su derva, kad išnaikintų 
epidemiją, ją platino dvokiantys garai, sprunkantys padarai ir 
užsieniečiai, kuriems iš pravirų burnų skleidėsi nematomos 1i- 
gos sėklos. Netgi dabar vien prisiminimai apie nepaliaujamą 
bumbsėjimą jam sukeldavo slogią nuotaiką ir migreną, kuri il- 
gam įvarydavo jį į lovą, stovinčią aptemdytame darbo kamba- 
ryje. Jis prisiminė kūnus, sukrautus prieplaukoje į krūvas, - iš 
toliau jie atrodė tarsi prekės, paruoštos išsiųsti. Tikrai, siunta į 

pragarą - taip juos pavadino jo senelis, lietus tekėjo langų stik- 
lais, o gatvėse riedėjo tušti vežimai. 

Džopas du kartus iškėlė abi rankas: dvidešimt. 

— Kai kurios iš jų nustipusios, kai kurios — pūvanti mėsa. 

Jis nužirgliojo tiesiog per pievą tvarto link. Džopas drimblino 
iš paskos, pasakodamas apie žiurkių karalių: kas jį aptiko, kaip 
jie pasmeigė jį šake ir ištraukė iš po grindų, kiek jis galėjo sverti. 

Už arklidžių susibūrė minia: arklidžių darbininkai, virėja, 
gniaužanti prijuostę, keletas pulkininko Sodėjaus juočkių, pra- 
lindusių pro plyšį tvoroje, jie nerdavo atgal vos jį pamatę. 

Jie išvilko žiurkių karalių pro plyšį, esantį maždaug dešimt 
ar dvylika pėdų nuo sienos. Tai buvo žiurkių ratas, kurio skers- 
muo siekė tris pėdas, jų uodegos susipynusios į neišpainiojamą 
gumulą, iš kurio niekas negalėjo pasprukti, snukučiai atgręžti į 
rato išorę. Keletas žiurkių jau nustipusios, ant kitų kailiukų spin- 
dėjo šviežias kraujas — tai tos, subadytosios šake, o keletas jų 
griežė rudais dantimis, pasiruošusios gintis. Jis suskaičiavo jas, 
lazdos galu baksteldamas kiekvienai į galvą: aštuoniolika. Ne- 
toli dvidešimties. Šlykštus vaizdas šis pūvantis gniutulas; baisu, 
kad jis cypė ir braižėsi po jo arklidės grindimis. 

— Geriau užmuškit jas lazdom, - jis išskubėjo gatvėn, girdė- 
damas dantų kaukšėjimą ir lazdų bumbsėjimą. 


Klėjaus papėdėje 


Kanalo ir Karališkosios gatvių sankryžoje, aplink Klėjaus pa- 
minklą, būrėsi šimtai vyrų, ginkluotų lazdomis ir vėzdais, kai 
kurie turėjo pistoletus arba šautuvus. Trys vyrai stovėjo ant pa- 
minklo postamento, virš žmonių spūsties, virš katiliukų ir skry- 
bėlių plačiomis nuleistomis atbrailomis jūros -— visa tai darė juo- 
do banguoto ežero įspūdį. 

Jis pamatė Bailso veidą, gerai pažįstamą veidą, kuris primi- 
nė priekin atsikišusį elnio snukį ir asocijavosi su gelsai rusva 
paskrudinta elniena. Bailsas iškėlė savo lazdą. 

— Pinsai. Spėliojau, ar pamatysiu tave čia, sere. Nepastebė- 
jau tavo pavardės laikraštyje. 

— Ne. Tik ne viename sąraše su... - aš buvau nuėjęs pažiūrėti 
sugriauto pylimo. 

— Čia iš tiesų kažkas bus, ar ne? 

— Jie nejuokauja. 

— Taip, žinoma. Viskas buvo suorganizuota praeitą vakarą. 
Yra keletas manančių, kad mes turime sutvarkyti tą maišalynę, 
šį darbininkų košmarą. Pinsai, pameni krovikų maištą pernai? 
Mano sesuo turėjo penkis tūkstančius medvilnės ryšulių do- 
kuose ir nė metro sandėlio, o laivai plaukė visai nenusėdę, tuš- 
ti. Tuomet prapliupo lyti. Ar kada buvo tekę matyti tokį lietų? 
Niekad. Ir nė vienas šunsnukis net neprisilietė prie ryšulių. Ji 
prarado penkiolika dolerių už kiekvieną. 

Pinsas nusišnypštė į savo lininę nosinę. Jo nosies gleivinė bu- 
vo išburkusi, o smilkiniai tvinkčiojo. 

— Aš tai kartojau metų metus: dominuojanti amerikiečių klasė 
turi atkakliai ginti savo teises, arba ji viską praras. Mus užplū- 
do mišrūnai iš Europos. Sakau tau, šis imigrantų tvanas - gir- 
dėjau tam tikruose sluoksniuose kalbant, kad už viso to stovi 
Popiežius, - tai slaptos ir visuotinės katalikų pastangos užgrob- 
ti šią šalį. Mano Žmona katalikė, bet aš jau pradedu svarstyti, 
ar šiame teiginyje nėra krislelio tiesos. 

— Tau reikėjo pamatyti, kas dėjosi aną vakarą Dagotaune — 
eisena su dvidešimčia šventųjų, vėliavos tik plaikstosi, dainos ir 
muzika, žvakės, žodžiu, paradas. Jie visi buvo girti. Matai, jie 
mano, kad jau išsisuko. 

Vyrai šūkavo ir gestikuliavo, skynėsi kelią pro minią - tai 
šen, tai ten žybčiojo šautuvai ir pistoletų vamzdžiai. Trys vyrai, 
stovintys ant postamento priešais bronzaveidį Klėjų, laukė, kol 

galės prabilti, jų žvilgsniai klajojo po minią. Vienas iškėlė ran- 
kas, prašydamas tylos. Jis prakalbo, o jo balsas darėsi kaskart 
garsesnis, kai tik jis užsimindavo apie prisiekusiųjų išdavystę 
arba bjaurias italų machinacijas. 

— ...buvo doras žmogus. Niekas šioje šalyje nežinojo daugiau 
apie italų galvažudystes už jį, niekas drąsiau neatlaikė deigų 
Kamoros grasinimų. 

Bailsas sušnypštė Pinsui į ausį: 

- Ir niekas labiau nebuvo pasiruošęs įkišti rankos deigų kiše- 
nen, - jo juodos elniškos akys švytėjo. 

— Ar visi čia esantys vyrai seks paskui mane ir stebės, kaip 
reabilituojamas narsus vyras? 

Storapilvis vyriškis ekstazės iškreiptu veidu, vilkįs suglamžy- 
tą juodą kostiumą, užsiropštė iki pusės postamento ir sušuko: 

— Pakart deigus. Pakart tuos niekšus žudikus deigus. 

— Kas jis? — paklausė Pinsas. 

— Nežinau. Minia kaip tik dėl to čia ir susirinko. 

Trijulė nusileido nuo postamento ir pradėjo skintis sau kelią 
Kongo aikštės ir Apygardos kalėjimo link. Gausdama tarsi mil- 
žiniškas variklis, minia siūbtelėjo pirmyn. Pro pusiau pravirus 
langus žiūrėjo prostitutės. Netoli Kongo aikštės į minią įsiliejo 
nudriskusių juodaodžių srautas. Kažkur barškėjo lazdos, o ka- 
Ži koks vyras džyrino smuiką. 

— Eikit šen, nigeriai! Jūs išvysit kiek kitokį šokį nei „Paršo 
snukis“! 

Minia rimstančiom bangelėm skalavo pagrindines kalėjmo 
duris (jos buvo plieninės) ir keikė savo mažus laužtuvus ir silp- 
nus kūjus. Keletą minučių minios pakraščiuose vilnijo neryž- 
tingumas. 

— Trymo gatvėje yra medinės durys! - sušuko kažkas. Iškart 
juodaodžių ir baltaodžių žmonių masė atsisiurbė nuo pagrin- 
dinių durų ir lyg tąsi lava nutekėjo Trymo gatvės link, pakeliui 
iš geležinkelio statybų nusičiupdama pabėgius. 

Dešimt ar dvylika vyrų įsibėgėjo ir, iškėlę keturkampį pabė- 
gi, trenkė juo į Trymo gatvės duris. Su kiekvienu smūgiu minia 
šaukė „HA!“. Ha ha ha. 


Puolimas 


Kalėjimo prižiūrėtojo žvilgsnis sustojo ties Frenku Arčiviu. Nuo 
jo trenkė viskiu: ta smarvė užplūsdavo ir atslūgdavo. 

— Jie ateina. Durys neatlaikys. Slėpkitės. Bet kur, kur tik šia- 
me kalėjime galite. Geriausiai moterų skyriuje, viršuje! 

— Dėl Dievo meilės, žmogau, duok mums keletą šautuvų! — 
Arčivio veidas buvo atšalusių kiaulės taukų spalvos. 

— Negaliu. 

Lentos išlėkė iš vyrių. Kai kurie iš jų nudūmė laiptais aukš- 
tyn į moterų skyrių. Silvanas šmurkštelėjo tuščion vienutėn ir 
palindo po čiužiniais. Jis gulėjo prisiplojęs prie neobliuotų len- 
tų: ausyse tvinkčiojo, nugara išsilenkė. Jį sukaustė baimė - ne- 
galėjo net sulaikyti šlapimo. 

Iš lauko pusės prie ąžuolinių durų priartėjo juodaodis milži- 
nas: jis nešėsi didelį akmens luitą ir paleido jį į metalinę sklen- 
dę. Nuaidėjo galingas šauksmas, kai metalas subyrėjo ir durys 
plačiai atsilapojo. Minia plūstelėjo laiptais aukštyn, Pinsas ne- 
atsiliko nuo priekinių gretų, rankoje tvirtai spausdamas lazdą. 

Sargybinis šaukė jiems. Jo balsas trūkinėjo iš pasitenkinimo: 

— Trečiam aukšte. Jie viršuj, moterų aukšte. 

Šimtai vyrų uždundėjo viršun. Laiptai po jų bildančiomis ko- 
jomis girgždėjo ir vaitojo, o kaliniai strimgalviais bėgo atsargi- 
niais laiptais žemyn ir spruko laukan, į kiemą. Vartai buvo už- 
rakinti. Už jų - gatvė. Jie galėjo matyti ją - ji buvo pilna vyrų. 
Susižavėję amerikiečiai triumfuodami, šaukdami pasipylė kie- 
man, o siciliečiai, susikabinę už rankų, susispietė kampe. Akor- 
deonų meistras bukai stebėjo artėjančius vyrus: jis matė juos 


E. ANNIE PROLLX B AKORDEONO NUSIKALTIMAI 59 


be galo aiškiai: atiręs palto siūlas, purvu aptaškytos kelnių kleš- 
nės, grandinė didelėje rankoje, godžiai ryjančių veidų įraudi- 
mas, vyras, kurio viena akis mėlyna, kita geltona. Netgi tuomet 
jis tikėjosi, kad bus išgelbėtas. Jis juk nekaltas! 

Pinsas rankoje sukinėjo pistoletą: lazdą jis pametė šturmuo- 
jant - tokia ten buvo grūstis, pažvelgė į užspeistus kampe sicilie- 
čius. Jų suktos akys žibėjo, kai kurie iš jų meldėsi ir maldavo — 
bailiai! Jis prisiminė žiurkių karalių, iššovė. Iššovė ir kiti. 

Užtveriamoji ugnis ir visų kalibrų bei dydžių kulkos plėšė 
siciliečių kūnus. Akordeonų meistras du kartus loštelėjo ir nu- 
krito aukštielninkas. 


Vaistai nuo galvos skausmo 


Prie Trymo gatvės durų minia pasigavo Polisį, suglebusį ir kru- 
viną, seilės tekėjo jo atvipusiu žandikauliu, bet jis vis dar kvė- 
pavo. Jie išmetė jį į viršų, į kitų rankas, šie pačiupo ir, mėtyda- 
mi aukštyn, nešė visą kvartalą lyg kokią skiedrą. Tai buvo tarsi 
žaidimas: kuo aukščiau išmesti ir vikriai pagauti, kol ties Šv. 
Onos gatvės kampu kažkas ant gatvės žibinto užrišo virvę ir 
užnerė Polisiui ant kaklo. 2 

Kažkas šūktelėjo: 

— Apsuk virvės kilpą trylika kartų, nes kitaip ištiks nelaimė! 

Viršun kilo suglebęs kūnas, jį kėlė ne tik virvė, bet ir džiaugs- 
mo šūksniai. Kūnas sukosi, staiga — stebuklas — pakaruoklio 
kojos mėšlungiškai suspurdėjo, kaulėtos rankos pakilo ir jis su- 
griebė virvę. Atsigaivelėjęs Polisis pradėjo kopti virve, lėtai dė- 
liodamas rankas, vis arčiau lempos skersinio. Buvo girdėti su- 
sijaudinusios minios šnopavimas. 

— Dieve mano! —- sušuko Bailsas. Kažkas iš minios iššovė, ir 
tuomet puolė šaudyti visi, juokais lažindamiesi, kas pirmas pa- 
taikys į akį ar nuneš ilgos Polisio nosies galiuką. Rankos nukaro. 

— Man pakaks, - pasakė Bailsas, - mane vemt verčia nuo 
tokių dalykų. Bet juk reikia kažką daryti, - jis pradėjo Žiauk- 
čioti. Atsipraše. 

— Eime, - pasakė Pinsas, imdamas savo draugą už alkūnės ir 
vesdamasis gatve. - Tau reikia išgerti. Mūsų pareiga atlikta. — 
Jo galvos skausmas truputį atlėgo. 

Medvilnės Gildijos bare Kuperiui jis pasakė: „du sazerakus“, 
ir, kai du sunkūs bokalai buvo atnešti, abu susipylė šį aukso spal- 
vos gėrimą, tarsi tai būtų buvęs vanduo, Bailsas spragtelėjo pirš- 
tais užsakydamas dar du, pasisuko į Pinsą, iš savo odinio dėklo 
pasiūlė jam Havanos oscuro cigarą ir išsiėmė vieną sau. Jis su- 
drėkino cigaro galiuką rausvoje burnoje ir dešinės rankos mažo- 
jo pirštelio nagu, specialiai tam auginamu, išilgai perplėšė pa- 
kuotę ir paėmė degantį degtuką, kurį pasiūlė Kuperis. 

— Mes steigiame naują kompaniją, kuri tvarkys prekybą, — 
pasakė Bailsas. - Su vienu ponu, kurį gerai pažįsti. Tavo vardas 
buvo paminėtas. Mes manom ją pavadinti „Pusrutulio vaisiai“. 


Patikrinimas 


Minios užplūdo kalėjimą: jie tikrino mirusiuosius ir spardė kru- 
viną Arčivį, stingstančioje rankoje šis laikė indėnišką kuoką, 
kurią pasigriebė iš kažkur paskutinę minutę. 

Sargybinis pastebėjo po čiužiniu besislepiantį Silvaną ir, nu- 
tvėręs berniuką už plaukų, ištempė salės vidurin, kur gulėjo 
išrikiuoti italų lavonai tarsi kokie kotletai mėsinėj. Gatvėje pra- 
siveržė šventinė muzika, ragas ir apseilėta lūpinė armonikėlė, 
kažkas ja grojo greitus, tęsiamus akordus, kartkartėm sušuk- 
damas: — yh! akordas hann! akordas yh! akordas - ir tas pats 
čirpiantis smuikas ir barškantis būgnelis. Sumaitotas Silvano 
tevas —sfortunato! - gulėjo ant nugaros, jo kruvina galva rėmė- 
S1 į sieną taip, kad skruostas ilsėjosi ant krūtinkaulio. Rankos 


E. ANNIE PROULX B AKORDEONO NUSIKALTIMAI 61 


perplėšto palto rankovėse buvo prispaustos prie šonų, tarsi jis 
gulėtų pagal komandą „lygiuot“. Kelnių klešnės pasikėlė ant 
blauzdų, o pėdos stirksojo atsikišusios — batų kulnai buvo kiau- 
rai pradilę. Sargybinis stebėjo iškreiptą berniuko veidą: jam 
palengvėjo, kad Silvanas atrodė toks nelaimingas ir nusimi- 
amerikiečiai, šie reikalavo iš jo atsakymų, išrėkdami veidan 
klausimus ir kamantinėdami smulkmenų, kaip akordeonų 
meistras nužudė viršilą. Vienas vyras pagriebė jį už ausų ir 
pastatė ant kojų. 

— Papasakok mums, kaip jis tykojo pasislėpęs ir nušovė. 

Jie skaldė jam antausius ir daužė, kažkas prie lūpos prispau- 
dė degantį cigarą. Staiga visi išsilakstė, kai kažkas šūktelėjo „ro- 
mas!“, ir sargybinis, netaręs nė žodžio, išmetė Silvaną tiesiai į 
gatvę. 

(Po keleto dešimtmečių šio sargybinio provaikis, priimtas į 
medicinos studentus, inteligentiškas ir gražus, kaip spermos do- 
noras dalyvavo medicinos centro dirbtinio apvaisinimo progra- 
moje, padarydamas daugiau nei septyniasdešimt vaikų, kuriuos 
užaugino kiti vyrai. Už paslaugą jis neėmė pinigų.) 


Bobas Džo 


Jis susirangė prieplaukoje, bijodamas net krustelėti. Aplinkui 
siuvo uodai, 0 virš jo - dangus tarsi juodi dažai. Tolumoje žaibų 
tvyksniai garbanomis krito žemėn. Užgniaužta rauda degino 
gerklę. Kairėj ausy šaižiai spengė. Neviltis užplūdo jį tarsi vargo- 
nų muzikos akordai salę. Iš tamsaus užkampio ataidėjo švilpi- 
mas, veržlus ir žvalus, lyg kažkas pūstų karnavale laimėtą prizą — 
švilpynę, ir jis suėmė rankomis galvą, manydamas, kad vėl atei- 
na amerikiečiai ir šį kartą jį užmuš. Jis laukė, kada jie užpuls su 
savo pistoletais ir virvėmis, bet niekas jo nelietė. Švilpautojas 

nutilo ir pradėjo lyti: sunkūs lašai krito žemėn tarsi svaidomos 
monetos, ir tuomet prapliupo šilta lyg kraujas tropikų liūtis. Jis 
atsistojo ir nusvirduliavo juoduojančios sandėlių krūvos link. 
Grindiniu sruveno upeliai. Jis pagalvojo apie savo motiną, su- 
kaustytą paralyžiaus, savo nelaimėlį nebegyvą tėvą, neįmano- 
mai toli esantį kaimą, seseris ir tetas, kurių neteko, apie save 
tokioje beviltiškoje bepinigėje šiame atšiauriame ir nesvetin- 
game pasaulyje. Jis nekentė savo tėvo už tai, kad jis nebegyvas. 
Jo krūtinę suspaudė sunkumas - iki raudonumo įkaitęs neapy- 
kantos akmuo, ne amerikiečiams, bet kvailam silpnam sicilie- 
čiui tėvui, kuris nesugebėjo perprasti jų ir leidosi užmušamas. 
Jis pasuko upės link, dengiamas sandėlių šešėlių, pro garlai- 
vius ir krovininius laivus, plačiadugnes medines valtis ėjo ten, 
kur dvokė žuvimi ir triumo vandeniu. 

Keletas krevečių valčių buvo prišvartuotos prie doko, kitos 
plūduriavo šimtus pėdų giliau, upėje. Kažkas be perstojo švil- 
pavo tris natas, šiurkštus sicilietiškas balsas pasakė kažką apie 
blogą savijautą, du girti amerikietiški balsai keikė kits kitą. Vie- 
noje valtyje buvo tylu. Girdėjosi tik knarkimas: pridusęs šno- 
pavimas ir ilgas gargaliavimas. Ant užpakalinės laivo dalies pui- 
kavosi amerikietiškas užrašas: „Teksaso žvaigždė“. Jis strykte- 
lėjo šio laivo denin ir susirangė už kūgio dvokiančių krepšių, 
užsitraukė ant galvos marškinius, kad nekąstų uodai. 

— Bobas Džo, - tyliai ištarė jis amerikietiškai, degdamas ne- 
apykanta siciliečiams. 

— Mano vardas būti Bobas Džo. Aš jums dirbti, prašau. 


Aukštyn upe 
Šimtus mylių aukštyn upe, ant medinės valties, pririštos nak- 


čiai, denio sėdėjo Polas. Retkarčiais jis apsidairydavo, ar nepa- 
matys kur garlaivio, ir buvo pasiruošęs sušukti: „Medis - ho, 


E. ANNIE PROULX m AKORDEONO NUSIKALTIMAI 63 


medis — ho!“ bet kuriam pro šalį plaukiančiam kūrikui, pristi- 
gusiam kuro. Visą laiką jis maigė akordeoną ir dainavo: 


Manau, kad išgirdau, kaip sušvilpė Elis, 
Manau, kad išgirdau, kaip sušvilpė Elis, 
Ji užbaubia lyg trimitas, kai užlipu ant denio. 


Žvejys medžiokliniu peiliu džyrino gitaros stygas, išgauda- 
mas sidabrines povandeninio pasaulio natas, ir plekšnojo ma- 
žus uodus. Jis galvojo: „jė, kodėl mes šioj medinėj baržoj, o ne 
Alice Adams, ir kodėl, kai Polas prisidirba ir gauna pylos, turiu 
kentėti ir aš?“ Žybsinti laužo šviesa krante atsispindėjo raudo- 
nose metalinėse akordeono akyse. 

— Groji kaip koks kvailys, - pasakė Polas. Žvejys nieko neat- 
sakė, tik niūniavo. 

Bet peleninėje ryto šviesoje, prieš pat aušrą, Žvejys prišliau- 
žė prie Polo ir įstūmė penkis colius gerai į stygas išgaląsto plie- 
no jam tarp šonkaulių. Jis nupjovė Polo talismaną - krepšelį su 
auksine moneta, o sužalotą kūną išmetė per bortą. Po švelniu 
dangaus violetu, kuris priminė austrės geldelės vidų, jis atsi- 
švartavo ir patraukė prieš srovę, pasistūmėdamas kartimi ir kau- 
damasis su inertiška srove, pasiėmęs su savimi kelionėn ir akor- 
deoną. 


OZIO GLANDOS OPERACIJA 


Prankas 


Miestas du kartus buvo apgyvendintas ir apleistas: pirmą kartą 
sudegė, o antrą kartą jį ištuštino cholera ir šalta žiema. Tai atsi- 
tiko treji metai prieš atvažiuojant trims vokiečiams, kurie atvy- 
kę kukurūzais apsodino visą žemę palei Litl Ranto upę. Lai- 
mingo atsitiktinumo dėka šis turtingas prerijų lopinėlis buvo 
paliktas pūdymui, kadangi gera vidurio vakarų žemė jau buvo 
išdalinta ir ją dirbo antroji karta. 

Tą dieną atvykę trys vokiečiai — viurtembergietis, saksas ir 
kionigsbergietis, kurie Amerikoje virto tiesiog vokiečiais, - ap- 
tiko keturis ar penkis apgriautus medinius statinius, penkias- 
dešimt pėdų medinio grindinio ir nuokalnėje, palei aludės iš- 
vietę, užakusį bendro naudojimo vandens siurblį. DžŽiovinantis 
vasaros karštis ir ardantis prerijų vėjas iš pastato apkalo išmėtė 
visas vinis, lentos išklypo, apaugdamos rūdimis. 

Jie atvyko vienas paskui kitą, tarp savęs nepažįstami, vėlyvą 
1893-ųjų pavasario popietę. Liudvigas Mesermacheris, Vokie- 
tijos rusų imigrantų, persikėlusių iš Kaliningrado stepių į Šiau- 
rės Dakotą, sūnus, pririšo savo arklį dėmėtu pasturgaliu prie 
palaikės tvoros. Tai buvo daug kartų perparduotas arklys, nors 
jis to ir nežinojo. Iš pradžių Nezas Persė, pravarde Bilas Rojus, 
Palūzos krašte pardavė jį keliaujančiam dantistui ir eleksyrų 

reklamuotojui, šis perleido aktoriui, pastarasis - Rouzebudo 
rezervato indėnų agentui, anas - bent keletui ūkininkų, ir nie- 
kur šis arklys neužsibūdavo, mat turėjo ydą pasileisti šuoliais, 
tačiau šį įprotį Mesermacheris išgyvendino. 

(Bilo Rojaus senelis, jod4mas ant šio arklio proprotėvio nu- 
garos ir šaudamas iš laminuoto lanko, pagaminto iš kalnų avies 
rago, su vienutėlaite strėle pervėrė bizonę ir prie jos šono bė- 
gusį jauniklį.) 

Mesermacheris pirmasis perėjo išklypusiu mediniu grindi- 
niu ir, kaišiodamas galvą pro išdaužytus langus, apžiūrėjo pa- 
status. Riboto intelekto, bet tvirtų pečių, jis gerai išmanė že- 
mės ūkio ir staliaus darbus. Jo tamsaus gymio veidas buvo su- 
plotas, tarytum vaikystėj ant jo būtų užlipusi karvė, o belūpę 
burną su garstyčių spalvos ūsais vagojo raukšlės. Barzda buvo 
tamsesnė ir lyg apibrizgęs kaspinas karojo po smakru. Prieš at- 
vykdamas čia jis plaukė upe, kurios krantus ramstė seklumose 
stypsą gluosniai, o už jų augo laukiniai rugiai ir šiurkšti žolė. Jis 
miegodavo po medvilnės medžiais, susikurdamas mažą lauželį 
iš nudžiūvusių, žemę apklėtusių šakelių, kartkartėm savo tvirtu 
vokišku batu kliudydamas iečių smaigalius. Visą savo turtą jis 
nešėsi dviejuose bulviniuose maišuose. 

Po valandžiukės mediniu vežimu atbildėjo Hansas Boitlas. 
Jis be perstojo pliaukšėjo liežuviu ir dainavo savo bėrai kume- 
lei. Jo aukštų skruostikaulių oda buvo padribusi. Antakius pri- 
laikė žemas antakių linijos išlinkimas. Jie buvo pakibę virš blyš- 
kių rainelių ir teikė veidui ypatingos jėgos išraišką. Trumpa stora 
nosis, apvalios ausys ir tiesūs geležies rūdos spalvos plaukai — 
nieko ypatinga, bet burna ir jos išlinkis, putlios lūpos, tarytum 
pasiruošusios bučiniui, ir gerklinis, šiurkštus, aukštas balsas — 
visa tai traukė žmonių dėmesį. Jis buvo plačiapetis ir labai stip- 
rus, tvirtais rankų riešais. Bavarijoje Boitlas dirbo malūninin- 
ko parankiniu, turėjo muzikinių gabumų, bet, susiginčijęs su 
malūnininku ir palikęs jį čiaudintį ir kosintį maiše su miltais, 


ip 


„du / 
1 
4 
", 
Pinus 


66 


iškūrė Amerikon, žadėdamas vėliau atsivežti žmoną Gertę ir 
kūdikį Persį Klodą. Vėliau jis niekaip negalėjo nuspręsti, ar 
jam pasisekė, ar ne, kad gavo vietą žygiuojančiame italų or- 
kestre ir grojo ten kornetu: jam mokėjo dvidešimt dolerių per 
mėnesį. Čikagoje orkestro dirigentui nulūžo dantis: jis kando 
dieviškai skanų minkštą saldainį su riešutų įdaru, kurį jam 
davė kaimo mergina, vilkinti dėmėta suknele, o lyg tyčia jame 
pasitaikė riešuto kevalo nuolauža. Dantis pradėjo klibėti. Or- 
kestro dirigentas ištinusias dantenas bandė prapjauti durklu 
ir užkrėtė kraują. Mirė nešvariame kambaryje, nesumokėjęs 
nuomos. Muzikantai liko vieni. Boitlui iki vėmimo buvo įgri- 
sę kratytis traukiniais, pakyrėjo ir prakaituotos minios, bloga 
darėsi nuo itališkos muzikos ir emocijų. Geležinkelio stotyje 
jis pamatė skelbimą dėl laisvos žemės prie Litl Ranto upės. 
Kadangi jie dalijo žemę visiems savanoriams, jis nusprendė 
tapti vienu iš jų. Buvo sakoma, kad ūkininko gyvenimas - ge- 
ras gyvenimas. 

Trečiasis vokietis Viljamas Loucas atvyko leidžiantis sau- 
lei, pumpuodamas cypiančiu dviračiu ir tvirtai gniauždamas 
sudžiūvusios duonos kriaukšlį. Popiečio saulės šviesa, sklin- 
danti iš vakarų, gatvę nušvietė tarsi sceną. Jis pristabdė ir su- 
stojo žole apžėlusios gatvės gale, pamatė du vyrus, purve laz- 
domis braižančius linijas. Oras virpėjo. Staiga tiedu atsitiesė 
ir pažvelgė į jį. 

Dar mažas jis atvyko iš senosios šalies pas savo dėdę į fermą 
Hurono ežero šiaurinėje pakrantėje. Čia, nuo aukščiausiai iš- 
sidriekusio lauko, buvo galima išvysti garvežių, pūškuojančių į 
vakarus, dūmus. Dėdės namuose buvo šnekama angliškai. 

Loucas buvo gudrus ir taupus, liesas kaip pirštas, jo galva su 
putliais žandais ir žvairomis akimis priminė akmenį, ant jos stirk- 
sojo tamsūs, garbanoti plaukai. Jis buvo linksmas žmogus ir iš 
tų, kurie net ant arklio nesuriktų. Dvylika dėdės sūnų išmušė 
jam iš galvos net menkiausią viltį, kad kada nors jis gaus dalį 

žemės, taigi galiausiai jam dingtelėjo, kad reikia kažko imtis 
pačiam. Jį uždegė dėdės fermoje pasipainiojusio laikraščio skel- 
bimas: nemokami žemės sklypai naujakuriams. Didžiaisiais EžŽe- 
rais jis plaukė keleiviniu-krovininiu garlaiviu Vigorous, vyks- 
tančiu į Čikagą. Garlaivy buvo prikrauta cukraus statinių ir 
būriavosi trys šimtai keleivių - Courte d'Oreilles indėnų šeima, 
pulkas jaunų, gerai nusiteikusių lenkų darbininkų, vykstančių į 
mėsos pakavimo fabrikus, du norvegai tarnautojai, airiai — ge- 
ležinkelio darbininkai ir trys baltapūkių rusų šeimos, keliau- 
jančios į Dakotą. Jie stabtelėjo Sent Ignace paimti daugiau ke- 
leivių. Kilo vėjas. Netoliese žydėjo sodai ir balti žiedlapiai plū- 
duriavo tamsiame vandenyje. Olandų imigrantai, avintys klum- 
pėmis, užtrepsėjo ant denio: jie vyko Indianon ieškoti utopijos. 
Jie susigrūdo į perpildytą denį, tačiau didesnė dalis pasiliko 
prieplaukoje, šaukdami, ką perduoti giminaičiams. 

Pusantros valandos po vidurnakčio, šviečiant šaltai pilnačiai, 
Vigorous atsitrenkė į povandeninį rifą ir sudužo. Laivo priekis 
nuskendo greitai, bet užpakalinė dalis laikėsi paviršiuje, apim- 
ta ugnies, nuo kurios užsidegė cukraus statinės. Mėnulio švie- 
sa atsispindėjo bangose ir šlapiuose skęstančių keleivių veiduo- 
se, jie šaukėsi pagalbos šešiomis kalbomis. Loucas išsikepur- 
nėjo krantan kartu su jauna olande: abu laikėsi įsikibę pušinės 
kapitono lovos atkaltės. Atkaltei panyrant ir išnyrant, Loucas 
įsivaizdavo gelbėjimosi įrenginį - kvadratinį medinį rėmą su 
pripučiamu guminiu priegalviu, kuris padėtų išsilaikyti vandens 
paviršiuje, su propeleriu užpakalinėje dalyje, varomu alkūni- 
nio veleno, o kitas propeleris turėtų būti po kojomis su įtaisy- 
tais pedalais. Turėtų būti ir stiebas su nedidele bure, švilpukas, 
kabantis ant virvelės, signalinė vėliavėlė, net žibintas. Bet kaip 
uždegti žibintą? Jis svarstė tai, kol bangos išmetė juos į smėlėtą 
krantą. Jis vedė svirduliuojančią ir pridususią moterį žalio na- 
mo link, kur iš kamino kilo dūmas. Visame pajūryje ant šlapio 
smėlio mėtėsi nuskendusių olandų klumpės, o iš miško, iškėlu- 

si galvą ir uosdama vėją, išniro meška: ją priviliojo degančio 
cukraus kvapas. 


Sutapimas 


Mesermacheris ir Boitlas pamojo Loucui, kad šis prieitų. Da- 
bar jau visi trys stovėjo ant išklypusio medinio grindinio ir kal- 
bėjo vokiečių ir amerikiečių kalbų mišiniu, lyginosi ūgiu, apti- 
ko daug panašumų ir stebėjosi keistu atsitiktinumu, kuris tą 
pačią dieną visus tris subūrė šioje aukštoje žolėje. Jie visi buvo 
vienmečiai, dvidešimt aštuonerių, 0 jų gimimo datos skyrėsi tik 
savaite. 

— Kaip broliai! 

— Nedaloma trijulė! 

— Aller guten Dinge sind drei/ 

Iš Boitlo krūtinės prasiveržė juokas. 

— Tik ne tokie kaip tiedu bičiuliai, ėję į kalnus ieškoti aukso, 
du pionieriai, draugai ir bendražygiai amžiams. Prieš iškeliau- 
dami jie apsipirko faktorijoje ir, regis, įsigijo visko, ko jiems 
reikia. Kalnuose nėra moterų, taigi parduotuvėje jie nusipirko 
po lentą. Tai pušinė lenta su dreve ir gabalu prie jos prikalto 
kailio, — jis mirktelėjo. — Taigi po metų iš kalnų sugrįžta tik 
vienas aukso ieškotojas. „Kurgi tavo draugužis?“ - klausia jį 
pardavėjas. Jis sako —...“ 

Kai jis baigė anekdotą, Mesermacheris nusijuokė, bet Lou- 
co lūpų kampučiai nusviro žemyn. 

Jie įkūrė stovyklavietę prie upės, po tankia plačiašake lapija, 
ir, kai saulėlydžio žara pavirto anglimi, užsirūkė Western Bee 
cigarus, kuriais pavaišino Loucas, jie kalbėjosi, kol medžių 1a- 
pai išnyko tamsoje, kol miegas po vieną užgesino jų balsus. 


"Aller guten Dinge sind drei! - Visų gerų dalykų būna po tris! (vok.) 

Ryte jie braidžiojo po žolynus: katilėlius ir tabaką, šiurkščią 
žolę ir švelniausius miežius, nusėtus laukinėmis našlaitėmis, že- 
muogių žiedus ir daugybės Žolynų pumpurus, prerijos dobilus, 
pentinius, kol iki šlaunų permirko rasa, o jų kiškos ėmė skleisti 
žalią sutrintų stiebelių kvapą. Jie lankstu apėjo milžinišką pel- 
kių lomą, nes dantyti žolės stiebeliai čia pjovė lyg peiliai. 

— Bet tai geras kuras, - pasakė Loucas. - Ją susukus, galima 
deginti. 

Mesermacheris nekantravo surasti molio - gerą molio duo- 
bę, sakė jis, - parodytų, kaip pasistatyti patvariausią pasauly- 
je namą. Jie kliuvinėjo už bizonų kaulų, žvilgsniu aprėpė pre- 
riją, nužvelgė raibuliuojančią, banguojančią jūrą. Jie rodė 
vienas kitam į plačiašakių ąžuolų salas ir archipelagus, į juo- 
do riešutmedžio ir medvilnės miškus, guobas ir žalius šermukš- 
nius ant upės kranto. Loucas išrovė ilgą ir ploną augalą su 
kreminės spalvos žiedynu. 

— Tik ne tai! Jis nunuodija galvijus. Mirtinas nuodas. Pas ma- 
no dėdę augo šis augalas. 

Jis dairėsi, ar nepamatys jų dar, bet daugiau nerado nė vieno. 

— Tai žemumų kraštas, - pasakė Mesermacheris. 

Likimas pasiuntė jiems paukščių giesmių sūkurį: jie klausėsi 
pievų vieversio čirenimo, užkimusių juodojo prerijų strazdo 
šauksmų - ki hy, kis hy, kis hy, pempės čiup čiup čiup klip klip, 
kimių trelių ir svajingų melodijų, įmantrių ringavimų ir melo- 
dingų švilpavimų, ausiai mielų čiulbėjimų, tarškėjimų, ulbėji- 
mų ir zvimbimų, o skaidrų orą nelyg sidabro siūlai šilko atrai- 
žoj varstė žydros startos. Kai prie Litl Ranto upės jie aptiko 
ruožą lygaus, blizgančio mėlyno molio, Mesermacheris pasa- 
kė, kad kažkokia aukštesnė jėga globoja juos ir nusiėmė savo 
sukiužusią skrybėlę. Nukarinęs ant krūtinės barzdą, sukalbėjo 
maldą. 

Loucas pasiūlė gyvenvietę pavadinti Irio. 

— Nein, nein, ne, - pasakė Boitlas, iškeldamas raumeningas 

ir pūslėtas rankas. - Tai šios Pranken' pastatys mūsų fermas ir 
miestą. Tegul pavadinime atsispindi mūsų rankų darbas. 

Jis buvo emocjonaliausias iš trijulės, guviausias ir jautriau- 
sias. Minorinis stygos skambėjimas galėjo jį pravirkdyti. Jis bu- 
vo savamokslis, turėjo daug knygų, visuomet buvo pasiruošęs 
pateikti faktus ir paaiškinimus. 

— So, tuomet pavadinkime ją Pranken, - pasiūlė Meserma- 
cheris, jo tamsus veidas iš susijaudinimo nervingai virptelėjo, 
bet, pildydami dokumentus apskrities centre, jie tą žodį iškrai- 
pė ir užrašė Prank. 

— Jei būtume pavadinę Hūnde, - pasakė Loucas, - būtų pa- 
versta į Handą, visai neblogas pavadinimas. Bet Prank? Pasity- 
čiojimas. Tavo gyvenamoji vieta tampa anekdotu jau vien dėl 
to, kad susimaišo kalbos! 

Ir kiekvienais metais jis rašydavo peticijas, kad būtų pakeis- 
tas pavadinimas. Jis siūlė: Sniego Gniūžtė, Kukurūzas, Rojus, 
Raudona Kriaušė, Rasa, Vežimo Botagas ir Optimistas. (Vė- 
liau jo pasiūlymai tapo pagiežingi: Pamiršk Jį, Karčiamiestis, 
Pragaras, Klaida, Smarvė.) 


Polka medienos sandėlių kontoroje 


Jie negaišo laiko veltui. Reikėjo sukasti velėną: jau buvo pavasa- 
r10 pabaiga. Trys vokiečiai plušo negailėdami savęs: miegojo ne- 
nusirengę, valgė sapnuose, iššliauždavo į tamsą dar prieš aušrą, 
kai vienintelis besiartinančios dienos pranašas būdavo gaivus, 
drėgnas žemės kvapas. Sukietėjusiais nuo purvo darbiniais dra- 
bužiais jie svirduliavo kinkyti arklių, arti ir akėti, sėti kukurūzus 
bei kviečius ir baidyti paukščius nuo išbrinkusių, dygstančių grū- 


"Pranken - letena, didelė ranka (vok. ). 

dų. Mesermacheris iš vieno savo kelioninio maišo pasigamino 
retį, ketvirtį jo pripylė Žieminių kviečių grūdų, persirišo per krū- 
tinę, palikdamas siaurutėlį plyšį, pro kurį grūdai buvo tolygiai 
vėtomi. Truputis kviečių nepakenks, kalbėjo Boitlas, kuris buvo 
kažkur skaitęs, kad šioj vietoj lemta auginti kukurūzus ir kad 
kukurūzai — tai civilizacijos pamatas. 

Loucas linktelėjo. Po to puolė ręsti laikinas pašiūres. 

— Aš nežadu greitu laiku atsivežti čia savo moters, jūs, draugu- 
Žiai, geriau pasiguldykite po ranka kirvį, - pasakė Boitlas, trin- 
damas savo kirkšnis ir dejuodamas įsivaizduojamoj ekstazėj. Jų 
veidai buvo įdegę, o kaktos stebėtinai baltos, žyminčios, kur bai- 
giasi skrybėlės kraštas, kūnai apskretusiuose purvais kombine- 
zonuose atrodė lankstūs ir tvirti, žvilgsniai skvarbūs, o lūkesčiai 
dideli. Jie dirbo velniškai energingai. Viskas, rodės, įmanoma. 

Jie vis keliaudavo į Keokuką, iš pradžių susirado moteris ir 
vaikus, po to karvę ir septynis svarus kavos Mesermacheriui, 
po to sienojų namams ir daržinėms - pietinės pušies, atplukdy- 
tos iš Luizianos į pietinį Kanzas Sitį. Jie zujo pirmyn atgal Boit- 
lo vežimu, gabendami į Pranką sakuotas geltonas lentas. 

— Jei norit, kad užkniedintos vinys ilgai laikytų, naudokit sta- 
tybai geltoną pušį, - pasakė Mesermacheris, kuris nusimanė 
apie medieną ir staliaus darbus. 

Loucas užsakė tuziną obliuotų kipariso lentų, bet nesakė kam, 
kol jo draugai neištraukė iš jo, kad tai karstui. 

— Jis niekuomet nesupūna, lieka dailus ir tvirtas šimtus me- 
tų. Pasirūpinkit tokiu dalyku iš anksto. 

— Teisingai! Niekad negali žinoti, kokios bus karstų kainos 
kitąmet. O tau jau dvidešimt aštuoneri. 

Miško medžiagų sandėlio kontoroje Boitlas susiskaičiavo pi- 
nigus. Jo žvilgsnis klaidžiojo po pažįstamą kambarį, užkliūda- 
mas už dėmėtų spygliuočių lentų, laikrodžio, juodo bufeto, nu- 
blizginto palto rankove, nučiupinėto seifo, išpiešto įmantriais 

paauksuotais ornamentais. Ant seifo stovėjo apdulkėjęs žalias 
mygtukinis akordeonas. 

— Jūs grojate tuo instrumentu? - paklausė jis klerko. Ameri- 
kiečio. 

— Ne-e. Tai daikčiukas, kurį misteris Beilis gavo iš kažkokio 
užklydusio negro, kuris buvo labai išalkęs. Jis negalėjo juo gro- 
ti, nes buvo susilaužęs ranką. Manau, misteriui Beiliui jo pa- 
gailo, davė jam už jį kažkiek, gal dvidešimt penkis centus, ir 
sudie, drožk, iš kur atėjęs. 

Boitlas paėmė akordeoną, išbandydamas spustelėjo, ir kon- 
tora prisipildė trankios ir užkrečiamos polkos. Jam grojant nuo 
akordeono dumplių skraidė dulkės. Kiti du vokiečiai stovėjo 
pravirom burnom. 

— Hansai, tai nuostabu, - pasakė Mesermacheris. - Tai, kad 
tu moki groti. Muzika mane padaro laimingą. 

— Neblogas, - pasakė Boitlas. - Gražus skambesys, greiti myg- 
tukai. Kiek misteris Beilis nori už šį daiktą? 

— Nežinau. Jo čia dabar nėra, - klerkas nutarė išbandyti in- 
strumentą, kai tik vokiečiai išeis. Neturėtų būti sudėtinga, jei 
net vokiečiai moka juo groti. 

— Paklausk jo. Turėsiu atvažiuoti čia rugsėjį nusipirkti dar 
medienos. Pasakyk, jei jis parduoda, - pirksiu. Jei nebrangu, 
kaip pasakė vienas veikėjas kekšei, turėdamas kišenėj centą. 


Nauji namai ir moterys 


Vasarą jie praleido dirbdami žemę ir meistraudami; kaldami 
karkasus ir tverdami tvoras, atmatuodami naujus laukus kuku- 
rūzams, avižoms ir šienui. Visi trys buvo tvirti ir raumeningi 
kaip jaučiai. Apsėti laukai pašėlusiai sužėlė. Viename plotely- 
je Gertė pasodino saujelę juodų sėklų, moliūgų sėklų dydžio ir 
formos. Jas davė pabandymui žemėvaldos skyriuje, tai buvo 
naujovė - vadinosi arbūzas. 

— Raus! Raus"- šaukė savo vaikams Boitlas kiekvieną tamsų 
trumpėjančių dienų rytą, tempdamas juos iš po čežančių užval- 
kalų, prikimštų šieno, ir pristatydamas prie namų ruošos ir dar- 
bo. Moterys, išskyrus Gertę, prakaitavo ir stengėsi iš visų jėgų, 
iš molio, žolės ir mėšlo, naudodamos medines formas, spaudė 
plytas, šėrė gyvulius ir dirbo laukuose, prie mažų vaikų drabu- 
žėlių prisegdavo varpelius, kad žinotų, kur jie eina. Tuo tarpu 
vyrai kaldavo, kol tamsoj nieko nebesimatydavo, kliaudamiesi 
intuicija, dėdami molines plytas, batser, tarp vertikalių rėmų, 
kaip Mesermacheris sakydavo - „šitaip ir anaip“. Gertė dirbo 
su vyrais, švytuodama kūju ir dainuodama. 

Kai arbūzai išaugo sulig vaiko galva, moteriškė juos išvirė, 
bet jie sutižo į beskonę žalią masę, kurios niekas negalėjo val- 
gyti - nei vaikai, nei karvė. Rugpjūčio viduryje jau buvo suvež- 
tas antrasis šienas, ir Loucas į savo kukurūzų eilių, kurias pava- 
sarį reikės suarti, tarpus prisėjo ryžių. Kiti juokėsi. Turint tokią 
derlingą Žemę, tai tik laiko gaišimas. 

Iki rugsėjo pabaigos jie paliko savo pašiūres ir persikėlė į 
mažus, gerus namus, kurių lauko sienos buvo apdrėbtos moliu, 
lygios ir storos, o viduje kaminai iš tų pačių tvirtų plytų. 

Per žiemą Mesermacherio žmona palubėje pagal trafaretą 
išpiešė sienas raudonomis gėlėmis su taškuotais žiedlapiais, ku- 
rios labai sužavėjo bepirštę indėnę, - vieną rytą ši užklydo, mai- 
nais siūlydama pilną krepšį šaknų, gydančių nuo gyvatės įkandi- 
mo. Žeminiai barakai buvo perkrikštyti į daržines, o kitais me- 
tais, sakė Mesermacheris, jie praplės namus ir pasistatys geres- 
nes daržines. Gertė su vaikais braidžiojo po aukštą žolę, po ba- 
som kojom jausdama bizonų kaulus (vasaros gale atvažiavo ve- 
Žimu vyriškis, sumokėjo už juos, ir kaulai buvo išplukdyti į rytus, 
kur juos perdirbinėjo į trąšas), valgė saldžias, burnoj tirpstančias 
laukines erškėtrožes. Vyriausiam Boitlo sūnui Vidui gerai sekėsi 
surasti žolėm apaugusius pievų vyturių lizdus. 


“ Raus - lauk (vok.). 

Žaliasis akordeonas 


— Pažvelkite. Praėjo keturi mėnesiai nuo tada, kai vaikščiojo- 
me tuščia žeme. Dabar jau trys fermos įkurtos. 

Prieš nuimant kukurūzų derlių Boitlas vėl nuvažiavo į Keo- 
kuko medienos sandėlius, nes šį kartą ketino susiręsti vištidę. 
Akordeonas vis dar tebestovėjo ant seifo. 

— Na, tai kiek misteris Beilis nori už jį? 

Klerkas nutaisė rūgščią miną. 

— Misteris Beilis nieko už jį nenori. Misteris Beilis sugrįžo 
atgalios pas savo kūrėją. Matai tą medienos krūvą savo veži- 
me? Ji visa užvirto ant jo. Šita ir dar kita. Nepasisekė iškrauti. 
Štai - jo smegenų ir kraujo dėmės ant jos. Pažiūrėk ten iš galo. 
Ji suknežino jo kaukolę ir pritrėškė lyg vabalą. Jis pats kaltas. 
laikius, fricus, vengrus. Jis nuėjo, pajudino viršutinę lentą, no- 
rėdamas iškrauti kažkokio žmogelio vežimą, ir viskas nugar- 
mėjo ant jo. Jis taip šaižiai sukliko, kad į tą klyksmą galėjai 
kirvį pagaląsti. Man prireikė valandos, kol nukroviau nuo jo tą 
krūvą. Taigi, manau, dabar aš galiu įkainoti šitą prakeiktą tam- 
pomą dėžę. Nesuprantu, ką jūs vokiečiai joje matote. Skamba 
lyg misteris Beilis, visam malkų vežimui ant jo užkritus. Vienas 
doleris. Grynais. 


Nuotrauka atminimui 


Boitlas grojo akordeonu name, vis dar kvepiančiame pietų pu- 
šimis, o sakų kvapas priminė vėjo kuždesį spygliuose, cikadų 
svirpimą. 

— Pažvelkite į jį. Jis gražios spalvos, - jis ištempė akordeoną, 
laikydamas jį ant kelio, ir nuspaudė kelis ilgus akordus. - Ge- 
ras skambesys, - nuskambėjo jo saldus it sacharinas tenoras. 

Vaikai žaidė po stalu, kaišiodami Boitlui šiaudus po didžiuoju 
kojos pirštu, kuriuo jis mušė ritmą, o moterys braukė ašaras. 

— Taip, tai geras akordeonukas, - išdidžiai pasakė Boitlas, 
prisidegdamas savo riestą pypkę, - bet man labiau patiktų vo- 
kiškas Hohner. Stipriau skambėtų. 

Mesermacheris, pasiėmęs skalbinių puskubilį, mušė ritmą, o 
Loucas zvimbė popieriumi ir šukomis, kol jam nutirpo lūpos. 

— Dabar mes jau viską turim, - pasakė Loucas. 

— Ne, - atitarė Boitlas, užmindamas ant piršto, pakišto po jo 
pėda. - Mums reikia tūbos. Ir Bierstube'. Man trūksta jos: kė- 
dės su mažais staliukais, uždengtais raudonom languotom stal- 
tiesėm, stovi po medžiais, paukšteliai strakčioja aplink, lesda- 
mi trupinėlius, visi taikiai gurkšnoja nestiprų alų - o, kaip man 
trūksta pono Griundigo alaus, jis padarydavo jį kaip gerą vyną, 
truputis muzikos retkarčiais, akordeonas grodavo, - ir jis pa- 
grojo keletą Schėne Mūhderin dainos akordų, - vaikai sėdėda- 
vo tyliai ir, kiek pamenu, senutės, pasidėjusios mažas stiklinai- 
tes ant stalelių, nerdavo. Amerikoje nėra nieko panašaus, čia 
nėra kur išeiti pasėdėt. Visi tupi namie ir dirba. Amerikiečiai 
nežino, kaip reikia gyventi, jie tik suka galvas, kaip gauti, gauti, 
gauti. O jei pasistatytume savo Bierstube, a? Aš įrengsiu šaunią 
vietelę prie upės, po gluosniais, ir sekmadienio popietę, jei oras 
geras, mes galėsim eiti ten ir įsivaizduoti, kad esame draugijoj 
ir šventiškoje aplinkoje. Vaikai galės Žaisti pas padavėjas. 

— Hm. O aš būsiu viena iš tų senučių, mezgančių su alaus 
stiklinaite panosėj, ar kaip pamišus iš namų ir atgal tampysiu 
pyragus, sūrį ir dešras? 

— Moters pareigos yra moters pareigos, - atsakė Boitlas. — 
Pirma nešiok, o po to megzk ir gerk. 

Louco dėdė priklausė Tiumnvein“, ir sūnėnas, kuriam didelį 


" Bierstube - aludės (vok.). 


" Turnvein - sporto draugijai (vok. ). 

įspūdį padarė geležinė dėdės sveikata, įtikino kitus daryti pra- 
timus. Rytais, auštant, trys vokiečiai pabusdavo kiekvienas sa- 
vo namuose, ištuštindavo pūsles, pritūpdavo tris kartus, palies- 
davo kojų pirštus, galiausiai į viršų, priekį ir šonus ištiesdavo 
rankas. Mesermacheris vienintelis turėjo namų gamybos kėg- 
lius, Loucas mokėjo vaikščioti rankomis. Tuomet kiekvienas 
nueidavo prie stalo ir išgerdavo po kvortą namie daryto alaus, 
Boitlas surūkydavo dar ir cigarą. Tuo tarpu moterys tarškinda- 
vo molinių pieno ąsočių dangčiais, o ant keptuvės čirškėdavo 
sūdyta kiauliena. 

— Gerai įsikūrėm, - sakydavo Boitlas. 

Bet lapkritį vienas Louco vaikų susirgo, liga komplikavosi, 
konvulsijos padažnėjo, išsivystė smegenų uždegimas, ir Boitlo 
išgirtoji daktarų knyga Praktischer Fūhrer zur Gesundheit' 
pasirodė esanti bevertė. Po savaitės berniukas numirė. Loucas 
ir Mesermacheris netoliese, prerijoje, iškasė kapą ir Boitlas, 
kurio skruostais riedėjo ašaros, prisiekė pavasarį aptverti kapą 
tvorele. Jis du kartus akordeonu sugrojo „Mirusiųjų maršą“, o 
moterys raudojo. Tai buvo tik pati visų nesibaigiančių ligų ir 
nelaimių, užpuolusių vokiečius, pradžia. 

Bėgant metams, vaikai silpo nuo difterijos, karštinės, tymų, 
choleros, maliarijos, niežų, kokliušo, tuberkuliozės ir plaučių 
uždegimo. Juos nutrenkdavo žaibas, įgeldavo gyvatė, jie susi- 
žeisdavo ar nušaldavo. Kai jauniausias Boitlo sūnus mirė nuo 
niežų komplikacijų, Gertė pasiuntė raitą Boitlą pas keliaujantį 
fotografą, kuris pravažiavo pro šalį prieš keletą dienų. Jie no- 
rėjo nuotraukos atminimui. Ji greitai apmovė mirusį vaiką jo 
vyresniojo brolio kelnėmis ir apvilko juodu žieminiu paltu, dar 
nesustingusį mažą kūnelį pasodino į kėdę, o rankas uždėjo ant 
medinio arkliuko, kurį buvo išdrožęs Boitlas. Lavonėlis tiesiai 


"Praktischer Fūhrer zur Gesundheit - „Praktiški patarimai, kaip pasveik- 
ti“ (vok. ). 

nesilaikė, tad Boitlas turėjo jį pririšti virve, nudažyta suodžiais, 
kad nesimatytų nuotraukoje. Atvyko fotografas, jie nunešė kė- 
dę su vaiku į saulėtą vietą. Aplink kapą dar nebuvo tvorelės ir 
šį kartą Boitlas „Mirusiųjų maršą“ sugrojo tik kartą. Pakako ir 
vieno. Vaikų gyvybės buvo nepatikimas dalykas: geriau per daug 
jų nemylėti. 


Rowhide k Hog Lard 


1900-aisiais aplink Pranką jau buvo įsikūrę trisdešimt fermų. 
Naujas šeimas į vakarus stūmė nesėkmės. Jie suplaukė iš saus- 
ros nualintų Kanzaso ir Nebraskos, keletas atsikėlėlių iš rytų, 
kuriems nepavyko gauti padorios žemės, kai prieš metus Okla- 
homoje vyko žemės sklypų dalybos, keletas patyrusių bankrotą 
dėl Depresijos ir bandančių vėl viską pradėti iš naujo, keletas 
buvusių galvijų augintojų, kuriuos sužlugdė baisios 1886 ir 1887 
metų audros, jie vis dar tikėjosi sugrįžti ten, iš kur atkeliavo, 
didžioji dauguma svajojo apie ateinantį šimtmetį ir naujas, jo 
siūlomas galimybes. Keletą metų kukurūzai augo taip, kaip nie- 
kas niekad nė nesvajojo - tiesiog akyse stiebėsi iš juodai viole- 
tinės daubos, o karštos vasaros dienos tyloje, kai nebūdavo vė- 
jo, stovėdami tarp eilių jie girdėdavo augančių stiebelių girgŽ- 
desį - gyvybės jėgą. 

Bet ir sausra užklupo, visiškai išdegindama derlių, ir praga- 
riški skėriai čirpiančiais debesimis užplūdo: kai jie aptūpdavo 
spygliuotos vielos tvoras, pavijos atrodydavo tarsi storas lynas, 
kuris juda ir čirpia. Juodos debesų sienos susisukdavo į riau- 
mojančius viesulo stulpus, uraganai atsirasdavo tiesiog iš gied- 
ro dangaus ir nunešdavo daržines ir namus, o arklius nusvies- 
davo į lomas. Vyrai sušaldavo besvirduliuodami prerijose per 
milžiniškas smėlio audras, arkliai nugaišdavo pakinktuose. Mo- 
teris, verčiama iš kojų stūgaujančio vėjo, sugriebė vyro ranką, 

kai jiedu kovodami su vėju bandė pasiekti namus, bet ji nukri- 
to ir jis jos nebepagavo. Jis negalėjo jos niekur rasti iki kito 
ryto, kol aptiko apledėjusį lavoną prie daržinės šono. Jei nebū- 
tų pasipainiojęs tvartas, vėjas ją būtų nuritinęs iki pat Misūrio. 
Ilgas siaubingas sausras keitė sraunios liūtys, kurios purioj dir- 
voj išmušdavo lomas ir išplaudavo derlių. Ledai, dydžio sulig 
arbatos puodeliu, briaunuoti tarsi baroko perlai, suplakė ku- 
kurūzus į minkštą masę ir apgadino atsargas. Vaikai skendo 
Litl Rante ir pasiklysdavo kukurūzų miškuose. 

Buvo nutiesta ilgai laukta trisdešimtmylė geležinkelio linija 
Rolla 4 Highrod, pilnas pavadinimas buvo Rowhide 4 Hog Lard 
dėl improvizuoto jos panaudojimo: kompanija lydydavo kiau- 
lės taukus, užuot tepus variklį brangiu tepalu, semdavo vande- 
nį rankiniu būdu iš Litl Ranto upės, užuot pastačius vandens 
bokštus, bet tai buvo kelias į Čikagos turgus ir materialinę 
gerovę. Taip skelbė geležinkelio plakatai ir reklaminiai buk- 
letai. Boitlas neapkentė tų airiškų kipšų, kurie tiesė bėgius 
savo „airiškais šaukštais“, tais smailiais kastuvais, bet jų pini- 
gai buvo tokie pat kaip ir visų, ir metus Boitlas nuomojo kam- 
barius keturiems purviniems, pamaldiems girtuokliams. 

— AK, tie sutriai airiai, - pasakė Gertė, atnešusi skystą bulvi- 
nę košę į lūšną, kurioje gulėjo keturi vaikai, mirtinai sergantys 
raupais. Motina pasiūlė jai puodelį kavos, ir, kai Gertė neno- 
riai linktelėjo, nuėjo į prasmirdusią, baldais atskirtą virtuvę. Po 
minutėlės Gertė žvilgtelėjo ir pamatė tą šlykščią moterį laižan- 
čią vidinį puodelio kraštą, o ant viryklės išbėgusi kava skleidė 
degančio skuduro smarvę. 

Boitlas pardavė juodųjų riešutmedžių giraitę geležinkelininkams 
ir pasveikino save pasidarius nemažai pinigo. Kai kurie airiai liko 
dirbti klinčių, kurios buvo atrastos po miesteliu, kasykloje, o kiti 
patraukė į vakarus, paskui geležinkelio tiesimo darbus, tai šen, tai 
ten atsiskirdami ir tapdami ūkininkų pagalbininkais, žemės agen- 
tais, klerkais naujose vyriausybinėse kontorose. 

— Tie susmirdę katalikai - jie visi nusikaltėliai, - sakydavo 
Boitlas, — jie gali padaryti bet ką, juk po to nueis išpažinties, 
keletas maldelių, ir fit! - viskas švaru. Buvo kartą airis, kuris iš 
kaimyno nušvilpė penkis viščiukus, nuėjęs išpažinties ir sako: 
„Tėve, aš pavogiau keletą viščiukų“. „Kiek?“ — klausia kuni- 
gas. „Penkis, Tėve, bet, sakykim, dešimt, nes likusius prigrieb- 
siu eidamas namo“. 

Kiekvieną savaitę Gertė minkydavo tešlą dvidešimčiai kepa- 
lėlių duonos savo didelėmis, plačiomis tarsi sujungti kabliai ran- 
komis, jos buvo tokios raumeningos, tokios neproporcingos ties 
plaštakomis, kad atrodė nenormalios. Po to, kai Gertė kieme 
melžė neramią karvę ir ši pasimuisčiusi užkliudė ir nuvertė skal- 
bimo geldą jai ant peties, ta ranka nuolatos traukėsi. Nepaisy- 
dama šio trūkumo ir ūmaus reumato, ji dirbo laukuose, keik- 
dama namų ruošos darbus, ir kiekvieną rytą pynė savo dukterų 
plaukus karūnėle, nors mieste buvo madingos jauno kopūsto 
dydžio kuodas, susuktas ant viršugalvio. Ji iššukuodavo savo 
banguotus plaukus puikiomis šukomis, perskirdavo į dvi ilgas 
sruogas, kurias supindavo greitai ir tvirtai, kiekvienos kasos gale 
įpindama medžiaginę juostelę. Ji apvyniodavo kasas aplink gal- 
vą, ir ten, kur jos sueidavo, ties sprandu, surišdavo juoteles, 
paslėpdama jas plaukuose. Plačios dvigubos kasos tarsi spin- 
dinti karūna puošė jaunųjų dukterų galvas. Jos pačios plaukai 
buvo pilkšvai rusvi, su sidabro gijomis. Naktį kasos būdavo 1š- 
pinamos - kas gi gali miegoti ant tokių virvių? - jie nuvilnyda- 
vo garbanomis, šiltomis bangomis. Ir kai keletą kartų kasmet 
mergaitės grįždavo iš mokyklos (ji jas vis perspėdavo, kad jo- 
kiu būdu nesėstų šalia airių) utėlėtomis galvomis, ji išplaudavo 
jų plaukus žibalu, tankiomis šukutėmis kruopščiai iššukuoda- 
vo kiekvieną sruogą, o kai jau imdavo niežėti ir pradėdavo rai- 
tytis lervos, duodavo daktaro Lago vaistų - dervuoto skysčio, 
dvokiančio apdegintu karvės ragu. 

Buvo nutiesta antroji geležinkelio linija. Ją tiesė kinų darbi- 

ninkai, tarškantys nesuprantama kalba. Ta linija ėjo į pietus iki 
Kanzas Sičio, o šiaurėn - iki Mineapolio. Buvo pastatyta stotis, 
kurioje įkurdino stoties viršininką, telegrafistą ir asmenį, atsa- 
kingą už prekinius ešelonus. Pagrindinis laukiamojo kambario 
akcentas buvo dešimties pėdų ilgio fanerinis suolas, ant kurio 
švietė milžiniškas užrašas: APLANKYKITE LIGONIUS. Ba- 
kas Tornas, stoties viršininkas, dirbo inžinieriumi, kol, nuva- 
žiavus nuo bėgių traukiniui, neteko kojos. Jis juokaudamas va- 
dino save garvežiu. Eidamas namo pietų užsimaukšlindavo gal- 
vos dangalą, šlubčiodamas medine koja ir iš šonų pasirams- 
čiuodamas lazdomis, pūškuodavo į savo depą prisipildyti de- 
galų, pasikrauti anglių ir vandens. Šeštadienio vakarą jis ger- 
davo viskį, kol įsišėldavo, o tada pareikšdavo, kad jis jau kaip 
reikiant suteptas. 

Kanzas Sičio traukinys pirmą kartą išvyko liepos ketvirtąją. 
Prankas šventė pergalę. 

"Trys vokiečiai stovėjo priešakinėje eilėje ant neobliuotų len- 
tų platformos. Kiekvienas laikė namuose pasiūtą Amerikos vė- 
liavą, pririštą prie liaunos medžio šakos, atstojančios kotą. Už 
jų stovėjo vaikai, tarp nykščių ir smilių suspaudę mažytes po- 
pierines vėliavėles, didumo sulig pašto ženklu, jos buvo pasmeig- 
tos ant dantų krapštukų. 

Kitoje bėgių pusėje, kiaulėms padarytame aptvare, atsisto- 
jusios ant užpakalinių kojų, priekines pakabinusios ant tvoros, 
kiaulės stebėjo Žmonių minią. 

— Dyrbkyt sunkiai ir susikrausyt turtą, - kreipėsi į susirinku- 
sius Boitlas, o jo akcentas stiprėjo. - Mylias besidriekiantys kū- 
kūrūzų laukai rodo, ka galy padaryty sūnkus darbas, ir štai da- 
bar šaly atidarinėjamos naujos geležynkelio lynyjos, - jis pra- 
kaitavo ir užsikirtinėjo dėl suteiktos garbės kalbėti, o airiai ki- 
keno iš jo gremėzdiškos kalbos. Kanzas Sičio traukinys sušnypštė 
ir sunkiai atsiduso, užkimęs švilpukas šaižiai suklykė, - šį garsą 
sukūrė medienos inžinierius Ozras Geiras, sugnybdamas švil- 

puko liežuvėlį, kad išgautų tokį skiriamąjį garsą. Trys vokiečiai 
atrėmė savo vėliavas į stoties sieną o Boitlas išsiėmė iš vežimėlio 
bagažui vežti žaliąjį akordeoną ir trenkė „Vakarų maršą“, nors 
naujoji linija ėjo iš šiaurės į pietus. Loucas prisijungė su savo 
nudrengta, rėksminga ir šnarpščiančia tūba, o Mesermacheris 
daužė geležies strypą, gabalą bėgio, kuris veriamai žvangėjo — 
tai buvo geležinkelio garbei. Vaikai pamėgdžiojo Žviegiančias 
kiaules ir užbliovė „Mūšio už Respubliką Himną“. Traukinys at- 
sidusęs džergžtelėjo ir pajudėjo, minia šypsodamasi mojo tarny- 
biniam vagonui, kol tas pranyko iš akių. Penki ar šeši berniukai 
pridėję prie bėgių ausis klausėsi nutolstančios plieno dainos. Vyrai 
ant platformos sumontavo stalus, o moterys prinešė pilnas kep- 
tuves viščiukų ir kukulių, dubenis bandelių, kaušus sviesto, ma- 
rinuotų burokėlių. Vokietės moterys maisto atsinešė daugiau- 
sia: milžinišką rausvutėlaitį kumpį ir raudonų dešrų, virtų alieju- 
je, viena šalia kitos tuzinais sukrautų prikaistuvyje, rūkytų kiau- 
lienos šonkaulių su raugintais kopūstais, paskanintų pipirais ir 
laukinėmis kadagio uogomis, ridikėliais ir grietine, penkiolikos 
colių skersmens svogūnų pyragą, sūdytos kiaulienos su obuoliais 
ir kriaušėm bei sūrį, didumo sulig galva. Traukinys atvežė dvide- 
šimt prinokusių arbūzų, atšaldytų ledų kubiluose, ir dar buvo 
džiovintų slyvų pyrago su medaus glaistu. Vienas airių vaikas at- 
sikando antrą kąsnį ir sukliko iš skausmo, kai geltonšvarkė, besi- 
maitinanti saldžiu glaistu, sugėlė jam liežuvį. Mergaitės buvo 1š- 
rikiuotos tam tikru atstumu palei stalą, gluosnio šakelėmis ir pri- 
juostėmis vaikė muses. 

— Meni, kaip pirmaisiais metais virėm tuos arbūzus? — pa- 
klausė Klarisa Louc, kvatodama savo aukštu chi chi chi. Lou- 
cas suko indėnišką vėzdą, o Boitlas įsėlino į stoties pastogę ir 
pro atvirą langą mėtė pilnas saujas mėtinių saldainių. Kiek 
nuošaliau airis grojo liūdnu dūdmaišiu, o kitas ant platfor- 
mos šoko „stepą“, kol nuo lentų pakilo kamuoliai dulkių, bet 
visi žiūrėjo tik į vokiečius. Vakarui vėstant, minia persikėlė į 

naująją mokyklą, kur buvo išnešti visi suolai ir padaryta vietos 
šokiams. 

— Jėzau Kristau! Dabar šokit! - sušuko Boitlas, pradėdamas 
nuo komiškų vokiečių dainuškų: Die Ankunft der Griinhėrner, 
Auf der Alm da steht 'ne Kuh ir itin mėgstamos Herr Loats, was 
ist mit deiner Tuba los?, kol airiams nusibodo ir jie pradėjo pra- 
šyti džigo ir rilo, kurių vokiečiai nemokėjo pagroti, o amerikie- 
čiai norėjo „Seno dėdės Nedo“ ir „Arkanzaso keliauninko“. 
"Trys vokiečiai grojo iki vidurnakčio, nenuilstantis Boitlas trau- 
kė akordeonu polkas, tūba gageno, o prakaito lašeliai, žiban- 
tys baltoje dujinių lempų šviesoje, tiško į šalis nuo staigiai kam- 
pe apsisukančių porų. Vidurnaktį kažkas įsiūbavo varpą, airiai 
iššovė dangun ir trys vokiečiai pademonstravo savo išradingu- 
mo viršūnę. 

Iš Louco vežimo jie atitempė du priekalus ir vieną apvertę 
pastatė ant žemės. Boitlas prikišo skylėn parako, išbarstė tru- 
putį aplink skylę ir iki pat krašto, kad suveiktų kaip sprogdiklis, 
tada ant pirmojo priekalo uždėjo antrąjį ir Mesermacheris iki 
raudonumo įkaitintu žarstekliu uždegė paraką. Sprogus prie- 
kalams, siaubinga sprogimų banga supurtė stotį, liaudis iš siau- 
bo klykė, visas Prankas šaukė gergždžiančiu balsu. 


Sekmadienis 


Pranko gyventojų skaičius prašoko šešis šimtus. Visi keliai, ve- 
dantys iš fermų, sueidavo ties geležinkeliu. O'Riurkės Comes- 
tibles 8t Merchandise firma galiniame kambaryje įrengė teatrą, 
kurį visi galėjo Žiūrėti už penkis centus, o Boitlas šeštadieninės 
kelionės į miestą metu per radiją pranešė visas „Didžiojo Trau- 
kinio apiplėšimo“ dalis. 

- Žinoma, verta pažiūrėti, bet tai nė iš tolo neprilygsta gerai 
vokiečių pjesei. 

Pro šalį ėjo čigonų taboras ir pardavinėjo pintas gluosnines 
kėdes verandoms. Boitlas nusipirko dvi, svajodamas apie sa- 
vo Bierstube ant upės kranto: jis užkibo dėl kainos. Bet kai 
pavakary nusinešė kėdes į pikniko vietą - ten, kur stovyklavo 
čigonai,- išvydo iki pat šaknų nukapotus gluosnius ir išdegin- 
tą žolę. 

— Jėzau Kristau, aš nusipirkau savo paties medžius! (Ir kai 
kitais metais prie upės stovyklavo tas pats ar kitas taboras, jis 
grasindamas šautuvu išvaikė juos, o kai vienas jų vežimas įklim- 
po šlapioje žemėje, jam trūko kantrybė ir juokdamasis, kad 
privers juos iš čia tuojau pat dingti, nusitaikė į juodą sijoną , 
dengiantį senos moters užpakalį, ši įsiręžus visu svoriu stūmė 
ratą. Moteriškė nukrito klykdama, o Boitlo vaikai pradėjo 
verkti. 

— Nutilkit! Jai neskauda, užsieniečiai - gyvuliai, jie nejaučia 
skausmo. Ji tik apsimeta, kad jūs imtumėte jų gailėtis. — Jis 
nusispjovė ir užriko raus, raus!, kol čigonai išsikepurnėjo ant 
kelio, o moteris šiaip ne taip įsiropštė į vieną iš vežimų.) 

Sekmadieniais trys vokiečiai likdavo namuose: jie gėrė alų, 
rūkė naminį tabaką, valgė ir grojo; jei oras būdavo geras, eida- 
vo prie upės, į vietelę, kurią sutvarkė Boitlas, apstatytą keletu 
suolų ir mažų lentinių stalų bei čigonų kėdėmis. (Gluosniai vis 
dėlto ataugo.) Čia buvo labai gera karštą vasaros dieną: tekan- 
čios upės čiurlenimas ir vieversių giesmės, kylančios į gelsvą 
popiečio dangų. Jankių sekmadieninė versija — slogios ir niū- 
rios maldos - jiems buvo ne prie širdies. 

— Ar žinot, kodėl puritonai išvyko iš Anglijos Amerikon? — 
Boitlas padėjo žaliąjį akordeoną ant kėdės ir siekė alaus ąso- 
čio. - Jėzau Kristau, kaip sakoma liaudyje, tai dėl to, kad jie 
galėtų laisvai praktikuoti savo tikėjimą jiems priimtinais bū- 
dais ir versti kitus daryti tą patį, - jis garsiai nusiperdė ir vaikai 
kvykė iš juoko. 

84 
Kelionė į Čikagą 


Mieste pradėjo kalbėti, kad trijų vokiečių vaikai neįtikėtinai 
panašūs — tikriausiai šeimos kur kas artimesnės, nei kas nors 
galėtų pagalvoti. Istorijos apie Boitlą sklandė jau daugybę me- 
tų, ir, jei ne akordeonas ir jo agresyvus, pusiau komiškas cha- 
rakteris, galėjo jį kas nors tamsią naktį ir nuknekcinti. 

— Jėzau Kristau! Kažkas nori susidoroti su manimi, den rauch 
ich in der Pfeife! Aš išrūkysiu jį savo pypke! 

Vienos įsimintinos kelionės į Čikagą metu, kai jie važiavo 
parduoti paršų — šeši centai už svarą! — grynaveislis vokiškas 
baltasis paršas, - Boitlas išsitarė ketinąs atiduoti nudrengtą Ža- 
liąjį akordeoną Mesermacheriui. Jis pamokysiąs jį groti. Tai ne- 
blogas instrumentas. Sau jis pirksiąs naują, Hohner, vokišką in- 
strumentą, pagamintą firmos, kuri daro nuostabias armonikas. 
Jis turi dar keletą mygtukų, papildomų diezų ir bemolių. Tuo- 
met jie suburtų akordeonistų orkestrėlį, vokiečių akordeonis- 
tų orkestrėlį, jei įsigytų dar bent vieną instrumentą. Loucą su- 
pykino traukinio supimas, jis nuėjo pastovėti ant platformos 
šaltame švilpiančiame ore ir kvėpavo degančios anglies sklei- 
džiama smarve. 

— Vokiečiai išrado akordeoną, - aiškino Boitlas Meserma- 
cheriui. - Tūkstančius daiktų jie išrado, bet akordeonas - svar- 
biausias išradimas. Kadangi vokiečiai mąsto, jie turi smegenis. 
Buvo kartą toks žmogelis, muzikantas, vokietis, smuikininkas, 
senatvėje jis grojo karališkajame Rusijos orkestre, ne prie Je- 
katerinos Didžiosios, bet kažkada tuo metu. Jis grojo smuiku. 
Bet kadangi buvo vokietis, Jėzau Kristau, tai pastebėjo, kad, 
kai grįžta namo ir ant vinies sienoje pakabina smičių, šis tyliai 
suskamba. Ir tuomet jis išrado tokį smuiką: medžio ratas, iš jo 
kyšo vinys, smičiumi brauki per vinis ir 000 aaa 000 aaa, nuosta- 
bus garsas. Vieną dieną šis žmogelis gauna iš Kinijos keistą daik- 
tą, kažkas jam padovanoja, nes jį domina tokie dalykai - natūra- 

lu, jis juk — vokietis, ir jis mato apvalų dubenį, iš kurio kyšo 
keletas bambukinių vamzdelių, o ant dubens —- pūstukas. Jis 
papučia - gražiai skamba. Šį daikčiuką, Jėzau Kristau, kinai 
deda į vamzdelius, tai vožtuvėliai, tokie pat kaip akordeone, 
maži liežuvėliai, vienas jų galas prilipdytas vašku, o kitas gali 
vibruoti štai taip, - jis padrebino ranką Mesermacheriui pano- 
sėj. - Vokietis smuikininkas išmoksta groti šiuo instrumentu, 
die liebliche Chinesenorgel“, ir taip jis vokiečiams pakiša mintį 
apie akordeoną - pučiamąjį instrumentą. Taip viskas ir prasi- 
dėjo. Tik daug vėliau atsirado dumplės. 

Čikagoje Boitlas aludėje gėrė importuotą bavarišką alų ir 
rūkė susuktą ispanišką cigarą, suvalgė daug porcijų kopūstų su 
dešra, iki vidurnakčio plėšė užstalės dainas, dulkinosi su pros- 
titutėmis, už parduotus paršus įsitaisė naują instrumentą, O sa- 
vo žmonai nupirko perforuotą kartono plokštelę su šūkiu „Die- 
ve, laimink mūsų namus“ ir spalvotų siūlų rinkinį tam šūkiui 
išsiuvinėti. Loucas savo vaikams ketino nupirkti geltonus pieš- 
tukus ir šiurkštaus popieriaus, bet išsirinko vištos formos ma- 
tavimo juostos dėklą ir „LABAI AČIŪ“ toniką žmonai, kurios 
sveikata jau buvo pašlijusi. Jis sušveitė lėkštę Čikagos dešrelių, 
kurios buvo keistos bronzinės spalvos, o skonio it žibalas. Me- 
sermacheris nusipirko supamąją kėdę ir naują spyruoklinį čiu- 
Žžinį, abu už šešis dolerius, nupirko dėžę apelsinų savo vaikams 
ir dabar vis nukeldinėjo dangtį, uostydamas jų aromatą. 

Važiuodami traukiniu namo, naujam akordeonui keičiant glė- 
bius ir erzinant jų pirštus, jie kalbėjo apie muzikos galią žmogui. 

— Paklausykit jo garso, koks stiprus ir aiškus. 

Naujasis akordeonas turėjo gerus plieninius liežuvėlius ir ryš- 
kų, agresyvų vokišką skambesį, nors juo buvo sunku groti dėl 
papildomų mygtukų. Boitlas buvo nužiūrėjęs skalbimo maši- 
ną, varinį Maytag su rankena, kurią moterys sukdavo, kol dra- 


" Die liebliche Chinesenorgel - mielais kiniškais vargonėliais (vok. ). 

bužiai pasidarydavo švarūs, ir gręžimo mašiną, bet nepirko, vie- 
toj to įsigijo prisukamą fonografą ir keletą Edisono plokštelių, 
tarp jų ir akordeonisto Kimelio, grojančio vokiškus valsus, rink- 
tinę, ir airių džigus bei rilus. Jis degė iš nekantrumo kuo grei- 
čiau grįžti namo ir pasiklausyti juos. 

— Apie instrumentą reikia galvoti kaip apie Žmogų arba kaip 
apie gyvą būtybę, - pasakė Boitlas. - Imkim kad ir smuiką: mes 
sakom, kad jis turi kaklelį, o ką galima rasti žmogaus kakle. 
Balso stygas, kurios yra tarsi smuiko stygos, iš jų sklinda garsas. 
O dabar paimkim akordeoną: mes turim instrumentą, kuris kvė- 
puoja! Jis kvėpuoja, jis gyvas. Jėzau Kristau! Netgi be kaklelio. 
Jis turi plaučius. O pianinas? Klavišai - tai pirštai, atsakantys į 
tavo pirštus. Trimitas, kornetas - tai nosis, kurią tu puti. Girdė- 
jau gerą anekdotą. Žmogelis važiuoja į Čikagą parduoti paršų 
ir gauna už juos daug pinigų. Jo piniginė pilna, net neužsidaro. 
Jis bijo vagių. Bet nenori nepasilinksminęs grįžti namo. Taigi 
susiranda tą viečiukę, kur daug moterų, tvirto sudėjimo mote- 
rų, kurių rankos tarsi jūreivių. Šiaip ar taip, kito pasirinkimo 
nera, ir jis sako pats sau: „Gerai, būsiu atsargus“. Moteris pa- 
prašo vieno dolerio. „O.K., - sako jis, - aš tau duosiu, jei...“ 

— Traukitės! - sušvokščia Loucas smaugiamo Žmogaus balsu, 
puldamas prie lango išvemti Čikagos dešrelių. 


Boitlo ištvirkimas 


Iš pradžių Boitlas demaskavo Kimelį kaip apgaviką: 

— Tai du akordeonai. Niekas negalėtų pagroti šitokios muzi- 
kos. 

Po to jis pasakė, kad tai, žinoma, vienas muzikantas - vokie- 
tis, akordeono genijus, nors ir per daug susižavėjęs airių džigais. 

Trys vokiečiai grojo trankią ūkininkų muziką, o šokti pagal 
ją reikėjo patrepsint kojom. 

— Jei tu grosi taip, kaip tie vokiečiai groja, tai užaugęs būsi 
niekam tikęs, nebent pūsi traukinio švilpuką kaip Kvintas Flin- 
tas, —- nusišaipė dūdmaišiu grojęs airis iš savo sūnaus, kai šis 
pabandė groti su vokiečiais, bet buvo užgožtas. Kvintas Flin- 
tas, traukinių inžinierius, artėdamas prie savo namų stotelės, 
pūtė „Pole, užkaisk arbatinį“. 

Kai keliaujantys orkestrai užsukdavo į Pranką, Boitlas sliū- 
kindavo orkestro vadovui iš paskos, prisistatinėdamas kaip bu- 
vęs keliaujantis muzikantas. 

— Gal jums teko girdėti apie Tonio Auksinį keliaujantį or- 
kestrą? Ai, tai buvo seniai, aplankėm daug miestų. Aš groda- 
vau su jais. Dabar aš - ūkininkas. Ką gi, gal jūs turite instru- 
mentų, kuriais norėtumėte atsikratyti, jie gali būti šiek tiek su- 
gedę. Aš galėčiau juos nusipirkti, jei jie nebrangūs, pataisyti. 
Vis koks daiktas čia mums, prerijų atsiskyrėliams, iš kurio bus 
galima išgauti muziką. 

Taip vokiečiai įsigijo saksofoną ir būgnų, armonikų, ir Boit- 
las mokė vaikus jais groti. Mesermacherio sūnus, mažasis Kar- 
las, greitai pramoko keliais instrumentais ir būdamas septyne- 
rių jau galėjo pagroti „Kemptauno rungtynes“ akordeonu, švil- 
pyne ir armonika. 

Mieste sakydavo: 

— Pakvieskit tris vokiečius šokiams, — ir prapliupdavo juo- 
kais, o kas nors būtinai prasitardavo apie Boitlą ir Gertę. 

„Trys vokiečiai“ — toks buvo jų orkestro pavadinimas net kai 
pustuzinis vaikų grojo drauge su jais. Jie grojo šokių muziką, ku- 
riai ritmą mušdavo dešinė Boitlo koja - ritmingai ir tvirtai tarsi 
prisukamam laikrodžiui tiksint. Jie susėsdavo aplink kieta anglim 
kūrenamą krosnį - gerą daiktą, lyginant su tiek žiemų kurui nau- 
dota žole, Loucas čirpindavo smuiką, akordeonai dejuodavo, ma- 
žasis Vidas grodavo kojiniais varpeliais, o Persis Klodas skambin- 
davo bandžo - garsas būdavo toks aiškus ir grynas, kad, kai tik jis 
nukabindavo bandžo nuo vinies, šuo iškart 1mdavo kaukti. 

Boitlai buvo ištvirkę, be jokios abejonės, ir ne tik dėl to, kad 
turėjo devynis gyvus vaikus - daugelis Pranke turėjo dvylika ar 
dar daugiau, bet ir todėl, kad Boitlui neužteko padorumo susi- 
valdyti ir palaukti nakties ir antklodžių teikiamo slaptumo. Mal- 
kensas, dirbantis Geležinkelio Eksprese, vežė Boitlui anksty- 
vųjų obuolių siuntą ir užtiko malkinėje sceną - tiesiog ant rąs- 
to malkoms kapoti buvo parversta Gertė ir Boitlas tvarkė ją 
„tarsi išbadėjęs paršas ėdesio pilną kibirą“. Jis botagu rėžtelė- 
jo arkliui ir šuoliais pasileido miestan, kad papasakotų, ką ma- 
tęs, visų pirma apie raudonas dėmes ant Boitlo sėdmenų, ir tai 
galėjo būti ne spuogai, o kokios nors baisios ligos požymiai. 
Arba gal net įkandimo žymės! Vokiečiai - gyvuliai. Paštininkas 
papasakojo apie laišką, siųstą Boitlui, kuris atėjo kažkaip ne- 
užklijuotas, o jame buvo nepadorios moterų nuotraukos, viena 
tų moterų vilkėjo tamsia armijos uniforma su iškirptom sky- 
lėm, pro kurias kyšojo krūtys. 

Rudenį, stengdamiesi greičiau sukrauti kukurūzus, visi trys 
dirbdavo vienas kito laukuose, ypač kai sūnūs dar buvo per maži 
jiems talkinti. Kartą, kai jie darbavosi pas Boitlą, per pietus 
atvažiavo Gertė, atvežė puodus su pietumis ir ąsočius su van- 
deniu skiestomis obuolių sultimis. Diena buvo karšta. Boitlas, 
laukdamas Gertės, dirbo netoli pietavimui sutartos vietos. Lou- 
cas pamanė, kad Boitlas praalko. Loucas ir Mesermacheris ėjo 
per lauką, braukdami nuo savo rankų aiženas (mat tą kartą 
Boitlas lukšteno laukuose kukurūzus), pakeldami ir palenkda- 
mi galvas, kad nusiimtų nuo kaklų kilpas. Jie pamatė, kaip Boit- 
las lenda po vežimu. 

— Pažvelk, Boitlas lenda šešėlin, - pavydžiai pasakė Meser- 
macheris. 

— Lenda giliau nei tik šešėlin, - pasakė Loucas, žvairuoda- 
mas į baltą Boitlo užpakalį. Jie priėjo prie vežimo. 

— So, jums nerūpi, kad kas nors gali pamatyti? — paklausė 
Loucas, savo pageltusiais dantimis plėšdamas kąsnį šaltos kiau- 

lienos. Jis pritūpė ir žvilgtelėjo po vagonu, tikėdamasis sugė- 
dinti Boitlą. 

— Pažiūrėk įdėmiai, Vili, - pasakė Boitlas giliai šnopuoda- 
mas ir dar stipriau įsisiūbuodamas ir, Jėzau Kristau, man nebe- 
reikės pas tave lankytis sekmadienio popietėmis. 

— Animalisch" — suriko Loucas 

— Leck mich am Arsch"" 

- Na ir kas. Žmonės neužsimerkia, kai mato šunis taip da- 
rant ar kai bulius užlipa ant karvės, - atšovė Gertė Klarisai. — 
Koks skirtumas. Mes visai tokie pat kaip jie. Įgimta būtinybė. 
Sowieso, aš negaliu jo sustabdyti. Jis turi daryti tai triskart per 
dieną, arba šakės. 

Jai buvo vos per keturiasdešimt, jos viršutinė lūpa jau eižėjo 
smulkiomis raukšlytėmis. Ji troško turėti savo pinigų, bet Boit- 
las laikydavo užspaudęs piniginę. Ji visuomet būdavo parengu- 
si planą, kad ir su karvės sviestu, bet tai reikalavo velniškai daug 
darbo, o pelno - vos penki centai nuo svaro, tačiau, kai ji ban- 
dė auginti kalakutus, septyniolika užmušė kruša, o likusius nu- 
sinešė vanagai. 

— Skirtumas tas, kad mes krikščionys, o gyvuliai ne, - pasakė 
Klarisa. Ir pamąstė: „Trys kartai per dieną! Wahnsinn! Tas vy- 
ras maniakas, gyvas stebuklas“. 

Jis buvo maniakas. Boitlui senstant, jo apetitas dar padidė- 
jo, o Gertė visai sunyko. Niekas negalėjo prislopinti ar sustab- 
dyti jo seksualinio potraukio. Jis buvo tarsi dvidešimt mylių į 
rytus nuo Pranko tiesiąja lekiantis lokomotyvas, kurį geležin- 
keliečiai vadino „sena neobliuota lenta“. 1910-aisiais Irvingo 
Berlino kelių kompanija „Mergaitė ir Burtininkas“ tiesė kelią 
per Pranką. Boitlas kraustėsi dėl to iš proto ir nusisavino ne- 
švankią dainelę „O, kaip tas vokietis mokėjo mylėti“. 


" Animalisch! - Gyvulys! (vok.) 
“ Leck mich am Arsch! - Pabučiuok man į užpakalį! (vok. ) 

Vištos gūžta 


"Trys vokiečiai įstojo į Amerikos vokiečių istorijos draugiją Kring- 
lyje - mieste, kuriame gyveno beveik vien vokiečiai, trisdešimt 
mylių į šiaurę nuo Pranko. Draugijos nariai rinkdavosi kartą 
per mėnesį, keldami Kultur ir kviesdami į svečius lektorius, reng- 
dami koncertus ir dainų konkursus. Boitlui patiko ilga kelionė. 
Šalies dydis jį vis dar svaigino ir netgi po kiaurai merkiančio 
lietaus, nuo risnojančio arklio kylant garams, jis nusimetė ap- 
siaustą, į plaučius įtraukė gryno oro ir pažvelgė į nupraustą 
dangų - milžiniškas debesis tolo, o jis mintyse dailino frazes, 
kurias sakys savo kalboje: „Vokiečiai daug davė Amerikai, ame- 
rikiečių revoliucija būtų žlugus, jei vokiečiai nebūtų padėję. Res- 
publikonų partija atsirado tik Amerikos vokiečių dėka. Ir nie- 
kuomet nepamirškit, kad Abraomas Linkolnas buvo vokiečių 
imigranto, pavarde Linkhornas, palikuonis. Amerikai reikia vo- 
kiečių, kurie valdytų jos likimą“. 

Bet Pranke, Geležinkelio Eksprese, dirbantis Žmogus pasa- 
kė, kad geriau būtų visus juos nuskandinti - jie niekuomet ne- 
galės prisitaikyti šioje šalyje, fricai prakeikti, tos kvadratinės 
galvos, rauginti kopūstai. 

Boitlas prenumeravo vokišką laikraštį, kurį gaudavo kas sa- 
vaitę paštu, baigęs skaityti ir išsikirpęs įdomius skelbimus, per- 
leisdavo jį Loucui ir Mesermacheriui. Iš šito laikraščio jis suži- 
nojo apie prezidentą Linkolną ir užsakė jo perforuotą kartoni- 
nį atvaizdą, kad Gertė jį išsiuvinėtų spalvotais siūlais. Vilnos 
sruogas Linkolno veidui siuvinėti ji nudažė gelsvai, per žiemą 
spalva po truputį išbluko ir pasidarė žaliai ruda. Ji siūlėjo vai- 
kišką prijuostę. Jei tik ji turėtų siuvamąją mašiną! 

— Tai vokiečių dėka ši šalis kyla, - sutiko Loucas, - štai kad ir 
tie mulkiai airiai iš Pranko: nė vienas nemoka skaityti reklami- 
nio plakato ar bent jau pasirašyti. 

Mesermacheris buvo turtingiausias iš visų, nors jis turėjo var- 

go su akimis: jos jautriai reaguodavo į vėjo nešamas dulkes, 
kuriose jis gyveno. Jis gydė savo akis daktaro Džeksono Van- 
deniu akims. Du iš jo sūnų dirbo ūkyje kartu su juo, kiti trys 
ūkininkavo kaimynystėje ar visai netoliese, o vienas sūnus, Kar- 
las, gyveno mieste ir dirbo geležinkelyje telegrafistu. Meser- 
macheris nusipirko vieną iš tų naujų sodinamųjų mašinų, ku- 
rios sodindavo šachmatine tvarka, bet kartais suklysdavo pra- 
šokdamos vagą. Jis ją patobulino, parašė laišką gamintojui 1r, 
atvykus atstovui, taip įspūdingai viską pademonstravo, kad kom- 
panija už išradimą sumokėjo jam šimtą dolerių ir dar pažadėjo 
kasmetinį honorarą iki gyvos galvos. Iki karo jie savo reklamai 
naudojo jo nuotrauką: Fermeris L. Mesermacheris sako: „Ši 
sodinamoji nesuges. Ji tokia paprasta, kad net mažas berniu- 
kas gali ja naudotis“. 

Louco kiaulės garsėjo Čikagoje, keletas buvo penima guberna- 
toriaus stalui ir Šimtmečio klubui Čikagoje. Jis išmanė kviečių ir 
kiaulių auginimą, bet geriausiu dalyku savo fermoje laikė dvide- 
šimties akrų rūgščių vyšnių sodą: kai uogos nokdavo, kiekvienas 
medis atrodydavo lyg švytintis baltu tinklu apgaubtas rutulys. 

"Tačiau dėjosi kažkas keista. Nors jiems ir sekėsi ūkininkauti, 
noIS jų ūkiai buvo taupumo ir gero šeimininkavimo pavyzdys, 
nors jie ir grojo muziką, kuri visiems patiko, Pranke vokiečių 
nemėgo. Vaikai (mokykloje pravardžiuojami kopūstgalviais) ir 
moterys draugų neturėjo ir bendraudavo tik tarp savęs. Iš da- 
lies taip klostėsi dėl to, kad Klarisa buvo fanatiška šeiminin- 
kė, kuri šveisdavo namo išorę ir daržinę, o sniego baltumo 
grindys akinamai blizgėjo, nedaugelis moterų norėtų turėti 
tokią tobulumo siekiančią draugę; iš dalies ir dėl sau išpažintį 
atliekančių agnostikų, kurie girdavosi tuo, jog niekas tarp jų 
neturi Biblijos. Ir iš dalies dėl to, kad, nepaisant skėrių, saus- 
ros, krušos, potvynių, viesulų, vasaros šalnų ir belaikių atly- 
džių, trijulė visuomet nusiimdavo nemenką derlių, o tuo tar- 
pu visi aplinkui visko netekdavo. Per potvynį Litl Rantas ap- 

sėmė žemutinį Boitlo lauką, bet, kai vanduo atslūgo, dešimtys 
žuvų liko gulėti drėgnose, patręštose vagose. Jam teliko jas su- 
sirinkti. Sklido gandai ir riebios pasakėlės apie vokiečių krau- 
jomaišą ir gašlumą. Dauguma apkalbų sukosi apie Boitlą ir ne- 
pasotinamą jo apetitą. 

— Ne-e. Mes nebegrojam šokiuose tiek daug kaip anksčiau, — 
postringavo Boitlas, - dėl to, kad aplinkiniai žmonės nori neg- 
riškos muzikos. Mygtukinis akordeonas jiems jau nebetinka, 
suprantat. 

Laikui bėgant atsirado aplink ir anūkų - vyriausias sūnus Per- 
sis Klodas su savo žmona pasistatė priestatą, o kiti sūnūs turėjo 
namus aname miesto gale - Gertė nenorėjo, kad ją užkluptų 
atliekančią paslaugą Boitlui. Jų metuose, pasakė ji jam. Žili 
plaukai ir visa kita. Jos didelis pilvas ir jo gauruoti it meškos 
kumpiai. Ji vis dažniau jį pavarydavo šalin. Elgesys, kuris Žavė- 
j0, kai jis buvo jaunas, tapo atstumiantis, kai jis virto žilaplau- 
kiu seniu suvytusia oda. Situacija tapo keblesnė, kai kartą, įė- 
jusi vištidėn, rado jį ten su samdyta merga. Jis buvo įsitaisęs 
vištos gūžtoje, o mergina sėdėjo apžergusi jį, jos apatinės kel- 
naitės kyburiavo ant vinies. Jis mirktelėjo savo žmonai, tarsi 
norėdamas pasakyti, matai, tu nenori, 0ji nori. Jo plaukai bu- 
vo pilni šiaudų. 

Ji nerė lauk tarsi nulieta lediniu vandeniu, stingdanti neviltis 
tekėjo jos kūnu. Vaitodama bėgo virtuvėn, jos sunkios krūtys 
siūbavo, stambios kulkšnys nešte ją nešė. Virtuvėj moteris atsi- 
šliejo šaltos krosnies, kaktą atrėmė į chromuotą šylančios kros- 
nelės kraštą ir kūkčiojo iš sielvarto ir nuoskaudos, kol išbrinko 
nosis. Kliuvinėdama ji nusvyravo iki peilių stalčiaus bufete ir 
išsitraukė vieną su juoda rankena, skirtą skaptavimui, o ašme- 
nyse buvo įspausta IXL, ir net nesusimąsčiusi persirėžė sau ger- 
klę. Jos pačios kraujo šiluma, merkianti palaidinukę, atvedė ją 
į protą. Nusižudyti dėl vyro, tupinčio vištos gūžtoje! Niekuo- 
met! Ji susirado virš kriauklės kabojusį veidrodį banguotu pa- 

viršiumi ir pažvelgė. Kraujas tekėjo, nebešvirkštė, nors žaizda 
žiojėjo per colį: geras riebalų sluoksnis išgelbėjo ją. Suspaudu- 
si žaizdą sniego baltumo indų šluoste, ji paėmė adatą ir siūlą iš 
savo siūlų dėžutės, sugrįžo prie veidrodžio ir tvirta ranka susiu- 
vo žaizdos lūpas. Siūlas buvo mėlynas. Kaklą ji apsivyniojo šva- 
riu skuduru. Galvon jai šovė mintis užsiūti dar kai ką. 

Dabar Boitlas jai tebuvo šlykštus senas mulkis. Ji užmušė vi- 
sas vištas, kurios buvo jos pažeminimo liudininkės, klykė ant sam- 
dinės, kol ši rėkdama pabėgo namo, o jis neištarė nė žodžio. Ji 
sukrėtė šiukšles, sušluotas nuo grindų, į jo tabokinę ir išmaišė, 
kad sušoktų į purvo gniutulą. Ji dažnai pasvajodavo, kaip įbers 
žiupsnelį žiurknuodžių į jo kavą, bet vis dėl to neįpylė. 

Bet po pietų jis sėsdavo bričkon ir kažkur išvažiuodavo. 

— Važiuoju aplankyti Louco, - pasakydavo jis, o ji įtarė, kad 
jis merginasi Louco dukrai Polei, kuri vis dar buvo netekėjusi, 
sudžiūvusi dvidešimt šešerių metų senmergė, ji vos nenumirė 
nuo tuberkuliozės, bet po to atsigavo, ir galbūt yra visai jau ne 
tokia ir sudžiūvus; tikriausiai bus ganėtinai sultinga. 

Ji pasakė apie tai Klarisai, kuri viską atidžiai sekė, kol vieną 
dieną buvo visiškai tikra, jog matė, kaip Boitlas nusekė paskui 
Polę į sodą. Klarisa nubėgo pas Loucą ir paprašė, kad šis atsi- 
neštų šautuvą ir panaudotų jį pagal paskirtį. 

— Dėl ko? Jis tik eina paskui ją. 

— Pažįsti Boitlą. Žinai, ką jis rezga. 

— Tu sakei, kad jis nusekė ją, jei ji Jį vedė, nepanašu, kad 
Boitlas būtų ėmęsis kokios nors prievartos. 

— Ji nežino, ką daro. Ji nekalta, sakau tau. 

— Įpusėjus trisdešimtus gal jau nėra tokia nekalta, kaip tau 
atrodo. 

— Tu turėtum jį atausti, bet, matau, tu nieko neketini daryti. 

Ne, Loucas tikrai nieko nedarys. Jei Boitlas linksminasi su 
Pole, jis daro tai, ko niekas kitas nebuvo daręs. Loucas tikėjo, 

kad tris vokiečius suvedė likimas, o likimas - pats galingiau- 
sias dalykas gyvenime. Ir nors kažkada jis manė, kad bendra 
lemtis išgelbėjo juos nuo Žvarbių žiemų senajame žemyne ir 
visus tris nuvedė į turtingą ir derlingą gyvenimą, likimas pradė- 
jo nuojų nusigręžti, kai serbai Sarajeve nušovė erchercogą Fer- 
dinandą. Tarytum juos būtų susiradusi senoji europietiška ne- 
santaika, sėlinanti kiekvienam iš paskos, nematoma, užsikasu- 
si po žole, kaip maras laukianti tinkamo momento, staiga išky- 
lanti, arši ir nuodinga. 


Karas 


Neapykanta užslinko iš lėto, kaip kad vėsus vakaro oras atslen- 
ka nuo upės. 

— „Brūkšniavimas“ - kas tai per dalykas? — paklausė Loucas, 
tiesindamas Boitlo laikraštį. Jie sėdėjo prie ąžuolinio stalo per- 
kaitintoje virtuvėje, kur žmona spaudė marškinius prie kros- 
nies, ant kurios kaito sunkūs lygintuvai. Boitlas papsėdamas 
prisidegė pypkę. Ant nušveisto stalo stovėjo indelis actui, plasta- 
masinis vaikiškas barškutis ir molinis ąsotis, prigrūstas spindin- 
čių peilių ir šakučių. 

— Tai - Ruzvelto arkliukas, jis tvirtai sėdi balne. Jam nepa- 
tinka brūkšniai! Jėzau Kristau! Jį jaudina vokiečių brūkšnys, 
esą tai amerikiečių reikalas. Pažiūrėk čia, žemiau. Jis sako: „Kai 
kurie amerikiečiai savo pavardes turėtų rašyti su brūkšniu, nes 
jų tik dalis atsikėlė. Bet kai atsikelia visas žmogus, su savo šir- 
dimi, mintimis ir visu kitu, brūkšnys dėl jo paties svorio nuo 
pavardės atkrenta“. Ir kas gi dar atkrenta? Jėzau, Jėzau ir Kris- 
tau, nuostabi kalba, Bachas, Hendelis, Mocartas, Šileris - at- 
krenta, Gėtė atkrenta, Kantas ir Hėgelis, Vagneris atkrenta. 
Šūbertas, jis - atkrenta. Akordeonas atkrenta. Ir alus atkrenta. 

šūkaujančias dėl balsavimo teisės, ir prakeiktus išdžiūvėlius, jų 
išdžiūvusias amerikietiškas idėjas apie Sausą įstatymą. Jie ne- 
suvokia, kad vokiečiai Amerikoje yra geriausi, sunkiausiai dir- 
bantys žmonės. Jie nemato, kad viskas, kas Amerikoje geriau- 
sia, sukurta vokiečių. 

— Tik ne elektriniai lygintuvai, - atšovė Louco žmona Perni- 
la, naujoji žmona, nes Klarisa galiausiai mirė nuo drebulio ir 
nesiliaujančio silpnumo. - Girdėjau, kad mieste misis O'Grein 
įsigijo elektrinį lygintuvą, kurį prijungia prie elektros srovės. 
Jai nereikia šildyti ant krosnies, kepinti iki pajuodavimo. Štai 
kodėl man reikia savo pinigų, kuriuos gaunu už kiaušinius. Aš 
noriu tokio lygintuvo. 

— Jėzau Kristau, pirma turi įsivesti elektrą, - pasakė Boitlas. — 
Kur tu jį įjungsi, į savo skylę? Lygintuvas be elektros srovės 
nieko vertas. 

(Po šešių mėnesių, kai jis sužinojo, kad elektrą veda vokie- 
čių firma „Roventa“, patarė Loucui įsigyti elektrinį lygintuvą.) 

1916-ųjų rudenį Boitlas, įsiutintas melagingų reportažų Ame- 
rikos laikraščiuose, užsisakė antrą laikraštį, „Tėvynę“, kurį skai- 
tė su kandžiu pasigardžiavimu. Jis paaukojo tris dolerius Karo 
šalpos fondui ir kaip atminimo dovaną gavo žiedą, papuoštą 
tikslia Geležinio Kryžiaus kopija ir įrašu: „norėdamas parodyti 
savo solidarumą su Tėvyne už šį metalo gabalą aš atnešiau jai 
auksą negandos metu“. 

— Ką gi, - pasakė Loucas, - nekišk man daugiau to savo pra- 
keikto laikraščio, Hansai. Man jis nebepatinka. Aš įsigijau de- 
tektorinį radijo imtuvą, ir jie taip pat transliuoja karo žinias.(Jis 
sedėjo su ausinėmis, kas valandą sukinėdamas anteną, tačiau 
nieko negirdėjo.) 

— Oho! Klausyk, mielas drauge, detektorinis radijo imtuvas 
yra toks pats šlamštas, kaip ir visi amerikietiški laikraščiai 1r 
visa, ką tu juose perskaitai — giria anglus ir smerkia vokiečius. 
Tai garsusis Vilsono neutralumas! „Tėvynė“ tik pataiso, kas 

naujienose iškreipiama. Melas ir neteisingi pranešimai apie „Lu- 
zitaniją“? Tu negali paneigti fakto, kad jie meluoja. „Tėvynė“ 
štai čia iškart rašo apie šį kvailą amerikietišką laikraštį, kuris 
tai, kas nutiko „Luzitanijai“, įvardija kaip „didžiausią nusikal- 
timą nuo Kristaus laikų“. Jėzau Kristau, jie nepripažįsta, kad 
laive buvo ginklų atsargos. Tu privalai skaityti šį laikraštį, kad 
sužinotum tiesą! Ir pažvelk, čia - amerikiečių naujienos: Niū 
Džersyje žmona blynais nunuodijo vyrą. 

— Bijau, kad man teks atsisakyti brūkšnio, Hansai. Man ne- 
svarbu, kad ir tūkstantis bombų nukristų kaizeriui ant galvos. 
Aš nebesijaučiu esąs tikras vokietis. Mano vaikai, jie čia gimę, 
čia jų Šalis. Ar aš turėčiau įsikibęs laikytis senosios šalies, kuri 
nieko dėl manęs nepadarė, nebent išginė mane? Aš tik noriu, 
kad Amerika nesikištų į šį karą, noriu dirbti savo ūkyje, paval- 
gyti sočius pietus ir naktį gerai miegoti. 

Tiesa buvo ir tai, kad Louco duktė Deizė iš mokytojo pasi- 
skolino Volto Vitmeno knygą „Girdžiu Ameriką dainuojant“ 
ir po vakarienės skaitė ją balsu. 

Boitlas atsikrenkštė ir nusispjovė dėl tokios išdavystės, užsi- 
sakė keturis naujus gramofono įrašus iš Kolumbijos Patrioti- 
nės vokiečių muzikos rinkinio: Hipp, Hipp, Hurrah, Die Wacht 
am Rhein, Wir Mūssen Siegen ir Deutschland Deutschland ūber 
Alles, visa tai sodriais balsais dainavo vyrų kvartetas. Bet to 
nepakako. Jis įstojo į Amerikos vokiečių sąjungą. Savo pase- 
nusia vokiečių kalba parašė pamfletą „Vokiečių kiaulė Ameri- 
koje“, išvardindamas grynaveislių vokiškų kiaulių, kurių dau- 
guma priklausė jam, vardus. Du vakarus per savaitę, po vaka- 
rienės, jis nešdavosi savo akordeoną į sales ir pažįstamiems vy- 
rams bandydavo logiškai išaiškinti, kad jis, būdamas vokiečių 
kilmės, yra lojalus ir savo tėvynei Vokietijai, ir savo nuotakai 
Amerikai. Jis bandė įtikinti juos vokiška muzika. 

— Ir šis alus yra šlykštus. Jėzau Kristau! Apsilankykit mano 
fermoj ir vieną sykį paragaukit mano alaus, vokiško alaus. 

Barmenas nusuko nuo Boitlo šaltas, amerikietiškas akis, nu- 
sigręžė. Jis kreipėsi į baro gale sėdintį klientą. 

— Jie prieina tiesiai prie tavęs ir sako, kad yra geresni. 

— Pakarti airius ir sušaudyti brūkšniuotuosius, - pasakė klien- 
tas kikendamas. Kitą dieną virš baro kabėjo užrašas be men- 
kiausios musių paliktos dėmelės: VOKIEČIAI NEPAGEI- 
DAUJAMI. NEŠDINKITĖS PO VELNIŲ Į SAVO FRICŲ 
ŠALĮ. Barmenas parodė į jį. Boitlas perskaitė, nutaisė tokią 
miną lyg gertų rūgščias obuolių sultis ar išvystų skrendant kar- 
vę, nusiperdė ir išėjo laukan. Jis nuėjo gatve Žemyn į naujus 
kino rūmus pasižiūrėti ilgaveidžio Viljamo S. Harto ir Luizos 
Glaum begarsio filmo „Arijas“. Ekrane švietė antraštė, kol airis 
pianistas atbarškino maršą. „Įrašytas kraujo raidėm, giliai įrėž- 
tas į likimo veidą, kad visi vyrai galėtų perskaityti, kur glūdi 
arijų rasės kodas: mes apsaugosim savo moteris“. Jis pagalvojo 
apie Gertės apsaugą ir prunkštelėjo. 


Nelaimės 


Įsiliepsnojo antigermaniška karštligė. 1918-ųjų balandį jie 1š- 
girdo, kad Ilinojaus valstijoje kalnakasiai tarsi penkiasdešimt 
kačių su viena pele pora dienų žaidė su jaunu, naiviu ir pasi- 
metusiu vokiečių imigrantu Robertu Prageriu, kuris prastai mo- 
kėjo angliškai. Jie išrengė vaikiną nuogai, baksnodami vaikė 
pirmyn ir atgal purvinomis gatvėmis, versdami daug kartų bu- 
čiuoti Amerikos vėliavą, dainuoti „Žvaigždėmis nusėtą vėlia- 
vą“, kurios jis nemokėjo, „Mes kovosim už raudoną, baltą ir 
mėlyną“, kurią jis šiaip ne taip švebeldžiuodamas sudainavo, 
Jie paleido jį, vėl pasigavo iš piktdžiugiškai išsišiepusios polici- 
jos glėbio; vėl kankino ir tardė, vertė dainuoti ir bučiuoti vėliavą. 
Ieškojo plunksnų ir deguto, bet neradę pasičiupo virvę, girti, 
kvaili ir negailestingi tempė nelaimėlį už sprando viršun, kol 


0, 


VMVT, 
+ 
„tp 
,, 
+ 1u4s9 


98 


galiausia šis užduso. Nuo medžio pasipylė juodų drugių lietus: 
juos išbaidė mirštančio žmogaus traukuliai. 

Gegužį Karlas, Mesermacherio sūnus, kuris dirbo telegrafe, 
tiesiog vidury dienos uždusęs įgriuvo virtuvėn. Drabužiai buvo 
suplėšyti, veidas kruvinas, nudrėksta celiulioidinė apykaklė pri- 
minė dantytą arką, kairė ranka nevaldoma tabalavo, ji buvo 
taip sumaitota, kad jis niekuomet jau nebepakėlė jos aukščiau 
pečių. 

— Jie įsiveržė tiesiai į telegrafą ir ištempė mane, šaukdami, 
kad aš - vokiečių šnipas, siunčiąs kaizeriui Žinutes. Norėjo pa- 
kart mane, - jis užduso. - Kaip Pragerį. Jie turėjo su savimi 
virvę, jie ketino tai padaryti. Minioje mačiau Džeką Kerį, Die- 
ve mano, juk mes kartu mokėmės mokykloje! Aš pabėgau, net 
nežinau kaip, tiesiog kritau ir šliaužiau pro jų kojas, po to atsi- 
stojau ir nėriau kiek įkabindamas. Atėjau arklių taku per dė- 
dės Hanso kukurūzus. 

Jis nepasiliks, tik leido mamai baltu lininiu raiščiu parišti ran- 
ką, tuomet pasislėpė po maišų krūva Louco vežime. Kelyje nie- 
ko nesigirdėjo, tik pasagų kaukšėjimas risnojant arkliams ir jo 
širdies plakimas. Kringlio geležinkelio stotyje jis telegrafavo į 
įstaigą. Jam liepė sėsti į artimiausią traukinį ir iki Čikagos va- 
Žiuoti bagažo vagone. 

Boitlas atkakliai vaikščiojo į Pranką, neužsiminė ten nei apie 
Karlą ar Pragerį, nei apie kaizerį ar amerikiečių žinias, bet 
maisto parduotuvėj pajuokavo, kad galbūt nusisamdys pagal- 
bininkes - palaidinukes ir sportines kelnaites dėvinčias jaunas 
sąžiningas mergaites, kad šios padėtų jam nuimti kukurūzų der- 
lių. Jis matė jų daugybę žygiuojant Pranko aikštėj. Tačiau ap- 
link tvyrojo slogi tyla. O'Greinas nusispjovė ant grindų ir Boit- 
las nusispjovė prie O'Greino kojų. 

Vakare, kai jie šakutėmis smaigstė bulves, išdauždamas lan- 
gą įlėkė akmuo, pataikė į emaliuotą arbatinį ant krosnies. 

— Gerai sukrušo stiklą, - nusikeikė Boitlas. Akmuo buvo įvy- 
niotas į puslapį, išplėštą iš Reverend Newell Dwight Hillis gašlių 
ir pornogratinių pasakaičių apie vokiečių žvėriškumus Belgijo- 
je. Pieštuku buvo storai pabrauktas vienas sakinys: „Vokiečių 
kraujas - užnuodytas kraujas“. 

— Ar tai nepanašu į O'Greino pabraukimą? Nepanašu? Jė- 
zau Kristau, tas airių kalės vaikas. Žinot, kuo airiai panašūs į 
bezdalus? Ir tie, ir anie triukšmingi, ir tų, ir anų negali sugrūsti 
ten, iš kur jie atėjo, ir tie, ir anie smirda. 

Jie padegė jo laukus. Šimtai akrų degančių kviečių. Boitlas 
ėjo išdegusiu lauku, kas žingsnis į orą pakildavo degėsių debe- 
SIS, jis visas pajuodo it anglis ir užsikosėjo nenužingsniavęs nė 
šimto pėdų. Šeštadienį provokuodamas nukako miestan, ir jį 
akmenimis apmėtė gaujos berniūkščių ir jaunuolių, šaukusių: 
„fricas!“, „sušiktas smirdžius vokietis!“, „vaikų prievartauto- 
jas“. 

— Aš pirkau obligacijas! - rėkė jis jiems atgal. - Mums čia 
gimė sūnus. Mano berniukas gimė čia, Pranke. 

Arklys, apmėtytas akmenimis, pasibaidė, atsistojo piestu ir šuo- 
liais pasileido namų link. Boitlo skrybėlė nuskriejo šalin, burnon 
pataikė akmuo, nudauždamas gerą vokišką dantį, kurį po savai- 
tės Loucas turėjo ištraukti savo bjauriomis dantų replėmis, o be- 
traukdamas sulaužė virtuvinę kėdę. Boitlas sėdėjo spjaudyda- 
mas kraujais ir keikėsi, retkarčiais sušnypšdavo rauch ich in der 
Pfeife! Bet tą vakarą Gertė atlyžo ir leido jam vėl ant jos užsi- 
ropšti, nors kraujo kvapas, sklindąs iš jo burnos, ir priminė jai tą 
dieną, kai aptiko jį vištos lizde. Vietoj šūkio „Dieve, laimink mū- 
sų namus“ ji išsiuvinėjo „Velniai griebtų mūsų ištvirkėlį“. Boit- 
las to niekuomet nepastebėjo. 

Pasipylė nelaimių kruša. Mesermacherio jaunėlis užsimušė 
nukritęs nuo šešiolikos pėdų aukščio šieno kupetos: lūžo spran- 
das, bet jis bent nesikankino ir nemirė kvailiausia mirtim, kaip 

kad tai nutiko Vidui Boitlui toli protėvių žemėje, Vokietijoje: 
mirė nušautas į slėpsną, jo šėlstantis kraujas stingo po sėdme- 
nimis susikaupusioj juodoj baloj šaltą 1917-ųjų gruodį. (Po 
šešiolikos metų nežinomo fotografo daryta nuotrauka, 
įamžinusi apskretusius mirusio sūnaus batus ir sustingusias 
getruotas kojas, atsirado apdulkėjusiame Australijos Didžio- 
jo karo istorijos viršelyje.) Loucas priglaudė keliaujantį smui- 
kininką, kuris pas juos gyveno savaitę ir ėdė tarsi milžinas žmo- 
gėdra, o po to pavogė visus namuose buvusius pinigus ir iš- 
slinko dar prieš aušrą. 

— Tikriausiai čigonas, - pasakė Boitlas. 

Galiausiai vieną popietę susmuko Loucas, mat jo blogai ati- 
taikytas guminis tvarstis šlaunies arteriją užspaudė taip stip- 
riai, kad jam visą laiką buvo silpna. Be tvarsčio jo slėpsnos ka- 
rojo iki pusės šlaunies ir tai nepadoriai matėsi pro kelnes. Jis 
dejuodamas nuėjo į Kringlį pasikonsultuoti su vaistininku ir 
įsigijo kitą mechaninę priemonę, kuri, nors ir suteikė paleng- 
vėjimo iliuziją, buvo savaip skausminga, bet dabar jis kaltino 
vaistininką — graikišką gipsinę galvą. 


Vakaro rūpesčiai 


Pasibaigė pokario vasara ir Boitlo anūkes, vienuolikametes dvy- 
nes Florelą ir Zenę, ištiko paslaptinga nelaimė. Po pietų jų ma- 
ma matė jas žaidžiančias su trimis Mesermacherių mergaitė- 
mis. Jos šėliojo po vyšniomis, kur vištos kapstėsi ieškodamos 
vabalų ir suko savo slaptus lizdus. Atėjus vakarienės metui, Ger- 
tė sušuko nuo kiemo laiptų: 

— Essen! KommtY 


"Essen! Kommt! - Eikit valgyti! (vok.) 

Nes Persis Klodas, jo šeima ir visi samdiniai bernai (mergų 
jie daugiau nebesamdė) valgė su Gerte ir Boitlu. Bet mergai- 
tės neatėjo prie stalo, net kai pats Boitlas nekantriai šūktelėjo. 

— Tuomet tegul neina. Jos turbūt pas Mesermacherius kem- 
ša pilna burna. 

Po vakarienės Persis Klodas ir jo Žmona vežimu nuvažiavo 
pas Mesermacherius, rado juos prie stalo valgančius duoną su 
džemu, bet dvynių ten nebuvo. 

Jos sode žaidė „Viengungio virtuvę“, pasakojo Tomalina, vy- 
riausia iš trijų mergaičių, po to jos žaidė „Upes“, sukiodamosi 
po sodą ir atsitrenkdamos viena į kitą, bėgdamos į kiaulių gar- 
dą, kuris simbolizavo vandenyną. Galiausiai jos žaidė „Juodąjį 
Vorą“, ir Florela buvo sparva, Zenė - laumžirgis, o Tomalina- 
ankstyvė. Grynė buvo mama ir slaugė, kadangi stigo dalyvių 
šiam žaidimui, o Ribons buvo juodasis voras. Dabar suaugu- 
sieji rūsčiai žvelgė į Ribons, ir štai ką ji papasakojo: 

— Aš pagavau sparvą, tai yra Florelą, ir patupdžiau ją į žolę, 
tada sugrįžau ir pagavau Zenę, ir patupdžiau ją šalia sparvos, o 
grįžus vaikiausi Tomaliną, pagavau ją, nuvedžiau į žolę, bet mu- 
sių jau nebuvo, jų nebebuvo! Mes pamanėm, kad jos ėmė žaisti 
ką kita - slėpynes, ir ieškojom jų, bet, paieškojusios valandžiu- 
kę ir niekur jų neradusios, supykom ir nuėjom namo. 

— Taigi jūs nieko nematėte? 

— Ne. 

— Jūs matėt! Galima atspėti iš to, kaip prikandot pirštus. Ką 
jūs matėt? 

Grynė pradėjo verkti. 

— Dvi dideles meškas. Alėjoje. 

— Čia nėra jokių meškų! 

— Gal tai buvo šunys. Trumpomis uodegomis, jie pažvelgė į 
mane ir sulindo į urvą žemėn! 

Mesermacheris pasiuto rėkti ir jie visi nuėjo į alėją, sutemo- 
se ieškodami pėdsakų (kurių nebuvo), urvo (kurio nebuvo), ir 

privertė mergaites iš naujo suvaidinti sceną. Mesermacheris atau- 
dė savo dukras, kad jos išpasakotų viską, ką matė, kad paneigtų 
pasakojimą apie meškas - šunis, bet Gertė sudrebėjo prisiminu- 
si vieną vakarą, prieš dešimtį metų, kai ėjo alėja tokiose pat tirš- 
tose sutemose, ieškodama vištos perekšlės lizdo, ir pamatė di- 
džiulį juodą vyrą, sėdintį ant vežimo rato nuolaužos, pro nosį jis 
išpūtė tamsiai violetinių dūmų kamuolį ir išnyko tiesiog akyse, 
sukeldamas keistą garsą - lyg būtų sprogusi žuvies pūslė. 

"Irys vokiečiai visą naktį šukavo sodybą: jų Žibintai suposi tam- 
siuose laukuose lyg valtelės banguotoje jūroje. Nieko nerado, 
nė menkiausio pėdsako. Bet prieš pat aušrą Boitlas išgirdo ke- 
liu dardantį vežimą, girdėjo, kaip jis sustojo, o po to nudardėjo 
tolyn. Jis išbėgo laukan ir gelsvoje ryto šviesoje pamatė alėja 
atšlubuojančias mergaites: plaukai pilni lapų, suknelės suplė- 
šytos ir ištepliotos. Jos buvo basos, be kelnaičių, šlaunys kruvi- 
nos, Ir išjų negalėjai išpešti nė žodžio. Isteriškai verkdamos jos 
prisiekė, kad nežino, kas atsitiko. Vieną akimirką jos Žaidė so- 
de, o kitą jau drebėjo tamsiame kelyje. Boitlas, Loucas ir Me- 
sermacheris tarp savęs nusprendė, kad atsitiko blogiausia: iš 
miesto atvažiavo amerikiečiai, chloroformu užmigdė mergai- 
tes ir išprievartavo, keršydami už įvykius Belgijoje. 

To Pernila jau nebeištvėrė: šeši mėnesiai po vestuvių ją pra- 
dėjo kankinti kažkokie keisti diegliai, kurių negalėjo numal- 
šinti joks eleksyras (Loucui nesisekė su žmonomis). Ji šaukė, 
kad pats Boitlas, senelis, nuskriaudė mergaites, visi žino, kokiu 
būdu. Po to ji nutilo. Po savaitės trukusio tylėjimo jai pasimai- 
šė protas. Pasiėmusi šakes ji išėjo į laukus ir ėmė knaisioti mil- 
žiniškas duobes, su žemėmis maišydama sodinukus, vis tolda- 
ma lauku, kol tamsios dirvos fone virto mažyčiu taškeliu. Nie- 
kas nematė, kaip ji sugrįžo ir nuėjo į daržinę, pasuko tiesiai 
prie Boitlo ir ėmė badyti jį plieninėmis šakėmis. 

— Jėzau Kristau, ši moteris - maniakė! O tie kvailiai dar lei- 
džia moterims balsuoti! 

Valstybinėje ligoninėje daktaras užsirašė įvykio smulkmenas 
ir nufotografavo ją, apimtą visiško abejingumo būsenos. 

— Nepanašu, kad jai kada nors pagerės, - pasakė jis atsainiai. 
Jam jau darėsi nuobodu nuo moteriškos beprotybės. Pusė ša- 
lies moterų, rodės, kraustosi iš proto. 

— Kaip aš norėčiau išprotėti! - pasakė Gertė, ligoninėje 
lankydama Pernilą ir dairydamasi į smėlio spalvos sienas. — 
Esi psichinis ligonis, guli sau va tokiame gražiame kambary- 
je, visas pasaulio laikas priklauso tau, gyvenime jokių rūpes- 
čių, šilta lova ir pietūs, kuriuos tau atneša - ką gi, mano su- 
pratimu, visai neblogai. Nuo visko ilsiesi. Sako, kad čia jiems 
rodo filmus. Vienintelis kitas būdas pailsėti nuo gyvenimo — 
numirti. 

Bet po mėnesio Pernila vėl buvo namuose, tik šventai įsitiki- 
mintys jai kilo po to, kai Pranke ji pamatė paradą. Ji sėdėjo 
nutriušusiame mediniame vežime laukdama Louco, galvoda- 
ma apie savo dulkėtus į kuodą surištus plaukus, nebemadingą 
suknelę, nuklypusius batus, savo senyvą beprotės veidą. Para- 
dą surengė W.C.TU. moterys, Žygiuojančios aplinkui teismo 
rūmus, gerai apsirengusios amerikietės, dauguma trumpais su- 
garbanotais plaukais, šviesiomis lininėmis suknelėmis ir bal- 
tais dirželiu užsegamais batais. Jos nešė plakatus: GĖRIMAS 
YRA IMIGRANTŲ PRAKEIKIMAS, TIKRI KILMINGI 
AMERIKIEČIAI REIKALAUJA UŽDRAUSTI ir SPIRITAS 
PRAŽUDYS AMERIKIEČIŲ DVASIĄ. Loucas girdėdavo, 
kaip naktį ji keliasi, apgraibomis klaidžioja po tamsius kamba- 
rius, žvilgčioja pro langus ir dairosi, ar nepamatys kur ameri- 
kiečius išduodančių žibintų. Ji vis palikdavo ant stalo raštelius: 
„negerkite Wasser“. Dieną ji sakydavo: „noriu užmigti, bet ne- 
ima miegas“ ir „kokia prasmė taip sunkiai dirbti fermoje? Mis- 


" Wasser - vandens (vok. ). 

teris Loucas perka vis daugiau žemės, kad užaugintų daugiau 
paršų ir vėl nusipirktų žemės. Greitai jam priklausys visas pa- 
saulis“. Būdavo taip, kad ji mėgaudavosi valgydama popierių — 
skiautelę ar ploną Biblijos puslapį, įvyniotą į blyną, kurį pasi- 
skanindavo grietine. Jai patiko popierius, nes burnoj jis sukel- 
davo kažkokį pasipriešinimą, jį galima maloniai ir ilgai kram- 
tyti. Jai patikdavo net kartus rašalo skonis. Vieną vakarą ji sto- 
vėjo prie krosnies ir kepė bulvinius blynus. Staiga sustingo, ne- 
judrioje rankoje tvirtai spausdama mentelę. Keptuvė pasmir- 
do svilėsiais. Loucas pakėlė nuo laikraščio veidą: 

— Ką tu čia darai, nori juos sudeginti? 

Kurį laiką moteris nejudėjo, po to ėmė daužyti taukuota men- 
tele sau per veidą, pagriebė verdantį arbatinuką ir užpylė iš jo 
ant įkaitusios krosnies metalo. Šnypščiantis garų debesis ap- 
gaubė ją, viena ranka ji draskė krosnies žiedus, kita pylė ver- 
dantį vandenį. 

Klarisos dukra Dženė sukliko: 

— Pernila, tu kvaila pamote! 

Loucas nusikeikė ir šoko artyn, išplėšdamas arbatinuką iš 
jos nusvilusios rankos. 

Vakare atėjo Gertė, nešina citrininiu pyragu. 

— Tavo vietoj aš nesikraustyčiau iš proto, - sušnibždėjo ji pra- 
kaito išmuštai moteriai, - netgi dėl gražaus kambario. Aš nesu- 
teikčiau jiems to malonumo. Kokia prasmė? 

Kitą dieną Pernilai vėl viskas buvo gerai, jos nusvilusios ran- 
kos buvo aprištos taukuose išmirkytais tvarsčiais. 

Po 1920-ųjų sprogimo Vol Stryte ir labai priešiško nusistaty- 
mo prieš imigrantus trys vokiečiai ir jų šeimos užsisklendė, nie- 
kuomet nėjo į Pranką. Vietoj to jie aplinkiniu keliu traukdavo 
į Kringlį, kur vokiečių gyveno daugiau nei airių. Sekmadieniais 
Boitlas retkarčiais išsitraukdavo dvieilį Hohner ir sugrodavo ke- 
lis vienos ar kitos dainos gabaliukus, bet trijų vokiečių muzika 
nutilo. 

Karlas padaro gerą biznį 


Prankas pasiekė jų fermų ribas. Tais sausais pokario metais ki- 
lo toks keistas jausmas lyg po vasaros liūties, kuri neatvėsina ir 
neatgaivina, o slegianti drėgmė ir erzinantis karštis tarsi įspėja 
apie naują, dar galingesnę audrą, besitvenkiančią kažkur toli, 
už horizonto. Senasis pasaulis žlugo, jį pakeitė karštligiška ne- 
kantra laukiant kažko - kažko nauja. Nauji keliai skubėjo į vi- 
sus šalies kampelius, ir nuo vieno šalies krašto iki kito keliavo 
armijos ekspedicija, norėdama parodyti šaliai, kokie blogi ke- 
liai ir kaip dėl to reikia imtis kokių nors priemonių. Džonas 
O'Klieris prie sankryžos stovinčią mokyklą pavertė benzino ko- 
lonėle, ėmė pardavinėti Fisko padangas ir„garantuotai geriau- 
sią — be jokių žibalinės alyvos ar kitokių priemaišų“ - Mobiloil 
d Standard Oil kurą. 

Karlas Mesermacheris atvyko iš Čikagos savo automobiliu, 
mūvėdamas plačiomis ties keliais susegamomis kelnėmis. Jis 
atvežė daug žurnalų ir laikraščių: „Tikros išpažintys“, „Skaity- 
tojo apžvalga“, humoristinius laikraščius su Tiliu Toileriu ir Ka- 
cenjamerių vaikais, visa tai Boitlas tuoj sukišo krosnin kaip pa- 
sityčiojimą iš vokiečių. Karlas juokėsi prisiminęs, kaip prieš pen- 
kerius metus jį ištempė iš kontoros. 

— Dievulėliau, kompanija man paskyrė kontorą, telefoną ir 
paaukštino pareigose. Aš tikriausiai tebesėdėčiau Pranke, ir 
Žvanginčiau raktais arba būčiau kur nors pakartas, jei ne Džekas 
Keris. Girdėjau, jis gerokai įkvėpė iprito ir dabar guli pas savo 
motiną namuose, ir baigia iškosėti plaučius. Aš užsuksiu ir pa- 
dėkosiu tam kalės vaikui prieš grįždamas namo. 

Karlas kalbėjo ironiškai. Jis pasigyrė savo margu megztiniu, 
papasakojo apie spalvotą filmą „Jūros ošimas“, kurį jam teko 
matyti, pavaišino visus nauju išradimu - bulvių traškučiais, pa- 
sikvietė savo pusseseres už daržinės parūkyti Murad cigarečių, 
rodydamas joms beprotiško šokio žingsnelius, šokinėdamas ir 

sukdamasis, kol galiausiai paslydo ant anties šūdo ir susitepė 
baltų flanelinių kelnių kelį. 

Prieš jam paslystant pusseserė Lulu pasakė: 

— Karlai, tu atrodai kaip amerikietis koledžo studentas. 

- Vadinkite mane Čarliu, - pasakė jis. - Aš pasikeičiau savo 
vardą: Čarlis Šarpas. Tai aš. Klausykit, — porino toliau, - aš ne 
vokietis. Aš gimiau Ajovoje, štai čia. Paklausykit: ant tvoros 
tupėjo septynios viena kitą mėgdžiojančios katės. Viena nušo- 
ko. Kiek liko? 

- Šešios? — paklausė Lulu. 

— Mergyt, — purtė galvą ir raitėsi iš juoko Karlas, — tu esi 
kaimo tamsuolė. Eime, mergytės, nusivesiu jus į šou. 

Jie įėjo į salę jau prasidėjus kinui. Ekrane rodė automobilių 
fabriką, o priešais jį - milžinišką juodą katilą. Vienoje katilo 
pusėje būreliais šoko nacionaliniais drabužiais vilkį imigrantai, 
dainuodami įvairiomis užsienio kalbomis ir kratydami kojas, o 
kitoj pusėj žygiavo kostiumuotų amerikiečių gretos ir švilpavo 
Amerikos himną. 

— Šis filmas smirda, - sušnibždėjo Čarlis Šarpas, — eime, aš 
jums nupirksiu dešrainių ir kai ko, nuo ko jums susiraitys plau- 
kai. 

Boitlas jam įgėlė, kad jis kur kas toliau pažengė, ir to jau 
nepavadintum tik brūkšnio nutrynimu nuo pavardės, o Karlas 
juokdamasis atsikirto, kad akordeono muzika - tai senosios 
šalies šlamštas. 

Mesermacherį įsiutino cigaretės: 

- Jei Dievas būtų norėjęs, kad žmonės rūkytų tokius daly- 
kus, jis būtų sukūręs kaminą ant galvos. Vyras rūko pypkę arba 
cigarą, - jis pareiškė, kad bulvių traškučių nė šuo neėstų. 

Trys senieji vokiečiai ir jų žmonos laikėsi arčiau namų, bet jų 
vaikai ir anūkai išsikėlė į Pranką. Piktdžiugiškai uostinėjanti 
visuomenės neapykantos nosis pradėjo užuosti naujus pavojus 

— raudonuosius, žydus, katalikus, kitus užsieniečius, ne tik vo- 
kiečius. Kai į miestą atvyko triukšmingas žydų orkestras, šeri- 
fas liepė jiems keliauti tolyn, nes Pranke nereikia žydų agitato- 
rių ir jam neįdomu, kokią muziką jie ten groja savo suknistais 
akordeonais, Pranke įgriso akordeonai, jis liepė jiems nešdin- 
tis lauk, tas pats ir su prakeiktais slidžiapirščiais vagiliais čigo- 
nais. Vienintelė muzika, kokios norėjo Prankas — tai „Senas 
nutriušęs kryžius“, „Mano šalie, tai apie tave“, tačiau šerifo 
dukra dainavo „Aš vėl įsimylėjau“ ir pritarė sau Havajų gitara. 

Niekas nešūkavo „alus, vaikiščiai ir pilvai“, kai Persis Klodas 
ir jo antroji akivaizdžiai nėščia žmona Grynė, septyniolikmetė 
Mesermacherio duktė, įžengė į vaistinę. Dvi kitos Meserma- 
cherio dukterys ištekėjo už tramvajų konduktorių ir išsikėlė gy- 
venti miestan. Kita duktė Ribons tarnavo samdine pas klinčių 
kasyklos valdytojo žmoną ir po metų išėjo iš ten, nes ištekėjo 
už transporto kompanijos naujojo agento ir tapo misis Flana- 
han, - šitaip ji sujungė vokiečius su airių klanu. Louco sūnūs 
Feliksas ir Edgaras nusipirko sunkvežimį Ford ir pradėjo išve- 
Žioti po parduotuves prekes. Feliksas (vaikai visad manė, kad 
jis pavadintas pagal animacinio filmuko herojų katiną Feliksą) 
kraustėsi iš proto dėl automobilio vairavimo, - šitiek metų jo 
vaikščiota įkaitusiais kelkraščiais, kur vėjas į veidą neša kelio 
dulkes nuo skubančių pro šalį jaunučių amerikiečių automobi- 
lių. Jis nesileisdavo aplenkiamas ir blokuodavo bet kurį vai- 
ruotoją, ketinantį jį aplenkti. Abu vedė amerikietes ir jų šei- 
mose niekas nebekalbėjo vokiškai. 

(Po dvidešimties metų, 1944-aisiais, medžiodamas lauke, ku- 
ris kažkada priklausė jo tėvui, Feliksas pamatė virš Litl Ranto 
skrendantį balioną ir nubėgo jo link. Ant virvių kažkas karojo. 
Balionui lengvai sklendžiant pažeme, jis ištiesė ranką ir nučiu- 
po japonišką bombą. Po laidotuvių - iš jo liko tik dešinė ranka, 
sumaitota koja ir ausis - šeimą aplankė valdžios atstovai ir pri- 
saikdino tylėti, kad nekiltų visuotinė panika.) 

Boitlas ginčijosi su Persiu Klodu ir atkakliai atsisakė pirkti 
traktorių ar radiją. Mesermacheris, kuris turėjo daugiausia pi- 
nigų, nuo Kringlio atsivedė kanalizaciją ir sudegino savo lauko 
išvietę, palikdamas smilkstančią pelenų krūvą. Po to jis visus 
labai nustebino, kai 1924 metų rudenį pardavė ūkį ir išvažiavo 
į Komą, Teksasą, auginti medvilnės. Pusė Komo miesto buvo 
apgyvendinta vokiečiais, o kita pusė - Bohemijos čekais. Me- 
sermacheris, sekdamas Karlo pavyzdžiu, pasikeitė pavardę ir 
dabar vadinosi Šarpu, nes Čarliui Šarpui gyvenimas klostėsi 
lengviau nei Karlui Mesermacheriui. 

Kraunant daiktus kelionėn į Teksasą, viena dukterų aptiko 
žaliąjį akordeoną: 

— O ką darysi su šituo? Tai senas akordeonas, kurį Vati' gavo 
iš dėdės Boitlo. Jis vis dar gerai groja, - ji spustelėjo keletą 
akordų, sugrodama pirmąsias dainos „Taip, sere, tai mano ma- 
žulė“ eilutes. 

— O, įdėk jį į rudąją skrynią. Jei Vilisui pabostų Havajų gita- 
ra ar galbūt kuris iš anūkų panorėtų juo groti. 

Mama įmetė jį į skrynios dugną, o ant viršaus užvertė siuvi- 
mo krepšį, kavos malūnėlį, nusidėvėjusį bizono odos rūbą ir 
šukų rinkinį vilnoms karšti. 

Boitlas prakeikė Mesermacherį kaip išdaviką, palikusį gerą 
žemę, kurią visi atrado ir pavertė trimis šauniomis fermomis. 


Daktaro Skvamo ožio glandos operacija 
Pirmasis 1929-ųjų pavasarį nuo trūkio komplikacijų mirė Lou- 
cas ir buvo palaidotas kiparisiniame obliuotų lentų karste. Ūkis 
buvo padalintas jo penkiems vaikams ir vaikaičiams, kurie jį 


išpardavė sklypais. Maži namukai ir garažai nusėjo didžiuosius 

laukus. Po mėnesio atėjo Žinia iš Teksaso: Mesermacheris mirė 
susmukęs prie savo pašto dėžutės, naujas Sierso katalogas, at- 
verstas ties moteriškais plaukų tinkleliais, gulėjo jam ant krūti- 
nės. Boitlui, savo senam draugui ir kaimynui, jis paliko Radijo 
akcijas, įvertintas dviem tūkstančiais dolerių ir kylančias stai- 
giai lyg raketa. 

Čarlis Šarpas nusitempė senuką į biržą. Boitlas, sužavėtas 
netikėtos sėkmės ir paskatintas minties apie greitą praturtėji- 
mą žaibiškai kylant turimoms akcijoms, puolė skambinti Čar- 
liui iš maisto prekių parduotuvės ir klausti jo patarimo. Ar ver- 
ta investuoti pinigus į kitas akcijas? Jei taip, tai į kurias? 

— Į Amerikos Radijo korporaciją. Kur Vūti turėjo. Radijo ak- 
cijos lenkia kitas. General Motors, Montgomery Ward, birža yra 
garantuotas, tikras reikalas. Dėde Hansai, Amerikoje visi gali 
būti turtingi. Praėjusią žiemą biržoje buvo kiek audringa, bet 
dabar ji vėl pastovi ir kyla į viršų. Šalis tvirta kaip uola, - jo 
balsas smarkiai pritilo, - aš noriu jums kai ką pasakyti. Mano 
turtas, dėde Hansai, dabar vertas ketvirčio milijono. Aš pradė- 
jau nuo keleto Študebeikerio akcijų, bet dabar man išties pui- 
kiai sekasi. Neblogai kaip Ajovos ūkininko sūnui, ką? 

Jis greitai ir įtikinamai kalbėjo apie aukščiausią galimą akci- 
jų kainą ir pasisiūlė būti Hanso brokeriu. 

Boitlas, apakintas įrodinėjimų, po trisdešimties karčios pa- 
tirties metų, žinodamas, kad gerovė Amerikoje - apgaulingas 
dalykas, užstatė savo ūkį ir, Čarliui tarpininkaujant, nusipirko 
šimtus Radijo akcijų po 120 1/2 už kiekvieną. 

— Jei būtumėt pirkęs aną savaitę, dėde Hansai, jūs būtumėt 
jas nusipirkęs po devyniasdešimt keturis. Jos greitai kyla. Ri- 
bos nėra. Dangus yra riba. 

Pavergtas Radijo akcijų ir savo neregėtos sėkmės Boitlas pa- 
sidavė ir nusipirko brangųjį Freed-Eiseman Neutrodyne penkių 
bangų imtuvą su Prest-O-Lite devynių amperų elektronine lem- 
pa, dviem keturiasdešimties voltų elementais, kištuku ausinėms, 

antena, vakuuminėmis elektroninėmis lempomis ir apvaliu gar- 
siakalbiu, kuris rėmėsi į sieną tarsi nebereikalingas metiko dis- 
kas ir visu garsu transliavo „A ir P Čigonų Valandėlę“. Persis 
Klodas pareiškė: 

— Jei tu čia įvestum elektrą, galėtum išmesti visus tuos ele- 
mentus ir įsijungti laidą tiesiai rozetėn. Tu galėtum ją įsigyti už 
dešimt dolerių, o kiek dabar išleidai elementams, šešiasdešimt. 

Būdamas ramus dėl savo turto Boitlas pradėjo nerimauti dėl 
likimo: 

— Visi tokio pat amžiaus, visi gyvenom tokį patį gyvenimą, 
dabar Loucas ir Mesermacheris pasimirė, viens, du, ir jų nebė- 
ra, O aš trečiasis. Toliau mano eilė. Aš irgi greit iškeliausiu. "IO- 
kio paties amžiaus, šešiasdešimt ketverių, ir jie ins dem Grab“. 

Pirmą kartą nuo pat vaikystės jis pajuto, kad silpsta geismas. 
Gertė pasilenkė virš bulvių kubilo, atkišdama pasturgalį ir dai- 
nuodama „Geriausi dalykai pasaulyje yra už dyką“, o jis pagal- 
vojo apie savo antkapį. 

Bet jis vis dar tebesisėsdavo pietauti, vis dar rūkydavo savo 
pypkę, vis dar pabusdavo rytais, taigi puikiai žinojo, kad pergy- 
veno tuos du vokiečius, ir vienintelis dalykas, kurį jis darė ki- 
taip nei anie du, vienintelė veikla, kuri padėjo jo energijai ir 
jėgai išsilaikyti, buvo geras, stiprus geismas. Jis palaikys jo gy- 
vybinę energiją ir galią iki šimto metų. 

— Jėzau Kristau, aš juk jiems sakiau! 

"Tačiau jo ugnys geso, o tai buvo pavojinga. Jis prisiversdavo 
vienąkart per dieną pakirkinti Gertę, bet šios pastangos jį iš- 
gręždavo, ir apnikdavo depresija. Jis kalbėjo griežtai, koman- 
davo savo sūnums, tarsi jie dar būtų maži. Jis žinojo, kad jie 
laukia, kol jis prisijungs prie Louco ir Mesermacherio, ypač Per- 
sis Klodas, stebintis savo tėvą tarsi vilkas. Atsakymą Boitlas 
išgirdo per radiją. 


* Ins dem Grab - kape (vok.). 

Jis ištikimai klausėsi KPKG — Kanzaso Pirmosios, Kanzaso 
Geriausios iš Topekos, kai tik pagaudavo šias bangas, klausyda- 
vosi „Armonikos apžvalgos“, „Laimingųjų kalniečių“, „Kaubo- 
jaus Karlo ir jo mažosios gitaros“, keletą kartų pagavo VLS 
„Kluono šokius“ iš Čikagos, bet dažniausiai aptikdavo „Stačiojo 
Kedro“ bangas, kai transliuodavo „Kuno Sanderio lėlius“. Jam 
nepatikdavo aistringi džiazo fokstrotai, sakydavo, kad „Ondat- 
ros rangymasis“ labiau primena kiaušinienę kelnėse. Kartais jis 
išsitraukdavo Hohner - galbūt mažas žalias akordeonas būtų bu- 
vęs geriau, - ir prisijungdavo prie „Armonikos apžvalgoje“ gro- 
jančių muzikantų, nors ten dažniausiai grodavo gauja kuoktelė- 
jusių švedų, kurių muzika veikiau priminė iš butelių traukiamų 
kamščių pokšėjimą arba myžančias karves. (Tik vieną kartą jis 
girdėjo virtuozą, puikia Vytstauno armonika grojantį Bacho pre- 
liudą Nr.1 C-dur tonacija, tačiau tuo daug klausytojų liko nepa- 
tenkinti ir eksperimentas nebuvo pakartotas.) Jis klausėsi traš- 
kančio nosinio daktaro Skvamo balso: 

— Draugai, tai daktaras Skvamas, kalbantis jums tiesioginia- 
me eteryje. Dabar norėčiau tarti keletą žodžių vyrams 1r, jei 
mane girdi moterys, siūlau joms verčiau lipti viršun ir užbaigti 
šalin atidėtą siuvinį, mat čia bus kalbama apie vyrų reikalus. 
Bet, prieš lipdamos viršun, paimkit du šaukštus penkiasdešimt 
penktojo ir penkiasdešimt devintojo numerio tonikų, kadangi 
jūsų gyvenime artinasi didelės permainos. 

Mieli vyrai, jūs žinote, kad vyras, pasiekęs tam tikrą amžiaus 
ribą, - tie, kurie nuo to kenčiate, suprantate, ką turiu omeny, — 
praranda susidomėjimą moterimis, krenta jo nuotaika, prade- 
da vysti tam tikros liaukos, o žingsnis nebetenka tvirtumo. Jei 
šis apibūdinimas tinka kam nors, ką jūs pažįstat, įdėmiai klau- 
sykitės toliau. Iki šiol tokiam vyrui nebuvo jokios vilties, netgi 
jei jis neblogai jaučiasi ir kitose srityse yra stiprus ir pajėgus. 
Tačiau dabar atsirado šansas. Daktaras Skvamas sukūrė ketu- 
rių pakopų sudėtinę operaciją, kuri atgaivina suvytusius lyties 

organus, papildomai aprūpindama negaluojančią vietą krauju 
ir suteikdama tikrą pasitenkinimą pagyvenusiam žmogui. Pa- 
klausykit, ką pasakys naftininkas iš Teksaso. 

Iš viskozinio kolonėlės audinio pasigirdo lėtai tęsiami žodžiai, 
O po jų susižavėjusio pranešėjo balsas: 

— Jei jūs norit daugiau sužinoti apie šią stebuklingą procedū- 
rą, galinčią jums suteikti energijos ir atgaivinti jumyse aštuo- 
niolikmetį berniuką, parašykite daktarui Skvamui šiuo adre- 
su... 

Boitlas jau žinojo, kad parduos dalį Mesermacherio paliktų 
akcijų ir iš tų pinigėlių pasidarys šią operaciją. 

— Apsiverstų grabe, jei sužinotų. Eina velniop tie rašymai 
Skvamui. Klodai! Persi Klodai, eikš čia, noriu, kad nuvežtum 
mane į stotį. 

Jis sėdo į popietinį traukinį ir išdundėjo Topekon. Po dviejų 
dienų, rugpjūčio vidury, jis jau gulėjo ant operacinės stalo. Tuo 
tarpu daktaras Skvamas įpjovė jo sėklides ir meistriškai implan- 
tavo ožio glandą. Procedūros metu radijas grojo valsus ir pol- 
kas, kurie buvo transliuojami per daktaro radijo stotį, esančią 
už ligoninės. Išgirdęs, kad Boitlas groja akordeonu, daktaras 
Skvamas sumažino operacijos mokestį iki apvalios septynių šim- 
tų dolerių sumos. 


Velniškai karšta dienelė 


Traukinyje į Pranką buvo labai karšta. Jis skrodė prerijų kaitrą, 
dusinančią karščio antklodę, rūką, tirštą tarsi klijai; akyse džiūvo 
kukurūzai, o dulkių mantija dengė visų kelių pakraščius. Šiurkšti 
pliušinė autobuso sėdynė buvo kaip reikiant įkaitus. Jo ištinu- 
sios sėklidės pradėjo tvinkčioti, o įsitempusios kelnių medžia- 
gos spaudimas jau visą valandą darėsi nepakeliamas. Jis bandė 
pasivaikščioti autobuse pirmyn atgal, tačiau nepadoriai patrauk- 

davo kiekvieno keleivio žvilgsnį. Kol jie privažiavo Pranką, jis 
susmuko beveik be sąmonės, ausyse spengė. Kai pramerke karš- 
čiuojančias akis, dangus buvo apsivertęs, ir paukščiai nardė po 
jį skersai išilgai tarsi vabzdžiai ant stiklinių grindų. Kondukto- 
rius Pranke išvilko jį ir nutempė Persiui Klodui, kuris stoties 
iškabos šešėlyje laukė nebylus ir vangus, nukarusiomis raudo- 
nomis rankomis. 

— Kažkas negerai su seniu, Persi Klodai. Eina tarytum kuku- 
rūzų burbuolė šiknoj stirksotų. Tavim dėtas iškviesčiau jam gy- 
dytoją. 

Daktaras Diltardas Kjudas, laibakojis vyras, turintis nemažą 
krūvelę Amerikos Telefono ir Telegrafo akcijų, įėjo į pastatą, 
apžiūrėjo sėklidžių siūles, išpampusias storas gyslas slėpsnoje 
ir juoduojančioj šlauny ir pasakė, kad tai užkrėtimas, gangre- 
na, kad nieko čia nepadarysi, liepė nuvežti jį namo, kuo pato- 
giau paguldyti šiame prakeiktame karštyje, atnešti gabalą le- 
do, pastatyti už jo vėjelį, kad pūstų atšaldytą orą, ir tiesiog laukti 
galo. Persis Klodas nepasirūpino pranešti daktarui, kad, netu- 
rėdami elektros, jie negalėjo įjungti vėjelio. 

Trisdešimt valandų Boitlas išgulėjo ant sofos, negalėdamas 
net akių pramerkti. Jis jautė, kad kažkas įėjo į kambarį. Visa- 
me kūne dilgčiojo, degino ir ūžė. Jis bandė pajudėti, bet ne- 
įstengė. Norėjo išrėkti der Teufel/ , tačiau gerklė užsmaugė šį 
garsą. Bet jis jau nebijojo, tiesiog buvo labai susidomėjęs, nes 
girdėjo švilpiančias Deutschland, Deutschland“ natas ir pagal- 
vojo, kad ten, kur dabar keliauja, bent jau bus vokiška akorde- 
oninė muzika. 

Ant antkapio rašant jo pavardę įsivėlė klaida. Buvo iškalta 
Hansas Butlas. Taip visi ją rašė ir Persis Klodas jos nė nepa- 
keitė. 


" Der Teufel! - Velnias! (vok.) 
“ Deutschland, Deutschland - Vokietijos himno (vok.) 

Netaiklus Čarlio Šarpo šūvis 


Rugsėjo trečiąją, dvigubėjant Radijo akcijų kainai, jos buvo par- 
davinėjamos po 505; šimtai Boitlo paliktų akcijų buvo vertos 
daugiau nei penkių tūkstančių dolerių. Persis Klodas pasitem- 
pė, pavaikštinėjo valandžiukę lauke, sugrįžo vidun, prisėdo prie 
Grynės ir viską jai papasakojo: 

- Žinai, Vater Hansas paliko truputį akcijų. Jis jas įsigijo tar- 
pininkaujant Čarliui, Čarliui Šarpui. Tai nemaža sumelė. 

— Kiek jos vertos? — ji prisidegė cigaretę — neseniai buvo 
pradėjusi rūkyti ir pro nupudruotas šnerves išpūtė kamuolį dū- 
mų. 

— Nemažai, - jam nepatiko, kai moterys rūkė, bet jis nieko 
nepasakė. Jos plaukai buvo trumpai nukirpti - sugadinti, pa- 
galvojo jis, - didelės tiesių plaukų sruogos, nukirptos ties ausų 
galiukais. Ir ji dar kažką darė su savo krūtimis: krūtinė atrodė 
plokštesnė. 

— Ar pakankamai faneros, kad galėtume palikti šią prakeik- 
tą fermą ir persikelti į De Moiną? Nėra prasmės čia pasilikti. 
Aš taip visą laiką svajojau gyventi De Moine. 

— Nekalbėk kaip kokia pamišėlė! Tu nemąstai apie Mutti'. 

— O, jai mieste patiks — ten aplink daug senučių, yra ką veikti: 
eiti į kiną, išmokti Žaisti madzengą“. Ji galėtų įsigyti makiažo, 
truputį apsitvarkyti savo išvaizdą. O Dieve, Persi Klodai, pasa- 
kyk, kad mes kraustomės į De Moiną. Man jau bloga nuo drabu- 
Žių skalbimo su tuo prakeiktu senu boileriu ir smirdančių žibali- 
nių lempų valymo. Mes vieninteliai Pranke neturim elektros. 

— Aš nesakau nei taip, nei ne. Per daug visokio klapato. 

Bet iš maisto prekių parduotuvės jis paskambino Čarliui ir 
pasakė, kad norėtų parduoti akcijas. 


" Mutti - mamytę (vok. ). 
" Madzengas - kiniškas žaidimas. 

— Jėzau, Persi Klodai! Tik ne dabar! Tik ne dabar! Jos kyla! 
Akcijos kursas greit vėl padvigubės, tu gausi antra tiek. Tavim 
dėtas aš išvis neparduočiau, o nusipirkčiau dar - paįvairinimui. 
Nužiūrėjau Rotary Naftą. 

— Ne, manyčiau, kad noriu jas parduoti. Ketinu taip pat par- 
duoti fermą ir kraustytis į De Moiną. 

- Klausyk, jei nori išsikelti, kelkis Čikagon. Tu net neįsivaiz- 
duoji, koks čia miestas. Ganėtinai svarbus miestas - čia yra daug 
didelių žmonių, kurie, po velnių, visai netoliese sėdi ir, velniai 
rautų, valdo šalį, būdami pačioj jos širdy. Tai ne milijonieriai, 
kurie ten, rytuose, verčia pasaulį aukštyn kojom. Ei, ar tu ten 
gali girdėti „Roksio gaują“ per radiją? Alą Džolsoną transliavo 
aną vakarą. Sakau tau, jis - kietas riešutėlis. 

— Ne, nepirksim. Manau, parduosiu jas. 

— Persi Klodai, tai tavo laidotuvės. Prisimink, ką sakiau, kai 
tau atsirūgs. 

— Aš jau nusprendžiau. 

— Devyniskart atmatuok, dešimtą kirpk, Persi Klodai. 

Menesio pabaigoje birža braškėjo ir čiuožė žemyn, bet Per- 
sis Klodas šypsojosi sau į ūsą. Jis kiekvieną dieną tikrindavo 
pašto dėžutę, norėdamas įsitikinti, ar ten nėra Čarlio čekio. 
Galiausiai nuėjo į maisto prekių parduotuvę paskambinti Šar- 
pui ir paklausti, ar šis išsiuntė čekį registruotu laišku, bet ki- 
tame gale nebuvo jokio atsakymo, tik įkyrus retas pypsėjimas, 
kol galų gale operatorius liepė jam padėti ragelį. Jie sužinojo 
tai aplinkiniais keliais antrą spalio savaitę iš Louco dukters, 
gyvenančios Teksase, kuri buvo gavus laišką iš Šarpo. Čarlis 
Šarpas bankroto metu Čikagoje viską prarado, taip pat ir Per- 
sio Klodo paveldėtas ir neparduotas akcijas, ir iššovė tiesiai 
sau veidan. Jis liko gyvas, tačiau jo nosis, burna, dantys ir apa- 
tinis žandikaulis buvo nunešti, ir tik dvi mėlynos išprotėjusios 
akutės spoksojo iš beodės, šašu apsitraukusios kaktos. Jis bu- 
vo baisus pažiūrėti, ir Teksase jie laikė jį užtemdytame gali- 

niame kambaryje. Negalėjo kalbėti, o maitinti jį reikėjo per 
piltuvėlį. 

— Žinai ką, Persi Klodai, - pasakė Rona Šarp, telefonu ji 
patvirtino, kad tai tiesa - liūdna ir tragiška, bet galbūt ji turė- 
jo ir šviesiąją pusę, mat Čarlis atrado Jėzų ir argi nebuvo aiš- 
kaus ryšio tarp tų dviejų dalykų, - jie čia duoda dykai dėžę 
pomidorų padažo, kai prisipili baką benzino. Tau vertėtų čia 
persikraustyti. 

Persis Klodas sudarė sandėrį su pora iš Ohajo, kuriems par- 
davė savo ūkį, bet jų bankas subankrutavo, vos pasirašius čekį. 
Dabar jie turėjo dokumentus, o jis - bevertį čekį. Jis turėjo 
mažiau nei Boitlas prieš keturiasdešimt metų. 

— Važiuosiu į Teksasą ir užmušiu Čarlį Šarpą, — pasakė jis 
Grynei. Bet vietoj to jie išsikraustė De Moinan, kur po trijų 
savaičių Grynė susirado darbą pigių prekių parduotuvėje, O jį 
paskyrė į CCC" brigadą tiesti kelių. 

(Bet ar tik ne jų sūnus Raulis, gimęs po dvejų metų ant gali- 
nės mašinos sėdynės lauko kino teatre, išpirko savo senelio 
ūkį ir dar daugiau - į gyvenimo pabaigą įsigijo tris tūkstančius 
akrų dirbamos žemės, tapo golfo kortų savininku, prekiavo 
ūkio technika, vertėsi čerpių ir drenažo vamzdžių bizniu, do- 
mėjosi sūrio fabriko statyba ir gaudavo kasmetinę valstybinę 
dvidešimties tūkstančių pašalpą ūkininkams? Ar ne Raulis au- 
kojo pinigus, kad būtų įkurtas Pranko fermų pradininkų mu- 
ziejus? Ar ne jis išrausė žemę ir dangų, nusamdė privačius 
seklius, kad tik surastų žaliąjį akordeoną, kuriuo grojo dar jo 
senelis? Ar ne jie vis dar nesiliovė ieškoję, kai Raulis ir jo 
žmona Evelina atšventė savo dvidešimt penkerių vedybinio 
gyvenimo metų sukaktį ir išsiruošė rudeninėn kelionėn į Je- 
laustouno Parką, kur Raulis Vakarinio Nykščio geizerių ba- 
seine pametė fotojuostelę, užlipo ant jos, paslydo ir stačia gal- 


"CCC - sutr. Corpus Christi College (Kristaus Kūno koledžas). 

va niurktelėjo į kunkuliuojančią karštą versmę ir, nepaisydamas 
savo aklų akių (kurios tiesiog išvirė) ir artėjančios mirties nuo- 
jautos, išsikepurnėjo lauk, palikdamas ant uolėto krašto savo 
rankų odą tarsi raudonas pirštines vien tam, kad įkristų į kitą, 
karštesnę, versmę? Tikra teisybė, tai jis.) 


ĮKĄSK MAN, VORE 


Man nepatinka tavo išvaizda 


Didysis akordeonų virtuozas, restorane dirbęs indų nurinkėju, 
Abelardas Relampagas Salazaras vartėsi lovoje vieną 1946-ųjų 
gegužės rytą, vos saulei patekėjus Hornete, Teksase, ir pasijuto 
mirštąs, galbūt net miręs. (Po keleto metų, iš tikrųjų merdėda- 
mas toje pačioje lovoje, jis jautėsi be galo gyvybingas.) Pojūtis 
nebuvo iš nemaloniųjų, nors maišėsi su sielvartu. Pro blakstie- 
nas jis regėjo lovos virbus iš gryno aukso, ties langu virpėjo 
perregimas sparnas. Dangiška muzika tekėjo juo, skambėjo ore 
tirpstąs balsas, kurio jam esant gyvam neteko girdėti. 
Klausydamasis jis sugrįžo gyveniman ir išvydo, kad paauk- 
suoti lovos virbai - tai saulės Žaismas, o serafimų sparnų plaz- 
dėjimas tėra plevenanti užuolaida. Muzika sklido iš jo akorde- 
ono, ne iš to, keturių vožtuvų, trijų eilių Majestic baltais perla- 
mutriniais klavišais su jo inicialais A.R., nusagstyto mažyčiais 
raižyto stiklo brangakmeniais, bet ypatingojo, - mažo devynio- 
likos mygtukų, reto skambesio žaliojo akordeono. Niekas ne- 
galėjo jo liesti, tik jis vienas! Nors nemaloniai spaudė pilna šla- 
pimo pūslė, jis gulėjo ramiai ir klausėsi iš vakaro prikimštai 
krosniai traškant. Tai buvo jo pernelyg ištįsusios, liesos dukters 
balsas, balsas, kurio jis niekada anksčiau nebuvo girdėjęs, iš- 
skyrus žemą niūniavimą, kai ji turkšdavosi namuose. Jis netgi 


E. ANNIE PROULX Bm AKORDEONO NUSIKALTIMAI 119 


nežinojo, kad ji moka groti akordeonu kažką daugiau nei tuos 
kelis atmintinai iškaltus akordus, nors ji jo vaikas jau keturioli- 
ka metų, nors jis šimtus kartų matė ją besisukiojančią su mažu 
jos brolio Lido modeliu. Ar jis kada buvo pakankamai ilgai 
namie, kad jam užtektų laiko pažinti savo vaikus? 

Tai sūnūs buvo muzikantai. Jis užvirė pykčiu, nes, ko gero, 
būtent duktė ir buvo gabiausia. Tas nuostabus balsas, sklindan- 
tis iš viršutinės nosies dalies, verksmingas ir virpantis lyg išreikštų 
visus gyvenimo skausmus. Ir jis prisiminė savo vyriausią sūnų 
Kresčensijų, vargšą nebegyvą Čenčą, kuris neturėjo humoro 
jausmo nei muzikinių gabumų, kuris bijojo prieit arčiau, tarsi 
baugštus šuo. Koks talento švaistymas! Tai tikriausiai bus vel- 
nias, o ne Dievas pasiuntęs tą muziką į jo sapną. Tas pats vel- 
nias, kuris nuo žemės sukūrimo mausto žmogų slėpdamas lo- 
bius neįmanomose vietose. Jis siuto dar ir dėl to, kad ji šiurkš- 
čiai elgėsi su jo gyvenimo brangenybe. 

Jis suriko iš lovos: 

— Felida, eikš čia! 

Pakaušį paslėpė pagalvėje, kad duktė nepamatytų nesušu- 
kuotų jo plaukų. Girdėjo, kaip ji paskubomis padėjo akordeo- 
ną į vietą ir kaip išjo išėjo oras. Ji įžingsniavo į kambarį nusig- 
ręžus į sieną. Rankose nieko neturėjo. 

— Kur dabar žaliasis akordeonas? 

— Dėžėje. Svetainėje. 

— Niekuomet daugiau jo neliesk. Niekuomet neatidaryk tos 
dėžės. Ar girdi mane? 

— Taip, - ji nusuko savo paniurusį veidą ir nerangiai nudrim- 
blino virtuvėn. 

— Man nepatinka tavo išvaizda! - sušuko jis. 

Jis svarstė apie dukters muzikalumą. Kaip nuostabiai ji dai- 
navo! Jis girdėjo ją, bet neišgirdo. Na, o kaip ji išmoko groti 
akordeonu? Be abejo, stebėdama, klausydamasi jo, žavėdamasi 

savo tėvu. Galėtų visus nustebinti, pasiimdamas ją į vieną iš 
savo vakarėlių, pristatytų savo dukrą ir parodytų, kaip dosniai 
Dievo apdovanota visa Relampagų giminė (žinoma, išskyrus 
Čenčą). Bet vos jis pradėjo įsivaizduoti, koks tai būtų gražus 
vaizdelis - jis tamsiomis kelnėmis ir švarku, baltais marškiniais 
ir baltais batais, Felida su savo nuostabiąja rausva suknele nė- 
riniuota apykakle, kurią Adina siuvo jos pirmajai komunijai 
(kiek tai vis dėlto kainuotų!), jis leidžia Felidai išeiti į sceną ir ji 
išlaisvina savo puikųjį balsą, traukis šalin, Lidija Mendoza, čia 
ateina naujoji glorija de Tėjas',- ateitis iškart susigūžė tamsioje 
įvykių srauto šalikelėje. 

Pro šalį pravažiavo autobusas, ir kambary sugaudė lyg spro- 
gus bombai, aidu atsiliepė siuvamoji mašina. Abelardas atsikė- 
lė, prisidegė cigaretę, dešinę šlaunį nuvėrė skausmas, prisi- 
merkęs dešine ranka atgal susibraukė plaukus. Kaip jis, visą 
dieną nusilakstęs darbe, gali pusę nakties groti? Ir dar tas nuo- 
latinis reikalas su agringada'“ žmona. Jam atrodė, kad tik ne- 
daugelis žmonių gali ištverti taip kaip jis. Arba ištverti taip nar- 
siai. 

Bet dabar jis jau buvo atsikėlęs ir kaip visuomet jo galvoje 
suskambo muzika, šį kartą kažkokia iškraipyta, kandi polka, 
kuri priminė La Bella Italiana, kai ją atlikdavo Brunas Vilary- 
las. Visą gyvenimą jis mėgavosi muzika, skambančia jo galvoje: 
retkarčiais mažomis muzikinėmis frazėmis, kurios priklausė ne- 
žinomai ranchera'"" ar valsui, kartais tiesiog nata į natą pakar- 
todavo Auapangos'“" ar polkas, kurias pats kažkada grojo ar 
girdėjo grojant kitus. 


" Glorija de Teėjas - Teksaso šlovė (isp.). 

" Agringada - suamerikonėjusia (isp.). 

“" Ranchera - kaimo muzikai, kantri (isp.). 

"""Huapangos - populiariausius meksikiečių folklorinius šokius, melo- 
dijas ir ritmus (isp.). 

Kartais visai naujus dalykus, muziką, kurios jis niekada nebu- 
vo girdėjęs anksčiau, - visa tai grodavo jo viduje tupįs muzikan- 
tas, net tuomet, kai jis pats, regis, miegodavo. Ant jo mažo gri- 
mo stalelio už durų buvo aparatas, skirtas priklijuoti ilgoms sruo- 
goms, kurios maskuodavo praplikusį viršugalvį. Pakaušyje ir šo- 
nuose plaukai buvo ilgi, ir dabar ankstyvą rytmetį veidrodyje jis 
atrodė tarsi parazitais aptekęs senovės pranašas. Medinėmis šu- 
komis braukė per savo ilgas garbanas, dailiai paguldydamas kiek- 
vieną sruogą ir prisegdamas ją suktukų segtuku. Plaukų šukavi- 
mas ramino nervus ir jis tyliai niūniavo „Ar tai tu, mano mažasis 
mėnuliuk, praėjai pro mano duris...“. Jis jau atrodė gauruotas, 
tačiau pašalietis, žvelgdamas į aukštyn sušukuotus plaukus, kar- 
tais - akimirką - palaikydavo jį moterimi. O pašaliečiai jį dažnai 
matydavo, nes jis dirbo restorane „Melsvasis balandis“, tačiau 
dirbo ten ne padavėju, o stalų serviruotoju. „Melsvasis balan- 
dis“ buvo Bugyje, mieste, esančiame piečiau, kur jie kažkada 
gyveno senajame Relampagų name. Savo virtuvėje jis išgirdo 
skimbtelint prikaistuvį - tai Felida šildė pieną jo cafė con leche', 
o radijas grojo finalinį „66 Kelio“ chorą, Bobį Trupą, Žinių pra- 
nešėjas kažką kalbėjo apie anglies kasyklų streiką ir federalinius 
dalinius, kažką apie komunistus - ta pati sena dainelė, ir jis apsi- 
džiaugė, kai Felida išjungė radiją. Jam jau reikėjo pasiskubinti. 

Jis buvo žemas, stambių žandikaulių ir mėsingo veido. Jo 
mažos akutės giliai skendėjo akiduobėse, juosvi antakiai rie- 
tėsi lanko forma, paspjaudęs pirštą jis juos palygindavo, o virš 
antakių puikavosi plati vaismedžių medienos spalvos kakta. 
Jo kaklo trumpumas žlugdė net menkiausią elegancijos viltį, 
o rankos buvo raumeningos ir storos, kad geriau, kaip jis pats 
mėgdavo sakyti, „suspaustų akordeoną“; plaštakos užsibaigė 
galingais, bet ilgais ir plonais, mikliai judančiais pirštais. Jo 
stuomuo nebuvo grakštus, kojos trumpos ir sunkios, gauruotos, 


" Cafė con leche - kavai su pienu (isp.). 

kaip ir plati krūtinė. Jo nuogos šlaunys Adinai iškart asocijuo- 
davosi su weight". 

Atkaklus, nenustygstantis vietoje žmogus - jo veido išraiška 
keisdavosi su kiekvienu pasakytu sakiniu, idėjos ir mintys tiesiog 
kibirkščiuodavo. Kadangi jis neturėjo praeities, tai susikūrė ją. 
Paprasčiausius nutikimus jis paversdavo legendomis, mažareikš- 
mius nuotykius išpūsdavo iki dramatiškų įvykių. Dios“, sakyda- 
vo padavėjai ir jo susigėdę vaikai, jis pernelyg daug šneka, tik- 
riausiai jį paskiepijo Viktrolos adata, kai buvo mažas. 

"Tačiau kai kurių savo gyvenimo momentų jis niekaip nesu- 
gebėjo nupasakoti: jausmo, kai du balsai susiporuoja tarsi pora 
paukščių, nardančių vienas apie kitą, o klausytojas dreba iš 
pasitenkinimo. Ar kai muzika švirkščia iš instrumentų lyg krau- 
jas iš sužeistos arterijos, kraujas, kuriame šokėjai trypia su- 
čiupdami poroj šokančias šlapias rankas ir sušukdami iš visos 
gerklės. 

Jo paties balso skalė kito nuo žemų iki labai aukštų natų, 
retkarčiais nutrūkdavo, padarydavo pauzę dėl efekto, garso 
efekto. Jis dainuodavo tuomet, kai nekalbėdavo, sukurdamas 
iškart žodžius ir muziką: „Mano gražioji Adina, tu miegi, tavo 
juodi plaukai išdrikę ant pagalvio, mėnulio sidabrinės stygos 
pririša tave prie mano lovos“. Nors jo koja nebuvo maža, jis 
mėgo dabitiškus batus ir pirkdavo juos kai tik įstengdavo, bet 
visuomet pigius, jie atlaikydavo vos mėnesį, po to oda suskel- 
dėdavo, o kulnai nukrisdavo. Išgėrusį jį apimdavo neviltis - jis 
ir jo muzika patekdavo į šikšnosparnių apdergtas olas, pilnas 
kaulų, kuriuos apgraužė laukiniai žvėrys. 


Faliktas vos gimęs, 
Vienišas šiame pasauly - be tėvo, be motinos, 


" Weight - svoriu (angl.). 
" Dios - Dieve (isp.). 

Dirbau, kad išgyvenčiau 
Troškau grožio, 
Bet aptikau tik bjaurastį ir pajuoką... 


Jo darbas buvo kvailas ir dėl to jam patiko. Liguistai mėgau- 
damasis jis iš lėto nuo staltiesių nurinkinėdavo baltas lėkštes, 
suteptas padažais ir sūriu, kišdavo jas plastmasinėn vonelėn su 
vandeniu, nunešdavo dubenis su sultyse plaukiojančiais dėmė- 
tais salotų lapais ir į taukus užgesintomis nuorūkomis. 

Vakarais jis patekdavo į kitą pasaulį, kur akordeonas, pūpsan- 
tis jam ant krūtinės, ir jo galingas balsas kontroliuodavo dviejų 
šimtų žmonių mintis ir judesius. Čia jis buvo nenugalimas. Res- 
torane jis buvo nuolankus - ir ne tik dėl tarnybos pobūdžio, bet 
ir dėl kažko, kas jo viduje buvo linkęs vergauti. Darbo diena 
prasidėdavo septintą ryto tuščiais kavos puodeliais ir saldžių py- 
ragų plutomis, o baigdavosi šeštą po pirmos lėkščių bangos, ku- 
rią palikdavo pietaujantys. Jis pažinojo visus dieną dirbančius 
padavėjus - jų buvo septyni. Visi iki vieno gerbė jo dvilypę pri- 
gimtį, galbūt keiksnojo jį, eidami lauko takeliu į virtuvę, iš kurios 
jis pro langą ištuštindavo voneles, kupinas purvinų indų, į kriauk- 
les, juokėsi iš jo flegmatiškumo, nerangumo, kvailumo, tačiau 
vakarais ir savaitgaliais tie patys vyrai šūkavo iš laimės, stovėda- 
mi po jo muzikos kriokliu, lietė jo rankovę ir šnekėjosi su juo 
kaip su šventuoju. Jie bučiuotų jo kojas, jei žinotų, kas daro jo 
muziką tokią gyvą, jei jie žinotų žaliojo akordeono paslaptį, o 
gal iš pavydo įkištų jį į milžinišką įkaitintą krosnį. 


Relampagai 
Prieš karą, dar prieš jiems persikraustant į Hornetą 1936-ai- 


siais, šeima gyveno nedegtų plytų name prie upės. Ten buvo 
koks tuzinas paskirų, išsimėčiusių ir vargingų namų. Geležin- 

kelio bėgiai darė linkį iš vakarų ir nyko tolumoje. Sūnūs vaikys- 
tę praleido žaisdami padangomis, purvu, lazdomis, sulamdyto- 
mis skardinėmis ir buteliais. Relampagai čia gyveno šimtus metų 
dar prieš Teksaso atsiradimą. Amerikos piliečiai jie buvo nuo 
1848-ųjų, bet anglų kilmės teksasiečiai juos vis tiek vadino „mek- 
sikiečiais“. 

— Kraujas yra tirštesnis už upės vandenį, - sakydavo Aber- 
lardas. 

Abelardo motina (netikra jo motina, nes jis buvo pamesti- 
nukas, suvystytą į purvinus marškinius jį paliko ant bažnyčios 
grindų 1906-aisiais) buvo nekalbi, susisukusi nuo vaikų, meksi- 
kietiškos duonos ir darbo laukuose, kur ji ravėdavo žirnius viš- 
toms, moliūgus, pomidorus, ankštinius pipirus, pupeles ir ku- 
kurūzus. 

Senukas (netikras jo tėvas) dirbo laukuose, visuomet toli nuo 
namų, Rio Grandės slėnyje, Kolorade, Indianoje, Kalifornijo- 
je, Oregone ir Teksaso medvilnės laukuose. Nematomas vyras 
(kaip ir pats Abelardas tapo nematomu savo vaikams), kuris 
dirbo, dirbo toli ir namo siuntė mažas pinigų sumas, kartais 
sugrįžtantis keletui mėnesių, sukumpusia nugara, milžiniškais 
randuotais delnais ir įkritusia, bedante burna. Tas vargšelis bu- 
vo darbinė mašina apdaužytomis rankomis, susisukusiomis nuo 
stverimo ir rovimo, dėžių ir krepšių kilnojimo, griebimo. Kai 
nedirbdavo, jis nežinodavo, kur dėti rankas. Jis buvo sukurtas 
darbui: akys nuo šviesos susiaurėjusios, veidas neatspindįs to- 
kios prabangos, kaip susimąstymas, iš burnos telikus skylė, 
skruostai apžėlę šeriais, purvina beisbolo kepuraitė, antrarū- 
šiai marškiniai, dėvimi tol, kol supūva. Niekas negirdėjo, kad 
jis būtų kada turėjęs meilužę. 

Vieną dieną jo įtėvis dingo. Daug vėliau jo moteris išgirdo, 
kad jis nuskendo kažkokiame šiaurės mieste. Drauge su kitais 
jį nušlavė milžiniška vandens siena, kuri užtvindė gatves gelto- 
nu devynių pėdų gylio skysčiu, potvynis buvo toks, kad net ir 

Nojus būtų išsigandęs. Tai buvo lyg kataklizmas, per vieną žai- 
buotą naktį išsiliejusio Žiauriausio lietaus krioklio padarinys. 

Abelardo vaikystę lydėjo muzika, kurią jis išgaudavo laz- 
domis, džiovintais žirniais skardinėje, skardos lakšto kampu 
ir savo paties spiegiančiu balsu. Vaikystę jis praleido prie upe- 
lio, kuris tekėjo, nešė savo vandenis tolyn į Rio Grandę. Upelis 
buvo gilus, pavasariais plačiai ištvindavo. Kartais jis Žiūrėda- 
vo į sąnašas, užplukdytas ant seklumos, kai jam nusibosdavo 
medvilnės medžiai ir gluosniai, pavasarį priskridę paukščių, 
ar Ilgi baltasparniai balandžiai, plakantys ir vėduojantys spar- 
nais rugsėjo orą, o aplink sproginėdavo šautuvai PUM, BUM. 
Pavasarį jis stebėdavo šiaurėn, drebulį varančion šiaurėn siūb- 
telėjusius skristi plačiasparnius sakalus. Jis tarsi per miglą pri- 
siminė save, stovintį šalia kažko, kažkokio vyro, ne savo tėvo, 
virpantį juodosios mimozos trapumą, kedrų paunksmę ir juod- 
medžius, ir kaip jie stebėjo tarp smulkučių lapų besirangan- 
čią tamsiai mėlyną gyvatę. Jis beveik matė dėmėtą tarsi leo- 
pardas gyvūną, kurį jam rodė vyras, - lyg koks žemės gabalas, 
nutaškytas šviesos dėmėm, atplyšo ir nuslinko tankmėn. Kar- 
tą drėgname upės kranto dumble jis išvydo paukščio be gal- 
vos atspaudą, sparnai plačiai praskėsti ir įspausti, matyti kiek- 
viena vėduokle išsiskleidusios uodegos plunksnelė - vaizdas 
toks ryškus, lyg žiūrėtum į archeopteriksą suakmenėjusiame 
senoviniame dumble. Kažkoks didesnis paukštis tupėjo įsi- 
kirtęs šiam į nugarą, sekatoriniu snapu sučiupęs jo galvą, kol 
pagaliau jį nusinešė. 

Jis nebuvo Relampagas pagal kraują, palikimą ar kilmę, jis 
juo tapo, kai ši šeima jį priglaudė, tačiau jis paveldėjo viską, ką 
Relampagai buvo užgyvenę, kadangi vienuolika jų vaikų arba 
išmirė, arba pradingo be žinios. Vanduo buvo jų prakeikimas. 
Jis matė, kaip nuskendo Elena. Jie sėmė iš upės vandenį, trys 
ar keturi grynakraujai Relampagai stumdėsi ir pešėsi ant yran- 
čio kranto. Staiga - purslai ir klyksmas. Jis matė ją, mosuojan- 

čią rankomis, jos galva valandžiukei išniro iš dumblinos srovės, 
O po toji visam laikui pradingo iš akių. Jis bėgo namo paskui 
kitus, vanduo iš kibiro tekėjo jo plika koja, o kibiro lankelis 
pjovė delną. 

Viktoras buvo paskutinis iš tikrųjų Relampagų, jis žuvo devy- 
niolikos metų drėkininimo tranšėjoje - vanduo paraudo nuo jo 
kraujo. Ir juodas humoras pasitvirtino: taip, gerai žinoma, kad 
visi Teksaso reindžeriai turi meksikietiško kraujo. Ant savo batų. 

Jo paveldas buvo labai menkas: byrantis nedegtų plytų trijų 
kambarių namas ir paklodės dydžio sodo lopinėlis. Tačiau jie 
gyveno jame, kol nebuvo įrodyta, kad tai kažkokia amerikie- 
čio, stambaus medvilnės augintojo, nuosavybė. Šis, pajutęs 
užuojautą Abelardui, davė jam penkiasdešimt dolerių, kad iš- 
trintų bet kokią mintį, jog jam gali priklausyti nors menkiau- 
sias tos žemės lopinėlis. 

Atvažiavo pora buldozerių, vilkdami iš paskos grandines, pa- 
niro į šakotą labirintą, sumalė smulkučius lapelius ir baltą susi- 
pynusių šaknų medieną, nuskuto tankynę ir supylė pylimus de- 
ginti; padegė juos dar žalius, neišdžiūvusius ir paliko ištisoms 
dienoms rūkti. Po to ši vieta virto lygiais plačiais medvilnės lau- 
kais, ir vienintelės akį džiuginančios spalvos buvo sulinkusios 
buvo prisotintas cheminių trąšų ir insekticidų kvapų. Vis dėlto 
jis Visą gyvenimą prabusdavo rytais, tikėdamasis užuosti upės 
kvapą, o giliai jame slypėjo įsivaizduojamas tos nuostabios ir 
tragiškos šalies, kurioje jis tikriausiai buvo gimęs, kvapas. 


Šokiai Kreš Kryke 
Su Adina Rodžas jis susipažino 1924-aisiais šokiuose. Jam bu- 


vo aštuoniolika, jis buvo visas apiplyšęs, o vienintelis jo turtas — 
mažas žalias akordeonas, kurį prieš mėnesį nusipirko medvil- 

nės miestelyje, Teksase. Aštuonias savaites jis spoksojo į in- 
strumentą pro kirpyklos langą, matydamas, kaip nuo stiprios 
saulės blunka klosčių spalva ir kaip susisuko nutrūkusi nykščio 
kilpa. Nusipirko akordeoną už penkis dolerius, bet jį reikėjo 
daug taisyti, nes tuomet jis neišleido nė garso. Kažkuo tas in- 
strumentas sužavėjo, žiūrint į jį pro musių nutupėtą stiklą. Jau 
tada jis buvo impulsyvus. Mygtukai strigo, kampinės užtvaros 
po bosų grotelėmis buvo išbyrėjusios, vaškas taip suskilinėjęs, 
kad vožtuvėliai barškėjo, odiniai apsauginiai pistonai buvo su- 
džiūvę ir susirietę, o tarpinė susitraukusi. Jis atsargiai išardė 
instrumentą — išmoko jį taisyti stebėdamas ir klausinėdamas 
kitų. Taigi jis atitaikė bičių vaško ir kanifolijos mišinį, sužinojo, 
kur galima įsigyti puikios ožiuko odos naujiems pistonams ir 
tvarkė jį tol, kol akordeonas suskambo ir dainuodamas jis ga- 
lėjo pritarti jo išraiškingai, geliančiai muzikai. 

Adina buvo penkeriais metais už jį vyresnė - tamsi, stipri ir 
užsispyrus, bet dar netekėjusi. Vėliau, jiems gyvenant drauge, 
jam tereikėdavo užgroti pirmus Mi Ouerida Reynosa akordus, 
kad atkurtų ano šokių vakaro nuotaiką, nors jie vyko ne Rei- 
nosioje, o Kreš Kryke. Adinos veidas buvo baltai nupudruotas, 
balti taškeliai ant tamsiai mėlynos dirbtinio šilko suknelės svai- 
ginančiai kilnojosi jai sukantis su juo, kai jis vienintelį kartą 
negrojo: įkišo akordeoną Beltranui Dingeriui į rankas, nes šis 
neblogai grojo, ir nudrožė tiesiai prie Adinos, ir šoko su ja pol- 
ką naujuoju stiliumi — visą svorį perkeldamas ant kulnų, ne- 
lenkdamas kelių - kiekvienas žingsnis sunkiai atplėšiamas nuo 
grindų, stiprus ir vyriškas judesys, nė iš tolo nepanašus į čekų 
straksėjimą, tą varginantį de bringuito' šuoliuką; šokėjai sukosi 
prieš laikrodžio rodyklę, jie šoko ant neobliuotų lentų, salė pri- 
tvinko kvepalų ir plaukų želė kvapo, Adinos drėgnos rankos 
prilipo prie jo rankų. Po šio vieno šokio jis sugrįžo pas muzi- 


"Bringuito (isp.) - šokio žingsnio pavadinimas. 

kantus ir pavydžiai sekiojo taškuotąją suknelę. Iškraipytą Des- 
tino, Destino" jis sudainavo vien tik jai, jo pirštai skriste skraidė 
mygtukais, panardindami šokėjus į sudėtingą muziką ir privers- 

jejejejei I“. Net du girti vyrai, besimušantys lau- 
ke, atėjo paklausyti. 

Adina prisiminė tą šokį pakankamai gerai, tačiau laikė jį sa- 
vo nelaimių pradžia. Vėliau savo dukrai ji mieliau pasakodavo 
liūdnas istorijas, kaip pati gamindavosi muilą ir skalbdavo kie- 
mo kubile, kai jie dar gyveno Relampagų name. Kadangi jie 
neišgalėjo nusipirkti virvės skalbiniams, drabužius ji kabinda- 
vo ant spygliuotos tvoros - senos, surūdijusios spygliuotos vie- 
los, taisytos ir daug sykių pertaisytos, - taigi jų drabužiai buvo 
išmarginti rūdžių juostomis, nors Abelardui visad užtekdavo 
pinigų cigarečių popieriui ir tabakui. 

— Depresijos laikotarpis buvo pavojingas, - pasakojo ji savo 
dukrai. - Amerikiečiai tūkstančius žmonių deportavo į Meksi- 
ką, ne tik atvykėlius, bet ir daugelį gimusių čia, Amerikos pilie- 
čių, jie buvo suimami ir priverčiami išvykti, nepaisant visų jų 
protestų, nepaisant dokumentų, kuriais jie mojavo amerikie- 
čiams panosėje. Taigi mes sėdėjom kaip pelės po šluota. Tuo 
metu, labai anksti ryte, per radiją galėjom klausytis Pedro Gon- 
zaleso, o, kokia nuostabi tai buvo muzika, Los Madrugadores“, 
iš Los Andželo. Aš buvau jį kone įsimylėjusi - toks nuostabus 
buvo to žmogaus balsas. Ir jis kovojo prieš neteisybę. Jis pasi- 
sakydavo per savo sugalvotą corrido““, kai americanos""“ 
skriausdavo Amerikos meksikiečius. Ir vieną dieną jis buvo su- 
imtas, pripaišius jam melagingą kaltinimą, neva jis išprievarta- 


" Destino - „Likimas“ (isp.). 
"Los Madrugadores - „Anksti ryte kėlę“ (isp.). 
"" Corrido - baladę (isp.). 

vo kažkokią dainininkę. Jis sėdėjo teismo salėje, rūkė cigarą ir 
šypsojosi, ta šypsena jį ir pražudė, mat jie nusprendė ją esant 
akiplėšišką. Jis buvo pasodintas kalėjiman San Kventine dau- 
gybei metų, ir jo balso nieks daugiau nebegirdėjo. 

— Netiesa, - pertraukė Abelardas iš gretimo kambario. Jie jį 
deportavo, kai prasidėjo karas. Jis iki šiol dirba Meksiko radi- 
juje, o gyvena Tichuanoje. Jei nebūtum tokia aistringa ameri- 
kietiškų muilo operų gerbėja, galėtum klausytis jo kada tik pa- 
norėjusi. 

Ji nekreipė dėmesio: 

— Per karą mes klausėmės La Hora de Victomna' ir La Hora 
del Soldado“ , dviejų labai patriotiškų programų. 

— Aš grojau abiejose. „Pakelkit inkarus“ ir panašią muziką. 
Darydavom meksikietiškus paplotėlius su mėsos įdaru. Ir ten 
vis painiodavosi kažkoks išprotėjęs vokietis, jis bastėsi po visas 
studijas: visur, kur tik užklysdavo, bandydavo į eterį sudainuoti 
„Dieve, laimink Ameriką“ vokiškai. 

— "Taip, - pritarė ji, - prisimenu, tuomet norėjai tapti pirštų 
atspaudų nuėmėju, o ne akordeonistu. Iš žurnalo išsikirpai ku- 
poną ir išsiuntei, tikėdamasis įsigyti tuos reikmenis. Tu kalei 
kažkokius kvailus faktus, pavyzdžiui, kiek plaukų turi brunetė; 
tada tu pasakei labai didelį skaičių. 

- Teisingai. Šimtas dešimt tūkstančių. Blondinės turi šimtą pen- 
kiasdešimt tūkstančių plaukų. Suskaičiavus visus kūno plaukus. 
Tas nukaršęs vokietis! „Herr scheutz Amerika! Šalis tokia ir to- 
kia“. Kaip vokiškai bus „atmintis“? 

Tais laikais, kai jie gyveno Relampagų name, ji virė valgyt 
ant laužo kieme, kliuvinėdama už molinių lėkščių šukių“, pa- 


"La Hora de Victoria - „Pergalės valandos“ (isp.). 

" La Hora del Soldado - „Kareivio valandos“ (isp.). 

"" Molinės lėkštės, skirtos šaudymo pratyboms, sviedžiamos viršun kaip 
taikiniai. 

sakojo ji Felidai pakeltu tonu. Kaimynystėje gyveno išprotėjęs 
anglas su šešiais pirštais plaštakose, jis kiekvieną mielą dieną 
treniruodavosi savuoju 22-0jo kalibro pistoletu, o jo taikiniai 
būdavo seni ratukinių pačiūžų trofėjai, dviprasmiškai suguldy- 
ti porom, ir jų nuogumas persišviesdavo pro chrominius dra- 
bužius. Pirmiausia jis šaudė į jų galvas ir rankas. Ji kasdien bai- 
mindavosi, kad to bepročio kulkos gali sužeisti ją arba užmušti 
pertinkuodavo nedegtų plytų namą. Savo plika surambėjusia 
ranka ji nubraukdavo visus nelygumus ir vieną atmintiną kartą 
kulka pataikė sienon per milimetrą nuo jos didžiojo piršto. 

— Mes labai bijojom. Bet ką galėjom padaryti? Kažkaip išgy- 
venome ir tik per stebuklą nė vieno iš mūsų neužmušė. Ar ne- 
sužeidė. Kai prasidėjo karas, jis išvyko, ir mes daugiau jo nebe- 
matėm. Metus aš taupiau smulkias monetas, kad už keturis do- 
lerius su centais nusipirkčiau gražų švilpiantį aliumininį arbati- 
nuką, bet parduotuvėje man pasakė, kad nebeliko aliuminio 
arbatinukams, jis visas panaudotas lėktuvams. Mes teturėjom 
radiją, bet kaip jo klausėmės! 

— Tu jo klauseisi, - pataisė Abelardas. - Aš nesiklausiau to 
šlamšto, tų būrėjų, Abros ir Ded Rengų ir „stepo“ šokėjo iš 
Teksaso. Tu manei, kad jis nuostabus, tačiau kažkas nuvyko į 
radijo stotį pažiūrėti, kaip jis tat padaro, tuos įmantrius žings- 
nelius, ir paaiškėjo, kad tai viso labo būgnininkas, lazdelėmis 
mušantis į būgno šoną. 

Ji pakuždėjo savo dukrai, kad jai ne itin patiko Abelardo 
muzika, ji mieliau rinkdavosi elegantišką orguesta' skambesį. 
Ji visą laiką vaizdavo save sunkiai besiiriančią suplūktu keliu ir 
tempiančią milžinišką sunkumų maišą nelyg kokias plienines 
dėžes, įsirėžusias jos nugaron, tuo tarpu Abelardas pasišokinė- 
damas ėjo prieky, grodamas savuoju akordeonu. 


" Orguesta - orkestro (isp.). 

Gražiausia, ką ji turėjo, tai stori, blizgą plaukai, tankūs ir 
puikūs, taip pat lūpos, putlios ir gražiai išlinkusios. Jos veide 
nebuvo jokios kitos išraiškos, tik kartėlis ir nuovargis. Pasijutu- 
si labai nelaiminga turėjo įprotį abiem rankomis čiupti sau už 
plaukų ir juos papurtyti: nuvilnydavo varno juodumo bangos, 
paskleisdamos šiltą, moterišką kvapą. Ji neturėjo humoro jaus- 
mo. Gyvenimas jai atrodė sunkus ir itin daug reikalaująs. Di- 
džiulės tamsios akys dažnai klajodavo po tolį. Ji buvo aukšta, 
aukštesnė už Abelardą, o jos blauzdos ir pėdos grakščios. Visi 
vaikai paveldėjo jos dailias pėdas, išskyrus vargšą Kresčensijų, 
kuris labiau panėšėjo į gimusį iš kraujuoto plunksnų gumulo 
nei iš jos kūno. Gimus Felidai, jos kūnas išstorėjo, didelės rie- 
balų rinkės nukaro nuo šlaunų ir pilvo. Lova jos pusėje įdubo 
1r Abelardas vis nusirisdavo į lovos įlinkimą. Abiejų jo rankų 
neužteko apglėbti storam jos liemeniui. Ji vilkėdavo sukneles 
be rankovių - laisvas dirbtinio šilko palapines, pasiūtas iš oran- 
žinės, žaliai mėlynos ir rausvos medžiagos, susiūtas tokiu sil- 
pnu siūlu, kad po pirmo skalbimo siūlės prairdavo. 

O kaip dėl senojo Relampagų namo? Ji nekentė to namo ir 
visko, kas buvo su juo susiję, ji troško kuo greičiau išvykti į San 
Antonijų, kur turėjo atsiverti neregėtos galimybės. Vėliau Fe- 
lida daug kartų prašydavo motinos: 

— Papasakok man apie Relampagų namą, - kadangi Adina 
tą vietą, iš kurios jie vos pabėgo, pavaizdavo kaip didžiai pavo- 
jingą. 

"Ten buvo svetainė rudomis sienomis, porino ji kandžiai, ku- 
rios grindis dengė senas, mėšlo spalvos takas. Ten buvo lauko 
išvietė, kuri baisiai dvokė. Tiesa, dar altorėlis trobos kampe su 
ne itin reikšmingais šventųjų paveikslais ir statulėlėmis: šv. Es- 
kolastiko, saugančio vaikus nuo traukulių, šv. Peregrino, glo- 
bojančio sergančius vėžiu. Sukrešusio kraujo spalvos stalas lenk- 
tomis kojomis buvo apdengtas staltiese, nunerta vienos iš Re- 
lampagų, ojos kliedinti fantazija išsiliejusi trikampiais. Dar ne- 

pažįstamojo tamsiomis kelnėmis ir liemene bei neįtikėtinais 
kaubojiškais batais nuotrauka. Šios nuotraukos rėmelis buvo 
išpuoštas priklijuotais dantų krapštukais. Dar ten buvo degtu- 
kų dėžutė, aukštas butelis su gydomuoju eleksyru ir trys žalva- 
rinės peleninės. Ant sienos kabojo pintas krepšys laiškams ir 
atvirukams, kalendorius su apsnigto Šveicarijos kaimo vaizdu. 
Iš metalinių strypelių suvirintuose rėmeliuose kabojo spalvo- 
tas krauju pasruvusio Jėzaus paveikslėlis; strypeliai, susikirs- 
dami kiekviename kampe, sudarė kryžių. 

Felida norėjo nuvykti ir surasti senąjį nedegtų plytų namą ir 
pamatyti tą vietą, kurią prisiminė visi, išskyrus ją. Abelardas pa- 
purtė galvą, griežtai pasakė, kad namo jau nebėra, jį prarijo slė- 
nio drėkinimo projektas, o apkarpytas žemės sklypelis prijung- 
tas prie anglo medvilnės laukų. Trumpai tariant, iš Relampagų 
neliko nieko, tik jų vardas, kurį nešiojo ne jų kraujo žmonės. 


Hornetas 


Du iš trijų sūnų, Krisas ir Beibis, buvo be galo artimi. Krisas 
skubėjo gyventi: godžiai valgė ir alko neišnaudotų galimybių. 
Beibio gyslomis tekėjo karštas kraujas, jo kūno temperatūra, 
rankos visuomet buvo kaitresnės nei kitų, tarsi jis nuolatos karš- 
čiuotų. Vos prisilietus prie jo išmušdavo karštis. Vyriausias sū- 
nus Čenčas buvo mielas, bet užsisklendęs, lyg matuotų atstu- 
mus tarp žvaigždžių. Felida, tas mažas pupuliukas, buvo visų 
jauniausia. Žvelgdama į savo vienintelę išgyvenusią dukrą, Adi- 
na pasakė: „vargše mažyle, neturi sesutės, su kuria galėtum 
draugauti. Aš būsiu tavo draugė“. Ji stengėsi užauginti sau pa- 
tikėtinę ir nuolatos perspėdavo ją apie gyvenimo spąstus ir mo- 
terų dalią. 

Patekti į Hornetą ji niekad neketino. Kai buldozeriai nuver- 
te Relampagų namą, jie išsiruošė į San Antonijų, kur, Adina 

buvo įsitikinusi, jie turės daugiau šansų. Pasiskolintas sunkve- 
Žimis važiavo šiaurėn šešias dulkėtas mylias pro ankštinius me- 
džius, kurie pro purviną priekinį stiklą atrodė lyg įdrėskimai 
gamtovaizdyje, įvažiavo į Horneto priemiesčius, ir čia sunkve- 
žimis sugedo. Abelardas drauge su berniukais (vienuolikmečiu 
Kresčensijumi, kuris jau buvo beveik toks stiprus kaip ir suau- 
gęs vyras, Beibiu ir Krisu) stūmė jį į garažą, o Adina, eidama 
šalia jų, glėbyje nešė Felidą. Garaže buvo du muzikantai, ku- 
riuos Abelardas pažinojo, groję gitara ir bajo sexto“. Jie stovėjo 
prie telefono automato, keiksnodami papasakojo, kad laukė 
akordeonisto ir ką tik sužinojo, jog tas Aijo de la chingada" „tas 
kvailys nukrito nuo geležinkelio tilto ir į kyšančius iš upės ak- 
menis susilaužė dubenį. Niekas nežinojo, kokio velnio jis ėjo 
tuo geležinkeliu. 

— Borracho''', - pasakė bajo sexto. 

— Loco'"',- pritarė gitara, sukurpdama vieną ar dvi cor7ido 
eilutes apie idiotą. 

Kai tik Abelardas atsikasė savo akordeoną iš po puodų ir 
paklodžių krūvos (tais laikais jis grojo ne Majestic, o mažu, dviejų 
eilių akordeonu), kai tik Adina surado jo geruosius batus ir 
nublizgino iki spindėjimo ir kai jis persivilko baltais marški- 
niais ir mėlynomis gabardino kelnėmis, jie tuoj patraukė links- 
mintis kasmetinėn mugėn į šiaurę nuo Horneto. Kitą dieną per 
pietus sugrįžęs į garažą visas pagiriotas ir smirdintis, išmiego- 
jęs po krūmu, Abelardas pamatė žmoną persikrausčius į seną 
karavaną lotynų kvartalo pakraštyje. Kelionė į San Antonijų 
buvo atidėta. 

— Kaip tu čia galėjai priimti tokį svarbų sprendimą net nepa- 


" Bajo sexto - šeštuoju bosu (isp.). 

"“ Hijo de la chingada - girtuoklio vaikas (isp.). 
"" Borracho - girtuoklis (isp.). 

UV Loco - kvailys (isp.). 

sitarusi su savo vyru? Gal per naktį tau kiaušiniai išaugo? Leisk 
pažiūrėti, - jis siektelėjo suknelės krašto. 

— Atstok! Kas priima sprendimus, kai tu būni darbe ir tavęs 
nematyti ištisus mėnesius arba kiauras naktis? Tu manai, aš 
nekvėpuoju? Kai sūnus užsigavo su ta padanga, tu buvai Miči- 
gane, ir nebuvo kam kitam, be manęs, juo pasirūpinti. Tu pa- 
lieki mane sėdėti sugedusioje mašinoje, o pats išleki linksmintis. 
Tai ką man daryti? Liautis alsuoti ir mirti? 

Jis bandė įsiprašyti atgal į „Melsvąjį balandį“ (nors tai reikš- 
tų šešias mylias kelio pirmyn ir atgal), bet anglų kilmės ameri- 
kiečio menedžerio žmona liepė jam dingti iš akių. Nėra darbo 
žmogui, kuris vieną dieną išeina, o po dviejų vėl prašosi pri- 
imamas. Dėl vaikų, kuriuos reikėjo pamaitinti, ir dėl to, kad 
kitokių darbų nebuvo, jis vėl dvejiems metams nuėjo dirbti į 
Luboko svogūnų laukus. Jo raudonos akys be perstojo ašaro- 
davo, svogūnų smarvė įsigėrė į drabužius ir odą, o krumplius 
lyg sprogstančių žvaigždžių žemėlapis išvagojo purvo linijos. 
Jo protas tarsi žmogus, vartantis kišenėje monetą, niekuomet 
nesiliovė malęs apie šitokią neteisybę - apie muzikantą, gadi- 
nantį savo rankas lauko darbuose. 

— Apsidairyk aplinkui, - pasakė Adina griežtu balsu, - vien 
moterys rūpinasi šeima. Vyrai kažkur toli nuo namų groja akor- 
deonais. 

Kaip palengvėjo ir kaip buvo malonu, kai „Melsvasis balan- 
dis“ 1938-aisiais pakeitė šeimininkus ir naujasis savininkas as- 
meniškai paprašė jo paslaugų. 


Karavanas 
Karavanas, kurį Adina surado Hornete, stovėjo pietvakarinia- 


me lotynų kvartalo pakraštyje, purvinoje gatvėje. Rytuose loty- 
nų kvartalas šakojosi į labirintą, pietuose driekėsi didžiulės ga- 

nyklos, kuriose ganėsi septyniasdešimt dažais pažymėtų arklių, 
vakaruose riogsojo purvina vario lydykla, o už jos - žemė, dau- 
bėti kalnai, erkių knibždantys pelenų spalvos šalavijai, ilgas tarsi 
staltiesė miglotas dangus ir, kur tik pažvelgsi, milijonai mažų 
akmenukų. Nors karavanas stovėjo gatvės gale, jis buvo pri- 
jungtas prie kanalizacijos, ne taip kaip rytuose srūvanti ir dvo- 
kianti colonia', kur žmonės gyveno įpakavimo dėžėse ir iš me- 
talo laužo suręstose pastogėse. Tai buvo senas karavanas, bet 
erdvesnis už senąjį Relampagų namą, su trimis mažais, jaukiais 
miegamaisiais, svetaine ir virtuve. Priekyje buvo išlankstomi 
laipteliai ir pora dujinių balionų, primenančių dvigubą bombą. 
Iškart už karavano - autobusų apsisukimo aikštelė, buldozerių 
išlygintas ratas, kur išlipę vairuotojai nusišlapindavo ant pa- 
dangų. Felidai kilo klausimas, kodėl vyrams ir šunims reikia 
šlapintis ant ko nors? Už šį nekuklų klausimą ji gavo antausį. 
Juodas dujų debesis, kurį išmesdavo dvidešimt autobusų per 
dieną, gaubė karavano fasadą. O prie šio išmetamų dujų debe- 
sio dar prisidėdavo cypiantys stabdžiai ir perjungiamų pavarų 
džeržgesys. 
Abelardas sukūrė trumpą dainelę: 


O, tu prasmirdęs autobuse, 

Aš svajojau apie meilę ir turtus, 
Aš svajojau apie laimę, 

Kai tu pirst! Tarsi dešimt dramblių, 
Tarsi rūkstantis kaminas, 

Tu sugriežei pavaromis 

Ir sugriovei mano trapias svajones. 


Sūnūs pridėjo efektingų garsų, pro lūpas pūsdami orą, kol 
jiems paskaudo burnos. Adina pareiškė, kad jai šlykštu. Tačiau 


" Colonia - kolonija, gyvenvietė (isp.). 

dar daugelį metų ši dainelė prajuokindavo juos, ir tai buvo pir- 
ma daina, kurią išmoko Beibis ir Krisas. 

Gatvės gale stovėjo tamalės' kiosko liekanos, žlugusio leidi- 
mo prekiauti trečiajame dešimtmetyje reliktas. Jis buvo milži- 
niškos tamalės formos - tinkas nusilupęs, išblukę ženklai nu- 
svirę: JŪSŲ MEGSTAMI MESAINIAI. TAMALES PYRA- 
GAS. Bet po metų tamalės kiosko nebeliko, jį pakeitė maža 
krautuvėlė, kurios gale įsitaisė vyrų kirpėjas senjoras Garsija, 
kerpantis vyrus ir berniukus, 0 visa juos supusi erdvė greitai 
prisipildė namų ir karavanų. Miestas apsėmė juos tarsi besi- 
veržiantis iš krantų upės vanduo. 

Šiame karavane Hornete Adina stovėjo įsisprendusi į šonus 
ir mokė savo vaikus: 

— Sugalvokit, kaip pagerinti gyvenimą. Tapkit savo gyvenimo 
valdovais. Nebūkite tokie kaip, na, jūs žinot: darbas, girtuok- 
lystės, darbas, girtuoklystės ir virpinimas akordeonu. 

Tačiau Abelardas, ilsėdamasis lovoje, ją išgirdo. 

— Man šlykštu tavęs klausytis, - sušuko jis, bet nesikelė. Sau 
panosėje bumbėjo „čia viskas dėl pinigų“. 

Pareguliavusi radiją Adina surado amerikietiškai kalbančią 
stotį ir pasakė: 

— Por guė“ jūs, vaikai, nešnekate amerikietiškai? Daugiau 
jokios ispanų kalbos. Nuo šiol amerikietiškai bus kalbama ir 
namuose, ne tik mokykloje. Jei kalbėsit ispaniškai, jūsų laukia 
darbas laukuose. Kalbėkite amerikietiškai, kad įgytumėte išsi- 
lavinimą, kuris padėtų gauti gerą darbą. Jūs esate amerikie- 
čiai, ar ne? Taigi būkite amerikiečiai ir kalkite pinigą. 

Savo ruožtu ji padėjo jiems pavadindama amerikietiškais var- 
dais: Beibis, Krisas, Betė. Visi turėjo amerikietiškus vardus, iš- 
skyrus beviltišką, besišypsantį Kresčensijų, pavadintą nuskendu- 


“" Tamalė - meksikietiškas patiekalas. 
" Por guė - kodėl (isp.). 

s10 senelio Kresčensijaus vardu, ir tas vardas įveikė jį bei vargše- 
Ię mažąją Rozeliją, kuri mirė lovelėje, tesulaukusi vos savaitės. 

— Kaip kvaila, - bambėjo Abelardas kaskart, gimus vaikui, ir 
išsireikalaudavo, kad jie visi turėtų ir kitus vardus: Rodželijas, 
"Tomas ir Felida. Dukra atsiliepdavo šaukiama abiem vardais — 
Betė, kai šaukdavo mama, o Felida, kai šaukdavo tėtis. 

— Taigi, - pasakė žmona, - koks niekingas žmogus. Kodėl 
tuomet jiems nedavus indėniškų vardų? Kodėl jiems nepada- 
rius tokios paslaugos? Nagi, žemink juos kiek tik išgali dar pa- 
žeminti! Palengvink jų gyvenimus! 

Ironiška buvo tai, kad ji pati atrodėindio' labiau nei kas nors 
kitas, ji atrodė kaip tikra oaxaguena" . Bet jos šeima į Rio Gran- 
dės slėnį buvo atsikėlus dar prieš kelis amžius, turėjo žemės 
prie tos pačios ramiai tekančios upės, kaip ir pražuvę Relam- 
pagai. 

— Taip, mano šeima kilusi iš garsių ūkininkų, - pasakė ji kar- 
čiai. Kai ji buvo maža, jos šeima vis dar lankydavo Meksikoje 
likusius gimines. Ji prisiminė dvi ilgas keliones į Oachaką, bet 
jai jos ne kažin ką tereiškė; tai nutiko vaikystėje, sena praeitis, 
kurią Žino kiekvienas ir kuria atsikrato, bandydamas užmiršti. 
Ta iki gyvo kaulo įgrisusi gniuždanti šeima su savo priepuoliais 
ir isterijomis, liguistu jos motinos tikėjimu sapnais. 

Aiškiausiai atmintin jai įstrigo tie ilgi atstumai, kai su jau- 
nesnėmis seserimis ji grūsdavosi į vieną sėdimą vietą autobuse, 
elgtųsi. Prisimindama Meksiką, ji prisimindavo kvapais persunk- 
tą šalį, mirgančią spalvomis - net dulkės ten buvo prisigėrusios 
kvapų ir aromatų; koks pilkai rusvas ir geltonas atrodydavo Tek- 
sasas, kai jie grįždavo namo, dar kartą palikę vanilės pupeles, 
sudvisusią alyvuogių spalvos upę, dulkes ir arklius, kruviną sker- 


"Indio - indėnė (isp.). 
" Oaxaguena - meksikietė (isp.). 

džiamų kiaulių vidurių kvapą, mažus aliejaus lašelius, kurie puo- 
šė epazoto lapų paviršių. Ji matė save, gniaužiančią stiebelius, 
žalią cilantro siautėjimą ant savo delnų. Liūdnas muskusinės 
dirvos, apžėlusios moliūgų lapais, ant kurių gulėjo katė, kva- 
pas, baltų medvilninių drabužių, džiūstančių saulėje, kvapas; 
žvakės, žibalas, smilkalai, pūvantys apelsinai, cukrus, aliejus ir 
sutrintas šalavijas, skrudinamos kavos pupelės ir gilūs maži šo- 
kolado puodeliai, cinamonu ir migdolais dvelkiančios giminai- 
tės, tarp akmenų traiškomų grūdų kvapas. 

Metams bėgant jų apsilankymai vis retėjo. Meksikiečiai gi- 
minės nepalankiai atsiliepė apie teksasiečių vaikų pamirštą is- 
panų kalbą ir nemandagų jų elgesį. Jie įsivaizdavo šiuos ma- 
žuosius nortenos', lakstančius Tėjas'e tarsi mišrūnų šunų gaują. 
Už Abelardo ištekėjusi Adina nusigręžė nuo savo meksikiečių 
giminaičių. 

— Jie man nieko nereiškia, nes aš esu tejana" ir mano vaikai 
teksasiečiai, amerikonai. 

Bet ta gili praeitis nesąmoningai prasiverždavo jos virtuvėje — 
per maistą, kurį ji gamindavo, garuojančius, maloniai kvepian- 
čius patiekalus, į kuriuos ji dėdavo daugybę prieskonių: pasi/la 
čili, cachakietišką mole coloradito'", aštrią kiaulieną picadillo, 
septynis moles'""“, jie būdavo juodi, vyšniniai ir žali - neaiškaus 
kvapo, truputį apdegę, vos vos salsvi. Senieji kvapai ir skoniai. 
Nepamiršti. 

Beveik tą pačią savaitę, kai jie persikraustė į karavaną, Adi- 
na sukarščiavo ir ją ėmė kankinti galvos skausmai. Ji visuomet 
buvo sveika, o dabar tapo kone luoše. Karštinės vis kartodavo- 
si įvairiu metų laiku, kankindavo ištisus mėnesius, o paskui pa- 

" Nortenios - šiauriečius (isp.). 

" Tėjana - teksasietė (isp.). 

“* Mole čoloradito - rausvą mėsos troškinį (isp.). 
V Moles - troškinius (isp.). 

slaptingai išnykdavo. Ji daug kartų lankėsi klinikoje, tačiau tik 
suerzindavo gydytojus, jie sakė, kad ji sveika. Ji gulėjo susirie- 
tusi, papilkėiusi ir karščiuojanti, po akimis juodavo ratilai, ji 
negalėjo užmigti, ausyse spengė, kankino troškulys. 

— Aš nė bluosto nesudėjau nuo to laiko, kai čia atsikraustė- 
me, —- guodėsi Felidai. - Man nesiseka kaip kariamam šuniui. 

Ausyse įkyriai zvimbė, svaigo galva, ji buvo visiškai kurčia 
pasaulio reikalams, o tai - beveik palaima. Autobusai apsisuk- 
dami riaumojo tarsi žvėrys; ji užuodė išmetamąsias dujas, dul- 
kes ir įkaitusį metalą. Jautė oro karštį, savo kūno karštį. Jos 
akys ašarojo ir ji negalėjo ryškiai matyti. Kai naktį žvelgdavo 
mėnulin, atrodydavo, jog jis padengtas storu putų sluoksniu. 
Sienos, jos vyro ir vaikų veidai buvo iškreipti. Ją kamavo išseki- 
mas. Ir net gulėdama apsnūdusiame karštinės pasaulyje ji ne- 
galėjo pabėgti nuo akordeono garsų. 

Jis vis grojo ir grojo, tarytum akordeonas grotų Abelardu, 
tarsi jis būtų gyvas, o Abelardas tik instrumentas. Kartais bū- 
davo ir kitų akordeonų Abelardoconjunto' draugų rankose, mu- 
zikos sūkuryje ji girdėdavo atsišaukiantį stiprų balsą si, senor/“. 
Abelardas mokėjo tūkstančius dainų ir visas jas grodavo tuo- 
met, kai ji gulėdavo įveikta karštinės. „Kad pakenktų man, — 
mąstė ji, - kad pakenktų“. Tas balsas, toks liūdnas ir virpantis 
šokių salėse, buvo toks rėžiantis ausį ir valdingas namie. 


Pamokos 
Dar tais prieštvaniniais laikais, kai prapuolė senis Relampa- 
gas, Abelardas jau dirbo. Per visą savo gyvenimą mokykloj jis 


praleido tris mėnesius. Jis išmoko skaityti jau būdamas suau- 

gęs, karo metais, įdėmiai žiūrėdamas, kaip jo paties vaikai 
grumiasi su amerikiečių mokytojų užduotais namų darbais. 
1943-aisiais Čenčui suėjo ašuoniolika ir jis iš karto buvo paim- 
tas armijon, išsiųstas į Ramųjį vandenyną. Abelardui, kuris taip 
nervinosi dėl nevykėlio sūnaus, kad net susirgo, knietėjo suži- 
noti, kaip jam sekasi. Jis mokėsi skaitydamas skelbimų lentas, 
kelio ženklus ir iškabas, po to laikraščius, neprasitardamas apie 
tai žmonai, kol neišmoko sklandžiai skaityti, o tuomet parsine- 
šė keletą savaitės senumo La Opinion ir Los Angeles Times nu- 
merių. Jis sėdėjo prie virtuvės stalo, užsikėlęs koją ant kojos, ir 
balsu perskaitė kelias Times pastraipas, tuomet triukšmingai 
atvertė La Opinion ir labai sklandžiai perskaitė keletą sakinių 
apie Frenką Sinatrą, kurio „musica ha invadido el mundo en 
estos ūltimos anos - tarsi potvynio banga, ar ne?“. Kai Adina 
sušuko iš nuostabos, jis atšovė: 

— Tai nėra jau taip sunku. Aš esu proto gumbas. 

Jo domėjimosi akiratis nuo karo žinių išsiplėtė iki visiškos 
maišalynės: jam rūpėjo, kaip veikia Žmogaus virškinamasis trak- 
tas, paslaptingi potvyniai ir atoslūgiai, kengūrų įpročiai. 

Iš kažkur jis ištraukė didžiulę anatominę ausies struktūros 
schemą ir priklijavo ją ant virtuvės sienos, šalia žymių akorde- 
onistų nuotraukų. Taigi kiekvieną kartą valgant prieš akis šmė- 
žuodavo švelniai oranžinis ausies kaušelis, primenantis išnyku- 
sią moliuskų rūšį, klausos kanalo tunelis, japoniškos vėduoklės 
formos būgnelis, 0 už jo - juokingi smulkūs viduriniosios au- 
sies kauliukai, plaktukas, priekalas ir sąvara. Akys nuslysdavo į 
sraigę — verpetą, viesulą, stebimą iš viršaus, šaltienos drebučius, 
plakamą grietinę, spirale besivyniojančią apelsino lupeną. Sche- 
moje nebuvo susiraizgiusių trajektorijų, parodančių muzikos 
kelius į smegenų žievę. 

Abelardas turėjo šimtus įrašų, tarp jų ir ketvirtajame dešimt- 
metyje padarytus savo paties įrašus, keletas jų su Deka, po to 
su Stela, po to su Belu ir vėl su Deka. 

— Tuomet aš dainuodavau ispaniškai. Tie vyrai iš įrašų studi- 
jos man pasakė: „mes nesuprantame, apie ką tu dainuoji, tad 
nedainuok nieko nepadoraus“. Taigi aš ir įdainavau visas ne- 
švankias dainuškas. 

Buvo padaryta jo nuotrauka: jis sėdi nenatūralia poza, dešinė 
koja pariesta po kėde, kairiosios kelis šiek tiek sulenktas, liemuo 
smarkiai atloštas, o akordeonas ištemptas per visą krūtinę tarsi 
ketaus radiatorius. Jis buvo jaunas 1r gražus, plaukai vešlūs. 

— Ar jūs žinot, kiek mums mokėjo už šį studijose sugaištą 
laiką? Aš džiaugiausi gavęs dešimt dolerių. Kas žino, kiek 
pinigų įrašų kompanijos pasidarė iš mūsų? Šimtus tūkstan- 
čius milijonų. 

Jis turėjo senus Lidijos Mendozos, žymių akordeonistų įra- 
šus, Bruno Vilarylo, beveik aklo muzikanto, plokšteles. Prie akor- 
deono šono buvo prisivirinęs mažą alavinį puodelį. 1928-aisiais 
sugrojo „pirmajam akordeoninės muzikos įrašui“. Dar Abe- 
lardas turėjo Pedro Rochos ir Lupės Martinezo, Los Herma- 
nos San Migelio, tuzinus Santjago Jimenezo plokštelių. Įrašų 
klausymas buvo tapęs ritualu, jis versdavo savo vaikus sėdėti ir 
pagarbiai klausytis. 

— Klausykit, klausykit, tai tololoche, kurio dabar jau niekur 
neišgirsit. Atkreipkit dėmesį, kokie plaukiantys akordeono 
garsai, pati melodija lygi ir tekanti tarsi vanduo. Tai Sonis gro- 
ja. Kaip lygiai jis groja, fors ir buvo girtuoklis; jis tiek daug 
pylė, kad jo kepenys išpuvo ir liko tik kabliukas, už kurio jos 
laikėsi pilve. Bet šitoks lygumas! Dabar groja kitaip, n0? Da- 
bar visi groja labai staccato. Ši mada prasidėjo per karą. O, 
kad jūs būtumėte matę mane, kai aš tik pradėjau! Aš buvau 
beprotis, versdavau kitus žmones skaityti laikraščius ir ieško- 
ti, ar nebus kur nors paskelbta kokia muzikantų perklausa. 
Arba eidavau pas senjorą Chavezą į farmacia'. Senjoras Cha- 


" Farmacia - vaistinę (isp.). 

vezas darė miniatiūrinius akordeonų modelius, ne grojimui, 
o savo anūkams žaisti. Jis dirbo įrašų kompanijoms, buvo naujų 
talentų ieškotojas. Jie įdėdavo laikraštin skelbimą, o tu eida- 
vai į kokio nors viešbučio kambarį. Kas nors paklauso, kaip 
tu groji, Ir, jei jiems patinka, liepia ateiti sutartu laiku į sutar- 
tą vietą, ten būdavo įsikūrusi studija. Dešimt ar dvidešimt žmo- 
nių laukdavo hole savo eilės. Sumokėdavo tik vieną kartą. Tai 
buvo nesąžininga. Jie tau duodavo nuo dolerio iki penkių. 
Daugiau neduodavo, net jei ir tūkstantis žmonių nusipirkda- 
vo tavo įrašą. 

Jis versdavo juos klausytis visų tų senienų: Okeho, Vokaljo- 
no, Bluberdo, Dekos, Aidielo, Falkono, Acteko. Jis daug kartų 
grojo su Hernandezų seserimis, Karmen ir Laura. Jie sėdėda- 
vo Karmen virtuvėje, laidų ir mikrofonų raizgalynėje. 

— Štai dar vienas įrašas, 0 Dios, koks košmaras! 1931 metai, 
ir ką gi mes dainavom. „Žvaigždėtą vėliavą“, norėdami pasiro- 
dyti esą tikri amerikiečiai, kai Kongresas šią dainą buvo ką tik 
paskelbęs nacionaliniu himnu. Ar atsirastų bent vienas, mo- 
kantis sudainuoti šitą bjaurią dainą? 

Vaikai tabalavo kojomis. 

Sukdamasis tarp muzikos ir derliaus nuėmimo darbų, jis vi- 
sai neblogai gyveno, bet, prasidėjus Depresijai, viskas pašlijo, 
ir kaip tik tuomet iš jo atėmė Relampagų namą, o netrukus po 
to jiems teko persikraustyti į Hornetą. 

Jis buvo tiesiog pamišęs dėl kino, ir dar daug metų gąsdino 
vaikus „Baltojo zombio“ turiniu. Šį filmą jis buvo matęs septy- 
nis kartus. 

— Filmai! Žinot, tie seni filmai, be garso, kur meksikiečiai 
vaidindavo blogiečius? Meksikietis nuo galvos iki kojų apsi- 
rengęs juodai, su didele skrybėle, tamsiaodis, išvirtusiomis aki- 
mis. Jis siautėja, yra nesuvaldomas, žiaurus - jis šypsosi nudur- 

Pagaliau jie pastato filmą, kur meksikietis yra gerietis, ir, kaip 
jūs manote, ką jie pasikviečia vaidinti gerąjį meksikietį? Ogi 
visą nugrimuotą Paulą Munį! 

Persikėlus į Hornetą, jis mėnesį dirbo pas kirpėją, šluoda- 
mas nuo grindų plaukus; visiems palengvėjo, nes medvilnės lau- 
kuose darbo buvo nedaug ir jį buvo sunku gauti. Vieną dieną 
jis pasidarė pramogą - pasigamino keistą sireną iš perverto me- 
talinio disko, kuris sukosi sukant rankeną. Abelardas koja pum- 
puodavo orą į besisukančią plokštę. Įtaisas verksmingai kaukė, 
tačiau po kelių dienų sulūžo. 

— Išties turbūt turi per daug vaikų, kad įtrauki juos į tokį 
fantastišką žaidimą, - bambėjo Adina. 

Kiekvienais metais Adina užsakydavo spalvotas savo sūnų 
nuotraukas. Tėvai pasirinkdavo tokį dydį, kokio norėdavo ar- 
ba kokį išgalėdavo - juostelę mažyčių veidų sulig pašto ženkle- 
liu arba natūralaus dydžio portretus kartoniniuose rėmeliuo- 
se. Adina visad pasirinkdavo mažytes (bet ne mažiausias) at- 
viruko dydžio nuotraukas. Horneto mokykla buvo atskira - tik 
„meksikiečiams“, nesvarbu, kiek kartų jau buvo gimę Teksase. 
Relampagų berniukai nekentė tos prasmirdusios vietos. Mo- 
kytojai buvo anglų kilmės amerikiečiai, dauguma iš šiaurės, dir- 
bantys pirmajame darbe. Pamokos buvo vedamos amerikietiš- 
kai. Galiojo brangi taisyklė: centas už kiekvieną ispaniškai iš- 
tartą Žodį. 

— Jūs esate Jungtinėse Valstijose, kur kalbama angliškai, — 
pasakė direktorius rytiniame susirinkime, lipdamas ant paky- 
los ir taip padarydamas įžangą Paklusnumo priesaikai. 

— Aš neturiu net vieno cento, - sušnibždėjo Krisas savo mo- 
kytojai. 

— Dešimties metų, o vis dar trečioje klasėje, ir kalbi kaip ma- 
žas vaikas. Tu turi sakyti „aš neturiu nė cento“, - pasakė mis 
Reider. - Ką gi, jei negali susimokėti baudos, už bausmę ant 
lentos penkis šimtus kartų parašysi „aš kalbėsiu angliškai“. 

Beibis tylėjo, jis dažniausiai tik klausėsi. Kai pagaliau prabil- 
davo, amerikietiški žodžiai nuskambėdavo pakankamai aiškiai. 

Kai mis Reider įeidavo klasėn, visi turėdavo sėdėti pasitem- 
pę ir pratisu unisonu pasakyti „Labą rytą, mis Reider“. Už tokius 
nusikaltimus, kaip šnabždesys, vėlavimas, kosėjimas ar čiaudė- 
jimas, kojų vilkimas, dūsavimas, nenustygimas vietoje, buvo bau- 
džiama „kalėjimu“ - juodo popieriaus lapais, priklijuotais ant 
grindų, ant jų nenaudėliai turėdavo išstovėti valandą pagal ko- 
mandą „ramiai“, jiems buvo draudžiama judėti ar kalbėtis. Už 
neatliktus namų darbus, ištižimą buvo baudžiama veriančiais 
perlenkto odinio diržo smūgiais. 

- Ištiesk rankas, - liepdavo mis Reider prieš mušdama. Kres- 
čensijus ant suolo išraižė savo vardą, milžinišką lenktą K ir įman- 
trius gėlėtus ornamentus tarsi pavėsinę aplink visą vardą. Mi- 
sis Pervil sušuko: 

— Po suolu! - jos balsas lyg spygliuotos vielos spragilas. Ji 
parodė į suolą. 

Kresčensijus iš lėto nuėjo į klasės priekį ir atsistojo šalia 
suolo. 

— Lisk štai čia! 

Jis susirietęs įlindo tamsion pasuolėn. Priekinėj lentoj Žiojė- 
jo penkių colių plyšys, pro kurį visa klasė galėjo matyti klūpan- 
čio Kresčensijaus kulnus, suplyšusius kedus. 

— Visi kiti atsiverskite istorijos vadovėlius, puslapis keturias- 
dešimt pirmas, ir perskaitykite skyrelį „Narsieji Alamo vyrai“. 

Misis Pervil atsisėdo ir prisitraukė prie stalo kėdę. Jos ke- 
liai užpildė visą erdvę, įsiremdami į Kresčensijaus kaktą, smai- 
lūs batai badė jam kelius. Jos kojos ir šlaunys užstojo šviesą, 
užpildydami pasuolę siaubingu intymumu. Staiga keliai pra- 
siskėtė, o šlaunys tyliai plekštelėjusios prasiskyrė. Tamsi erd- 
vė pasmirdo misis Pervil nepraustos intymios vietos dvoku. 
Kresčensijus patyrė pažeminimą, klaustrofobiją, deginantį 

pyktį, seksualinį susijaudinimą, impotenciją, neteisybės pojū- 
tį ir bejėgiškumą. 

Kitą dieną jis ieškojo darbo, susirado jį skėčių fabrike, kur 
ant skėčių kotų užspaudinėdavo metalinius antgalius, ir nie- 
kuomet nebegrįžo mokyklon. Vieną sekmadienio rytą misis Per- 
vil vyras rado savo naująjį Chevrolet pradurtomis ir nuleistomis 
padangomis. Tai pradėjo kartotis, nepadėjo ir užrakinamas ga- 
ražas, ir velniškai gudriai išvedžioti laidai ir signalizacijos. Kar- 
tojosi tol, kol vyras pabaigė visas atsargines fabriko padangas 
ir už astronominę kainą buvo priverstas pirkti juodojoje rinko- 
je prastesnes. Misteris Pervilis kaltino „prakeiktus bolševikus“. 
Niekas nė neįtarė putlaus Kresčensijaus, suglebusiais pečiais, 
nerangaus, liūdnai šypsančio Čenčo. Padangų badymas baigė- 
si, kai 1943-aisiais jį mobilizavo ir drauge su Amerikos meksi- 
kiečių, gyvenančių Teksase, būriu nusiuntė į Saliamono salas. 
Tik vienas ar du iš jų sugrįžo namo. Abelardas užsakė ir bran- 
giai sumokėjo už labai prašmatnų paminklą, bet lemtingas var- 
das „Kresčensijus“, išraižytas senajame suole, Beibiui ir Krisui 
buvo geriausias jo atminimas. 


Padangos viduje 


Du jauniausieji broliai buvo tokie panašūs ir savo išvaizda, ir 
manierom, kad pašaliniai žmonės mažus juos vos atskirdavo. 
Jie atrodė kaip dvynukai, nors Beibis ir buvo metais vyresnis. 
Po atsitikimo su padanga jie tapo tokie nepanašūs, kad niekas 
jų nebūtų palaikęs net broliais. Tai nutiko, kai jie dar buvo la- 
bai maži, kai tebegyveno Relampagų name. 

Beibis liepė Krisui lipti į seno sunkvežimio padangą, kurią 
jis iš visų jėgų stengėsi laikyti tiesiai. Krisas buvo mažutis ir jo 
kūnelis lengvai tilpo į tuščią padangos ertmę. Dar nespėjus 

patogiai įsitaisyti, Beibis stumtelėjo padangą nuo akmenuoto 
šlaito, kurio apačioj driekėsi geležinkelio bėgiai. Jis iškart su- 
prato padaręs klaidą. Tikėjosi, kad padanga riedės lygiai, bus 
nuostabus pasiritinėjimas, bet ši šokčiojo, kiekvieną kartą at- 
sitrenkusi į akmenį išlėkdavo oran, Beibis bėgo nuo jos labai 
atsilikęs, ištiestomis rankomis, tarsi mėgindamas ištempti jas 
šimtus pėdų į tolį. Pralėkusi geležinkelio bėgius padanga nu- 
vargo, apsisuko aplink savo8sšį tarsi pusės dolerio moneta ant 
baro ir nuvirto. 

Beibis atlėkė gaudydamas kvapą ir verkdamas. Iš padangos 
kyšojo Krisas. Jis atrodė nebegyvas. Adina namie girdėjo, kaip, 
šaukdamas iš nevilties, Beibis stvėrė akmenį ir trenkė sau į kak- 
tą. Ir dar kartą. Taigi juos abu teko vežti ligoninėn. 

Atsigavęs Krisas pradėjo kažkaip keistai juoktis, taip juokiasi 
stambus vyriškis, žiūrintis juokingą filmą. Šį juoką jis nusižiūrėjo 
iš rentgenologo, kurio plaukai atrodė tarsi ant galvos užmaukš- 
linta ruda beretė. Rentgenologas šeštadieniais ateidavo jo ap- 
lankyti į palatą, atnešdavo plytelę šokolado, kurią sutrupinęs 
smulkiais gabaliukais, dešine ranka kišo juos Krisui į burną, o 
tuo tarpu kaire grabaliodavo po antklodėmis, liesdamas ir trin- 
damas tas vietas, kurios nebuvo apibintuotos ar sugipsuotos. Kai 
Krisas vėl galėjo vaikščioti, jo eisena pakito: viena koja buvo šiek 
tiek trumpesnė už kitą, jis bandydavo tai nuslėpti, sulig kiekvie- 
nu žingsniu pasistiebdamas; energinga, judri eisena, tačiau atro- 
dė taip, lyg jis ieškotų trumpiausio kelio. 

Iraumos jį tiesiog persekiojo. Kartą keturiolikos metų su 
tėvu ir dar keturiais keleiviais skolinta mašina važiavo į šo- 
kius - sėdėjo tuomet atsirėmęs durelių. Visi jie dainavo Valeri- 
jo Longorijoranchera „El Rosalito“',tuo metu labai populiarų, 
nuostabiai — šiurkščiai ir kartu kerinčiai - skambantį nueva on- 


"Ranchera „El Rosalito“ - kantri dainą „Rožių krūmelis“ (isp.). 

da", staiga nusidėvėjęs durų užšovas neatlaikė ir durys atsida- 
rė. Jis išlėkė automobiliui riedant penkiasdešimt mylių per 
valandą greičiu, visa jo oda buvo nubrozdinta iki pat kaulo, 
lūžo mentė ir ranka, buvo sutrenktos smegenys. Bet jis ir vėl 
Išgijo. 

Šviesioji šio nutikimo pusė buvo paties Valerijo Longorijo 
(Pompadūr šukuosena, glotnūs antakiai) apsilankymas ligoni- 
nėje, jis pasakė tarsi juokaudamas, bet visai rimtai: 

— Kadangi tu dainavai mano dainą, kai tai nutiko, aš jau- 
čiuosi atsakingas... 

— Tas Valerijas, - ištarė Abelardas susižavėjimo kupinu bal- 
su, - jis —- didis žmogus, la gran cosa“. 


Siaurės meška 


Horneto mokykloje buvo mokytoja mis Ving, kuri kalbėdavo 
be galo taisyklingai ir nuolat šypsodavosi. 

— Daugelis žmonių turi kokį nors hobį. Norėčiau, kad jūs rytoj 
atsineštumėte savo hobių pavyzdžius į mokyklą. Kiekvienas ber- 
niukas ar mergaitė papasakos apie savo hobį, pavyzdžiui, pašto 
ženklų arba degtukų dėžučių kolekcionavimą. Mano mama rink- 
davo degtukų dėžutes, o tai labai labai įdomus užsiėmimas. 

Dauguma vaikų kitą dieną atsinešė po vieną degtukų dėžutę. 
Angelina atsinešė vieną medinį degtuką, kurio mėlynai raudona 
galvutė išskydo dar kišenėje. Net ir tokį mis Ving pagyrė. 

Broliai Relampagai atsinešė savo akordeonus. Jie sugrojo 
autobusų dainelę (žodžių nedainavo) ir laukė, kol mokytoja 
nusišypsos. Jos baltas veidas buvo kupinas pasišlykštėjimo. 

— Akordeonas nėra geras instrumentas. Tai ganėtinai kvailas 


" Nueva onda - naujosios bangos kūrinį (isp.). 
" La gran cosa - didelis dalykas (isp. ). 

instrumentas. Poliakai juo groja. Rytoj aš jums atnešiu geros 
muzikos. 

Per pertrauką jie kuždėjosi tarp savęs, kas yra „poliakas“. 
Angelina žinojo. 

— Baltoji meška, kuri gyvena ant ledo. 

Beibis įsivaizdavo išsirikiavusias baltąsias meškas, grojančias 
savo sidabriniais akordeonais, bet paslaptis virto dar baisesne, 
kai vieną vakarą per radiją jis išgirdo: „aš poliakas, mano daili 
pupyt...“. 

— Kas yra poliakas? Ar tai baltoji meška? 

— Amapola! Amapola! Nuostabios merginos vardas! 

Mis Ving atsinešė patefoną, uždarytą nedažytos vilnos dėk- 
le, pastatė ant suolo, patampė juodą laidą, kuris buvo per trum- 
pas, kad pasiektų lizdą. Didesni berniukai turėjo nustumti jos 
suolą prie sienos, metaliniai suolų antgaliai džeržgė velkami 
per grindis. Fetrinis sukamasis diskas sukosi ir sukosi ratu. Iš 
popierinių marškinių ji išvilko juodą žvilgančią plokštelę, at- 
sargiai paėmė už kraštų ir uždėjo ant sukamojo disko. Vien tik 
stebėti, kaip jis sukasi ratu, buvo gera. Ji nuleido kojelę. Kam- 
barį užliejo Bostono Pop orkestro muzikos, jie grojo „Sinkopi- 
nį laikrodį“. 

Bet ši gera muzika nepaveikė Relampagų berniūkščių. Re- 
lampagų namuose akordeonas buvo viskas. 1942-aisiais, būda- 
mi keturiolikos ir penkiolikos, grodami akordeonų duetus savo 
tėvo stiliumi ir darniai dainuodami du garsiausius kūrinius - polką 
La Enchilada Completa ir ranchera Es un Pūjaro, jie laimėjo ta- 
lentų konkursą Makaline. Jie jau grojo šokiuose drauge su Abe- 
lardu. Be galo jausmingai dainavo už širdies griebiančius due- 
tus. Nėra didesnės harmonijos kaip du tarp savęs derą balsai, iš 
pažiūros jie skamba vienodai, tačiau jų skambesys vos vos skiria- 
si. Prizas buvo du šimtai dolerių ir transliacija per radijo stotį, 
esančią šalies pasienyje, kurios bangos girdėjosi net Kanadoje. 

Abelardas buvo pakilios nuotaikos: 

— Dabar pamatysit, tuoj prisistatys įrašų kompanijos, jie no- 
rės padaryti įrašą. Dabar tai prasidės. 

Abelardo draugas padavėjas Bertas vežė juos savo keturių 
pavarų Fordu. Jie pravažiavo sieną ir į stotį atvyko vienuoliktą, 
valanda anksčiau, nei buvo sutarta. Berniukai sėdėjo tylūs ir 
gniaužė savo instrumentus, tuo tarpu Abelardas tuščiomis kal- 
bomis vargino visus iš eilės: kavos padėklu nešiną vyrą, keistais 
įrankiais apsiginklavusį techniką, salėn skubantį inžinierių, kau- 
bojų dainininką, gerokai įkaušusį, išeinantį iš vyrų tualeto ne- 
užsagstytu klynu. 

— Klausykit, - kiek įžūliai į jį kreipėsi amerikietis menedže- 
ris, - mes truputį pakeitėm dienotvarkę. Eikit kur nors, papie- 
taukit ir sugrįžkit su vaikais antrą valandą po pietų. Mes nukė- 
lėm talentų programą antrai valandai. 

Iš gretimo kambario Beibis išgirdo mikčiojantį vyrą, kuris 
kažkam sakė: 

— Ko-ko-ko-ko-ko-ko-koks skirtumas tarp meksikiečio ir šū- 
dų kibiro? 

Lauke siautėjo vėjas, o pietuose dangus buvo žaliai juodas. 
Dulkių šuoruose vėjas suko popierius ir vėjaričius augalus. Jie 
nuėjo prie mašinos. 

— Jis liepė sugrįžti antrą, - Abelardas paaiškino Bertui. - Jie 
pakeitė laiką. 

— Bet antrą man reikia būt restorane. Mano pamaina prasi- 
deda nuo dviejų, juk Žinai. 

— Gerai, išlaipink mus centre, mes įmesim ką nors į savo tuš- 
čius pilvus, atgal grįšim taksi, o po to lauksim tavęs mieste, kol 
tau baigsis pamaina. 

— Žinai, kad ji baigiasi vienuoliktą, ir dar valanda kelio čia, 
jums reikės labai ilgai laukti. 

— Ai, mes susipažinsim su žmonėmis, pagrosim, gerai pralei- 
sim laiką, pažiūrėsim filmą. 

— Veikia tik viena mano lempa. Vėjo gūsis į mašiną prinešė 
dulkių. Gerai, lipkit greičiau, lipkit. 

Kai Bertas pavažiavo atbulas, norėdamas apsisukti žvyruo- 
toje automobilių stovėjimo aikštelėje, vėjas pradėjo supti ma- 
šiną ir pirmi dideli lietaus lašai ištiško į priekinį stiklą. Pasigir- 
do garsus brakštelėjimas ir sunkus atodūsis. Beibis sušuko, kad 
krenta bokštas. Jis išties krito, milžiniškas, dviejų šimtų pėdų 
aukščio, vis greičiau virto ant radijo stoties ir automobilių sto- 
vėjimo aikštelės. Bertas iki galo numynė pedalą ir jie kaip be- 
pročiai zigzagais leidosi atbuli, stebėdami, kaip bokštas pra- 
laužia stoties stogo išlinkimą, o viršutinės dvidešimt bokšto pė- 
dų sudūžta į aikštelėje stovinčius automobilius kaip tik toje vie- 
toje, kur jie stovėjo prieš kelias sekundes. Lekiantys šipuliai ir 
medžio nuolaužos atsitrenkė į žemę, didžiulė fanerinė W raidė 
su trenksmu nukrito ir atšoko. 

— Nešdinamės iš čia, - pasakė Bertas. 

— Varyk, - atsakė Abelardas, - jei liksim čia, jie suvers kaltę 
mums. 

Po šio įvykio daugiau nieko ypatinga nenutiko Beibiui ir Kri- 
sul. Jų šlovė apsiribojo „lotynų kvartalu“: /os dos hermanos“ 
Relampagai, kurie laimėjo konkursą. Neliko nieko kito, kaip 
prisidėti prie Abelardo savaitgalio šokiuose, šventėse ir guin- 
ceaneras ' ,jie tarsi maži mėnuliukai atspindėdavo jo ryškią švie- 
są. Jie neturėjo savo stiliaus. 


Misionieriai 


Jiems persikrausčius į Hornetą, Adina liovėsi vaikščiojusi į mi- 
šias ir išpažinties. Po metų ar dvejų ji padėdavo garuojančias 
lekštes panosėj dviems Jehovos liudytojams ir klausydavosi jų 
pasakojimų apie pasmerkimą, apie išsigelbėjimą, aiškinimų apie 


"Los dos hermanos - du vokiečiai (isp.). 
" Ouinceafūeras - penkiolikmečių pirmosios komunijos iškilmėse (isp.). 

laukinę sielą, o vėliau visa tai perfrazuodavo Abelardui ir vai- 
kams. Ši religinga pora, Darenas ir Klarisa Lykai, vyras ir žmo- 
na, abu šviesiaplaukiai, baltomis lūpomis ir vaiskiomis akimis, 
atsiveždavo ir savo vaikus (Klarisa buvo Rudmano Snorlo pa- 
likuonė; jis buvo misionierių partijos narys, pasiųstas atpra- 
tinti Kajuzo indėnų nuo jų blogo įpročio veisti ir auginti pui- 
kią arklieną; jis 1r žuvo ten per antimisionierišką įsiutusių Ka- 
juzo indėnų sukilimą). Vaikai klusniai sėdėjo įkaitusiame se- 
name automobilyje, kuris buvo pastatytas karavano pavėsyje 
palikus atvirus langus, kad įeitų oro. Jiems buvo uždrausta 
išlipti, kalbėti ir net pažiūrėti į Relampagų vaikus. Lorena 
buvo jauniausia, po to Lesė ir vyriausioji - Lana, vaikas albi- 
nosas, ji ranka prisidengdavo ašarojančias akis nuo ryškios 
šviesos, tačiau jų akys stebėjo kiekvieną Relampagų vaikiščių 
judesį, o šie judėjo jiems prieš akis, demonstruodami, kaip 
greitai bėga ar puikiai galynėjasi. Krisas stovėjo tiesiai prieš 
automobilį ir juokingai judino rankas ir kojas, retkarčiais ap- 
dovanojamas nedrąsiais šypsniais. 

Karšta diena, tėvai su Adina meldėsi viduje, o automobilyje 
Lorena pradėjo verkšlenti ir siūbuoti pirmyn atgal. 

— Ne, sese! - sušnypštė Lana. - Negalima, pakentėk! 

Bet galiausiai jos pravėrė automobilio duris nuo karavano 
pusės ir per plyšelį leido vaikui išlįsti; ši nusimovė suplyšusias 
kelnaites ir pritūpė. Krisas spoksojo į srovenantį vandenį ir iš- 
sitraukęs savąjį daikčiuką nusišlapino jų akivaizdoje, taip pa- 
rodydamas, kad Relampagai, na, bent jau jis, gali pasireikšti 
kur kas išradingiau. 

Abelardas nekentė Lykų, jie jam atrodė kvaili, fanatiški ir 
pavojingi. Jis papasakojo Adinai, kad Klarisa, kuri klausėsi nuo- 
lat įjungto radijo, kol Darenas balbatavo apie savo Dievą, užsi- 
rašė vienos stoties adresą, ta stotis tik už penkis dolerius siūlė 
Jėzaus Kristaus paveikslą su suraitytu autografu rankų darbo 
aukso spalvos rėmeliuose. 

Lenkiamos šakelės 


Abelardas norėjo, kad jo sūnūs dėl akordeono būtų pasiryžę 
mirti. Jis grojo jiems, kai jie dar buvo kūdikiai, pasirinkdavo 
paskutinę šviesią dienos valandą, nes tai didžiausią įspūdį pa- 
liekantis laikas, - kas nėra klausęsis muzikos baigiantis dienai, 
kai prieblandą prisotina liūdnos dermės, regis, pasakančios vis- 
ką, ką apskritai galima pasakyti. Klausantis vaikas niekuomet 
nepamiršta atslenkančios tamsos kvapo, baltų marškinių spin- 
desio kam nors prisiartinus. 

Kiekvienam savo sūnui jis nupirko po dvieilį dviejų tonų akor- 
deoną, jų modelis priminė seną žaliąjį. 

— Aš net nekreipiu dėmesio į tuos mažus dešimties mygtukų 
akordeonus, — pareiškė jis. - Tegul vaikai nuo pat pradžių 
mokosi gerais. 

Bet, kadangi jis skubėdavo ir buvo karštakošis, jam neužte- 
ko kantrybės jų išmokyti. Jis susisodindavo juos ant medinių 
kėdžių po nuotraukomis, eilėmis išrikiuotomis ant sienų, jas 
buvo pasirašę jo draugai Narciskas Martinezas, Ramonas Aja- 
la, Rubenas Naranjas, Žanas Vilarylas, Valerijas Longorijas. 
Kresčensijaus nedomino akordeonas. Abelardas labai nuliū- 
dęs jam pasakė: 

— Kresčensijau, tu esi kvailas, iš tikrųjų kvailas. 

Abelardas liovėsi jį mokęs ir dėmesį sutelkė į jaunesniuosius 
sūnus. (Tačiau Čenčas buvo nuostabus šokėjas - ne pagal šią 
muziką, bet pagal bigbendo atliekamą svingą, jis iš tikrųjų mė- 
go šokti grojant džiazo muzikai, sukdamas ir aukštai virš galvos 
iškeldamas merginą.) 

— Akordeonas - svarbus instrumentas. Jis net gali išgelbėti 
gyvybę. Praeitą pavasarį vyras grojo akordeonu, kad nuramin- 
tų išsigandusius keleivius po avarijos rūke, Niujorke. Dabar pa- 
klausykit ir pažiūrėkit, kaip aš pagrosiu, - sakydavo jis. - O 
dabar jūs pabandykite, - priversdamas drebėti dumples, jis 

grodavo greitus ilgus arpedžio, sudėtingus disonansus, bet ne- 
turėdavo laiko mokyti jų rūpestingai ir iš lėto. Jo ir vėl nebūda- 
vo namie, jis dirbdavo arba grodavo šokiuose. Po kelių mėne- 
sių pamokos nutrūko. Jiems teks išmokti patiems. 


„Melsvajame balandyje“ 


Vieną dieną į „Melsvąjį balandį“ užsuko vyras. Paskui jis dažnai 
čia ėmė lankytis. Užsisakydavo visuomet tą patį - firminį resto- 
rano patiekalą, o ateidavo, matyt, dėl tos pačios priežasties, kaip 
ir daugelis, kuriuos viliojo kieme degančio laužo, laistomo besi- 
lydančiais mėsos taukais, kvapas, cabrito al pastor" ir pilnos lėkš- 
tės machitos, minkštų ožkos kepenėlių, paskrudintų žarnose. De- 
likatesai nurungdavo nuobodų bifštekso, kiaušinių ir burritos“ 
meniu. 

Šis vyras visuomet sėsdavosi prie mažo kampinio stalelio, 
kurį mėgdavo įsimylėjėliai, jie nepastebėdavo nei svyruojančių 
kėdžių, nei stalo nelygumo, kai kas nors užkliudydavo po viena 
jo koja pakištą degtukų dėžutę. Tačiau ir vyriškis šito nepaste- 
bėjo. Jis pasidėjo ant kėdės sulankstytą laikraštį ir gestu pašau- 
kė padavėją. 

Stovėdamas jis atrodė nemaloniai aukštas, bet kėdėj, parie- 
tęs po ja savo ilgas kojas, tarsi pranykdavo; išsiskyrė jis tik stam- 
bia nosimi ir nenusakomo plonumo ūsais. Šis vyras turėjo įpro- 
tį klastingai apsižvalgyti pro nuleistus antakius - niekuomet ne- 
žvelgdavo tiesiai, niekuomet neleisdavo sau žybtelėti akimis. 
Jo plaukai, pradėję slinkti nuo karamelinės spalvos kaktos, bu- 
vo glotniai sušukuoti. Jis atkeliavo kažkur iš šiaurės, tai galėjai 
numanyti iš jo akcento. Jis sėdėjo ramiai, rankos, atsipalaida- 
vusios ir sudribusios, dengė kone visą stalą; jis laukė, kol jam 


" Cabrito al pastor - ožiukas pagal piemenų receptą (isp.). 
" Burritos - paukštienos (isp.). 

atneš lėkštę mėsos. Pabaigęs valgyti, sudėjo lėkštėje šakutę ir 
peilį kryžiumi, užsidegė cigaretę, laikydamas ją tarp kairės ran- 
kos rodomojo piršto ir nykščio, ir patogiai atsilošė girgždan- 
čioje kėdėje. Jei jis būtų sutikęs Abelardo žvilgsnį, antruoju 
dešiniosios rankos pirštu būtų davęs ženklą, kad šis nuimtų nuo 
jo stalo nešvarias lėkštes. Vieną vakarą jis parodė tą ženklą, ir, 
kai Abelardas suėmė riebaluotos lėkštės kraštelį, vyriškis krei- 
pėsi į jį prislopintu balsu, prašydamas susitikti su juo kitapus 
gatvės - jis pasakė baro pavadinimą - pusę septynių. Pro ciga- 
rečių dūmus Abelardas užuodė aitrų žolių aliejaus kvapą - se- 
nas, prietarais dvelkiąs kvapas. 


Rožinis ant automobilio priekinio stiklo veidrodėlio 


Vyriškis sėdėjo prie baro ir, būdamas toli nuo įsimylėjėlių sta- 
lelio, atrodė labai šaltas ir netgi pavojingas. Jis sulenkė savo 
antrąjį pirštą (tai buvo gestas, skirtas barmenui) ir Abelardui 
buvo įpiltas stiklas viskio. 

— Aš atstovauju kitam asmeniui, - pasakė vyriškis tyliai. Jo 
laikraštis gulėjo perlenktas taip, kad matėsi Musolinio, nufo- 
tografuoto akordeonų festivalyje, nuotrauka. Jis išpūtė dūmus 
pro abi šnerves tarsi bulius šaltoje plynaukštėje: 

— Aš noriu jums pasiūlyti galimybę, - ilga tyla. Galiausiai 
Abelardas paklausė, kokia tai galimybė. Jis ištarė žodį „gali- 
mybė“ nerimtu, pašaipiu tonu, jau kaip indų nurinkėjas, nu- 
nešantis vyriškio išėdas. 

— Galimybė yra didžiulė. Maloni tinkamam žmogui. Aš ma- 
nau, kad jūs kaip tik tas žmogus, - vėl ilga tyla. Abelardas pa- 
baigė viskį, pirštas krustelėjo, ir išsyk atsirado antras stiklas. 
Vyras vėl prisidegė cigaretę ir pro jo ištemptas lūpas išplaukė 
"virpantys dūmų ratilai. 

- Ši galimybė, — porino jis, — reikalauja vieno ar kelių pa- 

prastų veiksmų. Kartkartėm į „Melsvąji balandį“ aš tau atne- 
šiu tokį paketėlį ir paliksiu ant tuščios kėdės, po staltiese. Kai 
tu nurinkinėsi indus, aš tau pasakysiu keletą žodžių, pavyzdžiui, 
„baltas Buick su rožiniu, kabančiu ant veidrodėlio“. Tu pasikiši 
paketėlį po nešvariais indais ir eisi virtuvės link. Aš pastebėjau 
šonines duris, vedančias į lauką prie šiukšlių konteinerių, kur 
rūko padavėjai. Iš čia, pasukus už kampo, labai lengva patekti 
į automobilių stovėjimo aikštelę. 

Žodis „rūko“ nukreipė vyro pirštus marškinių kišenėn. 

— Koridoriuj tu išimsi paketėlį iš savo vežimėlio ir išeisi pro 
šonines duris. Pasakysi, kad eini parūkyti, jei kas paklaustų. 
Bet visa tai vyksta labai greitai: niekas net nežvilgtels į tave. 
Stovėjimo aikštelėje tu peržvelgi mašinas ir padedi paketą ant 
galinės baltojo Buick su rožiniu sėdynės. Ar bet kurios kitos 
mašinos, kurią būsiu tau nurodęs. Buick gali būti ir Chevrolet 
ar De Soto. Gali nebūti rožinio. Per metus gali pasitaikyti nuo 
dešimties iki šimto paketėlių. Kiekvieno mėnesio pirmąją die- 
ną aš tau paliksiu štai tokį po savo lėkšte. 

Vyriškis vos vos atgniaužė kairįjį delną ir prieblandoje Abe- 
lardas pamatė susuktą banknotą. Iš pradžių jis pamanė, kad tai 
dešimtinė, po to šimtinė, bet, geriau įsižiūrėjęs, pamatė tūks- 
tantinę. Tūkstančio dolerių banknotas. Svilinantis raudonis už- 
liejo jo dešinįjį skruostą, tą, arčiausiai pinigų. 

Pirmasis paketėlis pasirodė po keturių dienų. Pinigai sudarė 
šiokių tokių keblumų. Toks milžiniškas banknotas negalėjo bū- 
ti tikras. Tai buvo sunkiai suvokiamas, beprotiškos vertės daly- 
kas, kurio negalėjai niekam rodyt ar kur nors išleisti. Jis nusi- 
pirko dėželę šelako ir mažą teptukėlį, pirmąjį banknotą sulen- 
kė išilgai, ištepė šelaku, atvėrė žaliojo akordeono bosų galą ir 
įklijavo jį į vidinę klosčių pusę. Ten visiškai nieko nesimatė, 
neįmanoma buvo atrasti, nebent žinančiojo paslaptį pirštai ga- 
lėtų apčiuopti, neįmanoma pastebėti, net jei kas nors nuimtų 
galus ir bandytų pažvelgti vidun. Vyriškis, nešinas savo paketė-- 

liais 1r tūkstančio dolerių banknotais, lankėsi „„Melsvajame ba- 
landyje“ metus ir du mėnesius. Po to jis nebepasirodė. 


Sprogstantis kostiumas 


Abelardas dar keletą kartų buvo nuėjęs į barą kitapus gatvės, 
tačiau vyriškio ten nebuvo. Jis paklausė barmeno, ar šis neži- 
no, kada tas vyras sugrįš. Pastarasis sušnibždėjo, kad geriau to- 
kių dalykų neklausinėti. Jis pats nieko nežinąs, bet buvo girdė- 
jęs, kad kažkam baltoje dėžėje atsiuntė naujutėlį dailų pilkos 
ryklio odos kostiumą, kai tas žmogus jį užsivilko, jo kūno šilu- 
ma suaktyvino lakias chemines medžiagas, paslėptas siūlėse, ir 
kostiumas susprogo, 0 žmogus drauge su juo. 

Žaliojo akordeono klostėse buvo keturiolika tūkstančio do- 
lerių vertės banknotų. 


Vyriausias sūnus 


1945-aisiais jiems pranešė apie Kresčensijaus mirtį, buvo per- 
duotas kažkokio leitenanto laiškas, kuris prasidėjo taip: „Aš 
susitikau Kriską, kaip jį visi vadino, vos keletą dienų prieš jo 
mirtį...“. Tik dabar jie sužinojo, kad jis mirė ne nuo kulkų. Jo 
mirties priežastimi tapo šlako blokų siena, kuri sugriuvo ir pri- 
spaudė jį, kai jis į ją spyrė. Jis šoko džiazą su kitu kareiviu ir, 
apsisukęs lyg viesulas, staiga spyrė sienon, kuri to smūgio 
neatlaikė. Adina pakabino ant lango auksinę žvaigždę. 


Šypsena 


Du sūnūs, Krisas ir Beibis, beveik suaugę ir tapę piktybiškais 
akiplėšomis, kiekvieną savaitgalį grodavo su Abelardu. 

Abelardas atgrodavo pirmąją dalį, po to dažnai eidavo į ba- 
rus ir klubus gerti Buldogo alaus, klausytis Padilos seserų bal- 
sų, skambančių iš sinfonola, palikdamas savo sūnus groti liku- 
sią nakties dalį. (Adina visad po ranka turėdavo menudo', ašt- 
rios žarnokų sriubos, jo pagirioms.) Kai tik jis palikdavo juos 
vienus, jų muzikavimas pakisdavo: jie grodavo trumpesnę, 
staccato, muziką, tarsi baksnotų peiliu. Vyresnieji šokėjai skun- 
dėsi negalį normaliai šokti pagal sūnų grojamą muziką ir jos 
greitesnį taktą, kapotą ritmą, kuris esą trukdo, bet jaunimas 
juos mėgo, šaukė ir šypsojosi jiems, ypač Krisui, Viva tu musi- 
ca", kaijis lipdavo scenon su savo raudonu švarku, Beibis su 
juodu švarku ir baltu apvadu ant atlapų. Po to, dideliam Adi- 
nos širdies skausmui (dėl to ji kaltino Abelardą ir šeštadienio 
vakarais lengvai uždirbamus pinigus), juos abu išmetė iš mo- 
kyklos. 

Kokia prasmė? Visi keliai vis vien niekur nevedė! Andale!““ 

Spuogai nusėjo Kriso veidą, kuris vis labiau rimtėjo, kai vai- 
kinas bandydavo įsidarbinti, o jam nepavykdavo. Iš savaitgalio 
muzikos nepragyventų net viščiukas. Jam patiko madingi marš- 
kiniai ir rankiniai laikrodžiai, auksinės grandinėlės. Jo užmojis 
buvo turėti un carro nuevo". Jis užsiaugino ūsus, kai tik jie 
pradėjo želti, kad atitrauktų dėmesį nuo spuogų ir atrodytų 
vyresnis. Jo juodi ūsai buvo nusvirę žemyn. Jis nešiojo tamsius 
akinius ir susidėjo su gauja cholos“'"", ypač jį traukė chuliga- 
nas, pravarde „Venas“, su juodu apgamu ant kairiosios šner- 
vės, kuris kišdavo pinigus į baltąjį Buick nusitrynusiais velveti- 
niais apmušalais, o jo tėvas, anot žmonių apkalbų, Pakas Ro- 


“ Menudo - žarnų (isp.). 

“ Viva tu mūsica! - Tegyvuoja tavo muzika! (isp.) 
“" Andale! - Koks skirtumas, kuriuo eisi! (isp.) 
* Un carro nuevo - naują vežimą (isp.). 


Cholos —- metisų (isp.). 

belas, kaip ir visa Robelo giminė, buvo susijęs su narcotrafican- 
tes . Po metų ar kelerių Krisas jau turėjo nuosavą mašiną, padė- 
vėtą Chevrolet, perdažytą sidabro spalva, su išpaišytomis lieps- 
nomis, laižančiomis automobilio šonus, o ant kėbulo puikavosi 
jo, grojančio akordeonu ir apsupto liepsnojančiu ratu, portre- 
tas. Senutės kalbėdavo, kad tai pranašauja jo kelionę pragaran. 

Beibis, regis, kentėjo. Viskas jį veikdavo —- apdegusio medžio 
kvapas, griaustinis ir kruša, besišnibždančios merginos, Žvaigž- 
dės formos spindintis randas ant jo kaktos. Senutės kalbėjo, kad 
vaikino galvoje yra plieninė plokštelė. Abelardas šaukdavo: 

— Pamiršk visa, mes šį vakarą turim groti šokiuose. Tu sėdi čia 
lyg būtum palaidojęs geriausią draugą. Matai, kaip Krisas visuo- 
met šypsosi? Žmonėms patinka matyti tave geros nuotaikos. 

Adina uždėdavo savo ranką jam ant kaktos ir jaudindavosi, 
ar tik karštas sūnaus kraujas nevirina smegenų. Bet jis kūrė 
pirmąsias dainas, grumdamasis su žodžiais ir muzika. Viskas 
turėjo būti amerikietiškai. 


Paslaugusis Felidos mokytojas 


Misterio Moro balsas skambėjo monotoniškai, per papildomus 
matematikos užsiėmimus jis aiškino topologines vertikales. Fe- 
lida sėdėjo nunarinusi galvą, jausdama jo žvilgsnį. Aiškinda- 
mas šią temą, jis vaikštinėjo tarp eilių pirmyn ir atgal. 

— Pavadinkime klasės priekį linija AB, o klasės galą - CD, jei 
aš einu BD, 0 po to einu įstrižai į A, gausim porinį ar neporinį 
vertikalių skaičių ten, kur sustosiu? Rankos? - atsakymų nebu- 
vo. Dabar jis ėjo tarp eilių, kur sėdėjo ji, lėtindamas žingsnį ir 
sustodamas prie jos suolo. Ji galėjo užuosti vilnos ir kreidos 
kvapą, akies krašteliu pamatė dulkėtus, rudus batus. 


" Narcotraficantes - narkotikų kontrabandininkais (isp.). 

— Felida. 

Ji nežinojo. 

— Porinį? 

— Žinoma, kad taip, bet, manau, tu atspėjai atsakymą. Gal 
galėtum nueiti prie lentos ir nubraižyti diagramą? 

Skambutis, deja, nesuskambės! Ji nuėjo prie lentos, paėmė 
kreidą. Ką jis sakė? Kur jis ėjo? Klasės priekiu. Ji nubrėžė ho- 
rizontalią liniją. Po to pirmyn tarpu tarp jų. Po to tarpu eilės, 
kurioj sėdėjo ji. 

Jis nusijuokė: 

— Aš sakiau, jei aš eičiau įstrižai į A. Aš nėjau įstrižai į A, 
kadangi aš negaliu vaikščioti suolais. Žiūrėk. 

Ir vėl šalia, ima kreidą iš jos rankų, jo šalti kreiduoti pirštai 
liečia jos pirštus. Jis pasakė labai švelniai, ne pašnibždomis, 
bet tyliu balsu: 

— Sugrįžk čia po pamokų kelioms minutėms. Noriu su tavimi 
pasikalbėti. 

Jis pakėlė balsą, nutrynė jos linijas ir nubrėžė savąsias. Ji 
sugrįžo į suolą nieko nejausdama. Ničnieko. 

Kai ji trečią valandą įėjo klasėn, jis stovėjo prie lango ir Žiū- 
rėjo į važiuojančius mokyklos autobusus. 

— Ar Žinai, kiek metų aš dirbu šį darbą? Devyniolika. Ketu- 
riolika iš jų čia, Hornete. Atvykau čia iš Masačūsetso. Svajojau 
gyventi pietvakariuose. Maniau, kad viskas bus kitaip. Reikia 
užsidirbti maistui. Dėstyti, 1 dar Teksase, Jėzau Kristau! Po 
kelerių metų jau būni per daug įsivažiavęs ir negali visko mesti. 
Štai aš ir esu čia. O tu esi ten. Ateik čia, - jis pasitraukė į šoną 
nuo lango. 

Ir vel tas pats - jo šalti kreiduoti pirštai slinko jos kaklu, įsi- 
skverbė į plaukus, glostydami ją prieš plauką, 0 to ji negalėjo 
pakęsti, paskui užsitempė ją ant savęs, jo kaulėtos rankos susi- 
rado jos krūtis, lietė jas, po to nusėlino jos šonkauliais iki lie- 

mens, klubų, palindo po sijonu, šaltas kreiduotas pirštas ėmė 
raustis po jos kelnaičių guma, ir įsiveržė į ją, jis pats tuo tarpu 
prisispaudė prie jos šlaunies. Staiga jis atšoko, koridoriuje iš- 
girdęs kažkieno juoką ir aukštakulnių batelių kaukšėjimą, kaž- 
kokia mokytoja praėjo pro šalį. Ji pagalvojo, kad tai galėjo būti 
jo žmona, misis Mor, kuri dėstė spausdinimą ir biznio mate- 
matiką. 

— Paklausyk, - sumurmėjo jis, - ji išvyksta į susitikimą Osti- 
ne. Noriu, kad ateitum į namus. Ryt apie penktą. Žiūrėk, ką 
turiu, - jis išsitraukė kažką iš kišenės, popierėlį, išlankstė jį, 
parodė. Penkių dolerių banknotas. 

— Čia tau. Tu gali už tai man pagroti savo akordeonu, - jis 
vos vos šyptelėjo. 

Viskas prasidėjo nuo akordeono. Ji prieš metus lankėsi jo 
kontoroje, nes jis buvo mokyklos tarybos narys ir trečiadienio 
popietę priiminėdavo interesantus. Ji papasakojo jam, kad no- 
ri tapti muzikante, bet didžiausia kliūtis yra jos tėvas, garsus, 
gerai žinomas akordeonistas, ir jos broliai, kurie taip pat groja, 
jais visame slėnyje žavisi, juos visur kviečiasi pagroti, O jos nie- 
kas nepastebi, netgi šeimoje. Jos tėvas griežtai nusistatęs prieš 
muzikuojančias moteris, nebent jos dainuotų. Viskas gerai, jei 
jos tik dainuoja. Bet ji dainavo visą savo gyvenimą, o jis niekad 
to nepastebėjo. Ji savarankiškai išmoko groti akordeonu, bet 
labai nepasitiki savo jėgom. Ji jau moka trisdešimt rancheras. 
Ką jai daryti? 

— Tokia graži mergaitė kaip tu neturėtų rūpintis savo karje- 
ra, - pasakė misteris Moras. - Bet aš norėčiau išgirsti tave gro- 
jančią. Galbūt aš galėsiu tau ką nors pasiūlyti. Kažkada svajo- 
jau groti klasikine tūba, - jis dukart lėtai patapšnojo jai ranką, 
jo pirštų galiukai vos vos ganėsi jos rankų pūke, ir virpulys nu- 
bėgo Felidos kūnu. 

Nusikaltėlė dukra pabėga 


Kai nuraudusį sekmadienio vakarą jis pabudo iš popietinio mie- 
go, keletą savaičių prieš Felidos guinceanera, karavane nebuvo 
nė gyvos dvasios. Abelardas šliūkštelėjo sau ant veido vandens, 
tapšnodamas nusausino, ant slėpsnų užsibarstė talko miltelių, 
veidą, kaklą, pečius ir pilvą išsitrynė „Jūros Brizu“. Po to sekė 
kruopštus tvarkymasis ir išsipurškimas laku. Išlygintos kelnės, 
naujos kojinės iš kažkokio lygaus tarsi šilkas audinio , balti marš- 
kiniai ir šviesiai mėlynas kaklaraištis, prie jo priderintas toks 
pat šviesiai mėlynas sintetinis švarkas. Galiausiai nublizginti ba- 
tai. Veidrodyje - gerai atrodančio ir sveiko žmogaus atvaizdas. 
Jis nuėjo išsitraukti žaliąjį akordeoną, kadangi šį vakarą grojo 
Brunui, vyrui, kuris dievino liūdną ir kimią senojo instrumento 
raudą. Sieninėje spintoje jo nebuvo, nebuvo nei po lova, nei 
svetainėje, nei virtuvėje. Širdis ėmė daužytis iš baimės. Jis įlėkė 
sūnų kambarin ir vieną akimirką pamanė, kad jau surado, bet 
tai buvo tik senas itališkas Luna Nuova, kurį prieš daugelį me- 
tų padovanojo Beibiui. Vienas tų niekšelių išsitempė jo žaliąjį 
akordeoną, o jis nebeturėjo laiko lakstyti po visą miestą ir ieš- 
koti šių mažųjų vagišių. Galiausiai buvo priverstas pasiimti Ma- 
Jestic, bet jo skambesys netiko tai muzikai, ir jis grojo taip pik- 
tai ir smarkiai, kad net nulaužė liežuvėlį, o mygtukai užsikirto. 

Gerokai po vidurnakčio grįžo namo nusigėręs ir vis dar įtū- 
žęs, bet žaliasis akordeonas lyg niekur nieko stovėjo ant sieni- 
nės spintos lentynos. Jis atidarė instrumentą, jo pirštai sulindo 
ir iščiupinėjo klosčių vidų. Pinigai buvo nepaliesti. Išgąsčio ban- 
gos peraugo į įsiūtį. Jis įsiveržė sūnų kambarin, pasiruošęs ap- 
kaltinti juos ir sudraskyti. Lovos buvo tuščios. Tai nesuvokia- 
ma, vadinasi, jį buvo pasiėmusi Adina. 

— Kelkis! 

— Kas atsitiko? — paklausė ji drebėdama iš išgąsčio, visiškai 
išsibudindama ir bandydama suvokti pavojų. 

— Kodėl tu buvai paėmus žaliąjį akordeoną? Kur tu ėjai? 

— Aš? Akordeoną? Aš nieko neėmiau. Tu išsikraustei iš proto! 

Jis užsimojo, tarsi norėdamas atgalia ranka trenkti jai vei- 
dan, ir paliko įsikniaubusią į pagalvę, raudančią. „Ak, dabar 
viskas išaiškėjo! - pagalvojo ji. - Žiaurus žmogus!“ Jis tuo tar- 
pu nuėjo virtuvėn, atsidarė šaldytuvą, apgraibomis ieškoda- 
mas ledinio vandens. Pagalvojo: „Felida!“ ir nubėgęs ėmė bels- 
ti į Jos duris. Jį šokiravo iš anapus pasipylusi pasiteisinimų 
lavina: 

— TAIP, AŠ JĮ BUVAU PAĖMUSI. Mane pakvietė pagroti 
mokytojui! — buvo jau per vėlu sakyti tiesą. Nes ji net nespėjo 
atidaryti dėžės, kai mokytojas jau buvo ant jos, spaudė ją į dul- 
kėtą kilimą, ji matė iš po įdubusios sofos kyšančias spyruokles. 

— Net didžiausias nusikaltėlis nekalbėtų taip su savo tėvu! Tu 
tėški man į veidą tokius įžūlius pareiškimus! - įsiūtis užgožė 
viską. Jis jautė viduje skambančius audringus akordus, lyg be- 
pročiai jo žarnose muštų timpaną. Jis rėkė: 

— Moteris negali groti akordeonu. Tai vyriškas instrumentas. 
Jokie muzikantai niekuomet negros kartu su moterimi, niekas 
tavęs nepriims, nes tavo balsas nėra pakankamai stiprus. Tavo 
bjaurus charakteris, tu esi nepaklusni, tu neturi jokios ateities 
muzikos pasaulyje, - jis beveik raudojo. - Po to, kai mes keti- 
nom išleisti šitiek pinigų tavo guinceaAera, — ir nesiliovė tol, 
kol atėjo Beibis, nuramino jį, ir pagaliau antrą valandą nakties 
įsiviešpatavo ramybė. Krisas vis dar bastėsi kažkur naktyje, vai- 
ravo savo taksi (jis dažnai dirbdavo visą naktį), pristatydamas į 
bazę girtus kareivius. 

Labai ankstų rytą Adina išgirdo trinktelint duris. Sugirgždėjo 
lauko laipteliai. Pro langą matėsi tamsus lyg pajuodavęs sidab- 
ras menulio kontūras. Gili ir grėsminga tyla. Abelardas tankiai 
šnopavo jos pašonėje. Ji lengvai pirštų galiukais palietė savo 
skruostą. Kur jis galėjo suduoti jai, kur jis beveik sudavė? Po 

kelių minučių ji atsikėlė ir nuėjo virtuvėn, po basomis kojomis 
pajuto smėlį, ne, tai buvo cukrus. Visos grindys nubarstytos cuk- 
rumi ir druska. Išgirdo šnypščiant dujas dar prieš užuosdama 
jas. Dios, jie galėjo numirti! Ji užsuko dujų čiaupus, pro kuriuos 
kambarin tekėjo nuodai, žiaukčiodama ir kosėdama nuo smar- 
vės atidarė duris. Vilkėdama naktiniais stovėjo ant slenksčio ir 
žvelgė į purviną, šlapią gatvę. Kažkur giedojo gaidys, gaidys pa- 
mišėlis. Gatvė buvo visiškai tuščia. Betė-Felida pabėgo. 

Drebėdama ji sugrįžo virtuvėn ir ant stalo išvydo žaliąjį akor- 
deoną. Iš jo klosčių kyšojo peilis. Tai buvo tarsi perspėjimas, — 
duktė norinti peiliu perverti tėvui širdį. 

— Niekuomet nebeminėk jos šiuose namuose, - sumurmėjo 
Abelardas verkdamas. —- Aš neturiu dukters. 

Prieš prabildamas jis vis dėlto ištraukė peilį iš instrumento ir 
atidžiai apžiūrėjo klostes, ar nepamatys dar kokių nors įpjovi- 
mų ar perrėžimų, ir visą popietę praleido užsirakinęs, taisyda- 
mas instrumentą. Jis užklijavo ploną kiaulės odos lopinėlį iš 
vidaus, 0 iš išorės uždėjo storą apsauginę odą, kad akordeonas 
išlaikytų elastingumą. 


Likę sūnūs 


Pasibaigė karas, slinko minutės, valandos, savaitės ir metai, o 
iš dukters nebuvo jokios žinios. Adina tapo labai religinga 
(„Viešpatie, aš negaliu pakelti šitos naštos viena“ ). Ji vaikščio- 
davo kartu su Lykais, belsdamasi į duris, įtikinėdama kitus tap- 
ti Jehovos liudytojais. Krisas ir Beibis tebegrojo su Abelardu, 
bet tarp jų atsirado priešiškumas, jie ėmė nemėgti vieni kitų 
muzikos. O iš savaitgaliais uždirbtų pinigų darėsi neįmanoma 
išgyventi. Liaudies muzika nebuvo jau tokia populiari, dabar 
žmonės klausėsi vien svingo ir bigbendų. 

Maždaug apie1950-uosius, kai Beibis buvo dvidešimt trejų 
ar ketverių, galvon jam šovė auginti ankštinius pipirus ir užsi- 
imti kažkokiais atavizmais, kuriuos skatino pagarba žemdirbiui. 
Tą pagarbą, naudodami įkvepiančią retoriką, propagavo po ka- 
rO į Šį rajoną atsibastę profsąjungos nariai ir jo paties mintys 
apie nepažįstamą protėvį, kurį jis tikėjo buvus didvyriu. Suma- 
nymas buvo miglotas. Jis turėjo nuomotis žemę, turėjo mokytis 
auginti ankštinius pipirus pas žemės ūkio eksperimentinės sto- 
ties agentą, anglą, kuris vertė jį specializuotis ir sodinti stam- 
biavaisę kultūrą, pavadintą S-394, išvestą Teksaso universitete, 
O ne senuosius vietinius ankštinius —- /a bisagra - kuriuos dėl 
kreivos jų formos vadino lankstais. Tręšimas cheminėmis trą- 
šomis griežtai nustatytu laiku ir laukų drėkinimas buvo svar- 
biausios procedūros. Jam tai pasirodė nuobodu, jis prarado su- 
sidomėjimą, vos augalai pradėjo augti. Ankštpipirių auginimą 
jis įsivaizdavo (bent jau taip girdėjo vyresnius vyrus pasako- 
jant) kaip sudėtingą kryžminimo procesą, kad augalai taptų at- 
sparūs sausroms ir įgautų ypatingą skonį, įsivaizdavo tai kaip 
meistrišką oro spėjimą, kaip dirvos šilumos matavimą, kaip mal- 
dą ir likimą. Jis galvojo, kad norėtų perprasti tuos dalykus, no- 
rėtų būti viso to dalimi, bet tik suprato, kad neturi jokio talen- 
to žemės darbams. 

Ko! Beibis turėjo žemės, ji traukė Abelardą, ir šis, kai tik 
galėdavo ištrūkti, ateidavo pasižiūrėti, kaip auga derlius, tru- 
putį šnektelti - paskutiniu metu vis dažniau apie savo prabė- 
gusį gyvenimą. 

Jo nuskendęs tėvas mėgdavo groti gitara: džyn, džyn, džyn. 

— Taigi šeimoje buvo šiek tiek muzikuojama, - pasakojo Abe- 
lardas, sėsdamasis ant raudonos dirvos ežios gale, traukdamas 
cigaretės dūmą ir stebėdamas vandenį, srovele sruvenantį į grio- 
vį. Jis pasakojo tą muziką buvus niekam vertą ir sunkią, nuo jos 
užguldavo ausys, galiausiai atėjo jis, Abelardas, ir pritrenkė vi- 
sus savo fantastišku grojimu. 

Aš išmokau groti laukuose iš Narcisko. Narciskas Martine- 
zas, el Huracūn del Valle, pradėjo groti ją, pradėjo groti con- 
Junto muziką. Klausyk, prieš Antrąjį pasaulinį karą juk iš tik- 
rųjų nieko tokio nebuvo, paprasčiausiai vaikinai visi drauge 
grodavo visą tą meksikietišką šlamštą, mariachi... Po to atsi- 
rado Narciskas, po jo - aš, ir ganėtinai greitai, po karo, buvo 
jau keturi ar penki geri conjuntos - aš, Narciskas, Pedras Aja- 
la, Chosė Rodrigesas, Santjagas Jimenezas, Jėzus Kasijanas. 
Man patiko ta muzika. Iš pradžių tai tebuvo mažytis vienaei- 
lis akordeonas, galbūt dar koks nors po ranka pakliuvęs in- 
strumentas; po to mes gavome dvieilius ir prijungėme bajo 
sexto, ir vien šie du instrumentai sugrojo daug geros šokių mu- 
zikos. Aš grojau drauge su tokiu vyru, mes jį vadinom Čaru, 
kadangi Stetson akordeonas visuomet pūpsojo ant jo krūti- 
nės, jis grojo bajo sexto su manimi dar prieš gimstant Kres- 
čensijui, vargšui Čenčui, vyresnis už mane, labai griežto bū- 
do. Ką gi, jis nesugebėjo pajausti muzikos, kurią aš bandžiau 
groti, ir mes išsiskyrėme, mat tuo metu aš nemažai gėriau. 
Tada įsigijau tololoche - ay Dios, kaip nuostabiai dera šio in- 
strumento garsas prie akordeono. 

— Man labiau patiktų bosinė gitara. Priverčia juos šokti. Būg- 
nai taip pat išjudina šokiui. 

— Taip, dabar jaunimas tyčiojasi iš mūsų grojimo, bet jūs tu- 
rėtumėt prisiminti, ką mūsų muzika reiškė tuomet, iš kur ji ki- 
lo. Ji kilo iš vargšų žmonių, kurie neturėjo pinigų ištaigingiems 
būgnams ar elektriniams instrumentams - net jei jie ir būtų 
buvę tuomet išrasti, be elektros jais nepagrotum. O kas turėjo 
elektrą trisdešimtaisiais? Taigi mes grojome kaire ranka, gro- 
jome bosais, ir tai mums atstojo bosinę gitarą. Narciskas pasa- 
kė: conjunto era pa' la gente pobre“, ir jis žinojo, ką sako. Jis 


"El Huracūn del Valle - slėnio uraganas (isp.). 
" Conjunto era pa' la gente pobre - ansambliai yra vargšams (isp.). 

žinojo, ką reiškia būti vargšu: jis vairavo sunkvežimį ir beveik 
visą gyvenimą praleido dirbdamas laukuose. Štai kur gimė mu- 
zika - laukuose. Ir, be abejo, tu Žinai, kad daugelis iš aukšto 
žvelgė į conjunto, pavyzdžiui, tavo mama. 

— Ne, - atsakė jis, kai Beibis paklausė, ar jam niekad nekilo 
noras paimti į rankas klavišinį akordeoną su grėsminga klavišų 
eile, stirksančia tarsi kokie dantys. Tai kvėpuojantis ir dantis 
turintis instrumentas, žmogaus plaštaką jis paverčia mažu try- 
piančiu gyvulėliu. 

Beibis peržvelgė ankštpipirių eiles, išlinkusias pirmąsias ankš- 
teles, susirietusias po lapais, ir baltus žiedus, kurie viliojo bites. 
Kodėl senis tiek daug tauškia? 

— Dabar ši muzika populiaresnė, mūsų muzika, ir žinot, ko- 
dėl? Tėjanos išpopuliarino ją medvilnės laukuose, visoje šaly- 
je, iki pat burokų laukų Oregone ir visur kitur: si, jie šoko 
šeštadienio vakarais, nes tai buvo galbūt vienintelis šansas iš- 
tiesti nuo darbo sulinkusias nugaras. Aš gerai pamenu tuos 
šokius. Mes grodavome paeiliui. Dauguma mūsų irgi dirbda- 
vo visą savaitę laukuose. Ant burnos ir nosies reikėdavo užsi- 
rišti raištį, tiek daug būdavo dulkių - šokėjai šokdami jų su- 
keldavo kamuolius. Narciskas sukūrė apie tas dulkes polką 
La Polvareda. Aš turiu seną jos įrašą: jūs girdėjot. Akordeo- 
nas buvo tarsi prigimtas - geras draugelis. Nesunkus ir mažas, 
patogus nešiotis, groja lengvai ir garsiai, ir bosais galima iš- 
gauti tiek ritmą, tiek melodiją. Tereikia akordeono, daugiau 
nieko - ir štai jums šokiai. Tai pats tinkamiausias instrumen- 
tas šokiams visame pasaulyje, geresnis net už žmogaus balsą. 
Šita muzika, šis instrumentas — jūsų motina, - jis nusispjovė, 
— jūsų motina nori jus padaryti bolillo, anglų subinę laižan- 
čiais mėgdžiotojais. Jūs niekad nebūsite vieni iš jų. Jūs nega- 
lite. Išmokit kad ir milijoną amerikietiškų žodžių, na ir kas. 
Jie vis tiek spirs jums veidan savo didelėmis prakaituotomis 
kojomis. 


E. ANNIE PROULX m AKORDEONO NUSIKALTIMAI 167 


Jis sučiupo dešinę Beibio ranką ir ištiesė savąją prakaituotą — 
ruda oda standžiai dengė raumenis. Oda buvo tokia ruda lyg 
nudažyta stipria arbata. 

— Bet nesitikėkit pragyventi iš muzikos, grodami akordeonu. 
Tai neįmanoma net grojant vien amerikietišką muziką. Tai ma- 
no gyvenimo tragedija, - jis ištiesė savo delnus, - jo pirštai bu- 
vo išsiklaipę. 

Sūnus Beibis, tas pasivėlinęs ankštinių augintojas dieną ir 
akordeonistas naktį, plaukė pasroviui. Savaitgaliais drauge su 
Krisu jie grodavo šokiuose, dažniausiai rancheras ir polkas. Jie 
dainavo klasikiniu dvibalsiu duetu, primera y segunda', Beibio 
balsas — ausį rėžiantis tenoras sklęsdamas pasiekdavo virpantį 
ir svilinantį falsetto, tuo tarpu stipriai nosinis Kriso balsas skam- 
bėjimui suteikdavo tvirtumo ir sodrumo. Jų aukso dienos buvo 
rugpjūtį, ypač per El Dia de la Raza“ . Jie atsiskyrė nuo Abelar- 
do, nes aplink buvo tiek daug šokėjų, jog groti trise vienoj vie- 
toj tebūtų laiko gaišimas. Šokiai išsekindavo, - grojimo įtam- 
pa, prožektoriai, prakaitas, karštis ir troškulys, garsas tarsi pil- 
tų lietus, ir visad prie stalelio Kriso laukiantys chuliganai. Jau- 
nimėlis prapliupdavo el grito'': „ė hė hei!“, kai scenon išeida- 
vo dainuoti Krisas. 

Nors daugelis pasinešė į bigbendų atliekamą muziką, keistą 
džiazo, rumbos ir svingo hibridą, mieliau klausydamiesi „Mari- 
huanos bugio“, lotyniškos Los Andželo melodijos negu La Bar- 
ca de Oro, šiaip ar taip, jie turėjo savo auditoriją, kuri vertino 
jų grojamą muziką. Šie nauji klausytojai, - dauguma jų Korė- 
jos karo veteranai ir universitetų studentai, - priimdavo con- 
junto, ši muzika buvo skirta ne šokiui, o klausymuisi. Ji turėjo 
gilesnę prasmę. 


"Primera y segunda - pirmu ir antru balsais (isp.). 
“ El Dia de la Raza - Kolumbo, arba Amerikos atradimo, šventę (isp.). 
"El grito - riksmu, šauksmu (isp.). 

— Jie klausosi ne dėl to, kad mes gerai grojam, - kalbėjo Kri- 
sas, — nOrs mes ir grojam gerai, bet dėl to, kad esame jų. Jiems 
svarbu ne tik šokinėti purve iki nukritimo. 

Bet zūtsjuteriai nušvilpė juos nuo scenos - jie kraustėsi iš 
proto dėl meksikietiškos - lotyniškos muzikos, musica tropi- 
cal", karšto, grakštaus svingo. 

Krisas nuolat įsiveldavo į nemalonumus, tad grodamas slėp- 
davosi už Beibio, kadangi jo vis kas nors ieškodavo. Jis nuolat 
linksmindavosi su kieno nors moterimi automobilių aikštelėje 
ir, pasibaigus pertraukai, labai dažnai nebesugrįždavo, tad Bei- 
biui tekdavo pradėti be jo - jis priprato groti vienas ir vis daž- 
niau atlikdavo vieną ar kelias savo kūrybos dainas. „Tavo senas 
sunkvežimis ir mano naujas automobilis“, kuri buvo visiems 
gerai žinoma, ir „Aš niekuomet nežinojau apie lauko duris“. 

Krisas gėrė. Įsiveldavo į muštynes. Jį tris ar penkis kartus 
areštavo. Kalėjime arba pakeliui į ten jį sumušdavo. Visokios 
istorijos apie jį sklandė. Kad kišenėj nešiojasi pistoletą. Kad 
buvo susijęs su Robelu. Po to jo draugas Veinsas buvo rastas 
užmuštas lazdomis ir įvyniotas į purviną kilimą. 

Būdami tokie sūnūs, kaipgi jie galėjo šiame pasaulyje ko nors 
pasiekti? Krisas dirbo taksistu ir namuose nebūdavo ištisą nak- 
tį, ir taip naktis po nakties, nesvarbu, dirbo jis ar ne. Pusėje 
koncertų, kai jie turėdavo groti abu, jis nepasirodė. 


Atsivertimas 


Pokytis buvo staigus. 1952-aisiais Krisas priėmė iškreiptą Je- 
hovos liudytojų religiją, kad galėtų vesti Loreną Lyk, misionie- 
rių poros, kuri daugelį metų lankydavosi pas Relampagus, be 


"Zoot-suiters - jaunimas, dėvėjęs tokius kostiumus: siauras kelnes ir itin 
ilgus švarkus (angl.). 
" Musica tropical - tropikų muzikos (isp.). 

perstojo tarškėdama „ir Viešpats pasakė“ ir „Jėzus moko mus“, 
dukterį. Krisui buvo dvidešimt ketveri. Misionierių dukra Lo- 
rena, pamaldi išblukusi blondinė stambiu veidu, šnekėjo trum- 
pais, negirdimais žodžiais. Jos tėvai buvo suirzę ir nelaimingi, 
tačiau jie pataikė į savo pačių paspęstus spąstus: jie pamoksla- 
vo apie brolystę (niekad nė nesapnavo, kad tai gali bumerangu 
sugrįžti jiems patiems). Ceremonijos metu jie stovėjo tylūs ir 
nepasirodė puotoje, kurią iškėlė Abelardas ir Adina. Tai išėjo 
tik į gera, nes Abelardas išgėrė tiek, kad įsidrąsinęs rėžė viešą 
kalbą Adinai: 

— Matai, prieš daugelį metų įsitraukei į jų religiją, dabar 
Krisas tą patį daro, taigi jūs esate tos pačios religijos kaip ir 
Senjoras Lykas, ar ne? Tačiau jis laiko save geresniu už jus, 
jis, jo Žmona ir jo dukros triušio akimis. Kas gali būti gero iš 
šių vedybų? 

Krisas nusiskuto ūsus, liepė trumpai nukirpti jam plaukus, 
išsiskyrė su savo senais draugais. Metė rūkyti ir liovėsi gerti, 
dažnai jį matydavo sudėjusį maldai rankas, nulenkusį galvą ir 
tyliai šnibždantį žodžius. 

Vienas dalykas išliko nepakitęs — tai gilus krūtininis juokas. 
Krisas ir Lorena sekmadieniais atvykdavo pasisvečiuoti: Lore- 
na nekalbi, plonytėmis triušio ausimis sėdėdavo ant sofos, žin- 
dydavo kūdikį ir žiūrėdavo Sierso Raubako televizijos laidą. 
„Kokia lenta“, - galvojo Adina. 

Krisas, užtvėręs praėjimą, įsitaisęs ant slenksčio, sūpavo ko- 
ją ant kojos. Į Beibį (kuris vis dar gyveno su tėvais) pažvelgė 
tokiu suktu žvilgsniu, kokiu žiūrėdavo, kai būdavo ką nors pri- 
sidirbęs. 

Beibis paklausė: 

— Ko nori? Kažką jau sumąstei. Turi meilužę ir nori, kad pa- 
sakyčiau Lorenai, jog tau reikia išvykti iš miesto? 

Krisas buvo papilnėjęs, jo nuskustas veidas išsipūtęs, ir, ka- 

dangi jam visad norėjosi cigaretės, jis valgė sausą maistą, kai 
tik galėdavo jo kur nors gauti: bulvių traškučius, mėsainius, už- 
sigerdavo Pepsi. Važiuodamas taksi praalksti, tačiau nejudi. Jo 
priekinė sėdynė braškėjo nuo visokiausių maišelių ir šokoladu- 
kų popierėlių. 

— Tu nesikeiti, vis toks pat nepraustaburnis. Ne, neturiu mei- 
lužės. Tai dėl to, kad nebegaliu ilgiau groti klubuose ir šokiuo- 
se. Tai prieštarauja mano religiniams įsitikinimams ir kompli- 
kuoja santykius su uošviais. Taigi aš persimetu ant vargonų, groju 
mišiose, žinai, himnus. Religinę muziką. Noriu pasakyti, kad 
dabar pažįstu Jėzų ir į jį kreipiu savo muziką. Aš buvau lauki- 
nis, bet stengsiuosi pasitaisyti. Manau, tu ir senis turėsit ginti 
Relampagų vardą. 

Jie išgirdo viduje verkiantį vaiką. 

— Tai tu nedarysi įrašo su mumis? Bet juk sutarta, liko vos 
keli mėnesiai. Jam tai nepatiks. Mes greičiausiai prarasim kon- 
traktą — juk turėjom trim instrumentais atlikti dvi Bernalio 
dainas. 

— Jam teks priprasti, kad mano gyvenimas pasikeitė. 

— Ką gi, daryk, kaip tau išeina. Vis dar važinėjiesi tuo sušiktu 
taksi? 

"Taip, atsakė, jis vis dar važinėja taksi. 

— Turbūt visai neblogas darbas, jei nusipirkai naują turistinį 
autobusiuką? — brolis mostelėjo galva spindinčio smėlio spal- 
vos autobusiuko link. 

— Ką tu nori tuo pasakyti? Nori kažką pasakyti? - Kriso vei- 
das įgavo vėžlio išraišką. 

— Ne, žmogau, nieko. Tik sušiktai nekaltas klausimėlis, ge- 
rai? 

— Negerai. Taigi atsiknisk. 

Dabar jis suprato, kad Krisas apsimetinėja kalbėdamas apie 
Jėzų ir kad čia kažkas velniškai sukta. 

Sūnus palaidūnas 


Ankštpipirių fiasko jau buvo praeity. Po to Beibis neturėjo nė 
menkiausios idėjos, ką veikti toliau, taigi ėmėsi vienadienių dar- 
bų. Savaitgaliais užsidirbdavo grodamas bet ką - mambą, cha 
cha cha, Teks-Meks, polkas, kubietiškus danzones", svingą. Jis 
nusiuntė prašymą norėdamas įsidarbinti autobuso vairuotoju. 
Kartais tai atrodydavo visai puikus darbas: didelis autobusas, graži 
uniforma, grynas oras kada nori, šansas pasidairyti į šimtus gra- 
žių merginų. Autobusų vairuotojai buvo pagarsėję mergišiai. De- 
ja, jis neturėjo šansų. Kompanija samdė vien anglus. Jis nė už ką 
nesugrįžtų mokyklon ir nekentė tų, parvažiuojančių iš koledžo, 
kurie dairydavosi aplink taip, tarsi kažkas smirdėtų, stengdavosi 
kuo labiau sutrumpinti savo vizitą ir nerdavo atgal, nesulaukę, 
kada vėl galės sugrįžti į tą pasaulį, į kurį taip sunkiai pateko, 
nukęsdami už nugarų jiems pasakojamus anekdotus. Beibis pri- 
siminė slaptas savo vaikystės svajones, kaip troško tapti archi- 
tektu, domėdamasis, nuo ko reiktų pradėti, kaip tapti tuo, kurio 
idėjos virsta pastatais. Jis nesigailėjo metęs mokyklą. 

Ant karavano fasado jis nupiešė freską, stengdamasis joje 
pavaizduoti visus didžiuosius senų laikų akordeonistus. Jis pie- 
šė iš tėvo nuotraukų - Abelardas buvo centre, Narciskas Mar- 
tinezas šypsojosi pro jo petį. Bekūnės būtybės — galvos su- 
čiauptomis lūpomis, spindinčiomis akimis kyburiavo ore, kai 
kurios aukštai, tarsi dujų pripildyti oro balionai, kitos nupieš- 
tos apačioje. 

Jis sakytum turėjo imunitetą amžinai meilės galiai, speciali- 
zuodavosi tik trumpalaikiuose susižavėjimuose. Po šių mažų 
išsiskyrimų jis grodavo tarsi apsėstas, vis skubindamas muziką, 
lyg norėtų aplenkti kitus muzikantus. Tuo metu jį traukdavo 
pikti disonansai. Moterys visą laiką sekiojo jį, kuždėdamosi tarp 


" Danzones - šokius (isp.). 

savęs, kad jis turi tam tikrų galių, kad jo kūnas tarsi įkaitusi iš 
anglių ištraukta geležis. 

— Ay, Dios, man nusvilino burną, jis paliko randą ant visos 
priekinės pusės - krūtų ir rankų, pilvo ir šlaunų! 

Prislopintas kikenimas ir klausimai apie dar intymesnes vie- 
teles. Jis būtų galėjęs turėti bet kurią, bet nenorėjo nė vienos. 
Jis labai bijojo prarasti savitvardą, nors to dar nebuvo atsitikę. 
Visi prisiminė, kad vaikystėje jo rankos degte degdavusios. Bu- 
vo kalbama, kad, jei pykčio pagautas jis trenkdavo kam nors, 
nuskriaustojo oda prilipdavo jam prie pirštų. 


Teisingas pasirinkimas 


Po to tarsi keliautojas, ūmai pastebėjęs, kad saulė krypsta va- 
karop ir dienos šviesa susitraukia į vieną ar dvi prieblandos 
valandas, jis nusprendė vesti: staigiai išsirinko pirmą po ranka 
pasitaikiusią moterį - Ritą Sančes, Ostino universiteto absol- 
ventę, mokytoją, kuri buvo užsiėmusi bendruomenine veikla ir 
naująja politika, garsėjo stipria valia, kovojo, kad į pietvakari- 
nę Horneto colonia būtų nutiesti kanalizacijos vamzdžiai. Tas 
rajonas priminė nakties košmarą: dauguma gyventojų čia buvo 
vargšai mojados, kurie rizikuodami perplaukė upę ir dabar ken- 
tėjo nuo keisčiausių ligų - raupsų, buboninio maro, tuberku- 
liozės — ir buvo pasmerkti maitintis ant kelio užmuštais gyvū- 
nais, kuriuos moterys rankiodavo greitkelyje, puldinėdamos tarp 
važiuojančių mašinų ir ieškodamas sutraiškytos mėsos. 

Jis apvaisino ją pirmąją vestuvių naktį ir jo gyvenimas įsiva- 
žiavo į senąsias žmonių giminės pratęsimo, darbo, maisto ga- 
minimo, vaikų ligų ir jų mažų talentų bei galimybių vėžes. Pir- 
mą kartą jis pastebėjo, kad niekuo nesiskiria nuo kitų. Jų duk- 
ra gimė su strėlės smaigalio apgamais slėpsnose, pažastyse ir 
ant kaklo. Kitais metais, tą dieną, kai mirė Stalinas (visuose 

laikraščiuose stambiomis ryškiomis raidėmis buvo parašyta Jo- 
sė Stalin ha muerto), jiems gimė sūnus, kurį jie pavadino Nar- 
cisku - Abelardo jaunystės draugo garbei. Rita pradėjo atsisa- 
kinėti bendruomeninių pareigų - paeiliui išėjo iš visų komite- 
tų. Ją rijo jos vaikai. 

Dėl neaiškios priežasties Beibio muzikiniai sugebėjimai po 
vestuvių nepaprastai išaugo. 

— Tai dėl to, kad tu neeikvoji energijos, ieškodamas, kur jos 
gauti, - pasakė Abelardas. 

Jis dažnai įvairiu paros metu užsukdavo į Beibio namus, mė- 
gaudavosi rytinės kavos puodeliu po lašišos ikrų spalvos debe- 
simis, vaikštinėdavo aplinkui ir kritikuodavo vabalų knibždan- 
čias Ritos baziliko lysves, vakarykštės dienos karščio dvelks- 
mas dar tvyrodavo ore. Už namo jie padarė mažutį patio'. Rita 
pasodino medelį, laistė jį, ir jis jau buvo visai nemažas, kad 
mestų menkutį šešėlį. Jo šaknys kėlė velėną ir vaikai bėgioda- 
mi pro jį užkliuvę nugriūdavo. 

— Tu galėtum būti labai kietas muzikantas. Žymus. Tu turi 
tam visus duomenis. 

— Taip? Ir turėčiau pasikeisti savo vardą kaip Adresas Raba- 
gas į Endį Raselą? Ir Denis Floresas į Čuką Rio? Kaip Ri- 
čardas Valenzuela į Ričį Valensą? Ne, ne, ne. 

Dabar Beibis be jokio pavydo suvokė savo tėvo didybę. Pa- 
matė, koks jis išradingas, suprato jo vietą muzikos istorijoje. 
Kai jie dainuodavo drauge, jis jausdavo, kaip jo balsas apkabi- 
na tėvo balsą — tai sakytum belytė santuoka, lyg dvi versmės 
įsilietų viena į kitą. Kartu jie buvo tokie artimi, kad tokio artu- 
mo net įsimylėjėliai nepatiria - jie kaip dviejų paukščių, skren- 
dančių skirtingame aukštyje, šešėliai, uždengiantys kits kitą, pa- 
liečiantys Žemę toje pačioje vietoje. 

Jis taip pat tvirtai apglėbdavo instrumentą, priglausdamas jį 


" Patio - vidinį kiemą (isp.). 

prie krūtinės, ir akordeono alsavimas valdydavo jo alsavimą, 
rezonansas suvirpindavo kūną. Jis turėjo daugybę akordeonų: 
jie priklysdavo pas jį tarsi benamiai šunys. Visai nepažįstama- 
me mieste kas nors ateidavo į užkulisius, atsinešdavo akordeo- 
ną ir pasiūlydavo jį pirkti, kartais atiduodavo dykai. Grįžtant į 
Teksasą su jais visuomet drauge parkeliaudavo koks nors sveti- 
mas akordeonas. O namuose jis paimdavo jį, grodavo, atskleis- 
damas jo mažytes paslaptis, priglausdavo prie jautrios pasmak- 
rės odos, kad galėtų pastebėti visus plyšius, pro kuriuos ver- 
Žiasi oras, perprasdavo naujojo akordeono skambesį, sužino- 
davo jo slaptas silpnybes, suderindavo jį pagal savo skonį. Abe- 
lardas niekuomet neleido jam groti senu žaliuoju akordeonu. 

— Dvi akys vienoje kaktoje, - taip Žmonės vadino tėvą ir sū- 
nų. Dabar atsirado minios jais besižavinčių gerbėjų, plojančių 
ir plojančių, kad jie pakartotų - aplodismentų bangos duždavo 
viena po kitos ir nurimdavo tik tuomet, kai spindinčiomis nuo 
instrumentų krūtinėmis jie drauge išeidavo scenon, praverda- 
vo burnas ir uždainuodavo: yo soy dueno de mi corazon...“ 


Vore, įkąsk man 


Abelardas miegodamas nieko nejuto. Voras įkando jam, o jis 
lyg niekur nieko miegojo, jo ištinusios kojos džiaugėsi poilsiu. 
Tačiau nubudo ankstyvą rytą blausioje sidabrinėje šviesoje, pra- 
našaujančioje naują dieną, su keista mirties nuojauta. Šalia al- 
savo jo Žmona ir jos kūno šiluma viliojo, bet staiga nugara nu- 
vilnijo šiurpo banga. Kažkas kutendamas ropinėjo jo slėpsno- 
se, jis įkišo ten ranką. Voras įkando dar kartą. Dabar jis pašo- 
ko, nusviesdamas antklodes ir nuklodamas žmoną, vilkinčią iš- 
blukusiais rausvais naktiniais, jos sulenktas kojas ir rankas. Jis 


" Yo soy dueno de me corazėn - aš esu savo širdies Viešpats (isp.). 

išvydo rudą vorą - atsiskyrėlį, sprunkantį paklode, žmonos ko- 
ja Ir neriantį tamson, po lova. 

Jo širdis daužėsi. Perštėjo kaklą, slėpsnas. Jis velniškai norė- 
jo vėl užmigti, patogiai įsitaisyti šalia šiltos žmonos šį sidabrinį 
rytmetį, kuris palengva melsvėjo. 

— Kas? - sumurmėjo Adina. 

— Arana. Voras. Voras įkando man ir nubėgo po lova. 

— Rudasis voras? 

— Tikriausiai, - jis nusisukęs apžiūrinėjo slėpsnas, o jo kvai- 
lai atrodantys ilgi plaukai karojo ant pečių. Jis palietė kaklą. 

— Jis tikriausiai įkando man dukart. Nežinau, kaip tu jį sura- 
si, bet jis čia, po lova. 

Ji nuėjo į virtuvę ir ėmė raustis po kriaukle, ieškodama nuo- 
dų purškiklio. 

— Nedaryk to dabar, atnešk man kavos! - sukomandavo jis — 
Ai, ai! Kad taip nutiktų! - dejavo vilkdamasis drabužius, prieš 
tai juos gerai papurtęs, jei ten netyčia būtų dar koks užklydęs 
voras. 

Sėdėjo ant kėdės ir gėrė kavą. Pradėjo siaubingai pykinti. Jis 
visą dieną vėmė, visą dieną viduriavo žalia, deginančia srove, 
pakilo nežmoniška temperatūra, į nosį lindo vabalus naikinan- 
čio purškiklio kvapas, barškėjo dantys, krėtė šaltis. Jis velniš- 
kai norėjo atsigulti į savo lovą ir užmigti, bet bijojo voro. Vis 
dėlto geriau gulėti ant kušetės, netoli tualeto. Ačiū Dievui, čia 
yra tualetas, ne taip kaip senajame Relampagų name ar dvo- 
kiančiame colonias kvartale, kur žemė tiesiog pūva. Jis džiau- 
gėsi, kad jam nereikia vemiančiam ir raižomais viduriais per 
purvyną lakstyti į namelį lauke. Burzgė autobusai. 

Per pietus žmona iškvietė taksi, kad nuvežtų juos į kliniką. 

— Jie tau duos ko nors, - sumurmėjo ji. 

Jis neturėjo jėgų ginčytis. Klinikoje jie sėdėjo vienas šalia 
kito ant aplaužytų plastmasinių kėdžių. Adina užpildė sudėtin- 
gas formas. Laukiamasis buvo perpildytas: bliaunantys, kosin- 


(p 


UT 
[4 
45 
ainas 


176 


tys vaikai, senutė, kuri vis glostė sau kaktą, lyg norėdama nuvy- 
ti kažkokį skausmą, esantį čia pat paviršiuje, išsekęs berniukas. 
Prigužėjo dar daugiau žmonių, vieni atsišliejo į sieną, kiti tupė- 
jo ar sėdėjo ant grindų. 

— Mums pasisekė, kad mes sėdim ant kėdžių, - pasakė Adi- 
na. Abelardas nieko neatsakė, atrėmė į sieną galvą, tačiau du 
kartus turėjo lėkti tualetan fanerinėmis durimis. Laukiamaja- 
me jie girdėjo jį žiaukčiojant. Kai jis išėjo, jo plaukai išsidraikė, 
ir netgi sirgdamas jis bandė juos tvarkingai sušukuoti. 

Jie laukė dvi valandas. Nors atėjo dar daugiau žmonių, neiš- 
ėjo nė vienas. Galiausiai Adina prasibrovė prie nučiupinėto stik- 
linio langelio ir barbeno į jį tol, kol išlindo sekretorė anglė blyš- 
kiomis, įsiutusiomis akimis. 

— Ar dar ilgai reiks laukti? Mano vyras labai serga. 

— Taip, laukti gali tekti ilgai. Daktaras ligoninėje, susirinki- 
me. Jei jūs, žmonės, užsiregistruotumėte iš anksto, o ne subėg- 
tumėte visi iš karto, jums nereikėtų čia taip spaustis. 

Ji grįžo pas Abelardą. Jos kėdėje sėdėjo moteris kvailomis 
akimis, ant kelių laikė luošą vaiką. Adina pasilenkė prie Abe- 
lardo ir sušnibždėjo: 

— Daktaro nera. Ji sako, gali tekti ilgai laukti. 

— Parvežk mane namo. 

Jis užsimerkęs gulėjo lovoje priešais balbatuojantį televizorių. 
Nepajegė nieko nuryti. Adina pakalbėjo su keletu kaimynų, Ma- 
ruja, sulinkusi ir labai raukšlėta, tačiau vis dar stipri, pasakė: 

— Aš esu pasipiktinusi. Tau reikėjo jį perkelti kitapus upės, 
pas meksikiečių gydytojus. Jie labai geri, jų mandagus elgesys 
iš karto pagerina ligonio savijautą. Tau nereikia sėdėti ir laukti 
tūkstantį metų. O geriausia tai, kad už viską jiems sumoki dvi- 
dešimt dolerių, tuo tarpu klinikoje - aštuoniasdešimt. Pirkda- 
mas vaistus, tuos pačius vaistus, šitoje pusėje (toks pats įpaka- 
vimas, viskas), moki šimtą dolerių, o ten tokie patys kainuoja 
šešis. Mano sūnaus žmona mane pamokė. Mes visi keliamės per 

upę, kai susergame, ir aš tau patariu jį tučtuojau gabenti ten. 

Ir Mara, kuri dirbo vykdomajame bendruomenės komitete, 
baigusi universitetą, vilkinti ilgais sijonais, kurie jai vis pinda- 
vosi apie kojas ir prisiverdavo tarp durų, basnirčia įsispyrusi į 
sandalus, iš kurių kyšojo pageltę, nelakuoti nagai, taip pat pa- 
priekaištavo: 

— Tau reikėjo pasikviesticurandera' Doną Ochą, mačiau, kaip 
ji išgydo tokius sunkius ligonius, kuriems net gydytojai negali 
padėti. Ji turi nepaprastų galių. 

Ji paskambino Krisui, tačiau Lorena pasakė, kad jo nėra ir ji 
nenumano, kur jis, gal jo nebus dar kokią savaitę, ji nežino. Jos 
balsas skambėjo taip, tarsi jai skaudėtų gerklę - toks įsitempęs. 
Adina nugirdo griežtą ponios Lyk balsą - šioji klausė, kas čia, 
ar tai ne jis. 

Tą naktį prasidėjo konvulsijos. Prieš kiekvieną priepuolį jis 
jausdavo kažką didelį ir tamsų, tarsi į jį artėtų traukinys. Jis 
atsisėdo, bandė įveikti stiprų mėtymą į šonus - visą naktį taip ir 
prasėdėjo vienas, o žmona miegojo lovoje, vabalus naikinan- 
čio purškiklio smarvėje. 

Apatinė jo nugaros dalis sustingo. Pradėjo drebėti kojos, po 
to eme nevalingai šokinėti aukštyn ir žemyn. Dantys barškėjo. 
Stiprus drebulys lyg kamertono vibracija privertė jį virpėti. Jis 
virpėjo vis stipriau ir stipriau, drebulys sklido iš jo surakintos 
nugaros, kol jis pajuto, kaip kūnas skamba —- monotonišku, že- 
mu garsu. Jo apatinis žandikaulis tarškėjo greičiau už kastanje- 
tes. Jam rodės, kad aplinkui - raudona tamsa, jis sukniubo ant 
grindų, kojos mėšlungiškai trūkčiojo. Po valandėlės viskas nuri- 
mo ir jis atsigavo, tankiai kvėpuodamas vėl atsisėdo ant kušetės. 

Priepuoliai vis kartojosi; prieš kiekvieną priepuolį jį apim- 
davo siaubas. Krūtinę tarsi kas surakino, darėsi sunku kvėpuo- 
ti. Jis visas degė, o skrandis susitraukė iki obuolio dydžio. 


" Curandera - kerėtoją, žiniuonę (isp.). 

Tačiau kitą rytą Abelardas jautėsi truputėlį geriau, nors jo 
veidas buvo šlykštus, kavos ir sugižusio pieno mišinio spalvos. 
Jis svirduliuodamas atsikėlė iš lovos pavalgyti ryžių, kuriuos 
Adina išvirė mažyčiame puodelyje. Jų sodrus kvapas supykino, 
jis vėl pradėjo vemti - kūnas kaskart išsilenkdavo sausai, skaus- 
mingai žiaukčiojant. 

— Eik į lovą, Abelardai. Aš vis purškiau ir purškiau visur, 
visas lovos lenteles ir plyšius, ir viską gerai išvėdinau. Joks vo- 
ras nebūtų atlaikęs. Jei aš galėjau praeitą naktį miegoti toje 
lovoje, tai dabar gali ir tu. Tau reikia pailsėti. 

Svirduliuodamas ir sunkiai kvėpuodamas jis leidosi nuveda- 
mas į lovą. Ilgos plaukų sruogos išdriko, tačiau to jis net nepa- 
stebėjo. Ji nuvilko jo purviną chalatą, vilgė šiltu, kvapniu muili- 
nu vandeniu. Koks dėkingas buvo jo degantis kūnas už drėgną 
medžiagą. Adiną išgąsdino per dvi dienas staiga nukritęs jo svo- 
ris. Būdamas drovus vyras, jis užsidengė savo degančias slėpsnas 
rankšluosčiu, bet ji spėjo pastebėti raudonus, pūvančius pabrin- 
kimus jo kirkšnyse ir ant kaklo. Ji nukabino nuo kabliuko už 
durų jo naktinius marškinius, pasodino jį ir užvilko juos per gal- 
vą. Ji atidengė antklodes. Jis palinko priekin ir kone nuvirto ant 
baltos paklodės. Žmona išėjo iš kambario. 

Kambarys tarpais atrodė karštas ir sklidinas degančios švie- 
sOs, O tarpais vėsus ir skverbiamas stipraus vėjo. Jam skaudėjo 
akis. Jis pajudino virpančias kojas, pasivertė ant šono, ir perse- 
kiotasis rudasis vabzdys, tupėjęs jo naktinių rankovėje, prispaus- 
tas įsitempusios medžiagos, įkando dar kartą. 

- Žuanas, - ištarė jis aiškiai. - Žuanas Vila Relis! Aš sugro- 
siu Picame Arana taip, kaip dar niekas negrojo. Matai, čia ne 
juokas. Reikia sugroti Žiauriai! 

Ir sutelkęs visas jėgas bandė atsistoti ir paimti akordeoną. 
Svirduliuodamas stovėjo prie lovos. Suspaustas voras iškrito iš 
jo naktinių marškinių ir šlubčiodamas įlindo į plyšį tarp grindų. 

Akimirką jis pasijuto labai gerai, kupinas jaunatviškos ener- 
gijos ir džiaugsmo. Mintyse dainavo: Hoy me siento vivo, me 
siento importante..“ Jo visai nenustebino, kad nebūtinas akor- 
deonas, norint juo groti. Juokingas šokančio voro huapango 
pavergė jo mintis, bet jis grojo labai labai greitai, nirčiais, mir- 
tinais garso dūriais. Pasiekęs tą vietą, kur akordeonas nutyla ir 
gitara pradeda skambinti solo, jis susmuko ant grindų, ir tai 
buvo beveik pabaiga. 


El Diablo 


Laidotuvėse dalyvavo šimtai žmonių. Būtinai reikėjo išnuomoti 
juodą laidotuvių akordeoną, taigi Beibiui jo teko važiuoti net į 
Hiūstoną. Ant jo sidabrinėmis raidėmis buvo parašyta El Diab- 
lo. Jis vis grojo ir grojo prie kapo duobės, visas dainas ir melo- 
dijas, kokias tik kada nors buvo sukūręs jo tėvas. Popietė slin- 
ko vakarop, žmonės darėsi nervingi, pradėjo mindžikuoti ir gal- 
vojo, kad, šiaip ar taip, ne visi turi numirti drauge su velioniu, o 
jis tebegrojo: redovas“', rancheras, polkas, valsus, canciones"“, 
demonstruodamas brangenybes, kurias sukūrė jo tėvas. Vis dėl- 
to jis grojo džiaugsmingai, tarsi koks sunkumas būtų pranykęs 
iš jo gyvenimo. 

Po to, kai El Diablo buvo grąžintas į muzikos prekių par- 
duotuvę, tarnautojas (kuris vėliau sugalvojo šūkį: „Akordeo- 
nas - tai muzikinis išsilavinimas dėžėje“) pastebėjo, kad myg- 
tukai nuo karščio net pabalę. 

(Po daugelio metų Oro pajėgų lėktuvas nukrito į kapines, ir 


" Hoy me siento vivo, me siento irmportante - dabar jaučiuosi žvalus, jau- 
čiuosi reikalingas (isp.). 

“ Redovas - lenkiškus šokius (isp.). 

"" Canciones - dainas (isp.). 

tuo metu pjovė žolę. Krentantis lėktuvas sudaužė daugiau nei 
devynis šimtus paminklų, tarp jų ir Abelardo Relampago, Un 
granartista', raudoną granitą, sudužus stikliniam rėmeliui iškrito 
ir ta nuspalvinta jo nuotrauka.) 


Sugautas narkotikais prekiaujantis nusikaltėlis 


Gerai, sakė Adina, kad Abelardas numirė ir nesulaukė dienos, 
kai laikraščiuose buvo spausdinami straipsniai su antrašte „Con- 
junto muzikanto sūnus, pagautas narkotikų reido metu“. Pir- 
majame puslapyje puikavosi Kriso, primenančio įsiutusį vėžlį 
su antrankiais, nuotrauka. 

Jis įkliuvo pačiu kvailiausiu būdu, kai dešimtą valandą ryto 
tiltu važiavo pro Vyvilo pasienio postą. Jis vairavo turistinį au- 
tobusiuką, Lorena sėdėjo šalimais, o vaikai gale. Patikrinimo 
postas buvo perpildytas, kaip jis veikiausiai ir tikėjosi, pagalvo- 
jo Beibis, eilė lėtai slinko pro ryškiaspalvių gėlių salą, kur mek- 
sikietė moteris iš žalios žarnos laistė augalus. 

JAV muitinės tarnautojas, jaunas anglas trumpais raudonais 
plaukais, spuogais nusėtu veidu ir butelio stiklo spalvos aki- 
mis, iš po marškinių apykaklės kyšančiais marškinėliais, vaikš- 
tinėjo aplink automobilį, pažvelgė į Loreną, po to į Krisą. Jis 
kreipėsi į Loreną: 

— Jūsų ryšys su vairuotoju? 


— Mano vyras. 

- Jis - jūsų vyras. Ar tai jūsų vaikai? 

— Taip. 

— Jis yra tėvas, 0 jūs - motina, ar ne taip? 
— Taip. 


"Un gran artista - didžio menininko (isp. ). 

Kriso žandikaulio raumuo suvirpėjo, bet atsipalaidavusios 
rankos gulėjo ant vairo. Tarnautojas dar kartą apėjo autobu- 
siuką, pažvelgė po apačia. Krumpliais bakstelėjo į užpakalyje 
esančius propano balionus. Dar kartą. Pasukinėjo čiaupus. Du- 
jos išeidamos sušnypštė. Jis užsuko čiaupą ir vėl nuėjo prie vai- 
ruotojo durelių. 

— Tu supranti angliškai, drauguži? 

- Žinoma, - jis iš paskutiniųjų stengėsi neprarasti kontra- 
bandinio krovinio, nors tai jau beveik įvyko. 

— Matot tą kontrolės vietą? Pavažiuokit štai ten, noriu ap- 
žiūrėti mašinos galą, patikrinti jūsų bagažą. 

Jis lengviau atsiduso. Galbūt viskas gerai. 

Bet juos apsupo tarnautojai, išlaipino iš autobusiuko ir nu- 
vedė patikrinimo posto durų link, o iš to, kaip pora tikrintojų 
pasuko tiesiai prie propano balionų, jis suprato, kad viskas baig- 
ta. Kvaila, bet jis bandė pabėgti, šuoliuodamas per gėles, o jo 
kojos klimpo į purią dirvą. Moteris, laisčiusi gazoną, sumezgė 
žarną ir užmetė ant jo, parversdama jį tiesiai gėlynan. Visas jo 
veidas buvo žemėtas. Jį pagavo lasu, padarytu iš sodo žarnos. 


Tevo kerštas 


Tai buvo tik pradžia. Po septynių mėnesių, pirmąją teismo die- 
ną, teismo rūmų vestibiulį perbėgo keista figūra, išnirusi iš Vy- 
rų tualeto ir pasileidusi koridoriumi. Tai buvo išsekęs ir virpan- 
tis Darenas Lykas, nusičiupęs Kriso trisdešimt aštuntojo kalib- 
ro pistoletą, kurį tasai vežiodavosi taksi po sėdyne. Kulkos zvim- 
bė, rikošetu atsimušdamos į marmurinės sienas, kurtinantys ai- 
dai nesiliovė. 

Žmogus telefono būdelėje vestibiulio gale sukliko. Kriso ad- 
vokatas išsiskėtęs tysojo ant purvinų marmuro grindų; viena jo 
pusamžė koja judėjo tarsi miegančio šuns, akiniai stirksojo plau- 

kuose, dokumentų vėduoklė gulėjo išdrikus virš galvos, o jos 
kampai mirko kraujyje. Krisas prigludo prie sienos, priklaupė 
ant vieno kelio įtemptai sekdamas savo uošvį. 

— Tu, purvinas meksikietiškas nigeri! - suspigo Darenas Ly- 
kas. —- Mes priėmėm tave į savo bažnyčią ir šeimą! Tu užlipai 
ant mūsų dukters ir pažinai ją! Tu sumaišei savo purviną kraują 
su mūsų krauju! Tu melavai, tu dangstei savo niekšišką narko- 
tikų gabenimą Jėzaus vardu! Kiekvienas tavo veiksmas buvo 
melas ir spjūvis Dievui į veidą! 

Jis iškriokė žodžius tarsi pavasarį rujojantis bulius, gomurinis 
riaumojimas virto žviegimu, tada jis nusitaikė į Krisą ir iššovė — 
kulka ištaškė žandikaulį, liežuvį ir stuburą, sutrupintų dantų ada- 
tinės skeveldros išdraskė smegenis. Lykas sukalbėjo „Tėve mū- 
sų“, pridėjo vamzdį sau prie krūtinės ir persišovė širdį. 


Deganti ranka 


Beibis Relampagas y su conjunto. Labiau žinomas kaip Beibis 
Žaibas. Jo balsas buvo aistringas, jo falsetto besvoris tarsi saka- 
lo nusileidimas vėjo gūsyje. Jo veidas šypsojosi iš plakatų. Jis 
buvo gerai žinomas pietvakariuose: grojo Čikagoje, Kanadoje, 
Niujorke. Jis visuomet sakydavo Niujorke, nors tai tebuvo El- 
bani su abejinga airių publika. „Į koncertą“ - skelbė plakatai. 
Jis grojo Demokratiniame Nacionaliniame suvažiavime ir pa- 
darė daugiau nei dvidešimt įrašų. Los Ilegales buvo itin gerai 
perkamas San Diege. Jis sugrodavo - ką? - septyniasdešimt, 
aštuoniasdešimt gigų" per metus, dažniausiai sėdinčiai audito- 
rijai (šokių jau nebebuvo), kęsdamas keliauninko gyvenimą, 
kol išseko ir grįžo į San Antonijų, kur dabar ir gyveno. 


" Gigas - muzikantų, grojančių džiazą etc., susibūrimas vienam vakarui 
(angl.). 

Jis niekad neskrisdavo lėktuvu dėl sykį susapnuoto sapno. 
Sapne jis regėjo save nuogą, skrendantį dangumi tiesiai į ak- 
menų lauką. Šitame lauke smulkius akmenis į krepšius rinkę 
darbininkai, aidint jo riksmui, atsitiesė ir žvelgė dangun. Akor- 
deonas vis dar tebebuvo jo rankose, mažas žaliasis jo tėvo akor- 
deonas, mygtukai nusidėvėję ir išklypę pagal senuko pirštų for- 
mą, O pro suplyšusias klostes, galingai veržiantis vėjui, sklido 
keistas garsas: platūs nederančios muzikos kaspinai, jie raitėsi 
tarp debesų juodomis ir violetinėmis gijomis tarsi pluoštai suli- 
pusių arklio karčių. Darbininkai pasklido į šonus, ir jis suprato, 
kad jie nenori būti aptaškyti jo sumaitoto kūno gabalėliais. 

Buvo 1955 metai, jie turėjo koncertuoti Mineapolyje, kaž- 
kokioje vietoje, pavadintoje Mardi Gras Up North. Jį kankino 
bloga nuojauta dėl koncerto vietos. Maža auditorija džiaugs- 
mingai sutiko tik tokias kvailas dainas, kaip La Cucaracha ir 
„Meksikiečių skrybėlių šokis“. 

(Po keturiasdešimties metų per ispanų kultūros paveldo kon- 
certą, kurio tikslas buvo paremti lotynų pasaulio AIDS aukas, 
tame pačia teatre banguojanti minia užplūdo salę, šūkaudama 
ir švilpdama reikalavo Sonora Dinamita', kunkuliuojančios cum- 
bia“ grupės iš Kolumbijos, Džilberto Džilio, Fleko ir Santjago 
Jimenezo, Dž. Estebano Džordano ir Fredo Cimerlio.) 

Po šito šou purviname persirengimo kambaryje jie vis dar 
girdėjo besiskirstančią auditoriją — tilstantį čiurlenimą, saky- 
tum Žmonių minia tekėtų pro piltuvėlį, kažkur kažkas švilpi- 
niavo „Iris monetas fontane“, nepataikydamas į toną; jie užuo- 
dė plaukų laką, naftaliną, įkaitusias lempas, elektros laidus. Isid- 
ras ir Michaelis beveik nekalbėjo, tik dėjosi instrumentus. Jis 
žinojo, kad jie viliasi likti pernakvoti, antraip reikės leistis tūks- 
tantmylėn kelionėn į Teksasą naktį, važiuoti prieš akinančias 


"Sonora Dinamita - „Skardžiojo dinamito“ (isp.). 
" Cumbia - amerikiečių negrų šokių ir jų muzikos (isp.). 

sunkvežimių šviesas, susispaudus mašinoj, perštinčiomis aki- 
mis, žiovauti ir stabčioti išgerti kavos, o Isidras sakys: „dvi va- 
landos keturiasdešimt penkios minutės, Aombre', mes būsime 
namuose“. 

Jie buvo persirengimo kambaryje. Rėmėja, stambi moteris 
mėlyna dirbtinio šilko suknele, neatnešė jiems jų čekio. Jis bu- 
vo pasiruošęs: abu akordeonai (tradicinei muzikai jis naudojo- 
si žaliuoju Abelardo akordeonu) buvo dėžėse. Jis persirengė 
treninginėmis kelnėmis ir trikotažiniais golfo marškinėliais, kad 
ilgoje kelionėje būtų patogiau važiuoti. Bajo sexto išsiurbė Cocą. 
Mėlyna suknelė pasirodė tarpduryje, ir jis pažvelgė į ją šypso- 
damasis, džiaugdamasis dėl čekio ir kad pagaliau jie galės iš- 
vykti. 

— Labas, Beibi, - ji užkalbino jį. 

Jis sumišo. Balsas , - jam buvo pažįstamas šis balsas, - bet 
kurgi čekis? Tai ne ta moteris. 

— Aš - Betė. Felida. Tavo sesuo, - ji ištiesė ilgas mėlynas 
rankas. 

Jis prisiminė. Tas balsas, nekantrumo gaidelė jame priminė 
Adinos balsą. Jo sesuo. Jis pažvelgė į ją: vis dar labai jauna, bet 
negraži, didelė burna, juodi plaukai, įmantriai supinti į kasą ir 
susukti į karūną, akiniai plastmasiniais rėmais keičia lešių spal- 
vą, saulės kliošo sijonas, auksinė grandinė, aukšti kulniukai ir 
didelė, gremėzdiška lakuotos odos rankinė. 

Ji jau buvo stora. 

— Felida? 

— Tu negavai mano raštelio? 

Jis papurtė galvą. Nežinojo, - apkabinti ją ar ne. Jos rankos 
lėtai nusviro ir ji sunėrė jas ant krūtinės. Abu pasijuto nejaukiai. 

— Aš bilietų kasoje palikau tau raštelį, norėdama pasakyti, 
kad ateisiu čia. Norėjau pakviesti tave pietums, supažindinti su 


" Hombre - žmogau (isp.). 

savo vyru. Jis taip pat įsivėlęs į muzikos biznį. Mes turime daug 
ką papasakoti vienas kitam. 

Jis negalėjo atsisakyti. Jis liepė Isidrui palaukti moters, tu- 
rinčios atnešti jų čekį, ir užsakyti viešbučio kambarius. Jis davė 
jam truputį pinigų. Jiems teko pasilikti. 


Jo sesuo miega su italu 


Jų butelis buvo mažas, baldai apdangstyti spalvingomis lova- 
tiesėmis ir kutuotomis staltiesėmis. Ant svetainės sienos kabo- 
jo Nukryžiuotasis ir padidinta Neapolio įlankos nuotrauka. Vy- 
ras Tonis, bent penkiolika metų vyresnis už Felidą, pakilo nuo 
kėdės ir pasiūlė alaus. Beibis norėjo škotiško viskio ir vandens. 
"Tonis buvo orkestro vadovas, keliaujantis iš vieno klubo į kitą; 
Felidą jis sutiko lenkų vestuvėse. Jis linktelėjo savo suplota kvad- 
ratine galva, melsvai juodi plaukai tiesiai sušukuoti atgal, ap- 
sunkę antakiai iškilę virš gilių akiduobių, o virš antakių - arse- 
no baltumo kakta. Tonio akyse nebuvo nei spindulio šviesos, 
taip giliai jos buvo įdubusios. Jis atrodė sukaustytas. Beibiui šis 
žmogus priminė elektros kėdei pasmerktą nusikaltėlį. 

— Tavo sesuo gera muzikantė. Ji gali pagroti bet ką, ji nepra- 
lenkiama liaudies muzikoje. Mes daug grojame liaudies muzi- 
kos. Vestuvės, jubiliejai ... Jiems nepatinka amerikoniška mu- 
zika. Mus kviečia italai, grojam graikišką muziką, chasidai mus 
užsisako, lenkai, vengrai, švedai - visiems jiems norisi ko nors 
liaudiško. Jei bandysiu pagroti ką nors amerikoniška, jie net 
nesumokės. Vieną kartą toks vaikinas mus bandelėmis apmė- 
tė, kai grojome „Mano mėlynas dangus“. „Ne, sere, mes nie- 
kuomet nebeužsisakinėsim “Aleksandro regtaimo orkestro"“. 

Pietums buvo apyšiltis mėsos gabalas, balti riebalai, stings- 
tantys lėkštėje, tarkuotų morkų ir razinų salotos, duonos laz- 
delės, traškančios tarp dantų lyg tratintų šautuvas, ir butelis 

raudono vyno, nuo kurio vos nurijus pirmą gurkšnį išbrinko jo 
nosies vidus. Jie valgė prie stalo stikliniu paviršiumi. 

— Dėkis dar gabaliuką mėsos, Beibi. 

Vyras supilstė vyną, aptaškydamas stalą. Kažkaip keista bu- 
vo girdėti sesers balsą (kurį jis dar prisiminė, bet dabar jis buvo 
pagilėjęs) sklindant iš šios moters. Šiame balse buvo kažkas, 
kas priminė motinos balsą - galbūt sarkastiškos galūnės, nevil- 
tyje užbaigiami sakiniai. 

Tonis, jos vyras, pertraukdavo kiekvieną jos ištartą sakinį. 

— Taigi tu groji akordeonu. Aš pažįstu akordeoną tarsi savo 
motiną. Aš pats groju akordeonu. Turiu nuostabųjį Stradella. 
Jei nori gero akordeono, tai įsigyk itališką. Geriausias visame 
pasaulyje! 

Beibis kramsnojo mėsą ir galvojo, kada gi pagaliau galės iš 
čia išeiti. Bet vyras postringavo toliau. Jis nustūmė savo lėkštę 
į šoną, dabar rūkė ir krėtė į ją pelenus. Jis negalėjo Felidai 
papasakoti apie Krisą ar jų tėvą, nes tas plepys nenutildamas 
varė savo. 

— Tai ką tu groji? Džiazą? Aš negalėjau nueiti į koncertą, — 
jos vyras. 

— Conjunto. Teks-Meks. 

— Folklorinę muziką, ką? Liaudies muziką! Sakau tau, tai 
yra kažkas tokio! Bet jei tu nori išgirsti nuostabią akordeono 
muziką, pasiklausyk italų. Geriausi pasaulyje. Džiazas, klasiki- 
nė, populiarioji - bet kas, ką tik galima pagroti. Tai geriausia 
muzika. O.K., dabar paklausyk štai šito, - jis nuėjo prie spinte- 
lės svetainėje, plačiai atidarė muzikinio centro dureles, „Sier- 
sas“, - pagalvojo Beibis, vyras įjunginėjo visas jo dalis - tiunerį, 
plokštelių diską, prijungė aukštos garso kokybės kolonėles, dė- 
jo diską po disko, supažindindamas su Pepino, Beltranio, Ma- 
rinio muzika. 

Kai jis nuėjo į tualetą, palikdamas vos praviras duris, kad 
nepraleistų nė takto, Beibis pažvelgė į Felidą. 

— Vopas. Ir dar pagyvenęs, - jis galėjo neslėpti savo pasi- 
šlykštėjimo: juk pagaliau ji jo sesuo. 

— Ką tu supranti! Jis - nuostabus žmogus. Jis užaugo visiška- 
me skurde! Jis didžiuojasi savo patefonu. 

— Na, Žinoma, mes turėjome viską. Tu buvai maža, ir, kai tu 
augai, mes gyvenom geriau. Tu nepameni molinės aslos... ne, 
tu gyvenai geriau. 

Nuo to ir prasidėjo. Jis buvo pernelyg susijęs su jos skaudžia 
vaikyste, tuo jos tikrojo „aš“ priešu.Tualete šniokštė vanduo. Ji 
nenorėjo taikstytis su tokiu jos vyro paniekinimu. Ji norėjo, kad 
jis išeitų. Ji apgailestavo, kad pati nenuėjo pas jį. Gabalas mė- 
sos gulėjo jo lėkštėje, tik kamputis nuvalgytas, likusi dalis nė 
nepaliesta. Geltonas skystis varvėjo nuo salotų. 

— Tu nepasakei nė žodžio apie šeimą. Tai supratau kaip blo- 
ga lemiantį ženklą. Gali iš karto pasakyti, kas numirė. Mūsų 
mama? 

— Aš neturėjau progos tau pasakyti, nes tavo vyras vis kalbė- 
jo man apie liaudies muziką. Ne, ji gyva. Ji serga, jai kažkas 
yra, daktarai nežino kas, mes bijome, kad tai nebūtų vėžys, bet 
ji gyva. Ji vienintelė liko, ji, tu ir aš. Tau derėjo jai parašyti. Jai 
buvo sunku, jai tai sukėlė daug skausmo. Žinai apie Čenčą? 
Žinoma. Tai buvo prieš tau pabėgant. 

Jo visas pasakojimas apie tėvo ir brolio mirtį tetruko minu- 
tę: voras, išprotėjęs vyras su šautuvu rankoje. 

Jai tai mažai terūpėjo. Jie visi buvo jai mirę nuo keturiolikos 
metų. Nerimą jai kėlė tik gyvas likęs brolis, sėdįs ant sofos, kru- 
tančios jo lūpos, geltoni pirštai, tapšnojantys kelius, manierin- 
gas susigūžimas vos išgirdus banguojančią italų muziką. Ji pa- 
juto savy bręstančią niekšybę, stiprų norą įskaudinti jį. 

— Žinai, muzika nepasikeitė. Tu groji, ką ir tavo tėvas, arba 
bent jau tai, ką tu ir Krisas grojote prieš metų metus, tuos pa- 


" Wop - italų imigrantų pravardė (am. paniek.). 

čius kūrinius, senąjį conjunto. Ar tau tai nepabosta? Ar neno- 
rėtumei išmokti ką nors nauja? Turiu omenyje, pabandyti ką 
nors kita įvairumo dėlei? Čakas Rijas grojo tik norteno roką — 
tu turėjai girdėti jo Cormido Rock. R. ir B. lotynų džiazas? Ar 
kada nors teko būti L. A.? Štai tenai grojama tikroji musica. 
Tavo plokštelė užsikirto. 

Jis buvo įžeistas ir įpykęs, bet šypsojosi. Argi ji visada nebu- 
vo grubi, keista nevykėlė? Jis vos galėjo kalbėti, taip buvo su- 
pykęs. Jis tik gūžtelėjo pečiais. 

— Tai mano muzika. Mano muziką, štai ką jie nogzi girdėti ir 
ką aš groju. Teks-Meks, tejano su daugiau skardžių garsų, dau- 
giau kantri muzikos bei tradicinį conjunto, kurį grodavo mūsų 
tėvas, tai mano muzika. 

Itališkas akordeono muzikos įrašas pripildė kambarį tremolo. 

— Yra daugybė muzikantų, išbandančių naujus dalykus. Bet 
jie sugrįžta ir prie senųjų kūrinių, sugrįžta prie šulinio su savo 
ąsočiais. 

Jo kavos puodelis buvo tuščias. Jis laukė, kol Felida tai pa- 
stebės ir vėl jį pripils. Jo ranka drebėjo. Stovėdama kambary- 
je ji pažvelgė į vyrą, išeinantį iš tualeto ir beužsitraukiantį už- 
trauktuką. Kambarys atrodė užtvindytas pykčio ir virpančios 
itališkos muzikos. Beibio žvilgsnis sustingo ties jo akordeono 
dėže palei duris, kampai nutrinti, festivalių lipdukai besilupą. 
Jis pakilo nuo kėdės suplyšusia sėdyne ir, pasiėmęs akordeo- 
ną, lėtai nužingsniavo prie muzikinio centro ir išjungė itališ- 
ką muziką. Jie nežinojo, ką daryti. Susiraukę ir įniršę jie spok- 
SOjo į jį. 

Jis jautė tylą, buvo linkęs užbaigti nenuskambėjusia nata, ku- 
rios klausytojas taip troško ir galiausiai vis tiek turėdavo pasi- 
telkti fantaziją, jo nukąstos frazės tarsi sulaikytas kvėpavimas, 
ištirpusi vos nuskambėjusių natų pabaiga, po to pradžios linija 
tarsi bespalvė srovė, ištekanti miškinguose kalnuose, bet išau- 
ganti į didžiules bangas, krioklį, verpetą, grįžtančią bangą, potvy- 

nius ir atoslūgius. Šią priešišką tylą jis nuo pat pradžių pradė- 
jo atakuoti galingais ir tankiais pirštų smūgiais, per daug grei- 
tais, kad galėtum juos suprasti, tarsi instrumentas būtų pra- 
trūkęs pykčiu. Jis grojo kokias dešimt minučių, suausdamas 
dvidešimties dainų popuri, iš kiekvienos paimdamas tik mo- 
tyvą ar eilutę, įžangos ir perėjimai, lūžtančios oktavos, jo pirštai 
slydo mygtukais, sukurdami sudėtingą, bet nuostabų glissandi 
etektą. Kartkartėm jis pakeldavo galvą ir pažvelgdavo į savo 
seserį ir jos vyrą, sėdinčius kitame kambario gale, o po to staiga 
baigė. 

— O kaip gi tu? - paniekinamai šyptelėjo jis. - Tu juk groda- 
vai. Mūsų tėvas sakė, kad tu vienintelė tikra muzikantė šeimo- 
je, turinti tikrą meksikietišką sielą. Bet tai buvo prieš jam pra- 
keikiant tave, prieš tau pabėgant naktį tarsi kokiai nusikaltėlei, 
prieš tau sudaužant motinos širdį ir nusigręžiant nuo savo šei- 
mos ir savo tautos. Prieš tau išmokstant būti itale. Ar tu vis dar 
moki groti savo tautos muziką? Ar groji tik tą alyvuogių šūdą? — 
jis ištempė savo akordeoną, ištiesdamas jį mandagiai, su vos 
tramdomu įsiūčiu. 

— Kaip tu drįsti, - sušnypštė ji. - O taip, aš turėjau likti, vai- 
dinti ankštpipirių karalienę, kad ištekėčiau už kokio nors nu- 
karšusio vaisių rinkėjo, pagimdyčiau penkiolika vaikų ir triskart 
per dieną virčiau valgyti, vaikščiočiau nuleista galva, saugočiausi 
piktos akies ir nusizulinčiau kelius į akmenines bažnyčios grin- 
dis! Tu man ištiesei akordeoną? Aš nustebinta. Be abejonės, 
tu, kaip ir mūsų tėvas, manai, kad tai vyriškas instrumentas. Ką 
gi, mano manymu, tai nevykėlių vyrų instrumentas, vargšų imig- 
rantų ir nelaimėlių. Aš supratau tai prieš pabėgdama; mūsų 
tėvas, indų nurinkėjas, ir jo brangusis žaliasis akordeonas - štai 
šitas — ir tie kvailai juokingi plaukai, kai grįždavo įkaušęs, gir- 
tas meksikietis, indų nurinkėjas su akordeonu; būdavo, pasieks 
savo šlovės akimirką ir nukarins akordeoną, išskleis dumples, 
laikydamas tik už vieno galo, ir man prieš akis išnirdavo tasai 

didelis nuobodus karantis daiktas, aš jo nekenčiau, ir štai tada 
aš sužinojau, kad akordeonas - vyrų instrumentas, O jie groja 
juo taip, kaip ir dulkinasi. Kaip tu ką tik grojai. Aš nuspren- 
džiau juo groti kaip muzikos instrumentu. Ir tai tiesa, aš galių 
bet ką pagroti. Aš nesu užsiciklinusi vien ant conjunto. Bet ką! 
Aš negaišinu sau laiko su mygtukiniu akordeonu, šlykščiu mė- 
gėjų ir girtuoklių žaisliuku. Aš groju klavišiniu akordeonu ir 
esu profesionali muzikantė, bet tu to niekad nesuprasi, aš Žiū- 
riu į tai atsakingai. 

Jis pasibaisėjo: 

— Į kokią kalę tu pavirtai! - išrėkė jis. 

— Nedrįsk kalbėti su Bete kaip... - vyras įsisprendė į kėdę. 

— Užsičiaupk, - jis pasisuko į Felidą, - klavišinio akordeono 
garsas yra kvailas, despotiškas — tai klouno instrumentas, taip, 
įsivaizduoju tave, einančią šeštadienio vakarais pasivaikščioti 
su misteriu Beitonu į kokį nors žydų gimtadienį, tu ir gauja 
vidutinybių, kurie net gamos nepagrotų. „Ilgiausių metų, po- 
liake, ilgiausių“, - jis pašiepiamai sužviegė. - Kietas orkestras, 
grojantis arklidžių senienas: „laimingas aš, laimingas tu, lai- 
mingi pisamės abu“. 

— Tu šunsnuki! Tu nieko apie tai nesupranti. Aš daug metų 
grojau su puikiais muzikantais, aš sunkiai dirbau, buvau dar 
vaikas, mokiausi groti instrumentu, daugelį metų grojau kvar- 
tetuose: būgnai, akordeonas, trimitas ir dar kas nors, galintis 
atitarti klarnetu ar saksofonu, ir mes buvome šaunūs, o muzika 
sklido tarsi iš dešimties instrumentų. Norėčiau pamatyti, kaip 
tu tai padarytum, susiedamas įprastus kūrinius, lotynų muziką, 
liaudies ir pop, taip, ir svingą, ir klasikinį džiazą, netgi pusiau 
klasiką ir pietietišką muziką - pažiūrėčiau, ar ilgai išlaikytum. 
Tu po penkių minučių spruktum pabrukęs uodegą, po pažas- 
tim pasikišęs savo numylėtąją šlykščiąją dėžę! - berėkdama ji 
Iš koridoriaus spintos traukė milžinišką juodą dėklą, išėmė iš 

jo didžiulį chromatinį akordeoną - jam jis pasirodė padarytas 
iš priekinės Buick dalies. 

— Tu, šunsnuki, tu net neįsivaizduoji, kad aš galiu pakeisti 
visą krūvą saksofonų. Tu net nežinai, kad ir ištekėjusi aš grojau 
toliau! - išdrožė ji vienu atsikvėpimu. Prakišo rankas pro dir- 
žus ir prisisegė milžinišką instrumentą. Žvilgčiodama į Beibį, ji 
grojo. Jis manė, kad ji bandys apdumti akis ir sugros kokį nors 
popuri, kokį varpelių, švilpimų ir klykavimų kratinį, parodo- 
mąją programą, sumalančią „Mažąjį rudąjį ąsotėlį“ į „Kuti ku- 
ti ha ha ha“ ir pasibaigiančią „Bili Beili, ar nesugrįžtum tu na- 
mo“, ar tiesiog kokią nuvalkiotą melodiją, bet ji nustebino jį. 
Žiūrėdama į lubas ji pasakė: por Chencho, Tomūs, por Papd 
Abelardo" ir tuomet sudainavo už širdies griebiančią Se Me Fue 
Mi Amor, kurią įrašė Karmen ir Laura paskutiniaisiais karo me- 
tais. Jos dumplių valdymo technika buvo neįprasta, su dramatiš- 
kais bangavimais ir kapotais, sforzati, stulbinamais efektais. Ji 
draskė ir trynė, ir užgaudavo klavišus, pirštų galais perbėgdavo 
dumplėmis. Akordeonas sukūrė nuostabią iliuziją, kad bajo sex- 
to, bosai ir labai originalūs mušamieji pritaria akordeonui, iš jo 
sklido mirusios sesers balso melodija, kuri susipynė ir sudegė 
drauge su miela, rusenančia liūdno Felidos balso ugnimi. 

— Tai pati gražiausia muzika pasaulyje, - pasakė ji ir nuėjo į 
tualetą, kur jos rauda aidu atsimušė nuo plytelių. 

— Tu turėtum išgirsti, kaip fantastiškai ji groja „Kamanės skry- 
dį“, - pasakė jos vyras. 

Beibis įdėjo žaliąjį akordeoną į dėklą, pažvelgė į kvailą italą 
ir išėjo, neuždaręs durų tarsi Ričardas Vidmarkas, girdėjo jas 
trinktelint, kai paspaudė lifto mygtuką. 

Beibis, drebėdamas nuo vakaro drėgmės, ėjo gatve ežero link. 
Du vyrai, apšviesti žibintų, artinosi priešais, bet jie nusuko ir 


" Por Chencho, Tomūs, por Papd Abelardo - Čenčui, Tomui, tėčiui Abe- 
lardui (isp.). 

įėjo į namą. Kažkur tolumoje skambėjo gitara, bliuzo frag- 
mentas, būgnų bum bum bum išsiveržė pro atviras duris. Jis 
ėjo juodo ežero link, girdėjo monotonišką vandens dejonę. 
Pagalvojo apie laivus, tyliai tolstančius nuo dokų. Po valan- 
dėlės ėmė žiovauti. Kaip jis pavargo! Ir sušalo. Pastebėjęs pro 
šalį neriantį taksi, kurio stogas spindėjo šviesiai geltona švie- 
sa ir skleidė šilumą šiaurinėje gatvėje, pakėlė ranką ir nubėgo 
prie automobilio. 

— „Laimės viešbutis“, - ek, koks tobulai nuostabus buvo jos 
balsas, kurį ji švaistė tam italui, grojančiam klubo orkestre, ku- 
rį trypė tas milžiniškas, valdingas akordeonas. Ašaros užplūdo 
akis. 

Viešbučio priimamajame jis prisiminė, kad taksi paliko ža- 
liąjį akordeoną. Jis išbėgo gatvėn, bet automobilis jau buvo nu- 
važiavęs. Užgulė telefoną: ne, jis neįsiminė taksi numerio, nei 
taksisto vardo, ne, jis nežino, kokia buvo taksi linija, jis nieko 
neprisimena, tik gelsvą šviesą ant stogo, ir akordeono jis nebe- 
susigrąžino. 

Degėsių kvapas 


Bute pirmyn atgal vaikščiojo supykęs vyras. 

— Koks kvaiša! - bambėjo jis. Pasikasė rankas. - Aš užuodžiu 
kažką degant, - pasakė galų gale. 

— Tai nuo jo. Jis visuomet dvokė senomis cigaretėmis ir de- 
gėslais, - ji pravirko ir, kai jos senas vyras priėjo prie jos ir ap- 
kabinęs norėjo paguosti, atstūmė jį. Italas! 


VAŽIAVIMAS AUTOSTOPU INVALIDO 
VEŽIMELYJE 


Paryžiaus gatvėse 


Šarlis Ganjonas, verksnys, nuolat ašarotomis akimis (dėl to, 
sakė jo kvėštelėjusi motina Sofi, kad ji bandė jį nuskandinti), 
pradėjo dirbti 1912-aisiais, būdamas penkerių, - gatvėse čiul- 
pė lūpinę armonikėlę ir prašinėjo santimų. 

Kažkada, Didžiojo karo metu, kai jam buvo devyneri ar de- 
šimt, prostitutė Ivetė, kuri jį skęstantį ištraukė iš vandens ir 
kurios kambary jis retkarčiais miegodavo, į rankas jam įbruko 
vienos eilės accordėon diatonigue“, įvairiaspalvėmis žvaigždu- 
tėmis išpaišytą nusmurgusį antrarūšį instrumentą. Tai buvo vie- 
no jos kliento dovana, kuriam iki gyvo kaulo įgriso lūpinės ar- 
monikėlės krykavimas - suspaudė širdį pamačius, kaip apdau- 
žytas vaikiščias macaroni"" veidu nuo šaligatvių nurinkinėja nuo- 
rūkų derlių; pagailo jam vaikiščio dėl jo suknistos praeities — 
tik įsivaizduokit! - išprotėjusios motinos supančiotas skalbinių 
virve ir įmestas upėn, po to ištrauktas liesutės Ivetės, kuri dar 
būdama maža svajojo perplaukti Lamanšo sąsiaurį (kai po de- 
šimties metų tai padarė Gertrūda Ederle, ji jautėsi išduota). 
Bet jis zyzė Ivetei, kuri priglaudė vaikiščią pas save (tikra did- 


"Accordėon diatonigue - armoniką (pranc. ). 
""Macaroni - itališku (sl. paniek.). 

vyrė!), na, jis tik pasakė, ar neužtenka tos prakeiktos lūpinės 
armonikėlės gatvėse. Ar būtina ja groti, kai jis ateina? Še, pa- 
duok tam šikniui tikrą instrumentą. O dabar pakalbėkim apie 
tikrus instrumentus, matote šį? 

Su mygtukų skyriumi - mygtukai išklerę, dumplės prakiuru- 
sios, o skambėjo jis tarsi bandąs loti paliegęs šuo. Šarlis nepa- 
prastai talentingai už arbatpinigius grodavo per šiurkščiausius 
bals musette' (madingi vyrai odinėmis kelnėmis ir švarkais su 
užtrauktukais čia niekuomet neužklysdavo), kur viskas sken- 
dėdavo dūmuose, riksmuose ir baigdavosi muštynėmis. Ritmą 
mušdavo koja ir grodavo kartais vienas, o kartais varžydamasis 
su kitais muzikantais. Pertraukų nebūdavo. Kai jis sustodavo, 
kad nusišlapintų ar išgertų, šokėjai rėkdavo keiksnodami jį, mė- 
tydami kas pakliuvo po ranka į jo liesutę nugarą. Užmokestis, 
kuriuo jis dažnai pasitenkindavo, buvo un petit vin blanc“, ku- 
ris buvo pigiausias ir kuris nuo tada visiems laikams tapo jo 
didžiausiu malonumu. Taigi šniurkščiodamas nosimi šis snar- 
glius skynėsi kelią į vyrų pasaulį. Pusiau išbadėjęs, dažnai gir- 
tas miegodavo pas Ivetę, kai tik galėdavo, kai ši neturėdavo 
klientų, kartais, susirietęs po keletu kėdžių, pernakvodavo bistro 
kampe; iš dalies jo gyvenimas priminė gyvenimą dokuose: am- 
Žinai bėgančia nosimi, išsižiojusiais batais ir niekuo nepagrįstu 
įžeidžiu išdidumu. 

Kai jam sukako šešiolika, jo akordeonas ėmė jį siaubingai 
erzinti: jis nepakankamai garsiai skambėjo, vos galėjai jį girdė- 
ti, šitiek oro išeidavo pro sutrūkusias dumples, o išvaizda buvo 
nenusakoma: jis priminė suragėjusį skudurą arba nustipusį ka- 
lakutą. Be to, iškilo problemos dėl muzikos. Jį traukė džiazas, 
jis beprotiškai norėjo išmokti virstančią, keistą melodiją, bet, 


" Bals musette - liaudies pasilinksminimus (pranc. ). 
" Un petit vin blanc - šlakelis baltojo vyno (pranc.). 

kai pradėdavo eksperimentuoti (jis sukūrė kažką panašaus į 
„Medaus pritvinkusią rožę“), globėjai nepatenkinti rėkdavo ant 
jo, baksnodami, „liaukis, liaukis, šalin tą šūdą, grok tikrą muzi- 
ką“, ir blausios poros sukosi ant grindų, kilnodamos savo tvir- 
tas vakarietiškas kojas, crėpe de Chine" moterų sijonai plaikstė- 
si tarp blauzdų, vyrų kojos trepsėjo išsirikiavusios eile žvakių 
šviesoje, sklindančioje nuo baltų vienspalvių staltiesių; muzika 
buvo liūdna ir gyva, vyrų rankos ir pirštai pro įkaitusią medžia- 
gą lietė moterų šonkaulius. Berniukas grojo ironiškai, šaipyda- 
masis iš gėlėtais raštais išpuoštų moterų pasturgalių ir šlaunų, 
briliantinu suglostytų plaukų ir atsargių vyrų rankų. 

Jo idealas buvo Džo Praivetas, kuris grojo viską, kas tik jam 
patikdavo, /e jazz hot", sumišusį su čigonų muzika (jis sėdėjo 
kartu su broliais čigonais Ferė ir Djangu), sklandžiai grojo 
senuosius bourrėes“ ir polkas, o sudėtingiausias chansons 
musette“"" atlikdavo tarsi tai būtų vieni niekai. Jis turėjo ryšių, 
išties turėjo — pažinojo raumeningus vyrukus, gangsterius, jis 
visuomet buvo programos vinis, /e clou de la soirėe. Jam sekda- 
vosi, šunsnukiui, jam pasitaikydavo puikios progos, ne taip kaip 
Šarliui Ganjonui. Šis neturėjo laimės - jam visad iškrisdavo 
pikų tūzas. Jis grodavo tik sentimentalias daineles su idiotišku 
priedainiu, daineles, kurios buvo nevilties ir girtavimų palydo- 
vės, tokią muziką dainuodavo moterys, kurių vyrai jas mušda- 
vo, girtos, provokuojančios raudos, skaudžių prisiminimų liū- 
tis. Nieko dainos. Jam kilo mintis, kad kosminėje sąrangoje jo 
nesėkmė atvirkščiai proporcinga Džo Praiveto sėkmei: jei Prai- 
vetas pasaulyje pradėtų smukti, Ganjonas galėtų iškilti. Aki- 


" Crėpe de Chine - krepdešininiai (pranc. ). 

" Le jazz hot - džiazo rūšis. 

"" Bourrėes - burė - prancūzų liaudies šokius (pranc. ). 
"" Chansons musette - dūdmaišio melodijas (pranc. ). 

mirką jis pasvajojo, kaip užmuštų Praivetą: jis pribėgs prie jo 
su šypsena, tarsi norėdamas padėkoti už muziką, tuomet žai- 
biškai suvarys peilį ir pradings minioje. Po keleto savaičių jis 
užklys į vieną iš Praiveto mėgstamų vietų ir pradės groti. Bai- 
giantis vakarui visi jau bus pamiršę Praivetą ir jo vietą bus už- 
ėmus nauja žvaigždė. Bet tai negalėjo įvykti su tuo nustipusį 
kalakutą primenančiu akordeonu. 

Jis susitarė su Gaetonu Nekčiu. Vieną vakarą atsirado accor- 
dėon chromatigue", milžiniška juoda dėžė su šešiomis eilėmis 
mygtukų ir dumplėmis, kurioms ištempti vos pakako jo rankų 
ilgio; instrumentas skambėjo tarsi tiltu dardantis garvežys. 

— Tik keletas frankų kiekvieną savaitę, kol susidarys tam tik- 
ra suma, geriau jos nepamiršti, a? - Nektis kietu kumščiu niuk- 
telėjo petin. 

Jam būtų pakakę ir dvieilio akodeono, bet šiame pasaulyje 
imi tai, ką gauni. Išmokti šiuos miriadus mygtukų, išmesti iš 
galvos senąją paprastąją struktūrą, išmiklinti pirštus taip, kad 
jie šokinėtų tarsi spausdinant mašinėle, buvo sunku, bet jis grei- 
tai išmoko, kadangi instrumentas atsilygino skambėjimu ir ne- 
ribotomis chromatinėmis galimybėmis. Koks neįtikėtinas natų 
skaičius! Jis niekuomet nesugrįš prie diatonigue. 

Didysis chromatinis skambėjo garsiai, jis buvo visapusiškas, 
bet ir sunkus. Pagrojus vakarą, jo kojos drebėdavo. Užtat ko- 
kius triukus galėjo su juo atlikti! Ir dabar, kai koks nors girtas 
senis užbaubdavo, kad norėtų kokios nesąmonės, kaip antai val- 
se musette“ , Šarlis Ganjonas sušukdavo ta gueule!- „Užsičiaupk!“ 
ir grodavo toliau, užgoždamas senio šūkavimus. Didžiajam chro- 
matiniam patiko musette suderinimas - trys vamzdeliai vienai 
natai: vienas suderintas su tuo garsu, kitas vos aukščiau reikia- 
mo garso, trečiasis tiek pat Žemiau, taigi nata skausmingai vir- 


"Accordėon chromatigue - chromatinis akordeonas (pranc. ). 
" Valse musette - dūdmaišiu grojamo valso (pranc. ). 

pėdavo. Jis buvo su sidabriniais liežuvėliais, garsesnis, geresnis 
nei bet kuris diatonigue. O dėl instrumento svorio, tai jis pui- 
kiai panaudojo jį vienose ar keliose muštynėse, užvažiavo kaž- 
kokiam mec' galvon taip, kad vaikinas suklupo, o jo akys užvir- 
to, tarsi apžiūrinėdamos vidinę smegenų pusę. 

Šis akordeonas padarė jį suaugusiu vyru, verksminga, vergiš- 
kajo vaikystė išvirto į grėsmingą laikyseną: tvirtus pečius ir ran- 
kas, storą sprandą, veidą su mėsingomis ausimis. Jo akys buvo 
tamsios, juodi plaukai perskirti per vidurį. Jo nervai tvirti, bur- 
na siaura ir kietai sučiaupta, cigaretės galus sugnybianti taip, 
kad jie likdavo plokšti. Jis taip dažnai įsiveldavo kur nors, kad 
jau nebekreipė į tai dėmesio. 


Gaisras kavinėje 


Anksčiau ar vėliau jis turėjo įsivelti į tikrą košę. Jį prirėmė Žiu- 
li, jos broliai ir Senis Denis, ištvirkęs tėtušis, kurio motto buvo 
„buvez et pissez“"'. Jis buvo lyg vaikščiojantis lavonas, o jo ke- 
penys išsipūtusios tarsi lagaminas, taigi iš pradžių reikia drau- 
ge gerti, reikia išgerti prieš vedantis ar prieš myžant, kaip mė- 
go sakyti senis, ir, kai Šarlis pakėlė savo stiklą šioje kavinėje, 
kur tvyrojo pykčio ir triumfo pritvinkusi atmosfera, akies kraš- 
teliu pamatė, kaip ant mažyčio merginos pilvuko suspindėjo ir 
patamsėjo atlasas, tarsi saulės spinduliui žybtelėjus pro debesų 
kraštą: pilve vartėsi vaikas. Dar keletas tostų ir minia sugužėjo 
į Cafė Girandole'", taip pavadintą dėl jos dulkėto šviestuvo, 
kuriame dauguma kristalo gabalėlių buvo išbyrėję. Šia proga 
jis buvo išpuoštas nukarusiomis susuktomis popierinėmis juos- 


" Mec - suteneriui (pranc. ). 
"„Buvez et pissez“ - „gerk ir myžk“ (pranc.). 
"" Cafė Girandole - kavinės pavadinimas, girandole - sietynas (pranc.). 

tomis, ir maždaug po valandos visi jie buvo girti, o Žiuli, mažo 
ūgio ir jau pilnoka, šoko tarsi karvė, kurios au cu/ kratė elek- 
tros srovė. Staiga prie durų sugužėjo senegaliečiai. 

Olivjė, elegantiška juodaodė mergina, kuri jam patiko, už- 
puolė Žiuli, jos rankos sulenktos tarsi grėbliai, o iš granato vai- 
sių primenančios burnos sruvo keiksmų lavina, jos kietas pilvas 
veržėsi į mūšį viso jos kūno priešakyje. Tarpdury stovėjo jos 
vyriškoji giminės dalis, juodaodžiai milžinai išvirtusiais raumeni- 
mis ir blizgančiomis trumpai kirptomis galvomis, kuriose pūp- 
sojo tokios riebaluotos ausys, kad jų neįmanoma buvo nutver- 
ti. Krauju pasruvusios šių vyrų akys stebeilijo į nematomas šmėk- 
las, judančias pusantro metro nuo jų. 

Žiuli broliai ir tėvas pašoko, iš jų burnų veržėsi keiksmai ir 
dūmai, jie numetė cigaretes ant grindų. Dvi nėščios moterys 
sukliko ir puolė viena kitą. Žiuli taip tvojo Olivjė per veidą, 
kad šiai iš nosies pasipylė kraujas, o Olivjė atsilygino smūgiu į 
atlasinį pilvą, ir tuomet Senis Denis šoko prie durų, žybčiojo 
buteliai ir peiliai, lūžinėjo kėdės, moterys voliojosi ant grindų, 
kažkoks juodaodis įsikando neskustą Šarlio skruostą ir ėmė 1 
kramtyti . Juos apipylė skysčiu, žybtelėjo šviesa, siaura ugnies 
linija nuvilnijo grindimis ir, tyliai plestelėjusi, virto ugnies ka- 
muoliu. Popierius, puošęs šviestuvą, sušnypštė. Drauge su juo- 
daodžiu vyru jis išgriuvo pro duris laukan. Jo marškiniai degė, 
jis vartėsi šlapioje gatvėje ir galų gale paspruko, švariai išsisuk- 
damas, palikdamas gabalą savo skruosto priešo dantyse, palik- 
damas degti moteris, palikdamas savo sujudusius benkartus am- 
žiams tupėti jų tamsiose angose. Senis Denis, smarkiai apde- 
gęs, irgi išspruko ir prisiekė Čarlį nugalabyti, pildamas karštą 
šviną jam į akis, ausis, burną, prisiekė jam į panages ir šlaplę 
suvaryti plieninius strypus ir pjūklu supjaustyti jį siauromis juos- 
telėmis. 


"Au cul - užpakalį (pranc). 

A Montrėal 


1931-aisiais Šarlis perplaukė Atlantą ir atsidūrė Kvebeke, be- 
veik iš karto susirado moterį ir mažiau nei po metų tapo tėvu, 
susituokė ir apsigyveno Monrealio rytinio rajono landynėje. Bu- 
vo pats Depresijos vidurys. Keletą mėnesių jis dirbo - po ištai- 
gingus viešbučius išvežiodavo peleninėms skirtą baltąjį smėlį, 
tačiau koncesininkui pakeitus jį savo sūnėnu darbo neteko. Di- 
dįjį accordėon Šarlis tai priduodavo, tai atsiimdavo lombarde. 
Be to, jis niekino pratisą, sudarkytą kalbą ir dūdmaišio muziką 
primenantį kvebekiečių kalbos stilių, greitą ir prėską šneką, jis 
nebuvo girdėjęs nieko bjauresnio. Džiazo čia nebuvo nė kva- 
po, jis nekentė tų kvailų rilų ir gigų, kuriuos taip mėgo morkas 
auginantis ūkininkas ar būcheron“, neaiškia greitakalbe dai- 
nuojamų kvailų skiemenų ir to, kaip muzikantai grodami muš- 
davo koja ritmą. Jis pavogė keletą Džo Praiveto įrašų, nors ne- 
turėjo gramofono, įsivaizduodavo Paryžiaus skonį savo burno- 
je, savo senojo gatvės gyvenimo skonį. 

Jo žmona Delfina labai greitai paseno:- iš neblogai atro- 
dančios merginos, skubančios patenkinti jo poreikius, ji virto 
moterimi, nukryžiuota ant nematomo kryžiaus. Ji buvo kilus 
iš nusigyvenusios šeimos, niekuo neišsiskiriančios iš kitų to- 
kių šeimų; kivirčytis linkęs jos protėvis išsilaipino Kvebeke 
septynioliktojo amžiaus pabaigoje ir po šešių savaičių pateko 
teisman, mat savo kaimyną išvadino „une sauterelle d'enfer“, 
pragaro žiogu, ir „4n bougre de chien""“ ir apkūlė jį višta. Už šį 
poelgį jam buvo priteista bauda ir vieša amende honorable — 
atgaila ir atsiprašymas. Jis greitai išvyko iš gyvenvietės ir tapo 


"A Montrėal - Monrealyje (pranc.) 
"* Būcheron - medkirtys (pranc.). 
"" Un bougre de chien - kalės vaiku (pranc.). 

voyageur" ir coureur de bois“, barstančiu savo mišriakraujus 
vaikus po visą žemyną. Po to jis įsikūrė keleto akrų sklypelyje 
vakariniame Sagvenėsriviėre"" krante ir tapo dar septynių vai- 
kų tėvu, sugyveno juos su abernaki genties kraujo turinčia 
moterimi. (Delfinos tėvas, vienas iš to septyneto vaikų, žuvo 
1907-aisiais, kai sugriuvo konsolinis geležinkelio tiltas, tiesiamas 
per Šv. Lauryno upę, drauge su kitais septyniasdešimt trimis dar- 
bininkais, karučiais, kastuvais, stulpais, blokais ir kitais reikme- 
nimis, maisto kibirais jis nugarmėjo į juodą vandenį.) 

Delfinos įmantri žvilgančių plaukų šukuosena, purūs gar- 
banoti kirpčiukai virto kreivu sklastymu perskirtais, išsidrai- 
kiusiais plaukais, kuriuos ji segė plastmasiniu jūros arkliuko 
formos segtuku. O, kaip ji dejavo ir skundėsi. Jei tik būtų bent 
truputis pinigų, jei tik ji nebūtų už jo tekėjusi, jei tik ji vėl 
galėtų būti vaikas. 

Jis neturėjo kantrybės. Jam buvo lengviau vožti jai, kad už- 
sičiauptų, trenkti durimis, kai ji sėdėdavo prie stalo raudoda- 
ma, o nudriskęs kūno spalvos apatinio sijono kraštas kyšoda- 
vo iš po medvilninės suknelės. Ją kamavo nervinis kosulys, ir, 
nors Šarlis dažnai primindavo jai apie savo vietą, ji dieną naktį 
įsikibusi maldaudavo, kad jis pereitų sieną, sakydavo, kad gal- 
būt ten pasitaikys koks šansas, taip, ji žino, dabar visur Dep- 
resija, bet jos brolis sako, kad ten veikia fabrikai, bent keletas 
jų, daugiau nei čia, čia nėra absoliučiai nieko! Kalbėdama ji 
iškėlė savo ploną ranką žodžiams iliustruoti: nepakanka mais- 
to, tai ji norėjo pasakyti. O kita ranka glostė pilvą, visos mo- 
terys taip daro, vyras niekuomet negali nuginčyti tuščio pilvo 
argumento. Jos brolis, kuris tarsi protėvių dvasia vis šmėžavo 
jų pokalbyje, turėjo darbą Meino fabrike. Ji parašė jam, 


" Voyageur - keliaujančiu (pranc.). 
" Coureur de bois - malkų tiekėju (pranc.). 
"" Riviėre - upės (pranc.). 

klausdama, ar yra nors kokia galimybė gauti Šarliui darbą. 
Nedidelė, atėjo atsakymas, bet galbūt pusę etato ir gautų. Gal- 
būt. Jei Šarlis nebūtų išrankus. Jam tektų imtis to, ką siūlo, 
visa tėra lošimas, jam teks išmokti šnekėti amerikietiškai. Ke- 
letą savaičių jie galėtų pagyventi brolio namuose. 


Rendomas 


Žiemą, vėlai vakare, aplinkiniu keliu per mišką jie kirto sieną. 
Jos brolis susiraukusiu indėno veidu, kurį retkarčiais iškreip- 
davo šypsena, laukė kitapus sienos, palydėjo juės į netolimą 
namą, kad jie pusvalandį pasišildytų prieš paskutinį savo kelio- 
nės etapą - lūšnelė, nedidukė it mažojo piršto nagas, svetimų 
žmonių pastogė vidury sniegynų, krosnis lūšnelėje šaudė Žie- 
Žirbas į naktį. Visi jie išgėrė po puodelį karčios kavos, murzi- 
niems vaikams kyščiojant savo galveles iš po suplyšusios ant- 
klodės, ir toliau patraukė brolio rogėmis, iš kurių kyšojo vinys, 
roges tempė du arkliai. 

Ir Delfinai, ir Šarliui tamsi, kedrais apaugusi pelkė, kuria jie 
keliavo, pasirodė baisi ir neaprėpiama. Stiprus medžių kvapas 
Delfinai priminė ligos kvapą, karšto kompreso garus, o spyg- 
liuose ošiantis vėjas buvo bloga lemiantis bekraščio miško gar- 
sas. Šarlis pajuto savo svainio nenorą juos priimti ir degė iš 
pažeminimo, kad susigiminiavo su maišyto kraujo šeima to ne- 
žinodamas. Jis piktai pašnibždėjo tai Delfinai. Ji paneigė, kad 
jų giminėje esama indėniško kraujo, tiesiog jos brolis tamsaus 
gymio, ir tiek. Už virpančio arklių šnopavimo, girgždančio pa- 
sagų dunksėjimo į trypiamą sniegą, besikuždančių pušų tvyro- 
jo pagiežos kupina tyla. 

Dėžių fabrikas 


Jie bandė susitvarkyti savo gyvenimą - perpildytas brolio na- 
mas, šiurkščios amerikietiškos komandos ir kapota prancūzų 
kalba. Vos gavę pinigų, jie išsinuomojo lūšną žemomis lubo- 
mis, apšviečiamą žibalinėmis lempomis. Persikraustė ten ne- 
žmoniškai šaltą dieną. Šarlis koja atsidarė duris, įžengė, pasa- 
kė mais non" ir išmetė glėbį malkų ant grindų. Delfina, nešina 
kūdikiu, išvydo yrantį prie sienos pakartos katės lavoną ir na- 
gais iki pat medžio nudraskytą tinką - vargšas gyvulys iš pasku- 
tiniųjų stengėsi pabėgti. 

Deltfina kas rytą nuo upelio nukapodavo ledą ir tempdavo na- 
mo vandenį, slidinėdama apledėjusiu takeliu, įvirsdama virtu- 
vėn kiaurai sušlapusi ir raudodama, prisiekinėdama, kad praus. 
savo vaikus, net jei ji ir užsimuštų. Jai buvo šlykštu Žiūrėti į airių 
šeimą, gyvenančią prie šiukšlyno, lūšnoje, suręstoje iš Triton Mo- 
tor alyvos statinių - kvaili imigrantai rudenį užsiūdavo savo vai- 
kus į drabužius, o birželį prilipusius skudurus nulupdavo. 

Praėjo metai, kiti, po to dar dveji, ir kartu su dvynėmis jie jau 
turėjo šešis vaikus. Jie pasiliko Rendome, bijodami keltis kur 
nors kitur, kai Delfinos brolis, kurį Šarlis nuo šiol vadino Vadu 
Varbonetu“', išvyko į Rodo salą dirbti fabrike; kai kurie jo vaikai 
jau buvo pakankamai dideli ir namo parnešdavo pinigų. Taigi jie 
liko vieni svetimos šalies miške. Šarlis keikė purviną, šaltą, mu- 
sių ir vabalų knibždantį kraštą, jį kankino nostalgija savo senam 
prarastam gyvenimui gatvėse, muzikai, vynui. Jis keikė Džo 
Praivetą, kuris gaudavo vien gerus pasiūlymus. 

Jei pragaras buvo karšta tarsi ugnis salė, kur nesuderinti in- 
strumentai džeržgia ir krykauja velniškoje kakofonijoje, kur ap- 


"Mais non! - O ne!(pranc.) 
"Warbonnet - indėnų galvos apdangalas iš plunksnų, kurį jie dėvėdavo 
eidami į karą (angl). 

link vien chaosas, triukšmas ir luoši straksintys velniai, tai įėjus 
į konteinerių fabriką galėjai pasijusti tarsi įžengęs į V'inferne 
pro užpakalines duris. Mechanizmai bumbsėjo ir tarškėjo, me- 
talas brūžinosi į džeržgiantį metalą, diržai triukšmingai riau- 
mojo virš galvos, oras buvo pilnas dulkių. Teko priprasti arba iš 
obliavimo staklių, pro kurias girgždėdamos sHydo lentos. Pus- 
antro dolerio už penkiolika darbo valandų, ir dar džiaugiesi 
juos gavęs. Jis grįždavo pavargęs: tik gerdavo ir ginčydavosi, po 
to suduodavo, galiausiai užsirioglindavo ant Delfinos. Tai, sa- 
kydavo jai Žiauriai, dėl atsipalaidavimo. Tik aklas vyras galėjo 
jos geisti, neregys, nosį užsispaudęs skalbinių segtuku ir užsi- 
movęs pirštines, nes ji smirdėjo, o jos oda buvo šiurkšti tarsi 
krokodilo. Būtinai reikėjo parodyti jai, kad turi su juo skaitytis. 
Sekmadienio popietę jis pagirioms dar išmaukdavo viskio (šio- 
je šlykščioje šalyje nebuvo vyno), tuomet išsitraukdavo akor- 
deoną ir sustingusiais nuo lentų nešiojimo pirštais, bandydavo 
pagroti „Medaus pritvinkusią rožę“, svajodamas apie klubus ir 
po lietaus žibinto šviesoje blizgantį akmeninį grindinį. 
Rendomas buvo tarsi įrodymas, kad jis gimė po nelaiminga 
žvaigžde. Jis buvo apgaudinėjamas ir kvailinamas nuo pat tos 
akimirkos, kai jo prakeikta motina skalbinių virvėmis apvyniojo 
jo rankas, tvirtai prispausdama jas prie šonų, ir nuo krantinės 
nustūmė į purviną Seną; jis buvo priverstas išvykti į Kvebeką, 
kur kalba panėšėjo į kažkokią suzmekusią košę, apmautas, taip, 
apmautas ir tų klastingų raudonodžių įviliotas šlykščion san- 
tuokon, klaidinga informacija priviliotas į Meiną, tą provincia- 
lią skylę. Kitas įrodymas buvo 1937-ųjų pavasarį, kai obliavimo 
staklės jam nurėžė tris dešiniosios rankos pirštus ir sužeidė smi- 
lių, kuris po kelių dienų nuo infekcijos išpampo ir pažaliavo. 
Daktaras atvyko antrą valandą nakties, šnairai pažiūrėjęs pa- 


"L 'inferme' - pragarą (it. ). 

reiškė, kad žibalinė lempa per silpna - jis nieko negalįs įžvelgti. 
Jis išėjo laukan, sėdęs į savo išklerusį Buick privažiavo prie pat 
virtuvės lango ir žibintų šviesoje apžiūrėjo išlikusį pirštą. 

— Turėtų išgyti. 

Šarlis negalėjo suprasti, kaipgi tai nutiko. Tai atsitiko vieną 
iš tų milijonų, niekuo neišsiskiriančių akimirkų, kurios pasibai- 
gia laimingai. 

Jis gijo labai lėtai, jo nupjautų pirštų likučiai buvo rausvi, 
labai jautrūs. Jie gyveno iš bedarbio pašalpos: kiekvieną savai- 
tę gaudavo dėžę maisto: straubliuko pagraužti miltai, kiaulės 
taukų skardinė ir maišelis pupų. Staiga žlugo konteinerių fab- 
rikas ir žmonės neteko darbo, jie liko be paskutinės savaitės 
atlyginimo, nes savininkas nusiplovė su visais pinigais. Šeimos 
išeidavo naktį ir traukdavo į Vunsoketą, Potaketą, Mančesterį, 
į vilnos, medvilnės, šilko, batų fabrikus, kuriuose dirbę arti- 
mieji galėjo jiems padėti gauti darbo. 

Šarlis keikė ir savo gyvenimą, ir savo piktą prigimtį, sunkumų 
nugludintą iki pat gyvuonies, kur Žiojėjo nuolatinio įsiūčio klo- 
dai. Vieną kartą po šios nelaimės jis bandė groti apverstu akor- 
deonu, priversdamas darbuotis savo kairiąją ranką, tačiau ne- 
rangumas įsiutino jį ir jis įkišo /e maudit instrument" į krosnį, kad 
nubaustų, grūdo ir daužė žarstekliu, aplamdė, bet niekaip nesu- 
talpino į krosnies angą. Taip degdamas jis smarkiai rūko. Delfi- 
na truktelėjusi išvilko jį ir išmetė kieman. Rytą atsinešė namo, 
suvyniojo į rudą popierių ir padėjo ant lentynos. 

Tą žiemą Delfina vaikščiojo per miegus, basa braidė po snie- 
gą. Kai sugrįždavo, jos pėdos būdavo tarsi raudonas vaškas, o 
naktinių apačia apledėjusi. Tą naktį, kai sniegas paraudo nuo 
šiaurės pašvaistės, Šarlis pasakė kitą rytą eisiąs į Bangorą ieš- 
kotis darbo, to ypatingo darbo, kurį įsivaizduoja vienarankiai. 
Jis paliko lūšną ankstų rytą. Savaitės pabaigoje ji sužinojo, kad 


"Le maudit instrument - prakeiktą instrumentą (pranc.). 

jis išėjo visam laikui ir patraukė atgalios į Prancūziją, pamirš- 
damas gyvenimą čia, šeimą ir pusiau išmoktą kalbą. Kūdikiui 
Dolorui tada tebuvo dveji metukai. 

(Grįžęs į Prancūziją, prasidėjus Antrajam pasauliniam ka- 
rui, Šarlis tapo pasipriešinimo agentu, labai smarkiai sasižeidė 
krisdamas nuo dviračio (jis važiavo tamsią naktį be mėnesie- 
nos), vis dėlto šliaužė keturiom, kad perduotų žinią, kuri, kaip 
paskui paaiškėjo, buvo visai nesvarbi. Staiga jis persimetė ko- 
laborantų pusėn, dalyvavo anti zazou“ reiduose, lūkuriuoda- 
mas naktinių svingo klubų šešėliuose, stoviniuodamas su sodi- 
ninko žirklėmis, - nekantraudavo nuskalpuoti riebaluotas neap- 
siplunksnavusių egzotiškų jaunuolių ševeliūras, kai jie pavargę 
nuo šokio J'ai un clou dans ma chaussure“ išeidavo į gatvę. Ar 
tai galima pavadinti muzika? Šis svingas nebuvo džiazas, tik 
triukšmas, kvaili šokėjai išvirtusiomis akimis ir spragsinčiais pirš- 
tais, trūkčiojančiais pečiais straksėjo tarsi blusos ant keptuvės. 
Po karo jis metų metus trynėsi po naktinius klubus, buvo siun- 
tinėjamas su įvairiais pavedimais, prieš auštant valė tualetus ir 
taip užsidirbdavo šešiems buteliams vin blanc“", kuriuos kas- 
dien išgerdavo. 1963-aisiais jis vis dar dirbo klubuose, vis dar 
valė grindis ir baigė blizgindamas čiaupus Golfo Drua klube, 
širdies smūgio ištiktas susmuko prie kriauklės ir mirė apsuptas 
sintetinėmis kojinėmis mūvinčių jaunųjų yė-yės. ) 

Ir ką gi ji turėjo daryti? Ji parašė savo broliui į Providensą, nors 
puikiai žinojo, kad jis išsikėlė į pietus ne tik dėl darbo, bet ir dėl to, 
kad pabėgtų nuo Ganjonų šeimos naštos. Ką gi, atvažiuok, atsakė 
jis nepatenkintas. Aš atsiųsiu pinigų autobusui. Bet tu negali atsi: 
vežti visų vaikų. Gyvenimas visiems bus sunkus. Tik du vyriausius. 
Jie gali dirbti. Ir tu gali kokio darbo pasiieškoti. 


“ Zazou - stileivų, puošeivų (šnek. pranc.). 
"Jai un clou dans ma chaussure - „Mano bate yra vinis“ (pranc.). 
“* Vin blanc - baltojo vyno (pranc. ). 

Paukščio lizdas 


Old Ret Folse gražiausias buvo Paukščio lizdas - puošnus dva- 
ras, pastatytas devynioliktojo amžiaus geležinkelio karaliukui, 
dantytas fasadas su arkiniais langais, pats pastatas su oktagoni- 
niu bokšteliu, su paradiniais vartais ir dviems įmantriomis ki- 
niškomis urnomis, apsuptas dvidešimties pėdų pločio balkonu. 
1926-aisiais miestiečiai užgrobė Paukščio lizdą už įsiskolinimus 
ir perleido jį valstybei, kuri įkurdino ten vaikų namus. Šie aukšti 
kambariai, išklijuoti gipsu tarsi vestuvinis tortas, drožinėti pa- 
neliai, vitražai, riešutmedžio turėklai, pokylių salė - visa buvo 
atiduota vaikų namų reikmėms: miegamieji apstatyti geležinė- 
mis lovomis, pokylių salė paversta bulvėmis dvokiančia valgyk- 
la, parketas nudažytas pilkai. Pusryčių kambarys buvo užvers- 
tas metalinėmis spintelėmis. Sieninė spinta su užtraukiama dro- 
bine užuolaida tapo bausmės cele. Sodai, suprojektuoti Kal- 
verto Vo, užžėlė ir tapo neįžengiami, vijokliai apsivijo dekora- 
tyvinius medžius, nulūžinėjusios šakelės užvertė laiptus iki pat 
grotos, topolių pūkai užsnigo gėlių lysves, daugiamečius svo- 
gūnėlius suėdė skunsai. 

Jis buvo dvejų metų ir iš pradžių verkė ilgėdamasis lūšnos, 
pažįstamo krosnies kvapo ir plonų, surambėjusių motinos ran- 
kų, jos nervingo kosulio. Netgi tuomet, vos išaugusį iš kūdikys- 
tės amžiaus, jį apnikdavo depresija, trunkanti ištisas valandas, 
kada nelikdavo nieko kito, kaip tik miegoti arba ramiai gulėti 
užmerktomis akimis — įkvepiant, iškvepiant, įkvepiant, iškve- 
piant, lėtai, lėtai, lėtai. 

Jo dvynės seserys Liusetė ir Liusilė, ir jų vyresnysis brolis 
Liusjenas buvo kitame pastato korpuse, nors jis to ir nežinojo. 
Jo dienos slinko tarp kūdikių ir mažų vaikų, ilgos ilgos valan- 
dos medinių lovelių eilėje, medinėje lovelėje, kiekvienoje jų 
buvo po įkalintą vaiką, besisupantį, kažką vebliojantį, staugiantį 
ar daužantį galvą į kraštą. Ankstų rytą ateidavo dvi moterys, 

pakeisdavo vystyklus ir patalynę, išdalindavo buteliukus su mels- 
vu pienu, jos mažai kalbėjo ir elgėsi su vaikais kaip su malko- 
mis. Doloras buvo atjunkytas prieš metus, bet jis nusiraminda- 
vo tik žįsdamas tąsų guminį spenį. Vienai vienintelei valandė- 
lei kūdikius išnešdavo į erdvų, rytinį kambarį, kur geležinkelio 
karaliuko žmona, pasibaigus Pilietiniam karui, rašydavo savo 
nuobodžius laiškus, ir čia padėdavo vaikus ant purvino kilimo 
žaisti su medinėmis kaladėlėmis, kurių kampai buvo jau nusi- 
zulinę, o dažų pėdsakai vos matyti. Bėgioti buvo draudžiama. 
Prancūzų kalba vis labiau tilo; visi nauji žodžiai buvo amerikie- 
tiški. Sergantys vaikai likdavo savo lovelėse-kalėjimuose. Paukš- 
čio lizde glaudėsi našlaičiai ir suaugusios moterys. Vieninteliai 
vyrai, kurie čia lankydavosi, buvo daktaras, valstybės inspekto- 
rius, ir kartą per mėnesį ateidavo baptistų kunigas, kuris šauk- 
davo „Jėzus! Jėzus!“, kol mažiausieji pravirkdavo. Vyresnieji 
bažnyčios autobusu —- trumpa ir plačia žalia transporto prie- 
mone su nuleidžiamais drobiniais šonais, kuriuos vasarą susuk- 
davo - važiuodavo į sekmadieninę mokyklą - nuostabi ekskur- 
sija! Autobusas girgždėdamas leisdavosi nuo ilgo kalno ir įva- 
žiuodavo į miestą, kur ženklas LETAI prasidėjus karui buvo 
pakeistas į PERGALĖS GREITIS 35 MYLIOS, ir pasukdavo 
į Žvyruotą kelią palei upę. Pavasarį jie Žiopsodavo į milžiniškus 
ledo pyragus, išmestus ant kranto. 

Vaikų namų kontingentas kito: keletą vaikų pasiėmė moti- 
nos ar motinų giminaičiai. Tėvai čia neužklysdavo. Kai kurie 
vaikai iškeliavo į ligonines, kiti į morgą. Keletą jų įsivaikino, iš 
tikrųjų net patį Dolorą, kai jam buvo šešeri, keliems mėne- 
siams įsivaikino, bet, kai ta šeima nusprendė važiuoti į pietus, 
nes vyras gavo darbą karo pramonėje, jį vėl sugrąžino į vaikų 
namus. Jie sakė, kad jis buvo ramus vaikas. Visa, ką jis prisimi- 
nė iš to tarpsnio, praleisto drauge su šeima, tebuvo keli taškuo- 
ti viščiukai, kurie supuldavo, kai jis saujom žarstydavo kukurūzų 
spragėsius, jis prisiminė jų šiltų, utėlėmis aptekusių plunksnų 


,, 
“ 


dy, 
A 
(B 1 
' ". 
AN 
ITS 


0 


) 


208 


kvapą ir klegančius balselius, klausinėjančius jį paukščių kal- 
ba. Jis atsakydavo jiems panašiais žodžiais. Dar prisiminė na- 
mų šeimininką, sėdintį prie automatinio pianino, kurio klavi- 
šai grojo patys, tarsi jame tupėtų nematomas muzikantas, O 
vyras balsu dainavo „o, nepalaidokit manęs...“. 

Mokykloje jis buvo mažas vaikas, kurį viskas jaudino, perne- 
lyg baugštus, kad kalbėtų, jis drovėdavosi net žiūrėti, kaip kiti 
kažką daro. Jis buvo giliai užsisklendęs, retkarčiais blankiai šyp- 
teldavo ar linktelėdavo, dalyvaudamas įsivaizduojamame po- 
kalbyje. Geriausias dalykas buvo „Savaitraščio skaitytojas“, tik- 
ras mažas laikraštukas: jis jausdavosi suaugęs, kai laikydavo ir 
skaitydavo jį. Naujienų salėje jis sėdėdavo *r žiūrėdavo į karto- 
ninį plakatą: PASISTENK. Kartais jam leisdavo nuleisti vėlia- 
vą, kadangi jis buvo ramus berniukas. 

Paukščio lizdas buvo pirmoji stotelė, kur stodavo mokyklos 
autobusas, dešimt minučių kelio, taigi nieko nereikdavo nie- 
kam sakyti, tik vorele išlipti nešinam savo pilkąja kuprine, ku- 
rią valstybė išskirdavo jiems knygoms ir priešpiečiams susidėti. 
Priešais jį visuomet eidavo mergaitė, jos šviesių kasų galai bū- 
davo nusidažę keista žalia spalva, jie vis panirdavo rašalinėn, 
bet pagaliau mokyklose buvo atsisakyta rašalo, ir kiekvienas iš 
namų privalėjo atsinešti tušinuką. Paukščio lizde išdalino ra- 
šiklius, ant kurių šono buvo užrašyta „Le Blenko lavoninė“. 
Storulis Viljamas, švilpiantis nuo astmos, dažnai sergantis au- 
sų uždegimu, penktoje klasėje buvo geriausias jo draugas. 
Paukščio lizdo vaikai visuomet laikėsi draugėje. Autobusu va- 
Žiuodavo vyresnis berniukas, kurio kelnės buvo per trumpos, 
kiti jį vadindavo Potvyniu arba Prancūzu. Jis visuomet pešda- 
vosi ir jam bėgdavo snarglys. 

- Šis vaikinas - tavo brolis, ir jis yra blogas, - pasakė Dolorui 
Storulis Viljamas, ir Doloras ėmė stebėti, ar brolis jo neatpa- 
Žins, bet Prancūzas žvelgdavo pro šalį ir niekad nieko nepasa- 
kydavo, nors, sakė Storulis Viljamas, per sekundę jis gali prancū- 

ziškai pasakyti ištisą sakinį ir moka siaubingai keiktis, tačiau jis 
daugiau nebepasirodė autobuse, pradingo, ir niekas nežinojo 
kur. 

(Dvynukes Liusetę ir Liusilę dar pirmaisiais metais įsivaiki- 
no pora, kuri persikėlė į Ročesterį, Niujorką. 1947-aisiais, Liu- 
setė, skaidriu balsu dainavusi „Baltąsias Kalėdas“, kamuojama 
chroniškos odos ligos buvo paguldyta ligoninėn, kur jai atliekant 
slaptą medicinos eksperimentą suleido plutonio. 1951-aisiaiS ji 
mirė nuo leukemijos. Ji buvo septyniolikos metų ir svėrė tik 
trisdešimt vieną kilogramą.) 

Po paskutinio itin sunkaus Storulio Viljamo astmos priepuo- 
lio atsirado kažkokia susisukusi moterėlė ir pasiėmė jį, prisista- 
čiusi jo močiute. Dabar Doloras stebėjo Vinksą, mokyklos klou- 
ną, liūdnų akių vaikėzą banguotais purvinos spalvos plaukais, 
dvejais ar trejais metais vyresnį už jį. Išdarinėdamas grimasas, 
svirduliuodamas ir vaidindamas girtą, jis kvykaudavo klasėje, ku- 
tendavo mergaites, trindavo batais grindis, per kontrolinius ner- 
vingai trepsėdavo, jis buvo žŽmogus-mušamųjų orkestras klasės 
gale. 

— Vinksai! - urgztelėdavo mokytojas, ir jis keliom minutėm 
nurimdavo, bet po to pradėdavo vėl. 

Doloras stovėjo už jo valgyklos eilėje, ir, kai Vinksas apsisu- 
kęs ėmė dairytis po kunkuliuojančią salę vietos prisėsti, Dolo- 
ras jo akyse išvydo chaosą, kiaurai žvelgdamas pro ploną mels- 
vą ratuką, supantį išsiplėtusį vyzdį, jis tyrinėjo aiškiai regimą 
nerimastį, kuri jam sukėlė pasibjaurėjimą. Jis nusigręžė, apsi- 
mesdamas, kad labai susidomėjo virėjo nerūdijančio plieno sam- 
čiu ir oranžiniu padažu su akį traukiančiais mažais ropės kube- 
liais, bet iš tikrųjų pro blakstienas stebėjo, kaip Vinksas išdi- 
džiai nužingsniuoja tarp stalų, tapšnodamas vaikams per gal- 
vas ar pečius, laistydamas savo pieną, o jo burna nenustodama 
mala pa pa pa pa. 

Stovėjimas už nugarų ir tylėjimas jo neišgelbėjo. Ketvirtoje 
klasėje vyresniems vaikėzams užkliuvo jo vardas: 

— Ei, Doleri, turbūt esi turtingas? Duokš man šiek tiek pinigų! 

— Spurga, ei, Spurga, kaip tavo skylė? 

Misis Bret, Paukščio lizdo direktorė, baksnojo parkeriu ant 
firminio mokyklos blanko. 

- Žinai, manau, būtų geriau, jei turėtum normalų vardą. Ku- 
ris tau labiau patinka - Frenkas ar Donaldas? 

— Frenkas, - sušnibždėjo jis. 

Taip jis buvo pervadintas, ir tarsi plonas rūdžių sluoksnis nu- 
trupėjo dar viena jo esybės dalis. 

Nuviliantis paveldas 


Baigiančiam Old Retl Folso vidurinę mokyklą Dolorui sukako 
aštuoniolika, tačiau į baigimo iškilmes jis nenuėjo. Mintis, kad 
reiks užkopti mediniais laipteliais, pereiti sceną ir paspausti 
direktorės ranką, 0 po to paimti diplomą, sukeldavo jam veriantį 
galvos skausmą, vos apie tai pagalvojus pradėdavo nežmoniš- 
kai gelti sąnarius. 

Veidrodyje atsispindėjo ovalinis veidas, tamsūs plaukai, per- 
skirti ir sušukuoti į kairę pusę, rudos akys, žvelgiančios iš po 
juodų, tankių antakių, ilga nosis, kurios galas buvo tarsi kolba. 
Jo ausys buvo proporcingos ir prigludusios, lūpos horizonta- 
lios, putlios, bet be šypsenos. Jis prisivertė nusišypsoti, ir pasi- 
matė kreivi dantys, aukšti skruostikauliai, o iš po juodų plaukų 
švietė itin blyški oda. Tamsių plaukų strėlė leidosi krūtine že- 
myn. Jis neturėjo nuotraukų, nebuvo ir prisiminimų, kad galė- 
tų su kuo nors palyginti savo atvaizdą, jis nieko iš nieko nelau- 
kė ir nesitikėjo. Jis buvo pasiruošęs palikti Paukščio lizdą. 

Kontoroje, šnypščiant gariniam radiatoriui , nors medžiai dar 
nebuvo numetę lapų, ponia Bret palinkėjo jam geros kloties ir 
įteikė didžiulį keistą ryšulį, įvyniotą į rudą popierių ir perrištą 
tamsia raudona virve. Jis buvo sunkus. 

— Tavo, - pasakė ji, - asmeniniai daiktai, priklausę tau, kai 
pirmą kartą čia atėjai. Jie buvo saugykloje. - Jis paraudo, ne- 
norėjo atidarinėti ryšulio jai matant, tikėdamasis rasti šeimos 
laiškų ir nuotraukų, kurių jam niekad neteko matyti. Ji įteikė 
jam baltą voką. 

— Sėkmės, Frenkai. 

Autobuse, važiavusiame į Portlendą, jis atsisėdo gale pats 
sau vienas, atplėšė voką, pagalvojo, kad žino, kas jame: dvide- 
šimties dolerių banknotas ir standartinė teigiama Paukščio liz- 
do charakteristika, parašyta ant lapo, papuošto paukščio, ne- 
šančio snape besirangantį kirminą, paveikslėliu. Jis įsikišo pi- 
nigus ir laišką į savo naująją vinilo piniginę. Autobuso priekyje 
sėdėjęs tvarkingas vyriškis vos žilstelėjusiais plaukais, čiupinė- 
damasis rusvą rauplėtą veidą, atsistojo ir patraukė praėjimu 
tarp eilių, tikrindamas vietas. Jis įsitaisė kitapus praėjimo, gre- 
timai su Doloru, ir atsismaukė rudo švarko rankoves. 

— Nenoriu sėdėti ten, kur saulė spigina į akis, - pasakė jis 
langui ir pradėjo malonų, išraiškingą pokalbį su savimi. Jis kal- 
bėjo pietietiška greitakalbe. - Dabar aš padalinsiu juos, - pa- 
sakė jis. — Ačiū, inspektoriau, - auksinis laikrodis su tįsia apy- 
ranke sušvytavo ant jo riešo. - Aš galiu tau pasiūlyti tris šimtus 
dolerių. Aš išsiruošiau ten, į tą svarbią kelionę, ir nežinau, kuo 
tai baigsis. Hmmm, pasamdytas, pasamdytas? 

Kad neužsispoksotų, Doloras nusikėlė nuo viršutinės lenty- 
nos į rudą popierių įvyniotą ryšulį ir nekantravo jį atidaryti, 
atsargiai narpliodamas kietai suveržtą mazgą, kuris buvo pa- 
tamsėjęs nuo dulkių, švelniai nuimdamas popierių, susinepa- 
toginęs dėl jo traškėjimo, kuris atkreipė pietiečio dėmesį. 

Jis nesuprato, ką tai reiškia. Nieko daugiau, tik sulūžęs akor- 
deonas, medinis korpusas vienam gale apanglėjęs, dumplės iš- 
plyšusios. Eilės mažų mygtukų vienoje pusėje, o kitoje - juodi 
ir balti klavišai. Gale puikavosi užrašas GANJONAS, tartum jį 
kas būtų išraižęs lenktiniu peiliu. Iš jo pasklido minkštos me- 

dienos dūmų ir drėgmės kvapas. Šlykštus apdegęs akordeonas. 
Staiga jis išgirdo motinos kosulį, nors iki šios akimirkos neži- 
nojo ją kosėjus. Dabar jis buvo tuo tikras. Galbūt ji atidavė jį 
dėl to, kad sirgo. Jis ištyrinėjo instrumentą, popierių, į kurį šis 
buvo įvyniotas, bet nerado jokios žinutės, raštelio, nuotraukos 
ar laiško, ir jo praeitis taip ir liko nežinoma. 

— Aš dabar niekad nerūkau, - pasakė vyras rudu švarku. — 
Niekad. Aš nebegeriu. 

Portlende Doloras išlipo iš autobuso ir nuėjo į šaukiamųjų 
armijon štabą. „Dviejų detektyvų“, „Keistuolio“ ir „Laivo“ 
viršeliuose buvo spausdinama ta pati reklama: SUSIRASK 
NORIMĄ DARBĄ ARMIJOJE. Po kairiąja pažastimi jis ne- 
šėsi iš naujo į rudą piopierių suvyniotą instrumentą. Ketve- 
riems metams užsiregistravo Doloro Ganjono vardu. Buvo 
1954-ieji, jis norėjo taisyti televizorius, bet pagal elektroniko 
specialybę visos vietos jau buvo užimtos. Jį paskyrė ūkio da- 
lies viršininku. 

Kai kuriais atvejais armija priminė Paukščio lizdą: jis darė, ką 
jam liepdavo, ir nesipainiojo po kojom. Kai jie jį apkuldavo, jis 
niekuomet nesiskųsdavo. Jis išėjo pagrindinę armijos mokyklą, 
išimokdamas būti vikrus ir nepastebimas, beveik nė nežvilgtelė- 
damas į didesnius vyrus, rėksnius ir sąmojingus tauškalius, kurie 
pritraukdavo seržantų dėmesį kaip kad silpnavališkas neryžtin- 
gumas pritraukia grobuonis. Jį paskyrė į Vokietiją. 

— Tau labai pasisekė, kad gavai Frūuleins" vietoj baltųjų meš- 
kų, - tęsdamas žodžius pasakė už jo stovėjęs seržantas. - Tau 
velniškai pasisekė, kad nereikia vykti Korėjon. Nieko nėra blo- 
giau už Korėją. Vaikinai stovėdami sušąla į ledo gabalus. 

Visi vyrai aplinkui kalbėjo, kad, grįžę iš armijos, ves. Visi 
turėjo piniginėj po nuotrauką: merginos atrodė vienodos su 
vidun pasuktais žvilgančiais plaukais ir ryškiai padažytom lū- 


" Frūuleins - paneles (vok.). 

pom, pastelinių spalvų megztukais ir švelniais, į tolį nukreiptais 
žvilgsniais. Jis surado vieną tokią nuotrauką bazės bibliotekos 
knygoje ir įsidėjo piniginėn. Mergina buvo panaši į švedę, švie- 
siai geltonais plaukais ir išvirtusiomis mėlynomis akimis. Jis su- 
galvojo jai vardą: „Fransina,- sakydavo jis,- tai Fransina, ir mes 
apsivesim, kai grįšiu iš armijos, ji - vaikų darželio auklė“. 

Vokietijoj jis nutempė sulūžusį akordeoną pagyvenusiam vy- 
riškiui, dirbusiam šaltoje, tamsioje skylėje, kuri atstojo jam dirb- 
tuves. Vyras buvo liesas tarsi kartono lakštas, šalia jo trynėsi 
sukumpusi jauna mergaitė šeško veidu ir padažytomis lūpo- 
mis, nors jai buvo ne daugiau dešimties ar vienuolikos metų. 
Mergaitė įdėmiai stebėjo senuką, kol šis apžiūrinėjo Doloro 
akordeoną. 

— Franzėosisch. Sehen Sie hier? - parodė į metalinį užrašą. Mau- 
gein Frėres - les accordėons de France“ .Jo nosinis balsas skam- 
bėjo taip, tarsi jis tuoj pravirks. 

— Kiek kainuos jį pataisyti? — sumurmėjo Doloras. - Wie 
viele?"" 

Senukas neatsakė, papurtė galvą, parodė į apdegusį medį, 
išdegusius mygtukus, atsargiai ištempė suskilusias ir suplyšu- 
sias dumples. Palietė trapias klostes. 

— Diese Plisseefalten..."""" - jis pasilenkė ir kažką liūdnu balsu 
pasakė vaikui. 

Ji pažvelgė į Dolorą. 

— Jis sako, kad negali jo pataisyti, reikia keisti visas dumples, 
jis negalės atitaikyti reikiamo medžio apdegusiam galui, klavi- 
šai sugadinti, jis apdegęs, matote, jei net ir būtų naujas, būtų 


" Franzėsisch. Sehen Sie hier? - Prancūziškas. Matote štai čia? (vok. ) 

“ Maugein Frėres - les accordėons de France - Broliai Mogenai - prancū- 
ziški akordeonai (pranc. ). 

""Wie viele? - Kiek? (vok.) 

""Diese Plisseefalten - šios klostės (vok. ). 

niekam tikęs. Prancūziški akordeonai nėra geri. Jūs nusipirki- 
te vokišką, jie geriausi. Jis vieną tokį jums parduos. 

— Ne-e, - atsakė Doloras. - Manau, nepirksiu. Aš net neži- 
nau, kaip juo groti, aš tik norėjau sužinoti, ar jį galima pataisy- 
ti, — tai buvo vienintelis jo turtas. Senukas jo nesuvyniojo ir, 
Dolorui išėjus iš dirbtuvės, popieriai plaikstėsi, virvė vilkosi iš 
paskos, o aplinkui pakvipo degėsiais. Grįžęs į barakus jis atsky- 
rė tą instrumento dalį, ant kurios buvo išraižyta GANJONAS, 
o kitką išmetė lauk. Jis taip pat turėjo aistrą ant visų savo daik- 
tų išsipjaustyti vardą arba inicialus. 

Po keleto savaičių, drėgną vokišką pavasarį, jis peršalo ir šis 
peršalimas išsivystė į plaučių uždegimą. Liga progresavo ir, pa- 
sitraukusi iš plaučių, persimetė į kojas. Pusiau paralyžiuotas 
armijos ligoninėje jis išbuvo du mėnesius, svirduliavo ir klai- 
džiojo, pasiramstydamas ramentais, pro sukąstus iš skausmo 
dantis traukdamas orą. 

— Jei atvirai, tai gali būti paralyžinis poliomielitas, - pasakė 
daktaras su iškiliu apgamu ant dešiniosios šnervės. - Matau, 
jus įtikino pasiskiepyti naująja vakcina, Solko vakcina, bet kas 
gi iš tikrųjų pasakys, ar ji veiksminga? 

Pamažu jis pasveiko, bet tas pats gydytojas konstatavo, kad 
aktyviai tarnybai jis netinkamas, tad po pusantrų armijoje pra- 
leistų metų, 1955-ųjų vasarą, gavęs atleidimą dėl sveikatos būk- 
lės, jis iššlubavo iš šios ligoninės. 

Jis turėjo sėsti į lėktuvą, skrendantį Bostonan, tuomet per- 
sėsti į traukinį, vykstantį į Portlendą, kur jį oficialiai atleistų 
nuo karinės tarnybos, bet lėktuvas nusileido Niujorke ir, kai po 
septynių valandų jie jam davė naują bilietą, jis netyčia įsimaišė 
į vaikų, vilkinčių raudonais, baltais ir mėlynais kostiumais, pa- 
radą ir per klaidą pateko antron salėn, vos neatsitrenkdamas į 
berniuką su popierine Dėdės Semo barzda ir aukšta mėlyna 
skrybėle, išmarginta žvaigždėmis, išsilenkdamas bjaurios mer- 
gaitės, kuriai ant krūtinės pūpsojo užrašas AMERIKA PIR- 

MA, rr netyčia įlipo į keleivinį lėktuvą, skrendantį ne į Bosto- 
ną, 0; Mineapolį. Jis sėdėjo šalia moters taškuota palaidinuke, 
nuo jos trenkė dažų ir prakaito smarve. 

— Tu kvailas šūde, - plūdosi seržantas armijos būstinėje, kai 
ten pasirodė Doloras, nervingai maigydamas kelionės lapus ir 
prašydamas pagalbos. - Ar nematei, kad ant vartų buvo para- 
šyta Mineapolis? Gal tau tas žodis per ilgas? Gal tu pamanei, 
kad ten parašyta Marmeladas arba Misterijų būdelė? - Jis skam- 
binėjo telefonu, palikdamas Dolorą mindžikuoti nuo vienos ko- 
jos ant kitos. 

— Aš maniau, kad jie skris per Bostoną. Maniau, kad ten nu- 
sileis. Stiuardesė nieko nepasakė, paimdama iš manęs bilietą. 

— Tu taip manei. Ta-aip, labai gudru skristi į Mineapolį per 
Bostoną, ar ne? Kaip į Los Andželą per Singapūrą. Koks silp- 
naprotis. O.K., štai ką dabar padarysi. Tu apsistosi viešbutyje, 
štai mokesčio kvitas, Peidžo viešbutis Spivėjaus gatvėje, ir as- 
meniškai aš pasirūpinsiu, kad tu nukaktum į Bostoną. Nesiti- 
kėk jokio prašmatnaus keleivinio lėktuvo, kareivi. Tu išvyksti 
purvinu krovininiu traukiniu dešimtą ryto, manana. Tu būsi 
štai čia, kur dabar stovi, rytoj aštuntą ryto. Aš bijau, kad pama- 
tęs užrašą „Bostonas“ nepagalvotum, jog ten parašyta Bingo. 

Jis valandžiukę pavaikštinėjo, apžiūrinėdamas miestą. Pre- 
rijos aveniu juodaodis grojo altiniu saksofonu „Aš palikau sa- 
vo širdį San Franciske“, instrumento dėžė buvo atvira, ketvir- 
čio ir pusės dolerio vertės monetos gulėjo ant mėlyno suglam- 
žyto velveto. Gerai grojo. Jis įmetė keletą daimų ir nikelį. Vai- 
kinas nė nežvilgtelėjo į jį. 

Jis pavalgė „Laimingojo Džo“ kavinėje, kuri jį priviliojo uŽ- 
rašu: „Viduje yra oro kondicionierius. Čia VESIAU“. Užsisa- 
kė firminį patiekalą ir gavo kažkokį keistą maistą - mažus mė- 
sos kukulius ir troškintus kopūstus, aplietus baltu padažu, daug 
duonos, pyrago desertui, ir visa tai tik už šešiasdešimt centų. 

Nebuvo jokios prasmės eiti anksti į viešbutį, taigi jis išgėrė du 
bokalus alaus kažkokioje užeigoje, kur visi kalbėjo užsienietiš- 
kai, jis spėjo, kad lenkiškai, bet tai buvo nebloga viečiukė ir 
alus visai pigus. Po to jis susirado kino teatrą, viduje išpuoštą 
aukso ir marmuro imitacija, ten rodė „Septynis samurajus“. Jis 
sėdėjo tamsoje ir valgė saldainius su likeriu. Jis nesuprato pu- 
sės veiksmo, kadangi subtitrus vargiai galėjai įskaityti, buvo be 
galo juokinga klausytis japoniškai čiulbančių aktorių. Jis išėjo 
iš pusės filmo, kirtęs gatvę nuėjo į kitą kino teatrą, kur rodė 
„Furijas žudikes“, ir nusprendė, kad tai pats prasčiausias fil- 
mas, kokį jam kada nors teko žiūrėti, ir visą kaltę suvertė Mi- 
neapoliui. 

Kai, pasibaigus filmui, išėjo į naktį, jį apsvaigino neoninės mė- 
lynos ir geltonos kavinių šviesos, moteris plastiko lietpalčiu, ne- 
šina paparčio šakelėmis, jos balti batai, žybčioją šaligatviu, bliz- 
gantys tramvajų bėgiai ir šviesoforai, atsispindintys priekiniuose 
automobilių stikluose. Jis girdėjo iš visų gatvės kampų sklindan- 
čią ir susiliejančią muziką, lėtus pianino garsus tarsi iš čiaupo 
lašėtų vanduo, būgnų maišalynę. Viešbutis buvo už dvidešimt 
septynių kvartalų. Jis buvo nusikalęs it šuo po dvi dienas truku- 
sios kelionės lėktuvais, visos tos painiavos ir turistinės kuprinės 
tampymo, bet pasiryžo eiti. Gatvės knibždėte knibždėjo žmo- 
nių: išklerusiais dviračiais vidurnaktį besivažinėją vaikiščiai, šuns 
vedžiojama akla moteris, vyras, kurio lagaminas visiškai nusvėrė 
petį, juodaodžiai. Už dviejų kvartalų jis ir vėl pamatė tą patį sak- 
panoro dar kartą pro jį praeiti. Jam skaudėjo kojas. Vaikinas 
tebegrojo „Aš palikau savo širdį San Franciske“. Tikriausiai tai 
buvo vienintelė daina, kurią mokėjo. Jis iškėlė ranką, stabdyda- 
mas taksi, ir, nors teko ilgokai palaukti, pasigavo vieną, išsukantį 
Iš viešbučio ir grįžtantį atgalios. 

Ant taksi grindų kažkas buvo, kažkokia dėžė. Paslapčia jis 
pačiupo už rankenos. Išlipęs iš taksi prie Peidžo viešbučio, šiukš- 

linoje vietoje, jis nešėsi savo kelioninę kuprinę ir dėžę, galvo- 
damas - jei ant jos bus savininko pavardė, jis paskambins ir 
pasakys: „aš radau taksi dėžę“, ir galbūt vaikinas pasiūlys rady- 
bų. O jei paaiškės, kad tai kokios nors moters lagaminas, jis 
paskambins, o ji pasakys, kodėl jums neatnešus tokiu ir tokiu 
adresu, mes išgersim, jūs toks malonus, kad paskambinote, o ji 
gyvens nuostabiame bute su baltais kilimais, ir jis pavėluos į 
traukinį. Jis negalėjo patikėti tuo, ką rado. Kitas prakeiktas 
akordeonas, tarsi tai būtų Dievo pirštas, ar kažkas panašaus. 
Kad užmuštų laiką, jis valandą nagų dilde krapštė stikliukus, iš 
kurių buvo sudėliotos raidės A R, ir medyje įbraižė GANJO- 
NAS, tuo pat metu žiūrėdamas „JAV Plieno Valandą“, kažko- 
kį armijos reportažą apie seržantus, rodomą per viešbučiui pri- 
klausantį dailutį metalinį televizorių pusapvaliu septyniolikos 
colių skersmens ekranu, o jausmas buvo toks, tarsi audros me- 
tu Žiūrėtų pro šaudymo angą. Garsas buvo labai blogas, jis ne- 
suprato veiksmo esmės ir dieną užbaigė žiūrėdamas viščiukų 
krūtinėlių ir Winston cigarečių reklamas. 


Meinas 


Rugpjūtį vėl būdamas Meine jis pora dienų užtruko bandyda- 
mas gauti gimimo liudijimą, nusipirko padėvėtą Chevrolet, sunk- 
vežimį, nebenaują RCA su dvylikos colių skersmens ekranu, 
nors iš tikrųjų norėjo vieno iš tų naujesnių, nešiojamų, ir pa- 
traukė į Rendomą. Gimimo liudijime buvo ne kažin kiek intor- 
macijos. Data. Abu tėvai iš Kanados. Jo tėvui Šarliui Ganjonui 
buvo dvidešimt devyneri, jo motinai Delfinai Lačensai dvide- 
šimt aštuoneri. Penki vyresni broliai ir seserys. Gimęs jis svėrė 
šešis svarus ir vieną unciją. Ir viskas. 

Pro lietaus nutaškytą langą Meinas pasitiko melsvų eglių plo- 

nių akrais, susisukę lapai styrojo tarsi apdegusio popieriaus 
skiautės ant plinkančių, nuo lietaus pajuodusių medžių; pake- 
lės briedis seno riešuto kevalo spalvos, dangaus mėtomos balkš- 
vos juostos, nepajėgiančios išsklaidyti tamsos; vingrios upės ir 
ežerų grandinės, besidriekiančios iki pat dantytų horizontų. Jis 
važiavo kelio labirintu, kuris nuolat sukosi, rangėsi kilpomis, 
kirtosi ir kryžiavosi. 

Kirtimų gale jis išvydo toliumi apmuštas lūšnas ir bažnyčias, 
prie plonų stulpų prikaltas ranka rašytas lenteles: Kristaus ant- 
rojo atėjimo bažnyčia, Atperkančios malonės bažnyčia, Naujo- 
jo tikėjimo bažnyčia, Krikščioniškų tikėjimų ir praktikos baž- 
nyčia, Didžiųjų miškų bažnyčia, Laikų pabaigos šventovė, įsi- 
kūrusi tarp šviesių smėlynų ir žvyro karjerų, kur ne kur augan- 
čių medžių. Virš bažnyčių driekėsi punktyrinė rausvai violeti- 
nių debesų linija tarsi siūlė virš kūno spalvos horizonto. Jis tu- 
rės būti atsargus. 


Svetimas savo gimtajame mieste 


Jis nesitikėjo ką nors atpažinti, tik žinojo, kad Rendomas įsikū- 
ręs tarp miškų ir bulvių laukų ir kad jis čia gimė. Šviesa, kurią jis 
išvydo šioje vietoje, buvo jo pirmoji šviesa po įsčių tamsos. Jo 
akys pasruvo ašaromis. Jis pajuto, kad nejučiomis grįžo į tuos 
laikus, kai gentys dar klaidžiojo po miškus, o jis bėgo jiems iš 
paskos, jis priklausė jiems, tačiau kartu buvo pašalinis. Jis pajuto 
blausią šviesą, apanglėjusią medieną ir upės, trykštančios iš že- 
mės gelmių ir besiveržiančios pro uolas, čiurlenimą. Jis prava- 
žiavo kelmais nusėtą aikštelę, kurioje stovėjo trys ar keturi seni 
sunkvežimiai fanerinėmis būdomis, jos dabar atstojo miegamuo- 
sius; moteris čigonišku sijonu į raudoną laužą krovė šakas. 
Rendomas buvo mažas miestelis su dviem buitinių prekių 
parduotuvėmis, kavine, garažu, mokykla. Niekas jo nepažino- 

jo, bet jis pradėjo tyrinėti jų veidus ir įsiminti vardus. Jam pati- 
ko tas ypatingas lengvu rūku apgaubtų senovinių namų nuobo- 
dumas, sukeliantis prisiminimus, mėlynųjų eglių ir bulvių pur- 
vo kvapas, neaiškūs keliai, kurie baigdavosi kirtimuose. 

Šiaurinėje miesto dalyje atsišakojo vienas kelias, vedęs į pel- 
kių akivarus. Geležinkelio sankryžoje jis pamatė Eso stotį ir 
Pelkio fermą, kurios priestatas buvo padalintas į keturis butus: 
du viršuje ir du apačioje, tolumoje stovėjo daržinė, 0 už jos 
juoda eglių siena. 

— Ponas Pelkis augino bulves, mes turėjome vieną didžiausių 
bulvių ūkių visoje Rendomo apylinkėje, bet žinot, kaip nutinka, 
sensti, o vaikai išsivažinėja kas sau. Prieš dvejus metus jis nukri- 
to nuo traktoriaus, ir traktorius pervažiavo jam galvą, pusę metų 
gulėjo be sąmonės, bet pamažu atsigavo ir dabar sveikas, kaip ir 
visi, bet gydytojai sako, kad negali daugiau ūkininkauti, taigi mes 
surentėme priestatą, kad nuomotume butus, - ponia Pelki, kal- 
bėdama su juo, šluostė languotą klijuotę, pastūmė cukrinę ir drus- 
kinę į stalo vidurį. Jos akvamarino spalvos akys už Arlekino aki- 
nių sumirksėjo. Žalia naminė suknelė buvo išmarginta geltonais 
sombrerais. - Namie gaminami pusryčiai įeina į kainą. Aš tikiuosi, 
jums patinka eksperimentai. Dažnai kartoju ponui Pelkiui, kad 
tiesiog negaliu pakęsti kiekvieną dieną gaminti tą patį. Ponas 
Rodis nuomojasi butą, tačiau pusryčių neima, eina į miestą ir 
valgo riebų valgyklinį šlamštą. 

Linoleumas buvo išmargintas idiotišku margaspalviu raštu, ta- 
petai - aguonų ir dramblio ausų džiunglynas. Ponia Pelki daina- 
vo savo trumpą dainelę: 

— Des bottes noires pour le travail et des rouges pour la danse...“, 
tiesa, jei jums reikia baldų ir tinka padėvėti, tokius galite įsigyti 
pas Dantistą, gyvenantį ant kalno, jie daržinėje, kuri kažkada 
priklausė mums, bet mes ją pardavėme jam. Jei tik jūs galėsit 


" Des bottes noires pour le travail et des rouges pour la danse - juodi batai 
darbui, raudoni - šokiams (pranc. ). 

pakęsti Dantistą, tą seną ištvirkėlį. Jis pasidarė toks, kaip tie seni 
vyrai, na, suprantat, ką turiu omeny. 

Sūrio gabalėliu ji privertė savo mažąjį šunelį atsisėsti ir tar- 
nauti ir papasakojo Dolorui, kad kitą jos šunelį, dar žavesnį 
nei šis, pernai mėnulin nusinešė poliarinė pelėda, kai jis pakė- 
lęs koją šlapinosi ant tvoros. 

Jo butas buvo pirmame aukšte - du ilgi kambariai medinėmis 
grindimis, musių nutupėti langai žvelgė į kur ne kur augančias 
kanadines egles. Jis stovėjo vidury virtuvėlės, apžiūrinėdamas 
dujų degiklius, mažytį šaldytuvėlį, vos siekiantį jo kelius, baltą 
emaliuotą stalą ir dvi skirtingas kėdes chrominėmis kojomis. 
Viename kambaryje stovėjo geležinė lova ir kai kada vakarais 
iš už sienos sklisdavo Liberace muzika. 

Kiekvieną rytą ponia Pelki, nepaisydama savo skaudančių 
kojų, ateidavo prie jo durų nešina lėkšte keisto maisto: Apelsi- 
nų pumpurėliais, Kiaulienos-vaisių pyragu, Pasiutusiais molius- 
kais, Pupelių tyre, Lęšių bandelėmis ar Vargetos omletu - duo- 
na išmirkyta karštame piene. Jos aistra buvo eksperimentuoti. 
Ji išsikirpdavo iš laikraščių receptus ir įsiklijuodavo į „valgių 
knygą“, amžiaus pradžios prekeivio katalogą, reklamuojantį so- 
dos vandens aparatus; receptai dengė fantastiškus onikso spal- 
vos įrenginius, Breccia Sanguinia vyno raudonumo ir Alpių ža- 
lumo marmurą su žibančiais čiaupo kamščiais, išpuoštą me- 
džio drožiniais bei vokiško sidabro spalvos sirupų etiketėmis. 
Iš po citrininių iškarpų, skelbiančių: „Apetitą žadinantis kva- 
pas“ ir „Egiptietiškas troškinys“, kyšojo anglies dvideginio apa- 
ratas „Ambasadorius“, „Autokratas“ su dvylika čiaupų ir dviem 
vamzdeliais sodos vandeniui pilstyti. Jis valgydavo viską, ką ji 
atnešdavo, nes tai buvo geriau nei keisti jo paties deriniai: su- 
muštinis su persikais ir kopūstu, makaronai ir actas, lašišos kon- 
servai su džiovintu sūriu. 

Jam reikėjo keleto lentynų, knygų spintos, kokios nors leng- 
vos kėdės, indaujos. Jis pasuko panaudotų baldų daržinės link 

ir kieme išvydo gremėzdiškas skulptūras —- milžiniškas nuogas 
dvylikos pėdų aukščio moteris, išdrožinėtas iš medžio, krūtys 
tarsi arbūzai, trikampiai tarp kojų vimpelo dydžio, išsprogu- 
sios akys ir blizgantys plaukai. Nudažytos emulsiniais lauko da- 
žais jos stovėjo tarp medinių kaktusų su vinimis vietoj spyglių 
ir fanerinių kanadinių eglių. Viduje jis apžiūrėjo dubenis ir dvie- 
jų galonų talpos kavos puodus, aprūdijusius kroncirkulius ir 
kirvius nulūžusiais kotais, rėminius ir dvirankius pjūklus, pleiš- 
tus, aštrias ylas, skridinius, sniego valiklius, užsilikusius nuo 
medkirčių stovyklos senų laikų. 

Dantistas buvo kreivakojis ir nepraustaburnis, jo žodžiai 
sklido su parudavusiomis nuo tabako seilėmis. 

— Kaip tau patinka tos mergos priešais? Tai mano hobis dro- 
žinėti moteris. Nežinai, kas esu, ar ne? 

— Žmonės vadina jus Dantistu. 

— Vadina Dantistu? Ką gi, jie vadina mane visaip: pradedant 
dvirankiu velniu, baigiant trikoju benkartu ar keturakiu kvailiu. 
Kai kurie vadina mane „Žvairiu“ (sutrumpindami nuo „Žvaira- 
kio“). Jiems aš dantistas, mat buvau „stomatologas“, taisydavau 
pjūklų dantis. Ar dar liko bent vienas sušiktas kalės vaikas, kuris 
pjaudamas justų skirtumą tarp nušlifuoto ir sveiko danties. 

Kadaise jis dirbo miškuose, nusitrenkė iki Ramiojo vande- 
nyno ir sugrįžo atgal, ir vieninteliai žmonės, kurie jam rūpėjo, 
buvo numirėliai, jų žygdarbiams ir randams niekuomet nepri- 
lygs švelnios šiuolaikinių miškų užgaidos. 

Doloras nusipirko iš jo dvi kėdes ir mažą staliuką, komodą, 
kurioje stalčių rankenėles atstojo medinės siūlų ritės. Kėdės 
buvo stačiomis atkaltėmis, įskilusiomis medinėmis sėdynėmis, 
kurios Žnaibė jam užpakalį, bet, norėdamas pailsėti, jis gulda- 
vosi ant lovos. Naktimis svajodavo, kad Fransina būtų su juo, 
dažnai pamiršdamas, jog ją išgalvojo; jis išmetė jos nuotrauką 
Mineapolyje. Jis klausydavosi radijo: tai buvo geriau nei televi- 
zorius vėlų vakarą, klausydavosi tolimos pietietiškos muzikos, 

pamokslų, pažadų išgydyti, visa tai sklido iš temperamentingų 
Meksikos pasienio radijo stočių. Kaip įdomu, jų bangos pa- 
siekdavo net Meiną, jos siūlydavo tonikus, padedančius numesti 
svorį, tabletes, padedančias priaugti svorio, plastmasinius mus- 
tangus, mėnulio parkerius, žiedus su cirkoniu, Geltonojo Ber- 
niuko žvejybinį jauką, prijuosčių iškarpas, dvylika modelių tik 
už vieną dolerį, žiurknuodžius ir sintetinius antkapius, nesiųs- 
kite pinigų, tik savo pavardę ir adresą šiai stočiai, kapsulė kai- 
nuoja mažiau nei skatiką, už kiekvieną jūsų užsakymą, atsiųstą 
iki gruodžio penkioliktosios, jūs papildomai gausite (visai dy- 
kai), kol skelbiama ši reklama, prabangiu, lygiu rudu popieriu- 
mi apklijuotą paketą, jame bus įdėti gerai patikrinti vaistai nuo 
nervų ir nemigos. Jam niekuomet neatrodė, kad šie balsai kal- 
ba jam, jie sklido visiems tiems milijonams, gulintiems savo Io- 
vose, negalintiems užmigti, kuriems reikėjo Restolo ir auto- 
matinių peilių, kad užsibaigtų jų kančios. Jis nebuvo vienas iš 
tų, jis tik slapta klausydavosi, kol vieną vakarą išgirdo ramina- 
mu tevišku balsu kalbantį daktarą Bidleterį: 

— ...beviltiškai ieškote ko nors, kas padėtų susidoroti su savo 
fizinėmis ir psichologinėmis problemomis? Esate nelaimingas? 
Jus kankina depresija, baimė ir nerimas? Jums buvo pasakyta, 
kad tai „tik jūsų prasimanymas“, „jums viskas gerai, pamirškit 
tai, vykite atostogauti, išeikite iš darbo, persikraustykite į sau- 
lėtą vietą, išsiskirkite?“. Jei taip, pasinaudokite hipnozės ir el- 
gesio pakeitimo pagalba. Paskambinkite šiandien 462-6666, ir 
daktaras Bidleteris jus pakonsultuos. 

Jis užsirašė numerį, bet taip ir nepaskambino. 

Armijoje jis šiek tiek papilnėjo, nebuvo aukštas, bet tvirtas, 
proporcingai sudėtas, vikrus, turintis gerą pusiausvyros pojūtį. 
Iš pradžių jis ketino per G. L. Bolą įsidarbinti miškininkystės 
ūkyje, bet galiausiai gavo šakų pjoviko darbą mažoje miško ruo- 
šos įmonėlėje „Parfaito miško ruoša ir pervežimas“. Visą rude- 
nį ir žiemos pradžią jis dirbo palinkęs virš nukirstų medžių, sa- 

vo grandininiu pjūklu pjaudamas šaką po šakos, kraudamas jas 
krūvon - monotoniškas, fiziškai sunkus darbas, jo drabužiai ap- 
lipo sakais ir pjuvenomis, jis nuvargdavo pjaudamas tuo pjūk- 
lu, užtat visą laiką dirbo gaubiamas sakų kvapo. Jis taupė savo 
pinigus, valgė valgykloje, kur pamažu jį visi pradėjo pažinti, po 
to sužinojo, kad jis gimė Rendome, bet buvo išvežtas dar visai 
mažas, ir kad jis nieko nežino apie savo šeimos narius. 

— Taigi galima sakyti, kad savo gimtajame mieste tu esi sveti- 
mas, — pasakė Morisas, virėjas, padavėjas, šveicorius, bet ne 
savininkas. Savininkė buvo jo žmona Žanetė, o jis viso labo 
darbuotojas, kuklus, užguitas darbuotojas su plaušine šluota 
ar samčiu, kol neprasidėdavo stirnų sezonas, o tuomet jis virs- 
davo medžiotoju, fatališkai nuspaudžiančiu šautuvo gaiduką. 
Bet nei Morisas, nei kiti neprisiminė Doloro tėvų. Šeima gyve- 
no šalia miestelio, jis ten gimė, bet jie nepaliko nė pėdsako. 

Gruodį, iškritus lengvam sniegeliui, papūtė pietų vėjas, tem- 
peratūra pakilo, ir staiga orą prisodrino neapsakomas kvapnu- 
mas lyg kvepėtų nematomos gėlės. Ar tai koks nors kvapas, 
užgimęs iš tropikų vėjo, ar sulaikytas vasaros atodūsis, kurį 1š- 
laisvino nelaiku nutirpęs sniegas? 

Jis laikėsi tris dienas, o po to pranyko, kai iš Arktikos įsiver- 
že šalta oro srovė ir iškrito naujas sniegas, ištrindamas visus 
ore tvyrojusius kvapus, uždengdamas pūvančius lapus ir pliką 
žemę, vienišą gvazdiko lapelį, vijoklį, tįsantį tarp uolų tarsi ko- 
kį tamsiai violetinį laidą; didėjantis baltas sunkis užklojo juo- 
duojantį papartį, nupešė nuvytusio solidago žiedlapius. Savait- 
galiais Doloras nežinojo, kur jam eiti, ir laiką leido pats su 
savimi, skaitydamas nuotykių knygas ir detektyvus, iš pušinės 
lentos drožinėdamas nuogą merginą, įsitikinęs, kad ji bus gra- 
žesnė už kolosalias Dantisto moteris, ar paprasčiausiai Žiūrė- 
damas televizorių. Vienintelis užsiėmimas Rendome - gėri- 
mas bare arba važinėjimas aplink miestelį, bandant įsirėžti į 
bebrų užtvanką. 

Vieną nakti pas jį užgriuvo senis Dantistas, daužydamasis į 
sienas, braižydamasis užgulė durų rankeną, klebeno ją ir šaukė: 

— Misteri Ganjonai, kodėl jūs, po velnių, meatsiliepiate į savo 
sušiktą durų skambutį! - kol Doloras atidarė duris ir pažvelgė į jį. 

- Čia tik Dantistas užsuko padaryti gramelio, - pasakė, savo 
suvytusioje rankoje laikydamas rudą popierinį maišą su alumi, 
iš jo kelnių kišenės stirksojo pigaus viskio butelis, o kitoje ran- 
koje dar vienas, nugertas iki pusės. Doloras nuvairavo jį iki vie- 
nos iš kėdžių. 

— Tu manai, aš prisisiurbęs, ar ne? Ne, aš nesu prisisiurbęs, 
arba tu nežinai, ką tai reiškia. 

Dantistas pažvelgė į lubas, lentynas ant sienų, pusiau išdro- 
žinėtą elnio galvą, apžiūrėjo kambario kampus ir galva parodė 
į instrumento dėžę prie lovos. 

— Tai tavo kordeonas, ar ne? - jis mauktelėjo. - Prisimeni tą 
mažo ūgio mulkį, kuris užklydo čia vieną žiemą? Po keleto sa- 
vaičių jo ir kvapo neliko, bet tos melodijos, kurias jis grojo! Tas 
kalės vaikas, tas benkartas mokėjo šimtus dainų, grodavo tie- 
siog Iš galvos. Jis grojo sąueezebox" ir dainavo tarsi šuo, įkišęs 
galvą gręžimo mašinon. Tikriausiai nori, kad padainuočiau tau 
vieną iš jų? 

— Žinoma, - pasakė Doloras. 

Senis sudėjo ant krūtinės rankas, viena koja trankiai mušė 
ritmą ir užtraukė stipriu balsu, pritrenkiančiai garsiai, nors dai- 
navo vos pravėręs burną. 


O, medkirčiai, eikit šen, susėskite ratu, 
Aš jums pagrosiu savo akordeonu. 

Aš padainuosiu jums, kaip Denis žaidė 
Ir kaip jis gavo galą ir pražuvo Meine 
Penobskote plikam, Penobskote šaltam. 


"Sgueezebox - akordeonu (angl. sl. ). 

Tvirtas balsas vis garsėjo, jam dainuojant eilutės skrodė kam- 
barį tarsi ietys. Nors tai buvo dainavimas, galėjai jį palaikyti ir 
kalbėjimu, valingu, ritmišku deklamavimu, kai dainininkas 
traukte įtraukia klausytoją, įvesdamas į tuos senovinius žodžius, 
ir šis išgirsta rąstų, grandinių barškėjimą ir prunkščiančius ar- 
klius, pakrautų rogių girgždesį: 


Jam tebuvo dvidešimt dveji, 

Jo vaikas ir žmona beveik nauji, 

Jis mokėjo tokį pokštą, slaptą, miklų, 
Kad, kai jis baigia, neįtartas liktų. 
Penobskote plikam, Penobskote šaltam. 


Jis nutilo ir gurkštelėjo viskio, taip ir nepabaigęs dainos. Kai 
Doloras paprašė jį tęsti, jis pareiškė, kad gyvenime nėra nė na- 
tos padainavęs, pradėjo klausinėti, kas šiandien per televizo- 
rių, ar tik ne „Dragnetą“ rodo? Bet rodė Maironą Floreną, 
grojantį „Tiko tiko“ per Lorenco Velko šou, ir Dantistas pra- 
dėjo jį tildyti. 

— Aš nepirkčiau Dodge, - pasakė jis, - nebent tuo atveju, jei 
tai būtų vienas iš tų galingųjų vežimų. 


"Tu mano saulelė 


Vienas iš platformos darbininkų vis nenuleido nuo jo akių, o 
penktadienį, atlyginimo dieną, priėjo ir užkalbino. Tai buvo 
aukštas, gunktelėjęs šviesių akių vyras, plaukai nukirpti anties 
užpakalio stiliumi, blizgantys nuo briliantino. 

- Žinai ką, manau, kad prisimenu tave. Taip, aš prisimenu 
tave. Keletu metų jaunesnis. Aš buvau Paukščio lizde tuo pat 
metu, kaip ir tu. Žinau, kad tu ten buvai. Tu - Frenkas. Pamenu, 
kaip tu nerdavai iš akių, jei tik kas nors nutikdavo. Aš ten pate- 

kau, kai mano sušikti tėvai žuvo ant tilto - jie ėjo tuo tiltu į mies- 
tą. Spėju, kad mano senis buvo girtas. Man pasakojo, kad jis 
daug gėrė. Mentai juos vijosi ir jie nugarmėjo. Tiesiai nuo gele- 
žinkelio tilto į upę. Spėju, kad jie vis dar tenai. Žmonės niekaip 
negalėjo jų iškelti. Taip ir nesurado. Per stipri srove. Aš dažnai 
galvoju, kad būtų neblogai panerti ir apsižvalgyti. Galbūt kas nors 
dar liko iš jų daiktų - laikrodis ar piniginė po akmeniu. Aš ten 
meškerioju, užsidedu sunkų gramzdiklį ir žvejoju pliku kabliu- 
ku: bandau sužvejoti savo tėčio piniginę. Bet vis nesėkmingai. 

Doloras pažvelgė į jį, į jo kaulėtą veidą - ausys tarsi arbati- 
nuko ąselės, nosis, įsispraudusi tarp plačiai atmerktų šviesiai 
mėlynų akių, griežtai išlinkus viršutinė lūpa jo burną darė pa- 
našią į kroketo žiedą. Šiurkštūs plaukai vešėjo tankesni už žo- 
lę. Ant dešiniojo skruosto buvo pjautuvo formos randas, kur 
pataikė nuo kirvio ašmenų atskilusi skeveldra, kai šaltą rytą jis 
skaldė malkas virtuvės krosniai. 

— Tai atsitiko praeitą žiemą. Mano meistras pamatęs pasakė: 
„niekuomet nedaryk dviejų dalykų: niekada aštriai neišgaląsk 
ašmenų ir niekada nepalik kirvio nakčiai lauke, kad ašmenys 
netaptų dužūs. O geriausia, ką gali padaryti su ta žaizda, tai 
leisk šuniui ją išlaižyti“. Įsivaizduok, jis manė, kad aš leisiu šu- 
niui seilioti savo veidą! 

Doloras jo neprisiminė. Jis papurtė galvą, gūžtelėjo ir nusi- 
ŠypSOjO. 

— Taip, tu prisimeni mane. Vilfredas Balou. Žiūrėk. 

Jis staigiai sukryžiavo ir atkryžiavo kojas ir rankas, veidas 
maniakiškai išsikreipė, kojos šoko „stepą“ ir kilnojosi, keliai 
sulinko, liežuvis stulbinamai darbavosi tarsi guminis ir pasigir- 
do greblavimas, o ausys ėmė krutėti aukštyn žemyn. 

Doloras nusijuokė: 

- Vinkis. Vinksas. Jėzau. Žinoma, pamenu. Tu dažnai turė- 
davai problemų su misis Bret. Mes eidavome pro jos kabinetą 
ir matydavome tave ten sėdint lyg elektros kėdėje. 

— Vilfas, o ne Vinksas. Nekenčiu tos prakeiktos pravardės 
Vinksas. E, kartą susitikau vaikinuką, kuris iš tikrųjų ėjo į elek- 
tros kėdę. Palikęs tą prakeiktą Paukščio lizdą, įsivėliau į bėdą, 
jie leido man pasirinkti: eiti tarnauti į laivyną arba sėsti kalėji- 
man. Tai buvo 52-aisiais ir pasirinkimas buvo menkas, mat, jei- 
gu eičiau armijon, tikriausiai patekčiau Korėjon. Jie man leido 
naktelę areštinėje pasvarstyti, ir ten kaip tik buvo tas vaikinu- 
kas, kuris dėl moters nužudė savo brolį. Jie abu geidė tos pa- 
čios moters. Vėliau jis gavo ją. Gavo elektros kėdę. 

— O ką tu pasirinkai? 

— O, aš įstojau laivynan. Buvau Korėjoje. Matai? 

Jis atsisegė diržą, nusmaukė kelnes ir atsuko kairįjį pusaps- 
kritimį, kur Doloras išvydo kumščio dydžio randą. 

- Tai mano suvenyras. Žmogau, tai buvo bilietas namo. Kai 
mane reabilitavo ir aš pasveikau tiek, kad galėjau paeiti, nusi- 
trenkiau į Old Retl Folsą, susiradau statybose darbą, sutikau 
Emą, savo žmoną. Ji kilus iš ten, dar tiksliau, iš Honko ežero 
apylinkių. Jos visa šeima ten gyvena, taigi ir mes persikraus- 
tem. O ką tu čia veiki? 

— Aš čia gimęs. Mano tėvai seniai iš čia išsikraustė. O aš bu- 
vau armijoje. Vokietijoje, - Doloras nežinojo, ką dar pasakyti. 

— Kalba, kad groji akordeonu. 

— Eik jau! Iš kur ištraukei? 

— Mano žmonos teta ir dėdė sakė. Pelkiai. Tu nuomoji pas 
juos. Jie girdi tave grojant. Sako, tavęs laukia dar ilgas moky- 
masis, tu dar prastai groji. 

Jis pašėlusiai išraudo: 

— Aš nieko apie tai neišmanau. Tiesiog kvailioju. Aš jį radau 
taksi, kai grįžinėjau iš armijos. Mano tėvas grodavo akordeo- 
nu. Ne šituo, kitu, su tokiais klavišais kaip pianino. Jis sudegė 
per gaisrą, kai aš dar buvau kūdikis. Tėvas išgelbėjo mus, savo 
vaikus, bet jo akordeonas buvo sugadintas, o jis pats žuvo. Štai 
kaip aš atsiradau Paukščio lizde. Žinai, aš tik kvailioju su akor- 
deonu. Aš nežinau, kaip juo groti. 

— Nesąmonė! Jei aš būčiau gavęs po dolerį kiekvieną kartą, 
kai klausydavausi tokių istorijų, dabar važinėčiau su Cadillac. 
Kiekvienas vaikas Paukščio lizde pasakodavo tą patį: tėtis žuvo 
traukdamas juos iš vandens, gaisro ar gelbėdamas užsimušė au- 
toavarijoje. Tėtis nusiplovė, štai kas. Argi ne taip? 

— Nežinau, aš buvau per mažas, kad ką nors Žinočiau. Bet akor- 
deonas buvo smarkiai apdegęs, taigi gaisras, vadinasi, buvo. 

— Ką gi, mano senukas žuvo, kadangi buvo toks girtas, jog til- 
tas jam pasirodė per siauras, jis kartu užmušė ir mano mamą, ir, 
jei jis būtų gyvas, aš užmuščiau jį savo rankomis už tai, ką pada- 
rė. Gaila, kad negroji tuo akordeonu. Galėtume padaryti įrašų — 
aš groju smuiku. Gali tuo patikėti? Aš dar nesu virtuozas, bet 
namuose bent jau nėra pelių. Emos tėtis groja smuiku. Jis visai 
neblogai griežia, jei tik kam patinka kaubojų dainelės, tas visas 
Grand O! Opry šlamštas. Žinai ką, tu turi išmokti tuo akordeo- 
nu. Vis dėlto užsuk kada pas mane, išgersim po bokalą alaus. 
Pasakysiu tau štai ką apie čionykštį gyvenimą: jie mėgsta du da- 
lykus: muziką 1r likerį. Dieve, kaip jie juos mėgsta. Ir šokius. Šo- 
kiai vyksta kiekvieną penktadienį Ivete Sparks centre. 

Jis atidėjo pakvietimą mėnesiui. Kai pagaliau, važiuodamas 
pro šalį, užsuko, akordeono su savimi neturėjo. Virtuvė buvo 
labai maža ir švari, langus dengė užuolaidėlės, apvaliame rė- 
melyje - vestuvinė Emos ir Vilfo nuotrauka, druskinė ir cukri- 
nė vėjo malūnų formos. Kalendorius pritvirtintas prie sienos 
smeigtuku žalia galvute, o virš šaldytuvo - paspalvinta Jėzaus 
nuotrauka kruvina širdimi, tarsi tai būtų gabalas mėsos iš mėsi- 
nės vitrinos. Jis pasirėmė alkūnėmis ant Emos stalo ir klausėsi, 
kaip Vilfredas džyrina smuiku. 

— Jėzau, Vilfai, aš nesugebu groti, bet manau, kad patriukš- 
maučiau geriau nei tu, - pasakė jis. - Aš nieko šlykštesnio nesu 
girdėjęs. 

Kitą kartą, važiuodamas į Milinoketą, Yip-I-O muzikos in- 
strumentų parduotuvėje jis nusipirko mygtukinio akordeono 

pradžiamokslį ir po dešimties dienų prakaitavimo, kliuvinėji- 
mo ir keiksnojimo išmoko groti ir dainuoti „Tu mano saulelė“, 
o tai buvo tas pats, kas viena ranka daužyti sau per galvą, o kita 
trinti pilvą. 

Jis taupė pinigus patefonui, kuriuo buvo galima klausytis nau- 
jų, ilgai grojančių įrašų, ir plokštelės buvo plonesnės už mone- 
tą, iš kažkokios plastmasės, polivinilo chlorido. 

Vilfas ir Ema žiūrėjo, kaip jis atsidaro akordeono dėžę. 

— O.K., jūs patys to norėjote, - pasakė jis. 

Kai Doloras pradėjo groti priedainį, Vilfredas įsitraukė, iš 
klausos grieždamas kanifolija įtrintu smuiku. Nuo nemokšiško 
grojimo juos išgelbėjo pritrenkiantis dviejų instrumentų skam- 
bėjimas drauge, sodrus ir nuostabus jų garsas. 

— Sušiktos apskretusios meškos, — nusikeikė Vilfas. - Gerai 
skambėtų, jei tik mes mokėtume groti tuos prakeiktus dalykus. 
Šaunus tas tavo akordeoniūkštis. 


Sunkvežimis medienai vežioti 


Tą Žiemą šeštadienio vakarais jis važiuodavo pas juos į namus; 
jo iškleręs sunkvežimis dažnai sugesdavo, taigi pusę tų kartų jis 
klampojo pėsčias per sniegą, šlapdribą ar spengiantį šaltį, nuo 
kurio apšarmodavo nosies plaukeliai, nuo to šalčio jam gelda- 
vo visus dantis, o akordeono dėklo rankenėlė įsirėždavo delnan. 
Dar jis nešdavosi per petį permestą maišelį su alumi: šeši bute- 
liai alaus iki pusės užšaldavo, kol jis iki jų nusigaudavo. Akor- 
deonas, pastatytas ant kėdės virtuvėje, pusvalandį turėdavo 
atšilti, kol jis galėdavo juo groti. Ema visą laiką būdavo šiek 
tiek pasipuošusi, plaukai susukti, o skruostai parausvinti tarsi 
ji eitų į pasimatymą. Ji vilkėdavo saulės kliošo suknele, baltai 
rudi išeiginiai bateliai ant aukštų kulnų sukurdavo šventinę nuo- 
taiką. Jiedu su Vilfu gėrė alų ir pliurpė apie dienas, praleistas 

Paukščio lizde, svarstydami, ar geri tai buvo laikai, tuo tarpu 
Ema gamindavo vakarienę, kokį nors ypatingą patiekalą; se- 
noviniame, taškiukais išmargintame gintaro spalvos ąsotyje, ku- 
ris jai atiteko po senelės mirties, ji atnešdavo stiklą ar du alaus. 
Doloras po savo lėkšte paliko penkių dolerių banknotą, taip 
išreikšdamas susižavėjimą kiaulienos su ananasais patiekalu ar 
tuno siurprizu, paskanintu kari, kuriuos ji darydavo iš Betės 
Kroker valgių knygos. 

— Aš nebegaminu to senovinio prancūziško maisto, kurį ruo- 
šia mano mama, ployes ir keptų pupelių, su tomis senomistour- 
tiėres" prireikia trijų dienų, kol pagamini. 

Jei jis per daug išgerdavo, likdavo nakvoti ant jų sukriošu- 
sios kušetės, užsiklojęs pūkine antklode. 

Jai išėjus į prieangį malkų, Doloras tarė Vilfui: 

— Tau pasisekė, turi gerą žmoną, vaiką. 

— Tai nėra sudėtinga, Dolorai. Pirmiausia susirandi merginą, 
po to apsivedi, po to pridarai tris aukštus vaikučių ir reguliariai 
palinksmini savo senutę, - ir išsyk užsičiaupė, kai Ema sugrįžo, 
koja paspirdama duris, ir ėmė kišti į židinį pliauskas, didžiausią- 
ją pagrūsdama žarstekliu, kol ši pasidavė. Ji girdėjo, ką jis sakė. 

— "Tu galvok, ką šneki, nepraustaburni, - pasakė ji, - o tai gali 
reguliariai to nebegauti. 

Doloras nežinojo, ar juoktis, ar tylėti. Ema prisėdo ant stalo. 

— Ar žinai, ką reiškia tavo vardas? — paklausė ji. 

— Ne, ką? 

— Nereguliarus, - pasakė Vilfas. 

— Tu dabar išvis negausi, - pasakė Ema, o Dolorui tarė: — 
Douleur - skausmas. J'ai une douleur dans les jambes - man 
skauda kojas. 

— Teisybė, man jas skauda. 


" Tourtiėres - formomis tortui, apvaliam pyragui kepti (pranc. ). 

— Labiau tiktų j'ai une douleur šiknoje, - pasakė Vilfredas. 

Apie dešimtą valandą jie pradėjo muzikuoti, vaikas jau buvo 
paguldytas, Ema baigė šluostyti indus, iš spintos išsitraukė tam- 
buriną pajuodusiu nuo pirštų smūgių viršumi. Vilfas derino sa- 
vo smuiką, pažįstamos slystančios natos, kai vis labiau įtempia- 
mos stygos ieško E ir A, ir D, ir G, akordeonas šiltai atsiduso ir 
išleido tokį skambų akordą, kad net virtuvė sudrebėjo, boka- 
luose šoktelėjo alus. Jie pradėjo nuo „Šypsenų“, „Mažo rudojo 
ąsotėlio“ ir Doloro pradžiamokslio „Tu mano saulelė“, tuomet 
pabandė groti tai, ką Vilfredas nugirdo per radiją: „Nešdinkis 
iš čia“, „Kanzaso miestas“ ir „Pašok su manimi, Henri“. 
Vilfredas grojo panašiai, bet ne taip pat - iškraipydamas ir su- 
paprastindamas, taip, kaip jis sugebėjo pagroti, ir Doloras pri- 
siderino prie dainos, kartais nepataikydamas, bet jiems skam- 
bėjo visai neblogai, ir kuo toliau, tuo geriau. 

Per vasarą, grodami ilgais vakarais, mušdami uodus ir ger- 
dami verandoje, jie išmoko du tuzinus dainų, dainų popuri, po- 
puliariąsias, himną sekmadienio rytui. Kartą jie nuvažiavo į Ren- 
dome, motelio salėje, vykusius šokius, kur „Pjūklo gauja“, vie- 
tinis orkestrėlis, grojo „Purpurinį žmogėdrą“, penkis ar šešis 
kartus, garsiai ir greitai, O per pertraukas šokėjai apspisdavo 
kubilą su ledais, kuriame buvo šaldomas alus. 

— Po velnių, mes grojam neką prasčiau už juos, - pasakė Vil- 
fas. - Jie mala kažkokį šūdą, ir tiek. 

— Mes geriau grojam. 

Nors Doloras matė, ko reikia šokėjams - pastovaus trankaus 
ritmo, kuris priverstų juos šoktelėti ir patrepsėti, kai jie jau bū- 
na visai nusivarę nuo kojų. 

1957-aisiais Vilfredas metė Parfaito miško darbus ir Sent Klo- 
de pradėjo vairuoti sunkvežimį su mediena, važinėdavo iš Mei- 
no į Niujorko valstiją, o kartais į pietus, į Masačūsetsą. Pasitai- 
kius progai, jis užlėkdavo miestuose į muzikos prekių parduo- 
tuves ir nusipirkdavo naujų įrašų. Po pažastim parsivežė de- 

šimties colių skersmens plokštelę, ant kurios viršelio buvo pa- 
vaizduoti trys vyrai keistomis kaukėmis, besigalynėją su kroko- 
dilu: „Mardi Grasas su Kažunu Bilu ir savo meškinais“. Jie ke- 
letą kartų ją klausė. Vilfas paėmė smičių ir bandė pakartoti 
melodiją, bet ji buvo per sunki, o Ema aptemptomis kelnėmis 
1r balerinos bateliais, rankas sudėjusi ant cerata apdengto sta- 
lo, gaudė kiekvieną prancūziškos gaidos giją ir kartojo: acheter 
du coton jaune... d bal chez Joe... 'coute toi - mėme", bet ji nuti- 
lo, iš po adatos pasigirdus šauksmams ir liūdnoms dejonėms. 
Kai plokštelė nutilo, Doloras pabandė atkartoti, ką girdėjęs, 
dukart greitindamas tempą, tačiau jam nelabai pavyko. Jiems 
geriau sekėsi populiariosios dainos ir kartkartėm kokia nors 
vakarietiška muzika. 

Ema, neaukšto ūgio ir plačiais klubais, pajuodusiais paakiais, 
pasakė, kad yra keista būti prancūzu ir nemokėti šnekėti pran- 
cūziškai. 

— Taip, - jis numano, kaip gali pasirodyti keista, kad jis nežino 
savo pavardės, nemoka kalbos, kad jo tikėjimas pasikeitęs, pra- 
eitis nežinoma, žmogus, kuriuo jis buvo pirmuosius gyvenimo 
metus, visiškai ištrintas iš atminties. Jis matė, kaip šeimos laiko 
sukaupusios savo narių tapatybę - taip taurė laiko vandenį. Žmo- 
gų, kuriuo jis buvo - prancūziškai kalbantį mažą berniuką, turė- 
jusį mamą ir tėtį, brolius ir seseris, - sunaikino aplinkybių ir atsi- 
tiktinumų rūgštis. Bet jis vis dar tebebuvo tasai žmogus. Vieną 
dieną jis sugrįš tarsi koks vabzdys iš žieminio kiauto, jis pabus 
kalbėdamas prancūziškai, linksmas vyras su begale draugų, jo 
pasimetusi šeima vėl susiburs draugėn. Šį virsmą jis visad įsi- 
vaizduodavo šiltame kambaryje, kurio vidury stovi krosnis. To 
kambario durys mėlynos ir kažkas kosi. Prancūziškai. 


" Acheter du coton jaune... d bal chez Joe... 'coute toi - mėme - pirkti 
geltoną medvilnę į puotą pas Džo taip pat kainuos (pranc. ). 

Prancūzišką muziką sunku surasti 


— Ei, Vilfai, Žinai, tos dainos, kurias grojome - nežinau dėl ko, 
bet tai ne ta muzika, kurią norėčiau groti. Yra tokia muzika, 
kurią norėčiau groti, bet aš nežinau, kaip ją apibūdinti. Ką mes 
čia grojame? Visokį radijo šlamštą: „Maiklai, irkluok krantan“, 
„Tomą Dūlį“. Liaudies muziką. Bet ji tarsi netikra. Ją kažkas 
sukūrė, supranti, ką turiu omeny? 

— Maniau, kad tau patinka Kingstono trio. Mes tris mėnesius 
praleidom mokydamiesi „Škotiškąjį su soda“. Ką tu norėtum gro- 
ti, „Serfingą“? O kaip dėl trupučio rokenrolo, pavyzdžiui, „Mė- 
lyni zomšiniai batai“? Ar tau patinka tas Pelvis Preslis? „A-a-aš 
no-o-oriu tavęs-ę-ęs!“ Ei, ar teko matyti tą filmą „Mėlyni Hava- 
jai“? Kokia mėšlo krūva! O kaip dėl bliuzo? Arba tų Lorenco 
Velko burbuliavimų? Bul-bul-bul-bul. Vardan Dievo, tikiuosi, ta- 
vęs tai nežavi. Aš nenoriu groti tokio šlamšto. 

— Ne, ne, ne. Klausyk, ar yra toks dalykas, kaip prancūzų 
muzika? Noriu pasakyti, ar yra toks prancūziškas stilius? Ar 
yra prancūzų čia, aplink? 

— Nežinau. Ema! Ar yra toks dalykas, kaip prancūzų muzika? 

— Taip. Ouai, - jos balsas sklido iš vaikų kambario. - Tai krū- 
va senovinių gigues ir rilų, šokių muzika. Aplinkui jos jau nie- 
kas nebegroja. Tikriausiai tektų važiuoti net į Kvebeką. Jei jie 
ten dar groja. Smuikas, pianinas, akordeonas. Turėtum klausti 
mano tėčio. Tai muzika, kurią jis grodavo. Jis turi visus septy- 
niasdešimt aštuntųjų Staro įrašus, aš pamenu tą Reel! du pendu, 
pakaruoklį. Jis tikriausiai turi penkiasdešimt ar šešiasdešimt tų 
senų įrašų. Kartais, kai jam užeina tokia nuotaika, truputį gro- 
ja, bet dabar jau retai. 

— Ir ta visa Kadžuno muzika, - prabilo Vilfredas, - ji prancū- 
ziška. Bet, Jėzau, aš nemoku taip dainuoti, skamba taip, tarsi 
tavo žarnas kas replėmis tampytų. Norėtum pabandyti vieną jų 

sugroti? Jole Blon, pavyzdžiui? Yra išėjęs naujas Džimo Njūme- 
no albumas „Baijo liaudies dainos“, aš girdėjau ištrauką aną- 
dien per radiją, per kažkokią Niū Hampšyro stotį, bet nesugebė- 
jau pagroti to naujo stiliaus smuiku, nors tu ką. Tai liūdna muzi- 
ka, bet kartais labai sudėtinga. Žinot, ką padarykim, palikim tą 
savo virtuvę ir paklausykim, ką šalimais žmonės groja, čia, ap- 
link Rendomą, Milinoketą, Tridešimtosios pakelės smuklėse. Už- 
suksim į keletą barų su muzikantais. Mums reikia nešdintis iš tos 
virtuvės, — jis sklaidė naująjį „Pleibojų“, klausydamasis, ar nea- 
teina Ema, Ema, kuri pasakytų: išeiti iš čia? Tavęs nebuvo ištisą 
savaitę. Gal įvairumo dėlei šiek tiek pabūtum namie. 

— Mes galėtume taip padaryti. 

Miegamojo durų vyriai sugirgždėjo ir jis įmetė žurnalą į Do- 
loro akordeono dėžę. 


Išvykimas 


Emos tėvas, kuris savaitgaliais darydavo šautuvus, ir savo smuiką 
po smakru laikė taip, tarsi tai būtų šautuvas. Jis sumažino Ma- 
verick garsą ir pasakė, kad visus senuosius Starus išmetė sąvar- 
tynan prieš penketą ar šešetą metų. Jie mėtydavo juos į orą ir 
šaudydavo šautuvu, skirtu paukščiams baidyti. 

— O, tai buvo smagumėlis! Tos senos plokštelės, jos buvo at- 
gyvenusios. Bet tarp jų buvo ir labai geros muzikos. Kai aš mo- 
kiausi, visą ją gerai žinojau. Le Madelenas, visi turėjo jo įrašų, 
žmogau, jis tiesiog užhipnotizuodavo tave. Jis kilęs iš miškų, iš 
savo tėvo išmoko groti smuiku — senoviniu būdu. Tradiciniu, 
hein? Tačiau Sosis, jis buvo genijus. Niekas taip negrojo, kaip 
jis, netgi ir tasai vaikinas, kuris dabar groja, Žanas Karinjanas, 
neprilygsta jam. Ką gi, aš pradėjau groti pietietišką muziką. 
Čia buvo per daug gerų muzikantų. Tuomet įsitvirtino akorde- 

onas ir, susidomėjęs juo, truputį pramokau. Seniau mes dary- 
davome virtuvinius susiėjimus, visi ateidavo, šokdavo. Bet nau- 
jieji namai, rančos? Juose per maži kambariai. Taigi jums ten- 
ka nuomotis salę arba eiti pas tą, kuris turi daug erdvės. 

Doloras pabandė įsivaizduoti senąją muziką. 

Kitą šeštadienio vakarą jie išsipuošė, apsivilko ilgus švarkus, 
Vilfas vilkėjo iki pusės susagstytais rožiniais marškiniais, Dolo- 
ras - juodais, ir abu patraukė per Bertranvilės barus. Ema ne- 
galėjo susirasti auklės, tad jai teko likti namuose. „Šiaurinėje 
žvaigždėje“ gitaristas verksmingai brazdino „Tenesio valsą“. Jie 
užsakė Budą. 

— O kaip dėl kantri muzikos? Ar pameni, kai bandėme pa- 
groti „Abilenė plaukia“? Skambėjo visai neblogai. 

— Taip, galbūt. 

Gitaristas kniaukė „Kas kaltas?“. 

— Kristau, koks sušiktas ir kvailas daiktas ta gitara. 

Jie ėjo gatve, kur neoninė reklama iš pradžių blykčiojo „KOK- 
TEILIAI“, o po to pavirto taure aukšta kojele, kurioje plūdu- 
riavo žalia ir raudona alyvuogės. Įėję jie užsisakė viskio su cit- 
rina, O tai skambėjo labai rafinuotai, ir pasinėrė muzikon, klau- 
sydamiesi saksofono, vargonų ir iš kažkur atvykusio pliko juo- 
daodžio, šepetėliais glostančio būgno paviršių ir purtančio gal- 
vą, tarsi jis niekaip negalėtų patikėti, kad yra Meine. Kai jie 
išėjo iš baro, gatvės jau buvo tuščios, bet reklamos žybsėjo, ir 
jie toliau landžiojo po barus. Doloro naujojo vilnonio palto 
rankovė užsikabino už kažkokios vinies ir medžiaga plyšo. 

Doloras išgirdo pro jį praskriejant prancūziškų sakinių nuo- 
trupas: 

—- Je m'en crisse" 

— Mange de la marde!" 


"Je m'en crisse - mane ištiko krizė (pranc. ). 
" Mange de la marde - ėdu šūdą (pranc. ). 

Po akimirkos jam pasirodė, kad jis galėtų kalbėti prancūziš- 
kai, ir pabandė ištarti prancūziškai skambančius žodžius, bet 
išėjo panašiai, kaip kalbant su viščiukais: moduliacija buvo tai- 
syklinga, tačiau visiškai bereikšmė. Paveikta viskio išlindo tam- 
sioji Vilfo pusė, ir jam užplaukė žudymo nuotaika. Doloras pri- 
siminė pamišusių Vinkso akių žvilgsnį, kai šis su padėklu stovė- 
jo mokyklos valgykloje. 

— Aš nekenčiu vairuoti šį prakeiktą sunkvežimį, - sukliko jis 
ir pradėjo maivytis, nuo nepažįstamų žmonių plėšė paltus, 
skiausčiu delnu kirsdavo jiems į kaklus, bandė išdurti akis ar 
įkąsti. Doloras parvežė jį atgal į Rendomą, sunkvežimiui zigza- 
gais riedant keliu, išsisukant išnyrančių medžių ar priešais at- 
važiuojančių mašinų žibintų, per jėgą partempė namo. Ema, 
šaltai pažvelgus, pasakė: 

— Tikiuosi, esi patenkintas. 

— Manau, tai buvo ne per geriausia idėja, - jis norėjo pulti 
prie jos. 

Audringiausias jų gyvenimo momentas buvo tuomet, kai 
vieną snieguotą kovo naktį Penobnoketo radijo stotis prane- 
šė, kad į Coca-colos butelį sugrūdo penkis tūkstančius dolerių 
1r paslėpė kažkur mieste. Vyrai, moterys ir vaikai suplaukė iš 
visų kaimyninių apylinkių šimto myliu spinduliu, dvi dienas 
valė sniegą, apieškojo visus motelio kambarius, išplėšdami ta- 
vernas, įsiverždami į teismo rūmus, paštą, garažus, susispies- 
dami į pačią radijo stotį, kol galiausiai valstijos policija viską 
atšaukė ir ėmė vaikyti juos namo. Vilfas vėliau išgirdo, kad 
butelis buvo paslėptas užrakintoje stoties savininko automo- 
bilio bagažinėje. Kas gi galėjo jį surasti? Jis daugiau nebesi- 
klausė tos radijo stoties net po to, kai jie labdaringai paauko- 
jo pinigus naujai žaidimų aikštelei. ' 

Blogos mintys 


Miško tankynės prietemoje, iš po pjūklo ašmenų byrant balkš- 
voms pjuvenoms, jis ir vėl pajuto skausmą kojose ir nusprendė, 
kad dėl to kalta visa diena, savaitgalis, šalti lankstymosi mėne- 
siai, kai, nepatogiai laikant pjūklą, surakina nugarą. Ir sukioji- 
masis, įsitempimas, stengiantis pasiekti po kamienu užspaus- 
tas šakas, garui veržiantis pro jo įtrūkusias ir suskeldėjusias lū- 
pas, seniai skusta pasmakrė, apšalusi ledo karoliukais, alyvos ir 
dviejų ciklų variklio išmetamų dujų smarvė, sakų, žalios me- 
dienos ir sutrintų spyglių kvapas, sniego ir jo prakaitu srūvan- 
čių pažastų kvapas, sumišęs su cigarečių dūmais. Jis klausinė- 
davo savęs, nejau jam taip teks dirbti visą gyvenimą. Ar jis kraus- 
tosi iš proto dėl Emos? Jis galvojo, kad geidžia Vilfo žmonos. 
Jis žinojo, jog trokšta Emos labiausiai dėl to, kad ji prancūzė, 
kad pagimdė Vilfui vaiką, ir dėl skaitlingų jos giminaičių, Ko- 
mo ir Pelkių klanų, sudėtingų kraujo ryšių, siekiančių net iki 
Sent Loranso pietinio kranto ir žemiau, iki Naujosios Anglijos, 
Ir į pietus, iki Luizianos, dėdės, pusbroliai, pusseserės, antros 
eilės pusbroliai, tetų mošos, jų broliai ir seserys, jų Žmonos ir 
vyrai, žmonos ir vaikai. Kraujo turtas. Jis sentimentaliai svajo- 
jo apie šeimą, niūniavo melodijas, kapodamas nuo kamieno 
šakas, stengdamasis kirsti tam tikru ritmu, nors užsispyrusios 
šakos nuolat sudarkydavo dainas, ir vis galvojo apie tuos pra- 
žuvusius įrašus, - mėlynos ir geltonos plokštelės, subyrančios į 
dulkes nuo smūgio į kelmą, mirusių smuikininkų muzika, kaž- 
kas airiška, tik labiau svinguojant, slystanti, besiranganti muzi- 
kinė frazė, labai įmantri, tačiau sudūžtanti ir pranykstanti tarp 
drėgnų žievių. Kažkas žaliajame akordeone erzino jį. Mygtu- 
kai nudėvėti ankstesniojo šeimininko pirštų, kilpelė suveržta 
taip, kad atitiktų kito žmogaus nykštį. Senas purvas susikaupęs 
klostėse ir įtrūkimuose: tai dulkės nuo šokių salės grindų, žmo- 
nių riebalai, suirusios medžiagos dalelės, duonos trupiniai. Kai 

tik jis paimdavo į rankas akordeoną, jo glėbin įsisprausdavo mu- 
zikantas — vaiduoklis. Jis geidė Emos, bet drauge norėjo, kad ji 
liktų su Vilfu. Kas iš viso to išeitų? Vedybinis gyenimas su dviem 
vyrais ir siaubingas intymumas. O galbūt Vilfas numirtų ir ji ati- 
tektų jam. Ši aistra suteikė peno keistoms mintims, jis pradėjo 
tikrinti, ar kartais nesišlapina krauju, bijodamas, kad šlapimas 
nenudažytų sniego rausvai ruda spalva, nors ši baimė buvo visai 
nepagrįsta. Po to jis ištisas savaites skaičiuodavo, per kiek laiko 
ištuštėja jo pūslė. Vieną rytą suskaičiavo iki keturiasdešimt dvie- 
jų ir tikėjosi netrukus mirti nuo vidaus trūkio. 


Pirmasis gigas 


Jis siuvo spygliuotos vielos išplėštą skylę savo darbinių kelnių 
klešnėje, kai staiga išgirdo stabdžių cyptelėjimą, nutylantį mo- 
torą, po to žingsnius, tokius garsius, lyg akmeniniu Pelkio grin- 
diniu žengtų arklys. Lauko durys su trenksmu atsidarė ir vidun 
įsiveržė Vilfas, nuėjo tiesiai prie šaldytuvo, atplėšė dureles ir 
išėmė du butelius alaus, atidarė, vieną padavė Dolorui, susi- 
daužė putotais butelių kakleliais. 

— Ir dėl ko gi visa tai? - paklausė Doloras. - Ar tave išrinko 
Geriausiu metų vairuotoju? 

— Mes gavome darbo. Gigas. Vaikinas, kurį pažįstu, sunkveži- 
mio vairuotojas, kelia puotą — tai siurprizas Žmonai jos gimta- 
dienio proga. Mes jiems grosime. Tu ir aš. Mums sumokės. Dvi- 
dešimt dolerių. Šeštadienio vakarą. Klausyk, mes turim parepe- 
tuoti. Tai turi būti sklandu. Jei viskas bus gerai, mes po to daug 
kur grosim, žinau tai. Na, negaišk, parepetuojam. "Tai nuosta- 
biausias įvykis mūsų gyvenime. Mes dabar savo rogėse. Ateik, 
pažvelk į sunkvežimį, pažiūrėk, ką turiu: stiprintuvą ir keletą ko- 
lonėlių - armija atidavė. Nagi, ką tu, po velnių, ten darai? Siuvi 
tokiu momentu! Po velnių, kaip tas kvailelis prancūzas! 

Jis tą vakarą buvo visiškai ramus. Prisiminė kiekvieną gai- 
dą: jo pirštai lakstyte lakstė mygtukais, tempas buvo energin- 
gas, stiprus, tinkamas šokiui. Bet pirmą jų muzikavimo valan- 
dą tai nedarė jokio įspūdžio, nes Vilfredas drebėjo nuo sce- 
nos baimės. Jis taip drebėjo, kad niekaip neįstengė susiderin- 
ti savo smuiko, vos pradėjus groti, jo ranka imdavo nežmo- 
niškai virpėti, natos klydinėdavo, cypdavo, ir jis pamiršdavo 
melodiją. 

Doloras keikėsi, kad nepastebėjo to prieš jiems pradedant 
groti. Kolonėlės buvo apvalios, aliumininės, nudažytos chaki 
spalva. Iš Bogeno stiprintuvo, padengto storu dulkių sluoks- 
niu, kyšojo stikliniai vamzdeliai. Jie niekaip nesurado vietos, 
kur perkrautame kambaryje padėti savo įrangą, galiausiai vie- 
ną kolonėlę pastatė ant šaldytuvo, kitą ant kėdės prie lauko 
durų, o stiprintuvą ant elektros skydinės. Jis įšilo ir pradėjo 
monotoniškai ūžti. Vilfas net užduso: 

— Dieve mano, koks tas parazitas sunkus. 

— Kam mums viso to reikia? —- paklausė Doloras. - Juk tai tik 
virtuvė, jie ir taip viską puikiai girdės. 

— Negirdės! Kai jie pradės šokti ir trypti kojomis, juoktis, 
trankyti duris, tai ir negirdės. Privalai turėti stiprintuvą, jei nori 
pasirodyti esąs profesionalas. 

Jis kratė savo rankas, tarsi jos būtų šlapios, penkis ar šešis 
kartus pakeitė kolonėlių padėtį, kol galiausiai Bigas Bubis, jau 
girtas, sušuko: 

— Liaukitės, verčiau pagrokit ką nors. 

Jo Žmona iš įsiūčio net pabalo: ją tai tikrai nemaloniai nu- 
stebino, mat jos gimtadienis nepastebėtas atėjo ir praėjo prieš 
dvi savaites. Dabar, kentėdama siaubingus mėnesinių skaus- 
mus, abiems vaikams, iškankintiems bronchinės astmos, smar- 
kiai kosint, ji blaškėsi suplyšusiu chalatu, - visi namai apversti 
kojinėmis, purvinais indais ir dulkiašluosčiais kaip tik tuomet, 
kai prie namų pradėjo rinktis sunkvežimiai ir gužėjo nepažįsta- 

mi žmonės, kurie pasveikindavo ją su gimimo diena, prisideg- 
davo cigaretes ir imdavo gurkšnoti. 

Doloras ir Vilfas, vilkintys suderintais Airtex marškiniais ir 
avintys batus kaučiukiniais padais, įsispraudė į virtuvės kampą. 
Pro lauko duris vaikštantys žmonės be perstojo mindžiojo ko- 
lonėlės laidą. Bigas Bubis vis rėkdavo: „atsargiai!“. Šaldytuvo 
durys varstėsi kas dešimt sekundžių, vis supurtydamos ant jo 
stovinčią kolonėlę. Iš kolonėlių sklido šaižus garsas, Doloras 
pagalvojo apie supainiotus bosus ir Vilfo smuiką, kuris skam- 
bėjo taip veriančiai ir galingai, lyg ta muzika būtų sklidusi tie- 
siog iš pragaro. 

— Pertrauka, - sušuko Doloras Bigui Bubiui, kai Vilfo pirštai 
nuslydo nuo grifo tarsi ledo rutulys ant naujo ledo. Jis išstūmė 
Vilfą į kiemą, pro gaują girtuoklių nutempė į garažą, kur buvo 
ramu, ir davė jam stiklą alaus. Vilfo akys iš panikos net pabalo. 

— Viešpatie, išgerk ir nusiramink. Tu toks susijaudinęs. 

- Žinau. Tai vis per tuos veidus, žiūrinčius į mus. Štai ta pora 
bando šokti, o aš pagalvoju „0 ne, aš susimausiu, jie sustos ir 
piktai pažiūrės į mane“ — ir po to iš tikrųjų taip ima ir nutinka. 
Klausyk, ar aš idiotas? Tai kodėl Bubio žmona pasukinėjo pirš- 
tą sau prie smilkinio? Man atrodo, aš tuoj apsivemsiu. 

— Viskas O.K., - ramino jį Doloras. - Ji tuoj pripras. Tai visai 
smagu. Paprasčiausiai nežiūrėk į nieką. Žiūrėk į mane, apsi- 
mesk, kad esame tavo namuose, visi trys, su Ema, geriame alų 
ir grojame sau. Vis tiek jiems tai patinka, išskyrus ją, netgi kai 
mes liaujamės. Jiems patinka, kad grojama virtuvėje, visiems 
nuo to gera. Man taip pat gera. Ir tavo draugužiui Bigui Bubiui 
gera. Aš girdėjau, kaip jam kažkas pasakė, kad tai pats nuosta- 
biausias susiėjimas, kokiam tik tekę būti. Visi laimingi, išskyrus 
ponią Bubi, bet ji irgi pralinksmės, kai mes jai sudainuosim 
„Ilgiausių metų“. Na, liaukis. Mums ne taip blogai ir sekasi. 
Išskyrus tas prakeiktas kolonėles - jos gaudžia kaip kokia gele- 
žinkelio stotis. 

Rimtai pažvelgęs Dolorui į akis, Vilfas nusiramino. Dabar 
jis puikiai pataikydavo į gaidą, pusinės pauzės tikslios, jo groji- 
me atsirado kažkas nauja, ritmiškas tarsi ožio straksėjimas, ko 
anksčiau nebuvo, naujai iškeptas šaižus ir šiurkštus garsas. Do- 
loras grojo nuostabiai, kur kas greičiau nei įprastai. Šokėjai 
traukte traukė iš jų muziką. Žmonės šoko, atsitrenkdami į kros- 
nį, stalą, virtuvės grindys lingavo. Ponia Bubi plovė indus ir 
kišo šlapias lėkštes į groteles, kad nubėgtų vanduo, jie šoko ir 
pro duris nardė kieman, tik staiga kažkas trenkė šaldytuvo du- 
relėmis ir kolonėlė nulėkė, nuo misis Bubi peties atsitrenkda- 
ma į kriauklę, kur ji iš karto subyrėjo į šipulius, o iš jos ištekėju- 
si elektros srovė gerokai pašiaušė jubiliatės plaukus, nusvies- 
dama ją šokančiųjų glėbin. 

Praėjo kelios chaotiškos minutės, kol Doloras nutraukė ko- 
lonėlės laidus ir išplėšė stiprintuvo kištuką iš lizdo. Ponia Bubi, 
perbalus ir drebanti, sėdėjo susmukusi ant kėdės, Bigas Bubis 
raudojo, apsikabinęs jos kelius ir maldavo atleisti, kažkas atne- 
šė stiklą viskio, kažkas — alaus skardinę, trečias — rankšluostį 
drėgnoms jos rankoms nusausinti, ketvirtas - šuns plaukų ant- 
klodę, ir po pusvalandžio, išgėrusi tris stiklus viskio ir išklau- 
siusi nelaimingojo vyro atsiprašinėjimų, ji atsigavo ir davė ko- 
mandą vėl groti, bet be jokių stiprintuvų. 

— Sakiau tau, - mirktelėjo Doloras, jausdamas, kad atėjo tin- 
kamas momentas valso ritmu sugroti „Laimingų metų“ ir po to 
pereiti prie trankesnės muzikos. Truputį vėliau pro šokančiųjų 
kojas prasiskverbęs vaikas tarė: 

— Mama, iš sienos rūksta dūmai. 

Antrą valandą ryto, išvažiavus gaisrinės mašinai, jie irgi išVy- 
ko, garso aparatūros liekanos dardėjo priekaboje, nuo jų kvė- 
pavimo taip aprasojo priekinis stiklas, kad Doloras be perstojo 
turėjo jį valyti ranka, o Vilfas kyštelėdavo jam pintą burbono. 
Jie buvo įsijautę, kvatojo, triukšmavo, vis dar tebegirdėjo skam- 
bančią muziką, vis dar akyse jiems stovėjo pilnas kambarys žmo- 


7] 
10 4 
Š 


0 


| 
ITT 


0 


242 


nių, kurie šoko, trypė, sukosi ir glaudėsi vienas prie kito, nes jie 
išgrojo visas dvidešimt dainų, kurias mokėjo, jie vis dar matė 
kriauklėj kibirkščiuojančią elektros srovę ir jautė tą palengvė- 
jimą, kai ponia Bubi, atsigavusi ir pažvelgusi į savo vyrą, pro 
kietai sučiauptas pabalusias lūpas iškošė „bukagalvis“. 

— Koks vakarėlis, - kalbėjo Doloras, - jei ne tos prakeiktos 
kolonėlės, viskas būtų buvę gerai. 

— Taip, išskyrus pačią pradžią, kai mes niekaip negalėjom 
susiderinti. Nežinau, kas ten man nutiko, tiesiog pradėjau dre- 
bėti, nors tu ką. 

— Jei nepaisytumėm nevykusios pradžios ir kad vos nenu- 
trenkėm jo Žmonos, ir vos nesudeginom namo, juk visiškai 
gerai. 

— Tas gaisras kilo dėl Bubio kaltės, tai jis įkišo foliją į elek- 
tros kamščius. 

— Dar kažkas. Prieš nelaimę priėjo ta ponia ir paprašė pa- 
groti dainą, kažką prancūziška, /a danse du“ tokį ir tokį. Aš pa- 
sakiau, kad mes jo nemokame, o ji atkirto, kad mums turėtų 
būti geda, jei negrojame savo tautinės muzikos. 

— Eina ji šikti, - atšovė Vilfas. 

— Taip. Gerai. Bet aš kartais pagalvoju, kad ji teisi. Tik noriu 
sužinoti, kur, po velnių, ta vadinamoji prancūziška muzika gro- 
jama? Garantuotai ne čia. 


Virtuozai 
Kažką panašaus kartą ar porą kartų jis aptiko važiuodamas iš 
miškų namo, kai Kanados bangom pagavo Le Rėveil Rural ir 
išgirdo smuiko džyravimą su vos girdimu pianino akompani- 


mentu, bambam ir nosinį žydiškos arfos - la guimbarde - zvim- 


"La danse du - šokį (pranc. ). 

bimą, po to suskambo kažkas nesutramdoma: laukiniai, velniš- 
ki, lekiantys pasažai, nelygi, džiūgaujanti muzika, pamėgdžio- 
janti krioklius, garvežius, juostinį pjūklą, akordeono dūsavimą, 
ledo gabalėlių į skardinę keptuvę barškėjimą, girgždanti, vin- 
guriuojanti, kelianti virpulį, varanti iš proto muzikos banga, kuri 
privertė jį stabtelėti šalikelėje. „Uau!“ - šūktelėjo laidos vedė- 
jas. Soucy Vincomparable! Kitą kartą jis pagavo stotį, kuri tran- 
sliavo les accordėons diatonigues, musiciens du Ouėbec'" muziką; 
puikus ir energingas grojimas liejosi iš mikrofono, nustelbda- 
mas senųjų vaškinių plokštelių įbrėžimus ir randus. Jozefas Ma- 
rija Tremblėjus, Henris Bisonas, Doloras Laflioras, Teodoras 
Dugvėjus, monotoniškai pranešinėjo vedėjas. Pagaliau jis bent 
sužinojo, kaip ta muzika vadinasi: tradicinė muzika,/a musigue 
traditionnelle. Tikriausiai būtent ją ir grojo jo tėvas apdegusiu 
akordeonu. Jis niekaip negalėjo atsikratyti minties, kad jo tė- 
vas numirė gelbėdamas nuo ugnies savo vaikus. 

— Ką tu manai, jei mes nuvyktume Kvebekan ir nusipirkę 
keletą įrašų pabandytume išmokti tą muziką? Man reikia įra- 
šų, kad galėčiau ją išsinagrinėti. Tegul Ema išverčia. Mes galė- 
tume nuvykti į tą miestą, sako, ten yra daug akordeonistų. 

— Taip, taip. Montmanji. Kartą aš ten buvau, nusipirkau ste- 
buklingai grojančio vaikinuko plokštelę. 

Bet Vilfredas nesusižavėjo šia idėja, nesikraustė iš proto ir 
dėl muzikos, ir vis atidėliodavo kelionę. Dolorui rūpėjo, ar jo 
draugas neįtaria, ką jis jaučia Emai, ar nepavyduliauja. Ema 
atsiliepė iš virtuvės: „bet jie ten nededa fabriko kokybės žen- 
klo“, ir tuo, atrodo, viskas baigėsi. 

Bet jis pabudo vieną lietingą šeštadienio rytą, pasiryžęs pats 


" Soucy Uincomparable! - Neprilygstamas! (pranc.) 
"Les accordėons diatonigues, musiciens du Ouėbec - armonikos, Kvebeko 
muzikantų (pranc. ). 

vienas važiuoti į Montmanji, net ir nesuprasdamas kalbos. Jei 
jis nusiveš žaliąjį akordeoną, jam nereikės kalbėti. 

Kelias, vingiuojąs per kirtimus, šokinėjo ir rangėsi po ratais. 
Pro išmaltus kertamų miškų plotus jis važiavo pasienio posto 
link. Jis tikėjosi, kad Kvebeko pusėje viskas bus kaip ir šiapus 
sienos, tačiau ten šalis virto lyguma su vienas šalia kito išsimė- 
čiusiais kaimais, kuriuos supo ilgi siauri dirbami laukai. 

Visur buvo fermos, karvės, grūdinėm kultūrom apsodinti lau- 
kai, ir tai jį be galo stebino. Važiuodamas plačiais keliais, paju- 
to demonišką jėgą, tūnančią namuose ir daržinėse. Kiemuose 
knibždėte knibždėjo į gabalus supjaustytų daiktų ir judančių 
detalių, jis dairėsi — robotai, sukonstruoti iš traktoriaus dalių, 
keistos gėlės, sumontuotos iš plastmasinių butelių, vėjo malū- 
nėliai, skraidančios antys, miniatiūriniai namukai tarp akme- 
nų Su spiečiais ten gyvenančių vapsvų, besisukantys fejerver- 
kai, asiliukai iš butelių kamštukų, drožinėtais irklais irkluoja- 
ma kanoja ant kelmo, skardinių kolekcijos, šiaudinės baidyk- 
lės su Halovyno' kaukėmis. Lietus liovėsi ir jis nuvažiavo besi- 
blaivančio horizonto ir iš po debesų išlindusios saulės link. 

Ši trumpa išvyka virto ilga kelione per Sent Džordžą, Sent 
Džozetą de Boiską, Sent Odiloną, Sent Luką, Sent Filemoną, 
Sent Polį de Montmini, Notr Damą diu Rozary. Jis pajuto keistą 
jausmą, tarsi grįžtų namo. Kažkur čia buvo jo ištakos. Jis apsi- 
verkė pamatęs didžiulę upę, plačią vandens juostą, perrėžusią 
žemyno širdį. 

Kai pasiekė Montmanji, buvo jau vėlyva popietė. Saulė buvo 
žemai. Seni akmeniniai namai su dailiais paviljoniniais stogais 
rikiavosi prie upės, geltonai švytėjo vanduo, regis, nuklotas su- 
plėšytomis aukso paklodėmis. Gatvėse nesimatė jokio eismo, tik 
moteris vedžiojo mažytį juodą šunelį. Jis atsidūrė lyg kitam am- 


"Halloween - visų šventųjų šventė, kurios metu vyksta persirengėlių ei- 
senos (angl). 

Žiuj. Jautėsi išalkęs, išsigandęs, sužavėtas. Jis pasistatė maši- 
ną per porą kvartalų nuo pastato, panašaus į viešbutį. Tuzi- 
nas mašinų stovėjo gretimose gatvelėse. Siūbuojantis užrašas 
su muzikantų figūrėlėmis skelbė: LES JOYEUX TROUBA- 
DOURS.. Jis nešėsi akordeono dėžę. Prieš atidarydamas du- 
ris išgirdo muziką. 

Jauna juodaplaukė moteris raudonomis lūpomis ir pasuk- 
tais į viršų plaukų galiukais sėdėjo prie stalo priešais žaliąsias 
duris, ant jų buvo nupiešti du šokantys kiškiai; ji pakėlė akis 
nuo popierių krūvos, pamatė akordeono dėžę ir nusišypsojo; 

— Bon! Un autre accordėoniste pour la veillėe,“ - ji patikrino 
savo turimą sąrašą. - (Juel est ton nom? "- jos balsas buvo 
prikimęs ir neryžtingas, lyg kažkada būtų susižalojusi gerklę ir 
kalbant jai tebeskaudėtų. 

— Apgailestauju, - pasakė jis lėtai. - Aš nekalbu prancūziš- 
kai. Aš atvykau čia tikėdamasis paklausyti kokios nors akorde- 
oninės muzikos. 

Ji niūriai pažvelgė į jį. Jis šyptelėjo ir kilstelėjo dėžę: 

— Aš nekalbu prancūziškai, atsiprašau, — pasakė dar kartą, 
trokšdamas mokėti minčių kalbą. 

Ji suspaudė lūpas ir iškėlė dešinės rankos smilių, duodama 
suprasti, kad jis sekundėlę palūkėtų, pradingo už žalių durų, 
palikdama jas praviras. Ant kėdės netoli durų stovėjo akorde- 
onas. Jis galėjo įskaityti pavadinimą- Liudwig Sapin ir pamatė 
ant jo mažą kanadinės eglės paveiksliuką. Ar instrumentas pri- 
klausė jai? Jis įsivaizdavo save apsivedusį su jauna moterimi, 
kurią mylėtų, rytais jį pažadintų žemas jos balsas. Dabar jis gir- 
dėjo muziką labai aiškiai: smuikas, akordeonas ir šaukštai, ne, 


"Les joyeux troubadours - Linksmieji trubadūrai (pranc. ). 

"Bon! Unautre accordėoniste pour la veillėe - Puiku! Dar vienas vakarėlio 
muzikantas (pranc. ). 

"" Ouel est ton nom? - Koks tavo vardas? (pranc.) 

tikriausiai ten buvo tik akordeonai ir muzikantų kulnų bumb- 
sėjimas. Moteris sugrįžo, vedina raudonplaukiu vyriškiu, vil- 
kinčiu kostiumą, kuris buvo per siauras jo tvirtiems pečiams, jo 
nosies tiltą dengė pleistras 

— Kuo galėčiau jums padėti? - paklausė šis amerikietiškai. 

— Aš atvažiavau iš Meino, - atsakė Doloras. - Gal tai kvailai 
skamba, bet ieškau akordeonistų, norėjau pasakyti, tų, kurie 
grotų tradicinę muziką, suprantat? Aš prancūzas, bet nemoku 
prancūziškai. Mano vardas Doloras Ganjonas. Aš stengiuosi 
ką nors sužinoti apie senovinę muziką. Aš truputį groju akor- 
deonu, bet ne tradicinę muziką. Negaliu aptikti jokių įrašų. Ir 
niekaip nesurandu nė vieno, kuris dar ją grotų. Bent jau Meine 
tokių nėra. 

Vyras nusijuokė: 

— Drauguži, tu pataikei kaip pirštu į dangų! Šiame kambary- 
je susirinko keletas geriausių. Geriausi iš visų. Visame pasauly- 
je! Jei aš tau pasakysiu, kad čia yra Filipas Brunas ir Džo Me- 
servjero sūnus Marselis, vaikas, vardu Reinaldas Oiletas, Mar- 
selis Lemė ir dar keletas, gal tau tai ir nieko nesakys, bet duo- 
du žodį, jie geriausi. Šįvakar yra Veillėe du bon vieux temps“ vė- 
lyvojo Monsjoro Dugvėjaus garbei, o jis - accordėoniste extra- 
ordinaire“ . Jūs maloniai kviečiamas prisėsti prie stalo, jei susi- 
rasite kėdę, — jis kalbėjo amerikietiškai visiškai be akcento, 
grakščiai pereidavo į prancūzų, prisistatė kaip Fintanas O'Bra- 
keltų muziką, gimęs Airijoje, užaugęs Filadelfijoje ir Hafmu- 
ne, Aidahe, dabar besisukinėjąs po Kvebeką, žmogus be tėvy- 
nės, pasakė nusijuokęs. 

Prieblandoje skendintis auksinis kambarys buvo sausakim- 
šas, žmonės sėdėjo prie žvakėmis apšviestų apvalių staliukų. 


"Veillėe du bon vieux temps - Senų gerų laikų vakarėlis (pranc. ). 
" Accordėoniste extraordinaire - puikus akordeonistas (pranc. ). 

Prie vienos sienos jis išvydo bufetą, visą nukrautą padėklais, 
indais ir tuzinu vyno butelių. Raudonplaukis vyras nuvedė jį 
prie stalelio, kur sėdėjo labai daug žmonių, surado kėdę, paso- 
dino, pristatė jam savo žmoną, vilkinčią purpurine suknele, vi- 
sam stalui apskelbė, kad prieš juos - senosios muzikos gerbė- 
jas, kuris atvyko net iš Meino, Valstijose taip ir neradęs to, ko 
ieškojo. 

Dolorui jis pasakė: 

— Tai ypatingas vakaras. Kvebeke tradicinė muzika irgi nyks- 
ta-bigbendai, folkloras, amerikietiška pop muzika - štai ką žmo- 
nės dabar mėgsta klausytis. Bet tik ne čia, paskutinėje senovi- 
nės muzikos citadelėje, kur ji tebegyvuoja ir klesti. 

Pagyvenęs vyriškis sudainavo eilutę ir visų veidai pasisuko į 
tą pusę, kur jis stovėjo ant pakylos, šviesoj žvilgėjo akordeonai 
ir šaukštai, muzikantų keliai kilnojosi tarsi metronomai. Visa- 
me kambaryje žmonės lingavo galvom, pirštais barbeno į stalą, 
siūbavo ir kaukšėjo dantimis į ritmą su akordeonistų cuillėres, 
os, pieds , kol stalai buvo nudengti ir prasidėjo šokiai. 

Jis buvo viename kambaryje su prancūzais. Jų kaulų struk- 
tūra, dailios rankos, tamsūs plaukai ir akys buvo panašios į jo. 
Jis sakė sau, kad tai žmonės, iš kurių jis kilo, jis tiesiog genetiš- 
kai susijęs su jais. Nupurtė smalsumo šiurpulys. Ši naktis jo gy- 
venime įgijo nežmonišką vertę, vėliau ji iškildavo jo slaptose 
svajonėse, nors tos nakties atsiminimai buvo gerokai pagražin- 
ti fantazija. Jis tikėjo, kad tą vakarą suprato ir pats kalbėjo pran- 
cūziškai. 

Muzika buvo puiki, pritrenkianti, kupina gyvenimo džiaugs- 
mo ir trykštanti energija. Šokėjai šoko išsibarstę po visą salę, 
retkarčiais pasitraukdavo, užleisdami vietą „stepo“ šokėjui tie- 
sia nugara, iškelta galva, nukarusiomis rankomis ir trepsinčiomis 
pėdomis, jo Žingsniai triukšmingai aidėjo, užpildydami muzi- 


" Cuullėres, os, pieds - šaukštais, kaulais, padais (pranc. ). 

kos pauzes. Jis gailėjosi, kad Vilfas negirdi smuikininko, kurio 
grojimas priminė paukščių būrį, o smičiaus strėlės smigo į orą, 
jo tvirtai sukąstų dantų griežimas susiliedavo su sol ir re stygų 
skambesiu į harmoningą garsą - kunkuliuojančią srovę — 
Džynas, kažkoks taksistas iš Monrealio. Jis žiūrėjo įsmeigęs akis 
ir taip įdėmiai klausėsi, kad tai, ką išgirdo, jam įstrigo visam 
laikui. Jis viską prisiminė. Jo dėmesį ypač patraukė jaunas ru- 
do gymio akordeonistas kvadratiniu smakru ir juodų žvilgan- 
čių plaukų kuodu. Grodamas jis, rodos, pateko transo būse- 
non, jo veidas sustingo be jokios išraiškos, o akys žvelgė pro 
kambario sienas į tolį, koja šokčiojo aukštyn žemyn tarsi kokia 
mašinos dalis, nuostabusaccord de pieds'. Jo muzika buvo raiš- 
ki, sodraus, skambaus garso, labai greita ir techniškai sklandi. 
Jis vis grojo ir grojo, muzika bangavo, sukosi, rangėsi tarsi koks 
gyvačių kamuolys. Aplink muzikantą ji sukūrė liūdesio aureo- 
lę. Už jį geresnių nebuvo, ir, kai jis baigė, kambary sėdintys 
pratrūko šauksmu. Doloras taip plojo, kad, rodės, nulėks pirš- 
tų nagai. 

— Kasjis? - aplodismentų jūroje klausdamas jis šaukė Fintanui 
O'Brajenui. Jam atsakė, tačiau atsakymo jis neišgirdo. 

Vyras juodais nulinkusiais ūsais gerkliniu balsu paskelbė kad- 
rilį 17 užgrojo juokingu Francais akordeonu, labai mažyčiu, tik su 
septyniomis dumplių klostėmis. Prie jo pritaisytas dviračio skam- 
butis paskelbdavo kiekvieną šio įmantraus šokio dalį. Bet akor- 
deono garsas buvo pernelyg tylus šiame kambaryje. Vos pradėję 
šokti, šokėjai sustojo ir kaltinamai pažvelgė į akordeonistą, kuris 
atsiprašydamas linktelėjo galva ir pradėjo nuo pradžių. 

(Vyras gerkliniu balsu kitą pavasarį nuvažiavo į Londoną groti 
su šiuo instrumentu programoje, į kurią taip pat buvo įtraukta 
Malkomo Arnoldo „Didelė didelė uvertiūra trim siurbliams ir 
solo grindų šlifavimo mašinai“.) 


"Accord de pieds - pritarimas mušant koja (pranc.). 

Vakarui einant į pabaigą, jauna juodaplaukė, sėdėjusi prie 
pirmojo stalo, išėjo scenon su savo mažu kanadinės eglės akor- 
deonu. Ji sudainavo complainte', gilus, monotoniškas akorde- 
ono ūžimas ir jos balsas, sklindantis kone pro uždarą burną, 
skambėjo nežemiškai, ir jam pasirodė nenatūralus lyg žmogaus, 
kurį užvaldo neregima jėga. 

Kai vienuoliktą valandą muzikantai užvožė savo instrumen- 
tų dėžes, jis išėjo, kišenėje nešdamasis skiautę popieriaus su 
Fintano O'Brajeno adresu, pažadėjęs nenutraukti pažinties. Jo 
galva ūžė nuo vyno. Išvažiavęs už kaimo jis pastatė sunkvežimį 
šalikelėj 1r, susirangęs ant sėdynės, užmigo, sapnuodamas kaž- 
ką neapsakomai liūdno, ko jis niekaip neprisiminė, pažadintas 
violetiniame upės rūke plazdančių kranklio sparnų, ir pagalvojo, 
kad sunkvežimio kėbule yra trys maišai šiukšlių, kuriuos jis pa- 
miršo nuvežt sąvartynan. 


Kas iš to? 


Grįždamas namo jis jautė iš lėto jį apninkančią depresiją, kaip 
kad žemę apgaubia belaikė tamsa, pranašaujanti audrą: nuolat 
širdį draskantis liūdesys, kuris niekada taip ir nepasitraukė. Jis 
vairavo Žžiovaudamas, sunkvežimis dažnai kirsdavo šalikelės lini- 
ją 1r kartkartėm vis užgriebdavo žvyro. Jis niekad neturės Emos, 
nei juodaplaukės moters, sėdėjusios prie žalių durų. 

Jis norėjo groti tą muziką, muziką, kuri priklausė jam, nes 
buvo ją paveldėjęs kartu su krauju, tačiau negalėjo jos išmokti, 
kadangi jis nekalbėjo prancūziškai, kadangi gyveno tokioj vie- 
toj, kur ta muzika nebebuvo žavimasi ir niekas jos negrojo, ka- 
dangi jis niekuomet neprilygtų transo būseną pasiekusiam vy- 
rui. Rendomas nieko neatskleidė, nieko nesimbolizavo ir jam 

visiškai nieko nereiškė. Ši kelionė į Kvebeką tik dar labiau su- 
stiprino jo vienišumo ir nepritapimo jausmą. Jis niekuomet ne- 
bus vienu iš tų akordeonistų. O apie save jis žinojo lygiai tiek 
pat, kaip ir tada, kai jam buvo dveji - nieko,rien, visiškai nieko. 
Jis išmetė skiautę su pakeverzotu Fintano O'Brajeno vardu pro 
langą ir važiavo sau toliau. 


Une douleur 


Birželį, praėjus dviems mėnesiams po Vilfo mirties, kažkas nu- 
tiko jo kojoms. Jis pabudo ryte, iš pradžių to nesuvokė, pro 
nešvarų langą pažvelgė į baltą rūką, baltus marškinius ir koji- 
nes, kreivai kabančias ant ponios Pelki skalbinių virvės, pagal- 
vojo, kad iki dešimtos valandos ryto jos sudegs. Prieš dieną juo- 
dosios sparvos jį kaip reikiant sugėlė, visas viršugalvis ir spran- 
das buvo nuėję gumbais. Jis buvo pasiryžęs viską mesti, iki gy- 
vo kaulo įgriso purvinas darbas miškuose ir, kad ir ką mąstytų, 
mintys, kur buvusios kur nebuvusios, sugrįždavo prie Vilfo. 
Dienos buvo šiltesnės, bet keliai aukščiau esančiose perva- 
žose vis dar apledėję. Kaip tik ten Vilfas vežiojo medienos kro- 
vinius iš Niū Hampšyro kalnų į popieriaus fabriką Berline. Jie 
vėliau išsiaiškino, kad jis tikriausiai per greitai lėkė vingiuotais, 
staigiais posūkiais, pataikė ant užšalusio kalnų šaltinio - kelių 
colių storio ledo vėduoklės, nuožulniai besidriekiančios link 
bedugnės. Sunkvežimis visu greičiu nuskriejo nuo kelio, švilp- 
damas šaltu oru ir trenkdamasis į medžius, senas juodas sunk- 
vežimis perlūžo ir nugarmėjo į siaurą tarpeklį, išbarstęs ketu- 
rių pėdų ilgio rąstus, ilga atskilusi nuolauža perrėžė kabiną per- 
verdama Vilfo nugarą taip, kad kruvinas nuolaužos galas išlin- 
do pro kairiąją krūtinkaulio pusę, sutrikdydamas širdies veik- 
lą, ir įsmigo kabinos stogan. Vilfas, be galo išsigandęs, dar bu- 

vo gyvas. Greitoji atlėkė kaukdama, laviruodama tarp medžių, 
bet gelbėtojams jo dejonės pasirodė neką garsesnės už vėją kal- 
nuose, tik kur kas labiau įsimintinos. 

Ponas Pelkis pranešė jam tą žinią, kalbėjo tyliai, purtyda- 
mas galvą, įpindamas tas žiaurias smulkmenas ir ištęsdamas 
pasakojimą. 

— Jie turėjo apipjaustyti tą nuolaužą iš abiejų pusių pjūkle- 
liu, 0 į ligoninę vežė taip jos ir neištraukę. Jie negalėjo jo dėl 
to medžio paguldyti aukštielninko, taigi per pažastis perkišo 
pagalius ir taip laikė visą kelią. Bet tai nepadėjo. Vežamas jis 
numirė. 

Doloras negalėjo būti šalia Emos, jis net nenuėjo į laidotu- 
ves. Trečią dieną po laidotuvių patraukė tolimojo šlaito link; jo 
sunkvežimio kėbulas buvo nešvarus, jame mėtėsi įrankių dėžė, 
aplamdyti dujų balionai, kurių raudoni dažai buvo atšokę ir 
apsilaupę, įrankiai apaugę alyvos ir dulkių, pjuvenų, purvo 
sluoksniu. Smulkus lietus purškė ant priekinio stiklo, rytuose 
driekėsi kalnai, už jų - niūrus ir pilkas dangus, namų, kuriuos 
jis pravažiavo, gyventojai dar giliai miegojo, o jo žibintų šviesos 
skynėsi kelią pro medžius. Jis nusižiovavo dar įšilęs nuo nakti- 
nio patalo, ant priekinės dalies kartu su šokoladinių saldainių 
popieriukais slidinėjo sužiedėjusios spurgos, puodelis kavos te- 
liuskavo namų gamybos dėkle, kurį jis buvo pritvirtinęs viela. 
Vieną po kito jis kimšo cukraus pudra apibarstytus pyragaičius 
su želė įdaru, kol jo burna šlykščiai apsivėlė pusžale tešla, - jis 
jais tiesiog apsivalgė. Jam skaudėjo kojas. 

Vidurdienį jis vos laikėsi ant kojų, beveik alpo nuo skausmo. 
vežimio. 

Baigiantis dienai akyse viskas liejosi, jį dusino. Kitą rytą kojų 
taip Žiauriai nebeskaudėjo, bet jis vos galėjo jas pajudinti. Pel- 
kiai nė karto nepasibeldė į jo duris iki pat savaitės pabaigos, 0 
tuomet jis jau jautėsi geriau, bent jau galėjo vaikščioti po butą, 

pamanė, gal tai artritas, nes visi, kurie dirbo drėgnuose miš- 
kuose, susirgdavo artritu. Ponia Pelki atėjus pasakė, kad Ema 
su vaiku yra savo tėvų namuose Honk Leike, ji tikriausiai per- 
sikraustys atgal pas tėvus, ji siunčianti Dolorui linkėjimų. 

— Aš po kelių savaičių ją aplankysiu, - pasakė jis, bet to ne- 
padarė. 

Kelis mėnesius po tos nelaimės jis buvo be galo susirūpinęs 
savo kūnu. Jį ėmė kankinti keisti pojūčiai. Jis pasidarė nežmo- 
niškai jautrus ryškioms spalvoms, šviesai, sunkvežimių signa- 
lams gatvėje, durų trankymui, o žmonių pokalbiai tiesiog ėjo 
jam per nervus. Jis tapo alergiškas dulkėms, pelėsiams, obuo- 
liams ir pomidorams. Jam užkietėjo viduriai, jis kilogramais 
pirko Kat Reito vaistinėje, Milinokete, laisvinamuosius, bet nie- 
kas nepadėjo. 

Jis išgirdo apie sveiko maisto parduotuvę, kuri ką tik atsida- 
rė Portlende, ir sukorė gerą gabalą kelio, kad nusiaubtų ją pri- 
sipirkdamas pigaus portveino ir medaus, žalių sėlenų ir 
džiovintų abrikosų. Jis prisipirko Ženšenio ir nervus raminan- 
čių ramunėlių arbatų, bet nuo jų pradėjo perštėti gerklę, sąna- 
rius varstė skausmas. Jam nežmoniškai skaudėjo galvą ir šis 
skausmas ypač nepakeliamas darėsi naktį. Jam netgi skaudė- 
davo, skruostą priglaudus prie pagalvės, o apsivertus ant nuga- 
ros, skausmo bangos risdavosi per visą pakaušį - nuo ausies iki 
ausies. Jo burna degė, o liežuvis taip ištino, kad vos galėjo kal- 
beti. Jis pabusdavo antrą valandą ryto kankinamas nežmoniš- 
ko skausmo kirkšnyse, tas skausmas viena koja kildavo iki pil- 
vo, o kita nusileisdavo, sudarydamas nesibaigiančią skaumo 
grandinę. Skaudėdavo net šlapinantis ar tuštinantis. Jis dre- 
bančia, paralyžiuota ranka surašė visų skausmų sąrašą ir nune- 
še daktarams į V. A. ligoninę. Jie svarstė, kas tai galėtų būti: 
divertikulitas ar gaubiamosios žarnos spazmai, kažkas su nu- 
gara ar inkstais. Inkstų akmenys ar nefritas... 

Skausmai sustiprėdavo ir atlėgdavo. Jam buvo šalta, tačiau 
jį kamavo kažkoks vidinis karštis, tarsi kažkur giliai viduje deg- 
tų aukštakrosnė. To jau buvo per daug; vieną rytą jis bandė 
atsikelti iš lovos, žengė porą žingsnių, suklupo ir liko ten gulė- 
ti, kol šeimininkai išgirdo jį daužant delnu į grindis. 

Pelkiai įsodino jį į senąjį sedaną, ponia Pelki po nugara paki- 
šo savo pagalvę, kuri iš po nakties buvo prisigėrusi jos plaukų 
kvapo. Ponas Pelkis, kurio vairavimą trikdė skuba, lėkte užlėkė 
ant greitkelio ir spausdamas nudūmė ligoninėn. Medžiai buvo 
sukrovę pumpurus, šlapią kelią dengė tamsūs tarsi sukrešėju- 
sio kraujo balos klevų žiedai. Mašina švilpė pro slėnyje augan- 
čius tamsiai geltonus ir vietomis lyties organų raudonumo kle- 
vus, po to žybtelėjo tuopų eilė, jie pralėkė beržų venas, viršu- 
kalnių liniją ir šakose susipainiojusį dangų, už nugarų palikda- 
mi šnarančias pušų rankas ir pelkę, ji buvo pilna stiebų, perei- 
nanti į laukus, iškerojusias raudonųjų karklų eiles, gervuogynus, 
ir visa tai gaubė paukščių čiulbėjimas. 


Viskas gerai 


Jie nežinojo, kodėl jam taip. Jis matė juos besiginčijančius, 
diagnozuojančius nematomus pažeidimus, mikrobus, ligos si- 
muliavimą, vaikystėj persirgtą poliomielitą, psichosomatinį pa- 
ralyžių, jie manė, kad tai psichogeninis skausmas, energijos 
netekimas, raumenų spazmai, nežinomas virusas, bakterinio 
pobūdžio infekcija, paveldimumas, pohipnozinė krizė, infek- 
cinė mononukleozė, depresinė isterija, hipochondrinės haliu- 
cinacijos, Parkinsono liga, sklerozė, bruceliozė ar encefalitas. 
Bet po trijų savaičių nebuvo jokio pokyčio ir jie išsiuntė jį 
invalido vežimėlyje atgal į Rendomą. Jei jis sugebėtų atsisto- 
ti, tegalėtų žengti porą žingsnių, o skausmas kojose ir nuga- 
roje nesiliovė. 

V. A. ligoninėje socialinės rūpybos darbuotoja išrūpino jam 
šiokią tokią valstybinę invalidumo pensiją, bet pragyvenimui jos 
neužteko, mat jis turėjo mokėti poniai Pelki už maisto gamini- 
mą ir už tai, kad ji padeda jam nueiti į tualetą ir paguldo į lovą. 
Ponas Pelkis prie lauko laiptelių sukalė fanerinę pakylą. 

Kai jam kildavo noras išeiti iš tų slegiančių kambarių, kai 
prireikdavo ko nors mieste - alaus, bakalėjos produktų ar tie- 
siog apsipirkti, invalido vežimėliu jis nuvažiuodavo iki greitke- 
lio ir iškeldavo ranką. Vieninteliai sunkvežimiai-pikapai galėjo 
jį pavežti, vairuotojui tekdavo išlipti, įkelti jį į kabiną, 0 jo sun- 
kų vežimėlį - į priekabą, įsiropšti atgalios, nuvežti iki miesto, o 
po to vėl ta pati procedūra, tik iš kito galo. Nedaugelis vargin- 
davosi sustoti ir jis ten kartais sėdėdavo valandų valandas, dre- 
bėdamas ir keikdamasis, kol pagaliau kas nors sustodavo. Jo 
stiprus raumeningas liemuo sustorėjo nuo pratimų stygiaus ir 
keptos kiaulienos, sumuštinių su riešutiniu sviestu ir alaus, ku- 
rį taip mėgo. Rendomo greitkelyje jis tapo pažįstama figūra — 
suglebęs savo vežimėlyje, nukarę ilgi juodi plaukai, maldauja- 
mai iškelta pirštinėta ranka, o kai jie nepristabdydavo, jis kar- 
tais rekdavo žodžius, kurių buvo neįmanoma išgirsti, bet užtai 
lengva nuspėti, juos lydėdavo iškeltas didysis pirštas. 

Tik kartą ištiktas gailestingumo priepuolio pas jį užsuko Dan- 
tistas, įkaušęs ir traukiantis nešvankias dainas, nešinas šešiais 
buteliais, 17 pasakojo jam liūdnus, nelaimingus arklinių vežimų 
laikų atsitikimus. 

— Ei, tu mažas šunsnuki, - rėkė jis, - pagrok ką nors. 

Jis išėmė iš dėklo akordeoną ir įkišo Doloro glėbin. Jo ran- 
kos buvo sveikos, jei nepaisytum silpno maudimo, bet netgi 
išgėręs tris ar keturis butelius alaus jis jau negalėjo groti. Ir ne 
tik dėl to, kad nebebuvo Vilfo, - jis vis dar girdėjo nenugalimus 
Montmanji virtuozus, jam niekaip iš galvos neišėjo nepažįsta- 
masis muzikantas, grojęs priešais jį žaliuoju akordeonu. 

- Tavo kompanija nelinksma, - pasakė Dantistas. 

Nutrūkusi styga 


Vieną popietę, kai jis atidarė duris, už jų stovėjo ne ponia Pelki 
su savo raugintų kopūstų ragu, bet Ema. 

— Ponia Pelki man sakė, kad tau nekaip sekasi, - pasakė ji, 
dairydamasi po dvokiantį kambarį. Ji niekuomet anksčiau ne- 
buvo mačiusi šio kambario ir jam pasidarė gėda dėl dulkių ir 
tuščių alaus skardinių, purvinų drabužių, sumestų į kampą, ir 
priskretusių lėkščių kriauklėje, kurios kartais dienų dienas lauk- 
davo, kol ponia Pelki jas prisimins. Ema nuėjo tiesiai prie 
kriauklės ir karštas vanduo ėmė sruventi riebaluotomis lėkštė- 
mis. Jis liko sujaudintas, kažkodėl! staiga pasijuto laimingas ir 
vežimėliu privažiavo prie kriauklės, kad galėtų stebėti, kaip jai 
plaunant didėja muilo putų kalnas. Ji atrodė puikiai, ir jis iš 
karto atspėjo, ko ji čia atėjo. Jis nuraudo vos nesušukęs iš lai- 
mės: Ema! 

— Kaip tu čia patekai? 

— Atvažiavau su savo tėvais. Vienos iš mano giminaičių ves- 
tuvės, Mari Rozos, ir jie paprašė tėčio, kad jis po to pagrotų 
šokiuose. Jis ketina groti tą senovinę muziką. Pamaniau, kad 
bus proga tave aplankyti ir paklausti, ar nenorėtum jos pasi- 
klausyti. Aš prisimenu, kaip tu krausteisi iš proto, norėdamas 
išgirsti tą muziką. 

— Pažvelk į mane! Argi aš galiu toks eiti į šokius? Aš net į V. A. 
ligoninę neišsikrapštau kartą per mėnesį be armijos pagalbos. 

— Tėtis atvažiuos su Emiliu čia savo sunkvežimiu-pikapu. Jie 
įkels vežimėlį į priekabą, tave į priekį. Ten tikrai labai geras 
akordeonistas, - ji klastingai nusikvatojo. - Ar turi išeiginius 
drabužius? 

— Taip, taip. O kaip tau klojasi? Ar vaikas O.K.? Kas yra 
Emilis? 

— Man iš tiesų neblogai sekasi. Aš gavau darbą prie konveje- 
rio, žaislų fabrike. Vaikas jau didelis, vos beatpažintum, aš ga- 

liu jam atnešti žaislų, man nereikia už juos mokėti, ir tai yra 
to darbo privalumas. Emilis - jis ne tik mano pusbrolis, jau 
visi šneka, - kitą mėnesį mes vedamės, aš ir Emilis. Jis geras 
vyrukas ir vaiką myli. Jiems reikia tėvo, žinai, kad vaikams be 
tėvo blogai. Jis taip pat dirba žaislų fabrike, iš tikrųjų tai jis 
rėjau tau to sakyti, tai turėjo būti siurprizas, bet taip jau išėjo, 
kad pasakiau. 

— Taip jau išėjo, - tik kelios minutės, kai ji peržengė jo namų 
slenkstį, jis buvo devintame danguje, o dabar garmėjo giliau- 
sion bedugnėn. Jis norėjo išrėkti jai: „tik aštuoni mėnesiai kaip 
jis miręs, O aš, aš visą gyvenimą krausčiausi dėl tavęs iš proto“. 
Indai spindėjo džiovykloje, ji blizgino čiaupą ir kalbėjosi su juo. 
Jis labai puikiai prisiminė jos suknelę, jos sakinių intonaciją. 
Jis negalėjo ištarti nė žodžio. 

Vestuvių pokylis vyko V.FEW. salėje, ir minia sukinėjosi prie 
bufeto, popierinės lėkštės sulinkdavo, kai jie kraudavosi į jas 
kumpį ir kalakutą, bulvių mišrainę, permatomais gabalėliais 
supjaustytą mėtų pyragą ir oranžine želė glaistytus desertus. 
Vaikai zujo pirmyn atgal, nardė tarp chromuotų stalų kojų, su- 
sispiesdavo kampuose, stumdėsi ir triukšmavo. Jis sėdėjo prie 
ilgo stalo, užtiesto popierine staltiese, kurioje buvo įspausti si- 
dabriniai vestuvių varpeliai. Servetėlės buvo išrašinėtos jauni- 
kio ir jaunosios, Darilo ir Mari Rozos, vardais. Jis sėdėjo tarp 
Emos tėvo ir Emilio, daugelio susirinkusiųjų čia nepažinojo. 
Emos šviesiai geltona pamergės suknelė paryškino jos veido 
blyškumą ir nuovargį. Gale stalo sėdėjo storulis su mėlyne pa- 
aky, jis be perstojo su stipriu akcentu pasakojo prancūziškus 
anekdotus ir mirktelėjęs pasakė, kad mėlynę užsistatė atsitren- 
kęs į duris. 

Prieš prasidedant šokiams, Emos tėvas paskelbė: 

— Mes truputį pagrosime senosios muzikos, ji skirta čia esan- 
tiems pagyvenusio amžiaus žmonėms, ilgai negrosim, nes Ži- 

nau, kad jums, jaunesniems, ji nepatinka. Bet, žinot, tai gera 
muzika, jos klausant sunku nustygti vietoj, ji nuotaikinga. Man 
asmeniškai gaila, kad šią muziką dabar retai galima išgirsti. 

Doloras nusivylė muzika. Jis labai aiškiai prisiminė, ką buvo 
girdėjęs šiaurėje, prie didžiosios upės. Galbūt taip atsitiko dėl 
to, kad Emos tėvas ir Emilis, apsimestinai džiaugsmingai pa- 
reiškę „Štai gabaliukas senienų mėgėjams!“, pradėjo groti me- 
lodiją, kurią jis girdėjo grojant Montmanji ir kurią apimtas tran- 
so atliko tas vyrukas sustingusiu veidu. 

— Ouadrille du loup-garou, „Vilkolakio kadrilis“, - net groda- 
mi su dviem akordeonais, Emos tėvas ir Emilis klupo, praleidi- 
nėjo natas, grojo lėtu tempu, sudėtingas vietas sutrumpindavo, 
netrukus perėjo į „Mėlynių kalną“, o tuomet vestuvininkai pra- 
dėjo šokti, prakaituodami su tais tamsiais kostiumais, jų rieba- 
luoti plaukai išsidraikė, krisdami ant akių, moterų sijonai lipo 
prie nailoninių kojinių. 

Jie pradėjo groti greitą gigue, kuris į šokių aikštelės vidurį 
išviliojo senuką, trepsėdamas sustingusiom kojom jis tebuvo 
jaunystės dienų šokėjo šešėlis, tačiau jis vis šoko, net kai Emos 
tėvas pamiršo melodiją ir liovėsi grojęs, užtat Emilis tebegrojo, 
jo solo muzika ir sutrumpintas šokio variantas nė iš tolo nepri- 
lygo Sent Loranso slėnio įmantrybėms, bet buvo pakankamai 
nuotaikingas, kad šokiui uždegtų senuką, primenantį atgijusius 
griaučius. Pasibaigus šokiui, Emos tėvas pasilenkė prie mikro- 
fono ir tarė: 

— Ką gi, tai buvo visai neblogas šokių muzikos gabaliukas, 
kurį sukūrė Čarlis Humas, tai tiek tos senosios muzikos. Žinot, 
pasiekus tam tikrą amžiaus ribą, tiesiog pamiršti melodijas, ku- 
rias kadaise mokėjai, ir dėl to man tenka atsiprašyti. Dabar 
šiek tiek šienpjovių muzikos, Meino vietinio muzikanto Holo 
Louno Paino „Verkiantis kaubojus“. Aš girdėjau, kaip Holas ir 
Betis Uodas tą gabaliuką prieš daugelį metų atliko Makijase 
audros metu, aplink žaibavo, sugedo jų garso aparatūra, bet jie 

dainavo ir grojo tamsoje, už lango žybčiojant žaibams. Na, da- 
bar jums gros tikras muzikantas. Taigi pradedam, brangieji kan- 
tri muzikos mėgėjai, - per salę nuvilnijo katutės ir „ja-hū“ šauks- 
mai. Tai buvo Emos tėčio arkliukas. Iš savo smuiko jis išlaužė 
širdį veriančias ir vėjo kaukimą primenančias dermes, ir Dolo- 
rui teko pripažinti, kad jis šaunus. O Emilis grojo neblogai, bet 
priklausė C kategorijai, kaip ir visa kita Rendome. 

Staiga už nugaros jam šmėstelėjo jaunosios teta, įsitaisė ant 
tuščios Emilio kėdės, nusišypsojo, gurkštelėjo iš nučiupinėtos 
taurės, prisidegė cigaretę, kostelėjo tiesiai jam veidan. Ji buvo 
viena iš tų geležinių prancūzių, kurios palaidoja tris ar keturis 
vyrus. 

— Man pasakė, kad tavo pavardė Ganjonas. 

Ema palinko prie jo: 

— Dolorai, tai Delfina Barbo iš Providenso, Mari Rozos teta, 
jos tėvo sesuo. Delfina ir Tutis padovanojo Mari Rozai sulanks- 
tomą padėklinį stalelį. Delfina, juk Žinai, kad mes su Emiliu 
tuoj tuoksimės, geriau lik čia ir tau nereikės po poros savaičių 
sugrįžti. 

Moteris patraukė cigaretę, kostelėjo: 

— Aš netgi čia neturėjau būti. Aš sirgau plaučių uždegimu. 
Mes su Tučiu važiavom mašina, ji sulūžo ir mudu turėjom my- 
lių mylias klampoti namo. Aš permirkau iki paskutinio siūlo, o 
šaltas vėjas košė kiaurai. Taigi susirgau. Klinikoje man liepė 
niekur nevažinėti, uždraudė bet kokius pasilinksminimus ir ne- 
leido eiti į darbą. Aš nėjau į darbą tris savaites. Aš dirbu Ferio 
šukų fabrike, jie gamina šepečius, šukas, kurios švyti tamsoje. 
Jei ten ilgai dirbi, pats pradedi švytėti kaip tos šukos. Taigi aš 
čia. Taip, tie padėkliniai staleliai geras daiktas. Tik nežinau, ar 
jie valgo pietus, žiūrėdami televizorių. Jei jūs susiruošėte tuoktis, 
aš jums parūpinsiu Zoastmaster rinkinį svečiams, ten yra toste- 
ris ir tie padėklai užkandžiams, - ji nusijuokė. Ji kalbėjo be 

galo garsiai, tarsi būtų patalpoje, kur veiktų gausybė visokių 
automatų. Doloras pagalvojo, kad ji, ko gero, girta. 

Ji palinko arčiau Doloro ir pertraukė Emą: 

— Tu iš čia? 

— Na, aš gimiau čia, bet užaugau kitur, Old Ret! Folse. 

— Aha. O kaip tu atsidūrei tame vežimėlyje? Tu nuo pat gi- 
mimo toks? 

— Niekas nežino, kas man yra. Kažkas negerai su kojomis. 
Tai atsitiko šiais metais. 

- Delfina, kurgi tu, eime, mes važiuojam! Eikš gi, reiks devy- 
nias valandas važiuoti. Aš nelauksiu, — tai buvo Tutis, storas 
vyras, jo marškinių trikampis priekyje buvo permirkęs prakai- 
tu, susivėlę plaukai krito ant akių. 

— Gerai einu, - Dolorui ji tarė: - Džiaugiuosi tave sutikus, — 
atsistojo ir pro šokėjus nusiyrė prie storulio. 

Tuomet sugrįžo Emilis, išsitempė Emą šokti, o jis liko vie- 
nas, žvelgdamas į suglamžytą popierinių servetėlių šiukšlyną ir 
riebaus kumpio kąsnelius garstyčiomis ištepliotose lekštėse. 

— Labas, Frenkai. Aš tavęs ieškojau, - tai buvo Emos sesuo 
Ana Mari, kuri vadindavo save Mice, ji kalbėjo žaviai užsikirs- 
dama ir kvepėjo lauko lelijom, jos, pamergės, kaklą puošė si- 
dabrinis kryželis, ji vilkėjo pūstą tiulio sijoną, avėjo geltonus 
satino laivelius kubietiškais kulnais. Ji nebuvo gražuolė, nebu- 
vo tokia energinga kaip Ema, bet jautri, jos švelnumas jaudino 
ji, jai kalbant jos balso tonas būdavo labai konfidencialus ir 
prislopintas, Vilfas papasakojo jai, kad Paukščio lizde Dolorą 
vadindavo Frenku, ir ji visuomet į jį kreipėsi tuo vardu. 

— Linksminiesi? 

Ji pažvelgė į jį: 

- Aš negaliu paeiti. Šie batai gražūs, bet spaudžia. Neatsiun- 
tė man mano numerio, penkto su puse, taigi teko apsiauti šiais, 
penkto numerio, batais. 

Ji atsiduso, gurkštelėjo vyno iš savo taurės. 

— Frenkai, ar galiu tau užduoti asmenišką klausimą? 

Jis žinojo, ko ji paklaus. 

— Žinoma. 

— Kas atsitiko su tavo kojom? 

Jėzau Kristau, jam turbūt reikėtų užsikabinti lentelę. 

— Nieko neatsitiko. Kažkas sutriko. Gydytojai nežino kas. Aš 
buvau sveikut sveikutėlis, bet praėjus porai mėnesių po Vilfo — 
Emos, na, kai tai įvyko, atsibudau vieną rytą ir - bum! Neatsi- 
stojau. Jie net neįsivaizduoja, kas tai galėtų būti. 

Ji linktelėjo, tarsi jis būtų išaiškinęs priežastį ir pasekmes: 

— Aš tau kai ką atnešiau, - ir ištiesė jam mažą metalinę figū- 
rėlę. 

— Kas tai? — jis pavartė ją. Tai buvo sidabrinė koja, mažesnė 
nei colio ilgio, ties klubu išgręžta skylutė. 

— Tai įžadas. Tu paaukoji jį Kristui ar kokiam šventajam ir 
meldiesi, kad tau išgydytų kojas. Matai, gali perverti smeigtu- 
ką pro išgręžtą skylutę? Tai va, prismeigi ją prie šventojo. Ar 
žinai kokį šventąjį, jei ne, tai turėtum nuvažiuoti prie Piklekei- 
ko ežero, ten yra Šv. Judo šventykla su jo palaikais. Jis yra di- 
džiausias Amerikos šventasis, jam pavedami patys sunkiausi at- 
vėjai, prieš kuriuos net gydytojai bejėgiai. Kartą mes važiavom 
į Šv. Onos iš de Boprė šventyklą, bet ten buvo šimtai čigonų. 
Aš turėjau vieną draugę, ją kankino nežmoniški galvos skaus- 
mai, tarsi kokia vinis būtų įkalta į galvą, gydytojai nežinojo, iš 
kur tas galvos skausmas, ir ji nuvažiavo į Šv. Judo šventyklą, 
sukalbėjo kryžiaus kelius ir meldė išvaduoti ją nuo tos kančios, 
ir paaukojo šv. Judui mažą sidabrinę galvą, ir nuo to laiko jai 
daugiau niekad nebeskaudėjo galvos. Tai buvo prieš dvejus me- 
tus. Aš buvau kartu su ja. 

— Ar tai katalikiška? — paklausė jis tyliai. 

Ji pažvelgė į jį su užuojauta. 

— Ar prisimeni, kai pernai metais mama ir tėtis - (Ema saky- 

davo Mamam et Pėre) - bandė parduoti savo namą ir niekas 
net neatėjo pasižiūrėti? 

— Pamenu kažką, - pamelavo jis. 

— Jie visus metus jį pardavinėjo ir niekas jo nepirko, taigi jie 
nuvyko šventyklon, meldėsi ir prašė šv. Judo pagalbos, paliko 
ten mažytį namelį, kurį tėtis išpjaustė iš butelio dangtelio. Jie 
grįŽo namo ir, vos jiems įžengus pro duris, suskambo telefonas. 
Tai buvo kažkokia moteris iš Niujorko, kuri praeitą vasarą, va- 
žiuodama pro šalį, pamatė užrašą PARDUODAMAS ir užsi- 
rašė adresą. Ji sakė, kad rausėsi po piniginę ir tą popietę atra- 
do adresą, prisiminė namą ir paskambino paklausti, ar jis vis 
dar parduodamas, tėtis, suprantama, pasakė taip, o visa kita tu 
jau Žinai. Tai šv. Judas jiems tarpininkavo ir sutvarkė už juos tą 
reikalą. 

Doloras miglotai prisiminė, kaip Ema pasakojo, kad jos tė- 
vai pardavė senąjį namą prie Honko ežero kažkokiai moteriai 
iš Valstijų ir pasistatė naują rančą prie vidurinės mokyklos beis- 
bolo lauko. 


Šv. Judas 


Iki šventyklos buvo daugiau nei du šimtai mylių, reikėjo per- 
važiuoti visą valstiją, po to tiltą į salą. Ji vežė jį savo mažu 
Volkswagen. Gerai vairavo, vienodu greičiu, ne per daug grei- 
tai, kad abu galėtų pasigrožėti apylinkėmis. Kraštas buvo ly- 
gus ir pelkėtas, toliau šiek tiek kalvotas. Išilgai ežero kranto 
driekėsi vasarnamiai, nudažyti vyšnine, šokoladine, citrinine, 
vanilės spalvomis. Vėjas šiaušė ir talžė baltaskares bangas; jis 
pašnairavo į besitvenkiančius debesis, kurie priminė susuktas 
šlapias paklodes: 

— Tuoj lis. 

— Koks skirtumas? Tai išbandymas tau. 

Jie pervažiavo pistacijų spalvos tiltą ir, patekę salon, pasuko 
klampiu keliu. Ženklas, rodantis į vandenį, skelbė „Šv. Judas“. 
Prapliupo lietus, stambūs lašai barbeno į priekinį stiklą. Ji pa- 
suko į žvyruotą aikštelę. Nebuvo nė vienos mašinos. Lietus py- 
lė šuorais ir vėjas kedeno jos plaukus, šnarino nailoninį rožinį 
švarkelį. Ji ištempė jo vežimėlį iš užpakalinės sėdynės, padėjo 
jam atsisėsti ir pradėjo stumti ežero, mažos stoginės banguoto 
metalo stogu link. Ratai graužėsi į smėlį. 

Į ežerą atsuktos stoginės priekis buvo atviras vakariui vėjui 
ir lietui. Ant medinio suolo stovėjo griozdiška iš medžio išdrožta 
šv. Judo skulptūra nuo lietaus pajuodusiu skaliko veidu. Kaž- 
kada skulptūra buvo nudažyta ryškiais dažais, bet škvalai ir šlap- 
driba, nuo ežero atsispindinti saulės šviesa, besikeičiantys me- 
tų laikai, kaitra ir šalnos nušveitė dažus, pelėsiai išmargino 
skulptūrą. Micė parodė į daugybę aukų, prisegtų ar prikaltų 
prie sienos, šventajam už nugaros: miniatiūrinis namelis, kurį 
jos tėvas padarė iš šv. Mergelės Paulos butelio kamštuko, ran- 
kos, kojos, plaučiai, inkstai, sunkvežimiai, mažytis grandininis 
pjūklas, nupieštas ant faneros skiautės, akis, žvejybinis kabliu- 
kas. Antrasis, vos pėdos aukščio drėgmei atsparus plastmasinis 
šventojo atvaizdas stovėjo tuščiame televizoriaus ekrano rėme. 
Mygtukų nebuvo, nebebuvo ir firmos ženklo, bet Doloras pa- 
galvojo, kad tai šešiolikos colių skersmens Philco. Raudonme- 
džio spalvos fanera buvo atšokusi. 

Lietus iš šono pylė stoginėn ir pro savo šlapias blakstienas 
Doloras žiūrėjo, kaip nuo jo vežimėlio turėklų varva lašai. Švar- 
kas ir kelnės kiaurai permirko. Vanduo sruveno nuo plaukų 
žemyn kaklu ir gėrėsi į drabužius, upeliais tekėjo nuo šv. Judo 
apirusio veido. Jis negalėjo matyti už nugaros stovėjusios Mi- 
cės, bet girdėjo jos balsą, rimtą, susikaupusį, pamaldų. Visas 
ežeras baltavo nuo smingančių į jį lietaus strėlių. Visas pasau- 
lis, rodės, gūžiasi į nuogą žagrenio šaką. Jis palinko priekin ir 
įsmeigė smeigtuką į šlapią medį. Mažutė sidabrinė koja žybte- 

lėjo. Sukirbėjo kažkoks nepažįstamas jausmas (gal tai buvo ti- 
kėjimas?), ir jis pagalvojo, ne, buvo įsitikinęs, kad girdi švento- 
jo balsą. 

Visą kelią iki motelio, jai važiuojant pro lietaus ruožus, kai 
langai rasojo nuo jų šlapių drabužių ir plaukų, jis jautė, kaip jo 
kojos po truputį stiprėja. Jų kambariai buvo greta ir ji pastatė 
savo mašiną prie motelio durų. 

— Nesėsk į vežimėlį, - pasakė ji tyliai. - Tiesiog pasiremk į 
mane. 

Kai ji apėjo automobilį, jis atsidarė dureles, iškėlė kojas ir, 
nusitvėręs durelių viršaus, atsistojo. Ji spoksojo į jį suakmenė- 
jusiu veidu. Jis drebančiom kojom žengė žingsnį, kitą ir, kai 
jam jau reikėjo paleisti dureles, padėjo ranką jai ant peties, 
sunkiai vilkdamas kojas nuėjo aštuonis žingsnius iki motelio 
durų. Kambaryje jis ją pabučiavo, sūrios ašaros riedėjo jų su- 
siglaudusiomis lūpomis, jo drebančios kojos vedė juos baltos 
kietos lovos link. 

— Ne, - pasakė ji. — Po to, kai apsivesim. Aš pažadėjau Dievui. 


Vestuvių svečias 


Stebuklo dėka jis labai greitai išgijo. Jie susituokė po mėnesio 
ir jaunikis nekantravo patirti vedybinę palaimą, bet medaus mė- 
nesį teko praleisti Providense dėl nuotakos tetos Delfinos Bar- 
bo laidotuvių, kuri per vestuvių iškilmes jau merdėjo, pobūvyje 
duso ir springo, tačiau, nepaisydama vėžio apimtos gerklės, vis 
dar reikalavo cigarečių ir sėkmingai nurydavo brendį, klausi- 
nėjo aplink ją sėdinčių, ar jie matė per televiziją tą beždžionę. 
Kvarkdama ji tebenurodinėjo storuliui Tučiui, kuris ją įnešė ir 
apgaubė antklode. 

Jis priėjo prie Doloro, prisidegė cigaretę, jam ant kaktos nu- 
karo riebaluota garbana. 

— Ji nori tave pamatyti, - pasakė tampydamas savo rankovę. 

Doloras pasilenkė virš vaškinio veido, stengdamasis neatšokti 
nuo smarvės, sklindančios iš juodos burnos skylės. Moteris su- 
lenkė pirštą. 

— Pasakysiu tau. Dabar tu vedi savo pusseserę, kvaily. 

— Ką jūs norit tuo pasakyti? Aš neturiu jokių pusseserių. 

— Žmona, - pasakė ji kaltinamai, - tu vedi savo žmoną, - ir 
kosėjo, kosėjo, linguodama nuo kosulio, kol storulis ją išnešė. 


Įžado auka 


— Frenkai, - sušnibždėjo ji ir mikliai apsivertė jo glėby, pažvelg- 
dama į jį iš kelių colių atstumo, į vaškinį jo blakstienų išlinki- 
mą, į tamsiais šeriais apžėlusį skruostą ir smakrą, raudonas lū- 
pas ir šlapius dantis, kurie pasimatydavo, kai jis nusišypsodavo, 
išgirdęs jos balsą. 

— Aš sapnavau, kad mes plaukėme valtimi ir ji pradėjo skęs- 
ti, visi nuskendo, tik mudu išsigelbėjome, mes plaukėme van- 
dens paviršiuje tarsi putos ir nenuskendome, nes kalbėjom 
„Sveika Marija“, ir tai mus laikė virš vandens. Frenkai, aš sap- 
navau, kad tu pažadėjai Dievui ir šv. Judui, kuris grąžino tau 
kojas, daugiau nebegroti akordeonu, aš sapnavau, kad mes iš- 
sikėlėm į Portlendą ar Bostoną ir mūsų gyvenimas visiškai pa- 
sikeitė, mes gyvenom taip nuostabiai, gerai ir laimingai. 

Ji pasakė jam, kas čia ne taip su šiuo miestuku. Rendomas 
skendi prieblandoje, o nuo to žmones apninka depresija, jie 
ima ašaroti, kankina netekties jausmas, ir jie galvoja, kad vi- 
sa, kas yra nuostabu, jiems nepasiekiama. Vyrai patenka į be- 
viltiškas situacijas. Moterys išteka už kietaširdžių vyrų, kurių 
raupais išberti veidai pajuosta tarsi aliuminio puodai, jie Že- 
mina jas, per juos jos patiria pačius blogiausius dalykus. Tai 
vieta, kuri parbloškia, kuri padaro taip, kad niekad neišsikaps- 

tytum, tiesiog pagauna žmones į pusinio egzistavimo spąstus, 
o šiuos atpažįsta tik jau įviliotieji. Šitaip todėl, kad visi Ren- 
dome yra ir drauge nėra prancūzai - jie čia tiesiog niekas; jie 
pateko į buvimo prancūzais ir tapsmo amerikiečiais spąstus. 
Tie, kurie išvažiuoja, turi šansą, jie tampa tikrais amerikie- 
čiais, pakeisdami savo pavardes, ir pabėga nuo tų miškų. Ji 
paklausė, ką jis manytų apie pavardės pakeitimą iš Ganjono į 
Geinsą. 

— Frenkas Geinsas, - ištarė ji. - Neblogai skamba. Geras var- 
das vaikui, lengvesnis, labiau amerikietiškas negu Ganjonas. 
Ar prancūziškas vardas atnešė tau ką nors gera? Vaikai tyčio- 
davosi Iš jo, ar ne? 

— Taip. Bet prancūzai vaikai irgi tyčiojosi, taigi, aš manau, jie 
tyčiojosi iš manęs, o ne iš mano vardo, - jam tokie dalykai ne- 
rūpėjo taip labai kaip jai. Iš laimės jis buvo visiškai suglebęs, 
nesugebėjo galvoti nei apie praeitį, nei apie ateitį, ir gyveno tik 
dabartimi. 

— Frenkai, — pasakė ji po kelių savaičių. Jie gulėjo lovoje 
vienas šalia kito, kitame kambaryje buvo įjungtas naujas spal- 
votas televizorius Zenith, kurį jos tėvai padovanojo vestuvių 
proga. Micė įjungė jį prieš eidama į vonią ir virtuvę užkaisti 
arbatinio. Jam buvo net silpna iš malonumo gulėti lovoje, kai 
balsai, sklindą iš televizoriaus, kunkuliavo tarsi košė ant vi- 
ryklės, jis klausėsi jos balso labiau dėl zvimbiančio malonaus 
tembro, o ne dėl turinio. - Žinai, Ema ir Emilis planuoja pa- 
sitaisius orams vykti į povestuvinę kelionę. Jie važiuoja į Lui- 
zianą, ten gyvena mūsų giminaičiai, Ema privalo juos aplan- 
kyti, pažiūrėti, kaip jiems ten sekasi. Ji sakė, kad, jei tik tu 
nori, Emilis galėtų nuvežti ten tavo akordeoną ir gerai par- 
duoti. Gautum daugiau nei čia. Emilis mano, jog tu galėtum 
gauti už jį daugiau nei šimtą dolerių, nes jis neįprastas. Man 
atrodo, tu juo daugiau nebegrosi, nes kažką likai skolingas 
Dievui, Frenkai, ir šv. Judui, kuris išgydė tavo kojas. Ir tai 

toks instrumentas, iš kurio visi tyčiojasi, prancūziška atgyve- 
na, na, supranti, ką noriu pasakyti. 

Ilga tylos minutė: tik televizoriaus garsai ir jų kvėpavimas. 
Jis norėjo, kad ji suprastų, ką jis galvoja, žinotų, koks jis lai- 
mingas ir kaip mažai jam terūpi tas akordeonas, kaip ir visa 
kita, kad tik jis visą laiką galėtų taip gulėti šalia jos ir plūdu- 
riuoti jos balso zvimbime. 

— Frenkai, - pratrūko ji, - aš irgi noriu turėti šansą. Noriu 
turėti galimybę kažką veikti, su tavimi kartu. Noriu, kad mūsų 
vaikai turėtų kokias nors galimybes šiame pasaulyje, 0 nesi- 
murkdytų čia, tarp miškų. Frenkai, aš verkiu, kai koks nors jan- 
kis man būna paslaugus parduotuvėj. Visi kiti žiūri į mane kaip 
į dar vieną prancūzpalaikę, jie verčia pasijusti mėšlu. Frenkai, 
nėra prasmės būti prancūzu ir pasilikti čia. Tu nekalbi prancū- 
ziškai, tu nežinai, kas buvo tavo tėvai ir iš kur jie kilo, niekas jų 
čia neprisimena, jie tikriausiai tik pravažiavo. 

— Taip, - atsakė jis. - Kodėl gi ne. Kodėl nepardavus akorde- 
ono. Kažkaip nejaučiu būtinybės juo groti. Man nesvarbu. Kiek 
jis gaus, tiek užteks. Taip. Mes padarysim taip, kaip tu panorė- 
si. Gal ir visai nebloga mintis mums išsikraustyti iš čia. Aš vis 
galvodavau apie įsidarbinimą televizorių taisykloje. 

— Frenkai, - pasakė ji, — tu gali eiti į koledžą, tu gali tapti kuo 
panorėjęs. 

— Vis dėlto aš tau kai ką pasakysiu. Aš nesikeisiu pavardės į 
Geinsą. Frenkas O.K., bet Ganjonas lieka. Tai vienintelis daly- 
kas, kurį aš gavau iš savo tėvų. 

Ji išslydo iš po antklodžių, nuėjo virtuvėn daryti jam kavos ir 
piene išmirkytos skrudintos duonos su klevo sirupu, kurią jis 
valgė lovoje. Virš lovos kabojo sidabrinis krucifiksas. Jis pagal- 
vojo, kad iš laimės tuoj pravirks. Bet kažkur giliai jau kirbėjo 
deginanti mintis, kad toks svaiginamas gyvenimo saldumas ne- 
gali tęstis amžinai. Jis prisiminė, kad vyras iš Montmanji pava- 

dino tai douceur de vivre. Taip, jo kaulai marinavosi vyno stati- 
nėje, bet ar tik netrukus nenutiks taip, kad jis, pamautas ant 
iešmo, čirškės virš ugnies. 

Kol ji buvo vonioje, jis kišo į panagę smeigtuką tol, kol iš- 
tryško kraujas, primindamas jam skausmą ir vienatvę, nuo ku- 
rių jį išgelbėjo Dievas ir šv. Judas. Išdavikiška mintis, kurią bu- 
vo giliai palaidojęs, iššoko iš bedugnės - jis pajuto skausmą ir 
silpnumą, tykančius ir laukiančius progos vėl jį pačiupti; jis ne- 
buvo išgydytas. 


Emilio anekdotas 


Emilis apžiūrėjo akordeoną. Jis pagalvojo, kad šį instrumentą 
reiktų pataisyti, vienas iš mygtukų kiek išsikišęs, nors puikios 
odos dumplės dar visai geros — kai prileido į instrumentą dū- 
mų, norėdamas patikrinti dumples, neištekėjo nė menkiausia 
srovelė. 

Jo skambėjimas buvo ypatingas: liūdnas ir jausmingas. Lui- 
zianoje jiems patiks. 

- Jie nupirks jį, tikrai kas nors nupirks. Žinai, nenoriu nieko 
pasakyti prieš prancūzus, bet jie yra tokie impulsyvūs, na, ne 
per daug protingi. Gal teko girdėti tą anekdotą: Tibodo eina į 
smuklę su draugais išgerti, abi jo ausys subintuotos. „Kas nuti- 
ko tavo ausims?“ - klausia jo draugas Bordo. „O, - atsako Ti- 
bodo, - sėdžiu virtuvėje prie lyginimo lentos, Mari išėjusi į pa- 
sakų namelį, ir staiga skamba telefonas. Alio, alio, chers, sa- 
kau, bet, Viešpatie, vietoj ragelio pasiėmiau karštą laidynę ir 
nusideginau ausį“. - „O kas nutiko tavo antrai ausiai, Tibo- 
do?“ — „Kitai ausiai? Prakeiktas kvailys skambino darkart“. 

— Ne, aš nebegrosiu, ne - daugiau. 

Micė taisė jo gramatiką. 

Važiuojant į Luizianą 


— Dieve mano, ši šalies vidaus kelių sistema yra nuostabus da- 
lykas, - kalbėjo Emilis Emai, - visą šalį gali pervažiuoti dvigu- 
bai greičiau. 

— Važiuok savo Chev-ro-lay, per visas J-A-V, Amerika puiki, 
ar ji ne-nuos-ta-bi, 1a-1a-laaa, - dainavo Ema, mėgdžiodama 
vaikišką balselį. 

Jie važiavo nauja mašina, žaliai pilku Chevrolet V-8 sedanu, 
nors Emilis labiau norėjo pikapo. Kanzas Sityje visą naktį trun- 
kančiuose šokiuose jie klausėsi lenkiškų polkų, laukinio Kanzas 
Sičio muzika buvo tokia beprotiška, kad jie net nesugebėjo pa- 
gal ją šokti, nors ten buvo viena pora, kuri Hula Hup stiliumi, 
trankiai aidint aplodismentams, sušoko pačią greičiausią polką. 

— Taip jie galėtų ir stovyklavietę padegti, - pakomentavo 
Emilis. 

Des Pleine jie sustojo ir McDonald užeigoje nusipirko pen- 
kiolika centų kainuojantį mėsainį, kurį jiems rekomendavo de- 
galinės darbuotojas, ir patraukė 66 keliu į pietus, kiekvieną va- 
karą išsukdami pažiūrėti lauke rodomų filmų: Pontiakas, Oko- 
ja, Fanks Grouvas, kur Ema nusipirko skardinę klevo sirupo, 
jie pralėkė grūdų elevatorius, sunkvežimių aikšteles, dešrainių 
kioskus, Diksi Trakerio Namus, tūkstančius benzino kolonė- 
lių: Zexaco, Shell, Phillips 66, 1 Ema nakčiai išrinko turistinį 
viešbutį pagal skelbimus: ŠILDOMA-RAMU-KRIKŠČIONIŠ- 
KA ATMOSFERA, ratai keturių juostų greitkelyje bumbsėda- 
mi lėkė per dervuotus kelio sujungimus. Prie Send Oulo jie 
pravažiavo baisią avariją: per visą kelią išsilieję vanduo ir bezi- 
nas, trys mašinos nulėkusios griovin, viena iš jų apvirtusi, vyras, 
bandantis atsistoti žolėje, jo balti marškiniai prisisunkę kraujo, 
Žybsinčios policijos automobilių lempos. 

— Aš nežiūriu, - pasakė Ema, kai jie pasuko į Sent Lujį ir 

Rolą, kur pajuto kylantį karštį, jie keliavo į pietus, į Litl Roką, 
ir pravažiavo plakatą, kuriame buvo parašyta: 


Kokį Paskutinį 
Stebuklą Padarė 
Jėzus Kristus 
Prieš Jį Nukryžiuojant? 


Bet atsakymo nebuvo ir jie važiavo tolyn: Kuba, kur iš po 
ratų lakstė oposumai, Eltonas, kur Amerikos vėliava plevėsa- 
vo vidury kukurūzų lauko, Siersis, Lonokas, Fordisas, Načito- 
četas, Bunkis, pravažiavo pakelės smukles, kavinę su milžinišku 
pieno buteliu ant stogo, kuri Emiliui priminė plokštelių fabri- 
ką, ant jo stogo tupėjo šuo, o Ema pasakė, kad tai dar nieko, 
Kenebankporte buvo banginio formos suvenyrų parduotuvė, 
bet visas tas keistybes pranoko milžiniškos juodos meškos for- 
mos ledainė, kur įvažiavus jai į tarpukojį pasakai į mikrofoną, 
ko pageidauji, o išvažiuojant pro uodegą tau tai paduoda, ga- 
liausiai jie atsidūrė lygioje, labai karštoje vietovėje, prie pat 
Meksikos Golfo srovės. 

Paskutinį jų kelionės vakarą Ema paskambino mamai, norė- 
dama pasakyti, kad jie jau beveik atvyko, ir paklausti, kaip lai- 
kosi vaikas, ar jis jau miega, ar dar ne: labas, branguti, čia ma- 
ma... labai greit... kitą savaitę mes jau važiuosim namo, atvešiu 
tau siurprizą... ate... alio, Maman, ar jam viskas gerai — ką? 
Ką? KĄ? Ji sugrįžo į automobilį akmeniniu veidu, pirštais gniau- 
žydama rankinuko dirželį, ir visu svoriu klestelėjo ant sėdynės. 

— Kas nutiko? - paklausė Emilis. 

Ji neatsakė labai ilgai, tylėjo kokią valandą. Jis važiavo at- 
sargiai ir lėtai, vis Žvilgčiodamas į ją, tapšnodamas jai kelį ir 
prašydamas, pasakyk man, ar kas nors su vaiku? Ji papurtė gal- 
vą. Tai kas, mama, tėtis, kas, ką? Kas nutiko? Ką? Pagaliau jis 
sustojo. 

apaugusiais ispaniška kerpe. Smirdėjo puvėsiais. 

— Pasakyk man dabar. 

— Doloras. Doloras nusižudė. Emili, jis turėjo absoliučiai vis- 
ką, ko tik galima trokšti, jie nesupranta, dėl ko jis taip padarė. 
Jis paliko raštelį. Jame tebuvo parašyta „aš esu laimingas“. Ma- 
no vargšelė sesuo, jai suleido raminamųjų. 

— Jėzau Kristau. Kada? 

— Šeštadienį. Užvakar. Mes važiavom keliu, juokėmės, kvai- 
liojom, ir jo žalias akordeonas ant užpakalinės sėdynės, o jis... — 
prašau, prašau, Emili, galvojo ji, tik neklausk, kaip. 


NELEISK NUMIRELIUI PASPAUSTI 
TAU RANKOS 


Naujasis šeimininkas 


Pievelėje stovėjo sunkvežimis; ant priekinio jo stiklo buvo ran- 
ka rašytas skelbimas: Parduodamas: 400 $. Prie išvažiavimo iš 
garažo pūškavo sedanas, pilnas žmonių, ant užpakalinės sėdy- 
nės malėsi vaikai, o ant stogo buvo pririštas ilgas metalinis lo- 
vys karvėms šerti. Žmona sėdėjo priekinėje sėdynėje ir iš jos 
pozos galėjai spėti ją esant nėščią. Vairuotojo durelės buvo at- 
viros ir pro jas mašinon skrido mažų juodų musyčių srautas, 
tuo tarpu vairuotojas Badis Meilfutas, raumeningas vyras, mū- 
vintis baltais džinsais ir avintis baltus guminius batus, kurio kaklą 
puošė austrėje rasta perlamutrinė vėžiagyvio koja, po kapotu 
įnikęs knibinėjo laidus, pirštu užkabino diržus, išbandydamas 
jų įtempimą, dirstelėjo į visiškai išdžiūvusį tepalų matuoklį, po 
to išlindęs iš po kapoto savo stipria koja paspardė minkštokas 
padangas. Jo veidas buvo prakaulus, kvadratinis tarsi dėžė, apa- 
tinis žandikaulis tokio paties pločio kaip ir kakta, viršugalvis 
tarsi nuleistas, o ausys atlėpusios - kūdikystėje jos atkakliai prie- 
šinosi pleistrui. Aukštai ant juodų jo garbanų pūpsojo purvina 
kepuraitė. Jo kūne dominavo dešinioji pusė: iškilus apgamas 
dešiniojoje ausyje, dešinė akis didesnė už kairiąją, penki ilgi 
plaukai augo prie dešiniojo spenelio ir net nagai greičiau augo 

ant dešinės rankos, kairė koja buvo ilgesnė, bet pati pėda visu 
numeriu atsiliko nuo dešiniosios. Name už stiklinių durų šmės- 
telėjo figūra, jos girgždėdamos prasivėrė, bet Badis iškėlė ran- 
ką ir papurtė galvą, įlipo sedanan ir atbulas išvažiavo iš kiemo. 

— Ar nepadėjo? - iš galinės sėdynės pasigirdo jo tėvo Onesi- 
foro balsas, jis rūkė cigaretę, jo žandikaulis keturkampas kaip 
ir sūnaus, tačiau apžėlęs baltais šeriais, ant galvos stirksojo 
kuokštas geltonų plaukų, o akinių stiklai atspindėjo ryžių lau- 
kus ir lietų pranašaujantį dangų. 

— Nė kiek. Blogiau nebūna. 

Sūnaus kakta buvo ištepliota tepalu ir atrodė tarsi pažymėta 
kokios nors sektos ženklu. 

— Ką gi, aš negaliu žiūrėti, kaip jūs leidžiate tą kompensaci- 
ją: atrodo, įsigijote televizorių ir akordeoną. Jums derėtų šiek 
tiek pasitaupyti, - jis išmetė pro langą nuorūką. 

— Aš taip pat manau, - pasakė jo marti, sėdinti priekinėje 
sėdynėje, pasisukdama šonu ir atgręždama Onesiforui savo įmi- 
tusį profilį. Ji vilkėjo laisvą dryžuotą nėščiosios mini suknelę, o 
nuogos jos šlaunys mirgėjo nuo uodų įkandimų. 

— Regis, aš turėčiau įsižeisti. Atrodo, jūs pamirštat, kad nie- 
kam nedera man nurodinėti, ką aš turiu daryti. Va brasser dans 
tes chaudiėres ". 

Sedanas vilkosi, kratydamasis nuo nelygumų, ties posūkiais 
priglusdamas prie kelio. 

— Aš pasakysiu, ką tu privalai daryti, - pasakė galinė sėdynė. — 
Važiuok tiesiau, o tai paimsiu tau diržą. Tu nesi jau toks dide- 
lis, kad negalėčiau priversti tavęs šokt. Aš noriu kuo greičiau 
grįžti namo ir gerai apžiūrėti tą žaliąjį akordeoną. 

— Teisingai, Papa, priversk savo vargšą sūnų skaudančiomis 
kojomis šokti. 


"Va brasser dans tes chaudiėres - nemaišyk alaus savo katiluose (pranc. ). 

— Tavo kojos ne prastesnės už manąsias. Aš tikiuosi, jis sude- 
rintas D tonacija. 

Onesiforas Meilfutas persisvėrė per priekinę sėdynę, kad ga- 
lėtų pažvelgti į juodą dėžę, gulinčią tarp jo marčios kojų. 

— Tikrai? Norėčiau pažiūrėti, ar pagrotum tu juo ilgiau nei 
minutę. Sakiau gi, kad C. 

— Aš? O taip, labiau norėčiau, kad jis būtų suderintas D to- 
nacija. Kaip tas gražuolis pas Ambrozą Tibodo, tas senasis Ma- 
Jor. 

— Pasvajok. 

— Seniau taip sūnus nebūtų drįsęs tėvui atsakyti, kai buvau 
jaunas, mes gyvenom namie, valgėm pačių užsiaugintą mais- 
tą, O taip, jokio supermarketinio maisto, tik sacamitė, okros 
sriuba, boudin", kurios dabar nė su žiburiu nerasi, taip, o taip, 
ir vaikai buvo geri, vargai prasidėjo (ir tai šventa tiesa), kai jie 
privertė vaikus eiti mokyklon ir kalbėti tikamėricain. Tu, tu ir 
Belė, kai buvote maži, šnekėdavote prancūziškai, puikia pran- 
cūzų kalba, dabar nė žodžio neišgirstu, o vaikaičiai neskiria 
čyzburgerio nuo tortue ventre jaune ',— jis prisidegė dar vieną 
cigaretę. 

— Tikrai? Pažiūrėčiau, kaip toli nuvažiuotum su savo pran- 
cūzų kalba gręžiniuose. Tie naftos berniukai atvykę čia iš Tek- 
saso, Oklahomos, jų rankose pinigai, jie dalija darbus, viskas 
priklauso nuo jų, derybos dėl kainų tik amerikietiškai, taip pat 
ir visi raportai. Kokia nauda man iš tos prancūzų kalbos? Šia 
paslaptinga kalba čia nesusišnekėsi. Ši kalba primena vaikų iš- 
galvotą žargoną: kiakok mielėj dienelėj. Namuose, prašau, gali 
kalbėtis su šeimos nariais, dainuoti dainas, - jo dešinė akis vir- 
pėjo - tiko priepuolis nuo įtempto pokalbio su tėvu. 


"Boudin - kraujinė dešra (pranc. ). 
" Tortue ventre jaune - geltonpilvio vėžlio (pranc. ). 

Vienas iš vaikų tysojo ant užpakalinio lango, kitas, Biselis, su- 
sirangė ant grindų ir pirštu stumdė ant senelio bato galo pasikly- 
dusias žvyro kruopelytes. (Po šešiolikos metų Biselis, kuris Bei- 
ton Ružė diskotekoje mušė būgnais, atvažiavo aplankyti savo 
senelio ir pamatė, kaip dešimt tūkstančių „bravo“ šaukiančių 
žmonių jį pagerbė atsistodami Kadžuno muzikos tribūnoje. „Tai 
mano sušiktas senelis“, - pasakė jis įsiutęs savo merginai tarsi tai 
būtų buvusi paslaptis, kurią nuo jo visą gyvenimą slėpė. Kai se- 
nukas numirė nuo trichineliozės, Biselis metėsi prie akordeono, 
bandydamas iš klausos, kurios neturėjo, pamėgdžioti senelio dai- 
navimą, bet galiausiai ėmė groti popsą.) 

— Seneli, ar tu matei vėžlį, kai buvai mažas? 

— Mačiau! Mes juos valgėm! Pasigaudavom vasarą, kai išdžiū- 
davo bala, iškasdavom juos. Kartais rasdavome po audros. Lai- 
kydavome jį garde, po to suvalgydavome. Vėžlių patelės pilnos 
kiaušinių - geras dalykas! Mes čiupinėdavom, čiupinėdavom tą 
vėžlio patelę, bandydami apčiuopti kiaušinius. Maman smulkiai 
supjaustydavo mėsą ir iškepdavo, patiekdama su padažu, 0 gar- 
džiausias kąsnelis — kiaušinio trynys lėkštėj, tokio skonio kaip 
viščiukas. Vaikai, jūs dar niekad nesate valgę vėžlio? Skanumė- 
lis! Žinot, tuos kiaušinius verdi visą dieną, visą naktį, kitą dieną, 
o baltymas taip ir nesukietėja. Reikia jį išsiurbti iš lukšto, o lukš- 
tas tarsi oda. Aš jau ilgą laiką nemačiau vėžlių, gal kokius pora 
metų. Tik pauostyk tą cafė! Visuomet važiuojant šiuo keliu nosį 
kutena cafė kvapas, o taip. Dieve, aš ją tuoj galėsiu gerti, pasku- 
bėkime, nekantrauju greičiau sugrįžti namo. A /a maison, mon 
fils/ "Tą petit noir“ jau jaučiu savo burnoje. Le cafė noir dans un 
paguet bleu, le plus je bois, le plus je veux'"',- dainavo jis iškilmin- 


"Ala maison, mon fils - namo, vaikai mano (pranc. ). 

"Petit noir - mažą gurkšnelį juodosios (pranc. ). 

"Le cafė noir dans un paguet bleu, le plus je bois, le plus je veux - juoda 
kava iš mėlyno pakelio, kuo daugiau geriu, tuo labiau jos noriu (pranc. ). 

gai, drebančiu balsu, primenančiu raudą, taip senovėje raudo- 
davo išnykę Chitimachai ir Humai. 

— Dieve, manau, mes dar gausim lietaus. Matot štai ten? 

Daugybė mėlynai juodų debesų slinko nuo Golfo pusės. Tik- 
tai jo marti pažvelgė į pietvakarius ir linktelėjo, pritardama min- 
čiai, kadjie slaptai susivienijo prieš Badį ir ponią Meilfut. One- 
siforas patapšnojo jai per petį ir dainavo toliau, rūkydamas, 
sedanui dardant lygia, karšta vietove. 

Meilfutų šeima (jų priešai sakydavo, kad ši pavardė kilus nuo 
malfrat, arba gangsterio) buvo painus atšakų ir ataugų raizgi- 
nys, išsisėjęs po visą šalį tarsi grybienos siūlai. 

Jų protėviai, kilę iš Prancūzijos, septynioliktajame amžiuje 
šiaurine Atlanto dalimi nuplaukė į Acadie, esančią Naujajame 
pasaulyje, visiškai ignoruodami anglus, kai Prancūzija šiems per- 
leido užkariautąją žemę, anglai tą žemę pavadino Naująja Ško- 
tija ir pareikalavo paklusnumo priesaikos. Meilfutai, kaip ir dau- 
gelis kitų, gyvenusių Baie Francgaise' pakrantėje, nepaisė to ab- 
surdiško reikalavimo, ir britai tokį entuziazmo nebuvimą su- 
prato kaip išdavystę. Tūkstančiai akadijiečių buvo išplukdyti į 
Amerikos kolonijas, kai kurie pabėgo savo noru. Meilfutai iš 
pradžių nuvyko į Sen Pjerą, po to į Mikeloną, tai buvo keletas 
uolėtų salų, tarsi kruopelės išsibarsčiusių vandenyne, prie pat 
Niūfaundlendo salos, po to jie buvo išplukdyti atgal į Prancūzi- 
ją, kur kamavosi ištisus mėnesius, kol vėl galėjo plaukti per 
vandenyną į Halifaksą, o iš ten sėdo į laivą, plaukiantį į Naująjį 
Orleaną, esantį Prancūzų Luizianoje - šis sprendimas buvo pri- 
imtas netinkamu laiku, nes, jiems atvykus, po kelerių metų toji 
teritorija buvo perleista Ispanijai. Pabėgėliai patraukė į Šiau- 
rės vakarus per karštą, šlapią, lietingą Apelūzų, Atakapų, Chi- 
timachų, Humų šalį iki pat Akadijos pakrančių, Techė ir Kur- 
tablo įlankų, išmokdami pasidaryti trapias valteles ir įprasda- 


" Baie Frangaise - Prancūzų įlankos (pranc. ). 

mi gyventi nuolatinėje drėgmėje. Jie jungėsi ir maišėsi, jų kraujas 
atsiskiedė ir susiliejo su vietinių genčių krauju: haitiečių, Vaka- 
rų indėnų, vergų, vokiečių, ispanų, laisvųjų juodaodžių (tarp 
kurių dažnai pasitaikydavo Senegalo vardas, upės, tekančios jų 
tėvynėje, atminimui), nėgres libres ir anglų kilmės atvykėlių, netgi 
amėricains, suformuodamas mėli-mėlo' kultūrą, kurios pagrindą 
sudarė prancūziškoji kultūra, o akordeonas, pasiskolintas iš vo- 
kiečių, pagyvindavo virtuvinę muziką prerijose, tuo tarpu smui- 
kas buvo populiaresnis drėgno klimato vietovėse. 

Išilgai didžiųjų įlankų driekėsi neapsakomai derlingi aliuvio 
sąnašynai. Atakapų krašte Meilfutai augino cukranendres ir ku- 
kurūzus ir dirbo plantacijose drauge su atsivežtais kinų darbi- 
ninkais, vadeliodami stambius mulus cukrui gabenti, tačiau nei 
vienas iš Meilfutų negyveno prabangiuose namuose; Apelūzų 
krašte jie turėjo nedidukes medvilnės plantacijas ir džiaugdavosi 
kukurūzų derliumi, kartais vieną lauką su kuo nors dalindavosi. 
Jie augino lopinėlį škotiškų bulvių ir keletą airiškų bulvių eilių. 

Jų namai, statomi salose ir prie įlankų, buvo kreolų stiliaus: 
jie stovėdavo virš žemės ant kiparisinių piliers“', nuleisti stogo 
šlaitai, nusižiūrėti iš vakarų indėnų, dengdavo balkonus iš kie- 
mo pusės ir lauko laiptus su fausse galerie" bei apsaugodavo 
nuo šoninio lietaus. Vidaus sienos būdavo lyginamos kalkių, 
purvo bei samanų mišiniu. Jie augino ryžius „Mėlynoji rožė“, o 
Ačafalajos baseine, milžiniškoje gėlo vandens baloje, rinko sa- 
manas, šaudė aligatorius, pasistumdami kartimi plaukiojo val- 
timi po pelkę, kur sniego baltumo garniai pakildavo prieš juos 
tarsi didžiulės plasnojančios staltiesės, jie trypė sūrų liumpsin- 
čios žemės labirintą, skindamiesi per ajerus ir austrių pilnas 
žoles, pasiekdavo Golfo pakraščius. 


" Mėli-mėlo - painią, mišrią (pranc. ). 
"Piliers - pastolių (pranc. ). 
"" Fausse galerie - dekoratyvine arka (pranc. ). 

Golfe Meilfutai (kažkada žvejoję menkes ir medžioję bangi- 
nius Šiaurės Atlante) gaudydavo krevetes, žnyplėmis - austrės, 
žvejodavo, o nuo 1953-ųjų, vyriausybei leidus povandeninius 
naftos gręžinius, dirbo naftos gręžiniuose, bet jie nepamiršo, 
kaip lėtai ilga kanoja slysta juodais kanalais, kaip šnara valte- 
lės skrodžiama žolė, neužmiršo nė nutrijos spąstuose, /a belle 
cocodrie, kurios snukutis blizgėdavo tarp šlapių lelijos lapų. Ap- 
siausti zyziančių uodų spiečiaus, daužydami kraujo ištrošku- 
sias briedines erkes, Meilfutai atkakliai irdavosi per mirguliuo- 
jantį vandenį, aplink juos vien dangus ir ajerai, bet jie skundė- 
si, kad visa taip keičiasi: vandens keliai apaugo hiacintais, ku- 
rių anksčiau čia nebuvo nė kvapo, krevečių veisykla beveik 1š- 
nyko, kai statybiniai armijos padaliniai pakeitė natūralią Misi- 
sipės deltos tėkmę, pastatydami toje vietoje pylimą, taip pel- 
kės neteko sąnašų klodų, kurie atkeliaudavo iš pačios žemyno 
širdies ir amžių amžiais maitindavo milžiniškas pelkes, o dabar 
visas dumblas perniek nutekėdavo į vandenyną. Pelkės ir balos 
nyko, džiūvo, traukėsi. Po vienos kartos penki šimtai kvadrati- 
nių metrų žemės virto vandeniu. Vyrai atskyrė sūraus vandens 
pelkes, vienas užtvindė nauju vandeniu ryžiams auginti, kitas 
išdžiovino ir pavertė gyvulių ganyklomis, iš jų nedelsiant buvo 
galima gauti pinigų, - už krūmokšnius veršiukams ganytis su- 
mokės Teksaso pašarų ieškotojai. 

Meilfutų giminės kvadratiniais smakrais gyveno Brunsvike 
ir Meine, jie buvo išsimėtę po visą Teksasą, Biomontą apie 
Golfą, jų įsikūrė net Big Tiket šalyje per Bazilį Meilfutą, ku- 
ris susigiminiavo su bukagalviais Plemon Barko kaimiečiais. 
Purviname kieme bastydavosi pikti kiemsargiai šunys, su jais 
jie medžiodavo meškėnus, raitas Bazilis su savo šunimis ap- 
supdavo nežymėtų kiaulių būrį, virve pagaudavo jauną parše- 
lį, užsitempdavo jį žviegiantį balnan, pakirpdavo ausis ir pa- 
leisdavo. Ore besivyniojanti virvė, žvygtelėjimas - ir jo ranko- 
se jau kitas paršelis. 

Vyresnysis Bazilio brolis Elmoras Meilfutas skerdė galvijus 
ir augino kiaules, grūmėsi su Teksaso karščiais, erkėmis ir gy- 
liais Kalkaso prerijos pakraštyje netoli pušimis apaugusios ly- 
gumos, kur miškingos vietovės isirėždavo i žole apžėlusias be- 
ribes plokštumas tarsi iškyšuliai ar jūros ragai, kur ąžuolų ir 
riešutmedžių giraitės ar kokios kitos įrėžos prerijoje gimtinės 
besiilgintiesiems primindavo pakrantės dantytumą, užtat jie 
ir pavadino jas molais, įlankomis ar salomis. Miškuose, į šiau- 
rę nuo prerijos, gyveno saujelė Škotijos airių ir amerikiečių; 
jie buvo izoliuoti nuo draugijos teikiamų linksmybių ir gerųjų 
kaimynų paramos; vokiečiai, atsikraustę iš vidurio vakarų ir 
vietoj kviečių sumanę auginti ryžius, paragavę įlankos van- 
dens, suprancūzėjo. 

Trečiasis brolis Onesiforas pasiliko mažoje Gožono gyven- 
vietėje. Ilgos, siauros dirbamos žemės juostos driekėsi už na- 
mų kaip ir prieš kelis šimtus metų tolimajame Sent Loranse. 
Onesiforas augino paršus ir cukranendres, gazon'e (žolėje, ku- 
ri užaugdavo vešli ir sultinga, bet neišsilaikydavo, nes nuvysda- 
vo ir supūdavo, po žiemos šalčių prasidėjus neišvengiamoms 
liūtims) ganėsi keletas prakaulių galvijų. 

Valstybė ketvirtajame dešimtmetyje išasfaltavo senuosius kre- 
olų kelius, o dabar, 1959-aisiais, žmonės nutiesė ir skalda grįs- 
tą kelią, jau nebereikėjo klampoti purvynu ar springti kelio dul- 
kėm kaip kažkada važiuojant tuo keliu palei upę, žemė buvo 
pertvarkyta naujoviškai. 

Onesiforas Meilfutas dar prisiminė savo tėvą Andrė, vyrą, 
kuris visuomet atrodė taip, lyg sėdėtų ant kėdės atsilošęs, net 
tada, kai stovėdavo, kuris pervežė jų naujai pastatytą namą (jis 
buvo pastatytas Mermante, prie lentpjūvės) su jaučių bando- 
mis (padedamas brolių - Elmoro ir Bazilio) į atviras prerijas. 

— Tris dienas jie kapstėsi iki Gožono. O taip, jie negalėjo 
sukarti daugiau kaip dešimt mylių per dieną. Tas vargšas mie- 

las senukas, ak, kokia nelaimė, jis visai pamiršo, kad namas yra 
pakeltas, naktį, išėjęs pro duris, nukrito ir susilaužė koją. 

Namą dengė keturių milžiniškų jazminų gobtuvas - svaigi- 
nantis, migdąs jų kvapas priminė namus kiekvienam Meilfutui, 
kuris tik kada nors buvo gyvenęs po šiuo stogu; šio saldaus kva- 
po ilgesys kankindavo Badį, kai jis dirbdavo tas keturiolika dienų 
gręžinyje, uždirbdamas nemažus pinigus ir tiesiog mirdamas iš 
ilgesio namams. 

— Papasakok man dar kartelį apie šį reikalą su akordeonu, 
kur jūs ten jį radot ir kaip viskas išėjo. Kodėl tu jį nusipirkai? 
Mes juk turim daugybę akordeonų: Napoleon Gdūgnė, mėlynąjį, 
turim trieilį ispaniškąjį, 0 tu gi turi ir mažutį gražųjį Soprani, 
dar galėtume pataisyti ir tą juokingąjį, aš jau pamiršau jų visų 
pavadinimus, bet labiausiai norėčiau, kad mes turėtume tą juo- 
dą, paauksuotą - Monarch. O taip. Dabar mes įsigijom kažko- 
kį un mystėre" akordeoną, ar ne? 

Marti pravėrė burną antrąkart: 

— Pas Pito Liusjeno Mari viešėjo jos dukterėčia Ema iš Mei- 
no, jos vyras Emilis čia kažką grojo, akordeonas... 

— Jis groja kantri, kantri ir kaubojišką muziką. Na, Žinai, „,Pa- 
balnok mano žvengiantį mustangą ir peršok su juo per laužą 
naktį“, - Badis išgargaliavo kažką panašaus į tirolietišką melo- 
diją. - Ką jie, po velnių, veikia su tokia muzika Meine? Ar turi 
cigaretę, tėti? 

— O kaipgi čia dabar? Inkstas taukuose, o taip, ar jis nėra 
paveiktas kaubojiškos kantri muzikos? Reinas-Bo Rembleriai, 
O kaip dėl Frenko Dedlaino pokario muzikos? Aš pats kartais 
taip groju, o taip, kaubojišką svingą, tu jį taip pat groji, ir tavo 


" Un mystėre - paslaptingą (pranc. ). 
" Diable - velnias (pranc. ). 
"" Bėbė - vaikas (pranc. ). 

muzika kartais skamba visiškai kaip kantri. Po velnių, per radi- 
ją daugiau nieko neišgirsi, tiktai kantri. Tu pats man sakei, kad 
gręžiniuose jūs klausotės tiktai kantri. Taigi tas vargšas Emilis, 
jis groja kaubojišką - kantri akordeoninę muziką, atvyko čia, 
pasiklausė Luizianos muzikos ir nutarė, o taip, nebegroti dau- 
giau akordeonu, kadangi jis niekad negros jos taip gerai, kaip 
kadžunai. 

Marti, skendinti pilkame dūmų debesy, prunkštelėjo: 

— Nieko panašaus. 

Badis pratęsė: 

— Nieko panašaus, jam nepatinka mūsų muzika, pernelyg liūd- 
na, nelygi. Ne, jis turi savo akordeoną, tik didžiulį klavišinį akor- 
deoną, baltą, sveriantį tris ar keturias tonas, bet jis vis tiek dus- 
liau skamba už mažąjį dešimtmygtukinį. Šis akordeonas pri- 
klausė vaikinui, kuris vedė dukterėčios seserį. Dukterėčia var- 
du Ema, jos sesuo vardu Mari, ją vadina Mice. Tas vaikinas iš 
Meino, tas kur vedė Mari, pamiršau jo vardą, jis buvo šio akor- 
deono savininkas, - jis ranka mostelėjo į dėžę tarp žmonos ko- 
jų, - jis buvo invalidas, aš nežinau, ar tai turi ką nors bendra su 
avarija, kurioje Žuvo pirmasis Emos vyras, pameni, mes apie 
tai girdėjome. 

— Aš tik girdėjau apie kažkokį vyrą, žuvusį sunkvežimio ava- 
rijoje, O taip. 

— Tai jis. Emos vyras, pirmasis vyras, dar prieš šį, Emilį, ku- 
ris pardavinėjo akordeoną, priklausiusį autoavarijoje žuvusio 
Emos vyro draugui, tam draugui, kuris vedė Emos seserį Ma- 
ri, vadinamą Mice, ir kuriam labai skaudėjo kojas, nežinau jo 
vardo. Štai kokias dainas jie turėtų čia groti, prancūziškas dai- 
nas apie grandininius pjūklus ir rąstus vežiojančius sunkveži- 
mius. Bet ne, jie įsigeidė kaubojiškų skrybėlių! Taigi šis inva- 
lidas, sunkvežimio avarijoje žuvusio Emos vyro draugas (taip 
pat ir Emilio draugas), tai jo akordeonas, jis sėdi invalido ve- 

žimėlyje, pažada Dievui, kad, jei pasveiks, nebegros daugiau 
akordeonu. Štai kaip viskas buvo. Ir jis pasveiksta. O tuomet! 
Nusižudo. Būti vedusiam du ar tris mėnesius ir nusižudyti! 
Taigi Emilis ir Ema išsiruošė kelionėn ir paėmė tą jo akorde- 
oną, gal kas nors čia norės jį nusipirkti. Dabar Mari, vadinan- 
čiai save Mice, ji yra Emos sesuo, to sunkvežimio avarijoj Žu- 
vusio ir Emilio draugo Žmona, jai šiuo metu svarbus kiekvie- 
nas doleris. 

Vis vien niekam čia neįdomus tas mygtukinis akordeonas. 
Čia jis niekam nepatinka. Jie sako, kad tai prancūziška atgyve- 
na, visi kraustosi iš proto dėl gitaros, groja rokenrolą ir visa 
kita. Taigi aš tą dėžę truputį pamaigiau ir girdžiu, kad ji skam- 
ba ypatingai, tėti, tau patiks jos garsas, jos dumplės didelės ir 
ilgos, yra ką pamaigyti, iš jos veržiasi dejonė. Ji labai daili akor- 
deoniukė, ilgėdamasi šiaurės pušų, to vargšo savižudžio, ji va- 
karais verkia įsikniaubusi į pagalvę. 

- Vite! A la maison"! - aš tiesiog degu iš nekantrumo greičiau 
išgirsti tą akordeoną! 

— Jis gale išraižė savo vardą, bet, manau, mes jį tučtuojau 
nušlifuosim. Odinės klostės, trės bon" ožiuko odos, oda lanks- 
ti. Jis ją padengė kažkuo, kuo sutepdavo rąstus velkančių ar- 

— Ar klostės ne kietos, ar lengvai pasiduoda? Dažnai odinės 
klostės nepasiduoda, o taip, išties. Aš pamenu akordeoną, kurį 
turėjo Airis Ležonas dar prieš tą avariją - jausmas lyg spaus- 
tum lavoną, - pro kietai sučiauptas lūpas jis išpūtė ploną sro- 
velę dūmų. 

— Ne, jos lengvai spaudžiasi. Jo visai neprasta būklė, pats 
tuoj tuo įsitikinsi, tėti. 


" Vite! A la maison! - Greičiau! Namo! (pranc.) 
" Trės bon - labai geros (pranc. ). 

Trois jours aprės ma mort 


Jie jau artėjo prie kaimo, pravažiavo benzino kolonėlę šalia 
kryžkelės. 

— Pala, pala, pala, pala. O kas gi čia? - Onesiforas pirštu 
parodė į naujai išdygusį pastatą, broliai Marė apkalinėjo eks- 
terjerą, fasade žiojėjo kvadratinės skylės, paliktos smulkių kvad- 
ratėlių stiklo langams. 

— Čia bus restoranas. Kažkas iš Hiūstono stato. Vadinasi Bo- 
do Kadžuno kavinė, džiambalaja“', vėžių sriuba ir gyva muzika 
kiekvieną vakarą. Turistams. 

— Kas yra tas Bodo? 

— Niekas. Jie paprasčiausiai sugalvojo tokį pavadinimą, ku- 
ris skambėtų panašiai kaip kadžunas, žodžiu, prancūziškai. Ku- 
ria turizmo pramonę, įdarbins vietinius, tai Marė broliai. 

- Žinai, - pasakė Onesiforas pagiežingai šnairuodamas, — 
mūsų karta tiesiog gyveno. Mes negalvojome, kas tokie esa- 
me, mes gimdėme, gyvenome, žvejojome ir ūkininkavome, val- 
gėme namie darytą maistą, šokome, truputį grojome, pase- 
nome ir mirštame, niekas čia neatsibastydavo ir netrikdydavo 
mūsų. Jūsų karta atskilo. Jūs visi kalbate amerikietiškai, pran- 
cuziškai beveik nemokate. Kai kurie sako: „o, aš turiu išmok- 
ti prancūziškai, turiu būti kadžunas, kaipmat išmokykite ma- 
ne bent keleto žodžių ir duokite man "it fer", kad galėčiau 
groti kadžunišką muziką“. Taigi tuomet atsibasto tie bėbės, 
dabar labai palankus laikas visokiems perėjūnams, jie įsitri- 
na, pasistato restoraną, nes niekas net nežada valgyti namie, 
eina į restoraną, kurio savininkas kažkoks teksasietis. Mūsų 


" Trois jours aprės ma mort - trys dienos prieš mano mirtį (pranc. ). 

“ Džiambalaja - Luizianoje populiarus patiekalas, gaminamas iš ryžių, 
krevečių ir viščiuko (pranc. ). 

" "Tit fer - čia: geležinukę (pranc.). 

namai virto vieta, kur turistai atvyksta pasižiūrėti į kadžunus 
tarsi į kokias beždžiones. Užsirašykit didelėm raidėm KA- 
DŽUNLANDIJA. 

Badis užvertė akis. Jie pravažiavo Diumono parduotuvę prie- 
šais ornamentuotą vielinę tvorą, kurios viršų puošė dvi eilės 
spygliuotos vielos, saugančios naująją Bo Arboro rančą, lango 
rėmai švytėjo jūros mėlynumo spalva, plastmasinės antys veš- 
lioje žolėje ir viena pirmųjų televizijos antenų, išvagojusių dangų 
kilpomis ir išlinkimais, primenančiais senovines keptuvės for- 
mos galvijų išdeginimo žymes. 

— Niekuomet nepasakytum, žiūrėdamas į šį gražų namą, kad 
senukas Arboras mirė nuo raupsų. O, pamenu, kalbėjo, kad jo 
koja buvusi tarsi sūris, didysis pirštas nukrito tiesiog miegama- 
jame, tuomet jie nuvežė jį į Karvilę pas kitus raupsuotuosius. 
Jie ilgai slėpė, kad jis kuo ilgiau galėtų pasilikti namie. 

— Darbas naftos gręžiniuose pastatė šį namą, - išspaudė Ba- 
dis per dešinįjį lūpų kampą. 

Jie pravažiavo Onesiforo karvių kūdrą ir pasuko į kiemą. Ba- 
dis su Žmona gyveno pačiame kaimo pakraštyje, prie ryžių lau- 
kų, stilingame name, už kurį Badis vis dar tebemokėjo. Jie stab- 
telėjo už Onesiforo senojo sunkvežimio, kurio dažai buvo vi- 
siškai nusilaupę, o šlapios druskos išėstas tamsiai raudonas kė- 
bulas visas randuotas nuo senojo žmogaus padarytų avarijų ir 
grumdymosi šokių aikštelėje su įkaušusiais vairuotojais. Kabi- 
noje žiojėjo kulkų skylės, likusios dar nuo tos nakties, kai buvo 
užmušta Belė. 

— Nukelkime pirmiausia tą lovį karvėms šerti, - pasakė One- 
siforas. - Aš noriu pastatyti jį ten, prie tvoros, kur dabar stovi 
senasis medinis. 

Smilkstant cigaretėms, tvirtai sukąstoms jų lūpų kampuose, 
kad dūmai negraužtų akių, jie nunešė geležinį lovį prie tvoros, 
patraukė suskeldėjusį ir sulūžusį medinį, kuris čia stovėjo nuo 
neįsivaizduojamų laikų, - kiek tik Badis pajėgė atsiminti, jis 

visad buvo ten, - ir Onesiforas viela prie tvoros pritvirtino nau- 
jąjį. Blizgėjo galvanizuotas metalas. 

— Dabar tos karvės jo nebenustums ragais, kai jis bus tuščias, 
o taip, - pasakė jis. - Mes jį išbandysim, pradėdami nuo trupu- 
čio šieno, ir taip pripratinsime jas prie šio naujo gero lovio, — 
jis mestelėjo didžiulį gniutulą šieno. Nudundėjo griaustinis. 


Belė 


Marti privertė vaikus palikti savo batus prieangyje, nes ponia 
Meilfut gyveno iki šlykštumo išblizgintame name, ir tai buvo 
viena iš priežasčių, kodėl Badis ir jo šeima nemėgo čia dažnai 
lankytis. Balta dujinė viryklė, pastatyta prie vienos sienos, at- 
svėrė švytintį šaldytuvą, stovintį prie kitos. Skaidrią melsvą švie- 
są, sklindančią pro langą, atmušė baltas emaliuotas stalas ir 
nublizginta stiklinė peleninė. Grindys buvo ištiestos baltu vaš- 
kuotu linoleumu, kuris spindėjo tarsi vandens paviršius. Ponia 
Meilfut tokias grindis užsisakė po Belės mirties; ji Žuvo prieš 
daugelį metų Empero automobilių stovėjimo aikštelėje. Dar 
tris Žmones tą naktį nušovė ar nudūrė peiliu kitose muštynėse, 
du iš jų nužudė įsiutęs ir girtas chuliganas, vardu Erlas, išmes- 
tas iš baro už tai, kad šlapinosi ant kliento kojų (vėliau pataisos 
namuose jis įsitaisė fatališką kosulį). Šioj maišaty tamsoje baro 
lankytojai blaškėsi nuo sienos prie sienos, lakstė į automobilių 
stovėjimo aikštelę ir atgalios tarsi skruzdėlės, trypiamos arklių. 
Belei, - jos siluetą Erlas supainiojo su barmeno, nes abu jie 
buvo liekni, mažo ūgio, gauruotais plaukais, kurie tarsi aureo- 
lės gaubė galvas, - teko krūtinėn stambūs šratai ir kitą rytą li- 
goninėje ji mirė. 

Prieškambaris dvokė jūrų kiaulytėmis. 

Visuomet ir šiaip jau švari ir tvarkinga ponia Meilfut po Be- 
lės mirties ėmė blizginti namą tarsi apsėsta, mažai kalbėdavo, 

vis dažniau panirdavo į tylą. Ji paliko Onesiforą miegoti vieną, 
O pati miegojo savo mirusios dukters kambaryje. Tekant jau- 
nam mėnuliui rodydavosi, kad mergaitė tik kažkur išvyko, sve- 
čiuojasi pas gimines Teksase. Lėta, dangiška muzika, skambūs 
balsai prasiskverbdavo pro debesis ir su mėnulio šviesa įslysda- 
vo kambarin. Ant sienos išniro šviesos sietelis, mažytės jo aku- 
jančiu galu, papuoštu kutais iš siūlų; ilgus mėnesius siūlus vir- 
pino šiltas oras, sklindantis iš elektrinės krosnelės, kurią ap- 
šviesdavo mėnesiena. Ji niekaip negalėdavo atsekti šio keisto 
ir nuostabaus miražo šaltinio, kuris po kelių minučių pranyk- 
davo, o siena vėl tapdavo nykiai balta. Tą reiškinį ji išsiaiškino 
kaip dukters nužengimo iš dangaus ir jos buvimo šiame kam- 
baryje ženklą. Ji slapta nusipirko dažų rinkinį ir, kai Onesiforo 
nebūdavo namie, bandydavo atkurti savo dukters veidą, iš pra- 
džių ant popieriaus lakštų, vėliau ant neištemptos drobės kvad- 
ratų, tiesiog pasitiesusi ją ant stalo, ji piešdavo iš senų nuotrau- 
kų. Ji piešdavo ją dar kūdikį, po to jau mergytę, laikančią virš 
galvos besikandžiojantį vėžlį, piešdavo įsitaisiusią jai ant kelių 
ir kalbančią poterius, po to jau jauną moterį, sėdinčią šalia te- 
vo ir grojančią 'tit fer, kuris tapo jos mirties priežastimi, nes jei 
visokių chuliganų pilnose lindynėse ji nebūtų grojusi kartu su 
Onesiforu ir Badžiu, nebūtų vilkėjusi amerikietiškais mėlynais 
džinsais ar bent jau jos krūtinė būtų buvusi iškilesnė (vargšelė, 
jos krūtinė buvo lygi kaip lenta), jos nebūtų palaikę vyru toje 
skylėje ir ji dabar būtų gyva. Jei ji nebūtų buvusi lėtapėdė nai- 
vuolė, nesisaugojusi blogio, viskas būtų susiklostę kitaip. Ir pats 
Onesiforas turėjo didžiulį randą nuo smakro iki akies dar iš tų 
laikų, kai grodavo kantri muzikos šokių salėje („patrepsėkit į 
grindis ir šokit!“), pavojinga tai buvo vieta, ten, kad apsaugotų 
muzikantus nuo skraidančių butelių, niekas nedėdavo vielinio 
apsauginio narvo, ten buvo tiek daug dūmų ir taip karšta, kad 
jų akys kitą dieną raudonuodavo lyg Kalėdų žvakės, o Badis 

dar amžinai įsiveldavo į muštynes, iš dalies dėl savo karingos 
prigimties, savo žiauraus pykčio, bet užtat visus užpuolikus jis 
iki šiol sėkmingai atremia kairiniais ir dešininiais smūgiais ir 
kelio spyriu į slėpsnas. Geriausias Belės portretas su margu ka- 
tinu, vaizduojantis ją vaikystėje, kabojo tame miegamajame, 
įtaisytas į juoda emale nudažytą ir paauksintu krašteliu papuoštą 
klozeto rėmą, kurį paprastai slepia nuleistas dangtis. 


Onesiforas tyrinėja žaliąjį akordeoną 


Baltos muslino užuolaidos rėmino besiartinančią audrą. Pa- 
veiksle trys angelai permatomais rūbais skrido pro vaivorykštę 
(jį taip pat piešė ponia), vienas angelas Belės veido bruožais 
kabėjo virš draudimo kompanijos kalendoriaus. Baltos porce- 
lianinės lėkštės stovėjo atremtos į indaujos skersinį, puodukai 
— nulupto kiaušinio baltumo, balta kriauklė, balta porcelianinė 
indų džiovykla. Marti jautėsi itin nepatogiai, kaip sparnus ap- 
svilęs drugelis, besiblaškantis ir vis atsitrenkiantis į emaliuotus 
paviršius. Visame šiame šaltame baltume tik pati ponia Meil- 
fut, apsivilkusi savo kreminiu sintetiniu kostiumu: švarkeliu ir 
kelnėmis, ką tik užplikytos kavos kvapas ir kėdės atrodė gyvai 
ir šiltai. Kėdės buvo namų gamybos, storom kojom ir lygiais 
atlošais, medis lygiai nuskobtas su stiklo šuke, sėdynės padary- 
tos iš rausvos ir baltos, vis dar šeriuotos jaučio odos. Prie lango 
stovėjo katino kėdė, o lauke, žolėje, apžiūrinėdamas naująjį 
lovį, stovėjo pats katinas, milžiniškas, kvadratinis ir oranžinis, 
primenantis lagaminą, o jo uodega - nutrūkusią lagamino ran- 
keną. Audros debesies šešėlis užtemdė žolę ir jis patraukė kie- 
mo durų link. 

Ponia buvo stambi ir išdidi, jos žili plaukai susukti ant pa- 
kaušio į dvigubą kuodą. Platus veidas, primenąs porcelianinę 

lėkštę, plūduriavo virš nėriniuotos apykaklės. Be jokių emoci- 
jų ji apkabino savo marčią, šaltai pabučiavo anūkus, išdėliojo 
riešutinius sausainius ant folija padengtos alavinės lėkštės vie- 
toj gerosios porcelianinės, - marti tai palaikė įžeidimu, - pra- 
dėjo malti kavos pupeles, nebaigus malti sustojo, kad įleistų 
katiną, kuris braižėsi anapus durų. Jis nužingsniavo prie savo 
kėdės, užšoko ir trumpais lyžtelėjimais nepatenkintas ėmė ly- 
ginti kailį. 

Badis atidarė instrumento dėžę, iškėlė žaliąjį akordeoną ir 
padavė jį tėvui. Onesiforas išsižergęs sėdėjo ant kėdės, įdė- 
miai apžiūrinėjo akordeoną, atsegė sąsagas. Jis perbėgo myg- 
tukais, linksėdamas į taktą, tuomet pakėlė rankas, alkūnės 
liko žemai, ir pradėjo siurbti iš instrumento muziką, gyvas dvi- 
taktis ritmas užvaldė virtuvę, jis vis greitino ritmą, darydamas 
oktavinius šuolius. Po keleto minučių liovėsi, pažvelgė į Badį, 
mirktelėjo, nusisuko ir pradėjo groti iš naujo, dainuodamas 
taip garsiai, kad nustelbė net griaustinį, o porcelianinės lėkš- 
tės virpėjo indaujoje, gale eilučių jis suvaitodavo tarsi jį kas 
niuktelėtų kumščiu: 


Mano maža mergyte, 

ateik, pasitik mane prie durų. 
Trys dienos, trys dienos 

po mano mirties 

tu sugrįši į namus apverkt manęs. 


— O taip, žmogus, padaręs šį akordeoną, žinojo pora dalykė- 
lių. Kažkodėl zvimbia E, tikriausiai liežuvėlis atsilaisvinęs. Jis 
geras, greitas akordeoniukas, bet triukšmingas. Girdi, kaip jis 
tarška? — jis prisidegė cigaretę ir šnairomis su liūdesiu pažvel- 
gė į kone tuščią pakelį. - Dieve, man patinka tas garsas. Tai irgi 
muzika. Tas tarškėjimas yra kadžuniškas. Kas tikrai nekadžu- 

niška, tai tos klostės -— girdi, kaip akordeonas gargia, na, toks 
gerklinis garsas? Paklausyk. Jis vėl pagrojo: 


Saugok mažą pasaulį, 

nebijok, jei mama verks. 

Ateik pas mane, štai ten, 

ne, ne, tavo mama nieko nedarys. 


Ir jie klausėsi jo šiurkštaus garso, girdėjo taip pat pirmuosius 
lietaus lašus, tarsi iššauktus muzikos. 

— Mano mašina tuoj pateks į meksikietišką prausyklą, - pa- 
sakė Badis. 

— Tai vis tos odinės klostės. Laikui bėgant jos susiraitys, — 
atsidaręs instrumentą jis tyrinėjo liežuvėlių plokštelę. - O, tai 
sena plokštė, pažvelk, kaip ji padaryta, o taip, viskas čia Meist- 
ro rankų daryta, viskas puiku. Pažvelk čia. Mes pakeisim klos- 
tes. Tik viena didžiulė liežuvėlių plokštė. Pažvelk, kaip jis šiek 
tiek užlenkia liežuvėlio galiuką. Daugiau metalo galiukuose 
duoda gilesnį, sodresnį garso toną. Aš manau, kad mes pa- 
keisim liežuvėlius, perdirbsim, praplatinsim trečiuosius bo- 
sus, kad akordeoniukė skambėtų aštriai ir stipriai. „Kito vyr- 
ro ŽMooOoONA“. 

— Skamba visai neblogai. 

— O.K. Po to pakeisime pakulas aplink diskanto dėžutę — 
jos niekam tikusios. Reiks nuimti groteles. Gražu, bet prislo- 
pina garsą. Viskas bus gatava iki šeštadienio. Šneka, kad čia 
atvyks kažkokia fotografė, nori pamatyti kadžunų gyvenimą, 
austrių liežuvėlius, fais dodo, la boucherie'. Kiek tu mokėjai 
už tą dėžutę? 

Kambary įsivyravo spengianti tyla. Badis atsišliejo į kriauk- 


"La boucherie - mėsinę (pranc.). 

lę, sukryžiuodamas pėdas. Siaubingas griaustinio dundėjimas 
ir žaibas tuo pat metu užtvindė kambarį mėlyna šviesa. 

— Nesėdėk prie lango, cher, - ponia Meilfut maldavo gelto- 
nojo katino. 

- Šimtą penkiolika dolerių, - jis nekreipė dėmesio nei į aud- 
rą, nei į savo motiną. 

— Mon dieu!" Per daug. Tai visas palikimas! Tu tiesiog švaistai 
pinigus. Ar tu neparodei jam akordeono trūkumų? Juk galėjai 
nusiderėti iki penkiasdešimties-šešiasdešimties? Jis yra vertin- 
gas daikčiukas, aš nieko nesakau, rankų darbo, ypatingas, bet 
jį reikia taisyti, ir, jei būtum buvęs apsukresnis, būtum galėjęs 
žydiškai nusiderėti, non? - ir sutrynė rūkstančią nuorūką į stik- 
linę peleninę. 

— Ne, paklausyk, tėti, tu daraisi toks šykštus! Aš tam turėjau 
rimtą priežastį. Ta vargšė moteris iš Meino, po to, kas įvyko, jai 
svarbus kiekvienas centas. Ema sako, kad ji niekuomet, nie- 
kuomet, niekuomet neatsigaus po šio įvykio. 

— Ji rado jį negyvą? 

— Ne, ačiū Dievui. Kažkas dirbo netoli jo miške, pamatė jį ir 
pabėgo lyg beprotis, - jis prislopino balsą, kad vaikai neišgirs- 
tų, nors jie girdėjo. - Jis pats sau nusikirto galvą. Jis sukonstra- 
vo tokį prietaisą miške: tarp medžių pririšo grandininį pjūklą, 
paleido jį, o paskui... tiesiu taikymu nuėjo tarp tų medžių - 
džirkšt, — jis plaštaka perbraukė sau per kaklą. 

— Non! 

— Jo. Bet žinot ką? Jis prieš tai įvykdė savo dienos normą. 

— O čia tai tikras prancūzas! 

— Seneli, karvės nukrito ir dabar miega lietuje, - pasakė ber- 
niukas. 

— Ką? Oi, oi, oi, Dievulėliau! - jis atlapojo virtuvės duris ir 
pasižiūrėjo į tris karves, jų kūnai garavo lietuje, pažvelgė į pa- 


"Mon dieu! - Dieve mano! (pranc.) 

svirusį stulpą, nudrikusį ant tvoros elektros laidą, metalinį lovį, 
iki pusės prikimštą šlapio šieno ir žaižaruojantį. Tačiau jos dar 
buvo gyvos. Po dvidešimties minučių karvės jau stovėjo ant pla- 
čiai pražergtų kojų, ir niekas daugiau nebesugebėjo jų vėl pri- 
versti ėsti iš šio lovio. Onesiforas turėjo mėtyti joms šieną ant 
žemės ir netgi tuomet jos buvo įtarios. 


Moterys vakarėlyje fais dodo' 


Fotografė Olga Bakl, aukšta blondinė afrikietiška šukuose- 
na, mūvinti varpelio formos kelnėmis (puikiai sugebėdavo 
užuosti nuotykiais kvepiančią vietelę ir braudavosi ten tol, kol 
atsidurdavo įvykių centre), savo automobilį pasistatė klam- 
piame purvyne, prie medinėm lentom apkaltos šokių salės, 
kurios stogas ir pamatai buvo padengti gofruotu metalu. Ji 
vairavo naująjį De Soto su mygtukiniu valdymo įtaisu. Nuo- 
trauka, padariusi ją įžymybe, prieš metus buvo išspausdinta 
Life žurnale: į telefono būdelę susispaudę koledžo studentai, 
Iš arti pritrauktas būdelės apačioje suspaustojo veidas, iškreip- 
tas agonijos, išvirtusiomis akimis, - dvidešimtmetis lenkas, šuo- 
lininkas į aukštį, mirė kaip tik tuo momentu, kai spragtelėjo 
fotoaparato mygtukas. 

Ją čia pasiuntė Vašingtone įsikūręs Amerikos atokiųjų re- 
gionų folkloristikos institutas, kurį finansavo valstybė ir kuris 
knibždėte knibždėjo tvarkingų mažų vyrų smailiomis pilkomis 
ožių barzdelėmis. Ji niekuomet negalėdavo atsipalaiduoti, ne- 
gėrė, net kai kažkas pasakė, kad gėrimas tai kadžuniškas ran- 
kos paspaudimas, nešoko, nesuprato bouree prasmės, per žir- 
gų lenktynes žiovavo, jai buvo visiškai nepriimtinos paršų ir jau- 


" Fais dodo - „eik miegelio“ (pranc. ). 

čių skerdynės, niekuomet neparagavo baltos cocodrie uode- 
gos mėsytės, valtelėje niekaip neišlaikydavo pusiausvyros, nė 
karto nebuvo miegojusi ant pagalvės, kimštos džiovintomis sa- 
manomis, buvo nekatalikė, niekad gyvenime negirdėjo grojant 
skalbimo lenta ar antpirščiais, nematė ryžių ar cukranendrių, au- 
gančių laukuose, niekad nebuvo jodinėjusi nei mulu, nei arkliu, 
nebuvo gaudžiusi paršų, nesuprato prancūziškai ir nemėgo mo- 
terų. Ji rūkė kaip kaminas. Beveik visose jos nuotraukose figūra- 
vo vien vyrai, nors keliose iš jų audėja Greni Reno buvo nuto- 
tografuota audžianti (panaši į vyrą), ir ponia Fortyr, penkiskart 
našlė, kemšanti pūkinę antklodę ir šaudanti žvilgsniais savo Ži- 
buoklių spalvos akimis, taip pat pateko į kadrą. 

Salėje prie jos prisigretino rašytoja Vini Val ir tarė: 

— Pamaniau, kad pasiklydote. 

— Aš niekuomet nepasiklystu. 

Vinė Val buvo pojaunė moteris, nedėvinti liemenėlės, vilkinti 
šakelėmis išmarginta kartūnine Mother Hubbard firmos sukne- 
le, rankoje nešėsi įrašinėjimo aparatą. Ji uždavinėjo šimtus klau- 
simų tokia keista ir sukaustyta prancūzų kalba, jog žmonės mal- 
daudavo ją kalbėti angliškai. Ji visuomet atrodė taip, tarsi tuoj 
tuoj nualps - pažastys šlapios, ant šiurkštaus, prakaitu išmušto 
veido nė pėdsako makiažo, o drėgni plaukai karo susivėlę. 

— Ji labai serga, ta liga yra susijusi su moteriškais dalykais, — 
pašnibždėjo ponia Blaš Lelo, traiteuse““, į baltą Meilfutų mar- 
čios ausį. Abi moterys stovėjo kiek atokiau nuo šokių salės, 
vaikų kambaryje, kur buvo didžiulė plati lova, galėjusi sutal- 
pinti tuzinus vaikų. Pagrindinėje salėje jie grojo „Nelaimingą 
valsą“. Marti padavė savo lėkštę su „Traškančiom svilarožės 
vaišėm“ traiteuse, kad ši palaikytų, kol ji paguldys Debę. Valso 
pabaigoje Arkeindžas, pranešėjas, per mikrofoną tarė: 


" Cocodrie - krokodilo (pranc. ). 
" Traiteuse - čia: vėžlienė (pranc. ). 

— Rudai balto pikapo vairuotojau, jūs palikote savo šviesas. 

Traiteuse, aukšta, didelėmis, stipriomis rankomis, mūvėjo il- 
gomis laisvomis rožinėmis kelnėmis ir vilkėjo purpurinę dirbti- 
nio šilko palaidinukę medžiaga aptrauktomis sagomis ir kiniš- 
ka apykakle. Kaklą ji buvo apsivyniojusi dvylika eilių dirbtinių 
perlų karolių, viena jų buvo ilga, karojo žemiau juosmens. Nors 
ji jau turėjo visus šešiasdešimt penkerius, jos plaukai tebebuvo 
juodi it suodžiai ir garbanoti tarsi susisukę arbūzo stiebeliai. Ji 
dėvėjo paauksintus „„Arlekino“ stiliaus akinius su patamsintais 
stiklais. Ant suvytusių ausų spenelių buvo užsegti perliniai dis- 
ko formos klipsai. Veidas susiraukšlėjęs, nenuovokus kaip vėž- 
lio, bet išraiška maloni, lūpos padažytos juodai raudonu lūp- 
dažiu, vadinamu Barbekju'. Marti raudona skara užklojo savo 
miego ženklų nerodančią atžalą ir pradėjo dainuoti lopšinę, — 
pusiau amerikietiškai, pusiau prancūziškai: „eik miegelio, ma- 
žas bėbė, kai pabusi, gausi vyšnių pyrago“. Jos baltos, glotnios 
rankos atrodė tarsi nulakuotos. Muzika nutilo, mikrofonas 
džergžtelėjo ir sušvilpė: 

— Dvispalvio pikapo vairuotojau, jei jūs neišjungsite šviesų, 
namo jums teks jį stumti, nes akumuliatorius beveik nusėdęs. 

— Galiu net užuosti jos ligą. Ta liga yra moteriškų organų 
liga, ji nenešioja apatinių drabužių, kad mažiau skaudėtų. Ji 
negali niekam apie tai pasipasakoti. Fotografė jos nemėgsta ir 
nenori, kad ji prie jos artintųsi. Jos čia yra tam, kad sužinotų 
apie kadžuniškus papročius, - ji klastingai, tačiau nepiktybiš- 
kai sukikeno. Pro durų plyšį jos matė, kaip jauna moteris iš 
ištiestos rankos paima butelį alaus. 

— Jai tik pablogės, - pasakė ponia Blaš Lelo, - alus labai 
kenkia sergant šia liga. Vienoje parapijoje prieš kelis dešimt- 
mečius gyveno moteris, sirgusi ta liga, ji taip ištino, kad jos slėps- 
nos priminė dvi arbūzo riekes - nežmoniškai niežėjo ir degino. 


" Barbecue - „Mugė“ (pranc. ). 

Jos vyras buvo albinosas, ir iš pradžių aš pamaniau, kad jai taip 
nutiko dėl jo, supranti, ką noriu pasakyti, kad jis ją tokią pada- 
rė, bet jis negalėdavo net įeiti į tą patį kambarį. Ji meldėsi, kad 
tik greičiau numirtų ir vaitojo dieną naktį, nes skausmas buvo 
tiesiog nepakeliamas. 

— Ir kas gi sukėlė tą ligą? 

— Alus. Ir kitokie patiekalai bei prieskoniai, kurie kitiems 
visiškai nekenkia, tokie paprasti dalykai, kaip okra, bulvės, pu- 
pelės, žemės riešutai ir netgi avižinės kruopos. Man tai prisi- 
sapnavo. Aš sapnavau, kaip ji geria alų, o po to kankinasi. Iš 
pradžių aš jai liepiau penkias dienas pabadauti ir gerti tiktai 
lietaus vandenį, kad kūną išvalytų nuo nuodų. Po to daviau 
truputėlį ruginės duonos ir salotų, ryžių ir kitų dalykų, kurie jai 
padėjo atgauti jėgas ir nesukeldavo uždegimo tose jautriose 
vietose. Po to ji ilgai ir laimingai gyveno, kol jos mirtinai neiš- 
gąsdino kaulas stiklainyje, kurį kažkoks piktavalis paliko ant 
viršutinio laiptelio, ją ištiko kataleptinio transo būsena ir ji nu- 
mirė. Kaip laikosi ponia Meilfut? 

- Jos sveikata gera, jei ne artritas, bet ji - labai šaltos širdies. 
Ji net nepaliečia savo anūkų. Jai net nerūpi pasaulį išvysiantis 
jos anūkas. Onesiforas miega vienas savo lovoje. Ji daug laiko 
praleidžia Belės kambary. Ką mums daryti? Ar yra nuo to ko- 
kių vaistų? 

Muzika vėl nutilo, ir duslus Arkeindžo balsas pasakė: 

— Jūs geriau išsikvieskite savo mamą, pikapo savininke - jūs 
jau nebeturite kuo grįžti. 

— Ar jūs norite mane įtraukti į šį reikalą? 

Meilfutų marti akimirką mąstė. Tai nebuvo jos reikalas ir jai 
nederėjo kištis. Su traiteuse turėtų pasikalbėti Onesiforas ir Ba- 
dis. Nors jie tikriausiai nesikiš. Ji pagalvojo apie savo vaikus, 
kuriuos močiutė šaltai apkabindavo, jos žvilgsnis nusigręždavo 
nuo jų, lyg jie būtų kokie šlykštūs kirminai. 

— Taip. 


m 
S 


4 
A 


) - 
K p) d 
ITT 


(4 


294 


- Puiku. Ši moteris užšaldė savo sielvartą. Ji užblokavo širdį 
valios pastangomis. Ji nieko nebebijo ir nesibaimina dėl savęs, 
ji nebijo nei mirti, nei Dievo, jaučiasi prakeikta šiame žemiška- 
me pragare. Ji nieko nejaučia savo anūkams, nes yra šalta jiems 
ir net nepastebi jų. Ji nepastebi tavęs. Bet kaip dėl sūnaus, dėl 
Badžio, ar ji tokia šalta ir jam? 

— Visiems ir viskam. Išskyrus savo geltonąjį katiną. Per aud- 
rą, kuri nutrenkė jų karves (ji juokėsi, matydama jas gulint pur- 
ve), katinas sėdėjo prie lango ir ji maldavo jį persikelti kitur. Ji 
vadino jį cher. 

— Galbūt tai yra gerai. Ji vis dar kažką jaučia. Negerai tik, 
kad visą savo meilę skiria katinui. Šiaip ar taip, ji tikriausiai 
įstengs vos vos atverti tą mažą plyšelį savo širdyje, pro kurį ga- 
lima būtų supilti vaistus, jie priverstų ją sugrįžti šeimon. Leisk 
man pasukti galvą. Jei gali, po poros dienų ateik į mano na- 
mus, ir aš jau turėsiu planą. 


Traiteuse namuose 


Žmogus, įėjęs pro ponios Blaš Lelo duris, patekdavo ne į virtu- 
vę, 0 į ankštą prieškambarį, kuriame stovėjo paltų kabykla ir 
kėdė, aptraukta jaučio oda, o ant sienos kabojo kilimas su ro- 
Žių raštu. Ji nuo pat vaikystės turėjo ypatingų, siaubą keliančių 
galių. Vieną vėlyvo rudens dieną jos tėvas, alkoholikas, pre- 
kiautojas galvijų ragais, prisišliejęs prie daržinės sienos pavy- 
džiai stebėjo nepažįstamą vyrą, įeinantį į jo kiemą, pabeldžian- 
tį į duris. Čigonas. Jis įsivaizdavo matąs, kaip jo Žmona šypteli 
ir mirkteli čigonui, pardavinėjančiam spalvotus medinius vai- 
sius. Kai čigonas išėjo, jis prisirinko pilną glėbį sausų lapų ir 
žolės ir kieme suvertė į krūvą, ištempė savo žmoną laukan (vai- 
kui viską matant pro langą), įmetė ją į tą krūvą ir padegė. Varg- 
šė moteris klykdama ir liepsnodama bėgo įlankon, iš vandens 


E. ANNIE PROULX m AKORDEONO NUSIKALTIMAI 295 


išlipo kūkčiodama ir dumbluota, nudegusi rankas ir kojas, ant 
vienos veido pusės baltavo nebegyva oda. Vaikas į savo tėvą 
nukreipė siaubingą mintį, - kad jis taptų mažas ir silpnas. Tą 
naktį jos tėvas pradėjo trauktis. Šis procesas truko kankinamai 
lėtai, bet po dešimties metų jis tapo vaiko ūgio, suvytęs ir men- 
kutis, jo rankos pasidarė tarsi tuščiaviduriai šiaudai, o kai jis 
galiausiai numirė, buvo neką ilgesnis už kepalą duonos. Jo 
randuota ir palūžusi žmona išmetė jį kieman sulesti vištoms. 
(Ji ištekėjo antrąsyk už aklo ūkininko, kuris vertėsi paukšti- 
ninkyste, bet po dešimtmetį džiuginusios stiprios abipusės mei- 
lės ant jų mašinos užlėkė Amtreko traukinys, mat mašinistas 
apsiskaičiavo, jį suklaidino pasivaidenęs šlagbaumo šviesų mir- 
gėjimas.) 

Prieškambaris vedė į perkrautą svetainę: sienas dengė dai- 
nuojančių, baigiančių mokyklas, besituokiančių Lelo ir Prudo- 
mų nuotraukos, Kristaus, laiminančio minią, paveikslas, Kris- 
taus, panašaus į ūsuotą mergaitę, paveikslas, dideli ir maži kry- 
želiai, metale įspaustos sentencijos, džiovintų gėlių puokštės, 
sustoję laikrodžiai, kalendoriai, sviestinių sausainių receptas 
ant ištapytos lentelės duonai pjaustyti, visi baldų ar daiktų pa- 
viršiai buvo papuošti nėriniais. Stalo kampe gulėjo Biblija, spi- 
ralinė užrašų knygelė, į kurią lankytojai buvo prašomi įrašyti 
savo vardus, tušinukas, kuris atliko molinio šuns uodegos funk- 
ciją, trys vazos su dirbtinėmis gėlėmis, septyniolika šventųjų ir 
Kristaus paveikslėlių, vienuolika anūkų nuotraukų, penkios žva- 
kės, sulankstytas laikraštis, šūsnis pašto ženklų ir supermarke- 
to kuponų, Zippo žiebtuvėlis, Trautmano mikstūros nuo kosu- 
lio buteliukas, fotoaparatas, molinė pelėda, mėlyna saldainių 
dėžutė. Naujas šviesaus medžio televizorius, pastatytas ant il- 
gų į apačią platėjančių strypų, švietė kambario kampe. Prismeig- 
tas prie sienos kabojo straipsnis su ponios Blaš Lelo nuotrau- 
ka, kurioje ji vilkėjo savo mylimą šilko palaidinę ir tuos dirbti- 
nių perlų karolius. 

Ji pakvietė Meilfutų marčią, atnešusią žalią lėkštę arbatinių 
pyragaičių kaip dovaną, užeiti, sėstis prie stalo, įpylė jai pusę 
puodelio petit noir ir pasakė: 

— Jei tas katinas mirs, jos meilė persikels į tą, kuris pirmas 
prie jos prieis ir kalbės paguodos žodžius. Turėtum pasirūpinti, 
kad tai būtum tu, jos anūkai, jos vyras ir sūnus, kurie paguostų 
ją netekus katino. Tada ji pamils jus visus. O to mes ir norime: 
kai žmonės myli, kai visi taps jos draugais, ji niekuomet nebe- 
padarys nieko bloga nei tau, nei savo anūkams. Tiesiog juos 
mylės, - ji atsikando pyragaičio. 

— O, chėre, koks skanus glaistas! 

— Bet katinas sveikas ir stiprus. 

— Šiame pasaulyje viskas keičiasi. 


Geltonajam katinui ateina galas 


Geltonajam katinui buvo devyneri metai, bet jis tebebuvo stip- 
rus ir kupinas jėgų. Tačiau jam teko, kaip kartais nutinka, su 
kaupu už viską sumokėti per keletą trumpų minučių. 

Kaip ir daugelis laimingų padarų, jis tapo egocentriškas, ne- 
esdavo menkės, kol ponia Meilfut nenuskusdavo žvynų, labiau 
mėgo sauce roulėe“ nei sviestą, bet visi žinojo, jog sviestą jis 
išlaižo iki pat lėkštės dugno, jam tereikia tingiai pasibraižyti 
apie duris, kad ponia bėgte pribėgtų ir bandytų jį įsivilioti ža- 
dėdama sūrio, mat labiau už viską jam patikdavo gero kieto 
sūrio kubeliai, na, nebent dar šviežiai pagautos jaunos pelytės, 
tokios jaunos, kai dar nebūna apžėlusios gerklėj stringančiu 
kailiu, tas tai gadina visą malonumą, jas galima praryti gyvas su 
visais kaulais, 0 jų spurdėjimas sukelia malonų frisson“. 


" Sauce roulėe - vyniotinio padažą (pranc. ). 
" Frisson - virpulį (pranc. ). 

Jis retai kada išeidavo už Meilfutų sodybos ribų, mat buvo per 
daug įsiganęs, kad dangintųsi ieškoti nuotykių; jis preciziškai tiks- 
liai jautė, kiek laiko jam prireiks gretimoje ožkų ganykloje, kol 
pasieks saugų atstumą nuo jį pastebėjusio seno buliaus, kuris 
bejėgiškai ragais atsitrenks į tvorą, tuo tarpu katinas sau saugiai 
laižysis leteną kitapus. Kartais jis pereidavo gatvę ir apsilanky- 
davo pas kaimynus, suėsdamas maisto likučius, kuriuos vaikai 
palikdavo perkarusiam šuneliui, bet visuomet prieš eidamas per 
gatvę apsidairydavo ir niekuomet neprisileisdavo per arti pės- 
čiųjų, ypač tų, kurie rankose nešdavosi šautuvus, lazdas, virves, 
botagus, šakas, akmenis ar kitus užgaunančius daiktus. Niekas 
negalėdavo jo paliesti, tik ponia Meilfut, kartais jis išslysdavo ar 
apdraskydavo net ir jos glostančią ranką. Anksčiau, kol nebuvo 
toks sunkus, jo, lipančio į vyšnią ir gaudančio paukščius, niekas 
nebūtų aplenkęs. Savo jėgų žydėjime jis draskydavo kregždutes, 
pastverdamas jas tiesiog ore, buvo aukščiausios klasės žiurkių ir 
pelių gaudytojas: tyliai prigludęs aukštoje žolėje, jis valandų va- 
landas tykodavo, kol pastebės mažiausią krustelėjimą, tuomet 
jo pasturgalis tai pakyla, tai nusileidžia, uodega ima nervingai 
trūkčioti, akys Žaižaruoti, ir jis puola - valanda pasilinksminimo 
garantuota, jis paleisdavo grobį ir vėl šokdavo, vėl paleisdavo, 
išmesdavo aukštai oran, pagaudavo užpakalinėmis kojomis tarsi 
kokią bulvę, ritendavo jį, apsimesdamas, kad visai pametė iš akių, 
stebėdamas, kaip sprunkant sužalotai pelei dreba ir virpa žolė, 
tuomet šokdavo ant jos dar kartą, kol pelė nusikamuodavo ir 
nustipdavo, ir netgi tuomet jis ją daužydavo letena, tikėdamasis, 
kad nuo šitokio šiurkštumo ji atgis. 

Praėjus dviems savaitėms po fais dodo fotografė vis dar try- 
nėsi aplink, nors Vinė su savo magnetofonu jau buvo grįžusi 
atgalios, šiaurėn. Fotografė išsėmė įprastus kadžuniško gyve- 
nimo aspektus ir dabar susidomėjo nelegaliomis gaidžių pešty- 
nemis, Žibintuvėliais gaudomais aligatoriais, arkliais, prigirdy- 
tais užkerėtais vaistais, kurie padėdavo laimėti ar pralaimėti 

lenktynes, mišriomis santuokomis, rankų lenkimo varžybomis, 
kur laimėtojas pralaimėjusiajam sulaužo alkūnės kaulą, žiūrė- 
jimo nemirksint varžybomis, besiriejančių šeimų pasalomis, nu- 
šautomis aukomis, išprievartautomis merginomis, gyvenančio- 
mis susitaršiusiais plaukais, pasakojančiomis savo istorijas, rei- 
dais, kurių metu ieškoma spirito varyklų, pelkynų slėptuvėmis, 
kuriose gyvena pabėgę kaliniai, ar tuo, kas buvo pažadėta šiam 
šeštadienio vakarui, - šunų kova iki visiško užpjudymo. Gilin- 
damasi į tokius tamsius reikaliukus, ji visiškai nesibaimino, sa- 
vo fotoaparatą laikė tarsi skydą, juto, kad jos padėtis yra privi- 
legijuota ir saugi, nes ji turi gerą reputaciją, yra atvažiavusi iš 
šiaurės ir viską žino geriau. 

Geltonas katinas pateko į netikėtą pasalą. Kai jis sotinosi at- 
liekomis iš kaimynų šuns dubenėlio, ant galvos maišas jam nusi- 
leido taip šiurkščiai ir taip staiga, kad šuns indelis ir lašinių odos 
likučiai bei šaltos avižinės kruopos buvo susemti drauge. Iš pra- 
džių jis bandė išsikapstyti lauk: išgąlasti nagai kyšojo iš maišo 
audinio, bet pagrobėjas viršų užrišo dvigubu mazgu ir švystelėjo 
katiną į netoliese stovėjusio sunkvežimio-furgono priekabą, ku- 
ris cyptelėjęs ratais išlėkė į greitkelį ir nudūmė auksinės vakaro 
žaros link. Maiše katinas grūmėsi ir draskėsi, susmuko visiškoje 
neviltyje, sukniaukė ir prisiekė atkeršyti, krimstelėjo dubenėliui 
su tokiu įsiūčiu, kad tas net sutraškėjo, visas tiesiog drebėjo iš 
įtūžio, deja, sunkvežimiui atvažiavus prie prekių sandėlio, kur 
laukė vyrai ir fotografė, jis vis dar tebebuvo maiše. 

Šunys buvo išrikiuoti kovai: ausys ir uodegos pakirptos. Jiems 
neleisdavo pailsėti. Šio vakaro nugalėtojas turės kautis kitą die- 
ną ir kiekviena kova bus iki mirties. Kaip ilgai šuo išgyvendavo, 
priklausydavo nuo to, kiek kovų jis laimėdavo. Dideli pinigai 
ėjo iš rankų į rankas. Gero šuns savininkas galėdavo gyventi iš 
to, ką šuo uždirbdavo ringe. Geltonasis katinas buvo pasilinks- 
minimas pradžiai, kad šunys apšiltų, kad užvirtų jų kraujas ir 
būtų sužadinta žudynių nuotaika. 

Geltonasis katinas iš maišo buvo iškratytas į smėlėtą maž- 
daug dvidešimties pėdų pločio ringą, aptvertą tinkline tvora su 
turėklais viršuje. Persisvėrę per turėklus ar pasidėję ant jų ran- 
kas, vyrai rūkė, kramtė, suko cigaretes, graužė vištų buffalo spar- 
nelius ar savo nagus, čiulpė pirštus ir kietais nagais krapštė dan- 
tyse įstrigusius mėsos likučius. Jie sušuko, kai geltonasis kati- 
nas kūliais išvirto iš maišo. Avižos buvo prilipusios prie jo kai- 
lio. Jis buvo milžiniškas, net pasišiaušęs iš įsižeidimo, išgąsčio 
ir įsiūčio. Jis aplėkė tinklinę tvorą, ieškodamas išėjimo. Trys 
šunys buvo išleisti į ringą ir jie iškart puolė katiną, kaukšėdami 
dantimis, stabdydami ir staigiai apsisukdami, katinui sukiojan- 
tis ir blaškantis tarp jų. Nebuvo laiko nė atsikvėpti. Kiekvieną 
apgaulingą manevrą tuoj atspėdavo besivejantys. Jis apdraskė 
vieno šuns nosį, kitas nučiupo jį už čiupros ir pakratė; jo pa- 
sturgalis buvo suparalyžiuotas, tačiau akys vis vien kibirkščiavo 
iš pykčio, ir staiga jis stipriai atsispyrė. Viskas baigėsi po kelių 
minučių, kai jo galva pateko tarp kresno juodo šuns dantų ir šis 
ją sutraiškė. Geltonasis katinas buvo nebegyvas. 

Bet kai šunys buvo pašaukti pas savo šeimininkus, katino kū- 
no niekas neišmetė įlankon, o įgrūdo atgal į maišą, ir tas pats 
furgonas apsisukęs nudūmė į rytus. Katino lavoną kažkas per- 
metė per Meilfutų tvorą ir jis nukrito netoli kiemo durų. Po 
keleto minučių, sunkvežimiui pravažiuojant pro Badžio ir jo 
žmonos namą, keturis kartus nuaidėjo signalas. Badis buvo grę- 
žinyje, o Meilfutų marti, paskendusi į gilų besapnį miegą, ne- 
pabudo. 


Keistas susitikimas 
Šį rožinį rytą fotografė iš visų jėgų stengėsi važiuoti tiesiai: nuo 


dūmų jai siaubingai skaudėjo akis, kojos, stovėjus kiaurą naktį, 
buvo tarsi vatinės, o iš burnos sklido cigarečių ir kokteilių dvo- 

kas. Ji plačiai nusižiovavo, net akys pasruvo ašaromis ir subraš- 
kėjo žandikauliai, o važiuojant per balutes (naktį lijo), iš jos 
sulipusių žarnų pasigirdo griaudimas; ji atsidūrė šalia Meilfutų 
kiemo, jame išvydo vidutinio amžiaus moterį, besiblaškančią 
prie namo kampo, vilkinčią naktiniais marškiniais, apsiavusią 
purvu apskretusiomis šlepetėmis, jos veidas buvo ištinęs nuo 
verksmo, o rankose ji laikė nusmailintą kastuvą. Moteris kas- 
tuvą atrėmė į laiptus, prisėdo ant drėgno pirmojo laiptelio, už- 
sidengė rankomis veidą ir ėmė raudoti. 

Fotografė pristabdė, sustojo, pro ištepliotą langą nusiregu- 
liavo fotoaparatą, paskui sumanė, kad geriau būtų išlipus, pa- 
linko ant kapoto, vaiskiame ryto ore pro objektyvą pažvelgė į 
moterį, apšviestą žalia tarsi pradalgė saulės šviesa, ir pradėjo 
pyškinti. Moteris nepakėlė galvos. Fotografė įsidrąsino, persi- 
svėrė per tvorą ir pykštelėjo dar kartelį. Moteris pažvelgė į ją. 
Pro ašarotas akis moters figūra prie vartų, herojiškai didinga 
tekančios saulės šviesoje, šventa, skęstanti spinduliuose, jai pa- 
sirodė panaši į Belės angelą, atėjusį paguosti savo motinos. 

— O, chėre, - raudojo ji, - ačiū Dievui, tu atėjai pas mane. 

Ji atsistojo ir ištiestom į priekį rankom nusvirduliavo foto- 
grafės link. Ši, savo fotoaparatu naudodamasi tarsi skydu, pyš- 
kino kadrą po kadro, tačiau moteris vis artėjo. Fotografė užuo- 
dė jos sielvartą - karčiai sūrų jo kvapą. 

— Bele, - suvaitojo moteris. - Bėbė. Ma chėre, ma fille“. 

Ji apkabino ją, apčiuopdama fotoaparatą, išvydo veidą, tokį 
pasikeitusį, bet suprato, kodėl ji vilki šia šlykščia karnavaline 
kauke: niekas neturi sužinoti, jog ji prisikėlė iš numirusiųjų. 
Pačiupusi už rankos, ponia Meilfut atvilko ją prie durų. 

Fotografė sėdėjo virtuvėje prie stalo ir jautėsi labai nejau- 
kiai. Iš įpročio ji prisikišo prie akies fotoaparatą ir ėmė foto- 


" Bėbė. Ma chėre, ma fille - Kūdiki. Mano brangioji, mano dukrele 
(pranc. ). 


E. ANNIE PROULX m AKORDEONO NUSIKALTIMAI 301 


grafuoti interjerą: prie lango stovinčią kėdę, stiklinį ąsotį su 
ryžiais. Ponia Meilfut visa tai puikiai suprato. Jei jos dukra bus 
pašaukta atgal į rojų, ji turės bent namų nuotraukas, kurios 
palengvins jos vienatvę. Ji nuvedė savo dukterį laiptais į viršų, 
į jos kambarį, parodė jos portretą, laukiantį tamsoje už klozeto 
dangčio, pataisė pagalvę. Ji nuvedė ją į visus kambarius, į sve- 
tainę, maisto sandėliuką ir virtuvę, bandė įsiūlyti lėkštę raudo- 
nųjų pupelių ir ryžių, išviliojo į prieangį ir lauko laiptais aukš- 
tyn, į kambarį, kur miegojo jos tėtis, - netvarkingai stirksojo 
Žili jo plaukai, - nuvedė į lauką prie obels, kur ji žaisdavo, kai 
buvo maža, ir už daržinės, kad pamatytų šviežią geltonojo kati- 
no kapą. Būrys garnių pakilo įlankoje ir nuskrido per kelią. 

— Aš jau turiu eiti, - pasakė fotografė, kai moteris vėl prisi- 
spaudė prie jos, norėdama dar kažką papasakoti. Tai siaubin- 
ga. Kas gi pasidarė tai senai šliundrai? Atrodo taip, tarsi ši pla- 
taus, ašarų subjauroto veido pusamžė moteris, vis lendanti glė- 
besčiuotis, būtų ją įsimylėjusi. 

Ponia Meilfut suprato. Angelai šaukė jos vaikelį pas save. Ji 
turi namų nuotraukas ir jos bus išryškintos danguje. Ji pagriebė 
mergaitę savo drėgnomis rankomis, pabučiavo jos petį (O ji te- 
nai aukšta užaugo), raudojo ir tvirtai įsikibo jai išeinant. 

— Ar tu grįši? —- šaukė ji. - Ar aš tave greit pamatysiu? Ateik 
naktį. Aš miegu tavo kambary! - ji neišgirdo atsakymo, bet fo- 
tografė pakėlė savo dešiniąją ranką ir pamojavo jai. Mergytė 
nepamiršta savo mamos! Ir nuvažiavo kaip paprastas žmogus, 
bet, žinoma, tai buvo maskuotės dalis. 

(Po dvidešimties metų fotografė apako kairiąja akimi, kai į 
ją pataikė devynmetis berniukas, šaudantis iš savo buto lango 
devynmilimetriniu, pusiau automatiniu pistoletu į stovinčius 
prie šviesoforo automobilius. Sužeidimas turėjo ir gerąją pusę: 
ji išgarsėjo kaip visų šlovinama auka ir po mėnesio jos darbai 
buvo eksponuojami ir apdovanoti, ją rodė per televizijos po- 
kalbių šou, ji davė interviu radijui.) 

— Tavo naftos gręžinys yra sušiktas beprotnamis, - pasakė Ku- 
dermonas, kuris metė skaidria plėvele aptrauktų baldų taisy- 
mo biznį dėl pastovaus užmokesčio gręžinyje. Bet ir jis pats 
buvo sumaišties tame gręžinyje dalis, mat čia dirbo Kuderma- 
šas, Katermaršas, Kaudemošas, Kordeminčas ir Gartermačas, 
visi variantai kilę iš Kurtemančo pavardės. Badžiui patiko dar- 
bas dėl atlyginimo ir čia dirbančių vyrukų, tačiau jis nekentė jo 
dėl jankių bosų ir vienatvės jausmo, kai dviems savaitėms esi 
ištremiamas toli nuo namų į Golfą ir nori nenori turi klausytis 
to paties įrašo, sklindančio nuo kažkieno patefono disko, ir tai 
dažniausiai būna koks nors šlamštas, kaip antai Čigonų Sando- 
ras ar Valterio Šumano balsai; turi klausytis tūkstantį kartų pa- 
sakojamų senų istorijų, kurias porina karštakošiai gręžimo dar- 
bų vadovai, gręžėjai, kranininkai ir storžieviai triukšmadariai, 
jie pasakoja prisiminimus apie naftotiekininkus, naftos raga- 
nius, šaulius ir virgulėmis naftos ieškančius vyrus, jie jau viską 
matę mažiausiai du kartus, jie buvo išsibarstę po visą Oklaho- 
mą ir Teksasą, gėrė „kaukolinį“ ir blaivydavosi pigiuose vieš- 
bučiuose, o dabar ringuoja savo pagražintas istorijas Luizianos 
prancūzų vaikinukams, tiems kūdikiams, kurie niekad nedirbo 
naftos laukuose. Gręžikas Stringbelovas, raudonai įdegęs, vi- 
sad dėvįs baltas pirštines, pasakojo apie gėlių žmogų, gręžda- 
vusį ten, kur jo dėmesį patraukdavusios laukinės gėlės, ir vi- 
suomet atrasdavusį naftos; jis buvo daug matęs, daug regėjęs: 
kaip sprogo gręžimo vamzdžiai ir kaip Šauliai išlakstė į dešim- 
ties centų monetos dydžio skutelius dar tais senais laikais, kai 
buvo sprogdinama skysta salietra, ji sprogo anksčiau laiko; jis 
buvo patekęs ir į viesulą, kuris išdraskė gręžinį, o gręžinio bri- 
gadininko automobilį nusviedė į pelkę, ir į Teksaso vėtrą, kuri 
metalinę Nehi iškabą įlipdė jam nugaron, 0 po to ginė jį taip 
greitai, kad jis vos spėjo bėgti pirštų galais liesdamas žemę ir 

melsdamasis, kad tik jo nenuneštų į žemėtą dangų. Tai buvo 
didžiulis senis iš Odesos, šešių su puse pėdų ūgio, velniškai sun- 
kus ir pasišventęs muštynėms bei išgertuvėms. Į gręžinį jis vi- 
suomet atvažiuodavo šlubuodamas, mėlynės jau keisdavo spalvą 
iš žalios į geltoną, buvo septyniskart vedęs ir išsiskyręs, jis die- 
vagojosi padaręs daugiau nei penkiasdešimt vaikų, jei skaičiuo- 
tum nuo Korsikanos Teksase iki Kairo Misūryje. Šukomis, ku- 
rias nešiojosi užpakalinėje kelnių kišenėje, dvidešimt kartų per 
dieną perbraukdavo plaukus, pasakojo, kad trisdešimtaisiais 
buvo Centriniuose Rytuose, dirbo Sokalui Bahraine, kur pasi- 
gardžiuodamas pradėjo valgyti avių akis; karo metu, kai Soka- 
las ir Teksakas susijungė į Aramco, jis dirbo Saudo Arabijoje, 
susipažino su išprotėjusiu Iveretu Li De Goljeru, apimtu aist- 
ros naftai, čili pipirams ir „Šeštadienio literatūros apžvalgai“; 
kartą pietavo drauge su gręžinio bosais Avizo viešbutyje Lisa- 
bonoje, tuo metu Kalustas Gulbenkianas buvo pasodintas prie 
savo personalinio stalelio ant pakylos; matė ir puskvaišį Getį, 
turtingiausią Amerikos žmogų, kurio veido oda po plastinės 
operacijos buvo standžiai ištempta, kuris kramtydavo austres 
trisdešimt tris kartus prieš jas nurydamas ir šypsojosi, kai Džekas 
Zounas, pasikvietęs jį pietų, spėliojo, ar tas senas krokodilas 
dėvi garsiuosius apatinius, kuriuos jis kas vakarą, girdi, plau- 
nąs mažoje auksinėje vonelėje. Jis galėjo nuspėti orą prieš tris 
paras ir per dieną išgerdavo trisdešimt puodelių juodos kavos, 
gyvendavo arba aptekęs pinigais, arba ištiktas visiško bankro- 
to, su pilnom kišenėm pinigų arba be darbo ir nakvyne žolėje, 
skaitė apie koridas ir sakė, kad jo svajonė yra vieną gražią die- 
ną nuvykti Ispanijon ir pamatyti Ordonesą, susitikti ir pasikal- 
bėti bare su Hemingvėjumi. 

— Klausykit, ar Žinot, ką pernai padarė Hemingvėjus? Jis kul- 
ka numušė pelenus nuo cigaretės galo, kurią Ordonesas rūkė 
pokylyje. Jie taip daro, kad išbandytų vienas kito nervus - su- 
rūko cigaretę iki pat filtro, štai šitaip, - ir jis užsitraukė colio 

igumo Camel cigaretę, - tuomet šūviu nukrato pelenus. Su 
dvidešimt antru. Tas vyrukas sako: „Ernestai, aš taip daugiau 
nebegaliu. Aš jaučiau, kaip ji prazvimbė, liesdama mano lū- 
pas“. Kažkas panašaus. 

Metų metus jis taupė pinigus, kad galėtų nuvykti Ispanijon, 
bet, kai reikiamą sumą jau beveik turėdavo, būtinai kas nors 
nutikdavo: moteris, pokeris, o vieną žiemą, susilaužęs kelius, 
pragulėjo ligoninėje. 

— Jei tau reikia pinigų, padėk man surasti vieną paveikslą, — 
pasakė Atsisukęs Varžtelis iš Biomonto, iš Teksaso pakrantės, 
vadinamos Luizianos Laplandija. - Žinai tą Sunny Crow viskį, 
tai va, jie sumokės tam, kas suras tą paveikslą. Dvidešimt penki 
tūkstančiai, už kuriuos galima bus nusipirkti daugybę bilietų į 
koridą. Aš turiu idėją, kur yra tas pradingęs paveikslas, kurį 
aliejumi nutapė Frederikas Remingtonas, jame pavaizduota 
Kalvarijos scena: apie penkiasdešimt grėsmingai nusiteikusių 
vyrų eina tiesiai į tave. Dabar, matot, aš prisimenu, kad kartą 
buvau matęs tą paveikslą, ir tai žinau taip pat puikiai, kaip savo 
senės užpakalį. Aš mačiau jį. Po to mačiau nuotrauką žurnale, 
gal prieš pora metų, Sunny Crow išspausdino ją žurnale, kai 
Remingtonas mirė, jie surado tą nuotrauką tarp jo daiktų. Bet 
kur paveikslas? Jo niekas nematė. Yra žinoma, kad jis nutapė, 
tai liudija nuotrauka, bet jie niekur to paveikslo neranda. O aš 
tikrai jį kažkur mačiau. Kas vakarą, kai einu miegoti, sakau 
sau: „šiąnakt susapnuosi, kur esi matęs tą paveikslą, o pabudęs 
tapsi turtingu žmogumi“. Taip atsitiks netrukus, nes aš prisi- 
menu, kad mačiau jį, tik nepamenu kur. 

Šįkart bent jau buvo šiek tiek naujos muzikos ir galbūt iki 
pamainos galo ji nespės jam nusibosti. Kartą jis buvo atsivežęs 
akordeoną, tačiau šis sumanymas žlugo tarsi muilo burbulas. 

— Tik negrok to sušikto kadžuniško šlamšto, berniuk, - pasa- 
kė Gręžikas, besišukuojantis plaukus. - Ši sušikta muzika skam- 
ba blogiau nei skerdžiamos kiaulės. 

— Tikrai? Nevadink manęs „berniuku“, aš tau ne koks neg- 
ras, na, nebent tu nori, kad tavo veidas kiek pasikeistų. 

— Tikrai? Tavo vietoj pagalvočiau, ką kalbu. Visokios nelai- 
mės labai dažnai užklumpa tuos, kurių liežuvis per ilgas, ypač 
prancuūzšiknius, - jo šypsena priminė skeleto vypsnį. 

— Tikrai? Tavo vietoj įsitaisyčiau pakaušyje pora akių. Ge- 
riau jau ta muzika, nei tavo kastanjetėmis grojamas šūdas. 

— Tikrai? Žinai, kaip žmonės kalba? „Prancūzšiknio lovoje 
pamatysi tik blakes, šūdus ir menkių galvas“. 

— Gerai, bičiuli. Susitiksim krante, - muštynės gręžinyje reikš- 
tų staigų atleidimą iš darbo, kompanijos kateris per valandą 
atvažiuotų tavęs išvežti, o tavo pavardė garantuotai atsidurtų 
juodajame sąraše. 

(Kai naftos karštinė Luizianoje aprimo, pradėjęs žilti Badis 
ėmė dirbti gręžimo darbų vadovu Šiaurinės jūros gręžinyje drau- 
ge su grebluojančiais škotais.) 

Trečią jo pamainos dieną kažkas pastebėjo tiesiai į juos plau- 
kiantį katerį, jis šokinėjo per baltas bangų viršūnes ir velniškai 
kratė keleivius. 

— Ei, Žvejy! 

Badis atpažino žvejybinį Oktavo katerį. Oktavas buvo tvirto 
sudėjimo juodaodis, gerai su 'tit fer grojantis vaikinas, kai jį pa- 
vykdavo atkalbėti nuo to negriško šlamšto, jis dirbo pačius keis- 
čiausius darbus, pragyvenimui prisidurdavo pardavinėdamas žu- 
vį, į gręžinį, jei oro sąlygos būdavo palankios, atvykdavo du 
kartus per savaitę, antradieniais ir šeštadieniais atsiveždavo ke- 
letą maišų dumblavabalių virti, retkarčiais atgabendavo suplo- 
tą krokodilo uodegą. Gręžiniuose jis už šį maistą gaudavo dvi- 
gubai daugiau. Tai būdavo išimtinės dienos. 

— Kažkas dar su juo atplaukia! - visi įsitempė ir vyrai, stovėję 
denyje, rankomis prisidengę nuo saulės akis, stengėsi įžvelgti 
antrąjį Žmogų. Antrasis žmogus reiškė žinią apie nelaimę. 

Tai buvo Meilfutų marti. Ji tupėjo laivo priekyje, įdėmiai 

žvelgdama į gręžinį, akimis ieškojo Badžio. Ji prastai mate. Jis 
atpažino ją dar prieš jiems pasisveikinant. Oktavas kavos skar- 
dine sėmė iš katerio vandenį, jo akis dengė mėlyno stiklo aki- 
niai, sena kaubojiška skrybėlė slėpė tamsų veidą dar tamses- 
niuose šešėliuose. Dangus virš jų buvo kimšte prikimštas vatos 
gumulus primenančių debesėlių. 

— Kas gi dabar? - sumurmėjo jis. Ji taip padarė prieš metus, 
kai jo motiną išvežė ligoninėn, nes ši savo veidą, rankas ir suk- 
nelę tirštai išsipaišė dažais: juoda, gelsva gumiguto ir žalia spal- 
vos buvo ištaškytos po baltą virtuvę. Jis suprato, kad vėl atsiti- 
ko nelaimė. 

— Kas nutiko? - šaukė jis. 

— Tavo tėvo, Papa Onesiforo, nebėra. 

— Ką? Jis mirė? Papa mirė? 

— Ne, ne. Išvyko į Teksasą. Jis pakeliui užsuko, į sunkvežimį 
buvo susikrovęs daiktus, jis pasakė, kad jam gaila, bet turįs iš- 
vykti. Jis paliko tavo motiną. Sako, daugiau nebegalįs gyventi su 
išprotėjusia moterimi, - dabar visi stovėję ant denio sukluso. 

— Ar matei Maman? 

— Taip, ji tiksliai nežino, bet jai atrodo, kad jis apsistos Ieksa- 
se pas savo brolį Bazilį. Ji mano, kad iš mirusiųjų prisikėlė tavo 
sesuo, kad ji yra ten, Teksase, nes labai mylėjo ten gyvenančius 
pusbrolius. 

— Non. Pusbroliai, kuriuos ji mylėjo, buvo Elmorų vaikai: 
Džene, Klara ir Greis. Jis negali važiuoti pas dėdę Bazilį. Jis 
nematė jo nuo dvidešimties metų. 

— Ką man daryti? Gal galėtum sugrįžt namo? 

— Ar negalėtum pasiimti vaikų ir pabūti pas ją kelias dienas? 
Aš sugrįšiu po dešimties dienų, velniai rautų! 

Jo Žmona pradėjo verkti. Ji vilkėjo šviesiai mėlyna medvilni- 
ne suknele ir avėjo juodais guminiais batais. Ji verkė tyliai, leis- 
dama ašaroms riedėti skruostais. Ji pažvelgė į jį. Oktavo kate- 
ris kilo ir leidosi. 

— Grįžk namo! Pabūk pas ją. Jis sugrįš po dienos ar kelių, — 
jis pažvelgė į laivūgalyje stovintį Oktavą, kuris paslaptingai šyp- 
sojosi. - Oktavai, tau nevertėjo jos čia vežti. Vežk atgal, - tūž- 
damas iš įsiūčio jis nusigręžė ir išgirdo savo žmoną sakant: 

— Tai paskutinis kartas, kai aš tau ką nors sakau, - po to ją 
užgožė Oktavo katerio burzgimas. 

Po valandžiukės Adamas Kultermachas tarė: 

— Mano tėvas pabėgo nuo mūsų, kai man buvo ketveri. Aš 
net nepamenu, kaip jis atrodė. Niekuomet to šunsnukio nebe- 
mačiau. 

Kvartas Katermaršas atitarė: 

— Ė, tau pasisekė, aš būčiau atidavęs bet ką, kad tik mano 
senis pabėgtų. Pasigėręs jis mus mušdavo tol, kol apsitriesda- 
vome. Norit kai ką pamatyti? Pažvelkit, - jis pasiraitojo marš- 
kinių rankoves, apnuogindamas randais nusėtas rankas. — Ci- 
garetės. Jis degindavo mus cigaretėmis ir žiūrėdavo, kaip mes 
verkiam. Tikiuosi, jis čirška pragare. Girdėjau, kad jį kažkas 
nusmeigė Mobailo bare. 

— Mano tėvas buvo visai nieko, kai mes buvom maži, jis mūsų 
neskriausdavo, visuomet tik dirbo ir miegojo, bet kai paaugom, 
kai buvom penkiolikos ar šešiolikos, viešpatėliau, jis pasidarė 
nepakenčiamas, - pasakojo T. K. Kodemochas. - Aš važiavau 
mašina, kuri priklausė mano draugo tėvui, ir mano draugas tu- 
rėjo nuvažiuoti iki geležinkelio stoties pasitikti savo tevo, mums 
abiems buvo šešiolika ar septyniolika, važiavom sau ramiai lygiu 
keliu, kai mus prisivijo mašina. Tai buvo mano tėtis, jis bandė 
mus pralenkti. Ką gi, mano draugas negalėjo sugalvoti nieko gud- 
resnio, pamanė - truputį pasilinksminsim, taigi jis pasuka į kelio 
vidurį ir neleidžia mano seniui jo aplenkti. Aš jam sakau, kad tai 
mano senis, verčiau jau jis praleistų, nes tas pasius. Bet mano 
draugas atsako, kad tai tik pokštas, ir neleidžia tėčiui pravažiuo- 
ti. Ką gi, senis bando penkis ar šešis kartus, įsijungia šviesas, pra- 
deda pypsinti, o aš sėdžiu visas drebėdamas, kadangi Žinau, kad 

jis seks mus iki pat stoties. Sugalvojau tokį planą: kai tik mes ten 
nuvažiuosime, aš išlipsiu ir pabėgsiu, kad jis nesužinotų, jog aš 
buvau toje mašinoje. Bet mes ten nenuvažiavome. Mano draugas 
pagaliau liovėsi pokštavęs ir senis mus aplenkė, o tuomet - pri- 
vertė mus nuo kelio pasukti griovin, tiesiog taranavo sparną ir 
nustūmė nuo kelio. Mano draugas griovy sustoja, išlipa, 0 prie 
jo artinasi mano senis, užsimojęs ratų raktu, ir keikdamas viską 
pasaulyje trenkia juo mano draugui tiesiai į nosį, girdisi, kaip ji 
suknežta, jis siaubingai smogia man rankon, ši lūžta, tuomet jis 
imasi doroti mano draugo tėvo mašiną. Jis sudaužė ją, išmalė 
visus stiklus, patvarkė sparnus, sulankstė kapotą, išplėšė dureles 
ir galiausiai - išsitraukė savo galingąjį instrumentą ir apmyžo prie- 
kinę sėdynę. Nepasakė nė žodžio. Sėdo į savo mašiną ir nuvažia- 
vo. Man net į galvą nešovė grįžti namo. Aš patraukiau į naftos 
telkinius ir nuo to laiko dirbu čia. 

Airis Gartermačas atsikrenkštė: 

— Mano tėvas buvo normalus žmogus, kol jam nesuėjo septy- 
niasdešimt penkeri, o tada vedė silpnaprotę aštuoniolikos me- 
tų merginą, ji pagimdė jam tris vaikus, ir jis mirė sulaukęs aš- 
tuoniasdešimties, nepalikęs mums nieko, vien nelaimes. 

Jie bandė jį paguosti. Kur, po velnių, galėtų pabėgti septy- 
niasdešimt penkerių metų vyras! Ir jie buvo teisūs. 


Žaliasis akordeonas atneša pelną 


Kai po dešimties dienų jis sugrįžo namo, senis sėdėjo ant slenks- 
čio ant kelių pasidėjęs žaliąjį akordeoną ir grojo Chėre Alice, 
tarp lūpų smilko cigaretė, o ponia Meilfut kieme saulėkaitoje 
ramiai nuiminėjo nuo virvės marškinius ir staltieses, atrodė taip, 
tarsi gyvenimas visą laiką būtų tekėjęs sena vaga. 

Jis įvažiavo į kiemą ir įsistebeilijo į tėvą: 

— Girdėjau, kad buvai išsiruošęs kelionėn? 

— Oui, taip mon fils, tik į mažą kelionę, Dieve, „eik, apsivilk 
savo suknutę melsvais dryželiais...“, tiesiog norėjau pasižval- 
gyti po pasaulį. Tik truputuką pakeisti aplinką. Taip, aš esu 
labai laimingas, sugrįžęs namo į įlanką. Rytoj mes grojam šo- 
kiuose, Geinoso vakarėlyje, „ji nežinojo, kad aš veddddęs“. 
Saturday Evening Post atvažiuoja su savo fotografu. Kas sa- 
vaitę atsitrenkia čia po vieną savo blykstėmis mums akių ga- 
dinti. Ateik šį vakarą su savo akordeonu, pagrosim truputuką 
virtuvėje. Ateis juodaodis Oktavas. Žinai, jis sakė, kad jam 
labai patinka tas žalias akordeonukas. Jis sakė duosiąs už jį 
du šimtus penkiasdešimt. 

- Iš kur, po velnių, tas negras ištrauks du penkiasdešimt, ką? 

— Parduos Dženei Otri sėklas, apiplėš banką, taisys televizo- 
rius. Pardavinės Žuvį gręžiniuose. 

— Tu rimtai? 

— O taip. 

— Jei jis tiek duos, mes paimsim. Aš galiu susitarti su ponu Pels- 
jeriu, kad padarytų ne ką prastesnį už šimtą. Imk pinigus ir bek. 

— Aš irgi taip manau. Netgi jeigu jis taip gražiai nudažytas. 

Jis liepė savo Žmonai žemiau mygtukų nupiešti eilę raudo- 
nų liepsnų, ant kiekvienos nupaišyti po velnio galvą ir užrašyti 
„flammes d'enfer““, kad jos dar labiau išryškėtų. 


Žvelgiu į tave 


Oktavui nepatiko groti su seniu ir Badžiu: senis, tas sumautas 
kadžunas, nuo jo kaskart nusukdavo pinigų, bet, šiaip ar taip, 
jis cypino 'tit fer, pūtė į skambų butelį, grojo arbatinuku ir ark- 
lio pasagomis, barškino dėžėmis ir pliaukšėjo delnais į rankinį 


" Flammes d'enfer - pragaro liepsnos (pranc. ). 

mulo odos būgnelį, kiek įmanoma stengėsi patekti į Saturday 
Evening Post nuotraukas, ir niekas nežinojo jo slaptų minčių, 
kad jų grojamą muziką jis vadina liūdnu inkštimu. Jis norėjo 
akordeono. Akordeonu jis grojo geriau nei bet kuris kada nors 
gyvenęs Meilfutas, bet jie jokiu būdu neleisdavo groti drauge 
su jais ir juos užgožti, taigi jis grodavo skalbimo lentomis bei 
trikampiais ir apsimesdavo kvaileliu, čiulbančiu jiems pagyri- 
mus. Jis norėjo žaliojo akordeono, kadangi šis skambėjo gerai 
ir garsiai, galėjo skambėti dar puikiau, bet labiausiai jis jo no- 
rėjo štai dėl ko - instrumentas pažvelgė jam tiesiai akysna. Prieš 
pora savaičių jis sėdėjo seniui Meilfutui iš kairės, senis tampė 
ir maigė akordeoną, audė legato ir čiuožė mygtukais, truputėlį 
dainavo, truputį grojo, nuolat trūkčiodamas, kaip tai būdinga 
seniems žmonėms, ir kažkokiu būdu akordeono veidrodėliai 
susirikiavo dešinėje, žvilgtelėjęs Oktavas pamatė, kad tas pra- 
keiktas daiktas žiūri tiesiai į jį. Žinoma, jis suprato, kad tai at- 
sispindi jo paties akys, bet kad veidrodžiai išsirikiuos būtent 
taip, tebuvo viena tikimybė iš milijono. Instrumentas tapo gy- 
vu padaru, žvelgiančiu į jį, stebinčiu jį, sakančiu: „ir ką tu da- 
bar darysi? Paimsi mane? Geriau pasiimk, negre, o jei ne, aš 
pasiimsiu tave“. Tai buvo siaubinga. 


Parduotas Amerikoje 


- Šimtas, šimtas dešimt, dvidešimt, šimtas trisdešimt, šimtas 
keturiasdešimt, penkiasdešimt, šimtas šešiasdešimt, septynias- 
dešimt, aštuoniasdešimt, aštuoniasdešimt penki, devyniasde- 
šimt penki, du, du dešimt, du dvidešimt, du trisdešimt, du tri- 
dešimt penki, du keturiasdešimt, keturiasdešimt penki, šeši, sep- 
tyni, aštuoni, keturiasdešimt devyni, du šimtai penkiasdešimt. 

Bet senis turėjo perskaičiuoti iš naujo, jis vis suklysdavo, ga- 
liausiai Badis paėmė pinigus ir suskaičiavo tyliai, krutėjo tik 

lūpos, pasakė, kad yra tiek, kiek reikia, ir švystelėjo žaliąjį akor- 
deoną oran taip, jog Oktavas turėjo pabėgėti, kad pagautų. Jis 
žinojo, kad permoka ir kad iš tikrųjų jam reiktų trieilio. Jis net 
buvo pagalvojęs apie klavišinį akordeoną, bet abejojo, ar iš- 
moktų bosinius akordus ir ar priprastų prie instrumento, kuris 
groja nepaisydamas traukimo ir spaudimo. Jam patikdavo, kad 
natų skambėjimas priklauso nuo to, kiek patrauki dumples. Tai 
tarytum dėsnis. 

— Kur dėžė, pone Meilfutai? - paklausė jis. 

— Aš neturiu dėžės. 

— Pone Meilfutai, aš daug kartų mačiau jus nešiojantis tą dė- 
Žę, suprantat? Man atrodo, kad ta dėžė turėtų priklausyti šiam 
akordeonui, - Badis minutėlę svarstė: pinigai maloniai čežėjo 
jo kišenėje, šilti ir sausutėliai, jis pasidarė šimtaprocentinį pel- 
ną. Jis galėtų paerzinti Oktavą ir neduoti dėžės, bet tuomet šis, 
ko gero, pasišiauštų ir nebegrotų kartu su jais skalbimo lenta 
ar liautųsi vežiojęs Žuvį į gręžinius. Oktavas sugebėtų taip bjau- 
riai pasielgti. 

- Štai čia prie mano tėčio kojų. 

(Po trisdešimties metų Škotijoje, vėlai išėjęs iš baro, trūk- 
čiojant sužalotai veido pusei, Badis pažvelgė į gatvės Žibintų 
šviesoje spindintį autobusiuką. Ant sėdynės pastebėjo akor- 
deoną ir apsižvalgęs, ar kas nemato, paklibino autobusiuko 
duris. Jos atsidarė, jis pagriebė instrumentą ir pasikišęs po 
pažastimi nusinešė į viešbutį. Savo kambary atidarė dėžę. Tai 
buvo nuostabus instrumentas, medis išmargintas leopardo kai- 
lio raštu, mygtukai padengti chromo plokštelėmis. Gaminto- 
jo vardo nesimatė, tačiau tai buvo kadžuniška grožybė, atke- 
liavusi iš jo gimtosios šalies. Jis grojo, dainavo ir raudojo ge- 
dėdamas praėjusių laikų ir senųjų vietų, kol blyški Škotijos 
ryto šviesa sužvangėjo stikle, tuomet jis pagalvojo, kam jam, 
po velnių, reikalingas vogtas akordeonas. Jis paliko instru- 
mentą viešbučio kambaryje.) 


4, 
K 
ITT 


312 


Neleisk numirėliui paspausti tau rankos 


Oktavas, gražios išvaizdos, išskyrus vieną, nusileidusį akies vo- 
ką, tarsi jis labai iš lėto merktų kam nors akį, rudaodis, buvo 
susitaupęs pinigų pabėgti, susuko juos ir, įkišęs į tabako dėžu- 
tę, paslėpė po medžio šaknimis. Jo kostiumas ir balti marški- 
niai valyklos maiše kabojo ant pakabos, o ši - ant vinies, įkaltos 
į jo motinos namo sieną. Po mėnesio jo jau nebebus, jis bus 
pabėgęs į Kanzas Sitį, Čikagą ar Detroitą, dar tiksliai neapsi- 
sprendė kur, kol kas reikėjo sutvarkyti keletą kvailų dalykų, 
vienas jų - instrumento liežuvėlius pakeisti plieniniais, kad jis 
net šokinėtų. Jis nuneš akordeoną ponui Laimui, ir tas jam įdės 
tuos geruosius iš laikrodžio spyruoklės plieno pagamintus lie- 
žuvėlius. Jis praleido savo nuolatinę savaitgalio menkių žūklę, 
kad galėtų pagroti Hiūstone prie pat Frenčtauno, pasikeisda- 
mas su Kliftonu, - puikiu porininku, kadangi Kliftonas turėjo 
didelį klavišinį akordeoną, jautė ritmą ir gerai grojo bliuzą; jis 
turėjo savo stilių, galbūt panašesnį į B00z00, bet stipresnį ir 
greitesnį. Ne paslaptis, kad žmonės mieliau šoka grojant myg- 
tukiniu, o ne klavišiniu akordeonu tokioje šokių aikštelėje, kaip 
„Mėlynojo mėnulio šokių dangus“, kur penktajame dešimtme- 
tyje buvo bakalėja, o šalia stovėjo ledainė. Jis prisiminė ledainę 
(užplūdo ryškūs vaizdiniai, nuskraidinę vaikystėn), milžinišką 
ledo tortą, įvyniotą į šiurkštų maišą ir padėtą parduotuvės ve- 
randoje Ferosi, kur dėdė Fa kartais visai už dyką atkirsdavo 
didžiulį skaidrų durklą, jei kas nors pirkdavo ledą, o tu papras- 
tai sukinėdavaisi netoliese, kaip smagu būdavo žiūrėti, kaip kir- 
tiklis rėžia žvaigždutėmis skylančią liniją, po to gražiai atskyla 
ledo, viso nusagstyto sušalusiais oro burbuliukais, gabalas. Tuo 
gabalu galėdavai ką nors nudurti ar užmušti, kaip tai nutiko 
Vinei Zek, kuri smeigė savo vaikinui į kaklą, ir ginklas ištirpo 
jo karštame kraujyje. Tai apdainavo Amedė Ardoinas, dainoje 

"tit nėgre" badydamas mygtukus ledo kirtiklį primenančiais pirš- 
tais. Po to daugiau niekas nebepardavinėjo ledo luitų. O Hiūs- 
tone „Mėlynojo mėnulio“ ledainės seniai nebeliko ir niekuo- 
met net nebūtum pamanęs, kad čia apskritai tokia buvo, Žiūrė- 
damas į šokių salę, neką didesnę už dvi lovatieses, su orkestro 
pakyla, užtat čia tilpo daugybė staliukų ir penkiasdešimtpėdis 
baras, ir niekas nesuprato, kas jiems užėjo, kai jis išėjo vilkėda- 
mas savo juodus marškinius, juodas kelnes, raudoną satino lie- 
menę, avėdamas driežo odos batus, su savo žaliuoju akordeo- 
nu, kurio žvilgsnis klaidžiojo po salę. Jis privers šį daikčiuką 
groti gryną zydeco“, skambinti varpeliais. Jis ketino įkaitinti 
juos taip, kad jie jaustųsi kaip namie. 

Kartu su juo atėjo Vilma, avinti batus su platformomis, apsi- 
vilkusi dirbtinio šilko vamzdžio formos suknelę raudonais ir 
baltais dryžiais, raudonais pakraštėliais. Ji atrodė gražiai lyg 
koks atlaiduose pardavinėjamas mėtinis saldainis, prisėdo prie 
mažo stalelio šalia orkestro pakylos, rūkė Spuds ir šnairomis 
žvilgčiojo į šokančiuosius. Salė jau buvo prisigrūdus iki pat ga- 
linės sienos, o žmonės vis dar ėjo, sveikindamiesi ir šūkčiodami 
vieni kitiems, moterys nusviesdavo rankinukus ant baltų cera- 
tinių staltiesių, žiebtuvėlių ugnelės atsispindėjo nuo aliuminio 
folija apvyniotų strypų, kurie ramstė skardines lubas, raudonas 
apdulkėjęs popierius karojo virš jų galvų, o ant kiekvieno sta- 
liuko stovėjo po plastmasinę rožę, įstatytą į nupjautą butelį (Ka- 
lėdų proga kažkas gavo butelių pjaustiklį), langai buvo uždengti 
juoda medžiaga, kad sukurtų vakaro atmosferą. Grindys prie 
pat milžiniško cinkuoto baro šiek tiek lingavo, nes buvo išpu- 
vusios nuo seniau metų metus tirpusio ledo. Didžiulis raudo- 
nai juodas plakatas buvo prikaltas prie apsilaupusių statinės 
šulų, pritvirtintų po užrašu - nepilnamečiai neįleidžiami: 


""Tit nėgre - „Mažoji negriukė“ (pranc. ). 
" Zydeco - pietinių valstijų muziką (am. sl. ). 

CLIFTON 4 OCTAVE 
ZYDECO KARALIAI 
VISĄ NAKTĮ UŽ 1$ 


Šalia maskatavo kitas plakatas: 


PENKTADIENĮ! 
ZORDICO KARALIUS SEMPIS 
IR BLOGIEJI ĮPROČIAI 


Žmonės stovėjo lauke, išsirikiavę į eilę, o saulė vis dar švietė 
virš horizonto, nudažydama iš Golfo pusės atslenkančius Žai- 
bus raudona it kraujas spalva, Keitas Kombas prie durų rinko 
pinigus, o viduje be perstojo čirškė telefonas, Eterina (šešių 
pėdų dešimties colių ūgio ir raudonais plaukais, nutriušusiais 
ir tiesiais it stagarai, „svilintais, dažytais ir sušukuotais ant vie- 
no šono“) čiaukšdama atsakinėjo į skambučius: 

— "Taip, taip, ką gi, tiek Žmonių mane trukdo namie, - skam- 
binančiajam ji pasakė, kad tai Kliftonas ir Oktavas, - taip, du 
akordeonai, frottoir ir būgnai, - ir nusijuokė iš kažko, ką jai 
pasakė skambinantysis, - ha ha ha ha ha. 

Oktavui ji padavė stiklą šalto alaus, papurtė galvą atsakyda- 
ma į jo klausimą, ar Kliftonas dar neatvažiavo. Laisvų vietų 
prie staliukų vis mažėjo, žmonės būriavosi prie baro, šmėžavo 
dirbtinio šilko suknelės, išmargintos vynuogių ir erškėtrožių raš- 
tais, su rausvom ir ryškiai raudonom klostėm. 

Buvo šilta ir įkaitę kūnai patalpoje skleidė prakaito kvapą, 
skimbčiojo stiklai ir buteliai, o kampe kažkieno šaižus balsas per- 
rėkė visų kitų pokalbių šurmulį. Telefonas be perstojo čirškė. 

— Jo, jo, ha ha ha ha ha, ne, ne. Jo, jis čia. Kas gi nutiko? Ką, 
jūs norit, kad jiems pasakyčiau? Alio, alio, O.K., viso, - Eteri- 


" Frottoir - vielinis šepetys parketui šlifuoti (pranc. ). 

na padėjo ragelį ir pažvelgė į Oktavą. Tolumoje ji girdėjo griau- 
džiant, ilgas erzinantis murmesys; prisiminimai apie praeitą ge- 
gužę praužusį tornado, kuris nuplėšė galinę salės sieną ir už- 
mušė vieną šokėją, privertė ją krūptelėti. Oktavas, parimęs ant 
baro, žvelgė į ją su klausiama išraiška, ji dirstelėjo į jį, atkreip- 
dama dėmesį į jo atsipalaidavusį kakavos spalvos veidą ir tvirtą 
sprandą, ūsus virš putlių lūpų, voriškus pirštus, tą nuskelto dan- 
ties Žavesį. 

— Tu turi pasistengti išblaškyti niūrią nuotaiką, parodyk mote- 
rims savo beaux yeux'. Kad jos pajustų, jog čia yra ir Kliftonas. 
Gali būti, kad jis nė nepasirodys. Jie pateko į avariją Luizianoje, 
prie Dimplo. Niekas nežuvo, tik automobilis sumaltas. Jis sako, 
kad tau teks padirbėti už du, tad pasistenk juos įkaitinti. Jis gal 
kaip nors ir atsikas iki čia, bet nedėk į tai per didelių vilčių. 

Ji stebėjo, kaip jis eina prie Vilmos, sunkiai ant baltų batų 
kulno statydamas kojas, smailios batų nosys tarsi rodyklės ro- 
do, kuria kryptim žengti. Jis pasilenkė prie jos ir kažką pasakė, 
po to gurkštelėjo iš jos taurės ir užlipo ant orkestro pakylos. 
"Tai buvo jo bėda. Jis per stipriai statė koją ant kulno. 

Jis stovėjo prie mikrofono šalia Bo Džeko su savo būgnais, 
Studerio su šakute ir švytinčia metaline krūtine, visų veidai at- 
gręžti į juos, keletas balsų šūkčiojo „kur Kliftonas, kur ponas 
K.?“ Studeris pasimaivė su frottoir; jis dėvėjo tokią juokingą 
palaidinę su pora sidabrinių krūtų, grodamas atrodė tarsi juo- 
daveidė robotė, šakutės nuolauža besikasanti papus. 

— Gerai, žmoneliai, Kliftonas ką tik paskambino ir pasakė, 
kad pateko avarijon prie Dimplo, Luizianoje, niekas nesužeis- 
tas, jis sako norįs, jog jūs taip straksėtumėte ir rėkaliotumėte, 
kad jis jus net ten girdėtų. Mes pagrosim zydeco, mes šoksim 
stompą “ ir linksminsimės, sušilsim, ir, jei jūs jau būsit visai nu- 
sivarę nuo kojų, atvažiavęs jis jus atgaivins. VAŽIUOJAM! 


" Beaux yeux - gražias akis (pranc. ). 
" Stomp - judrus džiazo šokis su stipriais patrepsėjimais (angl. ). 

Jis pradėjo stipriai ir karštai, akordeoną laikė iškėlęs virš gal- 
vos, kad suvirpėtų trigubos klostės, puslankiu išlenkė dumplių 
kraštus, tarsi patyręs lakūnas demonstravo akrobatiką, suko dia- 
toninius klasterius, panaudodamas kiekvieną ištemptų dumplių 
colį ir meistriškai pereidamas nuo vieno triuko prie kito, staigiai 
pasileisdavo žemyn, persimesdavo į kitą stilių ir pradėdavo svin- 
guoti, ant salės grindų per tris minutes buvo sausakimša. Jis Ži- 
nojo, ką daryti. Jis šūktelėjo: 

— Ahaha, jūs tuoj degsit! Dar nedegat? 

Po to sekė J'ai trois fermmes", stakato daužomų natų lietus 
taškė šokėjus, būgnas beldėsi į jų širdis, skalbinių lenta šnypštė 
ir barškėjo tarsi gyvatė: hinč keč ekeč ehinč. 

Į šalis tiško prakaito lašeliai. Eterina šaukė: 

— Jūs jau šlapi ir šokat stompą, tuoj būsit atgaivinti! 

Pro praviras duris švysčiojo melsvai balti žaibai ir driokstelė- 
jus perkūnijai sumirksėdavo šviesos, lauke jis girdėjo ūžaujantį 
vėją. Eterina šalin pastūmė gryno džino stiklą ir pradėjo mels- 
tis. Ji nenorėjo matyti, kas darosi lauke, ir davė ženklą Keitui 
uždaryti duris. 

Oktavas atsiklaupė ant kelių, kad sukauptų visą neatslūgstan- 
čią įtampą rankose. Jo pirštai bėgiojo ir daužė mygtukus, trelės 
ir šiurkštūs tremolo, iš aukštai iškeltų jo plaučių sklido vibruo- 
jančios natos, kairė ranka nesiliovė treliuoti, o dešinės rankos 
delnas stipriai ir greitai spaudė daugybę mygtukų, grūste sugrūs- 
damas gretimus garsus, sukurdamas disonansą, kuris prarikdė 
šokėjus, staiga — pabaiga, visi sunkiai alsavo ir juokėsi, O po to — 
Žmonės, tai tik pokštas, - vėl metėsi į muzikos sūkurį, išraityda- 
mas ir išvinguriuodamas įmantriausias melodijas, šokėjai įnir- 
tingai siūbavo klubais, viena pora pilvais šoko Boody Green šokį. 
Bet nors ir smarkiai jie trypė, jis juto jų šaltį, jie ilgėjosi Kliftono 
ir jo didelio blizgančio klavišinio instrumento. 


"Jai trois fermmes - „Turiu tris moteris“ (pranc. ). 

— Aš jūsų pernelyg nešaldau, ar ne? - paklausė jis staugda- 
mas. — Čia susirinkom tie, kurie, kaip sakoma, per daug pran- 
cūzai, kad būtų juodi, ir per daug juodi, kad būtų prancūzai, — 
ir atliko akordeono triuką su sena kadžuniška dvižingsne me- 
lodija, sugrodamas ją dvigubai greitesniu tempu, su sinkopėmis, 
garsai liūdni ir laužyti, o visa melodija susipynusi į greitą ir liūdną 
raizgalynę, išreiškiančią parodiją ir drauge užuojautą. 

— Šokit, šokit, šokit, - kvietė jis, ir viena pora, sena, bet rau- 
meninga, dailiai nulieta it šlapias šilkas, nėrė stačia galva mu- 
zikon. Kiti šokėjai davė jiems kelią ir žiūrėjo, kaip jie lengvai ir 
nuostabiai atlieka senovinį zydeco šuolį ir apsisukimą. Keitas 
Kombas įėjo vidun iš lietaus, šlapi drabužiai buvo prilipę prie 
ilgo jo kūno. Lauke stūgavo vėjas ir krušos šnaresys perbėgo 
stogu. Oktavas palinko prie mikrofono, lūpomis liesdamas jį, o 
jo tankus alsavimas užtvindė salę: 

- Jūs visi žinot, iš kur tai kilo, suprantat, ką turiu omeny? Jūs 
prisimenat, kad tai kilo iš mūsų pradžių pradžios, la la, pame- 
nat tą senąją la la, mes visi jos klausėmės. Jauskitės kaip na- 
mie. Tegul nei vienas nesėdi sudėjęs koją ant kojos, - jiems 
buvo karšta, tačiau jis jautė nuo jų sklindantį šaltį. 

Per stalus keliavo maisto lėkštės su gumbo ir viščiuku, o pa- 
talpoj pakibo tanki dūmų skraistė, žibantys cigarečių galiukai 
švytėjo tamsoje. Karštis buvo nepakeliamas ir šokėjų drabužiai 
permirko prakaitu, šlapios rankos nebesusikibdavo, jie išslys- 
davo vieni kitiems iš glėbio, atsitrenkdavo kits į kitą, tačiau ne- 
siliovė šokę, sudrėkusius delnus pasitrindami į šlaunis. Viršuje 
didelis ventiliatorius vaikė dūmus. Audra rimo. Kažkas šūkte- 
lėjo prašydamas Kliftono Eh, 'tite fille, ir jis jiems sugrojo, su- 
grūsdamas bliuzo garsus ir varydamas trioles kaip koks virtuo- 
zas, 0 nuo jo trelių šokėjų nugarom bėgiojo šiurpuliai. 

— Po paraliais, čia groja geriau nei bet kur kitur! - šūktelėjo 
baltaodis šokėjas, strypčiodamas plačiu šuoliuku išskėstom ko- 

jom, vienas iš penkių ar šešių atvykėlių į Frenčtauną. Juodao- 
dė moteris tarė jam: 

— Teisybė. Štai kur tikra Luiziana. 

Bet iš salės pasigirdo nepatenkintų moterų balsai: 

— Kada atvažiuos ponas K.? Aš noriu Kliftono, ar girdit? Jis 
groja klavišiniu IR mygtukiniu, kokiu tik nori. Tu neblogas vai- 
kinas, bet tu ne ponas K. 

Senas vyras šoko su jauna moterimi. Jis avėjo geltonos odos 
kaubojiškais batais, chromu pakaustytais galais, tarsi koks se- 
novės šaulys vilkėjo per liemenį suveržtą oranžinį odinį švarką 
ir platėjančias kelnes, mėlynus marškinius ir žaliai melsvos spal- 
vos kaubojišką kaklajuostę, susegtą auksine kaukole su rubino 
akimis. Nė vienas šokėjas salėje neprilygo šitam vyrui, jis šoko 
taip tarsi sklęstų, trapecijos formos nugara, banguojanti lyg be- 
sinerianti iš odos gyvatė, besisukančios rankos čaižė orą, gelto- 
ni batai mirgėdami trynė nuvaškuotas lentas, ilgos, raumenin- 
gos kojos linko ir tūpėsi, sukinėjosi klubo įdubimuose, jo šoky- 
je galėjai pastebėti šimtų šokio žingsnių aidus: teksasietiškas 
tommy, „Žuvies uodega“, tvistas, čarlstonas, „išprotėjęs kala- 
kutas“ ir kitos regionininių šokių nuotrupos. 

— Duokit jam kas nors stiklinę vandens! - sušuko kažkas, 
nes jis garsėjo kaip nuostabiai išlaikąs pusiausvyrą, pirmasis 
šokėjas, kuris gali suktis ir šokinėti, stiklinei ant galvos net 
nekrustelėjus. 

— Tamonai! Tu šokių aikštelėje - jėėėga! - jam buvo septy- 
niasdešimt treji, tačiau jo kūnas buvo lankstus it vaiko. 

Oktavo akys paraudo nuo dūmų, o gerklė buvo tarsi kros- 
nies kaminas, baigiantis valandai jis sušuko „pertrauka!“ ir 
prisėdo prie Vilmos, nusibraukdamas nuo veido ir sprando 
prakaitą, pamojo Eterinai, kad ši atneštų alaus ir cigarečių, 
viskio, po to dar alaus ir dar alaus, ir tuomet pradėjo antrąją 
dalį nuo „Neleisk numirėliui paspausti tau rankos“. Mygtu- 
kai tarškėjo, dumplės uždususios siurbė orą ir išleisdavo jį 

kamuoliais, jis iškraipydavo garsus, sukdamas akordeoną aukš- 
tai virš galvos, ištempdamas jį ir vėl suspausdamas, draskyda- 
mas, trindamas ir barškindamas nagais dumplių klostes. Kei- 
tas Kombas plačiai atidarė duris ir po lietaus kvepiantis oras 
įsiveržęs salėn juos atvėsino, nakties dangus žybsėjo žaibais 
kažkur šiaurėje, jau toli nuo jų, bet Eterina susiraukė: iš savo 
patirties žinojo, kad žmonėms labiau patinka būti sukaitu- 
siems, šlapiems nuo prakaito, besidaužančiomis širdimis, jie 
mėgsta, kai jų plaučiams trūksta oro. Oktavas buvo nepaten- 
kintas. Jis visas atsidavė muzikai, tačiau neužkariavo jų šir- 
džių, negalėjo padaryti taip, kad jie pamirštų Kliftoną. Žalia- 
jam akordeonuijis atidavė save absoliučiai visą, iš instrumen- 
to sklido kūkčiojantis garsas, tarsi iš kokio stipruolio krūtinės 
veržtųsi atodūsis, tai buvo prakaitą mėgstantis instrumentas, 
ir jiems jis kalbėjo tuo čaižiu verksmingu balsu, bet, net ir 
nuėmus groteles, netgi su naujais liežuvėliais jis nedavė rei- 
kiamo efekto. Jam stigo įsiūčio. Oktavui nepatiko ta velnio 
galva ir iš jos kylančios liepsnos. Jis permokėjo už jį, apgautas 
atspindėto savo paties žvilgsnio. Apsisprendė. Jis nuveš jį Či- 
kagon ir parduos kokiam nors kraštiečiui, nostalgija sergan- 
čiam muzikantui, o pats sau nusipirks tvirtą klavišinį instru- 
mentą, tokį kaip Kliftono, jame bus daugiau, nei jis pažįsta, 
natų, tokį, prieš kurį nusirengia gražuolės, jos mėto į jį savo 
apatinius, išsineria šokių aikštelėje iš prakaitu sudrėkusių dra- 
bužių ir sviedžia juos į didįjį akordeoną, kuris sučiumpa juos 
savo klostėmis, suspaudžia ir minko plonas nailono juostas. 
Būzū Čeivis sugalvojo pardavinėti per pertraukas labai pla- 
čias kelnaites, ant kurių buvo užrašyta: NUSIMAUKITE IR 
SVIESKITE KAMPAN! Tas pamišęs akordeonistas pasigėrė 
ir besiskeryčiodamas nulėkė nuo baro kėdės, bet ir gulėda- 
mas ant grindų vis tiek grojo. Niekas niekada jam nemėtė apa- 
tinių, bet Čikagoje jis jautėsi kaip ant sparnų, jis net užsirūkė. 

Tai buvo 1960-aisiais, ir senasis pagrindinis Ilinojaus trauki- 
nys jo laukė, tik jokių bliuzų, mums reikia zydeco. 

(Po trisdešimt penkerių metų Rokinas Dopsis sėdėjo kaž- 
kieno verandoje Apelūzuose ir prisiminė tą naktį, kai Oktavas 
su savo žaliuoju dvieiliu, išspausdamas galingą garsą, kilnojo 
stogą. „Jis niekad taip gerai nebesugrojo“. Bet iš kur jis tai iš- 
traukė? Jis suvokė, kad tai buvo liepsnojanti naktis, viršūnių 
viršūnė, tokia tebūna vienąkart gyvenime ir nesvarbu, kas nu- 
tinka po to, visa tebūna riedėjimas žemyn.) 


Džo Cilio miestas 


Tai buvo sunkus, velniškai sunkus metas, žiemos nykuma, žvar- 
bi šlapdriba, atnešta nuo ežero pučiančio vėjo; stigo pinigų, 
miegoti teko purviname kambary, šokių vakarėliai retai bepa- 
sitaikydavo, jie čia nenorėjo zydeco, jiems reikėjo keisto mo- 
dernaus šūdo, niekas nešoko, vien klausėsi bliuzo, bliuzo, bliu- 
ZO, Ne, ne to senojo aukštupio bliuzo, net ne roko, ne, o elektri- 
ne gitara grojamo trankaus, greito ir ištvermingo miesto bliu- 
zo. Tai jau nebebuvo tie pokario laikai, apie kuriuos jis girdėjo, 
kai jie tūkstančių tūkstančiais traukdavo iš pietų, traukiniai buvo 
sausakimši, o išlipę iš traukinio visi per valandą susirasdavo 
darbą. Tas alkanas miestas Čikaga buvo išsiilgęs stiprių rankų, 
juodžiausius darbus dirbančios pigios darbo jėgos kaip senais 
imigrantų laikais - štai kas padarė Čikagą turtingą, ne paršai ir 
ne kviečiai, 0 pigi darbo jėga paršams skersti ir kviečių derliui 
nuimti. Jie vis dar tūkstančiais kėblino tuo pačiu keliu, tačiau 
darbo jau nebebuvo, vyko kažkokios ekonominės permainos, 
taigi neliko nieko kito, kaip tik sėdėti, laukti ir iš visos širdies 
plėšti juodaodžių muziką, dar gerti, rūkyti, muštis, dulkintis, 
klausytis, kaip kas nors dainuoja Dž. Brimo „Sunkius laikus“, 
veikti bet ką, kas atitrauktų protą nuo tos problemos. Kai ku- 

rie gitaristai prasimušdavo, broliai poliakai padarydavo jų įra- 
šus, bet niekas neskubėjo įrašinėti zydeco muzikos. Jie čia jos 
nenorėjo klausytis. Atsitiko taip, kad net jis pats nenorėjo sa- 
vęs girdėti, prieš tai jis dar paskambino Vilmai, buvo parašęs 
jai dainą, kurios ji taip niekad ir neišgirdo. 

— Ar pro tavo langą irgi taip lyja, kaip čia? - paklausė jis, jo 
balsas nuvingiavo laidu, toks liūdnas ir vis tilstantis. Klausėsi 
tylos, kurią trikdė kažkur už šimtų mylių traškantys laidai. IV- 
la, spengianti tyla. Pernelyg daug yra ką pasakyti. - Jei tik galė- 
čiau būti su tavim, - atsiduso jis, - kalbėtis, mylėti, įeiti į tave. 
Ilgiuosi tavęs, mažute, ak, kaip ilgiuosi, - visa, ką jis pasakė, 
trūkčiojančiai nulėkė laidu. Ilgiuosi. Ilgiuosi tavęs. Darau tai 
dėl tavęs, mažute. 

Ir, kai padėjo ragelį, jam rodės, kad ji vis dar čia, kitapus 
ragelio, vis dar su juo ir vis dar bando kažką pasakyti, bet nega- 
li, 17 nereikia, kadangi jis suprato. Jis pabėgo. 

Jis vis dar turėjo žaliąjį akordeoną, nors pametė groteles ir 
išmetė dėžę, niekaip negalėjo jo iškišti. Šis tupėjo ant faneri- 
nes drabužių spintos ir spoksojo į sieną priešais, jo akys vis 
pagaudavo kažkokią blyškią šviesą ir dėl to jis atrodė tarsi 
aklas. Dėžės rankenėlė nutrūko vos išlipus iš traukinio Cen- 
trinėje stotyje; tai nutiko stoties viduje, kai jis stengėsi nepa- 
rodyti savo pagarbios baimės, kurią jam kėlė arkos formos 
langai ir ovali aidinti salė, nerimstanti žmonių jūra su ryšu- 
liais, lagaminais, virve suraišiotais vaikais. Rankenai nutrū- 
kus, dėžė nukrito ant marmurinių grindų, iš jos iškritęs akor- 
deonas su trenksmu nulėkė pora žingsnių į šalį. Kažkas suri- 
ko: „ei, žmogau, tu kažką pametei“, jis klupdamas metėsi pas- 
kui instrumentą, įkišo jį į dėžę, įsiutęs dėl patirtos gėdos, vi- 
siems vėpsant į kaimo stuobrį iš pietų, ir išbėgo į Dvyliktą 
gatvę, net nesuvokdamas, kur jis, tik žinodamas, kad jam rei- 
kia susirasti Indianos aveniu. Įskilo diskanto kampas. Stoty 
jis paspyrė dėžę šalin, riebiai nusikeikė ir pliką instrumentą 

nusinešė per gatves. Pagalvojo, kad Badis Meilfutas tyčia bus 
ką nors padaręs rankenai. 

Gatvėje jis instinktyviai pasuko į pietus, tempdamas instru- 
mentą ir savo lagaminus, braukdamas pro būrelį stoviniuojan- 
čių Gelbėjimo armijos muzikantų, trimitas, būgnas, angliška 
koncertina ir galiausiai tamburinas tiems, kurie dar visai žali 
muzikoje. Jis uodė Čikagos kvapą: nuo pietvakarių trenkė gal- 
vijais ir aštriu, rūgštoku atliekų kvapu, iš kažkur atplaukė rie- 
bios, čirškančios mėsos kvapas. Jis praėjo kino teatrus, batų 
parduotuves, būrėjų iš delnų antrame aukšte ženklus su rodan- 
čiais pirštais, siaubingai gauruotą rastafarį', vis atsitrenkiantį į 
Žmones, tarp parduotuvių įsispraudusias bažnyčias... 

„kalbame apie biblinį Jėzų, jei aš neklystu? Apie Saliamono 
šventyklą, apie ratą rate, ar aš neklystu? Žinau, kad tai tiesa apie 
jaunikį, laukiantį išauštant to šviesaus ryto. Žmonės, jūs meldžia- 
tės su manimi? Taip, žinau, kad tai tiesa, tu negali skleisti šviesos, 
Jei pats neliepsnoji..., girdėjo kambaryje užrakinto bliuzo gijas, 
signalų pypsėjimą, riedančių padangų šnypštimą, atsikrenkš- 
čiančius ir skrepliuojančius bedarbius, ramstančius namų sie- 
nas, ir iš visų pusių sklindantį trapų moteriškų aukštakulnių 
batelių kaukšėjimą - klaksinčio dvikojo ritmo gijos susikirsda- 
vo ir susipindavo. Tai buvo lyg muzika. Jis bandė neužminti ant 
paveiksliukų, kuriuos spalvotomis kreidelėmis ant asfalto pie- 
še mechaniko vežimėlyje sėdįs bekojis invalidas, atskiruose lan- 
geliuose jis vaizdavo Jėzų ir jo nuotykius tarytum tai būtų ko- 
kia komiška knyga, žodžiai buvo rašomi geltona kreida, o rai- 
džių forma priminė bananus. 

Geriausia, ką jis rado - pusrūsio kambarį su maža virtuvėle: 
tamsi skylė su elektrine viryklėle, čia tvyrojo keistas, salsvas, 
bet pigus kvapas. (Pastatas priminė šimtus kitų, žali gaisro at- 
vejui skirti laipteliai zigzagu vagojo purvinas sienas, pro langą 


“ Rastafaris - religinis Rastafos sekėjas. 

matėsi kraštelis geležinės ažūrinio tilto konstrukcijos, fabrikai 
su bestikliais Žiojinčiais langais, riebūs graffiti užrašai, vienos 
raidės uždengusios kitas, užrašai sugulę sluoksniais, susipynę, 
visai neįskaitomi, išskyrus du žodžius PAMIRŠK TAI, užtep- 
liotus ant viaduko.) Ant sieninės spintos lentynos jis rado bal- 
tas purvinas šukas, pageltusio laikraščio reklamą: „paklausykit 
reivo, tokio populiaraus tarp paauglių“, ir laišką, adresuotą kaž- 
kokiam Odei Brankui, kuriame buvo pakeverzota: „Flaitui reik 
saksofonisto, skambinti 721-8881“. Vokas buvo užantspauduo- 
tas Kanzas Sityje, 1949. Jam parūpo, kas tas Flaitas yra, buvo, 
nes galbūt jau miręs; išmetė laišką į kartoninę dėžę, kuri jam 
atstojo šiukšlių kibirą, ir prisiminė kartoninę blyškiai rudos spal- 
vos kūdikystės laikų dėžę, kuri buvo jo pirmasis prisiminimas, 
kai jis gulėjo prieblandoje ir žiūrėjo į nulinkusį dėžės dangtį, 
žiūrėjo į eilę mažų tamsių tuneliukų, kurie vedė į kažkokią bau- 
ginančią ir keistą vietą, vieno tunelio angoje pamatė mažytį 
raudoną vabaliuką, šis pažvelgė į jį savo spindinčiomis akutė- 
mis ir vėl nėrė atgal. 

— Tu negali to prisiminti, - pasakė jo motina, - teisingai, tu 
gulėjai dėžėje, bet tu buvai dar kūdikis. Niekas neprisimena 
savo kūdikystės. Tu taip greitai užaugai, kad po mėnesio aš ta- 
ve iš ten iškėliau. Tai buvo muilo drožlių dėžė „Išskalbk bal- 
tai“. Žmonės ateidavo, pamatydavo tave tenai ir juokaudavo, 
ar aš tik nebandanti tavęs pašviesinti. 

Netgi dabar šio skalbiklio kvapas sukeldavo jam neapsako- 
mą liūdesį, kuris buvo susijęs su mažyčiais kartono tuneliukais. 

Jis matė, kaip ant žaliojo akordeono kaupiasi dulkės, ir Ži- 
nojo, kad tai kenkia, bet niekaip neprisiruošė jų nuvalyti, jis 
dar retkarčiais pagrodavo, bet jau be didelio entuziazmo. Iš 
pradžių jis grojo ir grojo, nepaisydamas akordeono įskilimo, 
taip užpumpuodavo instrumentą, kad jo alsuojantis kūnas vai- 
todavo tarsi bėgdamas ar sunkiai dirbdamas, tarsi stipriai VeI- 
žiant varžtą. Jis kažko taip beprotiškai ilgėjosi, iš jo sklido toks 

žmogiškas garsas, sakytum tai būtų žmogus, paverstas instru- 
mentu, kad po kurio laiko Oktavas nebegalėjo jo pakęsti. At- 
rodė lyg kažkas dustų. Jis negalėjo rasti darbo. Viskas klostėsi 
taip, kad vieną dieną jam teks nunešti tą instrumentą į lombar- 
dą ir važiuoti namo. 

— Aš nevykėlis! — pasakė jis piktai, kaltindamas save, kad 
negali susirasti darbo, žinodamas, kad su juo kažkas labai ne 
taip, kad jis niekam tikęs ir kad jam kažko trūksta, o ko, net 
pats nežino. 


Manau, dar šiek tiek pagyvensiu 


Po kelerių metų išaušo diena, kai jis nusprendė nunešti akor- 
deoną į lombardą, ir ne tam, kad galėtų nusipirkti bilietą į pie- 
tus, o dėl heroino, jo skolos vis augo ir kartais jo taip reikėda- 
vo, kad nebūdavo kitos išeities, tad jis privalėjo tai padaryti. Jis 
pasiliko čia. Rado darbą statybose, dirbo staliaus pameistriu, 
bandė gauti profsąjungos nario bilietą, bet dėl to nereikėjo sku- 
bintis, nes darbo buvo daugybė, daug namų, vos spėji ten įstik- 
linti langus, tuoj, žiūrėk, įsikelia juodaodžiai, milžiniškas plo- 
tas, atskirtas nuo miesto Den Rajano autostrada. Visos tos pra- 
keiktos kalbos apie integraciją į pietus - esą jiems vertėtų pasi- 
žvalgyti ten, kur juodaodžius nuo baltaodžių skiria neperžen- 
giamas griovys. Ar galėjo taip atsitikti, kad kas nors netyčia 
būtų šitaip suprojektavęs? 

Jis kraustėsi iš proto dėl dviejų moterų, ir dėl to nė kiek ne- 
sisielojo. Iš gimtojo miesto atvažiavę Bo Džekas ir Studeris pa- 
teko tiesiai į muzikos pasaulio areną, susirado jį, pusiau juo- 
kais jie pravardžiavo jį B.N.I.C. (Bad Nigger in Chicago) , ir jis 
pasiėmė juos į turnė po baltaodžių ir mulatų klubus, kuriuose 
sukinėjosi įvairiausio plauko žiopliai, prie kurių suteneriai pri- 
važiuodavo vairuodami savo baltas, paršus primenančias gel- 

das, išsidrėbę prie vairo tarsi kokie gangsteriai, o išlipę demonst- 
ruodavo kelnių kantą, savo aštrumu prilygstantį peilio ašme- 
nims, ir dabitiškus batus, eidavo lėta sutenerius išduodančia 
eisena. Bo Džekas papasakojo jam, kad Vilma ištekėjo ir išsi- 
kėlė į Atlantą. Jie norėjo išgirsti kažką nauja, ką nors neįpras- 
ta. Jis nutempė juos į „Deimantinio taško“ klubą pasiklausyti 
Nigerijos Džudžu orkestro, grojančio diatoniniu akordeonu, 
sekere, barškančiu būgnu, cimbolais ir gongais. Bobis išprotė- 
j0, „bum!“, ir tapo jų mokiniu, ir bet kokia Oktavo puoselėta 
mintis, kad jie vėl galėtų sueiti ir groti savo seną muziką, žlugo. 
Be to, jis ir nenorėjo. Dabar jis turėjo truputį pinigų, džiaugėsi 
naktiniu gyvenimu, įsigijo juodo šilko tuniką, margaspalvį 
minkštos vilnos šaliką, vyniojamą aplink galvą, ir ilgus iki kau- 
liukų afganistanietiškus geltonus kailinius, per tam tikrą laiką 
išsipirks ir klavišinį akordeoną (du doleriai per savaitę), ir nors 
gyveno jis neplačiai, tai bent jau laisviau nei anksčiau: turėjo ir 
daiktų, tai, ką reikėjo turėti vyrui. Jo muzikinis skonis vis labiau 
krypo į miesto bliuzą, bet jis tebegrojo zydeco ir gėdijosi, nes tai 
buvo pietietiška negrų muzika. Jis tai suprato, kai vieną vakarą 
klausėsi kažkokio žvairakio kvailio iš įlankos, atvykusio gastro- 
lių į klubą, niekas nekreipė dėmesio į jo tylų virpantį balsiūkštį, 
kuris kiekvienoje frazėje tai užpildydavo, tai palikdavo ilgas ty- 
los pauzes, tiesiog užsikabindavo už kiekvieno dainuojamo Žo- 
džio lyg vinies. Net kai to kvailio akordeonas tarsi koks automa- 
tas mušė taktą, jis girdėjo, kad publikai reikia ne to. Publikai 
reikėjo klampaus Luizianos pop mėšlo, to baltašiknių dviakor- 
dinio E minoro, B minoro, štai kas čia tiko. Jis to negros. 

Jis nežinojo, kas nutiko, bet staiga tapo nervingas, įsiusdavo 
dėl mažmožių, į kuriuos Luizianoje net dėmesio nekreipdavo, 
galbūt dėl nuolatinės batų ir automobilių reklamos, rodomos 
per TV. Jis turėjo platų pasirinkimą, kur leisti laisvalaikį, — ta- 
me pačiame name, keliais aukštais aukščiau, ar kitame kvarta- 
le, linksmybės, kortų vakarėlis, pobūvis šeštadienio vakarą ir 

kiekvieną vakarą, jei tiktai tau patinka, žolė, coca-cola, geras 
likeris, jei tik tu mėgsti tokius dalykus. Jis mėgo. Čikaga šoki- 
nėjo. Jam patiko klausytis saksofono ir elektrinės gitaros, tai 
buvo jėga, nuostabu. Jis niekaip nepasisotino geru gyvenimu, 
tai buvo reta prabanga jo jaunystėje, jam visai būtų patikę turėti 
keletą auksinių žiedų ir grandinėlių. Jis turėjo knygų lentyną 
su šešiomis knygomis: „Trumpa pasaulio enciklopedija“, „Vi- 
durinės mokyklos disciplinų savamokslis“, „Žymieji juodao- 
džiai“, „Moterų sekso anatomija“, „Riplou universalusis rimų 
žodynas“, „Muzikinių gamų įvadas“. 

Gyvenimas aplink jį virė, bent jau taip atrodė, ir staiga jį at- 
leido iš darbo, įtraukė į juoduosius sąrašus, darbai pradėjo tirpti, 
jų tiesiog daugiau nebeliko, spirale besivystanti ekonomika vėl 
pasiekė kritinį tašką. Ką gi, jis paprasčiausiai susiverš diržą ir 
lauks, kol ji vėl pasisuks į gerąją pusę. Kažkada turėjo tai įvyk- 
ti: tokiai daugybei žmonių reikėjo darbo. 


Tu net neįsivaizduoji, iš kur esi kilęs 


Jo proprosenelis buvo pagautas nelaisvėn ir surakintas vergų 
grandinėmis, - likimo ironija, mat jis dvasiškai buvo prisirišęs 
prie geležies, jo šeimoje karta karton kalviai ant savo priekalo 
kaldavo spindinčius strypus (už tai jis buvo net apdovanotas); 
Nantės vergų laivu jį nugabeno į Naująjį Orleaną, tada parda- 
vė plantacijų savininkui, šis nusivežė Misisipės delton, kur žmo- 
gelis ir pasimirė sulaukęs vidutinio amžiaus, visą tą laiką iki 
mirties kaldamas geležines groteles langams ir vartus, geleži- 
nes atramėles malkoms židiny, trikojus, grandines ir įrankius, 
kartais dekoratyvinius papuošalus ir ornamentus, kurie paslap- 
čia kenkdavo baltaodžiams, naudojusiems tuos daiktus, mat po 
to jie susirgdavo. 

Kalvio sūnus Kordozaras (Oktavo, Idos ir Mari Perlės pro- 

senelis), gimęs vergu ir tėvo išmokytas kalvystės, sulaukęs dvi- 
dešimt septynerių pabėgo Kanadon, drauge su indėnais slaps- 
tydamasis pelkėse, o naktį keliaudamas tolyn. Jis pažadėjo sa- 
vo moteriai, kad, jei jam pavyks pabėgti, jis dirbs, kad ji su kū- 
dikiu Zefyru būtų išpirkta ir prisijungtų prie jo šiaurėje. Bet, 
prasidėjus pilietiniam karui, Toronte jis pabuvo vos keletą me- 
tų, užsidegęs karo aistra patraukė į Bostoną ir ten įsirašė armi- 
jon, nes nekantravo pašaudyti, kovojo nuo Pensilvanijos iki pat 
Virdžinijos, du kartus buvo sužeistas, vairavo greitosios pagal- 
bos automobilį ir apie moterį bei vaiką, regis, visai pamiršo. 
Praėjus dvejiems metams po Apomatokso, jis su Dešimtąja ka- 
valerija vienoje iš dviejų juodaodžių divizijų patraukė į vakarus 
ir žuvo ties Prerijų Dogo perėja, kai jo arklys, pašautas dvylika- 
mečio Sju genties indėno, atsistojo piestu ir užvirto ant jo. 


Mergina, kurią jis paliko 


Vaikas, vardu Zefyras, užaugo nuiminėdamas medvilnės der- 
lių ir rinkdamas jį į dėžes Vaniloje, Misisipės valstijoje; pradė- 
jęs nuo nulio vienoje iš derlingiausių pasaulyje dumblu užne- 
šamų Žemės dirvų, jis gyveno vargingą, sunkų deltos gyvenimą, 
kasmet nuo jo nusukdavo prakaitu uždirbtus pinigus, jis netu- 
rėjo galimybės mokytis skaičiuoti ar skaityti, gydė savo ligas ir 
žaizdas pupelių žiedais ir maldom. Porai metų Zefyras buvo 
ištrūkęs iš šios rutinos ir su juokdarių trupe keliavo po šalį, 
grodamas bandžo ar vaidindamas Afrikos artistą, išsisukinė- 
jantį nuo smūgių: jis įkiša galvą pro paklodės skylę ir priešais 
baltaodžių vyrų ir berniukų minią mirksi ir išdarinėja grimasas, 
o šie išsirikiavę vienas paskui kitą svaido į jį kamuolį, tuo metu 
iškleręs gramofonas plyšauja „Šokantį negrą“. Trupė iširo kaž- 
kokiame Nevados aviganių mieste, ir jis atsidūrė beviltiškoje 
padėtyje, buvo priverstas už du dolerius parduoti savo bandžo, 

užjuos nusipirko traukinio bilietą iki pusiaukelės į Vanilą. Kitą 
pusę kelio skaudančiomis kojomis nukako pėsčias, vėl sugrįžo 
į užburtą derliaus nuėmimo ratą, šį sykį visam laikui; jo mažieji 
gyvenimo džiaugsmai buvo seksas, alkoholis ir muzika. Baltao- 
dis Fermerių apsaugos administracijos darbuotojas ketvirtaja- 
me dešimtmetyje padarė jo nuotrauką: jis stovi apsirengęs keistu 
skarmalų kostiumu, - lopas ant lopo, o šis dar ant lopo, šimtai 
prairusių siūlių ir apibrizgusių kraštelių, kandžių išpeltakiuota 
fetrinė skrybėlė. Jis padarė vaikus keturioms moterims ir pali- 
ko juos Dievo valiai. Laikė beveislį šunį Medvilnės Akį, kuris 
gydydavo žaizdas jas išlaižydamas, už šią paslaugą Zefyras im- 
davo po nikelį. Vienais nederliaus ir sausros metais jo sode 
užaugo nenormaliai didelė balanda, nustelbusi visus augalus 
aplinkui. Jis ją papildomai laistė, žavėjosi jos didumu, dviejų 
nykščių storio stiebu. Ji išvešėjo į milžinišką dešimties pėdų 
aukštį, tada lūžo nuo savo pačios svorio, pati didžiausia balan- 
da, kokią kam nors teko regėti, visi mačiusieji dar ilgai minėjo 
Šį įvykį. 

Jis kalbėjo mažai, nebent kai grodavo bandžo, ir niekad 
niekam neatvėrė širdies, niekuomet nesakė, ką galvoja, tik 
tai, ko nori, o norėjo jis tik to, ką galėjo gauti, kol nepamatė 
demonstruojamo „Tarptautinio derliaus nuėmėjo“ - medvil- 
nės rinkimo automato, kol ponas Pelfas sudarant testamentą 
jam nepranešė, kad per metus jis uždirbo tik tris dolerius, tuo- 
met jis paskutinį kartą sumokėjo mėnesinį laidotuvių mokes- 
tį, atsigulė ant savo apskurusios lovos ir pareikalavo jautie- 
nos kepsnio bei šampano (du dietiniai dalykai, kuriuos jis su- 
dievino, nes ragavo jų prieš penkiasdešimt metų, Liepos ket- 
virtąją, kai vienas puikus Di Moino restoranas trupės direk- 
toriui trečiarūšiu autobusiuku atvežė puotai pritinkančius pie- 
tus, už kuriuos šis sumokėjo suklastotais banknotais). Jo duk- 
ra Lemb, vienintelė iš jo vaikų likusi gyva ir gyvenanti Vanilo- 
je, atnešė jam paskrudintos lašinių odos ir stiklinę drumzlino 

vandens. Jam ėjo aštuoniasdešimt treti, jis buvo labai susenęs 
ir siaubingai raukšlėtas. 

— Ne, - pasakė jis, įsisuko į savo pilką antklodę ir nusigręžė 
sienon, užsimerkė, nejudėjo ir nekalbėjo; numirė po dviejų die- 
nų, išsekintas šimtmečius tebesitęsiančios didžiosios kovos. 


Feros1 


Lemb nutildė žadintuvą, stovėjusį ant palangės, apsinešusį veid- 
rodį apdengė megztiniu, nuo tualetinio staliuko nuėmė vaikų nuo- 
traukas, įvyniojo jas į popierių. Po senuko laidotuvių 1955-ųjų ge- 
gužę Lemb kartu su savo draugu Varfildu Danksu (jo šviesiai 
rudos akių rainelės buvo apjuostos ryškiai mėlynu ratuku) ir trys 
jos vaikai Oktavas, Ida ir Mari Perlė persikėlė į Ferosi Luiziano- 
je, kur jie nusipirko radiją ir pradėjo klausytis profesoriaus Bo- 
bo, patefono plokštelių karaliaus, transliuojamo iš Shreveport. 
Vos jiems įsikrausčius į išsinuomotą lūšną, Mari Perlė užkliudė 
širšių lizdą ir ašarodama bėgo per žoles, ji vilkėjo savo seną gėlė- 
tą suknelę, šokinėjo dideliais šuoliais, aukštai strykčiodama, jos 
plonos sugeltos mergaitiškos kojos spindėjo saulėje. 

Vargšas Varfildas žuvo greitkelyje, jiems pragyvenus naujo- 
joje vietoje vos metus, - jis stabtelėjo pažiūrėti į šešis šimtus 
svarų sveriantį šerną, skuodžiantį greitkelio viduriu, ir pagyve- 
nusios baltaodės vairuojamas Chevrolet nutrenkė jį. Lemb dir- 
bo koledžo baltaodžio prezidento namų virtuvėje (už penkis 
dolerius penkiasdešimt centų per savaitę jai leisdavo namo par- 
sinešti odą, riebalus, viščiukų galvas ir kojas, bulvių lupenas ir 
sužiedėjusios duonos kriaukšles). Ji vylėsi kada nors dirbti vir- 
šuje: tuomet ji purtytų kreminės spalvos linines paklodes, valy- 
tų dulkes nuo baltų palangių, į įžambias lentynas poromis dė- 
liotų ponios Astradelės batus. Jos vaikai augo. Oktavas, jau 
beveik vyras, žvejojo Golfe. Jam reikėjo geresnės valties, iš ku- 


rios nereikėtų kas dešimt minučių semti vandens, valties su ge- 
ru varikliu. Ji meldėsi, kad tik Mari Perlė nepakliūtų į bėdą, 
nors neatrodė, kad taip nutiktų, ji buvo graži ir tiesiog kraustė- 
si iš proto dėl vaikinų. Tikra nelaimė - Ida, aštuoniolikmetė, 
turėdama šešių pėdų ir dviejų colių ūgį, sverdama beveik tris 
šimtus svarų, buvo namisėda ir juoda lyg suodžiai, didele it bulvė 
nosimi ir tarpu tarp priekinių dantų, ji visuomet siūlydavosi 
pasukti virvę, kai mergaitės žaisdavo dvigubą olandišką šuoliu- 
ką. Ji turėjo gimti berniuku. Ji turėjo polinkį muštis, griaus- 
mingą balsą. Galbūt taptų laiminga, pagimdžius savo pirmuo- 
sius vaikus, 0 gal ir ne, jei spręstum iš to, kaip ji prisiekinėjo 
nekenčianti vyrų ir niekad neturėsianti vaikų, sakė, jog niekam 
neleisianti užlipt ant jos, daužyti ar mušti ją, visa jos palovė 
buvo užversta knygomis ir pageltusiais žurnalais, baisesnės ne- 
tvarkos Lemb neteko matyti. Senutės beldėsi į duris dieną naktį 
ir vis atnešdavo naujo šlamšto. 

— Sprendžiant iš tavo išvaizdos, tau nereikia jaudintis, - pa- 
sakė Lemb. - Nė vienas vyras tavęs neužkalbins. 

- Žinau, kaip atrodau. Tu man vis kartoji tai nuo tos akimir- 
kos, kai tik aš atsistojau ir pradėjau vaikščioti. 

Plaukų rovimas 


Aštuntoje klasėje Ida prikalbino savo draugę Tamonetę važiuoti 
su ja į miesto centrą ir rauti baltųjų plaukus. Jos ėjo dulkėtu 
keliu susikabinusios rankomis ir dainavo „Jėzus kitame ragelio 
gale“. Jos mėgo pavojingą humorą ir jiedviem dažnai tekdavo 
tramdyti juoką, kad jų nepagautų. Tamonetė, liesa ir mažo ūgio, 
buvo įsikalusi į galvą, kad privalo būti drąsi dėl močiutės sesers 
Maralinos Brul, kuri, 1920-aisiais kaip baltaodžių šeimos tar- 
naitė išvyko Paryžiun ir ten išmoko skraidyti lėktuvu, grįžusi į 
pietus, ji lėktuvu tręšė laukus, kol 1931-aisiais baltasis fermeris 

nenumušė jos skrendančios; net tuomet liepsnojantį ir žemyn 
krentantį lėktuvą ji drąsiai nukreipė į vyrą, stovėjusį lauke su 
šautuvu, ir nugalabijo jį. 

— Kokius džinsus nešioji? - paklausė Tamonetė kritiškai. 

— Neklausk manęs tokių klausimų, vis viena neatsakysiu. Bet 
kokius, — pasakė Ida ir apsigręžusi bandė pamatyti etiketę. 

— Tu kvaile, už jų slypi KKK" ir daro iš mūsų pinigus. Jie 
prekiauja ir tais keptais viščiukais, kurie tau taip pat patinka. 
Tu verčiau mesk juos lauk, tuos senus, šlykščius džinsus. 

— Tamonete, iš kur tu tai žinai? 

— Visi tai žino, kvaile. 

Iki Ferosi buvo keturios mylios, ir miestas jas baugino savo 
mašinomis, šaligatviais ir šviesoforais. Kiekvienas baltasis, ro- 
dės, žvelgia į jas, skaito jų mintis. 

— Dabar paklausyk, - pasakė ji. — Tik vienas plaukas, tau 
nereikia čiupti viso kuokšto, ir, jei kas nors tau ką nors sakys, 
tu atsakai „atsiprašau, ponia, tikriausiai jūsų plaukas pakliuvo 
į mano laikrodžio dirželį“. 

— Bet tu neturi laikrodžio, 0 aš irgi jo neturiu. 

— Teisingai, bet tu taip sakai. Pagalvok, tik vieną plaukelį. 
Labiau skauda. 

Kreino universalinė parduotuvė buvo tam tinkama vieta, ten 
daug žmonių, bet tik ne pirmas aukštas prie eskalatoriaus. Joms 
reikėjo dingti iš tos vietos vos atlikus juodą darbelį. Tamonetė 
akimis parodė į Grąžinimo ir čekių patvirtinimo stalą, kur eilė- 
je laukė baltieji, norintys grąžinti trūkumų turintį šlamštą ir 
atgauti išmestus pinigus, visi jie stumdėsi ir šnekėjo, vis Žvilg- 
čiodami, ar tie prie stalo jau susitvarkė, ar ne. 

Ida išsirinko dvi storules, Numerį pirmą baltais plaukais ir 
vyrišku veidu, vilkinčią plačią rožinę suknelę ir besišnekučiuo- 


“ KKK - Kukluksklanas. 

jančią su Numeriu antru - pilvota, violetinėmis garbanomis. Ji 
prislinko visai greta ir klausėsi jų pokalbio. 

— Ar Elzė nepriklauso Dukterims? 

— Ji priklausė, bet išėjo, brangioji. 

— Jos šeima gyveno Misisipėje dar senais gerais laikais. 

— Pažvelk į trumpą sijoną ant štai tos. 

— Tie sijonai, manau, su jais šalta. 

— O fasonai tiesiog tragiški! 

— Norėčiau naujos suknelės, bet negaliu...na... 

— Tu matei Elzės mašiną? Aš visuomet susitrenkiu galvą lip- 
dama į ją. 

— Ir aš! Džiaugiuosi, kad ne aš viena tokia. — Ai-i-i! — abi 
rankos akimirksniu pakilo prie pakaušio, ji pažvelgė kairėn ir 
dešinėn, į lubas, manydama - gal kokia kanarėlė išspruko iš 
gyvūnų skyriaus. | 

— Na, brangioji, čia tikriausiai koks plaukų smeigtukas patai- 
kė į nervą... 

— Kažkas išrovė man plauką! 

— Nežiūrėk į mane, - pasakė įsižeidusi Violetinė Garbana, o 
Tamonetė ir Ida jau buvo už dviejų salių ir apžiūrinėjo sąsiuvi- 
nius margais baltai juodais viršeliais ir net nesišypsojo. (Ida nu- 
sipirko vieną už dvidešimt devynis centus: ji jau buvo pradėjusi 
užrašinėti nugirstų pokalbių nuotrupas.) Kita jų auka tapo rau- 
donplaukė mergina, jos ilgi raudoni plaukai buvo perskirti per 
vidurį, tada jiedvi nuėjo į kitą skyrių, ir Tamonetė nusižiūrėjo 
jaunuolį ilgom nutįsusiom plaukų sruogom, ir vis tiek nei viena 
nešyptelėjo, net visu ilgu keliu namo jos nesijuokė, nors juokas 
buvo tarsi užrakintas jose, tik saugiai sugrįžusios į Idos namus, 
jos pratrūko kvatotis, klykė ir iš naujo suvaidino visas tas sce- 
nas, kaip jos prisigretina tai prie vieno, tai prie kito, atrenka 
vieną plauką, staigus trūktelėjimas, ir lyg niekur nieko abi rim- 
tais veidais pasišalina. 

Lemb buvo namuose ir persiuvinėjo kažkokį seną ponios Ast- 

radelės skudurą į tai, ko nekęsdamos pabaigs tampyti Ida ar 
Mari Perlė. Per radiją visa gerkle plyšojo Reverendas Aikas, 
berdamas žodžius tarsi BBC naujienas: 

Aš kiečiausias, aš šaunus, manęs neišmatuotum jokiais ma- 
tuokliais, aš netelpu į jokius standartus, aš esu kažkas, aš artėju į 
jus tarsi BULDOZERIS, aš gražus ir kvepiu dar labiau, nei kad 
Jums sakau apie tai, išeik iš get-to ir įeik į gei-mo. Gauk pinigų, 
brangute. Man ir tau nerūpi arfa rytoj, mums rūpi doleris šian- 
dien. Mums reikia jo DABAR. Mums reikia jo maiše ar dėžėje, ar 
garvežyje, bet mums REIKIA jo. Prisijunkit prie manęs. Nieko 
negausit už dyką. Reik papurtyti pinigų medį. Žinot, tam senam 
teiginy - pinigai tai blogio šaknys - kažkas nepasakyta iki galo. Aš 
sakau - PINIGŲ STYGIUS yra blogio šaknys. Geriausia, kaip 
Jūs galit padėti vargšams - tai netapti vienu iš jų. Nesakykit, kad 
tai neįmanoma. Nebūkite vargšai, tai grynas mėšlas, tikrai. No- 
riu, kad žinotumet... 

Lemb tikėjo kunigu Aiku, ištempus ausis klausėsi pasakojimų 
apie aklą elgetaujančią moterį, kuri nusipirko vieną jo maldų 
skiautelę ir po kelių minučių jos bute suskambo telefonas, jai 
pranešė, kad totalizatoriuje ji išlošė Cadillac; apie vyrą, laimėju- 
sį kruizą po pietines jūras, arba kitą, ant autobuso sėdynės radu- 
sį piniginę su šlamančiais banknotais, kurioje nebuvo nei savi- 
ninko pavardės, nei adreso. Ji užsisakė sau maldų skiautelę, lai- 
kė ją paslėpusi savo išeiginiuose odiniuose batuose ir laukė, kol 
ji pradės duoti rezultatus, kiekvieną rytą kartojo: „aš jaučiu 1r 
tikiu, kad vieną dieną Dievas padarys mane turtingą“. 


Ida įsivelia į bjaurų nuotykį 
1960-aisiais Idai buvo aštuoniolika, o Tamonetė, išmesta iš mo- 


kyklos po devynių klasių, buvo stora kaip statinė - ji laukėsi 
antro vaiko. 

Ida pabaigė mokyklą ir priėjo liepto galą, kurį jau seniai nu- 
jautė. Juodaodėms moterims nebuvo jokio darbo, išskyrus na- 
mų ruošą ir darbus laukuose. Kokia prasmė studijuoti sociali- 
nius mokslus ir algebrą, jei pabaigus teks geriausiu atveju šveisti 
dvokiantį baltaodės moters tualetą? Lemb užsiminė poniai Ast- 
radelei, kad galbūt Ida galėtų padėti virtuvėj, bent pusę die- 
nos, bet ponia Astradelė pažvelgė į Idą, stovinčią ir maskatuo- 
jančią savo didelėmis rankomis, ir atsakė: 

— Ne, aš taip nemanau, Lemb. 

Jos užrašų knygelės ir visokie popieriai buvo išmėtyti po vi- 
sus namus, puslapiai susiglamžę, neįsegti lapai krisdavo ant grin- 
dų, kai tik kas nors įeidavo pro duris. 

— Ar tu negali išmesti to šūdo? - klausė Lemb. 

— Šūdo? Juk tu net nežinai, kas čia yra, ar ne? 

— Ne, ir man nerūpi. Aš matau viena: didelę šiukšlių krūvą. 
Vis matau, kaip iš kažkokios senės tu glėbiais tempi prirašytą 
popierių. Ką tu veiki su tos moters lapais? Kažką keverzoji, 
užuot pasiieškojus darbo. 

— Tai popieriai, iš kurių aš daug sužinojau. 

— Geriau susirastum darbą, - karčiai pasakė mama. 

Džo Makneilas, Franklinas Makeinas, Deividas Ričmondas 
ir Ezelis Bleiras pirmą vasario dieną sėdėjo valgykloje Šiaurės 
Karolinoje, o po kelių mėnesių tokie pasisėdėjimai vyko visoje 
šalyje. Ida sugrūdo visas užrašų knygeles ir popierius į dėžę ir 
pastūmė ją po lova. 

— Ašprivalau ten patekti, privalau patekti. Aš važiuoju į Šiau- 
rės Karoliną, - pasakė Ida. 

— Tu kvailė. Tave užmuš. Tie baltaodžiai užmuš tave. Tu nie- 
kur nevažiuosi. Tai koledžo studentai daro tokius dalykus, juoda- 
odžiai ir baltaodžiai, jie viską organizuoja, tu nepribėgsi ir nepa- 
sakysi: „Štai ir aš, mažoji panelė Ida iš Ferosi“. Tie žmonės ne- 
šioja amuletines apyrankes ir vilki rožiniais marškiniais. Tu ten 
nieko nepažįsti. Tu nepriklausai jokiai organizacijai. Aš tau sa- 

kau, tai pavojinga, mergaite, tu net nesupranti, aš tau sakau, tai 
mirtinai pavojinga. Tave ten išmes kaip musę iš barščių. 

— Aš galiu eiti į demonstracijas, galiu sėdėti protesto akcijoje. 

— Eiti? Tu negali nueiti net iki parduotuvės nesiskųsdama. 
Pažvelk į save, tu - lašinių kalnas, tu pradedi tirpti net mylios 
nenuėjus. Tavo protelis menkesnis už slieko. Prisiekiu, geriau 
matysiu tave keverzojančią ant tos senutės lapų. Trenktis kaž- 
kur į Šiaurės Karoliną, kad užmuštų! 

— Manęs neužmuė. 

— Tai nutinka kasdien miklesniems, protingesniems ir gra- 
žesniems nei tu. Kaip manai, ką galvojo vargšas ponas Vilis 
Edvardsas Alabamoje, kai pirmą dieną išvažiavo savo sunkve- 
žimiu į kelionę, ir Kukluksklanas nustūmė jį nuo aukšto tilto, 
šautuvų buožėmis daužydami jam per rankas, kad pasileistų. 
Už nieką. Aš tau galėčiau tokius dalykus pasakoti per visą nak- 
tį iki kito ryto, bet geriau neaušinsiu burnos. 

(Po keleto metų kaimo stuobrys Bubas, važiuodamas įraši- 
nėti savo vienintelio hito „Kukluksklano kadžuno karalius“, 
skirto „tik rasistams“, sustojo prie Lemb namo, nes sugedo jo 
mašina. Jis priėjo prie durų: 

— Ar pas jus yra telefonas? - paklausė. - Leiskite man juo 
pasinaudoti. 

Ji žinojo, kas jis toks, bet telefonu pasinaudoti leido. Po dviejų 
dienų jis grįžo namo tuo pačiu keliu irjam važiuojant pro Lemb 
namą užėjo toks nežmoniškas galvos skausmas, trukęs visą sa- 
vaitę, kad jis liovėsi vairavęs mašiną.) 


Kunigo Vyzio maudynės riebaluose 


Tamonetė nuo dūmų kosčiojo ir duso: 

— Tau nereikia važiuoti į Montgomerį, Alabamą ar Šiaurės 
Karoliną dėl protesto akcijos. Šeštadienio popietę tokią akciją 
jie rengia Stifle, Misisipėje. Vulvorsčio užkandinėje. 

— Iš kur Žinai? 

— Kadangi aš, mano vyras ir baptistų jaunimas ketina ten vykti. 
Kunigas Vyzis veža mus bažnyčios autobusu ir mes ten protes- 
tuosim. 

— Tu? Mergyt, nuo kada pradėjai domėtis protesto akcijo- 
mis'? 

Tas saldžialiežuvis senis kunigas Vyzis, kemšantis viščiukus, 
vairuojąs pilną autobusą žmonių, vykstančių į protesto akciją, 
tą jau buvo sunku įsivaizduoti, ir Tamonetės mama nebuvo toks 
žmogus. Tamonetė, panaši į arbūzą, stovintį ant degtukų, gyve- 
nime žodžio nebuvo pratarus apie Žmonių teises. 

— Tuomet ir aš važiuoju. 

— Tik niekam apie tai neprasitark. 


Protesto akcija 


Ji nedėvėjo išeiginių rūbų; tiesiog niekas negamino tokio dy- 
džio drabužių. Ji vaikščiodavo su tais pačiais senais vyriškais 
džinsais ir vyriškais darbiniais batais, nebent Lemb pasiūdavo 
jai palapinės dydžio sijoną, perbraukdavo jį lygintuvu, per visą 
sijoną palikdama išilgines raukšles. Tamonetė netilpo į jokį dra- 
bužį, tik į senąją oranžinę nėščiosios suknelę, bet vaikinai vil- 
kėjo savo išeiginius švarkus ir mūvėjo kantuotas kelnes, kitos 
merginos ir moterys buvo apsirengusios vienodas dirbtinio šil- 
ko sukneles su margaspalviais raštais, perjuostas diržais, ir mū- 
vėjo nailoninėmis kojinėmis, kai kurios, nepaisydamos karš- 
čio, buvo su skrybėlaitėm ir net pirštinaitėm. Priešakyje ji pa- 
matė buvusį Tamonetės draugą Reltoną, negimusio kūdikio tė- 
vą, sėdintį šalia Moiros Rūt, jo ilgos siauros pėdos buvo apau- 
tos gelsvai rudais batais. 

- Štai kodėl. Ne dėl TO. 

Iš tikrųjų dėl to. Skvarbi Idos akis matė Tamonetės ateitį, ji 

leis vyrams eiti per ją ir vieną po kito gimdys vaikus, vilkėdama 
oranžinę nėščiosios suknelę, kol ši nuo jos nukris, ir vis viena 
niekas niekada nepasikeis. 

Bažnyčios autobuse Tamonetės mama ir Reverendas Vyzis 
liūdnos išraiškos veidu su išsišovusiais skruostikauliais, balta 
nosinaitė tarsi Everesto viršukalnė kyšojo iš jo kišenės, sėdėjo 
pačiame priekyje, ir Tamonetės mama, vos pradėjus autobusui 
riedėti, uždainavo, - moteris, kuri niekaip negalėjo atsispirti 
pagundai pritarti burzgiančiam varikliui. 

— Jie nežino, kad mes atvažiuojame, - pasakė Reverendas 
Vyzis. — Įsidėmėkite, tiesiog atsisėdate ir ramiai sėdite, ir, jei 
padavėja paklaustų, ko pageidaujate, užsisakykite Coca-colos. 
Ar visi turit penkiolika centų užmokėti, jei atneštų? Bet ji ne- 
atneš. Nesvarbu, ką jie jums bedarytų, atminkite, jūs galit ra- 
miu, tyliu balsu reikalauti Coca-colos. Išlikite ramūs. Nieko ne- 
daužykit ir nepulkit muštis, nelieskite nieko, išskyrus savo Co- 
ca-colą. Jei ji atneš. Bet ji neatneš. Kai policija atvyks ir bandys 
jus išstumti, įsikibkite į barą. Nieko nesakykite, tik stovėkite 
tvirtai įsikibę, Jėzus su jumis, leiskitės jų ištempiami, nerodyki- 
te jokio pasipriešinimo, romumas, pagalvokit apie Švenčiau- 
siąjį Karalių ir prisiminkite, kad tai, ką jūs darote, yra svarbus 
ir drąsus žygdarbis dėl jūsų brolių ir seserų, dėl savo tautos, dėl 
visų, dėl teisingumo, taigi išlikite romūs. 

Tai buvo mažas miestelis, karšta, keletas didelių medžių, pu- 
se pagrindinės gatvės parduotuvių su skelbimais „išnuomoja- 
ma“. Jie pravažiavo pagrindine gatve iki pat miestelio galo, pro 
padangų sąvartyną įvažiavo į Dixie Belle Mall. Jie jaudinosi, pul- 
ku įėjo pro Vulvorsčio parduotuvės duris, merginos tvirtai su- 
gniaužė rankines, vaikinai ištempė kaklus, suveržtus krakmo- 
lintomis marškinių apykaklėmis ir kaklaraiščiais, pilvo raume- 
nys įsitempė. Jie vorele patraukė prie baro. Vidutinio amžiaus 
fermeris sulipusiais nuo purvo plaukais ir apskretusiais darbi- 

niais drabužiais rijo paskutinius pieno kokteilio gurkšnius, ant 
jo lėkštės gulėjo sumuštinio su tunu likučiai: duonos pluta ir 
pilki Žuvies gabalėliai. 

Jie prisėdo ant tuščių kėdžių. Žmogus apsižvalgė, pakilo, pa- 
dėjo ant baro pinigus ir išėjo. Vienintelė iš šalies matoma pa- 
davėja, valiusi nerūdijamo plieno čiaupą ir įrenginių detales, 
pažvelgė į veidrodin, - ar kam nereikia meniu. Ji sustingo, nė 
neatsisukusi į juodaodžių minią spruko virtuvėn. Jie girdėjo ją 
spigiai klausiant, kur yra ponas Sypleinas, jie turį problemų sa- 
lėje, senas ir pražilęs virėjas atsistojo praėjime tarp varstomų 
durų ir žvilgterėjo pro kampą, vieną ranką iškėlęs taip aukštai, 
kad net matėsi šlapi, pilki jo pažasties plaukai, po to jo veidas 
pranyko, jį pakeitė indų plovėjo ir kitos padavėjos veidai. 

Jos užpakalis rėmėsi į mažytę apvalią kėdutę, ji norėjo išban- 
dyti, kaip kėdutė sukasi, bet pajuto, kaip už jų nugarų renkasi 
minia, ir pažvelgė į veidrodį, kad juos pamatytų, dauguma -bjau- 
rūs baltaodžiai, klausinėjantys, kas čia, po velnių, dedasi, ką tai 
reiškia, ką čia veikia tie negrai, atrodo, kad turime problemų, 
ei, negre, kokią šunybę tu čia bandai iškrėsti. Aukštas baltao- 
dis vyras, dėvįs rudą kostiumą, išėjo iš virtuvės: menedžeris ar- 
ba direktorius, niekas tiksliai nežinojo. 

— Gerai, nigeriai, jūs tučtuojau dingstat iš čia arba aš pakvie- 
siu šerifą. Skaičiuoju iki trijų ir, jei jūs nenešat kudašiaus pro šias 
duris, aš garantuoju, kad turėsite nemalonumų. Viens, du, trys! 

Niekas nepajudėjo, išskyrus Tamonetės draugužį, kuris pa- 
kėlė ranką, lyg būtų mokykloje, ir pasakė: „aš gersiu Coca- 
colos“. Rudas Kostiumas nekreipė į jį dėmesio ir skaičiavo iš 
naujo, pasakė „pakaks, aš kviečiu šerifą ir mentus“ ir grįžo vir- 
tuvėn. Policija jau buvo čia, taigi jie suprato, kad jis ją buvo 
iškvietęs anksčiau. Balsas iš minios paklausė neištikimojo Ta- 
monetės draugo: „tai tu nori Coca-colos?“. Rusvaplaukis že- 
maugis vyras, cigarečių pakelį užsikišęs už atraitotos marškinių 

rankovės, priėjo jam už nugaros, aukštai iškėlė Coca-colos bu- 
telį 1r besitaškantį į šonus gėrimą išpylė jam ant galvos. 

— Visai skanu, ar ne, berniuk? Tikriausiai bėga tau į šikną, 
kur slypi tavo skonio receptoriai. 

Staiga daugybė rankų prasiveržė pro juos, griebdamos padažų 
buteliukus, druską ir pipirus. Ji pajuto kažką panašaus į smėlį, 
byrantį jai už kaklo, ir pradėjo čiaudėti - kažkas atsuko pipiri- 
nės dangtelį ir išbėrė jos turinį. Vyrai kitapus baro griebė grie- 
tinėlę ir pieną, sviestą, pyragą, majonezą, garstyčias, kiaušinius, 
mažutis baltaodis vyras nusičiupo apkartusį šaltą kepimo alie- 
jų, supiltą į trijų galonų nerūdijančio plieno baką, ir visą turinį 
šliukštelėjo kunigui Vyziui ant galvos. (Vėliau kunigas Vyzis 
per pamokslą sakė: „Dievas sergėjo mane, nes tas aliejus GA- 
LĖJO būti KARŠTAS“.) 

Ida jautė, kaip įvairūs skysčiai teka jos nugara ir veidu, kon- 
vulsiškai čiaudėjo nuo ore dulkančių pipirų ir varvančių garsty- 
čių, kažkas į plaukus jai įmušė kiaušinį, kažkas ant peties ir 
krūties užpylė ledinio pieno, jie svaidė saujas miltų, purškė Ka- 
ro sirupą, mėtė želė bombas. „Maisto karas“, - pasakė mažutis 
žmogelis, sviesdamas bananą į Tamonetės mamą, kuri sudre- 
bėjusi pradėjo dainuoti: „MUSŲ NEPAJUDINSIT“, ir jie dai- 
navo kartu su ja, čiaudėdami ir verkdami, bet dainavo ir tebe- 
sėdėjo prie baro, kai du policininkai, vėliau ir keli vyrai iš mi- 
nios pradėjo juos tempti nuo kėdžių, užlaužė rankas, talžė kie- 
tais bananais ir spardė keliais, šiurkščiai grasino. Ji pajuto, kaip 
kaulėti pirštai spaudžia jai krūtį, po to už apykaklės pila garsty- 
čias ir sako: „tu, šlykšti nigeriška pinda, didele, riebi, bjauri 
nigerio kekše, pasijudink, o tai sukišiu tą tau į šikną“, jis baks- 
nojo nupjauta biliardo lazda jai į slėpsnas ir taip stipriai ir skau- 
džiai užgavo gaktikaulį, kad ji sukliko ir susmuko, girdėdama 
kunigą šaukiant: būkit romūs, būkit romūs, būkit romūs!, o jis 
pats nuo aliejaus buvo toks slidus, kad jie niekaip negalėjo jo 
sučiupti ir paslydę griūdavo. 


0, 
0 


R 
' 
Oni 


340 


Ji atsistojo. Vyras su biliardo lazda buvo minioje, už jos nu- 
garos, taikydamas gerai vožtelti kunigui Vyziui. Ji iš visų jėgų 
spyrė vyrui užpakalin, šis susmuko po kitų kojomis rėkdamas: 

-Aah, aah, palaukit, prakeikimas, nulipkit nuo manęs, man 
lūžo stuburas, prakeikimas, pakelkit mane! 


Kas toliau? 


— O mano mažule! - vaitojo Lemb, kai Ida po trijų dienų grįžo 
namo - abi akys užtinusios, visa apibrozdinta, basa, smirdinti 
prieskoniais, vėmalais ir kalėjimu. —- Ką aš tau sakiau? Pažiū- 
rėk į save, tu leisgyvė, jie vos neužmušė tavęs. Jei tik aš būčiau 
nenusileidus ir sulaikius tave! Aš neteksiu darbo pas ponią Ast- 
radelę, jei ji išgirs apie tai. Ką tu dabar darysi? 

Ida nusirengė ir nusiprausė po šaltu dušu, kurį įrengė Okta- 
vas prieš pabėgdamas šiaurėn, išėjo, užsitraukė senus mėlynus 
džinsus, savo nunešiotus juodus sportbačius, iš po kriauklės iš- 
sitraukė plastikinį pirkinių maišą ir pradėjo lankstyti ir krauti 
savo drabužius. | 

— Ar tu suvoki, ką darai? 

— Einu iš čia. Ašjau įsivėliau į tą reikalą. Jie manęs nesustab- 
dys. Einu su Tamonetės vaikinu. Ir neliesk mano popierių ir 
knygų. Aš grįšiu jų pasiimti. Mes ketinam paieškoti dar kokių 
protesto akcijų. 

— Tu esi gyvas posakio „drugelius vilioja žvakės liepsna“ pa- 
vyzdys. 

— Aš jau dalyvauju tame judėjime. 

Po metų ji jau nebedalyvavo. Kiekvieną protesto akciją ji pa- 
versdavo maištu, mušdavosi, spardydavosi ir rėkaudavo, neran- 
glai šokinėdavo. Jos pasyvus pasipriešinimo būdas buvo užgriūti 
ant bjaurių mažaūgių baltaodžių delegatų, apsimesti, kad alpsta, 

tuomet stipriai gniaužti juos savo glėby ir rėkti: „kurgi aš esu?“. 

— Tu nesupranti pasyvaus pasipriešinimo, - pasakė jai gru- 
pės vadovas, - tu gadini visą reikalą. Tu turi per daug pykčio, 
sese. Mes turim nepasiduoti įsiūčiui, antraip jis mus sugrauš ir 
sunaikins. Eik namo ir sugalvok kokį kitą būdą, kaip padėti 
savo broliams ir seserims. 

"Taigi ji grįžo į Ferosi, sukrovė knygas ir popierius į aštuonio- 
lika dėžių ir išvažiavo į Filadelfiją, gavo darbą Foodaire kom- 
panijoje, kuri vertėsi lėktuvuose tiekiamų užkandžių paruoši- 
mu ir įpakavimu, čia ji gyveno tris dešimtmečius, savaitgaliais 
savo mažyčiu automobiliu važiuodavo į pietus, keliaudavo po 
apylinkes, šnekučiuodamasi su žilagalvėmis moterimis, vis už- 
duodama tuos pačius klausimus. 

(Po daugelio metų ji, gulėdama Los Andželo ligoninės lovo- 
je po tulžies pūslės operacijos ir virškindama naujieną apie tei- 
giamą jos tuberkuliozės testą, skaitė laikraštį: Džeksone, Misi- 
sipėje, juodaodis buvo sustabdytas už greičio viršijimą, nuvež- 
tas į kalėjimą ir negyvai sumuštas, tardytojas užprotokolavo: 
„Širdies infarktas“; kitame puslapyje rašė, kad per šešerius me- 
tus Misisipės kalėjimuose pasikorė keturiasdešimt juodaodžių; 
Ponas Bilas Simpsonas, išvarytas iš Vidoro Teksase atgal į Bio- 
montą, po savaitės buvo nušautas. Ir taip toliau, ir taip toliau. 
Laikraštis nuslydo grindimis. Tai niekuomet nesiliaus. Nejau 
jie nieko gero nenuveikė šešiasdešimtaisiais? Argi žmonės ne- 
žuvo, kovodami už pilietines teises ir teisę balsuoti? Ir kas iš 
to? Kai kurie turėjo valdžią ir pinigų, bet jie nesirūpino skurs- 
tančiais, tarsi krevetės besirangančiais ant įkaitintos miesto kep- 
tuvės, miesto, kuriame negyvi kūdikių lavonai buvo randami 
šiukšlių konteineriuose, pro lubas sunkėsi kraujas ir varvėjo į 
kažkieno pietų lėkštę, vaikai žūdavo per susišaudymus, 0 mies- 
tų pavadinimai reiškė kažką bloga, nepataisoma ir neteisinga. 
Pinigai ritosi milžiniškomis bangomis, bet juodojo kranto net 

puta nepasiekdavo. Visos tos jos užrašų knygelės neišgelbėjo 
nė vieno nuo įkaitintos keptuvės, visos tos juodaodžių mote- 
rų istorijos, tos nematomos Žmonių pačiame visuomenės dug- 
ne kančios. Jos butas buvo užverstas užrašų knygutėmis, pa- 
geltusiomis laikraščių iškarpomis, studijose darytomis nuo- 
traukomis, dienoraščiais, rašytais ant popierinių maišelių, ne- 
taisyklinga rašyba prikeverzotais lakštais apie gydomąsias žo- 
lių savybes, — jie buvo iliustruoti sudžiovintais lapais ir Žie- 
dais, nudažyti dažais, išspaustais iš stiebų ir žiedlapių. Nuo- 
dėguliu ant tošies parašytos derliaus nuėmimo ataskaitos, laiš- 
kas, atspausdintas ant prijuostės skiautės, kurį parašė ūkinin- 
kui iš Kanzaso, pasakodama apie savo vyro mirtį, storas ran- 
kraštis, dailiu kursyvu parašytas ant lapų, išpuoštų cirko afišų 
iškarpomis, „Mano vadinamasis gyvenimas su O. K. cirko ar- 
tistu“, receptai, išrašyti ant medžio gabalo su vinimi, mirkyta 
į rašalą, kuris buvo pagamintas iš suodžių. Valytojos vidur- 
nakčio apmąstymai, per Antrąjį pasaulinį karą pakeverzoti 
ant kruopščiai iš šiukšlių dėžių išrinktų lapų, nežinomų poetų 
eilės, tūkstančių juodaodžių moterų gyvenimo nuotrupos. Visa 
tai ji įsigijo iš savo menkučio atlyginimo per bažnyčių organi- 
zuojamus išpardavimus, knaisiodamasi superkamų knygų kny- 
gynuose, kiemuose, dulkėtuose konteineriuose ir šiukšlynuo- 
se, klausinėdama kiekvieno sutikto, ar neturi kokių knygų ar 
laiškų, ar dar ko nors apie juodaodes moteris, bent apie vie- 
ną, bet kurią juodaodę. Ji pagalvojo apie Oktavą ir žaliąjį akor- 
deoną Čikagoje: ar jis dar gyvas? Prieš metus ji nusiuntė jam 
laišką, perdavė per Lemb: /abai norėčiau išgirst tave grojant 
zydeco tuo žaliuoju akordeonu. Taip ir neišgirdo. Ar tai tik ne 
ta sena nelaimė, kai broliai ir seserys liaujasi tarp savęs ben- 
dravę? Ar tai ne tasai senas senas dalykas, kai šeimos plyšta 
tarsi popieriaus skiautė, o šeimos židinys paliekamas ir pra- 
randamas visiems laikams?) 

Senas Zaliasis 


Oktavas vegetavo visą tą blogos lemties laikotarpį, kuris už- 
griuvo dėl ilgalaikio atleidimo iš darbo - jis niekad taip ir nega- 
vo profsąjungos bilieto, ir čia, po velnių, per daug norinčiųjų 
dirbti; jis išbandė pačius įvairiausius darbus, dirbo daugiau nei 
penkiasdešimt darbų: tinkuotoju, dailide, kiliminės dangos tie- 
sėju, šiukšlininku, baldų išnešėju, taksi vairuotoju, katafalko 
vairuotoju, bakalėjos produktų išvežiotoju, greito maisto virė- 
ju, remontininku, tento tiesėju, televizorių išvežiotoju, jį atleis- 
davo arba jis pats išeidavo po savaitės ar dešimties dienų, kol 
viskas pasiekė tokį laipsnį, kai jis jau nebegalėjo nieko susime- 
džioti ir niekas net nešmėsteldavo horizonte; viskas ėjo tik blo- 
gyn, ir jo protas jau nebesugebėjo išsiaiškinti paprastų dalykų — 
jis niekaip nesuprato, kas yra rašoma laiške. Jis atrado jį po 
dviejų savaičių, nusimetusį po kėde, ir šį kartą perskaitė nuo 
pradžios iki galo. Senas Žaliasis, šūdas, senas Žaliasis jau labai 
seniai lombarde. 

— Taip, - pasakė jis, - labai blogai, mažoji sesute, bet Senas 
Žaliasis jau treji metai kaip leidžia laiką lombarde, ar supranti? 

(Jis puikiai pasinaudojo pasitaikiusia proga ir per keletą metų 
sugebėjo baigti aukštesniąją mokyklą, svarstė, ar jam netapus 
juodaodžių musulmonu ir nepakeitus savo vardo į kokį kitą, 
nepradėjus naujo gyvenimo, kai viskas dar prieš akis. Jis galvo- 
jo apie pinigus ir kaip jų gauti. Iš pradžių atrodė, kad yra tik 
vienas pasirinkimas - muzika arba nusikaltimas, tai buvo vie- 
nintelės jam tinkamos darbų kategorijos, kurias diktavo susi- 
klosčiusios aplinkybės. Ką gi, jis neketino grįžti prie Žvejybos, 
neketino užsidirbti grodamas zydeco, džiazą ar kokią kitą su- 
šiktą muziką. 

Jis tarsi pamišęs pradėjo skaityti, akys jam baigė išvarvėti 
nuo skaitymo, bet ne paslaptingus dalykus ar kokį šlamštą, ku- 
rį skaitė kiti, o Wall Street Journal ir kitokius finansinius žurna- 

lus, smulkaus biznio pradžios analizę, ir po kelerių metų, per 
kuriuos studijavo, ko reikia pasauliui, apsistojo ties atliekomis. 
Kai jį paleido 1978-aisiais (buvo pasodintas už paskolas šešio- 
likoje bankų), jis apiplėšė supermarketą ir tuos pinigus inves- 
tavo į Luizianoje nusipirktus aštuoniasdešimt akrų Žemės, ir 
keletą valstijų centrų pakvietė už tam tikrą mokestį palaidoti 
ten savo kietąsias atliekas. Iki 1990-ųjų jis tapo penkių šimtų 
akrų žemės ploto, kuris tęsėsi nuo Niujorko iki Ajovos, Dako- 
tos, Nebraskos, Kolorado, Teksaso ir Kalifornijos laukų, savi- 
ninku ir buvo pagrindinis Niujorko miesto atliekų laidotojas. 
Jis susirado Vilmą, du kartus išsiskyrusią, pažaidė truputį su ja, 
įkaitino ir metė. Jis niekuomet daugiau nepaėmė į rankas akor- 
deono, net nenorėjo apie jį girdėti. 

— Vienintelis kelias man (jei būčiau pasilikęs čia) — tapti gat- 
vės muzikantu ir groti šaltyje, pasidėjus skardinę nuo tuno kon- 
servų, į kurią praeiviai mėtytų daimus ir ketvirčius dolerio. Ei- 
na velniop toks gyvenimas! 

Bet jis buvo labai atsargus ir naktimis nevairuodavo.) 


SMARKIAI TRENKE IR NUKRITO 


Kiemų užkaboriuose 


Senoji ponia Juzefa Pšybiš dirbo, kol jai sukako šešiasdešimt 
šešeri: „Nėra darbo - nėra kiaulienos, nėra pinigų - nėra sar- 
delių“, bet 1950-aisiais (tais pačiais metais, pagavusi savo vai- 
kaitį Džojų rūkant cigaretes, kurias šis nukniaukė iš parduotu- 
vės, sulaužė jam nosį su dramblio kaulo kiaušiniu, skirtu koji- 
nėms adyti, - jį buvo atsivežusi iš savo tėvynės) ji išėjo pensi- 
jon, ir visą laiką paskyrė bažnyčiai, maisto gaminimui, visuo- 
meniniams susibūrimams ir pasakojimams apie tai, kaip jie 1Š- 
gyveno sunkius laikus. 

— Tragiška. Mes esam tragiško, labai tragiško likimo šeima. 
Visi jau mirę, tik aš likau gyva. Taip, nieko nėra amžina, mano 
brangus vaike. Duokš, pakeisiu ledo kompresą: tu juk daugiau 
nebevogsi karsto vinių ir neberūkysi jų, ar ne? 

Po dviejų dešimtmečių, sulaukusi aštuoniasdešimt šešerių, 
ji buvo pragyvenusi savo vyriausiąjį sūnų Hieronimą. Stambi 
moteris, jos raukšlėta ir rausvai rudais taškeliais nusėta oda 
atrodė tarsi koks iškilios spyruoklinės sofos užtiesalas, tačiau 
savo raumeningomis rankomis ir stipriais pirštais ji būtų lais- 
vai galėjusi užkopti stačiausia ola be jokios kreidos. Jos vei- 
das buvo didelis, įdubusios akys ir burna tarsi pirštu įspausti 
tešloje, geltonai balti plaukai susukti į kuodą. Berėmiai jos 

akiniai neįtikėtinai viską atspindėjo, iki mėlyna duji- 
nės viryklės šviesa. 

Ant savo dirbtinio šilko suknelių, tamsiame fone išmargintų 
įstrižais langeliais, gėlėmis, taškeliais, plunksnomis ir skrendan- 
čiais paukščiais, ji dėvėjo prijuostes, papuoštas melsvom ar Ma- 
mi Eizenhauer rožinėm juostelėm, tačiau ji buvo susilenkusi ir 
apšlubusi, tad daugiau nebegalėjo grybauti. 

Jos sūnus Hieronimas ir marti Dorotė (tikra cholera!) ir du 
jų sūnūs Radžmundas ir Džojus ilgai gyveno mažame jos na- 
melyje pietinėje dalyje, Karlovo aveniu, geroje lenkų kaimy- 
nystėje; namą ji pati nusipirko iš algos, kurią gaudavo cigarų 
fabrike, ten ji suko cigarus nuo tada, kai pabėgo jos vyras, ji 
keliskart per dieną kartodavo: „žmogus be žemės tarsi žmogus 
be kojų — jis šliaužia, bet niekur nenusikapsto“. Čezų šeima, 
atvykusi iš Pinsko, gyveno kitapus gatvės; vėliau jie savo pavar- 
dę pasikeitė į Čes, du jų berniukai augo, kad taptų biznieriai ir 
dirbtų sendaikčių parduotuvėj, bare ar naktiniame klube, ga- 
liausiai jie įrašė pora plokštelių, pamėgdžiojančių juodaodžius 
dainininkus, kniaukiančius bliuzą, ir iki 1960-ųjų visi lenkai iš 
čia išsikėlė, 0 apsigyveno juodaodžiai. Ji negalėjo kaltinti bro- 
lių Česų, bet tie dalykai jos galvoje buvo susiję: juodaodžiai, 
bliuzas, broliai Česai ir pasikeitę kaimynai. Lenkai staigiai išsi- 
kraustė, kai po karo čia pradėjo keltis juodaodžiai, ir visos pa- 
stangos apginti savo teritoriją ugnimi ir akmenimis žlugo. 

Iš pradžių Hieronimas buvo prisiekęs akmenų mėtytojas ir 
skatino Radžmundą ir Džojų daryti tą patį. 

Jis rėkdavo juodaodžiams: „Eikit lauk, nešdinkitės iš čia, čia 
gyvena darbštūs lenkų Žmonės, nešdinkitės po velnių, jūs, ka- 
lės vaikai, greičiau jau figos pradės augti ant ananasų, nei jūs 
čia apsigyvensit“. Taip kažkada vaikystėj berniukai į jį mėtė ak- 
menis ir pravardžiavo nusmurgėliu poliaku, paskutiniu kiemo 
durniumi, rėkdami, kad jis nešdintųsi po velnių, iš kur atvykęs. 
Airiai, vokiečiai, amerikiečiai. 

Hieronimas, mažu ovaliniu veidu ir mažytėmis mėlynomis 
akimis, įstatytomis giliai kaukolės akiduobėse, suspaustomis 
kaip irjo tėvo lūpomis, bet ilgarankis ir plačiapetis, tarsi sukurtas 
stumdytis, su kitais vyrais patraukė protestuoti prieš milžiniškus 
statybų projektus, kai buvo bandoma atidaryti Fernvudo Parko 
Namus, bet po kelerių metų klastinga vyriausybė vis tiek pra- 
dėjo kelti juodaodžius į baltųjų kvartalus. Susirinko tūkstanti- 
nė minia. Hieronimas vėliau budriai stebėjo, kur jie stato kitus 
namus, ir naktį su kitais vyrais eidavo naikinti statybinių me- 
džiagų, jie nevogė, tik sabotavo, kad pristabdytų darbą. (Vieno 
tokio Žygio metu jis įkrito į šulinį ir užsigavo nugarą. Nuo to 
laiko liko raišas ir skundėsi kepenų skausmais.) Jis dirbo Park 
Manor kompanijoje ir į Cocos butelius pilstydavo benziną. Savo 
kvartale jis įkūrė gelbėjimo draugiją, nors tai nebepadėjo. Jis 
pasirūpino, kad Lenkų klubas turėtų durų skambutį; 1953-ai- 
siais jis kasnakt vaikščiojo į Trambul parko namus, kai jie ban- 
dė įbauginti šviesiaodžių negrų šeimą, kol galiausiai šie pasida- 
vė ir išsikėlė atgal, į savo purvinas lindynes. 

Po keleto metų pas juos atėjo nekilnojamo turto agentas ir 
pareiškė: 

— Jūs, draugužiai, geriau išsikelkit iš čia, kol dar galit kažką 
gauti už šį namą. Greitai jis bus nieko vertas. Aš tučtuojau jums 
surasčiau kitą gyvenamą plotą. 

Bet ji nepardavė, nors marti nuolatos skundėsi, kad čia ne- 
saugu; Hieronimas tuo nesiskundė. Jis jau liovėsi organizavęs 
žygius, per TV žiūrėjo „64000 dolerių už klausimą“, rekdavo 
neteisingus atsakymus ir kaltę dėl to suversdavo akordeonis- 
tams, vilkintiems blizgančiais žvyneliais papuoštus kostiumus. 

Tais laikais kaimynystėje gyveno Zbignievas ir Janina Javors- 
kiai; ji prisiminė tą dieną 1941-aisiais, kai jie įsikraustė, abu dir- 
bo: „jis plieno fabrike, ji - šaudmenų fabrike. O, mums, mote- 
rims, patiko tas karas; lenkė galėjo gauti darbą tik Antrojo pa- 
saulinio karo dėka“. Prieš karą trisdešimt moterų pretendavo į 

vieną darbo vietą, bet viršininkai jų nesamdydavo, purkštaudami, 
girdi, moterys labai reiklios ir su jomis daug problemų. Kokie šva- 
rūs buvo Javorskių vaikai, ir kieme ne šiukšlės, puikios gėlės, ji 
vaikščiodavo į mišias, buvo geri draugai, tiesa, jis mėgdavo išgerti, 
bet kuris vyras nemėgsta, ir jos drauge su Janina praleido daug 
gražaus laiko, siurbčiodamos kavą ir gardžiuodamosi saldžiu im- 
bieriniu pyragu. Pažvelkite į namą dabar, kai jame gyvena juoda 
tarsi skalbimo lenta moteris, vilkinti vilnoniu megztiniu ir purvi- 
nomis apdribusiomis kelnėmis, jai einant klaksi atvėpę batų pa- 
dai, o aplinkui laksto pusė tuzino apskurusių vaikų, tykančių kur 
kokią išdaigą iškrėtus, spardančių šiukšlių dėžes, kišančių nosį į 
pašto dėžutes, kumščiuojančių kits kitą, jiems įkandin pasipila bu- 
telių, kamštukų liekanos, popieriaus skiautės, sulūžusios lazdos, 
apkramtytos ratų stebulės, suplotos skardinės, pats namas apše- 
pęs ir apsilaupęs, išdaužyti langai užkišti banguota fanera, nieko 
iš jo nebelikę. Naktį vyrai šūkaudami, dainuodami, svyrinėdami 
landžiodavo pro tas duris, viduje susimušdavo, ir bildesys aidėda- 
vo visoje gatvėje. Kas žinojo, kas dėsis toliau? Bet dažnai, kai jos 
marti būdavo darbe, ji nunešdavo tai moteriai folijon įvyniotų ba- 
landėlių, jos vaikams duodavo sausainių, kartą net atnešė mažą 
skardinį gaublį iš senojo Juzefo skrynios. 

Kol dar nebuvo raiša, jei tik oras pasitaikydavo geras, ji susi- 
rišdavo po smakru skarelę, pasiimdavo pintinę ir kulniuodavo 
į Glovackos parką ieškoti grybų. „Kokia gausybė!“ - murmė- 
davo ji sau panosėj, jos krepšys būdavo prikimštas sunkios gry- 
bienos, kad net nusverdavo petį. Atgal ji pasukdavo keliu pro 
bakalėją „Duokš Savo Kibirus“ ir praeidavo pro Makintošo ir 
Saldžiuosius obuolius, išdėstytus ant šaligatvių, krepšius, pri- 
kimštus Pensilvanijoje cheminiu būdu išaugintų grybų. Ji ne- 
kentė tų lygių pievagrybių galvų, jos beskonės, vieni chemika- 
lai. Tegul kvailiai amerikiečiai juos valgo! Kokios baisios tos 
bakalėjos, bambėjo ji, galvodama apie senąją jau kadais užda- 

rytą Ouality Pork k Provisions parduotuvę: milžiniškos dešros 
dryžuotuose maišeliuose, sūdytos ir rūkytos lašinių paltys su 
stora ruda oda, primenančia užrašų knygelės aplanką, standi 
balta koja, pakabinta už kanopos, šonkauliai, išdėlioti ant nuo- 
žulnaus ketvirtainio stelažo, panašūs į tarpeklius kraštovaizdy- 
je, nufotografuotus iš lėktuvo, ir siaubingos kiaulių galvos, jų 
antakiai paskutinę skausmo akimirką suraukti, blausios, išspro- 
gusios, išgąsdintos ar įdubusios akys, nudriskusios ausys, su- 
stingę šnipai, pakrypę tarsi iškvepiant paskutinį atodūsį. 

Namie ji išpylė savo grybus ant baltos staltiesės, tuos ska- 
niuosius grybus, kurie glostomi priminė kačiukus: penkiolika 
svarų voveraičių, gelsvos colio skersmens jų kepurės, kvepian- 
čios moliūgu; maišai briedelių, labirintus primenančios jų ke- 
purėlės vedžiojo žvilgsnį ratais, tuščiaviduriai grybai, nusėti Žvil- 
gančiais gumbeliais, tarsi gipsinės bažnyčios lubos; rusvos, aust- 
res primenančios lepšių kepuraitės, kvepiančios lapais ir riešu- 
tų branduoliais, tinkamos džiovinti, marinuoti ar tiesiog įda- 
rui. Ir visos tos pastangos tik dėl ieškojimo aistros. Kaip stip- 
riai daužėsi jos širdis, kai praeitą vasarą laukymėje ji surado 
dvidešimt septynias skėtines žvynabudes. Bet dabar parkas bu- 
vo toks iššniukštinėtas ir Žemė taip sutrypta, kad priminė 
suplūktą Afrikos kaimo dirvožemį. 

Savo jaunystėje valgį ji gamino aistringai ir buvo patyrusi vir- 
tuvės meistrė: jai nereikėjo matuoklio ar receptų, ji viską laikė 
savo galvoje. Po langais turėjo daržą, kuriame augo prie ra- 
mentų (kuriuos nugvelbė iš ligoninės) pririšti pomidorai, ji pa- 
ti darė skanią dešrą ir raugė kopūstus dar ir savo vedusiam 
sūnui Hieronimui, net ir tuomet, kai savo pavardę jis pakeitė į 
Njukamerio' (amerikiečiai jį vadino Hariu Njukameriu), pa- 
darydavopierožki'" užkandį ir sočią žurek sriubą su grybais, bul- 


" Newcomer - naujakurys (angl. ). 
" Pierožki - pyragėlių (lenk. ). 

vėmis ir raugintomis avižomis, patiekdama su rūgščia duona, 
duonos tešlą ji minkydavo tol, kol nutirpdavo rankos, o kai kartą 
kažkoks Hieronimo pažįstamas medžiotojas Mičigane nušovė 
stirną ir pasidalino su draugais, ji vėl padarė bigos' (elniena, o 
ne šernienos kumpis ar saldi tamsi lietuviško stumbro mėsa, 
kurią nedaug kam buvo tekę ragauti), jai iš džiaugsmo net aša- 
ros byrėjo į puodą, kad ji tiek metų nebuvo valgius šio patieka- 
lo, osekmadienio pietums ruošdavogotabki"", patiekdama juos 
su saldžiarūgščiu padažu, ir visuomet šviežiai iškeptą babka'" 
ar net kelias. Juzefa visą laiką deklamuodavo, kai darydavo bi- 
gos iš amerikietiškos jautienos, rūkytų dešrų, raugintų kopūs- 
tų, daržovių ir, žinoma, miško grybų, ji pridėjus ranką prie šir- 
dies sakydavo, kad grįžę iš mokyklos jos vaikai giria: „niekas 
nemoka taip gaminti kaip tu“. Ir tai buvo tiesa. Ar ji neprisi- 
nešdavo skanėstų Vienuolių pietums? Žinoma. Ji neapkentė 
Amerikos supermarketų, kurie buvo prigrūsti ryškiaspalvių 
kvadratinių paketų ir sunkių konservų, nekentė tų baisių val- 
gių knygų, kurias Dorotė pirkdavo; jos buvo parašytos išsida- 
Žiusių moterų amerikietiškais vardais: Betė Kroker, Merė Ly 
Teilor, Virdžinija Roberts, Anė Maršal, Merė Lyn Vuds, Marta 
Logan, Džeinė Ešlei, nekentė iš miltelių kepamų pyragaičių, 
beskonių konservuotų daržovių ir begėdiškai sūraus amerikie- 
tiško konservuoto maisto, paties šlykščiausio pasaulyje. Kad ir 
ta kvaila marti, Hieronimo žmona Dorotė, ta cholera, kuri net 
nežinojo, kaip persižegnoti, pažiūrėkit, kaip ji atidaro konser- 
vuotą sriubą, pakepina keletą dešrainių, nuperka sužiedėjusio 
pyrago, sluoksniuoto šlykščiu žaliu kremu, vežimėlius bjaurių 
traškučių ir visokio kitokio šlamšto, Dorotė, kuri virdavo barš- 
čius iš vaikų maisteliui skirtų burokų ir morkų, o kartą savo 


" Bigos - bigosą, troškintus kopūstus su mėsa (lenk. ). 
" Golabki - balandėlius (lenk. ). 
"" Babka - velykinį pyragą (lenk. ). 

anytą pavaišino stikline pieno, kurioje beviltiškai kepurnėjosi 
voras. Bet ši apsigaudinėjanti moteris manė esanti nuostabi vi- 
rėja, matji dalyvavo Didžiajame Amerikos Nacionaliniame Ke- 
pinyje ir laimėjo aliumininių puodų rinkinį, iš mėsainio ir avižų 
padariusi bifštekso imitaciją, kaulą čia atstojo išpjaustyta mor- 
ka. Smacznego'. 

Bet visa tai praeity. Senoji sėdėjo galiniame kambaryje, jos 
vyras jau seniai buvo dingęs, sūnus miręs, o marti užvaldžiusi 
virtuvę, jos anūkai Radžmundas ir Džojus suaugo, Džojus ve- 
dė Sonią, tapo jos dviejų proanūkų Florijos ir Arčio tėvu. Do- 
rotė dažnai suraukdavo savo niūrų veidą ir skųsdavosi, kad 
Džojus ir Sonia niekuomet neaplanko. Ji sakė, kad jie neatva- 
žiuoja dėl tų prasmirdėlių, aplinkui gyvenančių negrų; ji nė ne- 
įtarė, kad tai dėl jos tragiško maisto. 

Taip, Dorotė, mirksėdama savo mėlynomis akimis, kvietė juos 
kiekvieną savaitę: „atvažiuokit sekmadienį“, „atvažiuokit šeš- 
tadienį“, „atvažiuokit penktadienį“, bet kada, aš pagaminsiu 
skanius pietus (be barščių iš vaikiškų mišinėlių ir netikro 
kepsnio, ji iš varškės sūrio, tuno konservų ir želė padarydavo 
žuvį su alyvuoge vietoj akies), „atsivežkite vaikus, pažiūrėsim 
televizorių“, bet jie niekad neatvažiuodavo, o dabar jie jau tu- 
rėjo savo televizorių, nešiojamą Philco, ir mokėjo už jį tris do- 
lerius per savaitę, visi Dorotės kvietimai buvo tarsi Žirniai sie- 
non, išskyrus Kalėdų vakarą, kai jie susirinkdavo Oplatek Wigi- 
lijny“ ir pietums, kuriuos gamino senoji, nors dabar ji vis re- 
čiau sugebėdavo ką nors padaryti pati, bet praeitais metais jie 
atsisakė eiti į vidurnakčio mišias ir senoji žinojo, kad jie nepas- 
ninkavo, kadangi mažoji mergytė paliko tiek daug maisto lėkš- 
tėje ir zyzė, kad jai duotų picos, pešiodama iš po staltiesės šie- 
ną ir reikalaudama greičiau išvynioti dovanas, ir nei Sonia, nei 


" Smacznego - skanaus (lenk. J. 
" Oplatek Wigilijny - čia: Kūčių vakarienei (lenk. ). 

Džojus jai nepasakė nė pusės žodžio. Mergytė buvo tokiais pat 
pelenų spalvos plaukais, plačiais skruostikauliais ir riesta nosi- 
mi kaip ir Dorotė. Berniuko dar negalima kaltinti, jis dar tik 
kūdikis ir, šiaip ar taip, berniukas, bet mergaitę reikėjo auklėti. 
Ji jau nebuvo per maža šluotai ir dulkiašluosčiui. 


Palaidota gyva 


Kai Džojus buvo mažas, ponia Juzefa Pšybiš pasakojo jam siau- 
bingas istorijas iš senų laikų. Kitas berniukas, Radžmundas, ne- 
siklausydavo, jis užsidengdavo delnais ausis ir nerdavo į gatves 
žaisti. O taip, pasakojo ji, ji buvo ten, dar visai jaunutė, per tas 
baisiąsias mišias, kai vidury mišių pro duris įvirto Marija Reks, 
tarnavusi airių kunigui, visa apskretusi purvu ir kraujais, Žiau- 
riai nubrozdinta oda, nuo suplėšytų jos drabužių purvas varvė- 
jo tiesiai ant vyno spalvos kilimo. Tėvas Delahantis pradėjo 
drebėti, jo žandikaulis atvipo, jis apsisuko ir spruko pro užpa- 
kalines bažnyčios duris. Marija nusvirduliavo altoriaus link, tuo- 
met susvyravusi susmuko, bet, Liudvikui Simakui ir Emiliui Plis- 
kai pastačius ją ant kojų, suvaitojo ir paskutinio dramos akto 
balsu papasakojo jiems siaubingą istoriją, tuo tarpu visa ben- 
druomenė atsistojo ant suolų, kad geriau ją matytų. Ji papasa- 
kojo, kad trejus metus Tėvas Delahantis vertė ją sanguliauti su 
juo, tas pasigailėtinas airiūkštis, visai bažnyčiai nukaro apati- 
niai žandikauliai, o kai praeitą naktį ji pasakė, kad laukiasi nuo 
jo benkarto, jis virtuviniu peiliu bandė ją užmušti, pamanęs, 
kad jam pavyko, pakasė ją savo daržo gale negiliai išraustoje 
duobėje, už egiptietiškų svogūnų, panašių į česnaką, bet ji atsi- 
gavo, pridususi nagais išsikapstė iš po žemių ir dabar yra čia, 
kad apkaltintų jį. Koks skandalas! Vyrai reikalavo kastracijos 
ir apsimelavusio airių kunigo kraujo. O po savaitės visų, daly- 
vavusių tądien mišiose, plaukai pabalo, kai kitą sekmadienį jie 

susirinko, atrodė lyg tai būtų ne bažnyčia, o senelių namai. Varg- 
šė mergina, nors ir išmaudyta, išprausta ir lepinama, pagimdė 
išsigimusį vaiką morkos formos galva, po to numirė nuo gripo, 
kai vaikui tebuvo metai. Prie karsto grojo akordeonas, nors kai 
kurie manė tai esant klaida, nes buvo kalbama, kad per akor- 
deoną ji ir buvo suvedžiota, mat Tėvas Delahantis buvo džigų 
ir rilų virtuozas. 

Tėvo Delahančio, tetrenkia jį žaibas, taip niekas - jo laimei — 
ir nesurado. Prasmego kiaurai žemę. Tikriausiai kur nors labai 
toli tapo virėju ar bibliotekininku, kadangi mėgo abu dalykus: 
knygą ir virtuvę. Bet veikiausiai tapo korsetų pardavėju, ir jo 
rankos dabar siekia suspausti ir pačiupinėti moterų krūtis. Tuo- 
met Amerikos lenkai sukilo prieš airių kunigus ir atsiskyrė su- 
kurdami lenkų katalikybę. Jei jau merginas tvirkina kunigai, 
verčiau tai tebus lenkai. Šitaip yra pažvelgus iš šviesiosios pu- 
sės, sakė ji. Šiais laikais, - pažvelgus iš tamsiosios pusės, - tai 
jau nebe tik merginų problema. 

— Ir ką gi jie dabar išsirinko prezidentu? Airį. Dailininką, 
kuris mano, kad sriubos konservai yra labai gerai, - ji pažvelgė 
berniukui į akis ir pasakė, kad dailininkui tinkamiausias sub- 
jektas yra arklys. 


Hieronimas Pšybišas a.k.a.' Haris Njukameris 


Vieną kartą, dar prieš pabėgdamas, senis Juzefas Pšybišas bu- 
vo nusivedęs savo sūnų Hieronimą į beisbolo rungtynes. Diena 
pasitaikė karšta, ir vyrai popierinėmis kepurėmis tampė kibi- 
rus, pilnus ledų ir skimbčiojančių alaus butelių, laipiojo aukš- 
tyn ir žemyn eilėmis, šaukdami: „šaltut šaltutėlis, šaltas alus, 
paragaukit, šaltut šaltutėlis“. Jam buvo leista gurkštelti putoto 


"A.k.a. - dar žinomas kaip (angl. sutrump. ). 

kartaus alaus iš tėvo butelio, ir jis negalėjo suprasti, kodėl vyrai 
kraustosi dėl jo iš proto, ir netrukus užsimanė į tualetą. 

— Tėti, - ištarė jis, bet jo tėvas kalbėjosi apie cigarus su rusvo 
veido vyru. Jis laukė verkšlendamas, retkarčiais sušnibždėda- 
mas „tėti“, jam pradėjo skaudėti pūslę, prieš akis viskas plaukė 
lyg kokie dideli muilo burbulai. Galiausiai tėvas atsigręžė į jį, 
tarp dantų sukąstas milžiniškas, ką tik pridegtas cigaras, ir pa- 
klausė: „kas nutiko?“ 

— Man reik į tualetą. 

— Viešpatėliau švenčiausias! Ką, aš dabar turėsiu tave tempti 
pusę mylios? Imk, pasinaudok šituo, - ir padavė butelį, kuria- 
me dar buvo lašas alaus. - Tau teks šlapintis į jį, nagi, aplink 
vien vyrai, nieks nekreips dėmesio. 

Apimtas siaubingos gėdos jis pabandė, bet jo sustingusi pūs- 
lė neatsilaisvino, jis liovėsi stengęsis ir užsisagstė mėlynus 
džinsus. Kai tik nuogą kūną paslėpė šilta džinsų tamsa, išdavi- 
kiška pūslė atlėgo, ir visa diena buvo sugadinta. Antausis, kiaurai 
permirkę džinsai, lazdos smūgis į kamuoliuką, ir garsūs minios 
šauksmai, aplink ant kojų pašokantys vyrai, nuo įtampos net 
palinkę priekin, rėkiantys: „pirmyn, pirmyn, na, dar truputį, 
pupuliuk“, geltonojo cigaro kvapas, - visa susipynė į vieną siau- 
bingai nemalonų išgyvenimą, dėl kurio jis vėliau laisvalaikiu 
pasirinko žvejybą, o ne beisbolo rungtynes. Jis subrendo, vedė 
Dorotę, dirbo ir mirė, taip niekad ir nepasižiūrėjęs beisbolo 
rungtynių, užtat saikingai mėgavęsis cigarais. 

Pasibaigus Antrajam pasauliniam karui Jeronimas manė, kad 
sekmadienis - diena, sukurta jam, diena, kada jis gali pasidžiaug- 
ti gyvenimu po sunkios darbo savaitės plieno gamykloje. Jo lais- 
valaikį sudarė du dalykai, retkarčiais trys. 

Anksti ryte, vos prašvitus, jis eidavo kieman, nešinas elektri- 
niu sliekų zondu (ilginamasis laidas buvo įjungtas į gruzdintuvo 
lizdą ir permestas per palangę). Elektros srovės smūgiais jis 
Išvarydavo sliekus į žemės paviršių: „STULBINANTYS RE- 

ZŽULTATAI!“ Kartu su žiupsneliu Žemių įmesdavo sliekus į ap- 
rūdijusią kavos skardinę, pasiimdavo savo Zirco meškerę ir va- 
žiuodavo prie vieno iš trijų tiltų kaimynystėje, nutiestų per lė- 
tai tekančią upę. Jis palikdavo vandeny valandų valandas mirkti 
valą, meškerę atremdavo į turėklą, o sliekas kyburiuodavo ten, 
Žemai, tarp dumblu apneštų padangų. Jis rūkydavo cigaretes ir 
kalbėdavosi su kitais vyrais, stovinčiais prie turėklo, jie vadin- 
davo jį Hariu, daugumą jų pažinojo dar iš vidurinės mokyklos 
laikų, tai tie patys vyrai, kuriuos jis matydavo darbe arba Len- 
kų klube; žiūrėdavo į jaunas mergaites, pravažiuojančias pro 
šalį dviračiais, į podlotki - mažus laukinius ančiukus, klausyda- 
vosi pralekiančių mašinų švilpesio ir sunkvežimių, leidžiančių 
atpalaiduojančią, foninę muziką. 

Labai retai kuris pagaudavo mažutę pilką žuvelę su juodais 
gumbeliais ant pelekų. Sugavusysis aprodydavo ją kitiems, iš- 
klausydavo pasityčiojimų ir sąmojų, tuomet vėl paleisdavo van- 
denin, kiek trūkčiodama ji nuplaukdavo po tiltu, arba nusvies- 
davo žuvelę ant kelio, kur pirma pro šalį lekianti mašina ją su- 
trekšdavo. 

— Koks galas, - pasakė jis Vikui Lemaskiui, stovėjusiam ša- 
lia, - koks tos žuvies galas. Būti suvažinėtai! Tai bent turėtų 
kuo pasigirti kitoms žuvims, jei tik galėtų: „atsargiai, kai eisite 
per gatvę!“. 

Vikas, visiškas bukaprotis, atsakė: 

— Tavo vieta tarp ožkų, tu straksi kaip jos. 

— O kaip tai siejasi su suvažinėta žuvimi? 

Vikas gūžtelėjo pečiais ir pradėjo kuistis Žvejybinių reikme- 
nų dėžutėje, ieškodamas savo buteliuko. 

Apie trečią valandą, jau beveik girtas, jis susuks savo valą, 
iškratys likusius sliekus į upę, žiūrėdamas, kaip vingiuotos jų 
formos dingsta tarp vaiduokliškų srovės nešamų polietileninių 
maišelių ir pagalių. 

Dabar jo laukė antras malonumas: Lenkų klubas, kur jis gė- 

rė, valgė, rūkė, skaitė, plepėjo ir žiūrėjo televizorių iki dešim- 
tos vakaro, po to parsvyruodavo namo ir miegodavo, ko! ket- 
virtą ryto sučirkšdavo žadintuvas. 

Lenkų klubas buvo skirtas vien vyrams, jo vargšas tėvas, se- 
nis Juzefas Pšybišas (kokia beprotiška pavardė, atsivežta iš tė- 
vynės) buvo vienas iš to klubo steigėjų; klube buvo rūkomasis, 
kuriame galėjai skaityti lentynoj sukrautus laikraščius lenkų 
kalba: Narod Polski, Dziennik Chicagoski, Dziennik Zwiazkowy, 
Dziennik Zjednoczenia, Zagoda, ir dar kokiomis penkiomis ar 
šešiomis kalbomis, buvo čia biblioteka su paneliais apmušto- 
mis sienomis ir lenkiškomis knygomis (po 1922-ųjų neišleista 
nė viena knyga), Adamo Bunšo medžio drožinys, 1920-aisiais 
tapytas aliejinis paveikslas, vaizduojantis sugriautą lenkų kai- 
mą, raitus rusų kareivius, geriančius iš butelių ir rūkančius ci- 
garetes, paklaikusias žąsis, bėgančias nežinia kur, užmuštus len- 
kus, išsibarsčiusius tarsi akmenys po lauką; klubo rūsyje įreng- 
toje kavinėje stovėjo marmuro raštais išmarginti stalai ir pin- 
tos kėdės (nors dabar alų pilstydavo ne į įprastas stiklines, o į 
aliuminio skardines, kurios spaudžiamos garsiai, nepakeliamai 
traškėdavo), sienos išklijuotos pageltusiais Lenkijos istorinių 
įvykių, dainininkų, parodų, poezijos vakarų, pasilinksminimų 
ir apdovanojimų ceremonijų, minint mirusius Lenkijos didvy- 
rius, plakatais, paslaptinga kokoso kevalo galva su kriauklelių 
akimis ir paklaikusia išraiška, o prie įėjimo - milžiniška skelbi- 
mų lenta, nukabinėta aktualaus turinio skelbimais: parduoda- 
ma importuota plėvelė dešroms vynioti, skelbimas apie Kubos 
cigarų uždraudimą, parduodami du bilietai į artėjančias Soni 
Liston - Floid Peterson varžybas. 

Vyrai, ketvirtajame dešimtmetyje įkūrę šį klubą, buvo dau- 
giausia socialistai, savo šaly įgiję išsilavinimą, o Amerikoje pri- 
versti dirbti mėsininkais ir sunkiosios pramonės darbininkais, 
dažytojais ir šiukšlininkais. Likimo pasityčiojimas iš žmogaus 
ambicijų. Hieronimas daug kartų iš savo motinos lūpų girdėjo 

pasakojimą, kaip jo tevas išlipo Kasl Gardene, o po mėnesio 
jau dirbo Čikagoje, Armoro mėsos pakavimo įmonėje, ir kaip 
nuomininkas gyveno Armoro bendrabutyje drauge su lenkų šei- 
ma, jis buvo išsilavinęs farmacininkas, tačiau nemokėjo nei skai- 
tyti angliškai, nei kalbėti amerikietiškai, ir imigracijos tarnybos 
inspektoriai užregistravo jį kaip neraštingą. Taip Hieronimas 
sužinojo, kad būti užsieniečiu, būti lenku, o ne amerikiečiu, 
yra tragedija, ir visa, ką gali žmogus padaryti, tai pasikeisti var- 
dą ir šnekėti apie beisbolą. 


Seni laikai 


Jauniausias Hieronimo sūnus Džojus maldavo savo senelę pa- 
pasakoti šiurpių pasakojimų apie senelį Juzefą, kurio vardu jis 
buvo pakrikštytas. 

— Hm, jis? Jo šeima Lenkijoje buvo pasiturinti, bet jis dėl 
kažko susipyko su savo tėvais, su tėvu, aš nežinau dėl ko, nes jis 
man to niekad nepasakojo. Dėl kažko labai rimto, aš įsitikinus. 
Taigi įsiutęs jis tuščiom kišenėm išvyko Amerikon, kur turėjo 
prasigyventi. Jis buvo farmacininkas, vaistininkas, darė vaistus 
sergantiems, nors jaunystėje norėjo būti fotografu. Jis gėrė, kad 
paskandintų savo nepasiekiamą svajonę. Kartą jis man pasa- 
kojo, kad jo šeima giminiavosi su Kazimieru Puliaskiu, vienu 
didžiausių žmonijos karių, kuris smarkiai kovėsi Amerikos Re- 
voliucijoje. Ir Tadeušas Kosciuška kovojo už Amerikos laisvę. 
Revoliuciją finansavo irgi lenkas, taip, turtingas Lenkijos Žy- 
das. Tu to neišgirsi mokykloje, bet be lenkų nebūtų Amerikos. 
Tačiau amerikiečiams visi lenkai yra valstiečiai, šokantys vals- 
tiečiai. 

Ji sakė, kad kažkas iš tos šeimos, priklausęs generolo Čar- 
nieckio pulkui, viduržiemį, sėdėdamas ant obuolmušio arklio, 
perplaukė Vyslą ir iki pat kelių nušalo kojas. 

— Ir dabar jie viską gamina. Taigi ar jie nėra šios šalies rau- 
menys? Taip. 

— O dar? - prašė vaikas. - Papasakok, kaip valgydavo keptus 
šunis. 

— Tavo senelį jie vadino neraštingu! Jį, kuris perskaitė tūks- 
tantį knygų, iš atminties kone valandą galėjo deklamuoti iš- 
traukas iš Pan Tadeusz, kuris grojo trimis instrumentais, farma- 
cininką, kuris rašė poeziją, vyrą, kuris vos pabudęs padėkoda- 
vo Dievui už kiekvieną rytą, išskyrus tą, po išgertuvių nakties, 
tačiau jis niekaip negalėjo priversti jų suvokti, kad jis ne vals- 
tietis. Nelengva išlikti savimi, išlaikyti orumą ir savo padėtį sve- 
timoje šalyje. Jis nemokėjo amerikietiškai, o vėliau buvo per- 
nelyg išdidus, kad mokytųsi. Ir šitaip jis atsidūrė Čikagos gar- 
duose, savo pirmajame darbe, kur jam mokėjo septyniolika cen- 
tų už valandą, tai buvo tai, ką jie vadino „hankio“' darbu. Kaip 
jis jo nekentė! Kaip jis nekentė kitų lenkų, vadino juos valstie- 
čiais ir kvailiais, baltarusių ir lietuvių, tų iš Rusijos, kvailų kaip 
bato aulas, bet jam buvo jų gaila, tokių naivių ir visiškų neišma- 
nėlių, jie dažnai patekdavo bedon, drovūs žmonės, kuriuos nuo- 
latos apkaltindavo kitų padarytais nusikaltimais, kadangi jie ne- 
suprato amerikietiško būdo ir kalbos. Jie net nemokėjo nor- 
maliai kalbėti lenkiškai, jokios kalbos, nei rusų, nei vokiečių. 
Vargšeliai benamiai, neturintys net savo kalbos. 

Amerikiečiai visus vadino hankiais: lietuvius, vengrus, slo- 
vakus, Užkarpatės gyventojus, rusus, lenkus, slovėnus, kroa- 
tus, Hercegovinos, Bosnijos piliečius, dalmatiečius, juodkalnie- 
čius, serbus, bulgarus, moravus, bohemiečius - visiškai nesvar- 
bu, kas jie, visi - hankiai. Amerikiečiai kalbėjo, kad hankiai 
kepė šunis ir valgė juos, moterys turėjo po dešimt vyrų, vaikai 
buvo aptekę utėlėmis, o vyrai - girtuokliai, ir visi jie apskretę, 
per kvaili, net per daug gyvuliški, kad sirgtų. 


" Hunky - žmogus iš Vidurio ar Rytų Europos (angl. s!. ). 

— Tu neįsivaizduoji visų sunkumų, kuriuos teko patirti len- 
kams tais laikais - dirbi visą savaitę, 0 grįžtantį namo tave ap- 
vagia. Vokiečiai spjaudydavo į mus: „lenkiškas brudas“. Aš tuo- 
met nepažinojau tavo senelio, bet jis karčiai kalbėjo apie tuos 
laikus, 0 ypač apie apskretėlę namo savininkę, kuri miegodavo 
su nuomininkais, kad gautų papildomų pinigų. Sakau tau, len- 
kai gyveno kaip žiurkės, kai jis atvyko į Ameriką, Čikagon. Ir 
visur buvo pilna žiurkių, jos ėdė pūvančias mėsos atliekas. Mė- 
sos sandėliuose tos žiurkės ėsdavo ir ėsdavo, kol kone sprog- 
davo. Anksti rytą tavo tėvas, eidamas į darbą, matydavo jas 
taip prisirijusias, kad jų pilvai vilkdavosi žeme, jos sliūkindavo 
į skarmalų ir popieriaus skiaučių prikimštus savo urvus. Kartą 
kažkas aptiko tokį lizdą, o jame buvo mažyčiai pinigų bankno- 
tų skuteliai. Ir patys prasčiausi darbai. Jaunas vaikinas, ką tik 
išlipęs iš laivo, sveikas ir stiprus, nekantraujantis Amerikoj su- 
rasti laimę, buvo siunčiamas kasti švino miltelių, ir tai būdavo 
jo pirmas ir paskutinis darbas, nes jis susirgdavo, vis silpnėda- 
vo, visai nusivarydavo ir mirdavo spjaudydamas kraujais. 

— Langai tame bendrabutyje buvo užkalti, šalia stovėjo kitas 
toks pat siaubingas namas. Ten buvo didžiulis kambarys, šeimi- 
ninkė padalijo jį pusiau, pastatė antrą aukštą su anga ir kopė- 
čiomis, taigi tas kambarys priminė dvisluoksnį tortą, kiekvieno 
buveinė buvo keturių pėdų aukščio. Nuomininkai turėdavo ke- 
turiom ropoti į savo lovas, jie negalėdavo net atsistoti. O ir tos 
lovos tarnavo trims vyrams, kadangi keičiantis pamainoms vie- 
nas išeidavo, kitas sugrįždavo ir krisdavo ant to paties dar šilto 
čiužinio. 

— Galiausiai jis jau nebeiškentęs kraujo ir smarvės metė dar- 
bą Armore ir nuėjo dirbti į cigarų parduotuvę. Ien buvo visai 
neblogai. Kartais nutikdavo linksmų dalykų. Sykį nutrūko kar- 
vė, pradėjo lakstyti gatvėmis, ir visi šaukdami puolė ją vaikytis. 
O kitą kartą vienas vargšas žmogelis grįžo iš darbo klaikiai pa- 
vargęs ir nuėjo lauko išvietėn (tais laikais buvo tik tokios) ir 

užmigo tenai betupėdamas, - už naudojimąsi tualetu reikėda- 
vo mokėti, - ir išvietės valytojai atėję nugriovė visą išvietę drauge 
su juo. 

— Mano šeimos jis nemėgo, tiesiog nemėgo jų. Tai dėl kil- 
mės. Jie kilę iš Lenkijos kalnų, Tatrų. Gėrale, anot jo, o ameri- 
kietiškai jis juos vadindavo netašytais viešpatėlio Jėzaus kal- 
niečiais. Jis jų nekentė. Jei mano sesuo ar mama ateidavo pas 
mus ir jis būdavo namie, jis dingdavo, paprasčiausiai išeidavo 
netaręs nė žodžio, bet su tokia išraiška veide, lyg būtų paraga- 
vęs ko šlykštaus. 

— Kodėl jis metė darbą mėsos fabrike? Kadangi nekentė jo. 
Tas darbas buvo jam per prastas. Tai buvo šlykštus darbas. Nuo 
pat pirmos dienos, vos tik pradėjęs dirbti, jis tapo vegetaru, 
valgė kopūstus, bulves ir svogūnus. Mėsa jam atrodė brutaliai, 
lyg būtų nudirta nuo kokio vargšo klūpančio gyvulio. Jis mėgo 
barščius ir aš juos skaniai gamindavau, ne taip, kaip verda tavo 
mama, jos barščiai niekam verti. Jam patiko agurkai. Jis neken- 
tė dvokiančių kiemų; buvo labai švarus žmogus. Mėgo dvi pra- 
bangas: pirtį ir Lenkų klubą, kurį jis padėjo įsteigti po to, kai 
Čikagon atvyko Paderevskis ir 1932-aisiais operos teatre sugrojo 
Šopeną (o, tuomet lenkams beprotiškai patiko klasikinė muzi- 
ka) - vieną didžiausių šio pasaulio kompozitorių, ir, Žinai, kaip 
pasakojo tavo senelis (jis ėjo į koncertą kartu su draugais iš Len- 
kų klubo), scenon Paderevskis išėjo dideliais, vyriškais žingsniais, 
visa auditorija, išreikšdama pagarbą, atsistojo ir prastovėjo tris 
valandas trukusį koncertą, o po to dar dvi valandas - kai buvo 
kartojama. Jiems nežmoniškai skaudėjo kojas, bet jis buvo de- 
vintame danguje. Tik pagalvok. Tūkstančiai norėjo įsigyti bilie- 
tus, bet taip ir nepateko koncertan. Tos kelionės į Ameriką metu 
Paderevskis užsidirbo 248 000 dolerių. 

— Tavo senelis sakydavo, kad amerikiečiai nevalyvi, jis nega- 
lėtų gyventi kaip jie, taigi kiekvieną dieną, grįždamas namo, 
užsukdavo į pirtį. Kainavo penkis centus. „Tai mano džiaugs- 

mas“, — sakydavo jis. Bet iš tikrųjų tai nebuvo jo džiaugsmas. 
Jo džiaugsmas buvo gėrimas. Nuo penktadienio vakaro iki sek- 
madienio vakaro jis būdavo girtas. Iš pradžių kaip reikiant atsi- 
palaiduodavo ir pradėdavo kvatoti, ir tai dažniausiai nutikda- 
vo grojant akordeonu: ispaniškas melodijas, po to amerikietiš- 
ką regtaimą, galiausiai polkas ir obereks. Vėliau jį apimdavo 
depresija ir melancholija, tada grieždavo smuiku. O kai būda- 
vo jau visai girtas, tapdavo tiesiog baisus: juodas, tylus pyktis 
užtvindydavo jį lyg arbatinuke verdantis vanduo. Tuomet visi 
turėdavo trauktis iš kelio, jis būdavo negailestingas. Šiaip ar 
taip, jis tebedrožinėjo mažus medinius žaisliukus savo vaikams, 
tavo tėčiui mažą medinį akordeoną, taip, tavo tėtis buvo mano 
mažylis. Šį mažytį instrumentą galima buvo padėti ant mone- 
tos, ir Hieronimas žaisdavo žim žim. Nežinau, kas jam nutiko, 
mielas vaike. 

— O, vargšė mažoji Sofija? Ir vėl tą liūdną istoriją? Ką gi, 
pirmieji metai buvo žiaurūs. Turėjome du mažus vaikus, tavo 
tetį ir tetą Vandą, ir laukiausi trečio, vargšės mažosios Sofijos, 
vargšės mergytės. Ji dar tik mokėsi vaikščioti ir įkrito į Babli 
Kryką , kaip jį vadino, o, tai buvo siaubinga srovė, ne vanduo, 
o kažkokia bjaurastis — ant pavojingos srovės lyg ir kokie maži 
kremo gumbeliai. Jie ją ištraukė, bet ta bjaurastis nuėjo į plau- 
čius, ir ji mirė nuo plaučių uždegimo. 

— Išėjęs iš Armoro tavo senelis pradėjo sukti cigarus, dirbo 
lėtai ir mažai teuždirbdavo, bet paskui jis išmoko, pradėjo dar- 
buotis greitai ir jo atlyginimas iš tikro buvo neblogas. Turėjo 
kubietį draugą, senuką, dirbusį parduotuvėj, išdžiūvusį kaip ske- 
letą, kojos visos susisukusios (daug luošių dirbdavo cigarų par- 
duotuvėse), kuris parodė, kaip naudoti kubietišką skustuvą vie- 
toj peilio ar pjaustiklio. Paimi jungiamąjį lapą, ištiesi jį ant len- 
tos ir išlygini, tuomet imi kelis lapus įdarui, gali būti dviejų ar 


" Bubbly Creek - kunkuliuojantis upelis (angl. ). 

trijų rūšių tabako lapai - saldus, kartus, ir dėstai juos rankoje, 
kol pagaliau jie atrodo tinkamai sudėti - ne per storai ir ne 
per laisvai, jei darai cigarą atviru galu, visi įdarui naudojamų 
lapų galiukai turi būti tame gale, kurį klientas prisidega. Tie 
galai paprastai būna saldūs. Tai pati sudėtingiausia darbo da- 
lis, nes negali sukti lapo, per daug suspausti ar įtempti. Iuo- 
met prastai traukiasi dūmas. Po to nulauži įdarui naudoja- 
mus lapus - trrrekšt! - iki tikslaus cigaro ilgio, sudedi tą krū- 
velę į jungiamojo lapo kraštą ir susuki jį. Tada laukia kietoji 
dalis, vyniojamasis lapas, labai labai plonas ir puikus, jį reikia 
pradėti sukti nuo galo spiraliniu būdu, kad krašteliai šiek tiek 
užsislinktų, ant vėliavėlės išspaudi truputį klijų ir aptepi gal- 
vutę, nes viskas turi būti atlikta tobulai. Ne, vėliavėlė yra ne 
tai, apie ką tu galvoji, tai mažas lapo gabalėlis. Tuomet darai 
kitą. Kai kurie iš claros gamintojų buvo meistrai, tikri meist- 
rai, bet aš išmokau tik tuomet, kai pati pradėjau sukti ciga- 
rus. Tie claros turėjo pralįsti pro tam tikrą žiedą. Bet iš pra- 
džių, kai tavo senelis tik pradėjo dirbti tą darbą, buvo sunku. 
Mes negalėjome pragyventi iš to, ką jis gaudavo. O jam juk 
reikėjo ir gerai apsirengti: cigarų gamintojai vilkėjo puikiais 
kostiumais. Taigi mes irgi turėjome nuomininkų, du nuomi- 
ninkus, lova, maistas ir skalbiniai, aš iš jų i1mdavau tris dole- 
rius už savaitę. Ne, aš su jais nemiegodavau. Ir kas tau šovė! 
Jie niekuomet ilgai neužsibūdavo. Jau pirmą vakarą jis paste- 
bėdavo kokią nors jų ydą, po to užjos užkibdavo ir ją išpūsda- 
vo: trenkia česnaku, didelės pėdos, šitam trūksta vieno varž- 
telio, o ano kvailas veidas, jis visuomet mokėdavo surasti ko- 
kį nors trūkumą ir kritikuodavo. Ir jie išeidavo, dažnai nesu- 
mokėję nuomos ir nekęsdami mūsų. Tais laikais trečiadienio 
vakarais Lenkų klube jis grodavo akordeonu, ten vykdavo kaž- 
kas panašaus į koncertą: grodavo styginių orkestras, pianis- 
tas, 0 tavo senelis mokėjo keletą labai puikių ispaniškų melo- 
dijų — visa tai kėlė kultūrą, bet paskui jis liovėsi ten vaikščio- 

1ęS Ir pradėjo groti, - nuo pat pradžių amerikietišką muziką, 
o ne polkas - tik „Aleksandro regtaimo orkestre“ salonuose 
ir už pinigus. Ir reikėjo pasiklausyti, ką jis apie tai šnekėjo: 0, 
ar aš kada galėjau pasvajoti, kad iš to, ką dariau vien pasi- 
linksminimui, vėliau sąžiningai užsidirbsiu pinigus, argi galė- 
jau tai įsivaizduoti. 

Bet jis mėgo groti instumentu ir ne tiek dėl jo garso ar pa- 
sišventimo muzikai, kaip kad tu, mielas vaike, o kad groda- 
mas jis tapdavo situacijos viešpačiu, būdavo bosas. Jis saky- 
daryk aną, pasiskubink, jis mane vadina buku hankiu, kvailu 
poliaku, ir aš tai kenčiu, nes man reikia išmaitinti šešias bur- 
nas. Man kyla noras metaliniu kabliu ištraukti jam žarnas, 
bet aš dirbu. Tylėdamas, nes, jei man kas nors nepatinka, yra 
šimtai norinčių į mano vietą. Tačiau aš paimu į rankas akor- 
deoną, ir, jei brigadininkas būna ten, galbūt drauge su kitais 
šlykščiais viršininkais ar savo bjauria Žmona, jis atsistoja ir 
šoka pagal mano melodiją, jie sukaista vien žiūrėdami, kaip 
jis prakaituoja ir sukasi ratu“. Štai kaip jis kalbėdavo, velniūkš- 
tis. Jis visuomet grodavo už pinigus ir pagal užsakymą, nie- 
kuomet - savo malonumui virtuvėje ar kaimynams verando- 
je. Žinai, senais laikais žmonės grodavo vieni kitiems ir links- 
mindavo vieni kitus ir ne dėl pinigų, visuomet būdavo kokia 
muzikali šeima, kurioje visi grodavo kokiu nors instrumentu. 
Sekmadieniais mes iškylaudavome Glovackos parke, iškyla 
prasidėdavo po pietų, ten galėdavai nusipirkti dešrainį ar ko- 
kių lenkiškų skanėstų; aš per tuos piknikus pardavinėdavau 
pierožki ir pasidarydavau nemažai pinigų. Ten visuomet bū- 
davo koks nors polkos orkestrėlis: du smuikai, žinai, altas ir 
klarnetas, jokio akordeono, jie grodavo visą popietę, 0 mes 
šokdavome. Jokių gaidų, jie grodavo iš galvos, jie buvo geni- 
jai. Žinai, šokėjai tik sudainuos melodiją, net nesudainuos, 
tik šūktelės, o muzikantai turi perprasti ją ir sugroti ta pačia 

tonacija. O, jie buvo tokie šaunūs! Ką gi, po kiek laiko tavo 
senelis pastebėjo, kad polkos orkestrėlis neša pelną, tuomet 
buvo nemažai vietų, kur tokio orkestrėlio pageidaudavo: Len- 
kų namai, Lenkų klubas, ne kultūriniam vakarui, o šeštadie- 
nio šokiams, mažos apylinkės, šokių salytės, sąjungų salės, ba- 
rai, Polka Dot restoranai, Lenkų karo veteranų lyga, daugybė 
restoranų, „Polonijos“ salė - o, polką šoko visur ir tai teikda- 
vo žmonėms džiaugsmo, vestuvės, vestuvės - visi tuokdavosi 
ir vestuvėse turėdavo būti polkos. Taigi tavo senelis nuspren- 
džia — tai buvo 1926-aisiais - suburti polkos orkestrėlį. Pasi- 
kviečia keletą draugų: smuikas, antro jiems nereikia, nes jie 
turi akordeoną, klarnetas, būgnai, ir jam visai neblogai seka- 
si. Jie susigalvojo amerikietišką pavadinimą - Polkalookas. 
Būgnas buvo gerai, priversdavo žmonių kojas kilnotis. Tavo 
senelis buvo apsukrus. Vienam vakarui jis pasiimdavo du už- 
sakymus, pasamdydavo dar kelis muzikantus, ir jau du orkest- 
rėliai grodavo dviejose vietose, tuomet jis lakstydavo per abi 
vietas ir susirinkdavo pinigus. Ta muzika nebuvo tokia sena- 
made kaip ta, kurią grodavo polkos orkestrai parkuose. Ne, 
del akordeono ir būgnų truputį greitesnė ir garsesnė. Ir jis 
sugalvojo suburti Vaikų polkos orkestrėlį, paėmė tavo tėtį Hie- 
ronimą, kuris tuomet buvo tik šešerių, ir penkis ar šešis kitus 
mažus vaikus, visiems į rankas įkišo po instrumentą ir jie gro- 
davo trumpas vaikiškas polkutes. Šukos ir popierius, trikam- 
pis ir maža žaviai dainuojanti mergytė. Žmonėms labai pati- 
ko ši muzika. Bet jis nebuvo laimingas ir visus pinigus, gautus 
iš orkestrų, pragerdavo. Po kurio laiko jis liovėsi grojęs, bet 
tavo tetis Hieronimas ir toliau grojo kituose orkestruose, kas 
tik jį pakviesdavo, ir, nors buvo jaunas, kiekvieną savo už- 
dirbtą centą parnešdavo man. 


E. ANNIE PROULX m AKORDEONO NUSIKALTIMAI 365 


Senelio košmarai 


- Senelio košmarai! Šventoji Marija, tavo senelio košmarai bu- 
vo siaubingi - jo riksmai prikeldavo visus. Ir paskutinį kartą, 
kai tau apie juos pasakojau, tu pabudai naktį klykdamas. Taigi 
geriau aš jų nepasakosiu. Ką gi. Atmink, pats prašei. Jis pasa- 
kojo: „aš sapnavau milžinišką galvą, apkibusią apipuvusiomis 
žolėmis ir šaknimis. Burna buvo išplėšta, vokai nupjauti, o akys 
vis vartėsi ir vartėsi. Tai buvo mano motinos veidas“. Arba jis 
pasakodavo apie galvą su nupjautu viršumi, kad galėtų pažvelgti 
vidun, ir pamatė ten senąją savo tėvo vaistinę Lenkijoje, už 
prekystalio stovėjo jaunuolis, vos tik tas jaunuolis pažvelgdavo 
į senelį (jautė, kad yra stebimas), šis iš karto pabusdavo. Arba 
pasakodavo sapne valgęs siaubingą sriubą, kurioje plaukiojo 
gyvos rupūžės ir baltos gyvatės, kaip jis traiškydavo jas šaukštu, 
tačiau jausdavo, kaip burnoje jos atgyja ir pradeda veržtis lauk. 
Jis pasakojo sapnavęs, kad iš Lenkijos gavo medinę dėžę, atlu- 
po dangtį, o ten - jaunėlė sesuo, apžėlusi raudonu kailiu, su 
išsuktom rankom ir kojom, - kad tilptų mažon dėžėn, bet vis 
dar gyva ir spoksanti į jį. Jis sapnuodavo arklius su paršų snu- 
kiais, popieriaus skiautes, kurios pavirsdavo kruvinais peiliais, 
akordeonus, kurie iširdavo jam grojant, mygtukai išlėkdavo į 
orą, dumplės šnypšdamos sprogdavo, lankstai ištirpdavo. Po to 
jis susidomėjo tais košmarais ir daugiau jų nebebijojo, net ne- 
kantriai laukdavo, mat įeidavo į juos su slapta sapnų kamera ir 
fotografuodavo tuos keistus įvykius. 

Pradėjęs dirbti cigarų parduotuvėje jis pateko į kitą stiprių 
kvapų pasaulį. Tabako kvapas buvo toks stiprus, kad pirmą dieną 
jis vemdamas lakstė gatvėn. Ore tvyrojo tabako dulkės. Langai 
užkalti. Patalpoje drėgna, nes tabakui negalima leisti išdžiūti. 
Jei koks nors neišmanėlis atėjęs atidarytų langą, darbininkai 
išeitų, grasindami nebedirbti. Bet visi langai buvo užkalti, taigi 
taip nutikti negalėjo. Jam gerai sekėsi šis darbas, jo pirštai bu- 


4, 
* 
„ip 
', 
O unaso 


366 


vo išmiklinti grojant akordeonu, jis turėjo tikslią akį ir jautrius 
pirštų galus. Per pora metų sukdamas tuos Havanos claros jis 
užsidirbo daugiau nei: bet kuris iš kaimynų. Mes susiradom šitą 
namą ir pradėjom mokėti skolą. Bet jis nebuvo patenkintas. 
Vaikštinėdavo išdidus, gerai apsirengęs, dirbdavo kada pano- 
rėjęs, rūukydavo savo tris cigarus už dyką ir vis gerdavo. Jis tram- 
dydavo mūsų mažytį namą. Kirminas graužė jo smegenis. 

— Jis metė darbą Amerikos cigarų kompanijoje ir perėjo į 
Jungtinį tabaką. Pradėjo daryti tą patį, ką ir daugelis geriausių 
cigarų sukikų - keliauti po šalį, važinėti po įvairius miestus, o 
atradęs tokį, kuris jam patikdavo ir kuriame būdavo cigarų par- 
duotuvė (tais laikais kiekviename Amerikos mieste jų buvo bent 
pora), parodydavo bosui, ką sugeba, pasilikdavo šešiems ar sep- 
tyniems mėnesiams ar savaitėms ir traukdavo toliau. Šimtai tų 
cigarų gamintojų - italų, vokiečių, lenkų - kiekviename trauki- 
nyje važiuodavo pirmyn, atgal, šen ir ten, ieškodami tos auksi- 
nės Amerikos, kurią jie isivaizdavo, kurią tikėjo kažkur esant. 

— Iš pradžių jis reguliariai siųsdavo namo pinigus, bet ilgai- 
niui išjo nieko nebesulaukdavome. Ištisus mėnesius. Aš kraus- 
čiausi iš proto ir keikiau jį: tas kalės vaikas, psiakrew, kad jis 
kur nudvėstų tarp svetimų. Aš buvau susitaupiusi truputėlį pi- 
nigų, bet visus išleidau maistui ir mokesčiams už namą. Turė- 
jau penkis vaikus. Teko priimti kelis nuomininkus. Geriausias 
buvo dėdė Julijušas. Koks geras žmogus! Žinai, jis buvo pava- 
dintas savo protėvio Julijušo Olšievičiaus, kuris tapo prancūzu 
ir pasivadino Žiuliu Vernu, garbei. Jis padėjo parašyti man krei- 
pimąsi į tavo senelį (jis tikriausiai paveldėjo rašymo talentą), 
skelbimą, kurį išsiunčiau laikraščiui; buvo toks laikraštis, kurį 
skaitydavo kiekvienas cigarų gamintojas. Niekuomet jo nepa- 
miršiu. Būtų pravirkdęs net angelą. Skelbimo turinys toks: „Ci- 
garų gamintojo Juzefo Pšybišo vaikai norėtų sužinoti, kur yra 
jų tėvas, nes jiems reikia pagalbos“. Laikraštis spausdino šį skel- 
bimą ištisus metus, tačiau mes taip ir nesulaukėme atsakymo. 

Apie jį man daugiau neteko išgirsti. Ir ką gi jis paliko savo vai- 
kams, ką mes radome atidarę jo brangiąją skrynelę, kurią jis 
atsitempė net iš Krokuvos ir niekad niekam neleido jon net 
žvilgtelti? Metalinį įrankį, kurio paskirties niekas nesuprato, 
ledlaužio modelį, mažytį auksinį gaublį su raudonų dažų taške- 
liu maždaug toje vietoje, kur turėtų būti Čikaga, dvi vaškines 
plokšteles Zielony Mosteczek i1r Pod Krakowem Czarna Rola. 
Ką tie daiktai reiškė? Nieko! O dainos? O, amerikietiškai jūs 
sakote „Žaliasis Tiltas“ ir „Juoda dirva prie Krokuvos“. Senos 
kaimo dainos, liūdnos senos dainos, aš nežinau, dėl ko jis jas 
atsivežė. Ne jo stiliaus muzika. Jam patikdavo klasika arba ne- 
švankios humoristinės dainuškos, na žinai: Zyd sie šmiat, w portki 
sral, Zyd się šmial, w portki srat - „žydas juokėsi ir prisišiko į 
kelnes“ — jam patiko šlykščios dainuškos. 

— Tai gerasis dėdė Julijušas įtikino mane pačiai imtis cigarų 
gamybos. Jis pasakė, kad cigarų versle jie samdo daug moterų. 
Iš pradžių aš dirbau patį juodžiausią darbą - plėšydavau. Ži- 
nai, iš lapo reikėjo išplėšti pagrindinę gyslą. Po to tokia mote- 
ris man parodė, kaip sukti cigarus. Už darbą mokėdavo beveik 
penkis centus (gerai apmokamas Havanos claro darbas tuo- 
met visą laiką būdavo siūlomas tik vyrams), bet aš galėjau pa- 
kankamai uždirbti, kaip sakydavo dėdė Julijušas, kad išlaiky- 
čiau savo vaikus. Vyriausiai mergaitei Babijai, tavo tetai Babi- 

— Taigi taip ir padariau. Aš dirbau Amerikos cigarų kompa- 
nijai. Iš pradžių jie man davė plėšyti lapus, bet aš įkyriai pristo- 
jau prie vienos moters, kuri ten jau seniai dirbo, kad parodytų, 
kaip tai daryti, aš šį bei tą jau Žinojau, žinoma, iš jo pasakoji- 
mų, pavyzdžiui, apie sudėtingą tabako pluošto atmatavimo pro- 
cedūrą, ir labai greit ėmiau tobulėti. Gamindamos penkiacen- 
čius, mes naudojome presą. Tavo senelis, cigarų aristokratas, 
niekad net nepaliesdavo preso. Buvo tokia medinė forma iš 
dviejų dalių su skylutėmis, mažais grioveliais cigarams, ten bu- 

vo kišami vidiniai lapai, visas pluoštas sutalpinamas į tuos ma- 
žus griovelius, juos dėdavo ant formos viršaus ir dvidešimt mi- 
nučių spausdavo. Taip suformuodavo cigarų įdarą. Tu net ne- 
įsivaizduoji, kaip man tai patikdavo. Mes visos tarp savęs labai 
gerai sutardavome ir vadindavome viena kitą mažybiniais var- 
dais. Aš buvau Miklioji Zosytė, - dėl spartumo; Erelio Akimi 
vadino moterį, kuri viską pastebėdavo. Kitų nepamenu. Mes 
galėdavom kalbėti apie bet ką, tiesiog plepėdavom, juokauda- 
vom, kažkas vis krėsdavo pokštus, kartą į mano lapų, skirtų 
cigarų įdarui, dėžutę įdėjo gyvatę. Kaip aš suklikau! Po pietų 
mes skaitydavome, kuri nors garsiai skaitydavo laikraštį ar kny- 
gą, mes klausėmės „Juodosios gražuolės“, niekuomet to nepa- 
miršiu, mes visos verkėm, o tai labai kenkė cigarams. Mes dai- 
nuodavom, o vienoje patalpoje buvo net pianinas. Atsinešda- 
vome pyragų. Tos cigarų gamintojos buvo mano geriausios drau- 
gės. Laimingiausi mano metai. 

— Aš dabar sakau, kad tai buvo laimingiausi mano gyvenimo 
metai. Pakankamai uždirbau, kad susimokėčiau laidojimo mo- 
kestį, truputį pataupyčiau savo vaikams. Babija ištekėjo už dė- 
dės Julijušo, kaip tu jau žinai. Tiesa, jai tebuvo trylika, bet vis- 
kas susiklostė laimingai. Dėdė Julijušas vestuvių proga jai nu- 
pirko nuostabią lėlę, tokią, kurios ji visą laiką norėjo, bet ku- 
riai mes niekad neturėjom pinigų. 

— Džojau, aš sumokėjau už tavo tėčio kostiumą, kad jis galė- 
tų pasipuošęs groti akordeonu, aš sumokėjau už Martos ste- 
nogratijos pamokas, sumokėjau už tavo tėčio chiropraktikos 
mokyklą, Rozai sumokėjau už seselių kursus, sumokėjau už gerą 
visų savo vaikų išsilavinimą, visi mano vaikai lankė Tatra šokių 
pamokas, maniau, jie privalo įsitvirtinti gyvenime ir nepamiršti, 
jog turi lenkų kultūrinį paveldą, norėjau, kad jiems niekad ne- 
reiktų sukti cigarų. Bet Hieronimas nuvylė mane, jis metė chi- 
ropraktikos mokyklą, nuėjo dirbti į Polonijos siuvamųjų mašinų 
kompaniją ir vedė. Žinoma, jis dar grojo akordeonu: „Tautinę 

gynybos polką“, „Povandeninio laivo polką“. „Kalniečių pol- 
ką“ — paklausk jo, aš visų neprisimenu. Pradėjusi dirbti cigarų 
kompanijoje, ėmiau dažnai lankytis bažnyčioje, dalyvaudavau 
maloniuose bendrijų susirinkimuose, mes gerai padiskutuoda- 
vome, atšvęsdavome įvairias progas, aš vėl susitaikiau su savo 
šeima ir kalnuose gyvenančiais giminaičiais, dėde Tiktaku, ku- 
ris bandė tavo tėtį išmokyti kalnietiškų dainų, liepė užsirašyti 
jas, surinkti tas dainas iš senosios kartos, ką jie dar prisiminė iš 
savo kaimų, iš savo jaunystės. Bet tavo tėtis labiau mėgo nau- 
jovišką polką - „Verčiančią iš kojų polką“ ir dar kažkokią, kuri 
man visai nepatiko, pamiršau pavadinimą, kažkas panašaus į 
„Žmogutis kampe“; jam grįžus iš karo, buvo jau tiek daug pra- 
rasta. Tikriausiai tu, anūkėli, taip mylėdamas muziką, sugalvo- 
si, kaip išgelbėti senąją lenkų muziką. 


Ką Hieronimas (t.y. Haris) pasakė Džojui 


— Mano senis? Nenoriu net šnekėti apie tą niekšą. Senutė tau 
pučia visokius arabus. Jis buvo šlykštus muzikantėiis ir jį jaudi- 
no tik doleriukai. Jo muzika buvo vulgari: „karvė nusišiko, bu- 
lius nusiperdė, viskas sulindo į tą pačią skylę, aš priėjau, pasi- 
žiūrėjau ir dar savo šūdo krūvon pridėjau“. Štai ką jis mėgo. 

Visokį šlamštą. Žemiausią įmanomą bendrą vardiklį. Tačiau 
jis bliaudavo ant visos salės, kai išgirsdavo „Angelus“ ar ką nors 
panašaus. Jis sakėsi buvęs tėvynėj farmacininku, bet aš patikri- 
nau, jis tebuvo nususęs valstietis. Bandė vaizduoti čia kietą. 
Dar geriau, kad jis pabėgo. Aš daug grojau vestuvėse tuo me- 
tu, kai jis dingo, trejose ar keturiose per savaitę. Aš buvau lai- 
mingas. Buvo geri laikai, ne, ne dėl to, kad žmonės tuokėsi, o 
todėl, kad jis dingo. 

— Ek, kai grįžau po karo į Čikagą, viskas buvo labai smarkiai 
pasikeitę. Viskas! Prieš karą šokiuose mes daug linksmindavo- 


", 
13 
aa 


0 


TI 
| 
Oa uis9 


370 


mės (viena, ką galima pasakyti apie poliakus - jie mokėjo links- 
mintis), buvo ten toks stambus draugelis raudona, lyg prisirpęs 
pomidoras nosimi, jis dirbo plieno gamykloje, jį galėjai pama- 
tyti kiekvienuose šokiuose, prakaitas tik žliaugdavo nuo jo, o 
jis šaukdavo: ale sie bawicie? Ar jums linksma? Ir visa salė su- 
šukdavo „taip, taip, taip“. Vestuvės? Jos trukdavo tris dienas. 
Bet po karo visi surimtėjo, jokių pasilinksminimų, vestuviniai 
šokiai tetrukdavo vos tris valandas vietoje trijų dienų, visos lenkų 
salės ir bendruomenės uždarytos, visur aplinkui vien negrai, 
pilnos gatvės, visi buvę lenkų kvartalai kaip iššluoti. Ir žmonės 
pasikeitė, turiu omeny, baltuosius, lenkus. Jie nebemoka taip 
džiugiai linksmintis, nors muzika, kalbu apie polką, šauni, daug 
geresnė nei senaisiais laikais, energinga, greita ir tranki. Ek, 
pagalvoju apie muziką, juk tai Li'l Velis Jagiela pradėjo visą tą 
lenkiškų lyriškų dainų epochą, jis turėjo gerą balsą, anksčiau 
nebuvo nieko, tik instrumentinės polkos. Bet ar mums links- 
ma? Ar žmonės šilti, ar draugiški kaip anksčiau, kai didelė ran- 
ka apglėbdavo tavo pečius, nupirkdavo gėrimo ir paklausdavo, 
ar ką valgysi. Ne, ne, visi dabar susvetimėję, elgiasi šaltai, stovi 
atokiai kits kito. Šį šaltą elgesį bus nusižiūrėję iš negrų, kurie 
stūkso lyg statulos, labai ramūs, niekuomet nepasijudins, tik 
stebi, kas dedasi, ir net raumuo nekrustels jų veiduose, elgesys 
abejingas, šaltas, net tuomet, kai lenkas rautųsi nuo galvos plau- 
kus ir melstųsi visiems šventiesiems. Matai, lenkai savo emocio- 
nalumu primena vopius. Ir nuo tada, kai lenkų šokių salės ir 
bendruomenės šokiai pradėjo užsidarinėti, vienintelė vieta, kur 
dar galima išgirsti polkos muziką, tai per kieno nors vestuves ar 
nacionalines lenkų šventes, per festivalius ir panašiai. Dar įra- 
šal, įrašai sugadino viską — ek, dabar kiekvienas gali turėti pol- 
kos orkestrą savo svetainėje, tiesiog klausydamasis patefono, 
jiems nereikia eiti į kokią nors vietą, kur groja gyvi muzikantai. 
Taigi mes nebetenkame tos muzikos. Praeitą savaitę girdėjau 
savo pirmąjį roko numerį, atliekamą polkos ritmu, grojo kaž- 

koks nusmurgusių vaikiščių orkestrėlis, pasivadinęs Varšuvos 
gauja. Cha cha. Aš pranašauju, kad po dešimties metų polka 
bus mirusi. Ir niekad daugiau neklausinėk apie mano tėvą. Jis 
buvo didžiausias šūdžius. 


Trečiasis malonumas 


Hieronimui atsitiktinai pasitaikydavęs trečiasis malonumas bū- 
davo kai kas nors (visuomet kas nors kitas, ne jis) į užkulisius 
atsitempdavo kokią nors šliundrą, kuri aptarnaudavo visus, ku- 
rie būdavo pakankamai išgėrę. 

Žiemą žūklės nebuvo, taigi jis visą dieną praleisdavo Lenkų 
klube. Bet ten jis mėgdavo užsukti dėl tam tikros priežasties: 
barmeno Felikso, kuris turėjo apgamą ir buvo velniškai pana- 
šus į vyrą, nuomojusį kambarį jų name, kai jam buvo vienuoli- 
ka ar dvylika, - poną Brudnickį. 

Kai senis dingo, name atsirado pilna nuomininkų, kai kurie 
dirbo fabrike, kai kurie keliaudavo pro šalį, pardavinėdami įvai- 
riausius daiktus, kartais pasitaikydavo ir muzikantų ar aktorių. 
Ponas Brudnickis buvo apyjaunis, ištinusiomis rankomis ir kie- 
tai suspaustomis lūpomis, su apgamu nuo pat vidinio kairio- 
sios akies kampo iki ausies, sakytum pusė kaukės, daugybė taš- 
kiukų ir brūkšnelių, violetinių rašmenų, išrašytų kažkokiu keis- 
tu alfabetu. Jis buvo dalis to, apie ką žinojo vyrai, kažkokio šou 
ar įvykio, nutikusio kažkur kitur, dalyvis. Kartais jis ateidavo 
virtuvėn ir, jei nieko aplink nebūdavo, pamodavo pirštu Hiero- 
nimui — gražiam vaikiščiui sniego baltumo plaukais ir žaliom 
lyg vilko akim, kuris apie save jau galvojo kaip apie „Harį“, 
kad šis ateitų į jo kambarį, kuriame jo lova nuo kitų atskirta 
užuolaida, ir, jei namai būdavo tušti, jis atsišliedavo į lovą, o 
Hieronimas stovėdavo priešais jį. Ponas Brudnickis iš pradžių 
atsisegdavo savo klyną ir leisdavo iššokti „Raudonajam velniui“ 


2 
“ 
Š a 71 
22 = 
— (d 2 
372 = 3 
C 
a 
> sk 
pg pp; pp i DDD PIN, arnas EO IN A 


(kaip jis jį vadindavo), po to atsegdavo Hieronimo kelnes ir 
išlaisvindavo jo „Mažąjį velnią“, kurį glostydavo, atsmaukda- 
mas apyvarpį ir prispausdamas galvutę prie apipjaustyto „Rau- 
donojo velnio“, tuomet ateidavo laikas dviem velniams kautis, 
trintis, daužytis, stumdytis vienam su kitu, kol ponas Brudnic- 
kis apgręždavo Hieronimą ir parversdavo ant lovos, Hieroni- 
mas jausdavo, kaip „Raudonasis velnias“, gausiai apteptas šal- 
tu taukų sluoksniu, paimtu iš dėžutės, stovinčios po pono Brud- 
nickio lova, prunkšdamas ir rangydamasis įeina į „slaptąją olą“. 
Po to ponas Brudnickis prisaikdindavo jį tylėti ir duodavo ket- 
virtį dolerio, milžinišką sumą, už kurią gali kiek tik nori su- 
rengti velnių kautynių, nors įėjimas į „slaptąją olą“ jam sukel- 
davo skausmą ir viduriavimą. 

Kartą, nekantraudamas darsyk patirti tą keistą malonumą, į 
pono Brudnickio kambarį jis pasikvietė pusbrolį Kazimierą, kad 
parodytų tą fokusą; atsiklaupęs ant grindų ir ieškodamas tau- 
kų skardinės, jis pamatė mažą raudoną skrynią. Ji buvo užra- 
kinta. Tuomet jis apžiūrėjo šlykščią žalią spintelę, kurioje po- 
nas Brudnickis laikė savo drabužius, ir ant vielinės pakabos 1š- 
vydo neįtikėtiną apdarą, tai buvo ledo suknelė. Jis pakilnojo ją 
per liemenį - sunki ir šalta nuo smulkučių stiklo karoliukų. 

— Kazimierai, pažvelk! - jo pusbrolis priėjo ir palietė sukne- 
lę. Juos apgaubė spintelės tamsa ir muskusinis bei prieskonių 
kvapai. Jis girdėjo, kaip alsuoja jo pusbrolis, ant kaklo jautė 
šaltą jo kvėpavimą. Jie įsispraudė į spintelę, karoliukais išsiuvi- 
netas ledo suknelės kraštas skimbčiojo, jiems trinantis tinstan- 
čiais pečiais. 

— Aš taip visuomet darau, - sunkiai kvėpuodamas sušvogždė 
Kazimieras. 

— Ir aš, - pamelavo Hieronimas, sperma čiurkšlėm išsiliejo 
ant ledinės suknelės, jis apsisprendė nepasakoti Kazimierui apie 
poną Brudnickį ir ketvirčius dolerio, nes tai skyrėsi nuo to, ką 

jie darė dabar, - tai buvo nuodėminga, tačiau jaudinanti patir- 
tis. Kai ir Kazimieras baigė, jie pradėjo juoktis, ir nuo to laiko, 
vos Kazimierui ištarus „karoliukais siuvinėta suknelė“, abu kvai- 
lai išsišiepdavo ir pusiau juokdamiesi iš to prisiminimo papūs- 
davo lūpas. 

Po keleto mėnesių ponas Brudnickis pradėjo kartkartėmis 
trumpam dinginėti, vis vėluodamas susimokėti nuomą, paskui 
dingo ilgam, nors jo skrynia ir taukų skardinė vis dar buvo po 
lova, o paslaptingoji suknelė spintelėje. Praėjo šešiolika dienų. 

— Pakaks! - šaukė jo mama dėdei Julijušui. - Jis jau daugiau 
nei dvi savaitės nemoka nuompinigių. Yra tvarkingų vyrų, ku- 
rie nori to kambario. Jei jis nesugrįš iki šeštadienio, visi jo daiktai 
skris lauk. Aš išnuomosiu kam nors kitam. 

Praėjo šeštadienis. Sekmadienio popietę jo mama nuėjo kam- 
barin, atitraukė lovą skyrusią užuolaidą ir pradėjo mesti lauk 
kelnes ir batus, ledo suknelę, taukų skardinę ir raudoną skry- 
nią, kuri nudardėjo laiptais žemyn ir atsilapojo, išbarstydama 
perukus, kosmetiką, tepalus, žvilgančias kaukes, keistą apdarą 
elastine nugara su guminiu priekiu, ant kurio pūpsojo pora di- 
džiulių krūtų su rausvai rudais speneliais. 

— Jėzau, Marija ir Juozapai! - suriko jo mama, ir iš virtuvės 
atbėgo dėdė Julijušas, apžiūrėjo ir pakėlė tą apdarą nuo grin- 
dų. Jis nusinešė jį prie veidrodžio, kabojusio virš kriauklės, pri- 
sidėjo matuodamasis, ir tai atrodė be galo juokingai, kol jis 
nenusiemė savo marškinių ir neužsidėjo tų krūtų ant nuogo 
kūno. Efektas buvo pritrenkiantis! Tai buvo dėdė Julijušas, siūlių 
išvagotu platėjančiu veidu, styrančiais ūsais ir raudonomis ran- 
komis su smirdančių plaukų kuokštais pažastyse, bet tą akimir- 
ką jis tapo - ne, ne moterimi, o moters dalimi. Dedė Julijušas 
vaikštinėjo po virtuvę, šaukdamas falcetu „o, tu bjaurybe!“ ir 
daužė rankomis orą: 

— Dabar aišku, iš kur jis mokėdavo nuomą! 

"Tuo momentu, kai jie visi isteriškai kvatojosi, ponas Brud- 

nickis pravėrė duris. Jis buvo sulysęs ir išbalęs, purvinas tvars- 
tis lyg koks šalmas dengė galvą. Jis spoksojo į juos pastirusio- 
mis akimis, pamatė ant grindų numestą savo blizgančią sukne- 
lę tarsi tirpstančio ledo kalną, apsisuko ir nėrė laiptais žemyn, 
atgal į gatvę. 

— Ką aš turėjau daryti, laukti iki paskutinio teismo dienos? — 
šaukė mama bėgančiam vyrui pavymui. 


Hieronimo sliekų zondas 


1967-ieji, savaitė prieš Džojaus ir Sonios (gražuolės plačiu, ra- 
miu veidu, putliomis tarsi atkištomis lūpomis, pravokuojamai 
primerktomis mėlyno porceliano spalvos akimis ir milžiniškomis 
blakstienomis) vestuves, be perstojo lijo, kiekvienas rytas pra- 
sidėdavo rūku, kuris sutirštėdavo ir pavirsdavo į dulksną, ši - į 
lietų, o tasai atėjus nakčiai virsdavo liūtimi, taigi lietui barbe- 
nant į stogą jie labai gerai miegodavo. 

Kartais tarp ketvirtos ir penktos lietus porai valandų liauda- 
vosi ir užgimdavo viltis, kad išsigiedrins, bet po to ir vėl pradė- 
davo lyti. 

Tą šeštadienio rytą Hieronimas tikėjo, kad dangus išsiblai- 
vys. Migla sklaidėsi, pro išdriskusius debesis švietėsi dangus. 
Diena dvelkė gaiva, kvepėjo laukais. 

Pro langą jis permetė ilginamąjį laidą, išėjo laukan ir prijun- 
ge sliekų zondą. Basas, išblyškusiomis pėdomis, nusėtomis nuos- 
paudų gumbais, rankoje laikydamas puodelį kavos, kitoje - zon- 
dą, jis ėjo per balotą pievelę ir ieškojo geresnės vietelės. Kaž- 
kaip suspaudė širdį žvelgiant į dekoratyvinius, lietaus lašeliais 
nubarstytus žmonos sodintus kopūstus rausvais ir violetiniais 
pakraštėliais - kokie gražuoliai! Jis įkišo zondą į lizdą ir įjungė 
srovę. Akimirką pašokusį oran jį persmelkė šiurpus jausmas, 

tarsi kas būtų paėmęs ir išvertęs jį į kitą pusę, kaip kad vienu 
stipriu smūgiu nudiriamas kailis triušiui, bet, veidu krisdamas į 
permirkusią žolę, jis jau buvo leisgyvis, o kai jo žmona po ketu- 
rių valandų žvilgtelėjo pro virtuvės langą, jis jau gulėjo visai 
negyvas, apsuptas elektros užmuštų sliekų ir liepsnelių nimbo. 

Prieš dvejus metus ji padovanojo jam sliekų zondą varduvių 


proga. 


Šuns balsas į dangų neina 


Hieronimo šermenys buvo didelis įvykis, paskutinės tokios šer- 
menys visoje apylinkėje, pagal senovinius lenkiškus papročius, 
niekas nežinojo, kaip tai daroma, išskyrus senį Bulasą iš Lenkų 
klubo, kuris nešiojo aklųjų laikrodį, keistą prietaisą, nukarstytą 
grandinėlėmis ir žiedais, paspaudus mygtuką jis pypsėdavo va- 
landas. Abu jie daug metų praleido bendraudami, abu jautė gi- 
lią mistinę pagarbą Mikalojui Kopernikui, astronomijos tėvui. 
Niekas ateity nebežinos, kaip palaidoti žmogų pagal senuosius 
papročius, ir, kai praėjus dviem savaitėms po laidotuvių - vestu- 
vių savaitgalio pasimirė pats senis Bulasas, jį palaidojo pagal skur- 
džias amerikietiškas laidotuvių apeigas. „Tai likimo ironija!“ — 
pasakė ponia Juzefa Pšybiš, trenkė lazda į grindis ir apsiverkė. 

Jaunystėje Bulasas studijavo literatūrą, bet, kai emigravo 
Amerikon, vienintelis jo darbas, kurį gavo čia, buvo plieno tab- 
rike, padirbėjęs jame šešerius metus, jis apdegė ir, išmokėjus 
mažą kompensaciją, buvo atleistas. Visa jo rankos oda buvo 
susiraukšlėjus tarsi plėvė ant karšto pieno, petys suvytęs, ran- 
duota oda blizgėjo, bet jis buvo choro vedantysis ir žinojo visas 
giesmes, daugybę jų buvo užsirašęs į savo špiewnik" - storą na- 
mų gamybos knygą, įvyniotą juodon medžiagon. 


" Špiewnik - dainyną (lenk. ). 

— Tai būtina, - sakė jis. - Būtina, nes jie dabar mišias laiko 
angliškai. Tiesiog tragedija! - jis bent suprato giedamų žodžių 
poeziją ir slaptumo galią. 

Dulkiant lietui jis atėjo į laidojimo namus, iš Lenkų klubo 
atsivesdamas keletą vyrų, tikrai gerų dainininkų. Hieronimas, 
nupraustas su muilu, nuskustas ir apvilktas ryklio odos kostiu- 
mu, gulėjo riešutmedžio karste lyg išblizgintas peilis sidabrinė- 
je dėžutėje. Giedoriai išsirikiavo palei sieną. Kairėje nuo jų 
stovėjo balta staltiese apdengtas mažas stalelis, ant jo - indas 
su pipirmėtėmis ir gvazdikėlių lėkštelė. Prasidėjo himnai ir 
maldos, Sveikos Marijos, himnai Dievo Motinai, šventiesiems, 
paskui, po valandos, vyrai išėjo į automobilių stovėjimo aikš- 
telę ir ten gėrė viskį ir alų, kad sustiprintų savo sielvartą, o 
moterys tuo metu kalbėjo rožinį, jų balsai ištęsti, tariantys se- 
novinius žodžius. Vyrai įraudusiais veidais sugužėjo raugėda- 
mi ir, grabinėdami savo diržus, vėl išsirikiavo palei sieną. Niū- 
resni ir dar labiau prislėgti tapo himnai, dejonės ir maldos, kad 
Dievas išlaisvintų giedorius iš kūno nelaisvės - aš pasiklydau, aš 
esu prakeiktas, aš nusidėjau. Jie giedojo apie drėgną kapą, pas- 
kutiniąją valandą ir tuščius nuodėmingo žmogaus maldavimus 
pasigailėti: „Pirmas laikrodžio dūžis - gyvenimo siūlas išslysta 
man iš rankų, antras laikrodžio dūžis...“ Buvo patiekta vidur- 
nakčio vakarienė: juoda kava, bananai ir šalta kiauliena. 

Giedojimas truko visą naktį, senio Bulaso balsas lūžinėjo ir 
virpėjo iš įtampos; auštant jie sukalbėjo už mirusįjį paskutines 
maldas ir senis Bulasas pradėjo „Angelus“ - dabar tariu sudie 
tau. Septintą valandą laidotuvių biuro vyrai įnešė Hieronimą į 
katafalką, o giedotojai važiavo automobiliais iš paskos, atvirais 
langais, nors buvo žvarbus rytas, vyrai tebegiedojo, matydami 
šaltą žolės prakaitą, jiems skaudėjo galvas, o balso stygos buvo 
taip įtemptos, kad, rodės, jie be atokvėpio šaukia. Kitą dieną 
du sūnūs sukėlė siaubingas peštynes dėl Hieronimo akordeo- 

no, Radžmundas rėkte rėkė ir dramatiškai lyg Tarzanas daužė- 
si į krūtinę, šaukdamas, kad Džojus drasko šeimą, kad jų tėvas 
pažadėjęs akordeoną jam, kad jų tėvas vartysis karste kaip slie- 
kas. Tai buvo nevykęs palyginimas; Dorotė klykė, o Džojus kei- 
kėsi. Visa tebuvo gražus šou, nes giliai širdy Radžmundas buvo 
visiškai abejingas akordeonui. 


Vestuvių skuba 


Su tokiomis laidotuvėmis, pagalvojo Sonia, jokios vestuvės, net- 
gi lenkų, negalėtų varžytis. 

Ji klydo. Senis Bulasas, skatinamas atavistinio poreikio ce- 
remonijoms, po šermenų išmiegojo aštuoniolika valandų, atsi- 
kėlė, sudarė sąrašą ir pasiuntė savo anūką kaip Žinianešį pas 
jaunosios tėvus ir našle likusią jaunikio motiną, taip pat pas 
daugelį kitų. Jis pasakė savo žmonai, kad yra būtina niūrų Hie- 
ronimo mirties ritualą atsverti kiek įmanoma senoviškesniu we- 
sele' variantu, nors jaunoji ir jaunikis išsiuntinėjo kvietimus pa- 
štu, užuot patys asmeniškai pakvietę ar pasiuntę druzba'"'. Ka- 
dangi neseniai palaidotas jaunikio tėvas buvo pusiau etatinis 
muzikantas, o ir pats jaunikis grojo pusiau profesionaliai, mu- 
zikantai turėjo gerai pasirodyti; smuikininkas turėjo pradėti nuo 
„Būk įkelta vežiman, o mieloji“, kai Sonia išvažiuos iš savo tė- 
vų namų. 

— Ak, - porino senis Bulasas, - pamenu, kai dar buvau vai- 
kas, vyrai, būsimai jaunamartei lipant į kaspinais išpuoštą veži- 
mą, eme šaudyti iš šautuvų. Atsitiko nelaimė. Visai netyčia kaž- 
kuris pataikė jai į širdį - nelaimingas atsitikimas. Taigi vestuvės 
virto laidotuvėmis. 


" Wesele - vestuvių (lenk. ). 
“ Družba - vestuvių palydą (lenk. ). 

Trys polkos orkestrai pasiūlė savo paslaugas pobūviui, kuris 
buvo planuojamas mažame kambaryje Venceslos viešbutyje, bet 
galiausiai perkeltas į kuklią Lenkų klubo salę. Bulasas paskel- 
bė, kad jis ir ponia Bulas atliks starosta" ir starošcina" vaidme- 
nis, ir visiems vadovaus per šią pamirštą senovišką ceremoniją. 
Iš pradžių viskas sekėsi kuo puikiausiai, duona ir druska, bet 
muzikantams nusibodo Didysis maršas, kurį reikėdavo sugroti 
vos tik įeidavo koks naujas svečias, po to per pietus, trunkan- 
čius visą amžinybę, senis Bulasas vis kas sekundę pašokdavo 
sakyti kalbų ir siūlyti tostų, liežuvis jam pynėsi ir jis dalijosi 
kitų, nenusisekusių, vestuvių Lenkijoje prisiminimais, vestuvių, 
kurias sugadino išsiblaškęs kepėjas, jis, girdi, paskubomis iš- 
maišė tešlą, dar kažką turėjo padaryti, lakstė pirmyn atgal, ga- 
liausiai supylė tešlą į keptuvę, įkišo orkaitėn, po to atšaldė ir 
papuošė nuostabų pyragą, o kai atėjo momentas jaunajai jį pjau- 
ti, jos peilis atsirėmė į kažką kieta, kai ji vargais negalais atrie- 
kė gabaliuką, viduje pasimatė žiurkė, žiurkė pyrage, žinoma, 
negyva, bet jai atpjovus tą gabaliuką išlindo uodega, ir visi pa- 
matė kyšančias letenas, o viešpatėliau, ji apsivėmė ir visa tai 
matė vestuvininkai, jie irgi pradėjo vemti, o, tai buvo siaubin- 
ga, jie visi buvo prisigėrę vyno ir sočiai prisivalgę, ir visur vėmė. 
Jis uždainavo: Czarne buty do roboty, czerwone do tanca““. 

Kai atėjo laikas nuimti nuometą, Sonia ir jos pamergės išsi- 
rikiavo, bet viena iš pamergių, matyt, vis galvojusi apie senio 
Bulaso pasakojimą, suriko ir nualpo. Po pusvalandžio, atgai- 
vintai moteriai sėdint ant šoninio suolo, jie pabandė dar kartą. 
Sonios mama virpančiomis rankomis nuėmė oranžinių žiedų 
vainikėlį ir nuometą nuo blankių, sudrėkusių dukters plaukų ir 


" Starosta - piršlio (lenk. ). 

“ Starošcina - piršlienės (lenk. ). 

"" Czame buty do roboty, czerwone do tanca - juodi batai darbui, raudoni — 
šokti (lenk. ). 

uždėjo ant vyriausiosios pamergės galvos, sodrūs, liūdni balsai 
pakilo 1r užtvindė salę: šiandien tu iš merginos tampi moterimi, 
ir tuo metu nutilo gaisro aliarmas. Po keleto minučių Džojus 
išvedė savo nuotaką į šokių aikštelę, paslydo ant nerūpestingai 
ištrinto vaško ir suklupo ant vieno kelio. Jis paraudo, garsiai 
nusikeikė ir nuėjo tiesiai baro link, palikdamas Soniai pačiai 
rinktis — eiti iš paskos ar ne. Lėtai po pareiškimo, kad lenkiškų 
polkų įrašus reiktų nusiųsti Vietnamo kariams, esą šie juos pra- 
linksmintų, prasidėjo tikri šokiai, iš pradžių ramiai, bet po to 
įsisiautėjo beprotiška šokių karštinė, juos visus užkrėtė ne tik 
polka viens-du-trys-keturi, bet ir viščiuko šuoliukas, Siwy Kon, 
Sidabrinė kurpaitė ir kiti nauji pasiutę šokių Žingsniai, ir šoko 
jie iki kito ryto, muzikantai maldavo pasigailėti, susmukę šokė- 
jai buvo nuridenami prie sienos ir pūtė į akį su visais šventi- 
niais drabužiais ir papuošalais. Tarp jų buvo ir senis Bulasas, 
tik jis ne miegojo, o buvo ištiktas komos, iš kurios taip ir neat- 
sigavo iki pat mirties, O ši jį pasiėmė savaitė po vestuvių, pra- 
merkęs akis jis dar tarė: 

— Tegul tie, kuriems aš giedojau, dabar pagieda man, - ir jo 
šeima pratrūko raudoti, nes, be jokios abejonės, jis šaukėsi mi- 
rusiųjų choro. 


Džojus ir Sonia 


— Spėju, kad mes jau apsivedėm, - pasakė Džojus motelyje, 
žiovaudamas taip, kad net žandikauliai braškėjo. Sonia šyp- 
telėjo. 

— Čia kad ilgai ir laimingai gyventume, - pasakė jis sudauž- 
damas rūgštaus šampano taurę su jos taure. —- Kiek pinigų 
gavai? 

— Nežinau, - ji su savo lagaminėliu nuėjo vonion. 

Jis įkišo ranką satino krepšelin ir išsitraukė pluoštą bankno- 

tų, pradėjo skaičiuoti, bet ji jau stovėjo ant lovos vilkėdama 
trumpus nailoninius naktinukus, plonyčius, šviesiai mėlynus, 
papuoštus nėriniais, ir jis atitraukė žvilgsnį nuo pinigų. Jis ma- 
tė jos tamsius spenelių ratukus, trikampį, banguojančias krūtis 
ir baltas blauzdas. Ji šoktelėjo truputį, lova sudrebėjo, jos pė- 
dos paskendo pūkinėje antklodėje. Jis metė pinigus ir puolė 
prie jos tarsi šuolininkas nuo tramplino, besiveržiantis į dan- 
gaus mėlynę. Įsiveržęs į ją jis tebegalvojo, kaip prieš trylika metų 
ji pirmą kartą pamatė jo penį; jai buvo trylika, su savo draugė- 
mis Nense ir Mildred ji plaukiojo miesto baseine, tamsios jų 
galvos kyšojo lyg vandens paviršiuje plūduriuojanti duona, šim- 
tai žmonių stovėjo, vaikščiojo ant šlapio betono, juosiančio ba- 
seiną, mergaitės tampė maudymosi kostiumėlius. Ji žinojo 
Džojų iš matymo, jis mokėsi dviem klasėm aukščiau jos mo- 
kykloje. Jis stovėjo ant baseino krašto, kojų pirštais užsikabi- 
nęs briaunos, ir žvelgė į jas, plūduriuojančias ant nugaros, jų 
kojos buvo geltonos ir storos, iškraipytos po vandeniu lūžtan- 
čios šviesos. Jis įsikišo ranką į savo apsmukusias glaudes, de- 
monstratyviai iš jų kažką traukdamas. Jis žengtelėjo porą žings- 
nių 1r atsistojo tiesiai prieš jas. 

— Jis Žiūri, ar kai ko nepametė, - sukikeno Nensė. 

— Ar jis išvis ką nors turi. 

— Galbūt nutrūko. 

— O Jėzau, kaip šlykštu! 

Jis išsitraukė galvutę, nukreipė į jas ir tuomet pradėjo šla- 
pintis, srovelė tryško per porą colių nuo jų. Jos sukliko ir pra- 
dėjo irtis atgal, vis tebežiūrėdamos į jį, bet jis panėrė po vande- 
niu, išnirdamas tarp Sonios ir Nensės, savo ranką įkišo į Sonios 
maudymosi kostiumėlio kelnaites, ji paniro ir išnėrė springda- 
ma vandeniu ir verkdama. 

Tai galėjo nutikti, kai jie sustojo išgerti kavos. 

Jam buvo silpna ir tirpo rankos. Verčiau jis sustotų kur nors 
ir išgertų Cocos, pasakė ji gergždžiančiu balsu, joje daugiau 
kofeino, o kol jis ją gers, ji tualete sutvarkys vaikus. Artis vidu- 
riavo ir mašina smirdėjo nuo dvokiančių vystyklų, kuriuos ji 
keisdavo klūpodama ant priekinės sėdynės ir pasilenkdama prie 
galinės. Ką ir sakyti, tai užkrečiama - Florė sirgo tuo pačiu ir 
atrodė turinti karščio. Na ir reikėjo taip nutikti dabar. Gerai 
dar, kad dėl šios ligos vaikai apatiški ir visą laiką miega, kas 
būtų, jei jie spygaudami ir šaukdami maltųsi po mašiną. Jis išli- 
po išgert kavos ir ji nusekė su vaikais iš paskos, purvinoje kriauk- 
lėje nuprausė Artį, smirdančius vystyklus sugrūdo į mažytę tu- 
aleto šiukšliadėžę, spintos dydžio tualeto patalpa prasmirdo, 
pažvelgė į veidrodį, į savo pilkus skruostus, sušlapino popierinį 
rankšluostį, kuris ištižo tą pačią akimirką, vos užtiško vanduo, 
bet jis bent jau karštas, tai nuostabu po kelionės šalta mašina, 
kurios šildytuvas ir vėl sugedęs, na, kodėl jis negali pataisyti 
taip, kad jis nesugestų, vaikai stovėjo ant purvinų tualeto grin- 
dų, ačiū Dievui, neverkė. Ji nupirks jiems šlakelį imbierinio 
alaus. Ji turi keturis dolerius ir bent jau galės nupirkti vaikams 
to prakeikto alaus. 

Ji išėjo iš tualeto, o jis sėdėjo užsikniaubęs ant baro ir gėrė 
kavą, užuot pasiėmęs ją su savimi, dar buvo nusipirkęs mažą 
gabalėlį vyšninio pyrago ir godžiai jį rijo, tikėdamasis pabaigti, 
iki ji išeis ir pamatys, - po to, kai jis visą dieną šūkavo, kad 
jiems vos užteks pinigų benzinui ir kad reikia taupyti, kol pasi- 
baigs konkursas. Kai jie laimės, kai gaus piniginį apdovanoji- 
mą, jis kiekvienam nupirks po kepsnį, storumo sulig jo koja, 
net ir Arčiui, kuris teturi vos keturis dantis. Ji pažvelgė į jį, 
užsigulusį pyragą; jos skrandis suurzgė, kai ji pagalvojo apie 
pyragaičio saldumą, šiltą cukruotą plutelę. Ir jie šiek tiek susi- 

barė, kai ji atsistojo jam už nugaros ir tyliai paklausė, ar jiems 
užteks pinigų benzinui. 

— Klausyk, man reik energijos, kad galėčiau vairuoti, kaip 
manai? 

— O kaip aš? Man nereikia? Turiu pasirūpinti vaikais, sutvar- 
kyti tavo drabužius, pasirūpinti visais tais daiktais ir viską dary- 
ti tuščiu skrandžiu. Man turi būti viskas O.K., ar ne? 

— O.K., - pasakė jis sureikšmintu tonu, leisdamas suprasti, 
kad ji jau per daug iš jo reikalauja. - Panele, prašom mums dar 
vieną gabaliuką pyrago. Ir prašom didesnį. 

— Aš nenoriu, nenoriu to tavo prakeikto pyrago, supranti? — 
ji buvo tokia alkana, kad pradėjo raudoti. - Kaip tu su manimi 
elgiesi? Pyragas čia niekuo dėtas. Aš jo nenoriu, - pasakė ji 
padavėjai, kuri gūžtelėjo pečiais ir įmetė iš anksto atpjautą py- 
rago gabaliuką vitrinon (jie visi buvo vienodo dydžio). Kiti lan- 
kytojai spoksojo į juos. Vaikinas su kaubojiškais batais ir vai- 
ruotojo kepuraite, tikriausiai sunkvežimio vairuotojas, taršė di- 
džiulę lėkštę plaktos kiaušinienės su kumpiu ir paskrudinta duo- 
na. Maisto kvapas kuteno jos nosį. 

— O.K. Aš apsigalvojau. Aš valgysiu pyrago, - pasakė ji susi- 
gėdusi, bet alkana. Padavėja pačiupo pyragą iš vitrinos ir padė- 
jo prieš ją, numetė šakutę ir servetėlę, įpylė stiklą vandens. 

Ji atsisėdo ant kėdės šalia Džojaus, abu vaikai jos glėby, vie-. 
nas vienoj rankoj, kitas kitoj. Ji negalėjo paimti šakutės. Džojus 
spoksojo tiesiai sau prieš nosį. Ji įspraudė Artį tarp baro ir sa- 
vo pilvo, kairiąja ranka laikydama Florę. Ji leido Florei atsi- 
kąsti pirmąjį kąsnį, nors žinojo, kad vėliau tikriausiai jį išvems. 
Ji valgė greitai, išgėrė vandenį ir pakilusi patraukė durų link, 
Džojui dar nespėjus pabaigti kavos. Jis tempė laiką, prisidegė 
cigaretę, tikriausiai mėgaudamasis šiluma po ilgos kelionės ma- 
šinoje. (Tuomet tai turbūt jau buvo įvykę.) 

Ji išėjo į gūsingą vėją (buvo pakankamai šalta, kad pradėtų 
snigti ir balutes aptrauktų ledas), nešdama savo vaikus į maši- 

ną, viešpatie, koks nuvarytas kledaras. Stovėjimo aikštelė buvo 
tuščia. Mašinoje tebesmirdėjo, bet buvo taip šalta, kad ji neno- 
rėjo laikyti atvirų durų. Ji suguldė vaikus ant galinės sėdynės ir 
apklostė juos, tuomet prisiminė imbierinį alų. Pro valgyklos lan- 
gą matė, kad Džojus dar sėdi prie baro. Prie telefono būdelės 
stovėjo gėrimų automatas. 

— Aš greit sugrįšiu, - pasakė ji Florei ir nubėgo atgal į valgyk- 
lą. Imbierinio alaus nebuvo, taigi ji paėmė 7UB tikėdamasi, 
kad jame nėra kofeino. Džojus mokėjo už pyragą ir kavą, išsi- 
traukė pilną saują centų ir skaičiavo juos, padavėja su demonst- 
ratyvia kantrybe stebėjo, kaip jis išrinkinėja gelsvas monetas iš 
šiukšlių krūvos: benzino kolonėlės čekių, susuktų vielos ritinė- 
lių, virvės gabaliukų. Iš šito žmogaus ji negaus jokių arbatpini- 
gių. Centus įmetė į kasos aparatą, net nežvilgtelėjusi į jį. 

— Ar nepasakysite „užsukite vėl“? — paklausė jis savo bjauria 
maniera. 

Ji pažvelgė į sunkvežimio vairuotoją, lyg norėdama pasakyti 
„Štai kokie čia lankosi“, bet sau pasilaikė tai, ką Žinojo: šis vy- 
rukas nedavė jai arbatpinigių, kadangi jo Žmona valgė pyragą. 

Jis užvedė mašiną, pasakė, kad čia Žiauriai smirda, ir pa- 
klausė, kas ten su tuo mažuoju niekšeliu gale darosi, nustipo 
jis, ar ką. 

Ją sudomino kraštovaizdis, jei taip galima buvo pavadinti tan- 
kėjantį miestą, kelią, platėjantį į nesuskaičiuojamą gausybę juos- 
tų, keturias, po to šešias, daugėjo eismo ir barų, sandėlių, ma- 
nevriniai geležinkelio keliai rikiavosi vieni šalia kitų, autobusai 
ir sunkvežimiai užkimšo kelius. Miestas panėšėjo į Čikagą, bet 
vis dėl to buvo kitoks. Jie važiavo nutriušusiu kvartalu, kuria- 
me gyveno daug juodaodžių. Ji susinervino, kai jiems stabtelė- 
jus palei šviesoforą prie jų mašinos, įžūliai vilkdami kojas, pri- 
ėjo juodi vaikinai milžiniškomis burnomis ir suglamžytu laik- 
raščiu emė trinti priekinį stiklą, bet jie pamatė Džojaus veidą, 

sunkius vokus, dengiančius akis, ir didelę galvą, jo veido išraiš- 
ka bylojo „aš jus norėčiau, atsiprašant, užmušti“, ir patraukė 
kito šikniaus mašinos link. 

— Iš kur Žinai, kur važiuoti? — ji bandė pasakyti tai švelniu 
balsu, parodydama, kad iš jos pusės barnis baigtas ir kad jiems 
prieš konkursą reikia susitaikyti. Jis nieko neatsakė. 

— Būtų šaunu nuvažiuoti į motelį, išsimaudyti po dušu. 

Jis tai sutvarkė, rezervavo vietas motelyje, esančiame tik per 
du kvartalus nuo salės, - pasakė jisai, - ir sumokėjo už jį iš 
anksto. Motelis pigus, niekuo neišsiskiriantis iš kitų panašių, 
bet ten yra šiltas kambarys su TV ir lova, ir lovelė Arčiui. Tą 
motelį jis buvo suradęs dar pernai, kai važinėjo sunkvežimiu, 
retkarčiais ten nakvodavo. Florė galės permiegoti su jais, juk 
tik vienai nakčiai, bet ji paguldė ją iš krašto, prisiminusi, kur 
buvo Džojaus ranka praeitą kartą, kai jie paguldys Florę vidu- 
ry. Jis miegojo, taigi ji negalėjo jo už tai kaltinti. Visi vyrai to- 
kie. Pamato tuščią butelį ir kiša į jį savo pirštą. 

— Galų gale mes čia atvykome pakankamai anksti, - pasakė 
jis, - beveik pusė keturių, o konkursas prasidės tik aštuntą. Už- 
tektinai laiko susitvarkyti. Aš truputį numigsiu, išgersiu pora 
stiklų alaus, tuomet galėsim sugroti visus numerius, pasirepe- 
tuoti savo įprastą repertuarą. 

Ji atsikvėpė. Ginčas baigtas. Jų repertuaras buvo geras, gąl 
tik šiek tiek rizikingas. Iš pradžių jis išeidavo scenon vienas, 
tarsi nenoriai, žvalgydamasis į užkulisius, vilkėdamas savo dan- 
gaus žydrumo satino kostiumą, nešinas violetiniu spindinčiu 
akordeonu, tuomet jis truputį pasisukdavo ir žybtelėdavo eilė 
melsvų blizgučių, kurių ji būdavo prisiuvusi ant jo kelnių kraš- 
to. Jis suraukdavo antakius ir atrodydavo susijaudinęs, pažvelg- 
davo į užkulisius ir papurtydavo galvą. Nieko daugiau, tik iš 
tikrųjų atrodyti susijaudinusiam. Laukti. Tuomet, kai žiuri pra- 
dėdavo tarp savęs šnibždėtis, kad šituos teks praleisti, į sceną 
išbėgdavo ji, vilkinti violetinį satino kostiumėlį, su dangaus žyd- 

rumo akordeonu rankose, ir žiūrovai iškart pajusdavo simpati- 
ją, jiems dar nė nepradėjus groti, tiesiog džiaugdamiesi, kad ji 
nepaliko jo ant ledo. Žiūrovai jau būdavo jų pusėje. Jei jis jaus- 
davosi sukaustytas, nusipersdavo ir garsiai nusikvatodavo. Tuo- 
met jie pradėdavo groti taip, kad net atmušdavo padus. 

— Štai čia, - pasakė jis. 

— Kur? — ji nematė jokio motelio. Apirę šaligatviai, iškrau- 
namas baltas Pabstsukvežimis, barų iškabos, kepykla, P.R.C.U. 
klubas, mėsinė su nukarusiomis dešromis, sliūkinantis senučiu- 
kas reumato išsukinėtomis rankomis, plaštakos tarsi šakės bul- 
vėms kasti, du sugriautoje gatvės dalyje ilgus sumuštinius valgą 
vyrai, burnas šluostantys rankove. 

— Štai čia, po velnių, ar akla? Gal nori, kad akinius tau nu- 
pirkčiau? 

Jis įvažiavo į alėją, apsuko mašiną ir įvairavo į purvino plyti- 
nio pastato kiemą, nuvertė šiukšlių dėžę, kuri atsitrenkė į ma- 
šiną. VIEŠBUTIS POLONIJA MOTELIS. Čia buvo septyne- 
riOSs ar aštuonerios oranžinės durys, ranka rašytas užrašas lan- 
ge: OFISAS. Iš penkto numerio išėjo pora: jauna moteris, mū- 
vinti juodas laisvas kelnes ir vilkinti dirbtiniais kailiais, kažko- 
kiais oranžiniais, Sonia spėjo, kad tai lapės imitacija, ir viduti- 
nio amžiaus stambus vyras, besilyginąs plaukus. Jis nė nepa- 
žvelgė į moterį, nuėjo tiesiai prie stovinčio autobusiuko pre- 
kėms išvežioti „Lakeshore Officeland: viskas jūsų ofisui“. Mo- 
teris nusispjovė, iš rankinės išsitraukė cigaretę ir prisidegusi 
patraukė gatvėn. 

— Bet juk tai karštos nakties motelis. 

— Nair kas? Jis pigus, - jis nuėjo į ofisą rakto, palikęs įjungtą 
mašinos variklį. Ji žiūrėjo pro mašinos langą, stebėjo, kaip lei- 
džiasi kelios snaigės, matė jį viduje besijuokiantį ir linksintį kaž- 
kam nematomam, gestas galva, vėl linktelėjimas. Jis išėjo ir 
pastatė mašiną priešais pirmąjį numerį šalia otiso. 

— Mardžė pažiūrės vaikus šį vakarą. Ji - menedžerė. Ji bus 

savo ofise, ir, jei kuris pravirks ar dar kas nors nutiks, ji ateis ir 
nuramins juos. 

ne, gerai? — jis išlipo ir atrakino duris, plačiai jas atlapojo ir 
elegantiškai ištiesė jai ranką. Ji vylėsi, kad ten bus bent dušas. 
Florė sušuko iš mašinos: 

— Mama, man skauda pilvuką. 

Ten buvo kriauklė, mažo kambario kampe stovėjo užuolaida 
neatskirtas tualetas, niša sienoje su varvančiu dušu ir oranži- 
nėmis gėlėmis bei pelėsiais išpuošta ceratine užuolaida, sofa- 
lova, tarp jos ir sienos įspraustas bakalėjos parduotuvės veži- 
mėlis. Ji niekaip nesuprato, ką čia veikia tas vežimėlis, galiau- 
siai pastebėjo, kad jis perdarytas į lovą, kurios čiužinį atstoja 
sulankstyta antklodė. Jokio televizoriaus. Ji išėjo ir atsinešė Flo- 
rę ir Artį. Abu paguldė ant lovos. Džojus išsidrėbė ant įdubu- 
sio čiužinio šalia vaikų; lova spygtelėjo tarsi lunatikas. 

— Kaip laikosi mažylė, kaip laikosi mergytė? — klausė jis ku- 
tendamas Florę. Ši rangydamasi atsisėdo, jis ją kutendamas par- 
vertė, atsistojusi keturiomis ji staiga pradėjo vemti ir bliauti. 

(Po dvidešimties metų, pasibaigus Isuzu reklamai, Florė už- 
spaudė elektroninio hibrido dangtį: tai buvo MIDI retro sti- 
liaus Petosa su šešiolika kanalų, aido efektų magnetiniais takti- 
liniais mygtukais, dinaminiu dumplių valdymu, bosų ir akordų 
greičio raktu, tempo valdymu, transponavimu ir kilnojamais 
klaviatūros padalinimais, linktelėjo operatoriui Baniui Bale- 
riui, — smarkiai susipjausčiusiam skutimosi peiliukais, su plau- 
kų tinkleliu ir smailia ožio barzdele, kuris išlindęs iš savo būde- 
lės gurkšnojo butelį Eviano gėrimo, lašai spindėdami ritosi jo 
tinkliniais marškinėliais, - ir užsivilko savo dirbtinės odos pal- 
tą, girdėjo, kaip Tomis, režisierius, pasakė, kad tai buvo gerai 
sugrotas šūdas, ir ji atsakė „taip“, bet panelė Platinum turi sei- 
letekio problemų, ir tą skreplį reikia išspjauti iš čia, O jis pasa- 
kė, nesijaudink, bet ji jau buvo už durų ir žiūrėjo į savo laikro- 

dį, ir laukė, kas bus toliau, nes jai siaubingai skaudėjo galvą ir 
kaip anąsyk apėmė svaigulys, išmušė karštis, nejau vėl tas gri- 
pas. Nuėjo prie savo sidabro spalvos Camry, įlipo, pasilenkė, 
kad pasuktų užvedimo raktelį, staiga kažkas su trenksmu nu- 
krito tiesiai iš giedro dangaus, taip stipriai trenkėsi į kapotą, 
kad visa mašina sudrebėjo, ir suskilo į tris didelius gabalus. Ji 
išlipo ir paėmė vieną iš tų gabalų. Pica, šaldyta pica, ką, kažkas 
išmetė ją iš lėktuvo? Žinutė, pasiųsta Dievo?) 

— Dėl dievo meilės! - sušuko jis. - Mes kambaryje tik dvi 
minutės, o vemiantis vaikigalis jau apdirba visą kambarį. NU- 
VALYK SAVO VAIKĄ! - rėkė ant jos, keldamasis nuo lovos. 
Jis nuėjo prie mašinos. 

Tai tikriausiai jau buvo įvykę prie valgyklos, bet galėjo įvykti 
ir per tas kelias minutes, kol jie buvo motelio kambaryje. 

— Tu negalėjai susilaikyti, ar ne? - įsiutusi šnibždėjo ji vaikui 
ir šiurkšiai palenkė žiaugčiojančią mergaitę virš tualeto. Ji gir- 
dėjo, kaip jis trenkė mašinos durelėmis, girdėjo, kaip siaubin- 
gai girgždėdama atsidarė bagažinė. Motelio sienos buvo lyg po- 
pierinės. Jis pirko mašiną iš tarpininko - tai tebuvo suremontuo- 
tas laužas: rėmas kiek įlinkęs, durys ir bagažinė girgžda, pa- 
dangos vienoje pusėje nusidėvėjusios, bet jis ją pigiai nusipir- 
ko. Jis jau buvo kambaryje, jai dar nespėjus išvalyti lovos. 

— Ar tu įnešei akordeonus? AR ĮNEŠEI AKORDEONUS? 

Jis žvilgtelėjo po lova, išbėgo ir pradėjo viską versti lauk iš 
mašinos — vaikų antklodes, žemėlapius, susiglamžiusius mai- 
šus, jos lagaminą, paką vystyklų. Vėl nuėjo prie bagažinės, dar 
kartą atidarė, tarsi akordeonai būtų galėję atsirasti, tikriausiai 
sugrįžę iš pasivaikščiojimo po kvartalą. Jis atsisėdo į vairuotojo 
vietą, kur visą laiką sėdėdavo, tai buvo vienintelė vieta, kur jis 
kontroliavo padėtį. Susimąstė. Grįžo atgal į kambarį. 

— Aš įdėjau juos, įdėjau juos abu, tai buvo paskutinis daly- 
kas, kurį aš padariau prieš išvykstant, pamenu, kad patikrinau 
tavo akordeono dėžės skląstį - ji buvo neuždaryta. 

— Taip. 

— Klausyk. Jei aš išsiaiškinsiu, kad tai tu ką nors padarei tiems 
akordeonams, aš tave užmušiu. 

— Kaip aš galėjau jiems ką nors padaryti? Aš visą laiką buvau 
su tavimi. 

— Taip? O kaip valgykla? Kai aš baiginėjau savo kavą, tu iš- 
ėjai. Tu buvai čia. Tu galėjai juos išimti ir pakišti kur nors po 
mašina. Aš išvažiavau ir net nepastebėjau. Ar tu tai padarei? 
AR TU TAI PADARE!I? 

Jis stipriai suspaudė jos smakrą, atgręžė į save galvą. Ji nega- 
lėjo sulaikyti veidu riedančių ašarų. Jis privertė ją Žiūrėti tiesiai 
jam į akis. Ji negalėjo kalbėti, nes jis suspaudęs laikė jos burną. 

— Ne. Neliečiau jų. 

— Aš tau pasakysiu, kaip viskas buvo. Tu negalėjai palaukti 
manęs mašinoje, kol aš baiginėjau savo kavą, ar ne? Tu žinojai, 
kad ta sušikta bagažinė neužsirakina, tu žinojai, kad tie vertin- 
gi akordeonai joje, kiekvienas jų vertas poros tokių premijų. 
Bet tu palikai juos neuždengtus, tiesiog nusekei iš paskos, ne- 
galėdama manęs išleisti iš akių. Ką tu manei aš ten veiksiu, 
dulkinsiuos su ta padavėja, stovinčia už baro, kurios veidas pa- 
našus į babuino? Tu palikai mašiną be priežiūros ir kiekvienas 
šunsnukis, vilkęsis pro šalį, galėjo prieiti ir atidaręs bagažinę 
apžiūrėti, kas yra viduje. Tas vaikinas turbūt iš laimės pridėjo į 
kelnes, pamatęs akordeonus, tikriausiai pasakė: „Viešpatėliau 
visagalis, tai man nuskilo!“ Koks nors sušiktas negras pasiėmė 
tuos akordeonus, abu pasikišęs po pažastimis nurūko sau gat- 
ve. Lažinuosi, kad jis matė, kaip mes išvažiavome, lažinuosi, jis 
žvengė, kol privarė pilnas kelnes, juokdamasis iš to, kaip gra- 
Žiai jis mus apmovė. 

Jo balsas buvo įtemptas, o veidas iškreiptas įsiūčio. Jis išėjo, 
palikdamas atviras duris. Kitapus sienos ji išgirdo jo balsą, jis 
šnekėjo su motelio menedžere. Sugrįžo kambarin. 

— Kaip vadinosi ta valgykla? Geriau prisimink, kokiame mies- 
te ji buvo. Aš paskambinsiu ten į mentūrą ir pasakysiu, kad 
kažkoks juodašiknis pavogė mano akordeonus, kuriais mes 
turėjome groti šiame prakeiktame konkurse. 

Jis pažvelgė į laikrodį. 

— Be penkiolikos keturios. Būk pasiruošus pusei aštuonių ir 
išimk mano drabužius, - jis numetė lagaminą ant lovos. - Aš 
grįšiu su dviem akordeonais, nors tektų juos pačiam pavogti. 

— Ar negalėtume pasiskolinti iš ten grosiančių vaikinų? - jis 
jau buvo už durų ir jos neišgirdo. Išskubėjo kaip visad galva 
pramušinėdamas sienas, nors būdavo daug paprastesnių būdų 
problemoms išspręsti: - Tai geri vaikinai. Valis paskolintų sa- 
vąjį, jis visuomet atsiveža du. Edis ir Bonis mielai pagelbėtų. 

Ji studijavo žemėlapį, kuris priminė kraujotakos sistemą: pa- 
grindinė arterija pulsuodama vagojo visą šalį, vingiavo veniniai 
keliai,vedantys į rytus ir vakarus, šie išsišakodavo į kapiliarus, 
kurie baigdavosi mažuose miesteliuose. Ji galvojo apie rytą, kaip 
jie krovėsi daiktus ir ruošėsi išvykti, bandė prisiminti tą mo- 
mentą, kai jis išnešė akordeonus. Ji nuėjo prie lango, kur sto- 
vėjo Florė ir Žiūrėjo į gatvę, pažvelgė žemyn. Jų mašina buvo 
apačioje, bagažinė uždaryta, ir Džojus eina atgal į namą ta sa- 
vo kaukšinčia eisena, statydamas koją nuo kulno. Kitapus gat- 
vės, priešais Stretch-Yor-Bucks parduotuvę, stovėjo duonos sunk- 
vežimis, užjo - Cadillac, tepalų ir dūmų srovė veržėsi iš jo dus- 
lintuvo, o tamsaus gymio vairuotojas traukė cigaretės dūmą. 
Dvi moterys ilgais margais sijonais išėjo iš bakalėjos. 

— Žiūrėk, Flore, tai čigonės. 

— Kur? Kas yra tos čigonės? Ar jos kanda? 

— Tai žmonės, kvailute, jie nesikandžioja, apie ką tu galvoji? 

Bet durys atsilapojo, ir Džojus suriko: 

— Na negaiškit, važiuojam, mes jau pasiruošę judėti! 

Ji pagalvojo, ar nepaprašius menedžerės Mardžės pasaugoti 
vaikus, kol ji nueis į konkurso salę, paaiškins, kas jiems nutiko, 
ir pažiūrės, - gal kas nors gali jiems padėti. Bet neišdrįso. 

Šalo. Skaitmeninis banko temperatūros termometras pagal 
Farenheito skalę rodė 8 laipsnius. Ukanotas sniegas pabiro iš 
dangaus tarsi bangomis krentanti migla. Temo, užsidegė gat- 
vių Žibintai, neoninės reklamos. Jis įsijungė šviesas. Kvėpuo- 
jant garas gulė ir šalo ant priekinio stiklo ir jis nuolatos turėjo 
gramdyti jį virtuvine mentele, mažos šerkšno garbanėlės kris- 
davo žemyn. Jis išplėšė du telefonų knygos puslapius ir susto- 
jęs prie šviesoforo vis šnairuodavo į juos. Eismas nuolat stab- 
čiojo. Jis pamatė tuščią vietą, įkišo savo mašiną į taksi stotėlę 
ir paliko įjungtą variklį, tai turėjo reikšti, kad jis užtruks tik 
valandėlę, tuomet sugrįžo ir išjungė, raktelį įsikišdamas kiše- 
nėn. Jei kas nors pavogtų raktą, jis būtų paliktas plūduriuoti 
kanalizacijoj be plausto, užtat su balionu vienoj rankoj ir di- 
namitu kitoj. 

Durys buvo užrakintos, ant jų uždėtas plieninis tinklelis ir 
užrašas „Eikite prie lango ir spauskite skambutį“. 

— Spauskite, spauskite, - bambėjo jis balsu, bet nuėjo prie 
apsaugos langelio ir paspaudė skambutį. 

— Taip? - atsiliepė balsas. - Kokiu reikalu? 

— Aš ieškau, kur galėčiau išsinuomoti du akordeonus. Kaž- 
kas nušvilpė manuosius, o aš šį vakarą turiu groti konkurse, 
taigi ir atėjau čia. Aš ieškau dviejų akordeonų. 

— Perskaitykite iškabą, pone. Auksas ir sidabras, monetos. 
Aš neturiu nieko bendra su akordeonais. Pabandykite štai ten, 
už dviejų kvartalų, „Amerikos investicijose“. Jis turi akordeo- 
nų. Turi trimitų. Gitarų. 

— O.K., - jis grįžo į mašiną ir vėl nėrė į eismo srautą, per tą 
prakeiktą šerkšną nuo jo kvėpavimo nesimatė žibintų šviesų ir 
jis beveik nieko negalėjo įžvelgti pro priekinį stiklą. Pravažiavo 
salę, kurioje turėjo vykti konkursas. Spindėjo šviesos, prie įėji- 
mo buvo pakabintas didžiulis baltai raudonas plakatas su klai- 

dingai užrašytu žodžiu NAZDROWIE“! ŠI VAKARA LENKŲ 
POLKOS KONKURSAS 1970. Žemiau buvo dalyvių pavardės, 
surašytos raudonomis didžiosiomis raidėmis su balta žvaigždu- 
te vietoj taškelių ant „i“: Valtas Solekas, Mrožinskis Bros., 
Konektikuto dvyniai (šūdas, Čikagoje jie net šūdo neverti), 
Tubis Kupskis, Bigas Markis, Hepis Gelsas, ir jo žvilgsnis už- 
kliuvo už savo paties pavardės nemažo dydžio raidėmis: 
Džojus ir Sonia Njukameriai. Visi čia, išskyrus Frankį Janko- 
vičių, jis turbūt per ryški žvaigždė šiam konkursui. Be to, slo- 
vėnas, o ne lenkas, mygtukinio akordeono muzikantas, mėgs- 
tantis bandžo. Jis nesijaudino. Daugelis iš duetų klasės - mė- 
gėjiškų orkestrėlių muzikantai, jie negroja taip kaip jis. Iš- 
skyrus Brolius Bartosikus, kurie ypač geri ir itin pavojingi var- 
žovai. Jie nukosėjo jų prizą Geri konkurse su savo naująja ,„Mė- 
lynų akių, verkiančių lietuje“ aranžuote Elvio Preslio ir Beach 
Boys stiliumi. Jie šunsnukiai. 

„Amerikos investicijos ir lombardas“ buvo didelė parduotu- 
vė, ir auksu bei sidabru prekiavęs žmogelis neklydo, akordeo- 
nus jis matė net iš mašinos. Jėzau Kristau, jų ten ištisa siena! Šį 
kartą jam pasisekė, sunkvežimiui išvažiavus, atsilaisvino vieta. 
Išsigaubęs plakatas lange skelbė: DŽIAUGIATĖS GYVENI- 
MU? JŪS TIKRAI JUO DŽIAUGSITĖS GRODAMAS 
AKORDEONU! 

Moteris už prekystalio savo sudėjimu priminė futbolo puo- 
lėją, jos stambus veidas atrodė tartum nulipdytas iš inkstų tau- 
kų. Jis jai sudainavo tą pačią dainelę apie akordeonus ir vagystę. 
Ji neištarė nė žodžio; viską pasakė jos veido išraiška: aš netikiu 
nė vienu tavo žodžiu. Užtat jis perskaitė ją kaip laikraštį. Ji 
turėjo jo senelės genų ir net buvo į ją panaši. 

— Klausyk, - prabilo jis, lyg aiškintų idiotui, bet smarkiai val- 
dydamasis, - aš ir mano žmona esame lenkų kilmės, mes - ar- 


“ Na zdrowie - į sveikatą (lenk.). 

tistai, geri artistai, ir grojame konkursuose. Duetines polkas, o 
ji dainuoja. Mes net tris juostas įrašėme. Šį vakarą ten, filhar- 
monijoje, didelis konkursas, polkų koncertas, ir mes turim la- 
bai, labai didelį šansą nuskinti pirmąjį prizą už mišrios poros 
duetą, tūkstantį baksų. Aš netriedžiu tau miltais. Prie kažkokios 
pakelės valgyklos pora juodašiknių įsigavo mašinon ir, kol mes 
nuvedėm sergančius vaikus į tualetą, pavogė mūsų akordeonus, 
o mes to net neįtarėm, kol neatvažiavom į motelį, - į pasakoji- 
mą jis įpynė truputį emocijų, savo balsui vietomis leisdamas 
užlūžti. 

Ji kažką jam pasakė lenkiškai. Jis šyptelėjo, slėpdamas stai- 
ga sukilusį pyktį. 

— Aš nekalbu lenkiškai, tik išmokau porą žodžių iš savo se- 
nelės. Na zdrowie. Ir panašiai, - jis atsiduso. - Gėda, žinoma, 
kad per vieną kartą prarandama kalba. Norėčiau ją mokėti, 
bet, - jis neviltingai skėstelėjo rankomis. 

Moteris gūžtelėjo pečiais ir nykščiu parodė į akordeonus. Jis 
norėjo tik pasižiūrėti į akordeonus, kam čia tuščiai aušinti bur- 
ną. Ji žinojo, kad jis išsirinks kokią nors nesąmonę. 

— Parodykit man tą žaliąjį. Ien viršuj. 

Jis tikriausiai ant viršutinės lentynos. Ji pristūmė ratukines 
kopėčias, užlipo, pro petį žvilgčiodama į jį, jei jis netyčia ką 
nors sumanytų. Jo akys nužiūrinėjo akordeonus, o ne kasos apa- 
ratą. Galbūt jis doras žmogus, o gal ir ne. Nulipo nešina akor- 
deonu ir padėjo jį ant prekystalio. Dulkėtas. 

Jis nežinojo, kodėl paprašė būtent šito; tai buvo mygtukinis, 
ne klavišinis akordeonas. Nė vienas jų nemokėjo groti tuo pra- 
keiktu daiktu, na, nebent Sonia truputėlį. Jos tėvukas kraustė- 
SI iš proto dėl tos mygtukinės dėžės ir buvo pradėjęs mokyti 
Sonią. Jis apžiūrėjo akordeoną, senas instrumentas, per senas 
ir per mažas. Odinės dumplės, nors ir apdulkėjusios, vis tiek 
elastingos. Jis paėmė instrumentą į rankas ir paspaudė porą 

akordų, padėjo jį atgal ant prekystalio, pažvelgė į eiles melo- 
deonų , kadžuniškus diatonikus atvirais pistonais, didelius kvad- 
ratinius Chemnitzers, angliškas koncertinas, mažytį vienbalsį 
bandoneoną, elektrinius klavišinius akordeonus, jugoslaviškas 
melodijas, plastmasinius akordeonus, kiniškąjį mudan, bajaną 
iš Rusijos, dvi pakistanietiškas harmonijas ir ištisas eiles Basta- 
ris, Castigliones, Sopranis, Hohner, — Dieve, tik pažvelk į juos 
visus, kiekvienas Amerikos imigrantas čia tikriausiai užstatė sa- 
vąjį akordeoną, chrominiai itališki pavadinimai išsirangę ant 
suskilinėjusio plastmasės ir medžio lako, Colombo, Italotone, 
Sonda, Renelli, Duralumin firmos, ir kas galėtų jais groti?, mil- 
Žiniški chromatiniai su savo penkiom eilėm klavišų, išprotėtum, 
kol visus išmoktum, štai ten vienišas Bassetti, kokiu džiazistas 
Leonas Sešas grojo Bachą, taip, jis grojo Bachą, jį irgi galima 
sugroti akordeonu. 

— Parodykite man Colombo polkos modelį, tą juodąjį, štai 
ten, mes iš tikrųjų grojame tokiais, klavišiniais, akordeonais. 
Padėkite šią mygtukinę dėžę atgal, per apsirikimą aš pamaniau, 
kad tai klavišinis akordeonas, šešėly nesimatė. 

Moteris atnešė jam didelį Colombo. Jis matė ant lentynos jų 
penkis ar šešis. Jis pabandė juos vieną po kito, dauguma buvo 
išklerę, tai klavišai užsikirsdavo, tai sunkiai spaudėsi. Tarp jų 
buvo slovėniškai suderintas Guerrini polka akordeonas, bet jis 
tokio nenorėjo. 

Galiausiai apsistojo ties trimis. Jie galėtų jais groti ir jis nuvi- 
jo šalin mintį, kad gali būti sunkiau su jais laimėti. Jis atbarški- 
no greitąją „Pinigų pinigėlių polkos“ dalį, pademonstruoda- 
mas jų stilių, tą minorinį laukinių žąsų gagenimą, nežmonišką 
įtampą, jausmą, kad jų muzika ties riba, tetrūksta labai nedaug, 
ir imsi savęs nebevaldyti, - niekas daugiau nemoka išgauti to- 
kio garso, jis varo šokančiuosius iš proto. Pažvelgė į moterį, 

stebėdamas jos reakciją; ji atrodė nemaloniai nustebusi. Jis iš- 
sišiepė, galutinai apžavėdamas moterį. 

— Na gerai, šiaip ar taip, tu moki groti, - pasakė ji. 

Na, dabar belieka užraukti tą graudžią istoriją ir padaryti 
sandėrį su šia sena kale. 


Pasiruošimas 


Kai jis įėjo, vaikai miegojo, Florė - lovoje, Artis parduotuvės 
vežimėlyje, Sonia, palinkusi prie veidrodžio, tepėsi makiažą, iš 
po chalato kyšojo jos nuogos kojos. Jų drabužiai kabėjo ant 
durų, juose - nė vienos raukšlelės. 

— Gavau juos, - pasakė jis, pliaukštelėdamas jai per užpaka- 
liuką. - Dar tik šešios. — Tarškindamas atidarė alų, iš švarko 
kišenės išsitraukė buteliuką viskio. Nori gurkštelti? 

— Taip. Ar jie geri? - tarstelėjo žvelgdama į instrumentus. 

Seni juodi gargarai, jie nesiderins prie jų drabužių. Ji paėmė 
vieną tų Colombo ir sugrojo trumputį gabaliuką, perbėgo jų 
seno etninio numerio pradžios akordais, numerio, kurio jie 
„Dyngaus išgertuvių dieną“ daugiau nebegrojo, muzika ten vis 
labiau kvailėjo ir skydo, jis vaidino, kad geria drauge su prisie- 
kusiais alaus mėgėjais, po to perėjo prie jos kojų, perbraukda- 
mas jas su įsivaizduojamo kačiuko šakele, ir ji šoktelėjo, vis 
tebegrodama akordeonu ir sudrebindama didžiąsias dumples. 
Garsas nebuvo gyvas ir šoktelėti buvo ne taip paprasta - be 
galo sunkus instrumentas. Kaip ten bebūtų, jie negrojo šito nu- 
merio dėl jo komplikuotos ritminės popuri ir nuvalkiotų melo- 
dijų. Džojus žinojo, kad laimintys duetai privengia keistų me- 
lodijų, klausytojams pažeria ką nors gerai žinoma ir visai nesu- 
dėtinga, bet groja greitai ir su daugybe įvairių įmantrybių: „My- 
liu tave“, „Mes laimingi“, „Nuostabūs laikai“, „Mano laiminga 
mažytė“. Ji galvojo apie prarastus instrumentus su norvegiškos 

melsvosios eglės rezonatoriais, rankų gamybos vožtuvėliais, gro- 
telėmis, kuriose buvo išpjaustyti jų vardai. 

— Sunkus, - pasakė ji. - Ir skamba murzinai. 

Ji pabandė kitą instrumentą. Tas gal buvo kiek geresnis, bet 
vienas iš klavišų atsilaisvinęs ir kiekvieną kartą jai paspaudus 
suklaksėdavo. Ji norėjo savo žydrojo akordeono. Iš tikrųjų jis 
buvo Džojaus: Džojus ėjo netgi į teismą bylinėtis dėl jo su savo 
broliu, kai mirė senasis Hieronimas/Haris. Senukas paliko tik 
vieną akordeoną, ir jie abu jo norėjo, bet Radžmundas tetroš- 
ko jį parduoti ir gauti pinigų. Dėl pinigų jis pasirengęs bet ką 
padaryti, tačiau byla susiklostė jo nenaudai. Tos ilgos jo rankos 
lyg beždžionės. Jis pačiupo tris didžiules krūvas banknotų, per- 
juostų popierine juostele, iš moters, stovinčios prie čekių grą- 
žinimo kasos Kmarte, tai padarė impulso pastūmėtas - tiek 
maišelį. Jis pabėgo. Bet stovėjimo aikštelėje paketas sprogo, 
paskleisdamas didžiulį debesį raudono pigmento, kuris nuda- 
Žė jį visą: nosį, veidą, kaklą. Jis nusviedė pinigus ir metėsi prie 
savo seno gelsvai rudo autobusiuko, bet raudonų dažų debesis 
sekė jam įkandin ir nudažė visą autobusiuką, kur tik jis prisilie- 
tė, o variklis neužsivedė. 

Dabar, „karštos nakties“ motelyje, Džojus pradėjo groti kan- 
dų komišką kūrinėlį „Koks čia daiktas tarp mūsų?“, ir jų balsai 
susiderino - jos kimus ir sodrus, jo spigus tenoras, stulbinamai 
grynas ir aukštas, sklindantis iš šios plačios krūtinės, ji vedė 
melodiją, jis jai pritarė. Viskas buvo O.K., ir ji atsikvėpė. Gal- 
būt jie ištemps. Balsai daug duoda. 

Ji pradėjo repetuoti, iš lėto siurbčiodama jo paruoštą kok- 
teilį: alų sumaišytą su viskiu. Jis grojo geriau, kai buvo truputė- 
lį girtas. Kaip ir ji. Alkoholis padėdavo greičiau nuryti tirštą 
mikstūrą. 

— Tu išnuomojai juos? — paklausė ji. 

— Aš padariau sandėrį. Nesinervink, viskas O.K. Ar prisimi- 

nei tos valgyklos pavadinimą? Ir miestą, kuriame ji buvo? Aš 
grąžinsiu tuos akordeonus, nesirūpink, žinau, ką darau. 

— Aš žiūrėjau žemėlapyje. Tai tikriausiai buvo Morlėjuje, nes 
aš prisimenu, kaip ilgai mes važiavome tuščiu keliu, kol priva- 
žiavome tą miestą. Bet ant tos valgyklos aš nemačiau jokios 
iškabos. 

Jis bjaurėdamasis pažvelgė į ją: 

— Tu niekam tikus, po velnių. Pasakysiu tau viena: rytoj ryte 
mes iš čia išvažiuosim ir praleisim visą dieną tame sušiktame 
Morlėjuje, kol aš surasiu tą vaikiną, kuris juos paėmė, ir tuo- 
met savažinėsiu jį, važiuosiu per jį tol, kol jis pavirs į žemuogių 
uogienę, - jis stipriai truktelėjo viskio ir su trenksmu pastatė 
stiklinę. 

— O.K, kaip nors prasisuksim. Paruošk vaistus. 

Ji turėjo daktaro Džoupso gydomąją mikstūrą „Raudonoji 
ola“ su šuoliuojančiais arkliais ant etiketės. Džojus atmatavo 
pilną kamštuką ir supylė jos stiklinėn, užpildamas mikstūrą 
alumi. | 

— Gerk lėtai, kad suveiktų. 

— Nesijaudink! — jau nuo antro gurkšnio ji pajuto gerklėje 
kartumą ir graužimą, o jos balso stygos įsitempė. Kai stiklinė 
ištuštėjo, jos burna ir gerklė išdžiūvo. 

— Pakaks? Ar tau reikia dar? — jis labai taupė šią mikstūrą. 

— Aš pasiruošus, jau pasiruošus, viskas gerai, - jos balsas bu- 
vo šiurkštus ir aukštas, jis mėgo šį balsą, kupiną ekstazės ir siau- 
bingo skausmo. 


Lenkų garbė 
Į „Polonijos“ pokylių salę jie važiavo taksi, kad akordeonai ne- 


sušaltų per tokį šaltį. Gatvės buvo sausakimšos, aidėjo signa- 
lai, ir raitas policininkas ragino mašinas. 


E. ANNIE PROULX m AKORDEONO NUSIKALTIMAI 397 


— Didelė minia, - pasakė Džojus, kai jie pravažiavo pokylių 
salę ir, užsukę už kampo, sustojo prie užpakalinių durų. Jis jautė, 
kaip kyla jo nuotaika. Gera minia buvo kaip tik tai, ko jiems 
reikėjo. Dabar jis pradėjo rūpintis, ar gerai jaučiasi ji. 

— Kaip tu? 

Ji neatsakė. Jie ėjo didžiule sale, kurioje jau buvo pilna žmo- 
nių, vaikštinėjančių priešais nukainotų prekių kioskus ir stalus, 
ant jų buvo išdėstyti margai išpiešti kiaušiniai, siuvinėtos lie- 
menės su trikampiais atlapais, drožinėti mediniai puodeliai, deš- 
rų rinkės, pyragaičiai, įmantrūs Gyvybės medžio karpiniai, gai- 
džiai ir vištos, plakatai, įnašai Amer-Pol Reporter prenumera- 
tai, kioskas rinko pinigus sušelpti vakarinėj Lenkijoj gyvenusio 
kunigo Juzefo Jurčiko šeimai (jį nužudė kažkoks beprotis, pa- 
leidęs kirvį, kai šis laikė mišias), švietė turistinė informacija apie 
transatlantines atostogų keliones Gdynės-Amerikos linijų pa- 
sididžiavimu M.S.Batory, o ant vieno kiosko raudonavo plaka- 
tas: PADĖKITE APGINTI LENKŲ GARBE! 

— Nueik pažiūrėti, kas ten, - tarė Sonia, - man įdomu. 

Tai buvo Amerikos lenkų gynimo draugija, renkanti parašus 
ir pinigus, kad Amerikos filmų asociacijai būtų iškelta byla už 
tai, jog ši stato lenkų garbę ir orumą žeminančius filmus, pami- 
netas Zaras Bulba su Tomiu Kurčiu ir Julijumi Bryneriu, taip 
pat „Niekam neleiskite užrašyti mano epitafijos“ ir daugelis 
kitų filmų, apie kuriuos jam niekad neteko girdėti, ir dar viena 
peticija, reikalaujanti, kad Holivudo režisieriai statytų filmus, 
vaizduodami lenkus teigiamai ir palankiai, pavyzdžiui, parody- 
tų karines Puliaskio ir Kosciuškos karjeras. 

Aplink Lenkų garbės kioską buvo susirinkę daug hipių. Jis 
kone pasišlykštėjo: lenkų hipiai, kai kurie jų dėvėjo senus kai- 
miškus marškinius aukštomis apykaklėmis ir trumpas kelnes, 
bet dauguma vilkėjo siuvinėtas liemenes, jų ilgi plaukai buvo 
įsipainioję į pečių siūles. Buvo čia ir Vietnamo veteranų, rau- 
meningi vyrukai su trumparankoviais marškinėliais ir ežiuku 

kirptais plaukais, kiekvienas iš jų atrodė gebąs paleisti kirvį kam 
nors į galvą, tarp savęs jie kumščiavosi ir nužvelginėjo gėrimų 
kioskus, kurie stovėjo išsirikiavę prie galinės sienos, jie atsida- 
rys tik po konkurso, kai prasidės šokiai. Balsų erzelynė nustel- 
bė atlenkiamų medinių kėdžių tarškėjimą gale, kai minia susi- 
spaudė, ieškodama laisvų vietų. 

Persirengimo kambarys buvo bendras, širmomis atskirtos 
kriauklės ir veidrodžiai. Sonia išėmė iš dėklų išsinuomotus akor- 
deonus ir padėjo po grimo stalu, šalia radiatoriaus. Ant savo 
oranžinio veido ji piešė išlenktus antakius, po to atėjo raudono 
lūpdažio eilė, jis kyšo iš auksinio dėklelio tarsi koks šuns pim- 
palas, stovintis prieš ją ant stalelio, pagalvojo jinai. Jo kostiu- 
mas kabojo ant kabyklos. Ji žvilgtelėjo į Džojų ir pamerkė akį, 
mosteldama galva į kairėje pusėje įsikūrusią šeimą. Jis išplėtė 
akis ir ji parodė, vėl linktelėjo galva, jis turįs nueiti ir pažiūrėti. 
Jis lyg atsitiktinai nuėjo į tualetą patalpos gale, žvilgteldamas, 
kas šalia jų - ogi Broliai Bartosikai. Buvo tik Henris. Grįžda- 
mas jis stabtelėjo ir užkalbino: 

— Ei, Henri, kaip laikaisi? Kur Kesas? Ar jūs jau abu? - ma- 
tesi tik vienas akordeonas ir tik viena grimo dėžutė. 

— Įstrigo kamštyje: kokia netvarka šiame mieste! 

Iš jo ledo mėlynumo akių blykstelėjo neapykantos kupinas 
žvilgsnis Džojui, jis nusigręžė ir pradėjo maigyti dirželį. 

Grįžęs į savo kabiną, Džojus šyptelėjo Soniai ir pradėjo sto- 
rai teptis rausvą grimą, su kuriuo jie atrodydavo sveiki ir trykš- 
tantys energija. Jei Kesas kur nors geria ir nesugros arba jei 
Kesas pasigers ir sugros, tuomet jie bus laimėję konkursą, nors 
instrumentai ir nuomoti. 

Konkursą pradėjo besivaržantys dėl Vaikų polkos Karaliaus 
ir Karalienės vardo, girdėjosi pernelyg greitas „Čiuožiko pol- 
kos“ vilnijimas bei didelė banga aplodismentų ir švilpimų. Ji 
užsitęsė iki pat Geriausios akordeonų komiškos scenos pra- 
džios. Tuomet jis jau pradėjo nervintis. Jie buvo priešpaskuti- 

niai, bet geidžiamiausias paskutinis numeris iš duetų atiteko 
Bartosikams. Ką gi, čia jau nieko nepadarysi. Jis nuėjo į užku- 
lisius ir keletą minučių iš ten stebėjo komikus. Minia plyšavo, 
juokėsi iš bet ko, net iš tokio pokšto, kaip šlaitu slidėmis čiuo- 
žianti ir akordeonu grojanti moteris. 

Lenkiškos polkos Pasturgalių, Staso ir Stankio, vaidinimas 
buvo vulgarus, bet juokingas. Stasas vilkėjo iš guminių ančiukų 
suvertą sijoną, milžinišką liemenę su kalėdinių lempučių spe- 
neliais, kurie užsižiebdavo raudona spalva, vos jis paspausdavo 
delne priklijuotą mygtuką. Jo plaukuotos kojos kyšojo iš plie- 
no gamyklos darbininko batų bukais galais. Tas kvailas krūtis ir 
jų raudonas lemputes vis suspausdavo akordeono dumplės, ir 
Stasas užbaubdavo AH! AH!, vaidino, kad jam skauda, dai- 
nuodamas „Jos visad užkliūna“. Stankis, apsivilkęs per mažą 
aptemptą juodą kostiumą, grojo atsilošęs, rankas prakišęs tarp 
kojų, jo dubuo išriestas, o akordeonas banguoja ir urzgia tarp 
juodo šilko kojinių. Po to jis šūktelėjo žiūrovams: 

— Ar girdėjot šitai? Kodėl keturi lenkai gamina popkorną? 
Vienas laiko keptuvę, kiti trys purto viryklę! Ei, kas buvo Alek- 
sandras Grahamas Kovalskis? Pirmas telefono stulpas!" 

— Ei, kaip atpažinti lenkų lėktuvą? Po jo sparnais auga plau- 
kai! Ei... 

Po to išėjo Gorka, aukštas ir liesas, apsitaisęs moteriškų dra- 
bužių kratiniu: raudonas perukas, priklijuota nosis, chrominis 
švilpukas ant kaklo, jis pūstelėjo švilpuką, susipildamas sau į au- 
sį vandenį, kuris ištryško pro jo rankovę ir batą, prisidegė milži- 
nišką žaislinį cigarą, kuris sprogo ir virto žalių dujų debesiu. Gorka 
turėjo juokingą akordeoną, užkeltą ant Stumpf smuiko, mygė 
taksi signalą, skambino varpeliais ir daužė kepimo skardas, gro- 
damas „Taip sere, tai mano mažytė“. Ir Skipas iššoko į sceną, 
rankogalių onikso sąsagos tempė jo marškinių rankoves iš po 


“ Čia žodžių žaismas: pole - stulpas ir lenkas (angl. ). 

oranžinio šilko švarko, išmarginto auksiniais ir žaliais rombais, 
šis kontrastavo su rudo velveto apykakle ir kaklaraiščiu tarsi ko- 
kiu mažyčiu akordeoniūkščiu po tamsiu jo pagurkliu. 

Po komikų buvo keletas tarpinių numerių, iš pradžių Arka- 
dijaus Krimo motina įvedė savo aklą sūnų, berniuką iš Duran- 
go, Kolorado, būdamas dešimties, žaisdamas su dinamito kap- 
sule, jis neteko regėjimo ir trijų dešinės rankos pirštų. Arkadi- 
jus vilkėjo mėlyną kostiumą su atlapuose prisiūtais blizgučiais. 
Jis laikė apverstą akordeoną ir, pranešęs, kad muzika tai Die- 
vo dovana ir kad jis vis dažniau atsisako pelningų pasiūlymų 
groti pakelės užeigose, iškilmingai pasižadėjo dar labiau 
puoselėti savo talentą ir sugrojo religinį kūrinį. Po dviejų bisų 
jį pakeitė nesujuostu apsiaustu vilkinti vidutinio amžiaus mo- 
teris, kuri pradėjo nuo „Žaliųjų berečių baladės“, pagrojo „Vin- 
česterio katedrą“ ir „Tenesio valsą“, o pabaigė sena, gera seno- 
vine lenkų melodija „Graikas Zorba“. 


Persirengimo kambaryje 


Prieš jiems susituokiant Džojus jau grojo lenkų festivaliuose ir 
konkursuose, iš to pragyvendamas, tiesiog važinėdamas iš vie- 
nos valstijos į kitą, kur tik būdavo rengiami etniniai festivaliai, 
šokiai, parapijų suėjimai, Polkos dienos, kurios vykdavo dau- 
gybėje valstijų, į kurias suvažiuodavo sausakimši turistų auto- 
busai, - Kalifornijos „Auksinio akordeono“ šventė, Rytų Tek- 
sasO Čekų fiesta, Hubo miesto Polkos dienos, Polkos judėji- 
mas, Hiūstono festivalis ir šv. Patriko „Polka Gala“, net Alias- 
kos Polkos fiesta ir Polkos savaitgalis Atostogų viešbutyje, O'Ha- 
ros tarptautiniame oro uoste, lėktuvams burzgiant virš galvų. 
Reikėjo metus padirbėti, ko! ji galėjo išeiti su juo į sceną, kol 
nugalėjo prakaituojančios minios baimę ir apsiprato su besi- 
rangančiais tarsi gyvatės po visą purviną sceną išvedžiotais lai- 

dais ir mikrofonų džeržgesiu bei jausmu, kad gali susikirsti visų 
akivaizdoje. Mikstūra sukeldavo pojūtį, lyg kas nulaužta šaka 
būtų išdraskęs gerklę. Ji vos galėdavo kalbėti, bet, regis, visą 
jos jėgą sutelkdavo dainavimas. Tuomet būdavo gerai, ypač kai 
jie laimėdavo konkursą, žavinga, kai žmonės, skanduodami 
Džojaus (ir jos!) vardą, šaukdavo ir švilpdavo. 

Tai buvo laikai, kai buvo madingi puošnūs akordeonai, nuo- 
stabūs instrumentai iš Karpekso, įvairiausių spalvų, išpuošti per- 
lais ir stikliniais deimantais, netikrais briliantais ir blizgančio- 
mis raidėmis, grotelės būdavo sidabrinės, o kartais net tikro 
aukso, juoda ir balta klaviatūros spalvos sukeistos vietomis. 

Organizatoriai visuomet būdavo stambaus sudėjimo pora, 
kurių gyvenimai buvo neatsiejami nuo polkos ir lenkiškumo. 
Jie mokėjo viską gerai suorganizuoti, išnuomodavo sales dar 
prieš metus, sugalvodavo gerą reklamą, rašydami skelbimus ir 
pranešimus į „Akordeono pasaulį“, „Teksaso polkos naujienas“, 
„Amerikos lenkų polkos sirgalius“. 

Kai šeštajame dešimtmetyje prasidėjo pirmieji festivaliai (te- 
gul juodaodžiai pamato, kokia nuostabi lenkiška muzika), kuo 
lenkiškesnė būdavo muzika, tuo labiau ji patikdavo organiza- 
toriams, jie norėdavo, kad atlikėjai dainuotų kuriuo nors re- 
giono dialektu, labiau mėgdavo neįprastą muziką ir sudėtingus 
šokius, kuriems išmokti reikėdavo daug laiko, muziką iš kaž- 
kokios izoliuotos Mažosios Lenkijos. Tuomet ateidavo vien len- 
kai. Bet festivaliai vis labiau augo ir plėtėsi, pavirsdami į visuo- 
tinį gero laiko praleidimą su alumi savaitgaliais; organizatoriai 
žinojo, ko reikia miniai, ir tai toli gražu ne kultūrinė ezoterika, 
aiškino ponia Grab Džojui telefonu. 

— Mes nenorime ko nors idiotiško ar itin kraštutinio, supran- 
tat? Dabar yra sukurtos taisyklės, asociacija jas sukūrė.- Ji užra- 
Še juos į rugpjūtį vyksiantį Misūrio kiaulių augintojų polkos va- 
karą. — Mes vėl gavom centrinę miesto salę. - Džojus sugriežė 

dantimis. Akustika ten siaubinga, garso aparatūros sistema — 
iškleręs laužas, sustiprindavęs muziką iki metalo žvangėjimo. 

— O ar jūs negalėjot išnuomoti milžiniško dydžio drenažo 
vamzdžio? Efektas būtų tas pats! 

— Klausyk, Džojau. Kioskai su suvenyrais rytinėje pusėje, 
maisto kioskai vakarinėje, taip pat ir stalai su plokštelėmis ir 
kasetėmis, o gale mes pastatysime registracijos stalą didžia- 
jam prizui. Šiais metais tai bus metalo atspalvio - mėlynos 
actekų spalvos Ford. Prie galinių durų pastatysime bilietų kon- 
trolierius. Toliau, konkurso dalyviai, muzikantai (t.y. tu), vie- 
nam kūriniui turi šešias minutes, o šokiams kapelos keičiasi 
kas penkiolika minučių. Kuo daugiau įvairovės. Šokiai tik vie- 
na eile, tuomet šokėjai bus atsisukę į atlikėjus, įkaitinkit mi- 
nią taip, kad ja tekėtų elektros srovė, matai, taip labiau patin- 
ka Žmonėms, jiems smagiau, nei vien žiūrėti į seno stiliaus 
fanatikus, pasipuošusius vainikėliais ir šokančius dvi valan- 
das trunkantį vestuvinį šokį. Linijiniai šokiai gražiai žiūrisi. 
Tik viena daina lenkiškai. Dauguma žmonių nesupranta kal- 
bos, bet viena daina suteikia puikų etninį skonį. Pasakysiu kai 
ką tau, Džojau. Etninė muzika jau nebe tas senovinis šlamš- 
tas. Šiais laikais visi yra etniški, iš to net pinigus daro. Žmo- 
nės ateina pasiklausyti muzikos ir gerai praleisti laiką. Ir alus 
bei kielbasa'. Jiems nereikia liūdno folkloro nei tų sudėtingų 
šokių, kur poros sukasi ratu, nardydamos po visą salę, susi- 
dauždamos užpakaliais ir sidarydamos kitą eilę. Nebeliko jo- 
kių Kozacy na Stepie, Kazokų stepėje. Žmogus visiškai susi- 
painiojo, jei jis, žinoma, nėra lenkų folkloro mokslų dakta- 
ras. Visai nebeįdomūs tokie dalykai. Žinai, aš ne lenkė, aš 
čekė. Bet kas yra čekas šiais laikais? Viskas susiveda į kolūc 
konditeriją ir polką. Taigi eik ir grok garsiai, kad visą salę už- 

tvindytų gera, greita, džiugi polkutė. Greita ir džiugi. Paro- 
dyk jiems, ką reiškia būti etniškam. Tau trys šimtai vis viena 
garantuoti, ojei laimėsi (Žiūrovų reakcija pagal plojimų kiekį 
nulemia laimėtojus), ką gi, penkiolika šimtų ir Misūrio kiau- 
lių fermos Polkos karaliaus karūna! 

To vakarėlio prisiminimai kartūs. Ji laukėsi Florės ir buvo 
numetus penkis kilogramus, jai visą laiką buvo silpna. (Ir Flo- 
rė, ir Artis gimė rugsėjo penkioliktąją - dvejų metų skirtumu.) 
Džo rengė efektingą Z4y Chlopiec versiją, kurią jie pavadino 
„Blogas blogas vaikinas“. Tai nebuvo kažin kokia sėkmė, bet 
vis geriau nei Jeržio Valdo numeris, kai išėjo šokti tik trys po- 
ros ir, dar nespėjus nutilti skystiems plojimams, staiga pakilo 
stambus vyrukas, ilgi plaukai prilipę prie prakaituotos kaktos, 
ir pradėjo šūkauti: 

— Tai ne lenkų polka, ne lenkiška muzika. Aš esu lenkas iš 
Lenkijos ir Lenkijoj jie užjuoktų jus, kaip ir dabar: Ha/Ha! už 
tokį pareiškimą, kad tas mėšlas, kurį jūs grojate, yra lenkiška 
muzika! O tai ne lenkų maistas, - jis ranka parodė į veją, nusė- 
tą etninio maisto būdelėmis, kiekviena jų buvo dešimties ir pen- 
kiolikos metrų drobinė palapinė su virykle, šaldikliu ir kėletu 
sulankstomų fanerinių stalų bei prekystalis, prie kurio triūsė 
padėjėjos iš moterų klubo, - tai ne lenkų maistas, tas šūdas, 
kurį jūs vadinate „kielbasa“ ir „kiška“. Aš net badu mirštančio 
Žmogaus tokiu maistu nemaitinčiau. Ir tas amerikietiškas šlamš- 
tas — bulvių salotos su mažytėmis alyvuogėmis ir ananaso skil- 
telėmis bei saldžiu majonezu. Ha! Kalba? Aš juokiuosi tiesiai 
jums į veidus! Ha!/Ha! Išdarkyti žodžiai, sugrūsti į juokingas 
frazes, netaisyklinga gramatika, kuri tikrą lenką išvestų iš pro- 
to, jūs manote, kad tai jūsų protėvių kalba? Nieko panašaus! 
Tai paršų kalba! - ir taip toliau. Vėliau ji matė jį, sėdintį vieną 
po medžiu ir kemšantį amerikietiškas bulvių salotas - abiejose 
rankose jis laikė po šaukštą. 

Nugalėtojai 


Kai jie išėjo scenon, viskas klostėsi kuo puikiausiai. Išsinuomoti 
Colombo grojo puikiai, 0 jų veiksmai buvo nuostabiai sinchro- 
niški, ir Sonios balsas tarsi kraujuojantis durklas — štai ką reiškia 
būti lenku: slepiamas skausmas, iškęsta neteisybė, stiprybė ne- 
laimėje, ištvermė - tas aštrus, prikimęs balsas išdainuoja natą 
taip, kad Žmonės gaudo ją tarsi orą. O po to tranki polkutė, ku- 
riai į ritmą plojo hipiai ir įsitraukė visa likusi salės dalis - geras 
ženklas; žmones užvaldė jų muzika. Jiems plojo labiau nei bet 
kam kitam, pranešėjas Janas Reha rodė į aplodismentų matuoklį 
ir kraipė galvą, vaizduodamas priblokštą. 

Jie įbėgo į persirengimo kambarį, abu šlapi ir džiūgaudami, 
kad viskas taip sklandžiai praėjo ir buvo baigta. 

Henris Bartosikas ruošėsi išėjimui ir, stovėdamas prie savo 
kabinos, drebėjo iš įsiūčio - pro duris ką tik įėjęs Kesas Barto- 
sikas plėšė nuo savęs paltą ir knebinėjo akordeono dėklo skląstį. 

— Kur tu, po velnių, buvai? Dabar jau mūsų eilė. Aš iš proto 
krausčiausi! 

— Neįmanoma pravažiuoti, ne eismas, o kažkoks košmaras, 
aš turėjau kulniuoti aštuonis kvartalus, kol atsikapsčiau iki čia, 
Jėzau, kaip sušalau, mano pirštai visai nejautrūs. Užlaikyk juos 
kokią minutę, - jis prileido kriauklę karšto vandens. - Palaikyk 
akordeoną virš krosniadangčio, jis tiesiog į ledą sušalęs, na, grei- 
čiau, greičiau, pasiskubink. 

— Tu man liepi pasiskubinti? Po velnių, aš net iš čia užuodžiu 
viskį. 

— Po velnių, aš tik ieškojau, ką užkąsti. Aš nesijaučiu girtas, 
matai? Aš išmaukiau tik vieną stikliuką, kad nuraminčiau skran- 
dį. Dabar atsikabink. 

Vienas jų tampė dumples, kad į jas patektų šilto oro, spaudė 
šaltus klavišus. „O, Kristau!“ - Kesas daug kartų atsirūgo. Sce- 

noje, nurimus aplodismentams Džojui ir Soniai, pranešėjas 
šūktelėjo: 

— Arjie ne nuostabūs? Žavingas duetas, vyras ir žmona, šei- 
myninė komanda, Džojus ir Sonia Njukameriai. O dabar tie, 
kurių jaunimas taip laukė, duetas, dar tebesidžiaugiantis nese- 
niai Milvokyje patirtu Lenkų gatvės festivalio triumfu, tie nuo- 
stabūs lenkiškų melodijų ir populiarių stilių interpretatoriai — 
Broliai Bartosikai, Henris 17 Kesas Bartosikai. 

Du broliai nubildėjo scenos laiptelių link, Henris keikdama- 
sis, o Kesas riaugėdamas, žagsėdamas ir stenėdamas: „gulinčių 
nemuša“. 

- Šį vakarą Broliai Bartosikai (tarp kitko, žmonės, Kesas Bar- 
tosikas yra greičiausiai mašinėle spausdinantis Žmogus visose 
JAV) truputėlį pakeis savo programą, vietoje populiarių melo- 
dijų polkos stiliumi mums sugros Džimio Hendrikso ir Dženės 
Džoplin atminimui skirtą jų melodijų popuri, bet jie nedaužys 
ir nedegins akordeonų! Taigi pasiruoškite linksmintis! Broliai 
Bartosikai! 

Jie girdėjo aplodismentus, laukimo tylą, ir tuomet du akor- 
deonai užgrojo „Mano ir Bobio Magdži polką“. 

Džojus sukikeno: 

— Paklausyk, instrumentas pernelyg sušalęs - dumplės lėtai 
traukosi. Jie pateko į bėdą. 

Jis įpylė pusę colio viskio į jos vienkartinį puodelį, ir ji užsiver- 
tė gėrimą, kad greičiau sušiltų ir atsipalaiduotų, pajustų paleng- 
vėjimą. Staiga jie išgirdo, kaip scenoje lėtesnysis akordeonas nu- 
tilo, pauzė, o po to nežmoniškas žvengimas - per salę nusirito 
juoko banga, užkrėtusi visus žmones, bet dabar ją užgožė vis ar- 
tėjanti smūgių ir šauksmų lavina. Konkurso dalyviai, laukę per- 
sirengimo kambaryje, susispietė aplink duris ir pamatė Kesą ir 
Henrį, besimušančius laiptelių, vedančių į sceną, viršuje. Salėje 
Jano Rehos balsas atsimušdavo į juoko bangas, jis ramino ir juo- 
kavo, bandydamas nustelbti šauksmų ir riksmų jūrą. 

— Kas, po velnių, nutiko? - paklausė Džojus, nes buvo aki- 
vaizdu, kad įsiutęs Henris smarkiai daužo Kesą, tuo tarpu Ke- 
sas gūžėsi, kad išvengtų brolio smūgių. Staiga Kesas pasilenkė 
į priekį ir apvėmė laiptelius. 

Džojus džiūgavo dėl pergalės: 

— Jėzau, jis apsivėmė tiesiai ant scenos. To ir reikėjo tikėtis. 
O Viešpatėliau Jėzau, o Šventoji Motina, visi šventieji ir kanki- 
niai, įsivaizduok, dabar mums reikės tais laiptais lipti! Kas čia 
šiandien darosi - visi aplink mane vemia. 

Bet kažkas užtraukė užuolaidą ir dvi moterys su skudurais ir 
kibirais išbėgo ant scenos. Henris spruko į persirengimo kam- 
barį, palikdamas Kesą žiaugčioti koridoriuje, apsaugos darbuo- 
tojas nuvedė jį į vyrų tualetą. Henris buvo persiutęs, jį užvaldė 
lenkams būdinga įsiūčio beprotybė, jis gali padaryti ką nors siau- 
binga ir nepataisoma, pagalvojo Sonia, matydama jo liepsno- 
jančius skruostus ir išvirtusius akių baltymus, bet jis tik įgrūdo 
savo akordeoną dėžėn, užsimetė paltą ir išnyko naktyje. Kori- 
doriun įsigavo sniegu išmargintas vėjo gūsis. Scenoje Jano Re- 
hos balsas šaukė jų vardus, nugalėtojai, nugalėtojai, tas šeimy- 
ninis balandėlių duetas, Džojus ir Sonia Njukameriai! O vidu- 
tinio amžiaus moteris, grojusi per pertraukas, pradėjo „Įkopk į 
visus kalnus“, ir jie išėjo pasiimti čekio bei paspausti žvynuotą 
Jano Rehos ranką. 


Dovana 


— O.K., brangute, ką nori dabar veikti, nueiti kur papietauti ar 
nusipirkti ką nors. Nusipirkti butelį, keptą viščiuką ir parsivežti 
į motelį? Paklausyk, brangute, žinau, kad tai skylė, bet įsivaiz- 
duok, jei mes nebūtume laimėję - tai buvo vienintelė vieta, 
kurią išgalėjom užsisakyti. Pažvelk į šį mielą čekutį, penkiolika 
šimtų dolerių — mes ir vėl turim tuos nuostabius pinigus. Ma- 

no gražioji lėlyte, ar nori, kad persikeltume į geresnį viešbutį, 
kokį nors ištaigingesnį? Mes padarysime viską, ko tu panorė- 
si, tik pasakyk žodelį. 

Ji pagalvojo, ką jis darytų, jei ji pasakytų taip: 

— Nežinau, nenoriu kur nors eiti, lauke šalta, pagalvojau, kad 
galėtume iki galo pažiūrėti programą, pavalgytume čia kokio 
nors gero lenkiško maisto, jis taip skaniai kvepia! Jie pardavi- 
nėja bulvinius pyragaičius ir bifšteksą. Ir čia vyksta šokiai. 

Džojui patiko šokti lauke rengiamuose festivaliuose, kuriuose 
nebūna grūsties. 

— Taip. O.K. Jėzau, ar tu matei Henrio išraišką? Jiems da- 
bar šakės. Jam beliks tik beisbolo rungtynėse groti tušą. Tai 
išlįs lyg yla iš maišo. Įsivaizduoji, paskambina jis Džeriui, sa- 
kydamas, kad jie nori sudalyvauti Doilestaune, o Džeris sar- 
kastišku tonu atsako: „ne, dėkui, mes nemanome, kad vėmi- 
mas ant scenos yra labai kietas numeris“. Žinai, brangioji, iki 
vienuoliktos turiu nunešti tuos akordeonus atgal, iš kur pač- 
miau. Kodėl man nesugrįžus motelin, pažiūrėsiu, kaip vaikai, 
paimsiu mašiną, užvešiu akordeonus, 0 po to sugrįšiu čia Ir 
mes pasilinksminsim. Iš ryto nueisim į mišias, kitapus gatvės 
vyksta lenkų mišios, pavalgysim lenkų pusryčius ir trauksim 
namo. Stabtelėsim tame mieste, Morlėjuje, papasakosim po- 
licijai apie instrumentus. Rytoj po pietų turėsim porą valan- 
dų laisvo laiko, taigi pasiimsime čekių knygelę ir apmokėsim 
keletą sąskaitų. Sutarta, ar ne? 

Ji linktelėjo. 

— O.K., tuomet bėgu. Susitiksim po valandos. 

Vidurnaktį ji vis tebelaukė, sėdėjo ant sudedamos kėdės ir 
kalbėjosi su žmonėmis apie muziką ir Brolius Bartosikus, vis 
žvalgydamasi į duris, kol pasijuto labai nuvargus ir pėsčiomis 
per sniegą patraukė į motelį, sniego buvo per keturis colius ir 
dar vertė. Mašinos ir sunkvežimiai slidinėjo ir klimpo purvi- 

nose gatvėse; visa tirtėdama iš šalčio ji pamatė VIEŠBUTIS 
POLONIJA iškabą. Po žibintu, pora šimtų pėdų nuo „Poloni- 
jos“, kažkas kyšojo iš sniego. Ji pakėlė - kortų kaladė, perrišta 
gumele, ir sulankstytas popierėlis. Ištraukusi ir išlanksčiusi po- 
pierėli ji pamatė dvi dešimties dolerių kupiūras. Kortose buvo 
prostitučių, išsistaipiusių šlykščiausiom pozom, atvaizdai. 

Buvo jau po dviejų, kai jis įvairavo, nuo jo trenkė, vos jis 
įžengė pro duris. Ji buvo ką tik nuraminusi Artį, nuo mikstū- 
ros, dainavimo ir burokėlių padažo su actu jai skaudėjo gerklę. 
Ji buvo siaubingai nusikalus. Keikdamasis jis apgraibom ieško- 
jo lovos, susirado ir visu svoriu atsisėdo ant krašto. Ji patraukė 
Florę prie sienos. 

— Širdele, aš vėluoju, - prašneko jis, - nuėjau į salę - o ten 
nieko nėra. Visi išėję namo. 

Jis kankinosi nusiaudamas batus - sunkiai atsirišinėjo nuo 
sniego sušlapę raišteliai. 

— Aš nuėjau į barą, kur jie visi sėdėjo. Koks vaizdelis! Kesas 
buvo ten, girtas, susimušė. Tas senukas grojo bandoneonu, ar 
girdėjai kada? Tango. Tokia pora atsistojo ir šoko. Jėzau, lyg 
kokia pora kengūrų su klijais išteptais padais. Kai jie šokdami 
kilsteli kojas, atrodo kaip besikasantys šunys. Štai. Nupirkau 
tau dovaną. - Ji apčiuopė kažką kvadratinį ir kietą, po to jos 
pirštai pajuto mygtukus. Jis atsisėdo ir uždegė lempą, kurios 
gaubtą temdė apvyniotas rankšluostis. Jis atrodė tragiškai: nuo 
plaukų varvėjo tirpstantis sniegas, veidas išraudęs, akys raudo- 
akordeoną. 

- Štai. Moki juo groti. Mažas gražutėlis akordeoniukas ma- 
no gražiai žmonelei. O jei nori, padovanok jį mažajai Florei, - 
jo veidas virptelėjo ir jis sudejavo: - O, mylimoji. 

Ji ištiesė rankas ir stipriai jį apkabino; šiaip ar taip, ji tikriau- 
siai jį mylėjo. Akordeonas, suspaustas tarp jų, suvaitojo. 

„Tavo baltai nupudruotas veidas“ 


Atsikratęs akordeonais, jis neturėjo jokio noro grįžti į tą purvi- 
ną motelį ir klausytis, kaip bliauna, kosti ir vemia jo vaikai. Jis 
buvo sujaudintas, sužavėtas, o čekis jo kišenėje, rodės, degina. 
Jis nuvažiavo į visą parą veikiančią kolonėlę ir užpildė mašiną 
dujomis, įsipylė antifrizo, kad neužšaltų variklis. Staiga prisi- 
minė sugedusį šildytuvą, jam parūpo, ar tik nebus čia kaltas 
šildytuvo degiklis — ir kodėl jis to anksčiau nepagalvojo? Tai 
degiklis kaltas. Visų pirmiausia jį reikėjo patikrinti. Lėtai va- 
žiuodamas apledėjusia gatve, dovanai gulint ant gretimos sė- 
dynės, nuostabiai šiltam orui pučiant į kojas, jis išvydo raudoną 
neoninę iškabą Hi-Low Club, o virš durų plaikstėsi plakatas: 
NA ZDROWIE, POLKOS MYLĖTOJAI. Jis įvažiavo į pilnut 
pilnutėlę stovėjimo aikštelę (Jėzau, kaip šalta!) ir nuėjo į triukš- 
mingą barą, veidan jam tvokstelėjo karšta akordeono muzika 
(Kesas Bartosikas prie mikrofono, girtas ir nuostabiai grojan- 
tis), užsisakė viskio ir alaus ir prasibrovė prie ilgo siauro baro 
palei galinę sieną, ten buvo vienintelė laisva vieta. Pusė žmo- 
nių šiame bare turėjo akordeonus. Iš visų kampų sklido muzi- 
ka ir triukšmas: „Rudeniniai lapai“ susimaišė su „Kas naujo, 
kačiuk?“ ir polkomis. 

Jis atsisėdo šalia bičiulio pilku megztiniu - pagyvenusio vyro 
didele nosimi ir juoda skrybėle, besiklausančio, kaip Bartosi- 
kas groja „Okis iš Muskogio“ roko versiją. 

— Nekenčiu šitos muzikos, - pasakė Pilkasis Megztinis. 

— Aš taip pat. Atrodo taip, lyg Bartosiką šiknos skausmas 
kankintų. Verčiau jis grįžtų prie savo rašomosios mašinėlės. 

— Jūs pažįstat tą žmogų? - megztiniuotasis kalbėjo su akcen- 
tu, kurio jis niekaip negalėjo nustatyti, kažkoks lotyniškas, ir 
tiek. Nuo jo sklido tuno konservų ir kačių kvapas. 

— Taip. Aš ką tik iš polkų konkurso - šis vyrukas apsivėmė 
ant scenos. Jie palydėjo jį juoku ir patyčiomis. 


14; 
V, 


VS '4Y7, 
1 
«6 
IST 


410 


— Tai tu groji akordeonu? 

— Taip. O tu? 

— Ne, -jis parodė į kvadratinę dėžę po savo kojom. - Bando- 
neonas. Puikiausias iš dumplinių instrumentų. Skambus, tra- 
giškas, įsiutęs ir visuomet jautrus. Aš negroju tos pop muzikos, 
tų polkų — aš groju tik tango, tai tragiška muzika, asocijuojasi 
su meilės kančia, sužeista širdimi, skausmu. 

— Taip? Iš kur jūs? — pasiteiravo Džojus. 

— Buenos Airės. Argentina. Bet aš išvažiavau iš ten prieš po- 
ra metų, kadangi maniau, kad čia pasitaikys geresnių galimy- 
bių. Yra tam tikrų Buenos Airės gyvenimo aspektų, kurie šu- 
kelia nepatogumus. 

— Taip? Ar nenorėtumėte išgerti? - paklausė Džojus. 

— Dėkoju, sere. Jūs jautrus žmogus. Aš grojau čia daugelyje 
kapelų, tačiau niekuomet negrojau tango, tik kartą ar du. Ame- 
rikiečiai nesupranta tango. Jie nežino bandoneono. Pasakysiu 
tau - nekenčiu Amerikos maisto, moterų, muzikos. Mano nelai- 
me ta, kad visa tai atsispindi mano veide. Esu arogantiškas, 
sutinku su tuo, nes esu viršesnis, atvykau iš civilizuotesnės kul- 
tūros. Bet čia pamažiukais pasidariau pagiežingas ir piktas — 
toks mano būdas; kadangi aš visko trokštu, pradėjau daryti nu- 
sikaltimus. Aš vagiu bifšteksą iš supermarketo, aš nusigeriu vie- 
šumoje, aš myžu ant šaligatvio, aš pliurpiu kaip išprotėjęs su 
visais, kurie tik manęs klauso, kino teatre aš šūkauju nepado- 
rius žodžius, aš pridarau problemų restoranuose, aš kerštin- 
gas. Koks nors žmogus pasako ką nors, kas man nepatinka, aš 
tuoj sukuriu planą, kaip jį pražudyti, - vyriškio cemento spal- 
vos veidą iškreipė pasišlykštėjimas. 

— Regis, kietas klientas, - pasakė Džojus. 

— Papasakosiu tau kai ką, - pasakė vyras, išsikratydamas pu- 
siau nurūkytą cigaretę iš suglamžyto pakelio ir prisidegdamas ją: 

— Neseniai mane įžeidė toks žmogus, barmenas. Aš patyko- 
jau už durų, kol jis išėjo namo. Aš nusekiau jį, mačiau duris, 

pro kuriasjis įėjo. Kitą popietę, kai jis buvo bare, aš nuėjau į jo 
butą atkeršyti: 

— Ir ką tu padarei? 

— Aš sunaikinau jį. Aš nuplėšiau visus užrašus nuo skardinių 
ant jo lentynos, - jis nusijuokė. - Atidarinėdamas jis nežinos, 
ar tai sriuba, ar kriaušės. 

— Ir viskas? 

— Taip pat išsukinėjau visus varžtus jo klozete. 

— Manau, su tavimi geriau neturėti reikalų. Gal dar vieną 
stiklą? 

— Kai ką tau pasakysiu. Aš vykstu į Japoniją. Ten jie krausto- 
si iš proto dėl tango. Japonijoje ir Suomijoje. Ten tai jie su- 
pranta. Buenos Airėse aš garsėjau kaip Tango tigras, Bando- 
neono žvėris. 

— O, brolyti! Tai tu neblogai groji? 

— Tikriausiai pats geriausias bandoneono muzikantas visa- 
me pasaulyje, geresnis už Astorą Piazolą, ir pasakysiu tau, kad 
mano tango nėra toks disonansiškas, ne naujosios bangos, kaip 
jo. Piazola su savo staigiais prazvimbimais primena plastmasi- 
nį pigaus švarkelio užtrauktuką, jo intriguojančios pauzės, 
džeržgimas — tarsi vienas į kitą trintųsi du balionai. Tai rimta, 
sunki, šypsenos nekelianti muzika; šokėjų veidai iš įsiūčio su- 
raukti; grojant tango tempu, ritmas toks, lyg liptum cementi- 
niais dangoraižio laiptais, kai už durų siautėja gaisras, ir tas 
per popierių šukomis išgrojamas garsas, kuris priverčia drebėti 
kiekvieną smegenų ląstelę. Tie aistringi tvinksėjimai tarsi mu- 
zikos aviliai. Aš pagalvojau apie mažaūgius vyrus, avinčius na- 
ginėmis - nuobodžiai džyrinamas smuikas, trypimai ir pūškavi- 
mai, karkiantis alsavimas, ruliados tarsi rūgščių saldainių karo- 
liai ant popierinės girliandos, sniego, voratinklių ir krentančių 
medžių iliuzija. Balsai lyg traukiniai, įjungę atbulinį bėgį. Vištų 
reikalas. Gaidžių įkyrumas. Priešmirtinis skerdžiamų karvių 
baubimas. Bet mano muzika yra laukinė; mano muzika, mano 

tango žiaurus. Manyje tūno gyvis, kuris lyg kokia varlė su ašt- 
riais nagais šokinėja ir plėšo mane, - jis ištiesė delnus ir parodė 
deformuotą nykštį. 

Džojui jau per gerklę lindo Bartosiko triukšmas. Jis atsistojo 
ir užbliovė: 

— Dėmesio! Ponios ir ponai. Dėmesio! Šį vakarą pas mus — 
koks tavo vardas? 

— Karlosas Ortizas. 

— Šį vakarą pas mus garsusis Argentinos dumplinių instru- 
mentų maestro, Tango tigras, pats ponas Bandoneonas, Karlas 
Or Iyzas', - visi pradėjo ploti; jiems jau įgriso Bartosikas. 

Džojus pastūmė megztiniuotąjį vyrą prie mikrofono, padė- 
damas jam atidaryti instrumento dėklą, vis skubindamas, grei- 
čiau, greičiau, pasiklausysim tango, ir drauge šaukdamas - sės- 
kis, Bartosikai, eik, išsivemk kur nors kitur. “ 

Vyras atsistojo priešais mikrofoną, pilkas ir sidabrinis aštuo- 
niakampis instrumentas su šimtu keturiasdešimt keturiais Žė- 
rinčiais mygtukais buvo jo rankose. Jis atsisėdo ant kėdės, su- 
lenkė rankas. 

— Dėkoju. Tai, žinoma, netikėta. Aš sugrosiu jums keletą tan- 
go, tai tokia muzika, jausmingas ir žiaurus šokis, išlikęs iš Bue- 
nos Airės. Aš pradėsiu nuo kažko liūdno ir aitraus, Lūgrimas, 
arba, kaip jūs sakote, „Ašaros“. 

Jie trypė ir pirko jam gėrimus, pripažindami instrumento su- 
dėtingumą ir jo muzikavimo meistriškumą. Apsvaigęs jis grojo 
toliau: „Blogos mintys“, „Slaptos svajos“, „Išprotėję“, „Ugnin- 
ga mano praeitis“, „Šiurkštus ir kietas“, Osvaldo Pugliesio La 
yumba ir netgi Karloso de Sarlio keistąją „Milžiniškai mote- 
riai-lėlei“. 

Vidutinio amžiaus pora pakilo ir pradėjo šokti. Jie žinojo, 
kaip šokti tango - nuostabus žingsnis, prigludę kūnai, statiškos 


" Tease - erzinti (angl. ). 

pozos ir lėti ištęsti Žingsniai, stiprus atsilošimas ir žaibiškas gal- 
vos pasukimas. Ortizui jie pasirodė puikiai išmaną niūrią, ūmią 
muziką ir jis grojo nirčiai. (Vėliau tą vakarą savo viešbučio kam- 
bary po neišvengiamų pratimų, kurie dažnai sekdavo po vaka- 
rinio tango šokio, vyrą šokėją ištiko infarktas ir paskutine savo 
mintimi jis prakeikė tango.) 

Bet klausytojai pavargo nuo dramatiškos irstančių siūlų mu- 
zikos. Kesas Bartosikas sudėjo savo neklusnias rankas lyg ru- 
porą ir užriko: 

- Lengviau, žmogau. Žmogau, ta muzika pernelyg sunki. 

Jis puolė Tigrą, ir vakaras pasibaigė muštynėmis prie mikro- 
fono, mūšio dalyvių šnopavimas ir kriuksėjimas buvo pagarsin- 
tas ir ritosi per visą barą. Tigras sušnypštė: 

— Sušiktas kvaily, nesugadink šito bandoneono. Jie daugiau 
tokių nebegamina. Elkis pagarbiau su šiuo puikiausiu iš instru- 
mentų. Polkos kiaule! Aš dabar tave užmušiu! 

Džojus išėjo nesulaukęs muštynių pabaigos. 

(1972-aisiais, kai Peronas sugrįžo iš tremties, Tigras parvyko 
į Argentiną. Peronui mirus, jis gūžtelėjo pečiais ir pasiliko, iki 
ausų įsimylėjęs botanikos knygų iliustratorę ir džiaugdamasis 
naujų savo tango sėkme. Vieną dieną grodamas Mala, Mala 
Junta, atkreipė į save smulkių karinės chuntos žuvelių dėmesį; 
tai buvo tango, kuris ironiškai pašiepė blogas kompanijas, riti- 
mąsi žemyn, susidėjimo su nusikaltėliais pavojus. Jį pasigavo 
naktį, įkalino ir kankino, išsukinėjo jam pirštus. Bandoneonu 
jis daugiau nebegrojo.) 


Dovana 
Florė pabudo dar neišaušus. 


— Mama, aš noriu bulvių fri. 
— Ummm? 

— Mama, aš noriu šokoladinio pieno. 

— Ar tualkana? 

— Taip. 

Ji palietė vaiko kaktytę, drėgną ir šiltą, bet nekarščiuojančią. 

— Geriau jautiesi? — ji bandė sugalvoti, kas gali būti valgomo 
pusę penkių ryto šitame pridvisusiame kambaryje. Ji prisiminė 
automatus koridoriuje su gaivinamaisiais gėrimais ir saldainiais, 
galbūt ir traškučiais. Ji sušnibždėjo: aš tuoj sugrįšiu ir atnešiu 
ką nors, perlipo per Džojų, knarkiantį pravira burna - girto jo 
gerklė gergždė su kiekvienu iškvėpimu - nuėjo prie durų ir nu- 
ėmė grandinėlę. Ji paliko duris praviras. Koridoriuje tirpo snie- 
gas, mėtėsi ištižę popieriai, kažkokios gatvės reklamos, siūlan- 
čios partnerę lėtam šokiui, kuriose buvo pavaizduota mergina 
didelėmis krūtimis ir nedviprasmiškai atkištomis lūpomis, nu- 
plėšti bilietai, tuščias buteliukas, sulankstytos Coca-colos skar- 
dinės, purvina mėlyna pirštinė. Koridoriaus gale burzgė ir dre- 
bėjo mašinos. Visa, ką ji sugebėjo gauti, tebuvo apelsininės so- 
dos gėrimas ir traškučiai su sūriu. 

Florė valgė ir gėrė godžiai tarsi automatas. Ji buvo visiškai 
išsibudinusi, persirengusi dienai, jos žvilgsnis naršė po purviną 
kambarį, kuriame jie jau taip ilgai buvo, jos tėčio drabužiai su- 
versti ant kėdės atlošo, įspindusi šviesa pro sunkų baltą langą, 
chromo žvilgėjimas ant Arčio parduotuvės vežimėlio, ketvirtis 
dolerio ant stalo krašto ir kvadratinis žalias daiktas, perrištas 
raudonu kaspinu. 

— Kas tai? - droviai paklausė ji rodydama. 

— Kaip tu manai, kas tai? Į ką tai panašu? 

— Dovana, - ji paslėpė veidą patalynėje, rausdama dėl savo 
įžūlaus atsakymo. 

— "Tai ir yra dovana. Pažvelk, - ji persilenkė per Džojų ir paė- 
mė žaliąjį akordeoną, įdėjo tarp Florės rankučių, atsegė diržus 
ir vedžiojo vaiko rankutes, kad atsivertų dumplės, ir spaudė 
mygtukus. 

— Tai kordeonas. Mažas. Mama, kur klavišai? 

- Jis neturi klavišų. Šis turi mygtukus. Tai toks, su kokiu Ma- 
ma mokėsi groti. Žiūrėk, - mažu Florės pirštuku ji paspaudė 
„Mee, mee, juodos avytės, ar turit vilnytės?“ 

— Tai man mama? Ar tai dovana man? 

— Taip. Tau. 


Serifas 


Dangus buvo apniukęs, tamsus nuo besikaupiančio sniego, ir 
Džojus spaudė kiek įmanydamas, kad nuvažiuotų kuo toliau 
dar nepradėjus snigti. Sniego valytuvai buvo jau pravažiavę, 
tačiau kelio danga liko apledėjusi ir klastinga. Šildytuvas vos 
vos šildė ir jai teko nuo stiklų gramdyti šerkšną virtuvine men- 
tele, kurią Džojus laikė ant priekinio panelio. 

— Ar tai tas miestas? Tas pats „Morlėjus, šešios mylios“? 

— Kur yra valgykla. Kur mes valgėme pyragą. 

— Kur buvo pavogti akordeonai. Galiu kirsti lažybų iš šimto 
baksų, kad policija tiksliai žino, kur ieškoti tų vyrukų. 

— Džojau, juk tu nematei jokių vyrukų. 

— Man ir nereikia jų matyti. Aš Žinau, kad tai buvo siaubin- 
gai gauruoti apskretę negrai, kuriems reikėjo pinigų narkoti- 
kams. Kas gi dar galėtų pavogti porą akordeonų? 

Jie jau įvažiavo į miesto ribas, asfaltas apledėjęs, pro šalį plau- 
kė benzinų kolonėlių tipo parduotuvėlės, kvadratiniais sniego 
lopiniais užversti maži nameliai, kuriuos nuo gatvės skyrė ce- 
mentinis šaligatvis, sedanai, sustatyti prie vieną mašiną talpi- 
nančių garažų, virš atvirų durų prikalti nenaudojami krepšinio 
lankai, po to jie įstrigo ir šliaužė paskui kelioninį autobusą, nu- 
klijuotą aplankytų valstijų lipdukais, Džojus privažiavo pakan- 
kamai arti, kad įskaitytų „Florida - saulės namai“, išrašytą rau- 
donai ir geltonai, su besišypsančiu saulės veidu, tikras kontras- 

tas jam buvo sėklidžių formos valstijos kontūras; lipdukas bu- 
vo užklijuotas ant galinių durų, pravirame lange siūbavo cera- 
tinės užuolaidos. 

— Ką jie čia veikia vidury žiemos? — stebėjosi Džojus. Bet 
aplenkęs pamatė, kad tai senas sulūžęs autobusas be užrašų, 
kurį tempė vilkikas. 

Jie pravažiavo pro valgyklą, kurią kiek užstojo šalia važiuo- 
jantis autobusiukas, ir Džojus įvairavo į Shell! degalinę, viduti- 
nio amžiaus juodaodis su kepuraite, vilkįs temstančio dangaus 
mėlynumo marškinėlius ir kelnes, priėjo prie jų, šluostydamas 
į skudurą rankas, rudą vėžlišką jo veidą dengė linziniai akiniai, 
didumo sulig sūriais krekeriais, dvigubi stiklai laužė šviesą. 

— Pripildyti, sere? 

— Taip. Kur čia policijos nuovada? 

— Morlėjuje nėra policijos. Valstijos policija įsikūrusi dvide- 
šimt mylių į šiaurę. 

— Kur kreipiasi gyventojai, jei kas nors padaro nusikaltimą, 
pavyzdžiui, pavagia akordeonus iš tavo mašinos bagažinės, kol 
tu pakelės valgykloje srebi atšalusias pamazgas? Ką tuomet 
darote? 

— Paskambinam valstijos šerifui. Penki septyniasdešimt, se- 
re, patikrinti tepalus? 

— Ne. Kur jį rasti? 

— Tikriausiai šerifo kontoroje, rotušėje. Važiuokite pro lau- 
ko kino teatrą, pro Mc Donalds, pro mokyklą, jūs pastebėsite 
ją, tai didžiulis baltas pastatas su patranka dešinėje ir tanku ant 
pievelės. Tai jums taip nutiko? Kažkas prie valgyklos paėmė jūsų 
akordeonus? Sakoma, kad muzika gydo nusikaltėlius, - jis plau- 
šine trynė purviną priekinį stiklą. 

— Po velnių, tai tiesa, - Džojus į savo karštą delną susižėrė 
saują grąžos Ir padavė ją Soniai. 

Jis pasistatė mašiną per dešimt pėdų nuo užrašo: ATSAR- 
GIAI, SAUGOKITĖS VARVEKLIŲ ir užbėgo granito laip- 

tais, šuoliuodamas po du laiptelius, apledėjusius ir padengtus 
mėlynais druskos kristaliukais. Sonia pasilenkė, kad vėl įsuktų 
Arti į motelio antklodę ir paduotų Florei gabalėlį kramtomosios 
gumos, bet ji nespėjo atsigręžti, kai Džojus jau buvo čia, įšoko 
vairuotojo sėdynėn ir užvedė mašiną. 

— Ar jo nebuvo? 

— Buvo. 

— Tu neilgai užtrukai. 

— Ne, neužtrukau. Aš pažvelgiau į šerifą Makaką ir nuspren- 
džiau nepasakoti jam savo problemos. Tas kalės vaikas juodas 
kaip pikų tūzas. Ačiū Dievui, kad jis neapsivėmė, tik pažvelgė į 
mane. Šerifas negras. Po velnių, visą tą šūdiną reikalą! Nusi- 
pirksime naujus. 

Jis valandžiukę važiavo karčiai tylėdamas. Florė galinėje sė- 
dynėje dainavo, kaip papuolė spaudydama žaliojo akordeono 
mygtukus ir cypaudama: „o, negras šerifas, negras šerifas at- 
vyksta miestan“. 

- Ša! — užriko įsiutęs Džojus, ir ji pravirko. Atsisukusi Sonia 
pamatė, kad Florė gumą priklijavusi prie akordeono dumplių, 
1r atėmė iš vaiko instrumentą. 

(Po keleto metų, Džojui išėjus iš Lenkų klubo, trys kinai su- 
daužė jam marmūzę. 

— Mes išsikraustom iš čia, - pasakė jis. - Mes keliamės į Tek- 
sasą. Sudie sušiktam sniegui, kinams ir negrams. 

Išsikraustydami jie surengė išpardavimą, ir žaliasis akordeo- 
nas atsidūrė ant ožio malkoms pjauti, drauge ten buvo Charlie 
Tuna fotoaparatas, plastmasiniai sunkvežimiai ir šautuvai, yo- 
yo su nutrūkusia virvele, vienakojė Barbė, kurios plonytės iš- 
keltos rankos tarsi protestavo, permatomos anties formos sta- 
lo lempa, plastmasinės liniuotės, išblukusių gelsvų plastmasi- 
nių lėkštelių rinkinys, atominės bombos formos druskinė, šir- 
dinių blynų keptuvė, pustuštė dėžutė nuo saldainių, prikimšta 
sagų su neištrauktais siūlais, piramidė, kurioj reikėjo surinkti 

vienos spalvos rutuliukus, trys tušti žibintuvėliai ir dar visoks 
senas 78-ųjų šlamštas. 

Iš pradžių jie persikraustė į Koskiušą Teksase, po to į Pana 
Mariją, kur Džojus įsteigė Žuvininkystės ūkį ir augino menkes, 
paskui dar pradėjo auginti boružes organinių sodų rinkai ir per 
dešimtmetį susikrovė apvalią sumelę, bet neišpuiko ir vis apsi- 
pirkdavo pigiausioje parduotuvėje. Bėgant metams jis išmoko 
jodinėti, avėjo kaubojiškais batais ir nešiojo skrybėlę, ornamen- 
tuotą odinį diržą su sidabrine sagtimi, ant kurios buvo išgravi- 
ruota TEKSASO POLKA. Sonios plaukai nubalo sidabru, po 
to nuo cheminės terapijos, likus vos keliems mėnesiams iki mir- 
ties, visai nuslinko; ji mirė 1985-aisiais nuo gerklės vėžio. Kai 
1987-aisiais į San Antonijų atvyko Popiežius Jonas Paulius II, 

tris klezmerio orkestro muzikantus, kurie vaidino antraeilius 
vaidmenis tuo laiku populiariausioje komedijoje The Cheaps- 
kate, po to emigravo Australijon ir kurį laiką ten dirbo toli- 
muose gyvulininkystės ūkiuose.) 


ARKLIŲ SPALVOS 


Senasis Egiptas 


Tas arklys buvo palaidotas, bet ir vėl iškilo paviršiun tarsi iš- 
mestas iš žemės kokios nors antigravitacinės jėgos, ir gulėjo 
ant šono, dantys išsišiepę į purvu apskretusią šypseną, strazda- 
notą lūpų ir nosies odą dengė sniego baltumo karčiai, viršuti- 
nės šnervės arka — įėjimas į kūno paslaptis. Viena krauju ap- 
skretusi ausis stovėjo stačia, tarsi jis klausytųsi, taip ir neat- 
mazgytos liko kojas rišusios virvės, akių nesimatė. Tai buvo Se- 
nasis Egiptas, ir ji norėjo, kad Fėjus Makgetiganas niekad ne- 
būtų jai jo parodęs, niekad. 


Daiktas ant stogo 


Ji sugrįžo į rančą maždaug 1980-ųjų vasarą, bet ne viena; su 
savimi atsivežė Vietname tarnavusį Vergilį Vylraitą; ji rašė jiems, 
kadjis -jos nuolatinis, tikras draugas. Kartu su ja jis keliavo po 
visą šalį, ji vežėsi jį pristatyti savo mamai ir tėčiui, kurių nema- 
tė penkerius metus, nuo tada, kai Saimonas Ultsas, jos pirma- 
sis vyras, nušovė arklį, 0 jos tėvas pašovė Saimoną. Ji nepasakė 
jiems, kad Vergilis buvo vedęs seselę, kurią sutiko Vietname, 
nesėkmingos vedybos, nesiliaujantys girtavimai, narkotikai ir 

muštynės; tos vedybos iširo, kai Lilė, žmona, sutramdė jį, išsi- 
skyrė su juo ir dingo nežinomais keliais. Jo senos žaizdos jau, 
regis, užgijusios. 

Ji be perstojo kalbėjo, sakė Vergiliui palaukti, kol jis susitiks 
su senuoju Fėjumi, kuriam dabar jau tikriausiai bus apie septy- 
niasdešimt, ūkvedžiu, kuris ją užaugino, ji pasakojo apie mo- 
netų prigrūstus stiklinius pieno butelius, paslėptus treileryje, 
jo nusimanymą apie arklius ir jų ligas. Namie yra smeigtuku 
prie sienos prisegta jo nuotrauka, pasakojo ji, kur jis dar visiš- 
kai vaikas (vienas Dievas težino, kas ir kodėl atsuko į jį foto- 
aparatą) sėdi ant medinės statinės, basas, gal dvylikos metų, 
kelnės - vieni skarmalai, vyriškas švarkas, kuriame nė vienos 
sagos, tik maži pagaliukai, prisiūti greičiausiai su milžiniška 
kreiva adata, kurion įvertas raištelis, tuos colio ilgumo paga- 
liukus jis perkišdavo per kilpas ir jie laikydavo. Apie Fėjų ji 
kalbėjo daugiau nei apie Kenetą ir Betę, savo tėvus. Ji pasa- 
kojo, kaip kartą Fėjus pagriebė ją už čiurnų ir iškėlė aukštai į 
dangų žemyn galva, toks svaiginantis supimosi pojūtis, jos ran- 
kos plačiai ištiestos į šalis, pirštai išskėsti, ji sukasi ore, gelto- 
nas horizontas įdumba, pro šalį lekia arkliai, iškreipti jos ne- 
sufokusuoto žvilgsnio, o Fėjus dainuoja kažkokią dainelę: „ir 
mūsų ištekliai jau baigias...“ Jis mokėjo šimtus senovinių dai- 
nų, kurių niekas kitas neprisiminė, dauguma jų nešvankios kau- 
bojiškos dainuškos, bet pasitaikydavo ir airiškų, kurias jis dai- 
nuodavo liūdnu, tačiau nuostabiu tenoru, pritardamas sau ar- 
monika. 

Ji pasakojo apie sukimąsi tarsi apie kokį nepaprastą savo 
vaikystės įvykį, bet, pagalvojo Vergilis, tai taip įprasta: juk kiek- 
vieną vaiką sukdavo; apie nušovimą, apie tas smulkmenas, ku- 
rias jis taip godžiai norėjo sužinoti, ji tepasakė labai mažai. Ji 
gudriai išsisukdavo pakeisdama temą. Jis vis žvilgčiojo į ją, su- 
imdamas tuos pažįstamus išdžiūvusių kviečių spalvos plaukus, 
krintančius ant aukštos jos kaktos, bespalviai antakiai ir blakstie- 

nos, kurias ji kartais patamsindavo rudu pieštuku, ilga nosis, 
kuri šaltame ore parausdavo, nosis su tokiom siaurom šner- 
vėm, kad, rodos, jai turėtų būti sunku kvėpuoti; iš tikrųjų, 1š 
tikrųjų, ją kankino sinusitas. Jos lūpos buvo plonos ir bespal- 
vės. Jis pagalvojo, kad tai šiaurietiškas veidas, nors ji tai neigė. 
Jis nežinojo, kas ji tokia, pagaliau argi tai svarbu. Jam patiko 
išblyškusios moterys. 

Jie vis dar buvo per dvi valstijas nuo tikslo, bet tai jau, šiaip 
ar taip, Vakarai, gerai, jie važiavo dulkėtu raudonu keliu. Kelias 
kirto geležinkelio pervažą tarp uolų su begale suakmenėjusių 
iškasenų, jos, rodės, byra tiesiog jų akyse, yra į skaldą ir krenta 
tiesiai po ratais. Kažkur degė padangos, ramiame ore vyniojosi 
balta dūmų virvė. Geležinkelio vingis atspindėjo vien šviesą ir 
juos pačius. 

Jie sustojo, pamatė tą vietą, kur kažkas iš pagalių ir sausų 
žolių ant padangos sukrovė laužą ir padegė. Jis koja užspyrė 
žemių, ji išpylė ąsotį šaltinio vandens, ir padanga pradėjo rūk- 
ti, lyg po ja būtų tupėjęs raguotas velnias. Vergilis įsitaisė šalia 
jos, stebėdamas rimtą veidą ir surauktus antakius, saulės nema- 
čiusias pieno baltumo kojas, lygiaodes ir sulenktas, kojų nagus, 
nudažytus perlamutriniu laku, ji buvo basom įsispyrusi į sanda- 
lus, jis pagalvojo, kad važiuoja ten tik dėl jos, spėjo tą viešnagę 
būsiant siaubingą ir erzinančią. Jo pirmosios žmonos Lilės tė- 
vai savo gyvenimą tvarkė pagal horoskopus ir spontaniškas nuo- 
jautas, šerdavo jį šaldytais koldūnais ir konservuotomis kriau- 
šėmis, versdavo šypsotis, darydami momentines nuotraukas, 
liepdavo jam nebūti tokiam rimtam. Jis vedė Lilę grįžęs iš 
Vietnamo, po trijų savaičių. 

Per trisdešimt šešias valandas iš Da Nango jis nukeliavo į 
Traviso oro pajėgų bazę Niū Hampšyre, pramoniniame mies- 
te, kur užaugo. Pora valandų pasitrainiojo po namus, kol jo 
tėvas porino, kad jam laikas pasiieškoti gero darbo, o mama 

pastūmė po nosim dubenį margarinu paskanintų kukurūzų. Jis 
išvažiavo į Bostoną ir apsistojo viešbutyje, prabuvo ten savaitę, 
visą tą laiką karštligiškai įtikinėdamas Lilę, kad ši atskristų į 
Bostoną, jie turį apsivesti. Nuleidinėdavo tualete vandenį tris- 
dešimt kartų per dieną tik tam, kad pamatytų, kaip jis bėga. 

— Kam prireikė padegti padangą? 

— Tai buvo Džyzis Džeimsas. Kad sustabdytų sušiktą Express 
Limited ir apiplėštų keleivius. 

Už keleto mylių jis vėl buvo priverstas staigiai stabdyti, nes 
ant vidurio linijos stovėjo Brangus veislės karvė, laukdama sa- 
vo veršelio, stovinčio kitapus tvoros. 

— Po velnių! Sušikta karvė! 

Jie keliavo toliau, jų daiktai, sukrauti ant galinės sėdynės, 
slankiojo ir slidinėjo. Džozefina, puoselėjanti mintį apie nuo- 
tykius, kiekvienoje valstijoje bandė surasti sendaikčių išparda- 
vimą; aukštai Niujorke jie nusipirko dažytos faneros lentelę su 
užrašu BLESS THIS MESS", Pensilvanijoje - beveidę čekišką 
kūdikėlio Jėzaus skulptūrėlę ir Zeino Grėjaus „Smėlio laiptų“ 
knygelę, Ohajuje —- dvidešimt svarų sveriančią lazdą, papuoštą 
stikliukais, ir odinę pagalvę su išdegintu bėgančio stručio at- 
vaizdu, Indianoje - toreodoro peleninę. Ilinojus? 

Nieko, išskyrus didžiulį sunkvežimių eismą, nesuskaičiuoja- 
mą daugybę užkardų, ties kuriomis reikia mokėti dešimt cen- 
tų, dvidešimt centų, keturiasdešimt penkis centus, kol galų ga- 
le ties Čikagos pakraščiu Vergilis pasuko ne ten, ir viename 
kieme ji pamatė išpardavimą —- priešais žemą, suodiną namą 
stovėjo stalas, o ant fanerinės lentos buvo parašyta: KRAUS- 
TOMĖS Į TEKSASĄ. 

Džozefina palietė lėlę, anties formos lempą, paėmė kažkokį 


"Bless this mess — tegyvuoja ši netvarka į7 Dieve, laimink šias mišias 
(angl. ). 

niekutį ir paleido jį žemyn, apžiūrėjo bombos formos druskinę, 
ant kurios buvo užrašyta STORULIS. 

Ji tarstelėjo: 

— Jam pasisekė, - ir sumokėjo dolerį. 

Vergilis pasakė: 

— Sušiktas Lawrence Welk ypatingasis, - paėmė akordeoną, 
išspaudė iš jo keletą duslių akordų. Trys baksai. 

Jis sumurmėjo: 

— Ką mes darysim su visu tuo mėšlu? - Druskinę jis įdėjo į 
pirštinių skyrių, o akordeoną numetė ant galinės sėdynės, kar- 
tu su kitais daiktais. - O.K., čia Čikaga. Kas toliau, sušikta 
Ajova? 

— Sušikta Ajova. Eime iš čia. 

Gatvės čia prastėjo, buvo šiukšlinos, pastatai apgriuvę, šali- 
gatviai knibždėjo juodaodžių. 

— Po velnių, pabandysim šitaip, - pasakė bandydamas pakilti 
į greitkelį, bet pusė kelio buvo užblokuota ir jam teko atbu- 
lam slinkti atgal, pasisukus sėdynėje ir vis Žvilgčiojant pro už- 
pakalinį stiklą. Viršuje jie girdėjo greitkelio gausmą. 

— Jėzau, kodėl tas sušiktas kamštis ne kur nors apačioje, o 
čia? O.K., turėtų būti dar vienas kelias. Turėtume pataikyti, jei 
tik važiuosime po greitkeliu vakarų kryptimi, kodėl gi mums 
nepakilus į autostradą. 

Rodės, sausakimšomis gatvėmis jie plaukia pavojingai ilgai, 
žmonės - tiesiog skersai eismo, skersai šviesų, svirduliuojantys 
girtuokliai, popieriaus sūkuriai ir blizgančios plastmasinės šiukš- 
lės, iki pat kauliukų nuklojusios šaligatvius, kas antras namas — 
gėrimų parduotuvė arba burtų salonas, tamsūs veidai atsigrę- 
Žia, nužvelgia mašiną, spokso į juos, grupė jaunų stambių vyru- 
kų su sportiniais bateliais ir marškinėliais slankioja aplinkui 
spardydamiesi, blaškydamiesi ir be perstojo žvalgydamiesi ap- 
linkui. 

— Jėzau, kaip mes čia patekom? —- paklausė Džozefina, ta- 
čiau Vergilis tylėjo. 

Vyras žirgliojančia eisena nuvėrė juos žvilgsniu, nusivaipė 
sviesdamas kažką jų pusėn ir, tarsi tas gestas būtų buvusi ko- 
manda, vienas iš vaikų tuoj pasilenkė, paėmė buteliuką, atremtą 
į graffiti menu išmargintą sieną, ir tingiai metė jų pusėn. Jis 
sudužo prieš pat mašinos nosį - stiklo šukės išmargino kapotą. 

— Supistašiknis! - šūktelėjo Vergilis. 

— Ačiū Dievui, nepataikė, - pasakė Džozefina nusitverdama 
sėdynės krašto ir trokšdama, kad automobilio stiklai būtų už- 
temdyti. 

— Supistas subingalvis tyčia nepataikė. Tai tik simbolinis me- 
timas — šie sušikti idiotai krepšinį žaidžia šešiolika valandų per 
dieną ir jis, ko gero, ryžių grūdu pataikytų į vaisinę musytę iš 
dviejų šimtų pėdų atstumo. 

— Tai paguodžia, - šoniniam veidrodėlyje ji matė, kaip jie visi 
pasilenkę ieško mėtomų daiktų, galbūt akiratyje jiems daugiau 
nebepasitaikė stiklinių butelių, spindintys daiktai lėkė penkias- 
dešimties mylių per valandą greičiu, bandydami išmušti galinį 
stiklą. 

- Štai jis, - automobilis priešais juos pasuko į įvažiavimą, jie 
nusiyrė iš paskos ir po kelių sekundžių įsiliejo į viršuj besidrie- 
kiančio greitkelio eismą, plūstantį į vakarus, pati piko pradžia. 
Eismas lėtėjo, po to visi kone šliaužė, ir, išlindusi pro langą, toli 
priekyje ji pamatė žybsinčias raudonas ir mėlynas šviesas. 

— Avarija. 

Jie iš lėto slinko į priekį, žvalgėsi į plytų ir grandininių tvorų 
dykynę, klausėsi siaubingo fabriko dundėjimo ir pulsavimo, pra- 
važiavo apmusijusį barą su Popiežiaus Jono Pauliaus II nuo- 
trauka po alaus BUD reklama - nykus lindynių kvartalas, ap- 
statytas raudonų plytų pastatais su mažyčiais langais, namiūkš- 
čiai iš lauko pusės išvagoti laidais, lietaus nutekamaisiais vamz- 
džiais, avariniais išėjimais ir kabeliais; keletas mažų šlykščių 

parduotuvėlių pirmame aukšte, KIRPĖJAS, RESTORANŲ 
APRUPINIMAS; į turėklą atsišliejusi prostitutė, blizgantis pe- 
rukas, užmaukšlintas ant jos kiaušinio formos kaktos; tarpdury 
po išblukusiu ženklu kabantys karkasai: BANDŽO MESOS, 
ERIUKAI; ir atviri sunkvežimių kėbulai. Jie prašliaužė pro pi- 
lonus ir Vergilis tarė: 

— Ne, tai kelio darbai, - jie privažiavo oranžinį ženklą AP- 
VAŽIAVIMAS ir susiglamžiusį policininką, kuris mosikuoda- 
mas vėl juos nukreipė į tirštą gatvių maišalynę ir šviesoforų ri- 
kiuotę apačioje. 

— Jėzau! Ar mes kada nors išsikrapštysim iš čia? 

Jie laukė prie šviesoforo, eismas visur aplinkui trūkčiojo ir 
drebėjo, rausvos stabdžių šviesos ir jų mirgėjimas teikė scenai 
karščio ir įtampos, mašinos ir sunkvežimiai spaudėsi lyg sil- 
kės statinėj. Šviesoforo spalvos vis keitėsi ir keletas automo- 
bilių, pabandę ištrūkti iš kamščio, tik dar labiau užveržė me- 
talinį mazgą, ir staiga jie išgirdo, kaip kažkas nukrito ant sto- 
go - bumbtelėjo ir ėmė braižytis. Gauruotas snukutis raudo- 
nomis akimis keletui sekundžių pakibo virš priekinio stiklo 1r 
išnyko. 

— Ai! - sukliko Džozefina, o Vergilis sumurmėjo: 

— Koks čia velnias? 

"Tas kažkas prabėgo virš galvų ir dingo. Kitoje siauroje gatve- 
lėje girdėjosi mygiamas signalas: py-y-y, py-Yy-y, DYY-Yp. 

— Štai jis, - Džozefina parodė į padarą, šuoliuojantį mašinų 
stogais priekyje jų, matė, kaip jis strykteli ant balto prekes išve- 
žiojančio autobusiuko su užrašu GREITAS. 

Kamštis praretėjo, šliaužiantis pro šalį eismas išvengė tokių 
bėdų, kaip mirgančių lempučių ir gatvių šviesoforų kalėjimas, 
ir jų juosta pajudėjo, tačiau kitas pakilimas į autostradą ir vėl 
buvo uždarytas, ir eismas pasuko į ilgą tunelį. 

— Kas tai, po velnių, buvo, sušikta beždžionė? 

Baltasis autobusiukas buvo nutolęs per aštuonias ar dešimt 

mašinų. Tunelio gale, pilkai skylei atsiveriant į naujas gatves, 
jie pajuto, kaip ratai kažką pervažiuodami krestelėjo. 

— Tai tikriausiai pakilimas, - pro šoninį veidrodėlį Džozefina 
pažvelgė atgal. Nieko nesimatė. Ten galėjo būti bet kas. 

Kai Vergilis dar kartą panėrė automobilių ir sunkvežimių sro- 
vėn, tekančion į vakarus, ji susmuko į krėslą, vėl rami ir net 
spinduliuojanti meilę stebėjo dangų, primenantį užtemdytą au- 
tomobilio stiklą, giedrą ties horizontu ir tamsiai pilką per skliau- 
to vidurį. Vienišas debesėlis, atplėšta tiulio draiskana, po to 
dar viena ir dar vienągišskusti purvini ir rožiniai dryžiai. Pasi- 
rodė tamsus taškelis, lengvai judantis iš pietų greitkelio link ir 
kertantis jį beveik tiesiai virš jų - vaiko balionėlis, dabar ji jau 
matė ir stebėjo jį, kol šis pranyko tarsi kokia tamsos strazdana. 
Kelio paviršius patamsėjo, spiginančios priešais važiuojančių 
automobilių šviesos juos akino, nors gintarinį ir rožinį vėsų dan- 
gų tvindė nežinia iš kur atsiradę debesys, tai šen, tai ten per- 
austi prošvaiste. 

— Susiraskime kokią vietelę ir stabtelkime, - pasiūlė ji. Ji iš- 
siilgo vonios, gėrimo ir valandėlės, kai galės paskaityti Umber- 
to Eko „Rožės vardą“, storą knygą, visą dieną slankiojančią 
ant sintetinio kilimėlio prie kojų. Ji skaitė tik penkiasdešimt 
trečią puslapį. Jis neatsakė, tačiau ji žinojo, kad jis svajoja, kaip 
nuogas gulės ant lovos, trakšint ledukui jo gėrime, žiūrės Ži- 
nias, o žole kvepiantis dūmas drums televizoriaus mirgėjimą, 
jausis pernelyg pavargęs, kad eitų kur nors pietauti, kodėl jai 
neiškvietus aptarnaujančio personalo ir neužsakius bet ko, ir 
neatsigulus su juo ant lovos, ir neapžergus jo kietėjančio pe- 
nio, nepažaidus to seno žaidimo, o kodėl gi ne. Kas, po velnių, 
jai yra, ar ji frigidiška? Ir ji atsakys ne, ir darys tai, ko jis nori. Ji 
įsijungė radiją, NPR", ir klausėsi ištęsto pasakojimo apie vyrą, 
kuris tropikų kraštams iš perdirbtos plastmasės gamino vasar- 

" NPR - National Public Radio (valstybinė radijo programa). 

namius. Jie pravažiavo apsivertusį sunkvežimį su cheminėmis 
trąšomis, jo ratai tebesisuko - balta pusnis ant greitkelio. 

— Tai tikriausiai buvo sušikta beždžionė, - pasakė Vergilis. — 
Ot šikna, pabėgo. Ar tau kada pasakojau, kaip Vietname aš 
valgiau sušiktas beždžionių smegenėles? 


Keliai 


Kitą dieną išvykstant iš Kauldasto jis paklausė, ar ji žinanti, 
kiek sušiktų kiaušinienės kioskų stovi ant šventųjų kalnų? Ji to 
nežinojo. O ar ji žinanti, kiek kelių išvagoję sušiktas vaistažolių 
lomas? Nežinojo. Galiu lažintis, kad tu tiki, jog ši šalis yra tik- 
ra, pasakė jis. 

— Tikra - kas? 

Tokiu dienos metu virš kiekvieno juodo statinio kybojo debe- 
sėlis rausvučiais pakraštėliais, ir kai kurie pastatai išskyrė garus, 
nuspalvintus to dienos meto spalva. Elektrinės jėgainės išmeta- 
mi garai buvo tankūs ir nuostabūs tarsi violetinis debesis, šilki- 
niai atliekų tvenkiniai - žydri ir kobalto, raudonos spalvos žemė, 
supilta į milžiniškas pusmėnulio formos krūvas, skrendantiems 
lektuvu ir žvelgiantiems pro veido dydžio langelius atrodytų kaip 
persidengiančios topografinio tarte aux pommes' vaisių skiltelės. 
Juodos anglies kūgiai, išversti šalia geležinkelio, pro ploną dul- 
kių sluoksnį atrodė lyg kylančios į dangų Egipto piramidės. 
Mirguliavo trobelės su žaliais stogais, raudonais langų rėmais ir 
naftos bokštai. Šone driekėsi ochros spalvos žemė, kadaise bu- 
vusi aukštikalnių prerija, kažkada vėjas šnarėjo jos žolėse. 

Valstijų paribiuose Vergilis važiavo greičiau pro treilerių mies- 
tukus su dviem laipteliais prie kiekvienų durų, antenomis virš 


" Tarte aux pommes - obuolių pyrago (pranc. ). 

stogų, suplyšusiomis užuolaidomis ir pravirais langais, jie sto- 
vėjo prie pat pagrindinės autostrados, kuri ūžė ir teršė orą, O 
už šitų treilerių stovėjo kiti, virš treilerių kavinės švietė geltona 
iškaba UŽBEK. Danguj vertėsi siaubingi sodrūs debesų kamuo- 
liai, nustelbiantys neoninius atspalvius. Nuo sunkvežimių skli- 
do karštis, dyzelio ir įkaitusios gumos kvapas; jie važiavo į nak- 
tį ir lietų. 

Jis parodė į tamsėjančią olą, pasakė, kad čia tikriausiai ap- 
vedžioti delnų kontūrai, gyvybės ženklai, atmintis. Ženklai ir 
labirintai ant juodžiausių uolų, kur paukščių išmatų pėdsakai 
buvo vienintelė kreiva linija šiame simetrijos kupiname peiza- 
že. Štai ten saulės išdeginta balta uola, kurios niekam nevalia 
liesti, tačiau joje įsikūręs karinis poligonas, pavertęs uolą sude- 
gusia kiaušiniene, kraštovaizdis nusėtas didžiuliais bombų kra- 
teriais, sulamdytais sunkvežimiais, sugedusiomis žolės pjovimo 
ir kertamosiomis mašinomis, riogso į dirvą grimztantis buldo- 
zeris. Viskas čia aplinkui sunaikinta specialiai, sakė jis, kad bū- 
tų įrodyta, jog visa tai galima sunaikinti. 

Kitą dieną jie pervažiavo upę. Ganėtinai gili, pasakė jis. 
Purvinas chaki spalvos vanduo ketvirtį mylios skalavo rudą 
uolą, ardė šlaitus ir stačius skardžius, laižė olas, iki horizonto 
nusidriekusius klinčių ir suakmenėjusių iškasenų klodus, bal- 
tose švendrėse skalavo kriauklelių sąnašas, kurios priminė 
paukščių kaulus, akmens plokštes. Stūksojo milžiniškas apsi- 
laupęs tiltas, virš kurio raudonų betono arkų driekėsi tiesus 
kelias, monotoniški tilto turėklai tarnavo veikiau idėjai, o ne 
saugumui. 

Tuomet ir vėl atėjo vakaras prie poilsiavietės šalia įkaitusio 
tvenkinio - putoto negilaus šarminio vandens ovalo, jis buvo 
pilnas skardinių nuo alaus, vaikiškų kėdučių, plastmasinio 
šlamšto, akmenų. Aplink juos — kalnų slėniai, tamsiai mėlyni 
trisdešimt septynių laipsnių nuožulnumo slėniai išblukusio dan- 

gaus fone, horizontas truputį dantytas. Šviesos įjungtos, visos 
durys atlapos, radijas garsiai staugia, ji išlipo ir atsitūpė ant 
purvinos žemės, kojos šiek tiek praskėstos, kad šlapindamasi 
neapsitaškytų purvu čiurnų, ir įsistebeilijo į baltą automobilio 
sparną. Dunksantis tamsoje automobilis kėlė nostalgiją lyg švie- 
čiantis kaimo trobos langas šiaurėje. 


Fėjus Makgetiganas 


Betė Svič, siaurų džinsų ir sunkių, storų vyriškų marškinių dizai- 
nerė, atidarė duris, apkabino Džozefiną, ištiesė ranką Vergiliui. 
Nuo jos sklido sumišęs burbono, kvepalų ir tuno kvapas. Ji nu- 
vedė juos į svetainę, įrengtą vakarietišku stiliumi, su baldais iš 
rąstų ir meškos kailiu vietoj kilimo, pergamentiniais lempų gaub- 
tais, kurių krašteliai apsiūti plastmasine odos imitacija. 

— Ar tu pirmą kartą vakaruose, Vergili? — ji net nepažvelgė į jį. 

— Ne, aš buvau čia daugybę kartų. Dar mokydamasis Briggins 
Triple-Y koledže, dirbau sušiktoje fermoje porą vasarų, maž- 
daug penkiasdešimt mylių nuo čia, prie sušiktos Gaunt upės. 
Trisdešimt du tūkstančiai akrų. Žolės vandenynas. Ir t.t. 

— Tikriausiai tau patinka atviros, plačios erdvės. Kaimo 
gyvenimas yra labai sveikas. Mes su Kenetu dažnai Žiemą išva- 
Žiuojame, viską patikime Fėjui, jis mūsų ūkvedys, esu tikra, kad 
Džo tau pasakojo apie jį, jie buvo geri bičiuliai, kai ji buvo ma- 
ža. Praėjusią Žiemą buvome Montserate, Karibuose - galėčiau 
ten visą laiką gyventi, tas mėlynai žalias vanduo ir baltas smė- 
lis. O šįmet vyksim į Samoją. Ar tau teko būti Pietų jūrose, 
Vergili? 

— Taip, aš buvau vakarinėje Samojoj, prie Upolaus, prieš dve- 
jus metus. 

— Jei pasitaikys proga, būtinai ten nuvykite — tai ypatinga 
vieta. Tame kurorte, į kurį mes važiuojame, yra juodo smėlio 

pajūrys. O dabar esame Montanoje, taigi pasidžiaukime tuo, 
ką turime. Kokteiliai penktai, po to, kai abu pailsėsit. 

— Aš negeriu, - pamelavo Vergilis, tiesiog beviltiškai trokš- 
damas išgerti ir jausdamas tą patį, ką jaučia gaisrininkas, kai už 
jo nugaros sugriūva degantys laiptai. 

— Puiku, tuomet galėsit gerti vaisių sultis arba mineralinį, 
bet ką. Tik jauskis kaip namie, - ir ji nuėjo laiptais į viršų. 

Mažiau nei po trisdešimties sekundžių nusileido Kenetas, 
paspaudė Vergiliui ranką, pabučiavo Džozefiną. Ji tarė: 

— Tėti, čia Vergilis. Jis buvo Vietname. Laivyne. 

Kenetas atsakė: 

— Puiku. Aš palieku tau, mažute, čia viską aprodyti savo drau- 
gui. Tavo mama ir aš truputėlį diskutuojame, - jis jau buvo vir- 
šuje, užkopęs po du laiptelius, ir po minutės jie išgirdo iš ten 
atsklindančius šaižius balsus. 

— Neatrodo, kad viskas būtų gerai, - pasakė Džozefina su 
minorine gaidele balse. - Yra dalykų, kurie nesikeičia. Eikš, 
eime pas Fėjų. Jis vienintelis man kažką reiškia. 

Pirmas dalykas, apie kurį Fėjus jai papasakojo, buvo vaka- 
rykštis Senojo Egipto iškilimas paviršiun; tai jos vaikystės žir- 
gas, jos gerasis kastratas. 

— "Tai žaibas, Džo, dėl to kaltas. Prieš dvi savaites artinosi 
milžiniška audra, žaibai ritosi dangumi. Aš kaliau keletą atsi- 
laisvinusių daržinės čerpių (tos prakeiktos čerpės byra kaip 
kokios pleiskanos iš galvos) ir mačiau, kaip Egiptas ganėsi 
prie furgono (žinai, Kenetas nusipirko iš vyruko Oregono vals- 
tijoje seną Conestoga furgoną ir prieš porą savaičių atvilko jį 
čia). Pakilo vėjas, nešdamas dulkes, ir aš mačiau, kaip jis at- 
suko vėjui pasturgalį. Jis galėjo įeiti daržinėn, durys buvo at- 
viros, bet, Žinai, jis mėgo lietų, jis buvo arklys, labiau už viską 
mėgęs lietų. Aš bandau viską užbaigti, kol audra neįsisiautė- 
jo, bet, kaip visad nutinka, kruša nuneša mano skrybėlę, ir 
staiga — siaubingas blyksnis ir griausmas, pamaniau, kad apa- 

kau, melsva akinanti šviesa, ir tarsi kokia milžiniška mėlyna 
žiurkė šnypšdama ir spragėdama būtų perbėgusi žeme, 
užsidegė žolė, pamačiau parvirtusį Senąjį Egiptą, jo kojos mas- 
katavo lyg jis bėgtų. Jis tikriausiai manė, kad dumia kiek įka- 
bindamas. Ir štai dar vienas žaibas pusiau perskelia Keneto 
kriaušę, taigi aš neriu daržinėn ir laukiu, kol visa kiek atitoks, 
po to prieinu prie Senojo Egipto. Jis nejudėjo, tačiau dar bu- 
vo gyvas. Galėjai užuosti nusvilusių plaukų kvapą, matėsi mil- 
žiniškas apdegęs plotas nuo pat dešiniosios ausies, per visą 
nosį ir kaklą - karčiai susigarbanoję. Jis buvo šaltas, akys var- 
tėsi. Bandžiau pakelti, bet jis nebesugebėjo atsistoti, kūnu nu- 
bėgo virpulys ir jis nudvėsė. Conestoga furgonas rūko. Ko nie- 
kaip negaliu suprasti, tai kodėl jis dabar iškilo. Mes iškasėm 
gerą gilią duobę, tai neįmanoma. Manau, jis dar kartelį norė- 
jo išvysti tave. 

Jis įkišo savo mažąjį pirštelį į kairę ausį, krapštydamas sierą, 
ir pridūrė: 

— Vis viena, kaip sakoma, arklio mirtis - varno gyvybė. 

— Liūdna apie tai galvoti, - pasakė Džozefina, - mes tau kai 
ką atvežėme. 

— Tu širdelė, Džo, brangi širdelė. 

Džozefiną sunepatogino jo dėkingumas - ko jis tikėjosi, odi- 
nio švarko, importinių peilių rinkinio. 

— Iš tikrųjų, tai - šlamštas, daugiau pokštas nei dovana. Mes 
stabtelėdavome prie visų tų kiemuose vykstančių išpardavimų. 
Kenetui ir Betei atvežiau atominės bombos formos druskinę. 
O Vergilis nupirko tau šį seną akordeoną. Pamenu, tu kažkada 
truputėlį grodavai akordeonu. Ir prisimenu visas tas nešvan- 
kias dainuškas. 

— Koncertina, - pasakė jis. - Aš vis dar groju. Aš ją gaudavau 
iš seno rodeo jojiko, o prieš jį ją turėjo dar kitas. Jos visą gyve- 

gerą mažą B/C dvieilį; štai ko reikia, kad sugrotum geras airiš- 
kas melodijas. Pažiūrėkim. 

Vergilis iš galinės sėdynės ištraukė ištepliotą intrumentą: 
dumplės išpaišytos spalvotais pieštukais, lakas suskilinėjęs ir 
apsilaupęs, odiniai dirželiai nutrūkę. Fėjus atsargiai paėmė jį, 
pažvelgė į liūdnai atrodančias mygtukų eiles ir patampė dum- 
ples, nuspausdamas skambų C akordą, valdingas blerbiančio 
garso žybtelėjimas, stringančių mygtukų kliuvinėjimas ir rūgš- 
tus džergžtelėjimas, kuris perėjo Vergiliui per dantis. 

— Na, tai dvieilis, - pasakė Fėjus ir uždainavo pritardamas 
keletui padrikų natų: „Ji šokanti jauna gražuolė, išsiskleidusi 
rožė, dulkinosi už penkis dolerius Buckskin' salone...“ —jis dar 
turi kibirkštėlę gyvybės. Galbūt aš jį galėsiu sutvarkyti. Jis skam- 
ba kažkaip atkakliai. 

Jis apkabino Džozefiną, padėkojo, tačiau Vergilis matė, kad 
jis nusivylęs, prisiminė, kaip jis pats vaikystėj trokšo sušikto ka- 
leidoskopo (buvo užuomina, kad jo svajonė išsipildys), bet ga- 
vo savo senelio teleskopą, įdėtą į suplyšusį ir supuvusį odinį 
dėklą, blausiu stiklu, pro kurį matėsi tik daugybė dėmių. 

Jis pagalvojo, kad Fėjus primena apšepusį vyrą, kurį galė- 
tum pamatyti kiekviename Dublino bare, sėdintį pačiame ga- 
le: nevykusiai sušukuoti pasišiaušę plaukai, didelės ausys, pri- 
skretusios geltonos sieros, kaulėtas, įraudęs veidas, visa rau- 
menų jėga sutelkta lūpose, kurios gali ištįsti tiek, kad pasiektų 
stiklą karčiosios, drėgnos melsvos akys, nors vietoj dėmėto gir- 
tuoklio švarko ir kreivai ant plono kaklo parišto kaklaraiščio 
Fėjus buvo pasipuošęs nudryžusiais marškiniais ir nusmuku- 
siais džinsais, kuriuos prilaikė blizgantis diržas, išpuoštas stikli- 
niais briliantais, - dauguma jų buvo iškritę iš geležinių įtvarė- 
lių, — avėjo nudrengtais batais ir skrybėle, tokia suplyšusia ir 
pajuodusia, kad ji tikriausiai buvo labai intensyviai dėvima. Kai 

Vergilis ištiesė ranką, Fėjus šiurkščiai ją sugniaužė ir be jokios 
išraiškos pažvelgė į akis - tiesmukas žvilgsnis, taip žvelgia prieš 
įkąsdamas šuo. 

— Kaip tau patiko Fėjus? - paklausė vėliau Džozefina. - Ar 
jis ne šaunus? - Iš tokio pasakymo galima buvo suprasti, kad 
Kenetas ir Betė ne tokie, kad jie tėra apsišaukėliai, o Apelūzų 
ranča tik šūdas, ir viskas sugriūtų, kaip tai dukart buvo nutikę, 
jei ne Fėjus, kuris, padedamas savo skrybėlės, visa išsaugojo. 

— Taip, jis šaunus, - atsakė Vergilis. - Manau, jis kietas kaip 
sušiktas riešutėlis. 

— Riešutėlis? Tai buvo nesutramdomo, labai bjauraus būdo 
arklio vardas, jis nuolat stodavo piestu, o į kapus jį 1916-aisiais 
nuvarė moteris, indėnė, Raudonoji Paukštė, iš Oregono,- iš 
kito kambario atsklido Keneto balsas. 


Ranča 


Kenetas ir Betė Svičai į Montaną atsikėlė iš Bostono 1953-ai- 
siais su trupučiu pinigų, kuriuos Betė manė Kenetą paveldėjus 
(jis nukniaukė juos iš kredito sąjungos, kurioje dirbo, ir padarė 
tai tuomet, kai taryba atsisakė jį paaukštinti pareigose), nusi- 
pirko seną nustekentą rančą prie Krou indėnų genties rezerva- 
to. Ranča ribojosi su numatyto bizonų rezervato žemėmis. Po 
daugelio metų Kenetas mėgo pasakoti, jog pradėję telyčių ir 
veršiukų verslą jie buvo „per kvaili, kad įkvėpdami neprisikvė- 
puotų dulkių“. Jie važiavo keliu ir jų širdys suvirpėjo, kai pasie- 
kę kalno viršūnę išvydo per šešiasdešimt kilometrų nusidrieku- 
sią šalį ir ten besiganančius žvėris iš nesenos, žemos Vakarų 
praeities: milžiniškos galvos palenktos, žvilgančios akys išvir- 
tusios; kiek tolėliau - jų pačių juodi pliki gyvuliai, atrodantys 
absurdiškai, tarsi nupaišyti ant faneros. 

Vos po dvejų metų jie pateko bėdon: jų banda užsikrėtė bru- 
celioze; valstijos agentas pasakė, kad tikriausiai ją bus užnešęs 
koks bizonas; jiems reikės sunaikinti savo gyvūnus, o po keleto 
metų jie galbūt vėl galės pradėti verslą. 

— Tarp kitko, jei retkarčiais jums nenutiktų kokia nelaimė, - 
porino agentas, — iš kur jūs žinotumėt, kas yra laimė. Kartais 
tenka pasimokyti iš karčios savo pačių patirties. 

Buvo aišku viena, kad jis pasityčiojo iš jų, kvailų rytiečių, ku- 
rie pinigų turi daugiau nei proto ir gali vis iš naujo kas dveji 
metai pradėti studijas eksperimentinio ūkininkavimo koledže. 

Kol jie laukė, kad užkrėsta žemė pagytų, Betė gavo Robin- 
zono Penktadienio darbą šalies teismo rūmuose, o Kenetas su- 
sirado darbelį pas vietinį Žirgų aukcionų organizatorių Gibį 
Amakerį, iš pradžių jis tik skaičiuodavo, tvarkydavo buhalteri- 
ją ir popierius, o po kiek laiko pradėjo šį bei tą išmanyti apie 
žirgus, kiekvieną jų atspalvį: širmus ir šviesiai rudus, obuolmu- 
šius, palšus, bėrus, baltus ir juodus, tamsiai rudus, keršus, rai- 
nus, margus ir palvus; Apelūzų veislės su balta ir dėmėta nuga- 
ra, leopardų dėmėm ir tigrų dryžiais, apsnigtus, šerkšnotus. ir 
marmuro spalvų, paženklintus rankų atspaudais, ar dvispalvius 
it povai, dėmėtus ir blizgančius; žirgus su baltom Žžvaigždėm, 
juostom, šviesiais lopais ant nosies, lašeliais, dolerių ženklais, 
šlakais ir žvaigždėm, su skydais ant akių, su karūnom ant galvų 
ir plikagalvius žirgus, ištisom savaitėm stebėjo kiekvieną veis- 
lę: Gražuolius, Morganus, Arabų veislės, pusiau Arabų, Ara- 
bų-anglų, Apelūzų. 

Jis atkreipė dėmesį, kad į Apelūzus žvelgia nekantraudamas 
ir su nostalgija. Pastebėdavo, kaip kyla jų kainos, o jos kilo nuo 
tada, kai jis pradėjo dirbti Gibiui, nuo trisdešimties dolerių iki 
šimto dolerių užvieną (jei jie būdavo iš tokio žirgyno, kaip Pyvio 
Laveleso, kurį domino veislės atkūrimas), iki tos šlovės, kaip mėg- 
davo sakyti Pyvis, kokią buvo pasiekę didžiųjų medžioklių ir ly- 
gumų karo žirgai, kol jų nesugadino storžieviai imigrantai ir ne- 

išmanėliai rytiečiai, šie iš šiaurės vakarų pirko tuos garsiųjų Nez 
Percė „Pelūzų“ palikuonis su dryžuotom kanopom ir baltais rati- 
lais aplink akis, bandą, kurią konfiskavo Jungtinių Valstijų vy- 
riausybė ir išpardavė po to, kai vadas Jozefas ir jo pulkas sukorė 
tais arkliais tūkstantį šimtą mylių pro tvinstančią Gyvatės upę, 
pro pavojingą Lolo perėją Biterutuose, atlaikė trylika mūšių ir 
susirėmimų su dešimčia JAV armijos pulkų, kas kartą nugalėda- 
mi ar sutriuškindami federalinę armiją vien dėl to, kad geresni 
buvo jų arkliai, ir visa pasibaigė tuo, kad jie atvyko į paskutinę 
vietą, Lapvai rezervatą Aidahe, kur iš jų atėmė arklius, o vietoj 
jų davė Biblijas. Tie laimingi, bet kvaili žmonės, kurie nusipirko 
tuos nepaprastus arklius, maišė juos su viskuo, kas tik vaikščiojo 
ant keturių kojų ir turėjo karčius, ir po dvidešimties ar trisdešim- 
ties metų dėmėtieji lygumų arkliai, ledynmečio arklių, pavaiz- 
duotų Prancūzijos olų piešiniuose, palikuonys, tų legendinių Fer- 
ganos, esančios tarp Syrdarjos ir Amudarjos upių, Centrinės Azi- 
jos ir Uzbekistano, Rakušo stepės arklių, karžygio Rustamo dė- 
mėtojo Žirgo, pavaizduoto persų miniatiūrose ir apdainuoto Fir- 
dousi epe Shah Namah, kinų Dangiškųjų arklių iš tolimųjų va- 
karų palikuonys, krauju prakaituojančių, šuoliuojančių mongo- 
lų ordos ir Atilos chano arklių palikuonys, iš Ispanijos Andalūzi- 
jos srities į Meksiką išplukdytų arklių, konkistadorų Žiaurių ant- 
puolių liudininkų palikuonys, dėmėtųjų arklių, atplukdytų laivu 
iš Triesto Lipizano bandos, išlaipintos Verakruse maždaug 1620- 
aisiais, palikuonys, arklių, kuriuos po Pueblo sukilimo išsigandę 
ispanai pametė likimo valiai, ir pardavė avis auginantiems Žem- 
dirbiams: Šošonams, Kajuzams, Nez Perče, Blekfytams, Bladams, 
Arikarams, Sju,Kry,Krou iš Šiaurės Amerikos stepių, vadinamų 
Didžiąja Lyguma, palikuonys - visi jie buvo taip sumaišyti, kad 
išėjo niekam verti hibridų hibridai. 

Kelis mėnesius klausęsis Pyvio pasakų apie Apelūzus jis tie- 
Siai šviesiai paklausė: 

— Pyvi, kaip manai, ar gali žmogus prasigyventi veisdamas 
Apelūzus? Kaip tau atrodo, ar bus jie populiarūs rinkoje"? 

— Geras klausimas. Žinai, mano jauniausias berniukas kaip 
tik dabar sugrįš iš universiteto, ir mes kalbėjomės, ką jis ketina 
daryti toliau, jis man tėškė, kad net neketina likti rančoje. Ką 
gi, sakau, tu neprivalai čia likti, aš tau duosiu pinigų pradžiai. 
Bet jei aš būčiau jaunas ir pradėčiau savo gyvenimą, aš pagal- 
vočiau apie Apelūzus, vis daugėja žmonių, palankiai vertinan- 
čių Apelūzus. Ir Žinai, ką jis man atsakė? „Niekad. Aš neketi- 
nu imtis žirgų veisimo biznio, kadangi noriu dirbti TV studijo- 
je, tą tau kartojau jau tūkstantį kartų“. Ką gi, jis nuo pat vaikys- 
tės fotografavo, bet tos jo nuotraukos keistos, niekas nemokės 
pinigų už tokius dalykus, kaip videojuostos ar kažkas panašaus, 
štai apie ką jis svajoja. Greičiausiai įsipainios į kokią nors pra- 
keiktą komunistinę šutvę. Nori nenori, jis pasirinks sunkiausią 
kelią. Atsakant į tavo klausimą, jei bent kiek nusimanai apie 
arklių veisimą, tuo domiesi ir dar turi kažkiek pinigėlio banke 
ar kur kojinėje, mano nuomone, Apelūzų idėja visai nebloga. 

— Ojei neišmanai labai daug, o banko sąskaita neegzistuoja? 

— Na, tuomet tu arba sužinai viską, ką reikia Žinoti, arba ban- 
krutuoji, ar ne? Čia netoliese yra keletas žmonių, kurie stengiasi 
atkurti senąją Apelūzų veislę. Tai tikras dalykas, nes iš jų gauna- 
mas puikus veislinis Žirgas, taip, nuostabus Žirgas jodinėjimui su 
ta natūralia eigastimi, žingsniu velkant kojas, senąja indėniška 
krypuojančia eisena, dėl kurios jie ypač ištvermingi. Keletas vy- 
rukų trečiajame dešimtmetyje buvo pradėję tuo verstis, bet ka- 
ras viską nutraukė. Ar jau su kuo nors kalbėjai? 

— Tik su jumis. 

— Aš nesiskaitau! Galbūt norėtum pakalbėti su kuo nors iš 
Koko Robertso žirgyno Kolorade. Jis daug metų specializavo- 
si, augindamas Apelūzus ir Ketvirtainius arklius, išvedė aukš- 
tos rūšies Tinkamai Išvestųjų veislę, kai kurie kalba, kad jis iš- 
vedė ją iš austriško ar lenkiško dėmėtojo arklio, kurį keliauda- 
mas pamate Lipizaneris, girdėjai apie tokius, ar, kalbama, kad 

jis nusipirko jį iš čigono, kai pro šalį keliavo čigonų taboras. 
Dar Oregone yra toks Klodas Tompsonas, jis veisia arabiškųjų 
veislę. Šių apylinkių karo veteranas Džordžas Kažkoks susiko- 
operavo su juo ir turi šį tą bendra su Apelūzų žirgų klubu. Aš 
girdėjau, kad jo prosenelio brolis ar prosenelė, ar kažkas iš gi- 
minės nusipirko pora grynaveislių Nez Percė arklių per tą vals- 
tybinį išpardavimą, taigi jie turi to gero, gryno kraujo. Ir dar 
keletas dirbo šioje srityje. Galima sakyti, kad jie bando atkurti 
išnykusią veislę. Tik pora metų, kai Nacionalinė asociacija šią 
veislę patvirtino. Bet tu turi pats sugalvoti kuo verstis. Tavo 
vietoje pats pradėčiau rimtą tam tikros veislės išvedimo pro- 
gramą. Visą dėmesį skirk kokybei, kastruok visus, kurie nėra 
pirmarūšiai, visus nevykėlius, luošus ir apgailėtinus siųsk į kon- 
servų fabriką. Turi būti griežtas. Ir viską kuo tiksliau registruok. 

Po pusvalandžio Kenetas pamatė Pyvį per tvorą šnekučiuo- 
jantis su Gibiu Amakeriu, jie abu juokėsi, ir jis suprato, kad jie 
susiemę už pilvų kvatojasi iš anekdoto, kaip Kenetas Svičas veis 
Apelūzus, ir nusprendė įrodyti jiems senos patarlės tiesą: juo- 
kiasi tas, kas juokiasi paskutinis. (Deja, jam nebepasitaikė to- 
kia proga. Pyvis nuskendo viduržiemy, kai jaunas kumelys, ant 
kurio jis jojo per seklų vandens slenkstį, išsigando aplinkui jį 
lūžinėjančio ledo ir šoko srovėn. O Gibis Amakeris per Šv. Pa- 
triką mirtinai užspringo nuostabios filė kąsniu, juokdamasis iš 
anekdotų apie baskų piemenis — ne tų nešvankių apie avis, ka- 
liošus ir prikepusius apatinius, ne apie batų tepalą ant atlasi- 
nės vatinės antklodės, o juokdamasis iš žodžių žaismo, kurį pro 
baltus tankius ūsus jam suskėlė svainis Ričardas: 

— Ei, Gibi, klausyk: baskų šeima įstringa besisukančiose du- 
ryse. Žinai, koks moralas? Nekišk visų savo baskų į vieną išėji- 
mą“... Jėzau, tai darosi nebejuokinga. Ei, Gibi, ar tau kas 
negerai? Ei, kas nors! Ei, PADEKIT!) 


" Yra tokia angliška patarlė: nedėk visų kiaušinių į vieną pintinę. 

Skėčio Smaigalys 


Kitą jų viešnagės rytą Vergilį pažadino pragariškas gaidžio gie- 
dojimas. Elektrinis laikrodis zirzė ir zvimbė, rodė 5 valandas 
47 minutes. 

Kenetas apačioje įpylė jam puodą drungnos kavos, Džozefina 
ir Betė dar miegojo. Jis nervindamasis stovėjo prie virtuvės stalo. 
Ant virtuvės durų buvo užklijuotas plakatas, vaizduojantis, dul- 
kių debesio apsuptą raitelį ant buliaus, apačioj užrašas: „Vieš- 
patie, padėk man išsilaikyti“. Rytuose dangus buvo kruvinai 
oranžinis. Žemas Keneto balsas įsodino jį į ispaniško stiliaus 
kėdę su plastmasine sėdyne ir aštuoniakampėmis varžtelių gal- 
vutėmis, kurios įsirėžė į šlaunis. Raukšlės nuo Keneto nosies 
iki burnos kampų preciziškai atspindėjo jo smakro liniją, su- 
teikdamos veidui šlifuoto deimanto formą, kurią horizontaliai 
kirto plačios, suskilinėjusios lūpos. Jo akys buvo nežmoniškai 
didelės, pilkas raineles gerokai slėpė po antakiais nukarusi oda, 
gulanti ant akių vokų. Šias akis dar labiau didino pusmėnulio 
formos akinių stiklai. Jo antakiai ir reti plaukai buvo odos spal- 
vos — rausvoko atspalvio. 

— Ką tu žinai apie arklių veisimą, Vergili? 

— Ničnieko, - jis norėjo paklausti Keneto, kodėl šis niekuo- 
met nepasupo savo dukters, suėmęs už čiurnų, ir šį darbą paliko 
ūkvedžiui. 

— Ką gi, manau, kad išvažiuodamas iš Svičų rančos tu jau kai 
ką žinosi. Bendrais bruožais papasakosiu tau - kai atvažiavau 
čia prieš dvidešimt septynerius metus, irgi nieko nežinojau. Vi- 
sos mano žinios apie arklius nebuvo vertos nė skatiko. Aš bu- 
vau pakankamai protingas, kad prisipažinčiau, jog nieko neži- 
nau apie arklius, ir pasisamdžiau Fėjų Makgetiganą, kuris dir- 
bo Pyviui Lavelesui, iki tas nuskendo, o Fėjus apie arklius nu- 
simanė, nedaugelis vyrų jam prilygtų. Iš pradžių keletą metų 
mums buvo labai sunku, ypač Betei, kuri turėjo daug proble- 

mų, prisitaikydama prie gyvenimo čia, bet viską totaliai pakeitė 
vienas arklys, vienas arklys, Skėčio Smaigalys, vienas nuostabiau- 
sių Apelūzų veislės eržilų, kada nors trypusių šią žemę. Matai 
tas nuotraukas hole ir svetainėje? Skėčio Smaigalys. (Ten buvo 
daugybė nuotraukų, įamžinusių raumeningą ir atletišką pilkšvai 
rusvą arklį su nuostabia balta juosta per pasturgalį ir nugarą, 
kurią pagyvino povo dėmės; baltos priekinės kanopos; baltas snu- 
kis; o ant kaklo baltas skydas. Be nuotraukų, dar buvo keletas 
prastų paveikslų, serijinės tapybos aliejinių darbų, vaizduojan- 
čių arklius. Vergilis spėjo, kad tai Kenetas juos nutapė. Jo nuo- 
traukose Skėčio Smaigalys buvo vaizduojamas daugybe pozų: 
šuoliuojantis rodeo rungties metu, liūdnas, laigantis, besivartan- 
tis, suklupęs, iš visų jėgų dumiantis varžybose su kliūtimis, šo- 
kantis per kilpą, uostinėjantis, miegantis ir stovintis ant aukštyn 
kylančio takelio po vėjo pučiama pušies šaka, nedidukas, bet 
puikaus sudėjimo, linksmomis, besišypsančiomis akimis, dide- 
liais skruostais, dėl kurių atrodė ypač šelmiškai, ir plona žiurkės 
uodega, kuri Vergiliui pasirodė šlykšti.) 

Kenetas perkošė kavą pro dantis ir kalbėjo išmokta pratisa 
vakarietiška tarme: 

— Istorija, kaip aš aptikau šį Žirgą, yra labai keista, jei tai ne- 
būtų nutikę man, niekaip tuo nepatikėčiau. Aš nuvykau į ro- 
deo Aidahe, vis dar dirbdamas Gibiui Amakeriui (tai buvo vos 
kelios savaitės prieš tai, kai jis mirtinai užspringo besijuokda- 
mas iš baskų), man reikėjo nupirkti partiją ponių, kuriuos tu- 
rėjo parduoti kažkoks Teksaso girtuoklis, kažkur aptikęs Gibio 
pavardę ir paskambinęs jam, o senis pasakė, gerai, atsiųsiu Ke- 
netą, kad juos paimtų, tai buvo būdinga Gibiui, aš neprivalėjau 
važiuoti jam tų arklių, bet jis visiems jodavo ant sprando. Fėjus 
ką tik buvo pradėjęs man dirbti, taigi mes nuvykome ten abu, 
to vyruko Ketvirtainiai arkliai atrodė puikūs, ir jam buvo gaila 
juos parduoti, bet jis, regis, turėjo finansinių problemų. Štai 
kas verčia suktis arklių pasaulį. Taigi mes juos pasikraunam, 

duodam jam čekį; bet vienas iš arklių nusižvengia ir vyrukas 
pradeda rėkti - o, tai Perlė, negaliu parduoti Perlės. Jis meta 
man čekį ir bando atplėšti duris, nori jėga išsitemti Perlę. Klau- 
syk, sakau, tu man sakei parduosiąs tris arklius, aš išrašiau pra- 
keiktą čekį ir pasikroviau arklius. Ne, sako jis, neparduosiu Per- 
lės, vietoj jos aš tau duosiu kitą arklį. Turiu Apelūzų veislės 
eržilą, jis dalyvaudavo rungtyse su virvėmis, jis gudrus ir grei- 
tas, bet aš jį keičiu į Perlę. Jis man tiek nereiškia, kiek ji. Fėjus 
pažvelgia į mane, išgirdęs žodį „Apelūzai“. Taigi mes nuėjom į 
kitą turgaus galą, kur jis turėjo tą savo kitą arklį - Dėmėtąjį 
Užpakalį, ir Fėjus taip stuktelėjo man alkūne į šonkaulius, kad 
vos nesuklykiau. Tada aš neįžvelgiau nieko ypatinga, bet Fėjus 
įsimylėjo jį iš pirmo žvilgsnio. Dėmėtajam Užpakaliui buvo še- 
šeri, jis nebuvo iškastruotas, ir Fėjus žinojo, kad tai puikus ar- 
klys. Aš elgiuosi lyg niekur nieko. Fėjus klausia, ar jūs žinote 
ką nors apie jį? Aš beveik galėjau lažintis, kad jis buvo kokios 
nors neįregistruotos sukryžmintos veislės. O taip, sako vyru-. 
kas. Jis —- rodeo netyčiukas. Per tą rodeo Kolorade nutrūko 
kažkoks eržilas ir apvaisino dvi kumeles, žinoma, viena jų bu- 
vo Perlė. Jūs nežinote eržilo vardo, tarsi atsitiktinai pasiteira- 
vo Fėjus. Taip, tai Koko Robertso arklys, manau, tai buvo Džy 
Viskeris ar Džy Vizas. Tam vyrukui iš karto ten pat sumokė- 
jau už Dėmėtąjį Užpakalį du šimtus dolerių; tas arklys jokiu 
būdu nepateks į Amakerio gardą. Ir Fėjus grįžtant sako: štai 
tada man pradėjo daužytis širdis, mat Džy Vizas reprodukavo 
Rentgeno Kūdikį, kuris tapo pasaulio čempionu, aplenkda- 
mas Ketvirtainių arklių kumelę, taigi Dėmėtasis Užpakalis pa- 
saulio čempionui yra pusiau brolis. Ko, žinoma, tas verkšle- 
nantis bukagalvis kaubojus nežinojo, kitaip jis niekada mums 
nebūtų pardavęs Dėmėtojo Užpakalio, dabartinio Skėčio 
Smaigalio. 

— Kodėl, po velnių, pavadinote jį Skėčio Smaigaliu? - kava 
buvo šalta, o saulė įspindusi vidun kaitino ir akino, taigi jam 

neliko nieko kito, kaip tik žiūrėti į Kenetą, dorojantį nevirtą 
dešrą tiesiai iš pakelio. 

Raudona krosnies šviesa keistai atsispindėjo Kenetui už nu- 
garos dvigubo stiklo duryse ir atrodė lyg dvi ryškiai raudonos 
uogos kyburiuotų ant lauke augančio pasišiaušusio forcezijos 
krūmo; jos kyburiavo tiesiai virš Keneto plaukų. Vergilis, suki- 
nėdamas galvą, stebėjo, kaip jos persikelia vis į kitą vietą. 

— Žinai, ieškojau kitokio vardo, bet vos tik kokį išsirinkda- 
vau, paaiškėdavo, kad tas vardas jau užregistruotas, sunku ap- 
tikti originalų vardą, bet mes su Fėjumi sėdėjome čia, virtu- 
vėje, bandydami kokį nors sugalvoti, aš pasakiau: Skėtis - uni- 
kalus vardas, bet, deja, paaiškėjo, kad tokiu vardu kažkas jau 
yra pavadinęs arklį, taigi, sakau, Skėčio Rankena, ir, po para- 
liais, toks irgi jau yra, taigi Fėjus pasiūlė Skėčio Smaigalį, ir su 
tuo valdžia sutiko. Daugiau niekuomet to nebesvarstėm. Mes 
turėjom jį iki 1973-iųjų, penkiolika metų, ir iš jo mes gyveno- 
me, tai iš jo mes pasistatėme šitą rančą. Nacionalinių didžių- 
jų varžybų Eržilas, Didžiojo parodomojo čempionato Žirgas. 
Jis reprodukavo Berniuką, kuris tapo Montanos valstijos mu- 
gės nugalėtoju; Šautuvo Taikiklį, kuris įrašytas į pasaulio re- 
kordininkų sąrašą keturių šimtų keturiasdešimties ir trijų šimtų 
jardų distancijose; Vadą Hardšelą, didįjį arklių lenktynių ir 
nacionalinių virvės rungtynių čempioną; Svieskit Juos Šalin — 
daugiau nei šimtas juostų ir apdovanojimų iš visų įmanomų 
rungčių; Senąjį Egiptą, kuris buvo Džozefinos arklys, jis lai- 
mėjo daugiau kaip šimtą penkiasdešimt trofėjų parodose; Pe- 
gasą, Poeziją, Kylantį Pudingą, Taikinį - galėčiau vardinti vi- 
są dieną. 

Jis pabaigė savo kavą ir įsipylė dar. Vergiliui kinkuojant gal- 
va uogos šokinėjo nuo vienos šakos ant kitos. Vėl pasigirdo 
skardus balsas. 

— Ir staiga viskas baigta - vienas beprotiškas žiaurus veiks- 
mas —ir — baigta. Džozefina atvažiavo pasisvečiuoti su pirmuo- 

ju vyru, tuo tyliu, pasipūtusiu šunsnukiu Ultsu, ji susidėjo su 
juo vienoje iš tų prakeiktų Naujosios Meksikos komunų, kur 
vyrai augina plaukus iki pat šiknos ir rengiasi visokiais psicho- 
deliniais skudurais, jis buvo apsikarstęs papuošalais ir visokiu 
šlamštu, Jėzau, skaudėdavo net ranką paspausti tam kalės vai- 
kui, tiek žiedų prisimaustęs! Plaukus vaikščiojo susipynęs į ka- 
sytes, su raiščiu ant galvos, sakytum tuoj pradės prakaituoti. 
Mes stengėmės ją auklėti padoriai, nupirkom arklį, kai jai bu- 
vo šešeri, davėm jai viską, ką galėjome, ir kuo ji atsilygina — 
pabėga į vieną iš tų hipių stovyklų, vilki pionieriškais rūbais ir 
susideda su tuo Ultsu, jo tėvas - prekeivis vamzdžiais, jam tur- 
būt gėda dėl savo sūnaus. Nagi tam kalės vaikui susisuko sme- 
genys, jis išprotėjo, vieną rytą atsikėlė, pasiėmė mano trisde- 
šimt trečiąjį iš už durų ir nuėjo į tvartą, išvedė Skėtį lauk ir 
nušovė jį prie pat tvarto. Žinoma, šūvis mane pažadino, pa: 
žvelgiau pro langą ir pamačiau Skėčio Smaigalį visą drebantį, 
susmukusį ant žemės, o Ultsą nueinantį su šautuvu rankoje ir 
vos vos besišypsantį; galėjai be vargo atspėti, kad jis apsirūkęs 
narkotikais, nesunku buvo numanyti, kas nutiko ir kas dar ga- 
lėjo nutikti, aš nulėkiau laiptais žemyn, skriedamas po tris pa- 
kopas, ir prie galinių durų atsiradau kaip tik tuo metu, kai jis 
įėjo prieškambarin, vis dar tebelaikydamas šautuvą, ir jau, Žiū- 
riu, pradeda taikytis - o, man net nekilo abejonių, kad jis keti- 
no nušauti mane, nušauti mus visus, užmušti Džozefiną, Betę, 
mane, galbūt katę, - bet, o Dieve, aš ir šiandien nežinau, kaip 
tai nutiko, stulbinamas dalykas, aš pagriebiau iš jo rankų šau- 
tuvą ir, jam dar nė nespėjus suvokti, kas darosi. Jis nusirito 
laiptais žemyn ir išsidrėbė purve, iššoviau petin. Grįžau, įsipy- 
liau viskio, ištuštinau vienu mauku, nubėgau prie Skėčio Smai- 
galio (turėjau perlipti Ultsą ir spyriau jam iš visų jėgų), bet ma- 
no puikusis čempionas jau buvo nebegyvas, aš paskambinau 
šerifui, papasakojau, kas nutiko, ir pasakiau, jei jis neišgabens 

Ultso, aš galiu jį pribaigti. Betė ir Džozefina kraustėsi iš proto, 
jos negalėjo suvokti to, kaip ir aš pats. Džozefina kaltino ma- 
ne, sakydama, kad man nereikėjo į jį šauti, ir mes išsiskyrėme 
susipykę, j1 išvažiavo su juo į ligoninę ar į šiukšlyną, man ne- 
svarbu, bet, žinai, netrukus jie išsiskyrė. Taip ir nesužinojome 
smulkmenų, nežinau ir šiandien, tik jie išsiskyrė nepraėjus nei 
metams, žinoma, jei jie apskritai buvo vedę. Galbūt tai tebuvo 
kokia prakeikta hipių ceremonija su narkotikais, sitaru ir svei- 
kuolių maistu iš pupelių. Nežinau. Paklausk geriau jos. 

— Ji apie tai nenori kalbėti. 

— Juk negalima jos dėl to kalinti, kaip manai? Aš pats ne- 
mėgstu apie tai kalbėti. Fėjus tą savaitgalį gėrė mieste ir išgir- 
dęs, kas nutiko, verkė lyg vaikas. Arklys buvo jau palaidotas. 
Pats palaidojau, - jis suvalgė antrą dešrą. 

— Apie Fėjų? Aš ketinau tau papasakoti apie virėją, kurią 
tuomet samdėm. Odelą Hūki, kažkokią prisiekusią vegetarę ir 
Jehovos liudytoją. Ji neliesdavo mėsos ir nieko, kas gaminama 
ar gaunama iš gyvūnų. Nei kiaulienos, nei jautienos, nei kiauši- 
nių, nei sausainių, keptų kiaulės taukuose, nei sviesto. Mes ban- 
deme įtikinti ją kepti kukurūzų aliejuje, bet ji netikėjo, kad toks 
yra. Ji ruošdavo pupeles, bet jos būdavo beveik visai be skonio. 
Galų gale vieną dieną Fėjus atėjo virtuvėn, vienoje rankoje ne- 
šinas penkis svarus sveriančia jautienos nugarine, o kitoj gerai 
įkaitinta keptuve, nuo jos kilo dūmai, ir pasakė: dėl Dievo mei- 
lės, arba tu iškepi šitai, arba aš iškepu tave, ir laiko jos ranką 
per pusę colio nuo metalo, ji bando ištraukti ranką, bet jis ne- 
leidžia, ji vos prilietė keptuvę pirštų galiukais ir čirkštelėjimą 
galėjai išgirsti net kitam kambary. Ji iškepė mėsą, verkdama ir 
grasindama sumušti laimėjusią pusę, bet kitą rytą pabėgo, ir 
Fėjui teko šešis mėnesius gaminti valgį, kol mums pavyko susi- 
rasti kitą virėją. 

Vergilis ir Fėjus 


Džozefina buvo išėjusi pajodinėti. Ne, tarė jis jai, aš valysiu 
tavo batus ir pirksiu tau kadilakus, bet tu neužsodinsi manęs 
ant arklio, aš prieš daug metų turėjau sušiktą arklį, sušikti 
išprotėję, nenuspėjamo elgesio gyvuliai. Fėjus priėjo prie jo, 
rymančio ant tvoros, šnairom žiūrėdamas pro cigarečių dū- 
mus, saulės šviesą atspindėjo lygintuvu džinsuose padarytas 
kantas. 

— Važiuoju miestan. Nori pasivažinėti? 

— Gerai, po velnių, - pasakė nustebęs Vergilis. Jis niekur 
nenorėjo važiuoti su seniu Fėjumi, bet važiuotų bet kur, vis 
geriau nei sėdėti kaukolėmis, elnių ragais, indėniškais užtie- 
salais ir kutais apkarstytame kambaryje, vartyti senus „Vaka- 
rų raitelio“ ir „Montanos gamtos“ žurnalus. - Žinoma, aš va- 
žiuoju drauge. Padėsiu, jei reiks, parvežti lesalą, - mat jis nu- 
girdo, kaip Betė sakė seniui nepamiršti lesalo viščiukams, nes 
jau beveik baigiasi. 

— Niekuomet neatsakyk pasiryžusiam padėti, - ir vėl tas kiau- 
rai veriantis žvilgsnis. 

Sunkvežimio grindys buvo nusėtos šiukšlėmis: purvini, su- 
trypti neatplėšti laiškai, supermarketuose nučiupti bulvariniai 
laikraštukai, 500 SVARŲ SVERIANTIS VYRAS LAIMI RO- 
DEO, butelis Hobeikerio Raudonojo Lapino Šlapimo, alaus 
buteliai, grandinės, virvė, senos kamanos, sukiužus skrybėlė, 
pora smailianosių kaliošų, pritaikytų kaubojiškiems batams, sal- 
dainių popierėliai ir suglamžyti tušti cigarečių pakeliai. Jis ne- 
patogiai sėdėjo: kairė koja, užkelta ant grandinių kalno, buvo 
aukščiau nei dešinė. Sėdynė išsipašiojusi. Nuorūkos virto per 
peleninės viršų, o Fėjus prisidegė dar vieną. Ant priekinio stik- 
lo buvo dvi valytuvų padarytos arkos dryžuoto purvo jūroje. Iki 
miesto laukė keturiasdešimt trys mylios, o Fėjus tik niūniavo ir 
dainavo: „venerinėm ligom sergančios šliundros su savo pla- 

čiom skrybėlėm nevertos net skatiko, nes iš jų jau nieko nebe- 
liko“, burbuliuodavo, kai Vergilis ko nors paklausdavo ar spė- 
liodavo, koks sniego gylis tolimuose kalnuose, ar domėdavosi 
sodyba, kurioje vietoj gyvenamojo namo stovėjo vagonas ir sep- 
tyniasdešimt aštuonios sudaužytos mašinos, išsibarsčiusios ap- 
linkui lyg po sprogimo. 

Nuvažiavus daugiau nei pusę kelio, jis nusprendė daugiau 
nebeklausinėti Fėjaus ir iš žolės susisuko paskutinę suktinę. 
Iki to laiko, kai jie mieste sustojo priešais Busrio ūkinių prekių 
parduotuvę ir Fėjus, pagriebęs nuo sėdynės sąrašą, galiausiai 
pravėrė burną, kad pasakytų „susitiksim ketvirtą“, Vergilis bu- 
vo nusiraminęs ir viskuo patenkintas. Jis klajojo po miestą, nu- 
ėjo į vaistinę ir nusipirko skutimosi kremo bei aspirino, kavinė- 
je užsisakė kavos ir gabalėlį tąsaus it klijai raudono pyrago, 
anot padavėjos, tai buvo žemuogės su rabarbarais, Kaubojų 
Kampelyje apžiūrėjo vakarietiško sukirpimo marškinius, pasi- 
matavo porą Lario Mahano batų - „rankų darbo, daryti ant 
rankų gamybos kurpaliaus ir sukalti rankomis, tarp puspadžio 
ir kulno labai plati plieninė pado dalis, geri, stori padai, laikys 
keletą metų“,- pasakė klerkas pilkais pasišiaušusiais šnaucerio 
plaukais, raudona dėme tarp akių, atsišliejęs į sieną prie įrė- 
minto, diplomą primenančio popieriaus, tai buvo piliečių pat- 
riotų apdovanojimas, įteiktas su didele padėka už įkvepiantį 
pasiaukojimą, patriotinę veiklą bendruomenės labui - kasdien 
iškeliamą mūsų tautinę vėliavą, — ir Vergilis suprato, kad ta 
medžiaga, besiplaikstanti už vitrinos stiklo - milžiniškos vėlia- 
vos, pritvirtintos prie viršutinio aukšto langų, kraštas; bet jis 
jautėsi keistai su tais batais, jam nepatiko išlenkta arka po jo 
pėda, o vaikščioti su aukštu kulnu atrodė gėda. 

— Aš dar pagalvosiu, - pasakė jis nusivylusiam klerkui, ap- 
žiūrėjo skrybėles, viešpatėliau, kaip jis norėtų nusipirkti kau- 
bojišką skrybėlę, jis taip tokios troško būdamas Vietname, bet 
išėjo lauk, pažvelgė į purviną ir apskurusią vėliavą. Reklama 

lange ragino: PIRK AMERIKIETIŠKĄ PREKE. Iki ketvir- 
tos valandos jis jau buvo išlandžiojęs visas parduotuves, apsi- 
lankė net ir mažytėje bakalėjoje su ranka rašytu užrašu: PA- 
SAULIS NEI FIGOS NEVERTAS. MES TURIME RIMTŲ 
PRIEŽASČIŲ" TAIP SAKYTI,; apžiūrėjo miesto tarnautojų 
kontorą, kliniką, paštą. Pro šalį praėjo senukas, labai maža 
lyg viščiuko nosimi, dėvintis purviną skrybėlę; ant kaklo jam 
kabojo plakatas: VILKAI. NEVEISKIME JŲ. MUMS JIE 
NEREIKALINGI. 

Fėjaus sunkvežimyje nebuvo, nebuvo nei maišų ar dėžių, ir 
jis prisėdo ant gumbuotos priekinės sėdynės, laukė pusvalandį, 
vis spoksojo į šoną, žiūrėjo į šiaurėn plaukiantį dangų, ilgus 
debesų šonkaulius, apgaubusius žemę, skaitinėjo kino filmo pla- 
katą: „Bukaru Banzai nuotykiai“. 

Maisto prekių parduotuvės klerko jis paklausė, ar šis nema- 
te Fėjaus; vienas jo skruostas buvo platesnis už kitą, ir vargiai 
galėjai pasakyti, kur baigiasi burna, o kur prasideda veidas, jis 
atsakė, ne, Fėjaus čia nebuvo, pabandyk kitapus gatvės. 

Iš pradžių jis nepastebėjo jo. Jis buvo čia, tiesia nugara sėdė- 
jo baro gale, pliurpė kažką į ausį rudaodžiui senukui, nuo ku- 
rio trenkė avimis, pirkinių sąrašas buvo prispaustas alaus bo- 
kalu. Visi šioje užeigoje vaikščiojo su kokia nors žinute: Žo- 
džiai ar atvaizdai, išraižyti ant sagčių, marškinėlių, odinės eti- 
ketės ant džinsuotų pasturgalių, vardai, įausti į skrybėlės juos- 
tas, ant kepurių su snapeliu įspausta KARALIŠKOS VIRVES. 
Vergilis parodė, kad jam atneštų alaus, atsisėdo šalia Fėjaus, 
kuris pasisuko ir iš karto paklausė: 

— Ar jau viską nusipirkai? 

— Kad neturėjau ką per daug pirkti. Dantų pastą. Porą pašto 
ženklų. 


“ Raisin - razina, bet vakariečių dialektu tai taip pat reiškia ir priežastį — 
nuo žodžio reason (angl. ). 

— Ar nupirkai lesalo viščiukams? — jo balsas šiurpiai pamėg- 
džiojo Betės intonacijas. 

— Aš maniau, kad tu nupirksi. 

— Jėzau, „Aš maniau, kad tu nupirksi“, - vaipėsi jis. - Ne! 
Tu turėjai nupirkti, kol aš laksčiau ieškodamas keleto dalykų. 

— Aš nežinojau, po velnių, kad tu, Fėjau, norėjai, jog lesalą 
nupirkčiau aš. Kiek jam reikia? Nubėgsiu ir nupirksiu. 

— Jis sąraše, pirmoj vietoj tame prakeiktame sąraše, kas sa- 
vaitę viščiukams lesalo, viščiukams lesalo — tie viščiukai bus 
dydžio sulig mulais nuo to lesalo. 

— Tas tavo sušiktas sąrašas, Fėjau. Duokš man jį, ir aš nu- 
pirksiu to lesalo. 

— Sąraše, be lesalo, yra ir daugiau dalykų. Reikia ausų krapš- 
tukų, Zampax'ų ir vaistų nuo Teksaso niežų. 

Jis paėmė nuo baro pirkinių sąrašą. Pusė jo buvo neįskaito- 
ma, rašalas sulietas alumi. 

— Nupirksiu, ką gausiu. 

— Taip ir padaryk, - ir Fėjus užtraukė savo klastingu tenoru: 
„Kiekviena rūšis išsiveda savą benkartų veislę, dykaduonius, 
chuliganus...“ 

Išėjęs lauk Vergilis pasuko sušikto sunkvežimio link, tikėda- 
masis, kad raktai bus jame. Pusė penkių. Jei viską uždaro penk- 
tą, jam šakės. Svarbiausia prakeiktas, supistas viščiukų lesalas. 
Prakeiktas šiknius Fėjus. 

Maisto prekių parduotuvės klerkas apsidžiaugė vėl jį pama- 
tęs, džiovintų pupelių polietileniniu maišeliu buvo užsimojęs į 
musę. 

— Lesalo viščiukams. 

— Sugrūsto mišinio? Gliaudytų kukurūzų? 

— Ką sušiktas Fėjus dažniausiai perka? 

— Jis dažniausiai nieko neperka, - juokas tarsi griausmas. 

— Pasinaudosiu telefonu? Paskambinsiu į supistą rančą. 

Niekas nekėlė ragelio, ir jis miglotai prisiminė, kaip jie kal- 

bėjosi apie didįjį skalbimą šiauriniame fligelyje. Jie visi sakė 
„skalbimas“, net ir Džozefina. Jie visi turi ten būti, galbūt išjo- 
jo pajodinėti tais sušiktais arkliais. Jis vėl įsižiūrėjo į sąrašą, 
kiek tik buvo įmanoma jį įskaityti. Lesalas viščiukams. Degtu- 
kai. Pieno milteliai. Petnešos. Papildymas. Kiaulių žiedai. Raktai. 
Kukurūzai. Ir dar šeši ar septyni sušikti dalykai, kurių jis ne- 
įskaitė: razinos ar rezinos, vakcinos ar vazelinas, skraistė ar sal- 
dainiai, veršiena ar veržtuvas. 

— Aš paimsiu ir tų, ir tų po maišą. 

— Penkiasdešimt svarų? 

— Taip. Ar pas jus yra sušiktų petnešų? 

— Kokio dydžio ir kiek? 

— Po dešimt kiekvieno dydžio. Sąskaita Svičų rančai. Kaip 
dėl papildymo? 

— Kieno, Svičo? - jis prunkštelėjo. - Kaip jo meilės reikalai 
šiomis dienomis? Jam reikia papildymo arkliams, karvei, avims, 
ožkoms, katei, šuniui ar žmonėms? Visų po dešimt? 

— Iš kur man, po velnių, žinoti! 

Bent jau nupirko lesalo. 

Fėjus nė neketino išeiti iš baro, jis juokėsi, rūkė ir gėrė kok- 
teilius drauge su avių piemeniu, jiedu kalbėjosi apie trečiąjį 
asmenį, vyrą, vadinamą Visišku Idiotu, „benkarto benkartu“ ir 
„tokiu kvailiu, kad net nesugeba tualete nuleist savo myžalų“, 
vyrą, kurio galva prikimšta „virto žvyro“. 

Ką gi, galvojo Vergilis, tas sušiktas senis man nedirba ir jis 
nera joks sušiktas mano giminaitis. Jis paprašė ir gavo šimtą 
gramų Ryklio Snarglių, po to dar paprašė. Bent jau nupirko 
lesalo. Jis klausėsi, kas aplinkui šnekama. 

— Vienintelis geras dalykas, kurį jis padarė, tai su ta barškuo- 
le, Žinai tai? Už žando jis vis užsikišdavo žiupsnį tabako. Ta 
barškuolė guli prie vartų, jis prijoja, nė nesusimąstęs spjauna 
čiurkšlę seilių, ši patenka tiesiai į gyvatės nasrus - mirtinas smū- 
gis, ta gyvatė, rodės, išsivers į kitą pusę, galiausiai nudvėsė. 

Kitoje pusėje sėdėjo keletas rančų ūkvedžių, vienas jų galvą 
buvo pasidėjęs ant baro. 

— Sakiau jam, kad be problemų. 

— Dėl toir blogai. Bandai tartis, sako, kad negali, bet be pro- 
blemų, tačiau jis liepia liautis. Aš sakau, tu /iepi man liautis. 

— Aš niekuomet jo nepanaudojau. Aš darau savaip. Irum- 
pai, meiliai ir niekad nebūnu blaivas. 

Barmenas pasilenkė virš baro ir lėtai kreipėsi į Vergilį: 

— Kodėl baskas nešiojasi šūdą piniginėj? 

— Nežinau, o kodėl? 

— Identifikacijai. 


Vairavimas įkaušus 


Nežinia, kiek buvo valandų, jau sutemę, kai jie išvairavo iš ba- 
ro ir įsirioglino sunkvežimin. 

— Kiek valandų? - paklausė Vergilis. 

— Iš kur man žinoti? Nenešioju laikrodžių, žiedų nei auksi- 
nių grandinėlių. Nepasakojau apie tuos laikus, kai mano tėtis 
nusipirko laikrodį? Tą pačią dieną nusipirko laikrodį, vonią, 
tualetą ir skalbimo mašiną su dujų varikliu. Aukso dienos su- 
šikto apgailėtino airio gyvenime. Pardavė savo karves, sunkias 
ir nupenėtas, pačiu laiku, kainos buvo pakilusios - taip pasitai- 
kė vienintelį kartą gyvenime. Kitais metais vyriausybė išplėšė 
jo širdį, ir jis prarado rančą. Tą dieną, apie kurią pasakojau, jis 
pirmą kartą ketino išsimaudyti. Įsirengė vonią ir tualetą (nebe- 
sakys, kad neturime puodo, kur nusimyžti) virtuvės kampe ir 
atitvėrė užuolaida. Užuolaida trumpa, iki grindų trūksta maž- 
daug aštuoniolikos colių. Visi vaikai ten susėdę, kaip kad da- 
bar sėdi prie televizoriaus. Senutė šildo ant krosnies vandenį, 
sklidinai pripylusi kiekvieną puodą ir keptuvę, supila į vonią, 
jis nusipirkęs didelį kvepiantį gabalą muilo, ir mes girdim, kaip 

už užuolaidos jis dainuoja „Tralio Rožę“, nusirenginėja, mato- 
me, kaip nusiauna batus, po to nusišlapina tualete. Matome jo 
pėdas. Jis pasitiesia ant grindų prie vonios rankšluostį. Nusiima 
savo laikrodį (Jėzau švenčiausiasis, kaip jis juo didžiuojasi; jis 
niekad gyvenime neturėjo laikrodžio), ir girdime, kaip pasideda 
jį ant sieninės lentynėlės. Jis įlipa vonion, vartosi, sėdi atsilošęs, 
dainuoja, mes užuodžiame kvapnųjį muilą ir girdime, kaip teška 
vanduo, jis paprašo, kad jam atneštų puodą vandens, pasineria į 
vandenį ir pila jį sau ant galvos, nuslysta ir paneria, skleisdamas 
garsus lyg kojotas šulinyje. Po valandos išlipa. Mes matom ant 
rankšluosčio jo kojas - du didelius kumpius. Jis pasiima kitą 
rankšluostį ir šluostosi, ir žaismingai juo švysteli — visas švarutis 
ir tyras, išlipęs iš pirmos savo gyvenime vonios, rankšluosčio kam- 
pas užkabina laikrodį, gulintį ant lentynėlės, šis įkrenta tiesiai 
klozetan. Kurio jis nenuleido. Jėzau, kokie žodžiai pasipylė iš jo 
burnos, jis staugė tarsi benši . Jis kiša ranką į myžaluotą klozetą 
ir išsitraukia laikrodį, bet jis nebeveikia, jis sugedo. Tuomet jie 
dar negamino šlapimui atsparių laikrodžių. Jis laiko tą prakeik- 
tą daiktą cigarų dėžutėje keletą metų, kol Donelis, mano maža- 
sis broliukas, išardo jį, ir laikrodžio spyruoklė, išsivyniojusi lyg 
barškuolė, pataiko jam tiesiai į dešinę akį, nuo tada jis visą savo 
trumpą gyvenimą ta akimi nebematė. Taigi aš niekad nenorėjau 
turėti laikrodžio, prisižiūrėjęs, kiek nelaimių jis pridaro. „O, aš 
linksmas kepėjas ir kepu rudą duoną, o mano kočėlas ilgesnis už 
bet kurio vyro mūsų mieste...“ 

Vergilis pasakė, kad, po velnių, jis visai nieko prieš būtų pa- 
vairuoti, bet Fėjus suprato užuominą ir atšovė: 

— Tu vairuosi tik tuomet, kai aš krisiu negyvas. Tu girtas ir 
nežinai, kaip čia reikia girtam važiuoti. Dabar žiūrėk ir moky- 
kis. „Ji pažadino mane vieną rytą, belsdama į duris, bateliai ir 
kojinės rankoje, pasikėlusi marškinėlius...“ 

" Banshee - šmėkla, kurios riksmas reiškia mirtį ( air, škot. mitolog. ). 

Jis iš lėto išvažiavo atbulas, perjungė pirmą bėgį ir nuburzgė 
gatve nejsijungęs šviesų, nepaisydamas pravažiuojančių maši- 
nų signalų ir šviesų mirkčiojimo, bet, kai pasibaigė gatvių žibintai 
ir miesto pakrašty juos apgaubė visiška tamsa, jis apsigalvojo ir 
įjungė šviesas. Kai jie paniro tamson, važiuodami pastoviu tris- 
dešimt penkių mylių per valandą greičiu, dešiniam ratui paki- 
bus ant priekinės baltos linijos, Fėjus vėl prašneko: 

— Dabar galima mėgautis šiuo malonumu, lėtu naktiniu vai- 
ravimu įkaušus, kai priekiniame stikle švyti storapilvis mėnuo. 
Aplinkui tuščia. Važiuoji sau vienas. Net nesinori grįžti namo. 
„Jie pasiramsčiuoja savo peniais vietoj lazdų, tie užkietėję ka- 
lės vaikai“. 

— Aš velniškai noriu parvažiuoti namo, - atsiliepė Vergilis. — 
Tu, šiknos skyle. Aš vairavau tokiose vietose Vietname, kur tu 
po penkių minučių būtum kritęs negyvas. Aš nešiojau pasika- 
binęs Žmonių ausis, suvertas ant virvutės. Nuo tokių dalykų, 
kokius aš ten mačiau ir dariau, tu apaktum, seni. 

— Klausyk, aš puikiai Žinau, kad aš girtas ir tuoj mirsiu, bet 
kas iš to, po velnių, juk mirsim visi, ar ne? Aš tik vienas pirmų- 
jų. „Jis dar nesidulkino, o jam jau dvidešimt“. Ar matei kada 
mane šokantį? Ar tau teko kada matyti mane bėgant ar šo- 
kant, misteri Šaunusis Vairuotojau? O, aš mokėjau šokti. Ne 
dabar, žinoma, bet seniau, jos nesugebėdavo man prilygti, jos 
niekad neatsakydavo man, tos moterys, aš galėdavau šokti iki 
kraujų, šokti, kol batai pasrūdavo krauju. Toks aukštas liesas 
vyrukas, sveriantis šimtą dvidešimt aštuonis kartu su savo sin- 
tetiniu kostiumu, plačia, didele skrybėle, ilgu ir baltu veidu. 
„Jis dar nesidulkino, o jam jau dvidešimt, bjauriausias iš visų 
niekšelių“. Dainuodavo ištęstai, avėdavo aukštaauliais batais 
ir niekuomet nedingdavo nuo šaligatvio. Bet groja jis gerai. Tiks- 
liau, grojo. Jį pritrenkė kastuvu. Jis mirė. „Mesk tą raudonakę, 
atsikratyk ta šliundra“. Bet geriausia, ką esu girdėjęs, tai mote- 
ris. To paties stiliaus apranga, baltos kelnės ir švarkas, kaubo- 

jiška skrybėlė, aukštaauliai batai, veidas lyg vaškinis popierius. 
Bet ji grojo taip, jog niekad nebūtum pagalvojęs, kad taip įma- 
noma groti. Ji tempdavo tas natas lyg tąsų saldainį, kol jos su- 
linkdavo ir kone ištirpdavo, tuomet ji atrišdavo visa tarsi mažą 
šilkinį šalikėlį ir papurtydavo tau tiesiai veidan. Niekuomet ne- 
sišypsojo. O, ta mergužėlė galėjo visai tave suvystyti. Niekas 
nežinojo jos vardo. 

Tikriausiai ji dabar kitapus upės, zvimbia sau šukomis, jei į 
dangų neleidžiama pasiimti koncertinos. Tai puikus instrumen- 
tas. „Koralas buvo visas dumblinas ir slidesnis už stiklą, aš nu- 
kritau ant uolos ir susibadžiau šikną... jis šlykštus, o taip, sere“. 

Vergilis atidarė langą, kad prasivėdintų dūmai. Peleninė rū- 
ko, skleisdama nuodingus dūmus. 

— Tu esi tikras šūdžius, benkarto benkartas, tu išsirankiotum 
visus vabalėlius, jei jie įkristų į tavo maistą, ar ne? tu pamirš- 
tum savo vardą, jei jis nebūtų ištatuiruotas ant tavo bybio, ką? 
tu pasiklystum čia be manęs, kuris parveža tave namo tamsią 
naktį, taip, tau reikia, kad kas nors verstų tau puslapius. 
Džozefina vienintelė iš visos šutvės šio to verta. „Tau pripūtė 
arabų apie kaubojus, jie garsėja kaip romantikų gauja“. Dieve, 
aš buvau savarankiškas nuo vienuolikos metų. Užaugau skur- 
de, žiemą vietoj pirštinių nešiojau senas kojines, drabužius rin- 
kausi miesto šiukšlyne, o mokyklą mečiau ketvirtoje klasėje. 
Man darėsi bloga nuo kreipinio „mažas bjaurus šunsnuki“ ir, 
be to, tėtis pristatė mane prie darbo. Pats šlykščiausias darbas, 
kurį man teko padaryti, tai užmušti krūvą kačiukų. Sena katė 
atsivedė kačiukų, atrodė, kad ji pučiasi kas keletą mėnesių, o 
senis man duoda šakes ir sako: atsikratyk jų. „Jo visa romanti- 
ka baigiasi kelnių klyne, ką, po velnių, sau galvoji“, - O, aš gir- 
džiu skambėjimą, tu girdi? Jei girdi varpus dešinėje ausy - gera 
žinia, jei kairėj - bloga. Aš girdžiu abiejose. O tu? 

— Jo, - ir jis girdėjo abiejose ausyse. Ne skambėjimą, o prati- 
są nesiliaujantį iš kaimo sklindantį kauksmą. 

— Kas tai, po velnių? 

— Nežinau. Aš tarsi neprisirūkiau. 

Ir staiga visai prie pat - šviesos žybsnis ir tarškančio krovini- 
nio traukinio švilpesys, jaučio kraujo spalvos anglies vagonai, 
lekiantys vos per porą metrų nuo jų, Fėjus iki galo nuspaudė 
stabdį, Vergilis užtraukė rankinį, šaukdamas fuck fuck fuck, trau- 
kinys buvo taip arti, kad jis matė iš po ratų lekiant žiežirbas ir 
užuodė metalo kvapą. 

Paskutines dvylika mylių jie važiavo apimti euforijos - ap- 
gavo mirtį, sustabdė likimo ranką, išvengė šiurpios nelaimės. 
Fėjus atidarė langą, atgręžė savo veidą į pučiantį vėją ir suri- 
ko, jie šūkaliojo ir dainavo, Fėjus pusiau rėkė, kai jie įriedėjo 
kieman: „aš rinkau medvilnę Vajominge ir dyriau odą Niū 
Meksike, aš skyniau bananus Šypšite, Montanoje, o atguliau 
Aidahe“. 

Išjungę variklį, jie stovėjo nuleidę galvas ir kvatojo kurtinan- 
čioje tyloje, durelių priedangoje ant kietos žemės nusišlapino, 
jų sukeltas triukšmas ir blyškiai pilkšvas horizontas rytuose pa- 
žadino gaidį. 

Tu, šūdžiau neraliuotas, pagalvojo Vergilis, atlyžai, kai nu- 
pirkau tą prakeiktą viščiukų lesalą. Bet brėkštančio ryto švie- 
soje dviejų lesalo maišų nesimatė. 

— Kur tas supistas lesalas? 

Fėjus žengė lengvai ir mikliai, tarsi nakties pavojus būtų iš- 
mušęs iš jo sąnarių senatvę, apčiupinėjo tamsiausius priekabos 
kampus, apgraibomis rausėsi kabinoje, kol surado žibintuvėlį 
ir pažėrė jo neryškų, dvigubai ilgesnį už visą priekabą spindu- 
lių pluoštą. 

— Atrodo, jiems su mumis buvo nepakeliui, - pasakė Fėjus 
ir atsisėdęs gale ėmė tabaluoti kojomis ir džiaugsmingai niū- 
niuoti. 

Vergilis ir Džozefina 


Jis įsirangė į lovą, visas sušalęs ir sudrėkęs-nuo nakties vėsos, 
gulėjo drebėdamas ir geisdamas Džozefinos. Maždaug po de- 
šimties minučių atsikėlė, perėjo koridorių ir nedrąsiai pravėrė 
duris. Ji miegojo ant pilvo. Jis atsargiai pakėlė antklodę, pa- 
sukdamas užpakalį taip, kad galėtų kuo geriau prie jos priglus- 
ti, ji paklausė: 

— Ar Fėjus neužmiršo lesalo viščiukams? 

Ooo0o, sustūgo jis, vaizduodamas agoniją, savo šaltomis ran-- 
komis apsivijo jos kūną, ledinius kelius prispaudė prie karštų 
jos kojų, lyg šuo, aptikęs triušio pėdsakus, uostinėjo kvepiantį 
kaklą. Ledinėmis numirėlio rankomis pakėlė jos naktinius, nu- 
žvarbusias lūpas priglausdamas prie krauju pulsuojančio kak- 
lo, regis, jis visiškai suprato vampyrus. 

— Tu dvoki alkoholiu ir cigaretėmis. 

— Aš buvau sušiktame bare, važiavau ten su Fėjumi. Mes be- 
veik atsitrenkėm į sušiktą traukinį ir pakeliui pametėm sušiktą 
viščiukų lesalą. 

— Pemetėt lesalą? Mama užmuš Fėjų. Kaip jūs galėjote jį 
pamesti? 

— Manau, kai mes, po velnių, vos neatsitrenkėm į sušiktą 
traukinį. Mes sustojom velniškai greitai. Sušikti maišai turbūt 
išskrido kaip kamščiai iš sušikto kėbulo. Bent jau tai įtikėti- 
niausia versija. Jei tik jie, sušiktieji, neiškrito, kai mes važia- 
vome į kokį nors kalną. Aš, po velnių, nepamenu jokio sušik- 
to stataus kalno. 

— Nera jokio kalno. Liaukis. Liaukis! 

— Džozefina, Džo-Džo, na baik. Džo-Džo, po velnių, baik, 
sakau, - stipriai prie jos prisispaudęs, jautė, kaip į jo penį sute- 
ka kraujas, ir savo sušalusia ranka sėlino prie jos slėpsnų, kita 
spausdamas spenelį. 

— Aš visai rimtai, gali tučtuojau liautis. Aš einu ir parvešiu tą 
Iesalą, o tu lįsk į savo lovą ir išsiblaivyk. Mano mama jau dvi 
savaitės neturi kuo lesinti tų vištų, kadangi Fėjus, kaskart nu- 
važiavęs į miestą, nusigeria ir pamiršta apie jį. Ji šėrė jas Kva- 
kerio avižom ir ryžių traškučiais. Ji ir taip dabar turi daug pro- 
blemų, tik to jai ir betrūko. Ar parvežėt degtukų? 

— Taip. 

— Naujas petnešas tėčiui? 

— O kaip dėl penkių sušiktų svarų cukraus? Bent jau sąraše 
ten buvo pakeverzota kažkas panašaus į cukrų. 

— Taip, buvo. Aš net neketinu klausti apie visa kita. Nagi, 
važiuojam ieškoti to viščiukų lesalo, — ji buvo pasikėlusi ant 
vienos alkūnės ir žvelgė į jį, jos dešinysis skruostas nuspaustas 
pagalvės. 

— Na ir užsispyrei, po velnių. Ar tu Žinai, kaip toli reiks va- 
žiuoti? Ar nepagalvojai, kad iki dabar galėjo kas nors nusivežti 
tuos sušiktus maišus? 

- Čia taip nenutinka, - ji atsikėlė, niršdama apsirengė - tie- 
siog įšoko į drabužius. 

Jis norėjo trenkti jai. Norėjo užmušti ją. Ar ji nesuprato? Jis 
nupirko tą supistą viščiukų lesalą, kol šiknius Fėjus gėrė ir svy- 
ravo ant baro kėdės, taip, jis nupirko, nors dabar tas lesalas ir 
guli kur nors pakelėj. Jis atsisėdo. Sušiktas gaidys kraustėsi iš 
proto. Jis truputį prasiblaivė. Iš virtuvės apačioje sklido Kene- 
to kosčiojimas ir krenkštimas. Sušiktas Jėzau. Jis pagalvojo apie 
dar vieną sušiktą valandą kalėjimo ispaniškoje kėdėje, gurkš- 
nojant sušiktą drungną kavą ir klausantis seno pirdalo postrin- 
gavimų apie sušiktą Skėčio Smaigalį. Visai nieko nuostabaus, 
kad sušiktas Ultsas užmušė sušiktą arklį, tikriausiai vien tam, 
kad užčiauptų sušiktą Kenetą. 

— Jo. Mes jį surasim, - dabar jo balsas skambėjo šaltai ir 
piktai. 

Jis grįžo koridoriumi į savo kambarį, apsivilko pradvokusius 

rūbus, patapšnojo karštu vandeniu sudrėkintu rankšluosčiu sau 
per veidą ir pasileido laiptais žemyn, net nepalaukė jos, ir nėrė 
tiesiai virtuvėn. Kavos aparatas perfiltravo tik pusę indo; skys- 
tis tebelašėjo. Jis įsipylė puodelį garuojančių pamazgų ir ban- 
dė gerti, nusisukęs nuo ašarojančių Keneto akių. 

— Matau, tu ankstyvas paukštis ir prisiekęs kavos mėgėjas, 
Vergili. Aš stovėjau čia žvelgdamas pro langą ir galvojau apie 
karą ir kareivius. Klausiausi reportažų apie įkaitus. Koks bala- 
ganas! Senovės kinai gerai tvarkėsi: savo armijas jie sudaryda- 
vo iš nusikaltėlių, taiklių šaulių, kuriuos traukė žudynės, ir i1m- 
davo armijon jaunus vyrus, turinčius ne kokią reputaciją - jie 
suformuodavo baisią armiją, kurios dėka kaimynai elgėsi tai- 
kiai ir nebuvo jokių nusikaltimų. Mes, amerikiečiai, armiją 
kuriame iš gerų vaikų, kurie kovoja prieš savo valią. Visa, ką 
mums tereikia padaryti, tai numesti atominę bombą ant Tehe- 
rano, atsikratyti ajatolų, ir problema išspręsta. Tu pats buvai 
laivyne, buvai Vietname, ar nesutinki su tuo? 

— Sušikti įkaitai yra Teherane. Ar, po velnių, norite ir juos 
užmušti? - nelaukdamas atsakymo jis išskubėjo laukan ir dro- 
Žė prie netvarkingai pastatyto sunkvežimio. 


Atgal į miestą 


Dangus buvo giedras, rožinis, šerkšnas nupjautos pievelės lo- 
pinėliuose - tarsi pridžiūvusi druska, 0 prie griovių matėsi šuo- 
rai nušienautos žolės. Džozefina sėdėjo už vairo įsitempusi ir 
palinkusi priekin, peleninė tuščia, langai iki galo atidaryti, pro 
juos tekėjo drėgnas ryto oras, apkartęs nuo šalavijų, lubinų ir 
durnažolės. Ji vairavo, ir nė vienas nepasakė nė žodžio, nors 
sunkvežimio kabina drebėjo nuo užgniaužto riksmo. 

Viščiukų lesalo maišai gulėjo vidury kelio, priešingoje juos- 
toje, vos pasidabruoti rasa. Jis įmetė juos į priekabą ir staiga 

pasijuto šauniai, net atrodė laimingas dėl kavos, kliuksinčios 
skrandyje, dėl išsisklaidančių pagirių, o gal dėl sušikto gero dar- 
bo. Ji jau trenkė sunkvežimio durimis, kai iš už posūkio išlindo 
prekinis traukinys, važiuojantis miestan, galbūt tas pats sušik- 
tas vakarykštės nakties nuotykių liudininkas. Džozefina nepa- 
suko atgal į rančą, bet nuvažiavo toliau, į miestą. Naktinė ke- 
lionė buvo atsukama atgal tarsi filmo juosta. 

Ji sustojo prie tos pačios kavinės, kur praėjusią popietę jis 
gėrė sušiktą prastą kavą ir dabar gėrė ją vėl, tokią pat šlykščią, 
sėdėdamas su ja toje kavinėje, apstatytoje raudonais plastma- 
siniais baldais, į plastmasinius dėklus įvilkti meniu, prieš juos 
stovi dideli plastmasiniai puodeliai silpnos sušiktos kavos, jis ją 
dėkingas išgėrė ir su apetitu sušveitė savo užsisakytą kumpį ir 
keptus kiaušinius, žvelgiančius į jį tarsi dvi didelės akys, sušik- 
tus trynius išdažė gabalėliu paskrudintos naminės duonos. Ant 
sienos kabojo užrašas: KRAMTOMA GUMA UŽ DYKĄ - 
PO JŪSŲ SĖDYNĖMIS. 

— Gerai, - pasakė ji. - Atsiprašau. Vakar elgiausi kaip tikra 
kalė. Kol jūs buvote mieste su Fėjumi, aš kalbėjausi su mama, 
tiksliau, kalbėjo ji, o aš klausiausi. Tu net nepatikėsi, kokia nau- 
jiena ji mane pradžiugino. Jie skiriasi. Tėtis susitikinėjo su dvi- 
gubai už save jaunesne moterimi, iš tikrųjų pažįstu ją, ji mokėsi 
kartu su manimi; jis kažkaip susipainiojo su ja ir prieš dvi sa- 
vaites ji pagimdė nuo jo mergytę, taigi aš turiu trisdešimt vie- 
neriais metais už save jaunesnę sesytę. Visas skandalas prasi- 
dėjo, kai gimė vaikas ir ji išėjo iš ligoninės, dabar jie po dienos 
išleidžia moteris namo. Ji nurūko tiesiai į V.EW. klubą, ten su 
kūdikiu valandų valandas sėdėjo, rūkė, gėrė su savo apskretu- 
siais draugeliais ir sugebėjo numesti vaiką nuo baro ant grin- 
dų. Kai kurie sako, kad ji tyčia taip padarė. Taigi kūdikis dabar 
ligoninėje su rimta galvos trauma (mano mama nori, kad mer- 
gytė mirtų), tai kalei iškėlė bylą už sukeltą grėsmę vaiko gyvy- 
bei ir žiaurų elgesį su juo, o mano tėvo pavardė figūravo toje 

istorijoje ir netgi pateko į vakaro žinias bei visus valstijos laik- 
raščius. Dieve, aš vienintelė to nežinojau! 

Jis pradėjo kažką sakyti, bet ji iškėlė ranką. 

— Dar. Tu tiesiog miršti iš nekantrumo sužinoti, kodėl Sai- 
monas nušovė Skėčio Smaigalį. Gerai. Papasakosiu. Tai buvo 
kvaila. Tiesiog nesusipratimas. Jis stengėsi padėti tėčiui. Žinai, 
kaip tėtis užsiveda — jis tik tauškia ir tauškia, neleisdamas įterpti 
nė žodžio, ir po valandėlės tau atsibosta klausytis. 

— Jo, - tepasakė jis. 

Tėtis kalbėjo apie Skėčio Smaigalį - na, vien apie jį visą laiką 
ir tekalbėjo - jis vis baiminosi, kas nutiks, jei kažkada tolimoje 
ateity Skėčio Smaigalys pasens ir taps ligotas. Jis truputį išgėrė. 
Jis pagalvojo, kad neteisinga leisti ligotam, silpnam gyvūnui eg- 
zistuoti toliau, kad jis dar labiau kankintųsi karšdamas skaus- 
muose. Jis manė, kad senus gyvulius reikia nugalabyti, bet, sakė, 
žinąs, jog negalėtų to padaryti pats, kad jam plyštų širdis žudant 
Skėčio Smaigalį, kuris vieną dieną gali apakti, apraišti ir visiškai 
nebepaeiti, badauti dėl to, kad nebėra dantų, sirgti vėžiu ir ken- 
tėti nuo siaubingų odos žaizdų, kurios niekad nebeužsitrauks. 
O, jis išvardijo viską, kas tik gali nutikti arkliui, ir po valandžiu- 
kės, pagalvojęs, kad jam kada nors teks pribaigti Skėčio Smaiga- 
lį, pradėjo verkti. Jis sakė negalėsiąs to padaryti; kad tereikia 
vieno šūvio į galvą, bet jis to negalėsiąs padaryti. 

— Tikrai? 

— Tai paveikė Saimoną. Visa bėda, visas nesusipratimas įvy- 
ko dėl to, kad jis atidžiai nesiklausė pirmosios dalies, o kai jau 
pradėjo įdėmiai klausytis, tėtis kalbėjo taip, tarsi Skėtis jau bū- 
tų nukaršęs ir turėtų būti pribaigtas, tik jis pats, girdi, to nesu- 
gebėsiąs padaryti. 

Saimonas visą naktį vartėsi nuo šono ant šono ir galiausiai 
nusprendė, kad jis atsikels ryte ir padės pribaigti vargšą seną 
Skėtį, ir išvaduos tėtį nuo tokios nemalonios pareigos. Saimonui 
patiko tėtis ir pamanė turįs jam padėti. Nė nedingtelėjo, kad 

tai ne jo, o Fėjaus pareiga pribaigti Skėtį, jei jau to prireiktų, 
bet tuo metu Skėčiui buvo dvidešimt vieneri ir jis buvo dar vi- 
sai sveikas. Jis dar būtų gyvenęs kokius penkerius arba dešimt 
metų ir atnešęs daug pelno. Tėčiui žirgynas mokėjo dešimties 
tūkstančių dolerių mokestį už to žirgo paslaugas. Jis paskaičia- 
vo, kad per Saimoną neteko daugiau nei penkiasdešimties tūks- 
tančių dolerių. Štai ir viskas, tai tik vienas iš daugelio šeimyni- 
nių nesusipratimų. 

— Ir? 

— Ir nieko. Mes su Saimonu sugrįžome į Niujorką, bet jis 
buvo taip susikrimtęs, kad jį pašovė, ir jautėsi toks kaltas, kad 
pats nušovė Skėtį, jog pradėjo flirtuoti su savo boso drauge, 
kuri atsitiktinai, pasirodo, buvo mano ginekologė, pranešusi 
jam naujieną, kad aš laukiuosi. Taigi mes išsiskyrėm, jis vedė tą 
kalę, jie išsikėlė į Mineapolį, ir aš daugiau nieko apie jį negir- 
dėjau. Daugelį metų kaltinau dėl to savo tėtį. Jam nereikėjo 
šauti į vargšą Saimoną. Kaip ir nereikėjo dulkinti tos kalės, mano 
senos vaikystės draugės. 

— Manau, kad, po velnių, jis pasielgė visai teisingai. Jis sakė 
manęs, jog Saimonas jus visus iššaudys. Jis atrodė tarsi bepro- 
tis. O kai dėl moters, kas, po velnių, žino, kodėl taip nutinka. 
Taip visad nutinka. Ir tai jų sušikta problema, o ne tavo. 

Ji pažvelgė į jį: 

— Tu klysti, tu - subinė. Visiškai. Neturi jokios moralinės pu- 
siausvyros. Eime iš čia ir maunam į kalnus. Nusiperkam vyno, 
bifšteksų ir kokį kitą patiekalą. 

— Džozefina. Leisk tau priminti, kad ten, rančoje, tavo ma- 
ma laukia sušikto viščiukų lesalo. 

Ji žvelgė į jį, į jo gražų amerikietišką veidą, abi pusės tobulai 
simetriškos; už tvarkingų plona vielele įrėmintų stiklų jo švie- 
sios akys spindėjo priešiškumu; ji matė šeriuotą apšepusį skruos- 
tą ir apgamą prie nosies, jo moteriškai beplaukes rankas. Jis 
irgi spoksojo į ją ir per kelias akimirkas ją perprato, rodės, lyg 

būtų susipažinęs su ja pernai ar dar seniau. Jų meilė vienas 
kitam išgaravo. Ji nepermaldaujamai keitėsi į antipatiją. 

— Tu nemėgsti jos, ar ne, mano mamos? 

— Ne, - atsakė jis, žinodamas, kad nedera to sakyti. - Ir taip 
pat nemėgstu tavo sušikto tėvo. Ultsui buvo kilus nebloga min- 
tis juos nugalabyti. 

— Jis to net NEKETINO daryti. Ką tik sakiau tau. 

Vis dėlto jie nusipirko vyno, nuvažiavo į kalnus, į pievelę, 
liepsnojančią gaidelių skiauterėmis, ji bėgo nuo jo pusnuogė ir 
kvatojo lyg per higieninių servetėlių reklamą; keletą minučių 
jis žaidė tą žaidimą, po to jį tas mėšlas įsiutino, parvertė ją ant 
žemės, nuplėšė jos drabužius, o kai ji sušuko: „liaukis!“, per 
abu skruostus pylė skambų antausį, jis šiurkščiai praskėtė jos 
kojas ir įsiveržė tarsi koks rujojantis patinas. Saulė įkaitino jos 
plaukus, nuo jos sklido riešutmedžio aliejaus ir įkaitusių lapų 
kvapas. Žliaugė prakaitas, po violetiniu dangumi jie kandžiojo 
vienas kito lūpas, ji nagais suarė jo nugarą, jis užgulė ją visu 
svoriu, veržėsi vis giliau, brukdamas savo penį, žolės pjaustė jų 
odą, skaudūs negilūs įbrėžimai, vyno butelis apvirto ir išsiliejo 
ant žemės, jie voliojosi, šūkaudami ir dejuodami, išteplioti vy- 
nu, apdraskyti žole, žiedadulkėmis aplipę jų kūnai išsirangyda- 
vo keisčiausiomis pozomis, jie rėkė ir vaitojo, ji šaukė: o Dieve, 
Dieve, Dieve, iki kraujo nusilaužė nagą, jis į aštrią uolieną nu- 
sibrozdino kelį, o vabzdžiai siurbė kraują iš jo smarkiai skau- 
dančios nugaros ir baltų jos kojų, ir, kai jis šlapinosi, ji klūpo- 
dama švelniai laikė jo penį, o kai ji atsitūpusi darė tą patį, jis 
laikė savo delną po karšta čiurkšle, po to dar serija riksmų, 
adresuotų dievams, dar šliaužimo ir voliojimosi ant išgulėtų 
drėgnų gėlių ir kiekvieno jų ekstravagantiški prisipažinimai am- 
žinoje meilėje, kuri tęsis ilgiau už gyvenimą, ir visa tai nuo toli- 
mo šlaito stebėjo baskas, piemuo, pro savo Sears binoklius kai- 
rėje rankoje ir pimpalu dešinėje. 

— Tai išprievartavimas, — pasakė ji. 

- Jo. Ir tau tai Žiauriai patiko. 

— Apsirikai, - pasakė ji. - Pasigailėsi. 

Atskrido sparvos. Vyno nebebuvo. Nusigręžę vienas nuo ki- 
tojie tylėdami apsirengė. Šuoliais pasileido iš tos pievos, steng- 
damiesi nežiūrėti į sutryptas gėles. Visa pasibaigė. 

Vizitas baigėsi kitą rytą, kai prieš išvažiuodamas Vergilis nuo- 
širdžiai pažvelgė jai į akis; jo veido išraiška išdavė jo susijaudi- 
nimą ir skausmą, kad viskas taip išėjo (jo sąžiningumas buvo 
apsimestinis, nes po poros metų jis sėdo kalėjiman už patiklių 
senelių namų gyventojų mulkinimą, jis skatino juos investuoti į 
jo apgavikišką kompaniją, kurioje buvo žadamas didelis pel- 
nas ), o Džozefina pasibalnojo Avižą, kumelę, išmargintą mė- 
lynomis dėmėmis, su blizgančiomis žymėmis ant snukio, šlau- 
nų, kelių sąnarių, žvelgdama į šalį sumurmėjo: „kaip sau nori“. 
Savo tėvams ji pasakė ketinanti pasilikti rančoje ir padėti Ke- 
netui vesti arklių kilmės knygas, o Betei - virti uogienę. Galbūt 
ji pasiliks visam laikui, pasakė jiems, tai dukteriškas atlygis už 
jų apsisprendimą nesiskirti, nes tos kalės vaikas mirė, o Kene- 
tas pradėjo konsultuotis pas psichologą dėl šeimyninės ištiki- 
mybės. 

(Iačiau tą rudenį ji ištekėjo už Metju Hendsou, šešių pėdų 
dviejų colių ūgio ūkininko, dar vieno Vietnamo veterano, kilu- 
sio iš Amhersto, Masačūsetso, kurį per pirmąją vestuvių naktį 
ištiko siaubingas epilepsijos priepuolis. Ji sėdėjo ligoninės lau- 
kiamajame ir skaitė „Triušis yra turtingas“, bet skaitydama pen- 
kiasdešimt trečią puslapį užmigo. Jie tapo atsiskyrėliais, ir po 
keleto metų, kai Hendsou įsitikino, kad federalinė vyriausybė — 
tai nuo grandinės nutrūkęs raudonakis bulius, o juodaodės krei- 
vakojės Jungtinės Tautos neišvengs perversmo, kad maldos ne- 
buvimas mokyklose sunaikino Amerikos žmonių moralės sam- 
pratą, jis užtrenkė plieninius rančos vartus. Dirbdami kartu jie 
išrausė krūvą bunkerių ir tunelių, kurie išaugo į dešimties akrų 
požeminį miestą su slaptomis molio durimis.) 

Vieną vėlyvą birželio popietę, paskutinį mėnesio šeštadienį, Fė- 
jus, apsiavęs džinsais su aštriu it peilio ašmenys kantu, marški- 
niais perlinėmis sagomis, šilkine kaklaskare, driežo odos išei- 
giniais batais, nauju briliantais išpuoštu diržu, patraukė į Elk 
Lego kalną, žaliasis akordeonas šokčiojo šalia jo ant sėdynės, o 
jo koncertina buvo įsukta į arklio odos antklodę - kvadratinė 
dėžė ant grindų, šalia jos - pustuzinis airiško viskio butelių. Jis 
jau seniai turėjo tą koncertiną. Užrašas C. Jeffries buvo išve- 
džiotas per visą medinį galą. Jis visuomet manė, kad tai kokio 
nors turtingo savininko, jau seniai gulinčio po velėna, vardas, 
jam patiko sunkus, skardus instrumento balsas, aplink rėmą 
trafaretiškai išpiešti auksiniai delfinai, labai nusitrynę, bet vis 
dar tebešokinėjantys. Su žaliuoju akordeonu jis padarė, ką ga- 
lėjo, tačiau neišmanė, kaip pataisyti užstrigusį mygtuką ir tuos, 
kurie neskamba. Jis nebuvo auksarankis tokiuose kruopštumo 
reikalaujančiuose dalykuose. 

Baskai čia rinkosi visą dieną, nors didelė šokių aikštelė gėlė- 
toje pievoje buvo tuščia, keletas tautiniais kostiumais vilkinčių 
šokėjų pakrašty kilnojo kojas, šokdami nesuvokiamais jota ju- 
desiais, trys ar keturi muzikantai, apsisiautę skraistėmis, užsi- 
dėję beretes ir avį minkštos odos batais, kurie buvo suvarstyti 
raišteliais iki blauzdų vidurio, grojo senoviniais instrumentais, 
vienas pūtė histu ir kartu tapšnojo tambouri, 0 tvirto sudėjimo 
žmogus, kurio veidas buvo duobėtas tarsi vaflinė, užvedė triki- 
tixa su specialiai tam suderintais liežuvėliais, išspausdamas Zol- 
loko San Martinak, du vyrai už furgono, rankose prieš save tie- 
siai laiką lazdas, baksnojo jomis į medinę restorano lentą. Jam 
neatrodė, kad muzikantai būtų vietiniai žmonės; galbūt atga- 
benti iš Los Andželo. 

Prie medžių jis pamatė bet kaip sustatytus sunkvežimius ir 
džipus, žmonės iš jų išlipdavo ir įlipdavo, pastebėjo virve ati- 

tvertą užtvarą arkliams. Nuo strypų, ant kurių kepė gyvulius, 
sklido apetitą žadinanti, dūmais ir riebalais prakvipusi miglelė, 
vyrai sėdėjo po tentais ir atvirose palapinėse ir žaidė kortomis, 
moterys kalbėjosi muzikos, žvengiančių arklių ir šūkaliojimų 
fone. Per dieną susikaupęs karštis atpalaidavo sustingusius vei- 
dus, drebulės mirgėjo įkaitusiame ore, dulkėse ir į;žambiame 
kalno šešėlyje. 

Jis dešimt minučių vaikštinėjo aplink su akordeonu dešinėje 
rankoje, ieškodamas Mičelio, Džavjero pusbrolio, galiausiai pa- 
matė jį snūduriuojantį, jo pleišto formos veidas buvo nuleistas; 
jis sėdėjo ant apverstos dėžės, šalia arklių, užsikėlęs koją ant 
kojos, ir rūkė suktinę. 

— Mičeli, - pašaukė Fėjus artėdamas. 

Vyras pažvelgė į viršų, atsistojo, jo lūpos prasiskyrė, atideng- 
damos geltonus dantis, jis linktelėjo Fėjui, kuris nusekė jį į pur- 
vais apskretusį džipą. Jie kilo į statų šlaitą ir visa šventė liko toli 
už nugarų. Mičelis nieko nekalbėjo, tik suraukęs antakius spau- 
dė pirmyn, besudeganti cigaretė jau beveik lietė jo lūpas. Fėjus 
prisidegė savąją cigaretę, kitą pasiūlė Mičeliui, šis ją paėmė, 
pirmosios nuorūką numesdamas ant panelio. Kelias rangėsi pro 
rąstams kertamas pušis, leidosi į tarpeklį, vėl kopė į šlaitą ir iš 
lėto vingiavo link daubos, kurioje nebebuvo kelių, vien nuožul- 
nios kalnų keteros ir milžiniški žemės ir uolų kauburiai, čia žmo- 
gus, regis, nebuvo įkėlęs kojos; iš dangaus krentančio pelėsaka- 
lio riksmas ir vėjo švilpimas sudrumstė ramybę. Džipo variklio 
imnkštimą nustelbė žemas, nenatūralus, NSO burzgimą primenan- 
tis garsas. Jiems trupinant uolienas kelias pradingo, milžiniškų 
akmenų briaunos, skalda, šalavijas ir kalnų raudonmedis braižė 
džipo šonus. Mičelis parodė į dešinę ir Fėjus įtempė akis, įdė- 
miai žvelgė į tolį, kol pamatė išsimėčiusius akmens luitus, kurie 
galėjo būti ir avys. Mičelis nieko nekalbėjo. Fėjus pabandė už- 
dainuoti „ji grąžė rankas ir verkė“, bet keliukas buvo labai nely- 
gus dainuoti, žodžiai kratėsi jo lūpose, melodiją purtė kelias. 

— Tai vieta kur labiau norėtųsi arklio, 0 ne džipo. 

Mičelis linktelėjo, sustojo. Avys vis dar buvo toli. Mičelis pa- 
rodė tiesiai ir į dešinę, jo veidas pakeltas į dangų. Kelelis ten. 
Jis vengė žiūrėti į Fėjų, atsilošė ir užsimerkė. 

— Aš lauksiu čia, - pasakė. Jį jau apgaubė mažas uodų debe- 
sėlis. 

— Ilgai netruksiu, - pasakė Fėjus, žengdamas apžėlusiu ke- 
liuku, nuo kurio dvelkė saldymedžiu, prieš keliaudamas dar nu- 
sišlapino. Iš virvės padaręs kilpą, jis persimetė akordeoną per 
petį ir lipo keikdamasis ir slidinėdamas su tokiais savo batais. 
Bet toli eiti nereikėjo, kokius du šimtus jardų, staigus posūkis 
už poros luitų, savo forma primenančių užpakalį, ir ant trum- 
pai nupjautos pievelės krašto jis išvydo Džavjero avių furgoną, 
apvalus jo viršus - lyg balta skardinė, durys atviros, Džavjeras 
sėdi ant slenksčio ir valo savo šautuvą. Dvelktelėjo vėjelis, ir 
žolės, violetiniai lubinai susvyravo, Džavjero marškiniai iš pra- 
džių išsipūtė, po to subliuško prilipdami prie kūno. 

Fėjui prisiartinus, Džavjeras kairėn pasuko niūrų ir drovų 
veidą - tiek daug metų jis praleido su bandomis vienas kalnuo- 
se, jo ilga riebaluota nosis blizgėjo. Šuo, tupėjęs po furgonu, 
suurzgė. 

— Mičelis sėdi džipe. Ar jūs, vaikinai, nesutariat? 

— Sutariam. Retkarčiais. Jis bailys. Vien per jį turiu tą daikčiu- 
ką. Jis paliko mano senąjį ant priekinės sėdynės, sunkvežimyje, 
saulėj, penkias valandas, kol gėrė. Tau reikėjo jį pamatyti. Nebe- 
liko nieko kito, kaip tik išmesti lauk, visas susisukęs, o vaškas 
viduj ištirpęs. Ai, jis tikras galvos skausmas! Jis toks žmogus, ku- 
ris galvoja vien apie gyvenimo sunkumus. Jis surūgėlis - niekas 
jam neįtinka. Pakaks? - jis pasiėmė akordeoną, apžiūrėjo jį, išsi- 
šiepė, pamatęs nupieštą velnią ir nusitrynusias jo liepsnas. 

— Graži čia vietelė. Pievelė puikiai nupjauta. Šiukšlių kolek- 
cija kažkaip nedera, - pasakė Fėjus, žiūrėdamas į skardinių ir 
butelių piramidę. 

privažiuoti, apvažiuoja štai tą uolą pro rytinį šlaitą, - jis nume- 
tė Fėjui šilto alaus skardinę. 

— Tu praleidai didelę šventę, Džavjerai. Sakė man, kad tu 
vienintelis baskas visoje apylinkėje, kuris dar gano avis, visi kiti 
samdo meksikiečius ir peruiečius. Man sakė, kad visi kiti avi- 
ganių furgonai jau seniai muziejuose arba turtingi fermeriai 
pasistato juos savo kiemuose kaip dekoraciją. 

- Jo. Aš irgi tam per senas. Nesitveriu savam kailyje būdamas 
ten, apačioje. Man visai gerai čia, aukštai kalnuose, kartais nusi- 
leidžiu pagerti su jumis. Senas šuo nekeičia savo įpročių. Pripra- 
tau. Nenoriu laužyti nusistovėjusios tvarkos. Neturiu ambicijų. 
Na, pažiūrėkim, kas tai per daikčiukas, - jis įsispyrė kaire koja 
tarsi atrama, pavartė žaliąjį akordeoną rankose. 

- Šūdas, visas suvarytas. 

— Aš pataisiau tik nykščio kilputę ir nieko daugiau. 

Džavjeras pažvelgė į didelį medvaržt, kyšantį iš po odinės 
kilpos. 

— Nesinori persikvalifikuoti į baldžius ir daryti dar vieną kar- 
jerą. Tiek to, pasilinksminsiu su juo. Čia jis tiks; nesinori turėti 
kažką labai gera furgone. Taip, aš per senas, kad viską čia baig- 
čiau, štai dėl to čia ir esu. Per senas pradėti kažką nauja. Aš 
išmanau tik apie avis. Ir dirbsiu tą darbą iki grabo lentos. Vis 
vien neliks vilnos pasaulyje, visur bus tik sintetika. 

Jis rūsčiai nužvelgė akordeoną, pusiau nusigręžė. Pirštu per- 
braukė per subraižytą laką, suskilusius mygtukus, metalines akis, 
aklas nuo rūdžių, apskurusias dumples su Fėjaus užklijuota izo- 
liacija ant skylės, grotelių nėra, galas nudilęs, o vienoje pusėje 
vos vos įžiūrimos prancūziškos pavardės raidės, nors medis ir 
nušlifuotas. Jis padėjo savo raumeningas purvinas rankas ant 
mygtukų, lėtai ištempė dumples, lėtai sutraukė. Vėl. Jis pradė- 
jo groti, kai kurios natos nesuskambėdavo, kai kurios švokšda- 
vo, o kai kur paspaudus vieną mygtuką nuskambėdavo dvi iš 
karto. Jis dainavo kimiu liūdnu balsu, melodija plaukė laisva ir 

klaidžiojanti, slystanti iš vienos natos į kitą ir iš lėto kylanti, kol 
kaži kur lieka pradinė nata. „O, kokį nuostabų draugą turiu, 
kuris man atneša išgerti Budweiser, palikdamas už akmenų klas- 
tingą draugužį, kuris daug man skolingas, kuris per silpnas, kad 
užkoptų iki šio seno angelo dainos“, - iš apačios atsklido Miče- 
lio šauksmas, veriantis, treliuojantis žvengimas, kuris užsibaigė 
klyksmu, per aukštu, kad išgirstų žmogaus ausis, bet šuo pajuto 
jo gylį ir amtelėjo. 

— Palauk, - pasakė Džavjeras ir pradingo savo furgone. Jis 
išėjo pasipuošęs ilgu, keistu vėriniu, beveik iki kelių suvertu iš 
smulkučių kaulelių. 

— Kas tai, indėniška? - paklausė Fėjus. 

— Ne, baskiška. Senoviškas. Aš pats padariau. Mano senelis 
tokį turėjo, bet pasakysiu, kad šis šlamštas nėra geras, - savo 
kairiosios rankos smiliumi jis užkabino karolius ir ištempė prie- 
šais save. Dešinėje rankoje turėjo nugludintą lazdą. Jis pradė- 
jo lazda daužyti smulkius kaulelius, ir trapi, šiurpi muzika, greita 
ir ūmi, pakilo į giedrą dangų. Jis dainavo tyliai, graudi gaidelė 
virpėjo jo užkimusiame nuo tabako balse: „Ah, bizitza hau ilu- 
na eta garratza da, šis gyvenimas liūdnas ir kartus...“ 

— Iš kieno kaulų padarytas šis instrumentas? 

- Erelio. Vieversio. Žąsies. Sakalo. Kurapkos. Paukščių kau- 
lai. Už dešimties pėdų nė negirdėti šio instrumento. 

— Geriau slėpk jį po savo lova. O tai jie dar pasodins tave 
dešimčiai metelių už tą kaulų muziką. 

Bet Džavjeras žvelgė į nusidriekusį debesies liežuvį, ggnamą 
iš vakarų, pasvirę lietaus ir krušos šuorai krito kažkur toli; jis 
pavargo nuo draugijos ir ilgėjosi vienatvės tą perlinę prieblan- 
dos valandą, kai pradeda temti, tuo ypatingu laiku - tarp šunų 
ir vilkų. 

Fėjus gūžtelėjo ir pasileido takeliu žemyn. Prieš akis jo lau- 
kė penkių valandų kelionė, kol nusigaus iki Padriko namų; se- 
nis Padrikas - jis buvo visa jo šeima. Baskai ne vieninteliai, 
kurie gali linksmintis ir švęsti. 

1863-ųjų sausį, šviečiant pilnačiai, šešiolikmetis Rilėjus Mak- 
getiganas, smulkaus sudėjimo, mažytėmis lėlės pėdomis, pali- 
ko šeimos fermą, knibždėte knibždančią sulaukėjusių brolių ir 
seserų, ir patraukė į Galvėją, kur per penkias naktis sugebėjo 
apšvarinti tiek girtuoklių, kad nusipirktų ketvirtos klasės bilie- 
tą į Niujorką. Paskutinis vaizdas, kurį jis matė savo peršinčio- 
mis nuo durpių briketų akimis, buvo atgailaujantis nusidėjėlis, 
keliais einąs akmenuotu krantu, pasiramsčiuodamas trumpa 
lazdžiuke. 

Neturėdamas nė skatiko ir išbadėjęs, tą patį plėšiko amatą jis 
pabandė pritaikyti ir legendiniame mieste, ir porą mėnesių jam 
visai neblogai sekėsi, paskui jį pagavo ir sumušė, bet savo suga- 
vėjo nedėmesingumo (čia suveikė nemaža džino dozė) dėka jis 
paspruko atgal į gatves, ten susidėjo su gauja, kuri buvo pasiva- 
dinusi „Airijos vaikinai“ ir demonstravo kietumą ir žiaurumą riau- 
šėse, džiaugsmingai mušė bet kurį pasigautą juodaodį, sudalyva- 
vo trijose korimo ceremonijose ir pasireiškė minioje, padegu- 
sioje Juodaodžių Našlaičių Beprotnamį Penktojoje aveniu. Bai- 
giantis vasarai, jis paėmė didoką sumelę pinigų ir nuėjo tarnauti 
armijoje vietoj jankio, ūkinių prekių pirklio sūnaus (kaip ameri- 
kiečiai tame kare patrankų mėsai mėgo panaudoti airius!), ir 
atsidūrė tarp trijų dešimčių kitų tokių kaip jis Šermano armijoje, 
kuri kovėsi pietuose - keletas iš pusės milijono praturtėjo ir iš- 
vengė mirties, pabaigė savo gyvenimą žygiuodami paskui būgni- 
ninką, kurio lazdelės galėjo būti šonkauliai, sekdami paskui vė- 
liavą, ant kurios turėjo būti pavaizduota kaukolė. 

Jis žygiavo po visiško sutriuškinimo prie Kenesavo kalno, 
Džordžijoje, jūros link ir dainavo užkrečiamą maištininkų dai- 
nelę „Rock Island fronto linija“, ir juokėsi iš sąmojingos Šer- 
mano žinutės prezidentui Linkolnui: „aš maldauju leisti jums 
padovanoti Savanos miestą kaip Kalėdų dovaną“, jis išmoko 

groti švilpyne ir taip pamėgo žiaurų gyvenimo būdą, kad, pasi- 
baigus karui, įsirašė į kovą prieš indėnus. 

Jis vedė Merę Blanki, vargo užgrūdintą mergaitę raudono- 
mis ausimis, kuri sekė Jungtinei armijai iš paskos, svajodama 
apie namus ir vyrą, nesvarbu, koks blogas jis bebūtų. Vyrą ji 
gavo, bet nėščia ir išsigandusi raudonodžių indėnų pasiliko ry- 
tinėje Misūrio pusėje, tuo tarpu Rilėjus 1866-ųjų rudenį Žžygia- 
vo į Fil Kernio Fortą prie Bozemano Treilo. 

Gruodį jis pateko divizijon, kuri pagal pagyrūno kapitono 
Vilio Fetermano komandą išjojo saugoti traukinio, vežančio 
rąstus iš pušų giraitės, išsidriekusios už aštuonių mylių. Feter- 
manas, apžavėtas mito apie baltaodžių nenugalimumą, tiesiog 
savanoriškai pataikė į spąstus. Liesas indėnų berniukas pralė- 
kė jiems pro pat nosį, atrodė mirtinai išsigandęs, slapstėsi ir 
išsisukinėjo nuo kulkų, tačiau vis nedingo iš akių. Šis nerangu- 
sis jauniklis - kamikadzė išviliojo šuoliais pasileidusią koloną 
iš kelio ir nuvedė iki kalvagūbrio, kur žolė, didžiuliai akmens 
luitai, daubos ir krūmai staiga pradėjo vemti strėlėmis, ir orda 
klykiančių karių su Pasiutusiu Arkliu (atlikusiu masalo funkci- 
ją) priešakyje, puolė pirmyn, mėtydami šnypščiančius iečių Spie- 
čius, koloną jie sunaikino per dvidešimt minučių. Devyniolikos 
metų Rilėjus Makgetiganas svarstė apie gyvenimo trumpumą 
ir nualpo su strėle kakle. 

(Jis nemirė. Raumeningi kūnų surinkėjai nutempė jį atgal į 
fortą, jis buvo išsiųstas iš fronto sveikti, bet, jau su kaupu 
turedamas indėniškos patirties, šviečiant mėnuliui iš lauko li- 
goninės pabėgo ir nudūmė Teksasan, kur parazitavo ir gyveno 
varganą gyvenimą, vogdamas galvijus, kol 1870-aisiais nusikal- 
timo vietoje jį pagavo fermeris, turėjęs neprastą humoro jaus- 
užsiuvo toje odoje, jo galva, alkūnės, keliai ir pėdos kyšojo iš 
visų angų, ir šitą daiktą fermeris paliko tūnoti saulėje, žadėda- 
mas po mėnesio sugrįžti ir pastatyti jam bokalą alaus. Oda die- 

nos karštyje traukėsi ir džiūvo, darėsi vis ankštesnė, tuo tarpu 
netoliese pūvą griaučiai smirdėjo ir masino kojotus; jis tarsi 
muzikos naktimis klausydavosi jų seilėjimosi ir kaulų grauži- 
mo, o dienomis dangų nusagstydavo suopiai.) 

Merė Makgetigan netekėjo kokius ketverius metus, nors per 
tą laiką, prisidengus patogia Makgetigan pavarde, pagimdė tris 
sūnus: Rilėjų jaunesnįjį, po to antrąjį, kuris kūdikystėje nukri- 
to prie karštos krosnies ir mirė nuo nudegimų, ir jauniausiąjį, 
kurį nusinešė cholera. Galiausiai ji persikėlė į Dinamitą Mon- 
tanoje, kur ištekėjo už Fransio Dermoto, geležinkelio darbi- 
ninko, šis sudaužė jos širdį dainuodamas savo iš proto varančiu 
airišku tenoru „Gražiąją Svajoklę“. Per kitus kelis dešimtme- 
čius jis susilaukė su ja dar keturių sūnų ir trijų dukterų, kurie 
visi išgyveno ir išsisklaidė po visą žemyną, tapo žmonomis ir 
motinomis, prabuotoju, kortų sukčiumi, kuris dienas baigė 
veržiamas baudžiamojo spygliuotos vielos korseto, mulų varo- 
vu ir geležinkelio darbininku, sekmadieniais rašančiu nuosta- 
b1ą poeziją. 


Fėjaus tėvukas 


Rilėjus jaunesnysis, Fėjaus Makgetigano tėvukas, buvo nevy- 
kėlis, kaip jis pats sakė, „nesėkmes paveldėjęs iš Makgetiganų 
klano“. Jis dirbo fermerio padėjėju ir viengungiavo, o kai jam 
suėjo keturiadešimt ir jau buvo susitaupęs pinigų, kad nusipirktų 
nusususią rančą, iš Airijos prisiviliojo paštu išsirenkamą nuo- 
taką, septyniolikmetę našlaitę Mardžę, tylią juodadarbę, smar- 
kuolę ir dainininkę, ypač mėgdavusią dainuoti „Perl, sniego bal- 
tumo krūtinė“, pritardavusią sau mažu mygtukiniu diatoniku, 
kurį ji vadino „stumk-trauk“. Savo vaikams ji padovanojo mei- 
lę dainai, balsą, vinguriuojantį virš banguojančios žolės, tarp 
keturių sienų, į dangų, kuris tarsi nusileisdavo prilaikomas 

nematomų grandinių. Kas beištiktų ją ar juos, kiekviena proga 
savo plaučiuose ji pagimdydavo dainą, mokėjo šimtus eilių ir 
šimtus melodijų, prisiminė kiekvieną posmą, kurį kada nors 
nugirdo dainuojant, turėjo miklų sugebėjimą pamėgdžioti 
paukščių balsus. Ji galėdavo pagal žvengimą, kanopų bildesį ar 
prunkštimą pasakyti arklio vardą, dar prieš dieną girdėdavo 
atūžiant vėtrą, turėjo absoliučią klausą, kuri buvo giliai joje ir 
lyg koks magnetas traukė melodijas; ji apsiverkė gatvėje, pir- 
mą kartą 1921-aisiais išgirdusi gramofoną ir Tomo Burkės, te- 
noro, plokštelę „Jei tu prisiminsi mane“. 

Jos vyras, Rilėjus jaunesnysis, buvo valdingas, atsipalaidavi- 
mo ieškodavo taurelėje, buvo nekantrus su vyrais, moterimis, 
vaikais ir gyvūnais; beveik neraštingas jis sugyveno su Mardže 
septynis vaikus ir vieną dieną, 1919-aisiais, išėjo iš namų, sėdo 
balnan ir išjojo saulėlydžio pusėn, palikdamas ją su teismo 
sprendimu neleisti naudotis turtu, su žindomu kūdikiu ant rankų 
1r šimtu dvylika liesų, įkeistų galvijų. 

(Jis nusigavo iki San Francisko, kur jį numušė turistaujantis 
Cadillac su elektriniu automatiniu starteriu.) 

Kai tėvukas nusiplovė, Fėjui buvo vienuolika; kitas vaikas 
pagal amžių buvo dešimtmetis Padrikas - beviltiškas berniu- 
kas, kaip mama jį vadino. (Jį pakrikštijo, kai jam suėjo penke- 
ri, tada jį pirmą kartą ir nusivežė į miestą. Su savo mama jis 
vaikščiojo universalinėje parduotuvėje išverstom akim, spok- 
sojo į sukabinėtus, sustatytus, išrikiuotus, suguldytus lentynose 
daiktus, į nesuskaitomą daugybę saldainių vitrinose, tuo metu 
kažkas atidarė duris ir įbėgo mažas šuo. Mardžė apžiūrinėjo 
adatų rinkinį, ieškodama kokios nors su didele kilpele vilno- 
niam siūlui, o Padrikas, kankinamas pasirinkimo agonijos, už 
poros žingsnių įdėmiai stebeilijo į saldainių stiklainius - ranko- 
je tvirtai gniaužė nikelį. Šuo, iš pradžių niekieno nepastebėtas, 
svirduliuodamas ir drabstydamas putas klajojo po salę, vartė 

sausas apsunkusias akis. Jis įsibrovė vitrinon ir atsitrenkė į Ži- 
balines lempas, išgirdęs stiklų barškėjimą, klerkas apsidairė: 

— O, viešpatėliau švenčiausias, pasiutęs šuo! — suriko jis ir už- 
sikorė ant prekystalio, jo batai slidinėjo ant sukrautų krūvon po- 
pierių, paskui save už rankos jis tempė kažkokią klientę. Padri- 
kas matė, kaip šuo pražingsniavo pro jį, bet jo mama neatsigrę- 
žė, kol šuo urgzdamas nepagriebė jos sijono ir nepradėjo jo kan- 
džioti. Ji sukliko ir ištiesė į Padriką rankas, norėdama vaiką kur 
nors saugiai užkelti. Jis pamanė, kad ji šaukiasi pagalbos, ir ne- 
buvo kas daryti, taigi jis čiupo stiklainį ir paleido juo pasiutu- 
siam šuniui į galvą. Šuo apsvaigęs nuvirto ant šono, kojos braižė 
orą, galiausiai klerkas nušoko ir pribaigė jį lazda. „Beviltišką“ 
berniuką nešė ant rankų per visą gatvę ir iki pat namų kišo jam 
cukrų, iš jo kišenės kyšojo pora kruvinų šuns ausų.) 

— Dabar jūs esate šių namų vyrai, - pasakė jų mama. - Jums 
teks eiti dirbti. Norint gyventi, reikia dirbti. 

Jai atrodė, kad ji neturi jokios kitos išeities, kaip tik tą klasi- 
kinį užsiėmimą - skalbti namuose skalbinius. Fėjaus prisimini- 
mai apie mamą - minkštos rankos ir vandens purvynė, meiliai 
dainuojamos „Perl, sniego baltumo krūtinė“ eilutės. 


Atstumta meilė 


Dar būdamas mažas Fėjus suprato, kad jis vargšas, negra- 
žus, namisėda ir neišsilavinęs airiūkštis, neturįs šansų sukurti 
šeimyninio gyvenimo. Šis skausmingas suvokimas dar labiau 
skatino beviltiškai įsimylėti bet kokią gražiau atrodančią mote- 
Iį ar mergaitę - net jei tai tebūdavo nuotrauka. Jis parausdavo 
ir degdavo iš gėdos, žiūrėdamas į gražuoles pro nuleistas blaks- 
tienas ar stiklų atspindžiuose. 

Įpusėjus Depresijai, kai jam buvo dvidešimt ketveri, R bare 
pas Eunisą Brauną dirbo tokia moteris - vieni kaulai ir oda, 


7 
1 8 
L 


0 


Us, 

"a 

' 
YIT 


472 


išprotėjęs pamokslininko veidas - dvi išsprogusios, žibančios akys 
ir rando, kurį įkaitinta geležimi jai išdegino siauraakis pusbrolis, 
sudarkyta burna. Fėjus jai krito į akį, ir ji versdavo vaikiną ne- 
jaukiai jaustis, žiūrėdama į jį avies akimis, vos šis kokiu nors rei- 
kalu pasirodydavo R bare. Senis Rublas sakė, kad ji stipri kaip 
vyras, be to, pigesnė darbininkė ir geresnis kaubojus, nes nege- 
ria, bet Fėjus pagalvojo, kad jis turbūt aklas ir visiškai neturi 
uoslės, mat tarp krūtų ji nešiojasi buteliuką ir jis porą kartų gavo 
gurkštelėti iš jo. Bet jam patiko tiktai gražuolės, nors tu ką. 

Kaip ir jo tėvukas, jis dirbo ūkio darbus, keliaudavo iš vienos 
rančos į kitą, įsižeisdavo ir mesdavo darbą dėl įsivaizduojamos 
nepagarbos jo asmeniui, pabodusio maisto ar klėties kompa- 
nionų, jis vis norėjo persikelti į rančą su beviltišku ūkininku ir 
donkichotiška aplinka, keletui mėnesių jis ten pabėgo su vyru, 
vardu Balagas, grojusiu mygtukine koncertina, kurios mygtu- 
kai buvo padaryti iš undinės pirštelių, bent jau jis taip sakė, jis 
1r išmokė Fėjų groti instrumentu. 

Tai buvo Drauzio ranča, bet jie vadino ją „Viskas Užregist- 
ruota“, nes senis Drauzis visuomet sakydavo norįs, jog „viskas 
būtų užregistruota“. Rančoje buvo gilus slėnis, o jame šaltinis. 
Kad pagautų vėją, malūnas buvo pastatytas ant šimto dešim- 
ties pėdų aukščio bokšto. Labiausiai nekenčiamas darbas šioje 
rančoje buvo kas savaitę kopti į bokštą, ištepti alyva guolius, 
kai visas tas kledaras girgžda ir linguoja. Pirmą kartą viešai 
Fėjus pasirodė, sugrodamas kažkokio kaubojaus koncertiną, 
kai buvo iškilmingai minimas kanjone kilęs gaisras, sudeginęs 
vėjo malūną. 

Kenetui jis pradėjo dirbti 1957-aisiais, kai jam buvo ketu- 
riasdešimt devyneri, mat jis iš pirmo žvilgsnio įsimylėjo Betę, 
jos airišką veidą, jos puikius kaštoninius plaukus, primenan- 
čius susiraizgiusius varinius siūlus, jos didelį nėščią pilvą; ji vil- 
kėjo senoviškus kreminės spalvos lininius marškinius su kavos 
spalvos nėriniais, puošusiais kaklą ir rankogalius, būsimos ma- 

mos suknelę, kuri ja vilkinčią moterį darė panašią į mažą mer- 
gytę, o prieš tai jo širdy liepsnojo meilė juodaplaukei laiškane- 
šei, kurios akys buvo dangaus žydrumo, bet jis dirbo čia perne- 
lyg ilgai, kad viską mestų. Nuo tada jis pradėjo jausti potraukį 
neščiosioms. Bet sau užsisakydavo tik liūdniausiai atrodančias 
prostitutes apgraužtais nagais, tas, kurios vartojo narkotikus ir 
buvo aptekusios niežais, tas, kurių visiškai niekas nejaudino. 


Šokis ant šalto linoleumo 


Ilgas savaitgalis kartą per metus su beviltišku berniuku buvo 
jų abiejų ritualas, du šlykštūs, girti, senstantys broliai, vienin- 
telės likimo dovanos jiems buvo viskis ir muzika, nes Padrikas 
su savo baltų plaukų kuokštu, lenktomis akimis, nuožulnia 
burna grojo dūdmaišiu, ir, kai Fėjus kiekvienam ant stalo pa- 
dėdavo po butelį viskio ir paimdavo į rankas koncertiną, o 
Padrikas įtraukdavo į plaučius oro, kad išpūstų jį į grojančią 
pūslę, kyburiuojančią po jo ranka, abu Žinodavo puikiai pra- 
leisią laiką. 

Jų muzika - tai dainos, kurias jie išmoko iš savo mamos, dai- 
nos, sukurtos senosios kalbos ritmu ir pauzėmis, kalbos, kuria 
nė vienas jų nešnekėjo ir retai kur beišgirsdavo. Padrikas įrašy- 
davo tų dainų pavadinimus sąrašan ir kiekvienais metais vie- 
nas arba kitas prisimindavo fragmentą iš „Basakojo viengun- 
gio“ ar „Kulino“, ar „Dženės viščiukų“. Beviltiškas berniukas 
mokėjo visas meilės dainas, nes per Antrąjį pasaulinį karą bu- 
vo vedęs keturias dienas, Fėjus nežinojo, kas nutiko, ir niekas 
nežinojo, išskyrus Padriką ir tą kažkokią moterį. 

Dabar abu broliai stovėjo beviltiško berniuko prieškamba- 
ryje ir, sugriebę vienas kitą už alkūnių, padėjo kits kitam ant 
pečių galvas, uodė vienas kito pažįstamus kvapus, nors juos ir 
permušė tabako ir viskio kvapai; susieti rudosios antklodės ši- 

lumos ir teikiamo saugumo jiedu dalijosi septyniasdešimties 
prabėgusių metų išgyvenimais. 

— Tai Airių valandėlė, - pasakė vienas, mėgdžiodamas tar- 
mišką akcentą, kuris buvo jų pačių išgalvotas, jie baiginėjo pir- 
mąjį stiklą, stiklą butelio, kurį atnešė anas. - Ar niekad negal- 
vojai, kad norėtum turėti akordeoną, suderintą gražia liūdna 
tonacija, na, pavyzdžiui, E minoru? 

— Taip, bet aš veikiau galvočiau apie B/C. Tomis tonacijomis 
galima jas visas sugroti. Taip, jei turėčiau pinigų ir laiko moky- 
tis, galbūt. Et, man gerai ir su šita. Gera ji buvo senam turčiui 
Džefriui, kuris dabar gieda velniams, gera ji bus ir man. 

Jo dešinės rankos pirštai išsiklaipė ir pradėjo groti „Šunis 
tarp krūmų“, iš koncertinos išsiveržė triolių bangos, ornamen- 
tų puokštė, tokia vešli, kad Padrikas net galėjo užuosti muzi- 
kos kvapą - salsvą ir pernelyg malonų. 

Fėjui jis buvo surinkęs pluoštą airiškų laikraščių, o Fėjus jam 
papasakojo pora istorijų ir atvežė keletą kasečių, kurias klau- 
sytis jis sunkvežimyje buvo įsitaisęs grotuvą. Ir jis pagalvojo apie 
vargšą baską, sėdintį aukštai, vienišame slėnyje, su savo avimis 
ir patetišku paukščių kaulų instrumentu, brolis jam niekad ne- 
palaiko kompanijos ir jie niekad drauge nedainuoja vaikystės 
dainų. 

— Žinai, ką aš galvoju? - sako Fėjus. - Stalkalniai, iškyšuliai 
ir nelygi žemė yra tarsi pauzės, ar ne? Suskaldyta žemė? O ar 
taip nėra ir su muzika - tu išgauni garsą, ir jis suskaldo orą. Tai 
ir vėlgi pauzės, neregimos, bet jos yra. 

Vėlai naktį jie abu buvo tokie girti, kad sugrįžo jaunystės 
dienų miklumas, beviltiškas berniukas pakilo ir pagal links- 
mą „Sudužusios lėkštės“ ritmą sušoko tokį „stepą“, jog Fėjui 
užgniaužė kvapą, ir jis nepasidavė, padėjo į šalį instrumentą 
ir ant purvino virtuvės linoleumo sušoko tylią melodiją. 

Little Boy Blue lombardas 


Fėjui išėjus Džavjeras dar ilgai grojo ir dainavo tirštėjančioje 
tamsoje, gėrė ir dainavo -jo balsas ir deformuoti, išklerę žalio- 
jo akordeono akordai, lunatiškos natos - jam tai nė motais — 
aidu atsimušdavo nuo akmens luitų, 0 jis tuo tarpu įsivaizda- 
vo, kaip natų kulkos daro trapecines ir trikampes figūras, at- 
simuša į uolas, akmenis, ir buvo nuostabu viso to klausytis 
vienatvėje. 

Bet kitą dieną jis atidarė instrumentą, norėdamas pasižiū- 
rėti, ką čia galima pataisyti. Liežuvėliai buvo aprūdiję, tai jau 
savaime aišku, ir ašis, klavišų atsparos taškas, tikriausiai taip 
pat visai sudilusi, - sugriebia ir nepaleidžia mygtukų. Jis, Ži- 
noma, galėjo pasiieškoti geresnės vietos, kur ištraukti ašį, nei 
aviganio furgonas, kurį lingavo vėjas, tai labai subtili operaci- 
ja, bet jis vis vien jau nebegalėjo labiau sugadinti instrumen- 
to. Jis nesijaudino, kad reiks keisti klostes, - po gultu mėtėsi 
rietimas odos. 

Jis pasirausė tarp įrankių, ieškodamas žnyplių, kuriomis ga- 
letų suspausti ašies galą, bet nežinia kodėl jų nebuvo. Stalčiaus 
gilumoje jis aptiko dvi poras aprūdijusių senovinių žirklių avims 
kirpti ir kastravimo žnyples. 

— Tiks, - pasakė akordeonui, - galbūt. 

Bet ašies galą suspaudė ir atlenkė ją kreiptuvu. O tai buvo 
negerai. 

Iylintį vožtuvėlį buvo užkimšusi kruopelė rūdžių, įstrigusi tarp 
liežuvėlio ir ventilio, jis ją iškrapštė šilkiniu siūlu, išsitraukęs jį 
iš musgaudžio dėžutės. Plieniniai vožtuvėliai buvo apsinešę rū- 
džių dėmelėmis, jis pagramdė jas peilio ašmenimis, bet bijojo 
užteršti kitas detales, esančias po vožtuvėlių liežuvėliais. Jis 1š- 
valė vožtuvėlius su dantų šepetuku ir pūtė dulkes tol, kol ap- 
svaigo galva. 

Jis matė, kad reikia keisti viską - dėti naujas dumples, nau- 

jus vožtuvėlius, naujas spyruokles, perdėti vožtuvėlių plokštes, 
įdėti groteles ir dar daug ką. Bet akordeonas nuostabiai skam- 
bėjo, sodriai, pratisai, iš sielvarto šaukdamas kalno slėnin. 

Tos vasaros pabaigoje kitoje stovykloje, toliau į vakarus, jis 
padėjo akordeoną ant žemės ir nuėjo su šuniu išsiaiškinti, ko 
tolumoje nervingai bliauna avys, nieko nesimatė, tik išdraskyta 
žemė, todėl jis pagalvojo apie lūšį netoliese, bet nebuvo jokių 
aiškių pėdsakų, negyvų avių ar žudymo ženklų. Šuo nesusido- 
mėjo išrausta vieta. 

Jis vaikštinėjo dvi, tris valandas, grįžęs atgal pasilenkė, kad 
paimtų akordeoną, vis dar tebegalvodamas apie lūšį, kurią ti- 
kėjo esant šiame slėnyje, ir dumplėmis užkliudė barškuolę, ši 
ilsėjosi po instrumentu, ji du kartus kirto jam į didžiąją veną 
ties alkūnės linkiu. 
buvo pajuodusi nuo aukštos kalnų saulės. Jis pagalvojo, kad 
vargšą seną šunsnukį veikiausiai bus ištikęs infarktas, įvertė jį 
drauge su visais jo daiktais į pikapo priekabą. Džavjeras buvo 
palaidotas kapinių gale, be jokio paminklo, jo daiktai nuvežti į 
baskų viešbutį, kur jis praleisdavo Žiemas ir niūrų laiką, kai ne- 
turėdavo darbo. 

Po dviejų vasarų šeimininkas pardavė viešbutį jaunai vietna- 
miečių porai ir sugrįžo į savo gimtąjį žvejų kaimą Elanchovą, 
kuriame jis gimė prieš šešiasdešimt septynerius metus, tikėda- 
masis ten susirasti žmoną ir pagyventi keletą metelių jaukioje 
šeimyninėje aplinkoje. Nauji šeimininkai išvalė sandėliuką, už- 
grūstą senų drabužių dėžėmis, Biblijos knygomis ir katekizmais, 
pentinais, batais ir nudilusiais balnais, pageltusiais kalendoriais, 
kuriuose kiekviena diena buvo užbraukta kreivu brūkšniu ar 
kryželiu, piemens lazdomis, šautuvais, senovinėm skryniom ir 
žaliuoju akordeonu. Visa, ką, rodės, buvo galima parduoti, nu- 
keliavo į Little Boy Blue lombardą komisiniam išpardavimui. 


VEL NAMUOSE SU PRISIŪTOMIS 
RANKOMIS 


Nepavojingas 


Ivaras Gesmanas, jauniausias Nilso ir Elizos Gesmanų sūnus, 
imigrantų Gunaro ir Margaretos Gesmanų anūkas, buvo Žino- 
mas veikėjas Old Gloryje, Minesotoje. Septintojo dešimtme- 
čio pabaigoje jis stūmė savo bakalėjos karutį girgždančiu ratu 
po gatves, rinkdamas skardines, butelius, purvinas, apmindžio- 
tas apatines kelnes, neignoruodavo ir keistų spalvų akmenėlių, 
kėblindavo rankas laikydamas ant rankenos, jo šviesūs plaukai 
purvinomis sruogomis krisdavo ant pečių, iš nugaros papūtus 
vėjui jie susiveldavo ir susiraizgydavo po kaulėtu smakru, mirk- 
sinčios akys - dangų atspindinčio stiklo spalvos, gražaus veido 
žmogus, bet lėto mąstymo ir nevalingas. Žmonės manė jį esant 
švelnų, tačiau potencialiai žiaurų, kai kurie kalbėdavo, kad jis 
valgo paklydusius šunis, ir visi matė, kad jis gyvena kaip kiaulė. 

Tačiau jis buvo naudingas visuomenei. Moterys atiduodavo 
jam nebereikalingus daiktus: trikojus stalus, leopardo rašto ku- 
šetes, buldogo galvos formos stiklinį muilo drožlių indą, vaikiš- 
ko geležinkelio bėgių dalis, porcelianines lėkštes, kabinamas 
ant sienos su trimis skrendančiomis žąsimis moderne, dulkėtus 
eukalipto lapus, papier-mūchė bananus ir artišokus, rožinį nar- 
velį, kurio gyventojas nustipo naktį. Šiuos daiktus jis vilko į sa- 
vo pašiūrę tarp alyvų, prie kažko, kas amžiaus pradžioj buvo 

rusva arklidė, nutriušęs pastatas, viename gale suzmekęs tarsi 
besistojantis kupranugaris, stogas sulopytas suplotomis kepi- 
mo miltelių skardinėmis. 

Jis niekad neturėjo jokio lytinio akto su moterimi. Jo jaus- 
mai vyrams po keisto susitikimo su pusfabrikačių virėju Čipje- 
vu Viliu Giliu buvo ambivalentiški. 


Nilsas 1r Eliza 


Kai gimė Ivaras, likus metams iki Antrojo pasaulinio karo pa- 
baigos, jo tėvai ūkininkavo į šiaurę nuo miesto, žemėje, kuri 
kažkada juodavo nuo tankaus milžiniškų pušų šešėlio. (Miškai 
buvo iškirsti daug anksčiau nei senasis Gesmanas nusipirko fer- 
mą, juos išpjovė kirtėjai ir pjovėjai, atvykę iš Princo Edvardo 
salos, Meino, Kvebeko, Niū Bransviko, Suomijos, Norvegijos, 
Švedijos; kai medkirčiai pajudėjo į vakarus, į iškirstą, kelmais 
nusėtą plotą atsikėlė vokiečiai, čekai, skandinavai bei prancū- 
zai, apsisprendę pradėti ūkininkauti.) 

Gunaras Gesmanas iš Norvegijos atvyko 1902-aisiais (laivas 
plaukė per vandenis, kur po devyniasdešimt trejų metų vande- 
nyne, Trolio dujų lauke, stovės didžiausia pasaulyje betoninė 
gręžinių platforma), dešimtį metų - dar iki nusiperkant kel- 
muotą fermą po penkiolika centų už akrą - jis bastėsi po Vis- 
konsiną ir Mičiganą, dirbo švino kasyklose, medžio apdirbimo 
fabrikuose darbininku, samdomu ūkininko padėjėju. Užsispy- 
ręS Ir greit įsižeidžiantis Gunaras užsigaudavo, jei kas neman- 
dagiai pašaukdavo jį jo vardu, ir jausdavosi pamalonintas šilto 
pasveikinimo. Jis manė, kad mokslas yra pasipūtusios viduri- 
niosios klasės užsiėmimas ir atgrasė savo vaikus nuo mokyklos. 
Visiems, kurie jį suerzindavo, karčiai atkirsdavo savo pamėgtu 
juckeliu: 

— Kodėl tau neiti ten, iš kur aš atėjau į šį pasaulį? 

Auklėjamas šio plonaodžio vyro berniukas Nilsas užaugo be- 
veik neraštingas, bet gerai mokantis naudoti kirvį, sakytum gi- 
męs medkirčių stovyklose, kur pradėjo dirbti nuo penkiolikos 
metų. Sulaukęs dvidešimties jis jau kirto geležinkelio bėgiams 
skersinius Aidaho kalnuose. 

(Jo dvynė sesuo Floreta iš namų išėjo mėnuo po to, kai iš- 
keliavo jis. Kurį laiką ji dalyvavo Džeko Bredžio „Visų mergi- 
nų iš Laukinių Vakarų šou“, paskui persimetė į rodeo ir tapo 
jojimo triukų čempione ir jojike poniais. 1927-aisiais Tukum- 
karyje, Niū Meksike, ją nusviedė arklys, ji nukrito ant pakaušio 
ir mirė vietoj, lūžus kaklo slanksteliui.) 

Nilsas nemėgo ūkininkauti ir po kiekvieno sezono nenoriai 
grįždavo prie ūkio darbų, gerdamas ir keikdamasis daugiakal- 
bėje švedų, norvegų ir anglų stovykloje. Kiekvieną vasarą po 
sielių plukdymo pradėdavo girgždėti kulnas - Achilo sausgys- 
lės uždegimas, girdima liga, kuria susirgdavo daugelis plukdan- 
čiųjų sielius kunkuliuojančia, nuo tirpstančio sniego patvinu- 
sia upe; po to jis pakeleivingom mašinom grįždavo į Old Glorį, 
kur jo žmona Eliza tvarkė senojo Gunaro ūkį kartu su savo 
puskvailiu pusbroliu Fredžiu, geru darbininku, kuriam nerei- 
kėjo mokėti atlyginimo. 

Bet vos tik būdavo sukrauti kukurūzai ir paskutinis šieno 
kūgis atsidurdavo daržinėje, Nilsas vėl patraukdavo miškų sto- 
vyklon su savo kirtikliu, plačiaašmeniu kirviu ir obliumi, išsi- 
11gęs tabako, viskio ir dvokiančios, šiurkščios vyriškos kompa- 
nijos - vietos, kurioje buvo ištraukti visi jo dantys, išskyrus du 
viršutinius ir du apatinius su negyvais nervais, ir tai padarė 
Olesonas, sielių surišinėtojas, su pora alyvuotų replių 1936-ųjų 
žiemą. (1943-aisiais Olesonas įstojo į jūrų laivyną ir išbuvo 
ten iki 1947-ųjų, ir netrukus jis tapo vienu iš šešių šimtų užmuš- 
tųjų Teksas Sityje, Teksase, sprogus amoniako nitrato trąšų cis- 
ternai.) Nilsas paštu užsisakė dantų protezą, bet jo vaškinė for- 
ma buvo nuimta tuo metu, kai už žando jis laikė gniutulą ta- 

bako. Dantys neatitiko, o kadangi per išgertuves jis dažnai juos 
pamesdavo, tai įkaitintu peilio galu ant protezo išdegino ini- 
cialus N.G. 

— Žinai, ką tai reiškia? - paklausė Olesonas. - N.G. - Nieko 
gero. 

Miškuose jis jautėsi lyg namie, puikus ir nenuilstantis med- 
kirtys, kertantis tobulas sijas - septynių colių pločio ir aštuo- 
nių pėdų ilgio, ausys stačios, laukiant nuskambančio pietų gon- 
go; fantazijose tuo tarpu mėgaudavosi viešnamio ir salonų tei- 
kiamais malonumais; jis užsiklausydavo smuiko ir akordeono 
melodijų mėnesienoje, kai medkirčių stovyklos muzikantai su- 
sėsdavo kirtimuose ant kelmų, o kiti trypdavo ant nelygios 
žemės, į dulkes sumaldami kankorėžius, šokdami su savo pa- 
čių šešėliais. 

1938-aisiais Nilsas pjovė pušį; jos kirtimas sukėlė sniego griūtį 
stataus šlaito viršuje ir maža lavina, šnypščianti balta puraus snie- 
go ir palaidų akmenų masė, nubildėjo žemyn. Jis metė šalin savo 
kirvį ir skuodė kiek įkabindamas, nubėgo pakankamai toli, kad 
neliktų palaidotas gyvas, bet įklimpo iki kelių, kai mažas atitrū- 
kęs akimuo riedėdamas ir šokčiodamas pataikė jam smilkinin taip 
stipriai, kad jis krito be sąmonės. Kai atsipeikėjo, buvo tamsu ir 
Olesono žibintas spigino jam į akis, jis nežinojo savo vardo ir 
nesusivokė, kur esąs. Jis tarė: „labas, Oldsmobili“ vietoj „Oleso- 
nai“, ir visi vyrai pralinksmėjo. Jis bent buvo gyvas, ir jie visi pri- 
siminė jaunąjį Somą Akselį, slidėmis per purų sniegą šliuožusį 
tiesiamu geležinkeliu, tai buvo prieš dvejus metus, jis pateko į 
sniego griūtį, kuri jį surietė lanku, taip jis ir sušalo: kojos su sli- 
dėmis buvo prispaustos prie menčių. 

Nilsas atsigavo, tačiau jo atmintis liko padrika ir jis puldavo 
isterijon dėl visiškų menkniekių, eratinis riedulys pažadino jo 
laukinę, nepastovią asmenybę. Miškų kirtimo kompanija atlei- 
do i iš darbo, ir jam nebuvo kur dėtis, vienintelė išeitis - grįžti 
į Old Glorį ir fermą. 


E. ANNIE PROULX m AKORDEONO NUSIKALTIMAI 481 
Įsiūtis, įsiūtis 


Taigi jis jau buvo grįžęs, kai gimė Ivaras, jo antrasis sūnus; ūki- 
ninkas prieš savo valią, smegenys sumaitotos, tuo tarpu sveiko 
proto vyrai ėjo kovoti su Axis" daliniais. Namo jis grįžo pary- 
čiais, girtas; naktį Eliza buvo išvežta į ligoninę, jis dvidešimt 
minučių klausėsi jos dejonių, paskui patraukė į medkirčių barą 
ir gėrė ten kokteilius. O Elizai tai buvo skausmingas gimdy- 
mas, ir ji nevalingai rėkė. Galiausiai dėkinga paniro į miegą, 
kurį storas, žvairas gydytojas pavadino Priešaušrio miegu, ir 
pagimdė vaiką, bet ji viską kuo puikiausiai prisiminė ir prisie- 
kė, kad Nilsas daugiau niekad prie jos neprisilies, tas durnas 
kuilys. 

— Ai, tu užmirši. Po metų vėl pamatysiu tave čia, - pasakė 
seselė. 

Nilsas girtas žiovavo namie, beviltiškai trokšdamas bent va- 
landžiukę numigti, iki reiks eiti melžti karvių, svajojo apie mie- 
gą neįjprastoje palaimintoje tyloje - kitas vaikas Konradas bu- 
vo pas Elizos seserį, puskvaišis pusbrolis vis dar miegojo įsirau- 
sęs į savo purviną antklodę; jis krito lovon ir miegojo lygiai 
septynias minutes — pažadino nelabasis genys, siaubingai bils- 
nojantis į malksnomis dengtą stogą. Jis pasičiupo šautuvą ir 
nuogas išlėkė laukan, bet paukštis nuskrido, droviai spygtelė- 
jęs moterišku balseliu. Jis keikė genius. Nusvirduliavo atgal lo- 
von, į Elizos vietą pasidėjo šautuvą ir vos tik pūkine antklode 
užsiklojo pečius, genys atskrido vėl. Krebždantis garsas sklido 
tiesiai virš jo galvos. Jis suvaitojo iš įsiūčio, šovė į lubas, ap- 
kursdamas ir pažerdamas malksnas, tuomet išbėgo laukan, kad 
pamatytų kritusį priešą. Paukštis tupėjo obely ir stukseno į 
greipfruto dydžio skylę. Jis puolė vidun, pagriebė šautuvą, išlė- 


"Axis - vokiečių, italų, japonų karinės pajėgos Antrojo pasaulinio karo 
metu (angl. ). 


r. 
— 
"2 
a 


2 
uni 


482 1 


kė laukan, nušoko nuo verandos laiptų, bet genys ir vėl nuskri- 
do. Tvarte mykė nepatenkintos karvės. Jis grižo į namą drebė- 
damas iš įsiūčio, bet vos tik žengė ant antro laiptelio, vėl pasi- 
girdo tas piktavališkas tuksenimas, jis įlėkė virtuvėn, padrikai 
šūkaudamas prakeiksmus, su trenksmu ištraukė raudonai nu- 
dažytą bufeto stalčių, kuriame Eliza laikė degtukus, padarė iš 
laikraščių gniutulą, užbėgo į palėpę ir padegė stogą ten, iš kur 
sklido tuksenimas. Įsiūtis po kelių minučių atslūgo, bet lieps- 
nos jau laižė stogą. Gaisrininkų brigada išgelbėjo apatinį aukš- 
tą ir likusią žiemos dalį šeima praleido susigrūdusi degėsiais 
dvokiančiuose kambariuose. Pavasarį jis atstatė antrą aukštą, 
bet, išpjovęs laiptus, pamatė, kad blogai atmatavo, ir buvo per- 
nelyg persiutęs, kad pirktų dar medienos ir pradėtų iš naujo, 
taigi išdraskė visą darbą. Nuo to laiko į viršutinius kambarius 
jie lipdavo kopėčiomis. 

Ivaras užaugo bijodamas beprotiškų savo tėvo pykčio prie- 
puolių, kurie ataidėdavo antausiais ir riksmais nuo daržinės, 
bijojo skambių pliaukšėjimų ir putojimo virtuvėje. 

Kai dar buvo sveiko proto, Nilsas duodavo Elizai detalius 
nurodymus, kaip deramai auginti vaikus. Jo paties tėvai kraus- 
tesi iš proto dėl nurodymų knygoje, kuri vadinosi „Emigranto 
Vadovas, padedantis išsaugoti norvegišką kultūrą“, ją parašė 
nostalgijos kankinamas emigrantas, gyvenantis Teksase, tai kny- 
ga apie norvegų kalbos vertybes, maldas du kartus per dieną, 
norvegiškus himnus, drabužius, maistą ir pareigą, susikrovus 
turtą, sugrįžti įelskede Nord" šalį. Kas dieną jie dainuodavo En 
Udvandrers Sang, O Norges Son ir kitas. Jo mama norėjo gy- 
venti norvegiškoje bendruomenėje, kur žemė buvo bendra nuo- 
savybė. Bet Gunaras pasisakė už savo žemės nepriklausomybę 
ir nusipirko didžiulę žvaigždėmis nusėtą vėliavą. Po daugelio 
metų girtas Nilsas vis dar prisiminė vieną iš tų senų dainų „Ske- 

letas baliuje“ su eilėmis apie laisvę ir taiką už vandenyno: Bli- 
ver os Skatter, Afgifter for sveer, reise vi Vest over Sa, til Missisippis 
Breder, o der, ja, o der I Frihed vi blegne og doe...““, bet savo 
vaikams draudė mokytis tos pro sukąstus dantis košiamos kal- 
bos. Mokykitės amerikiečių, pasakė jis, Oleana, ta norvegiška 
utopija, išgalvota Olės Bulo, yra anekdotas ir patys norvegai 
yra anekdotas, ir jų kalba - anekdotas, ir jie patys pavertė save 
anekdotais, kvailai elgdamiesi, vaidindami pigią komediją ar dai- 
nuodami dainuškas, pilnas visokių nusiperdimų, ištinusių rau- 
donų nosių ir languotų neperšlampamų kelnikių. Norvegai — 
anekdotų herojai, kurie bliauna: „kas pametė uotą ant prieki- 
nio denio?“, šneka juokingu akcentu, armonikomis groja tarp 
kojų ir už ausų, kol kyla noras staugti. Ir kokie užsispyrę žmo- 
nės, niekaip neišmuši jiems kokios galvon šovusios minties. Taigi 
gimtoji senojo Gunaro ir Margaretos kalba Gesmanų šeimoje 
išnyko. 

Norėdamas įrodyti tokį jų užsispyrimą ir siauraprotiškumą, 
Nilsas papasakojo, kaip Gunaras ir dėdės fermoje kasė šulinį. 
Septynių pėdų gylyje jie aptiko švytinčių raudonos spalvos grū- 
delių ir aukso grynuolių gyslą. Gal tai varis? Tikriausiai. Pa- 
slaptingo metalo pavyzdžiai buvo įvynioti į rudo popieriaus pa- 
ketą, kad paskui būtų išsiųsti į tyrimų stotį, bet tuo tarpu reikė- 
jo vandens ir vyrai kasė toliau. Dėl vienos ar kitos priežasties 
keistojo paketo niekas neišsiuntė ir laikui bėgant jis nusimetė. 

— Dėl vandens atsisakė vario kasyklos. Mes būtume galėję 
tapti milijonieriais, - pasakė Nilsas, - jei ne tie Norvegijos kvai- 
leliai. 


“ Bliver os Skatter, Afgifter for svaer, reise vi Vest over Sa, til Missisippis 
Breder, o der, ja, o der I Frihed vi blegne og doe... - Jeigu mokesčiai mums 
pasidarys per sunkūs, mes keliausim į vakarus per jūrą, prie Misisipės 
krantų, o ten, laisvėje, mes išblyškę ir numirę... (non:) 

Bet jis pats nepajudino nė piršto, kad būtų pakasinėta seno- 
jo šulinio teritorija, kurio jau seniai niekas nebenaudojo. Buvo 
malonu pagalvoti, kad, dirbdami ūkio darbus, jie galbūt vaikš- 
to virš nenusakomo turto. 


Atominės priekabos Bažnyčia 


1951-aisiais, kai Ivarui buvo septyneri, keliaujantis pamoksli- 
ninkas įvažiavo į jų kaimą, už dvitonės mašinos su Tenesio nu- 
meriais vilkosi fanerinė priekaba, o mašina buvo pritutinta mo- 
terų, vaikų ir dėžių. Jis pasibeldė į namo duris, prisistatydamas 
kaip Hovardas Poplinas ir paklausė Nilso, ar negalėtų keletui 
dienų apsistoti žemesniajame lauke prie kelio, su mielu noru 
sumokėsiąs keletą dolerių. 

Nilsas, suraukęs savo bespalvius antakius, pasakė taip, jie 
galį čia apsistoti ir jiems nereikėsią mokėti, nes šiame nesve- 
tingame pasaulyje visi esame broliai ir kiekvienas dievobaimin- 
gas krikščionis yra laukiamas šioje žemėje. Jis nesišypsojo, jis 
niekad nesišypsodavo. Po pietų jis nuėjo pažiūrėti, ką jie ten 
veikia (gal ką griauna ar ardo), pasišaukė Ivarą, kad šis jį paly- 
dėtų, o Konradui liepė pašerti kiaules. 

Išlipusios iš mašinos Poplino moterys naršė dėžes, Žmona ir 
vyresnė moteris, tikriausiai žmonos motina, nusprendė Nilsas, 
žvelgdamas į jų ilgas plaukų sruogas, senosios - žilė, 0 jaunes- 
niosios plaukai gelsvai kaštoniniai, bet tokios pat siauros gal- 
vos su didelėm išsišovusiom venom, vagojančiom kaktas, ir ap- 
snūdusios bei suglumusios akys. Abi ne gražuolės. 

Pamokslininkas atkabino priekabą. Jis ir dvi raumeningos 
mergaitės drėbto molio veidais išvyniojo ilgas, sulankstytas stogo 
dalis. Aštriai briaunai sucypus ir džergžtelėjus į medį jos iš- 
lankstė šonines sienas; pamokslininkas nėrė į tuščią vidų ir at- 
leido kabliukus, kurie laikė grindų dalis, šios nusileido į vietą ir 
atsirėmė į šlakuotus blokus, kuriuos mergaitės guviai pastatė. 

— Kūdikeli Jėzau, tebūsiu aš prakeiktas, - suvapėjo Nilsas. 

— Neminėk Viešpaties vardo be reikalo, broli. Taip! Štai jis — 
kelioninis namas, jame patogiai telpa šeši žmonės. Pažvelk vi- 
dun ir pamatysi, kad jis - nemažos svetainės dydžio. Yra gera 
sena virtuvėlė ir du miegamieji. Jis suprojektuotas kelionėms, 
ši kelioninių namų aikštelių sistema paplis visoje šalyje, taps 
nacionaline, visi vienodi, maži tarsi smeigtuko galvutės, galėsi 
keliauti su savo mažu kelioniniu namuku ir visa šeima, kur tik 
panorėjęs, į Kaliforniją, Niujorką ar Floridą. Ei, sūneli, - krei- 
pėsi jis į Ivarą, - kertu lažybų, kad norėtum pasilinksminti, ar 
ne? Aš ir pats labai to norėjau. 

— Kokia ta aikštelių sistema? —- pasidomėjo Nilsas. - Aš apie 
tokį daiktą čia negirdėjau. 

— Ką gi, aikštelės dar neįrengtos, bet jos bus, kai baigsis Ei- 
zenhauerio kelių sistemos statyba. Tas suvokimas atėjo man po 
maldos. Kelioniniai namai pelningas dalykėlis. Aš esu privile- 
gijuotas, skelbiu Dievo žodį, sudominu žmones tais mažais na- 
meliais. Jų reikia milijonams. 

Žmona ir motina, nešinos dėžėmis, įėjo vidun. Ivaras girdė- 
jo jas kalbantis, kai barškindamos indus jos krūvom kišo juos į 
išlankstomas spinteles. 

— Didžiąją laiko dalį praleidžiame kelyje, - pasakė Hovardas 
Poplinas. - Aš spėju, kad per dešimtį metų pusė šalies gyvens 
mobiliuose būstuose, namuose ant ratų. Slegiantys mokesčiai 
už nuosavybę privers taip pasielgti. Vos pasistatai namą, įsigy- 
veni, sukuri šeimą, tučtuojau prisistato tie su savo mokesčiais. 
Turėdamas nekilnojamą turtą, patenki į jų gniaužtus, negali pa- 
sprukti. Už sienos atsikelia gyventi bjaurūs žmonės, rėkia ir mu- 
šasi visą naktį, jų šuo baigia išloti smegenis, o tu nieko negali 
padaryti. Kitapus gatvės jie įsirengia hipodromą ar pastato šo- 
kių salę, ir esi priverstas su tuo taikstytis. Be to, dar kokia bran- 
gi tokio namo statyba, o ekspertai sako, kad taip yra dėl darbi- 
ninkų sąjungų: jie taip išpučia kainas, kad paprasto šešių kamba- 
rių namo statyba kainuoja dešimt tūkstančių dolerių. Šis ma- 

žas kelioninis namelis yra pats amerikoniškiausias daiktas: jis — 
prieš mokesčius, jis - ž laisvę ir nepriklausomybę. Jis apeliuo- 
ja 1 pionierišką instinktą. 

— Visai protingai skamba, - pasakė Nilsas. 

Hovardas Poplinas pakvietė juos vidun. Sienos buvo lakuo- 
tos faneros, ant langų kabojo susiglamžiusios raudonai languo- 
tos užuolaidos. Grindys lingavo po jo kojomis ir visa tamsi erd- 
vė aidėjo. 

— Pavaišink sūnelį skaniu sausainėliu, - kreipėsi Poplinas į 
savo žmoną. Ivarui buvo leista iš moters paimti sužiedėjusį sau- 
sainį su razinomis. Jos kaktoje tvinksėjo pulsas. 

— Vienintelis kartas, kai su šia priekaba turėjau šiokių tokių 
problemų, buvo ant siauro tilto prasilenkiant su dideliu trakto- 
riumi, jis nuplėšė jos šoną, bet, kadangi ji padaryta tik iš me- 
džio, aš pats ją per pusvalandį sutaisiau. Dabar pažvelkite štai 
čia, - pasakė vyras jau iš lauko pusės, tempdamas žemyn di- 
džiulį drobinį maišą, pririštą ant mašinos stogo. Jis ištraukė il- 
gą medinį trikampį ir išlankstė jį į trišonę formą. 

— Nagi prilaikykit, - pasakė jis mergaitėms, šios užsirepečko- 
jo ant namo stogo ir jis padavė joms tą daiktą. Jos surinko jį, 
pritvirtino kabliukais ir kilputėmis ir jis pavirto špyliumi. Po to 
sekė vėliava, kurią Hovardas Poplinas užkabino virš priekinių 
durų. ATOMINĖES PRIEKABOS JEZAUS BAŽNYČIA! Mes 
tikime Ženklais! Mes atvykome pas Jus! 

— Galvą guldau, kad tai pirma keliaujanti bažnyčia, kurią tu 
matai, —- pasakė jis Ivarui. 


Pokalbis 


— Kiek valandų? — paklausė Nilsas savęs tamsoje. Jis niekaip 
neįžiūrėjo žalių šviečiančių laikrodžio rodyklių. - O, - sumur- 
mėjo timptelėdamas šviestuvo virvutę, - dabar, dabar dvi ryto. 

Ir kas gi tai, po velnių? Atrodo, lyg kas kiaules skerstų. - Jis 
atsisėdo, nuleido per lovos kraštą kojas ir ėmė mautis kelnes. — 
O Dieve, jei ten kiaulių vagys... 

Eliza pabudo, nusiėmė nuo galvos pagalvę. 

— Kas gi čia darosi? 

— Tai prakeiktas pamokslininkas su savo sulankstoma baž- 
nyčia. Aš nežinau, ką jis ten veikia - paklausyk! 

Tolumoje pasigirdo riksmai tarsi minia bėgtų nuo ištikusios 
ją katastrofos. 

— Ar nežinai, kad man jau iki gyvo kaulo įgriso tie svetimi 
žmonės, kuriems tu leidi apsistoti taip arti? Nežinai žmogus, ar 
nepabusi ryte nužudytas ant savo paties pagalvio. Pasakyk jam, 
kad nešdintųsi iš mūsų žemės. Aš nebūčiau jo įsileidusi. Man 
jau iki kaklo įgriso tokie dalykai. Tą kartą, kai leidai čia apsi- 
stoti čigonams, pameni, naktį, giedant laidotuvių giesmes, jie 
išsikasė ir išsinešė visus rožių krūmus. Jie akiplėšiškai man kažką 
vebleno, kad negalima pilti verdančio vandens ant skruzdėlių, 
sakė, kad skruzdės - mūsų draugai, negalima jų skriausti. Val- 
kata, kurį pagavau virtuvėj, besisukiojantį apie mūsų stiklai- 
nius? Ir dar norėjo pakirkinti mane. O, aš nežinau, kaip visa tai 
pakenčiu! — ji įsikniaubė į pagalvę ir užsitraukė ant galvos pū- 
kinę antklodę. - Buvo didelė klaida ištekėti už vyro, kuris šok- 
damas kramto tabaką, - pasakė ji, bet Nilsas iš šio užslopinto 
sakinio negirdėjo nė vieno žodžio. Nebegirdėjo jo jau penkis 
tūkstančius kartų. 

Eidamas medžių alėja jis matė elektros lemputes, sukabinė- 
tas aplink sudedamąjį namą, ir girdėjo duslų generatoriaus ūže- 
sį. Priartėjęs išvydo linguojančią Žmonių grandinę, apjuosusią 
keliaujančią bažnyčią. „Iš kur jie čia atsirado?“, - stebėjosi jis. 
Tikrai ne iš šių apylinkių tos kampuotos moterys su įdubusio- 
mis krūtinėmis ir akmeniniais veidais, vyrai lyg buliai su ilgais 
ragais, visi jie siūbuoja pirmyn ir atgal, žiūri į Hovardą Popliną, 
stovintį ryškioje lempučių šviesoje su Biblija dešinėje rankoje, 

visą apsikarsčiusį barškuolėmis. Gyvatės vejasi jam apie kaklą, 
landžioja jo palto rankovėmis ir rangosi po marškiniais, gyva- 
tės apsiveja jo kojas, apautas kelnėmis, kurių keliai nukarę lyg 
maišai, jos tįsta nuo jo pirštų tarsi kokia sustingusi alyva. Stul- 
pas su lenta, prikalta viršuje, - jo altorius. 

— Morkaus šešiolika aštuoniolika! - sušuko jis. - Jie ims gy- 
vates ir, net jei išgertų mirtinų nuodų, jiems nieko nenutiks. Jie 
dės rankas ant ligonių ir šie IŠGIS. Nesijaus po „truputį geriau 
ir geriau“, nepagerės jų sveikata po brangių vaistų, brangaus 
rentgeno ir apmokėjus daktarų sąskaitas. NE! Jėzus PASAKĖ 
„jie dės rankas ant ligonių ir šie IŠ - amen - GIS!“ AMEN! 
TAM mes ir susirinkom šį vakarą - dėti rankų ant sergančių, 
kad jie išgytų. Štai kodėl jūs atsivedėt savo pabėgusius ir ser- 
gančius šeimos narius šį vakarą. Draugai, su ATOMINE JĖ- 
ZAUS PRIEKABOS BAŽNYČIA aš išvažinėjau šią žemę 
skersai išilgai, keliavau nuo Kalifornijos iki Floridos šiame Die- 
vo name, dėdavau rankas ant ligonių - jie IŠGYJA. Išmaišiau 
visą šalį, kaip kateris paskui save palieka baltą juostą, taip ir po 
manęs palikdavo žmonės, kurie sirgo, o dabar yra IŠGIJĘ. Bal- 
ke, Kanzase, motina atnešė man savo kūdikį. Tas nejudėjo jau 
dvi dienos, buvo silpnas ir pajuodęs tarsi sena mazgotė, aš per- 
braukiau savo ranka štai taip vieną to kūdikio šoną, po to kitą, 
ir vaikelis atsimerkė, ir pasakė: „Mama, aš noriu gerti“. Taip, 
teisingai, „Mama, aš noriu gerti“, ir aš mačiau, kaip ji davė tam 
vaikui gurkštelėti vandens, pirmą gurkšnį po DVIEJŲ DIE- 
NŲ. Mano draugai, tas kūdikis buvo kelyje į IŠGIJIMĄ. Vy- 
ras, gyvenantis mažiau nei per trisdešimt mylių nuo šios vietos, 
priėjo prie manęs, pagyvenęs vyras su dviem lazdom, jis vos 
kėblino. „Kunige Poplinai, - sako jis, - Kunige Poplinai, aš luo- 
šas nuo reumato, jauną mane nusviedė arklys, aš nužvarbau 
per žiemos speigus ir pūgą, netekau kojų pirštų, kirvis nukirto 
mano kairį nykštį, katarakta aptraukė akis, ir aš gedžiu, nes 

mirė mano žmona. Ar galite man padėti?“, „Ne, sere, negaliu, 
— atsakiau — nes jūs nesergat, o esate senas! BIBLIJOJE sako- 
ma - „buvau jaunas, o dabar pasenau. Visiems mums taip nu- 
tinka“. Taigi tie, kurie kenčiate nuo metų naštos, - tai yra visai 
kas kita, nei sirgti, - priimkite savo lemtį ir laukite šlovindami 
Jėzų. Kadangi niekas jums nesugrąžins jaunystės. „Aš buvau 
jaunas, o dabar pasenau“. Taip nutinka visiems. Bet jei jūsų 
bėda yra liga, ką gi, tuomet tam aš čia ir esu. Dabar pažvelkit į 
šį sergantį jaunuolį, jis serga poliartritu ir negali vaikščioti, bet 
mes padėsim jam IŠGYTI SU ATOMINĖS MALDOS ir JĖ- 
ZAUS pagalba. Aš tai vadinu ATOMINE malda, nes maldoje 
yra atominės bombos galia, malda gali kalnus kilnoti, i1r mes 
visi tai žinome. 

Apstulbęs Nilsas pamatė, kad berniukas, kurį ponia Poplin 
veda ant pakylos, vaikas, sunkiai kėblinantis ir parimęs ant 
jos peties, bet vis dėlto nepermaldaujamai artėjantis prie jos 
gyvatėm apsikarsčiusio vyro, yra ne kas kitas, o jo sūnus, sep- 
tynerių metų Ivaras, kurį jis šventai tikėjo miegant namuose 
savo lovoje. 

— Ivarai! — ištarė jis, bet nesušuko, nes berniukas jau buvo 
Hovardo Poplino glėbyje, ir gyvatės rangėsi jam ant kaklo, šliau- 
Žė jo ranka žemyn ir krito ant grindų. Poplinas ištiesė vieną 
ranką virš vaiko. 

— Matote, koks išblyškęs ir silpnas tas berniukas? Jis vos pa- 
stovi ant kojų, jūs patys matėte, kad jis negalėjo paeiti be mano 
padėjėjos pagalbos, jo kojos suluošintos, netvirtos, jo nugara 
susukta taip, kad primena kiaušinių plaktuvą, kai jis bando ei- 
ti, gydytojai sako, kad jam beliko šeši mėnesiai. Tik pagalvokit! 
Šeši mėnesiai šiam brangiam jaunuoliui, kuriam gal buvo lem- 
ta išrasti svarbius vaistus ar būdą, kaip žolę paversti auksu ir 
mana. Tam berniukui reikia MALDOS, ATOMINES MAL- 
DOS. Viešpatiejėzaukristau,pagydyktąvargšąsergantipaliegusį- 
berniukairpagydykjį,kadjisIŠGYTŲirjaustųsigerai,padarykkad- 

jisgyventyirdaugintųsiirpadarytųkokįdidelįatradimąargydytuir- 
pašvęstųsavogyvenimąJėzuiKristuiirtarnautųatomineitreilerio- 
BAŽNYČIAIAAAMEN. Dabar, sūnau, pabandyk eiti. 

Vyras nurinko nuo Ivaro savo gyvates, o Ivaras svyruodamas 
žengė porą žingsnių, po to liuoktelėjo juokdamasis ir mojuo- 
damas rankomis šešėliams, stovintiems šone. 

Minia suvaitojo ir pravirko, kai kurie rėkė balsu, o Hovardas 
Poplinas šaukė, kad aukų lėkštė keliauja per rankas, tegul visi 
paaukoja kiek gali, kad Jėzaus Kristaus darbas nenutrūktų ir 
kad keliaujanti bažnyčia galėtų tęsti savo misiją. 


Sumušimas 


Ivaras grūdosi kišenėn penkių dolerių banknotą, kurį ponia Pop- 
lin padėkojusi įteikė jam, kai dažkas demoniška, - jis ne iš kar- 
to atpažino, kad tai jo tėvas, - įsiveržė šviesos ratan ir taip tren- 
kė moteriai, jog ši net susvirduliavo, pagriebė Ivarą savo su- 
rambėjusiomis rankomis, prisitraukė prie savęs šnypšdamas gra- 
sinimus, išplėšė iš jo kišenės banknotą ir nusviedė ant žemės. 
Jis rėkė Poplinui, kad šis tučtuojau susipakuotų tą sudirbtą va- 
gies transporto priemonę ir nešdintųsi lauk iš jo žemės, ir pa- 
grasino, kad po pusvalandžio atvyks šerifas. Ivaras raudojo, ran- 
gėsi ir bandė ištrūkti iš tvirto glėbio, bet tai buvo beviltiška. 
Nilso įsiūtis pasiekė aukščiausią laipsnį. 

Kluono gilumoje jis kumščiais daužė Ivarą, pliekė surūdiju- 
siu kabeliu, kuris pirmu smūgiu prakirto berniuko nugarą, ir 
kraujuotoj košėj pasimatė balti stuburo sklanksteliai. Klyksmai 
ir šauksmai liovėsi, kai Ivaras susmuko be sąmonės, bet Nilsas 
daužė toliau, nerišliai rėkdamas apie tinginystę ir pagedimą, 
melą ir klastą, polinkį į nusikaltimus, galiausiai jo riksmas pa- 
žadino Eli1zą, ir ši atbėgo iš namo; jos seno frotinio chalato skver- 
nai vilkosi purvu. Pamačiusi, ką jis padarė, ji nebandė jo stab- 

dyti verksmais ar protestais, tik pagriebė kampe stovėjusį pen- 
kių pėdų geležinį laužtuvą ir užvažiavo juo Nilsui per galvą. 

Ji nusigręžė nuo nebegyvo savo vyro, virpėdama ir drebėda- 
ma pasilenkė paimti Ivaro. 

— Leiskit, padėsiu, - pasakė tylus balsas, ir Hovardas Popli- 
nas susilenkęs įėjo vidun, jo kaklajuostė kadaravo. 

— Jis negyvas, - sumurmėjo ji. - Aš jį užmušiau. 

Poplinas atsiklaupė šalia Nilso kūno, pažvelgė į didžiulę žaiz- 
dą galvoje, žvilgančią nuo srūvančio kraujo. 

— Pasirūpinkite berniuku, - pasakė Poplinas. - Jis išgyvens. 
O aš pasiliksiu čia ir melsiuosi už šį vyrą. - Jo kaklajuostė suju- 
dėjo, ir ji pamatė, kad tai gyvatė. Bet ji nesureagavo; niekas jos 
nebejaudino, išskyrus vaiką, kuris drebėjo prisiglaudęs prie jos. 

Hovardas Poplinas visą naktį pasiliko su Nilsu kluone ir 
meldėsi, vyniojo apie jį gyvatę, dėjo savo popierines rankas 
ant Nilso antakio, o išaušus rytui, jie drauge išėjo iš kluono, 
Nilsas svirduliavo, barškuolė vijosi apie jo ranką ir karojo ant 
krūtinės. 

— Aš pamokslavau jam. Aš vyniojau gyvatę virš jo ir aplink jį. 
Aš meldžiausi Tėvo, Sūnaus ir Šventosios Dvasios vardan, kad 
jis sugrįžtų į gyvenimą. Jis atrado ir suvokė Tiesą, išpažino savo 
nuodėmingą praeitį, suprato, kad turi sekti ženklais, jis išgirdo 
mane, paėmė gyvatę ir dabar gyvena, kad visa tai papasakotų. 
Amen. Ir aš tikrai nepučiu arabų. 

Taigi jie abu išgyveno, berniukas Ivaras, lėtas ir tylus, kurį 
nusiuntė pas brolį, gyvenusį su Elizos seserimi; ir Nilsas, atsi- 
vertęs, tikintis, kad Hovardas Poplinas sugrąžino jį gyveniman 
po to, kai jo Žmona jį nužudė. Daugelį metų Nilsas drąsiai im- 
davo karštus žibalinių lempų gaubtus plika ranka ir pats rink- 
davo barškuoles, žvelgdamas joms į akis, pusryčiams nurydavo 
šaukštelį žiurknuodžių, jam neįkirto nė viena gyvatė ir jis nie- 
kad neapsinuodijo - todėl, kad turėjo tikėjimą. Jis išsižadėjo 

savo liuteroniškos tikybos kaip purvinų ir skolintų marškinių. 
Popliną jis pasikvietė pasilikti dar metams ir pamokslauti, pa- 
žadėdamas pastatyti jam bažnyčią, o kai pamokslininkas atsi- 
sakė, girdi, turįs keliauti toliau, nes taip tarnauja Viešpačiui, 
Nilsas pažadėjo viską užrašyti ant siloso bokšto, kad visi, ei- 
nantys keliu, galėtų perskaityti. Jei kalbėsime apie žudiką, Nil- 
sas laukė išmušant savo keršto valandos. Kiekvieną savaitgalį 
ji praleisdavo savo sesers namuose su Ivaru ir Konradu, vienas 
buvo nebylus ir susigūžęs, kitas - ėdrus ir nerangus. Nilsas nie- 
kad nėjo drauge, jis elgėsi taip, tarsi berniukai būtų mirę. 
(Vėliau Hovardas Poplinas bažnyčios pinigus investavo į ke- 
lioninio skifo projektą ir gamybą; pavadino jį „Nugalėtoju“ ir 
taip susikrovė nemažą kapitalą. Jis vis dar tebegyvena kažkur 
Floridoje, bet dabar save vadina Laiminguoju Džeku.) 


Maža pagalba 


Nilso keršto valanda išmušė po dvidešimties metų, kai Elizos 
pilve išaugo auglys. Ji sudžiūvo, jos rankos ir kojos liko kaip 
degtukai, blauzdos buvo nusėtos žaizdomis, kurios nebeužsi- 
milžiniškas auglio išpūstas pilvas, lyg koks paskutinis, grotes- 
kiškas nėštumas. Skausmas buvo nepakeliamas, nors, kai sek- 
madienį paskambino Konradas, ji ramiu balsu jam pasakojo, 
kad sėkmingai išgyveno ligos krizę ir dabar planuoja visus su- 
kviesti dideliems pietums, ji iškeps viščiuką, ketina važiuoti į 
Mineapolį pirkti naktinių, paklausė, ar viskas gerai su Ivaru. 
Atsigavusi, sakė ji, norėtų pakeliauti, pamatyti šalį. 

Visą dulkėtą vasarą saulė liejo karštį ant saulėkaitoje sto- 
vinčio namo, ir kaip karštis lyg šiluminės dujos užpildo pata- 
lus, taip skausmas tvindydavo kambarį tarsi kylantis vanduo, 
nuraibuliuodavo grindimis, po to skalaudavo naktinio stale- 

lio kojas, neišvengiamai, lėtai kildavo, kol imdavo ristis per 
jos liepsnojančią lovą lyg pajūrio bangos, vis didėdamos ir stip- 
rėdamos, milžiniškos skausmo bangos, sumišusios su smėliu 
ir dygiais dumbliais, jos užtvindydavo lovą ir kildavo aukštyn, 
sienomis, nuo didelio jų svorio braškėdavo sienos ir grindys, 
kol vidurdienį kambarys būdavo visiškai apsemtas, bangos per- 
sunkdavo lubas, išsiverždavo pro skylėtas medines lentas, sro- 
vele nutekėdavo išorinėmis namo sienomis, susigerdavo į dul- 
kes ir užtvindydavo įvažiavimą. Tuomet ji, paskendusi skaus- 
mo vandenyne, nebegalėdavo įkvėpti, gaudydavo orą ir dus- 
dama rėkdavo: „Gelbėkite! Nilsai, o, maldauju, padėk, pa- 
dėk man. O, padėkite, padėkite!“ Po pietų skausmas pradė- 
davo kunkuliuoti ir užvirdavo; ji buvo tarsi gyva Žuvis, įmesta 
puodan. Jos oda trūkinėdavo lyg prinokęs pomidoras, rau- 
menis tampydavo mėšlungis, jie lyg prisvildavo prie kaulų; kai 
verdantis skystis subėgdavo į jos stuburo kanalą, ji išsiriesda- 
vo ir rekdavo, kol nebeatlaikydavo balso stygos, padėkite, pa- 
dėkite, padėkite, padekite... 

Nilsas sukvietė kitus ženklais tikinčius žmones melstis už ją. 
Jie mėtė vienas kitam gyvates, dainavo ir daužė būgnelį, pate- 
pimą gaudavo visi, esantys kambaryje, išskyrus ją, Elizą, jie mel- 
desi kalbomis, kol ji dejavo padėkite, padėkite, tačiau niekas 
nepadėjo, be to, numirė jaunuolis iš gretimos fermos, išgėręs 
žiurknuodžių, ir buvo aišku, kad artėja Elizos valanda. Tačiau 
kaip lėtai! 

Kai sekmadienį suskambo telefonas, jis pakėlė ragelį, pasa- 
kė Konrado ausin, kad ji miega, ir padėjo ragelį. 

Vieną rytą Nilsas ranka palietęs miegamojo sieną pajuto sau- 
lės kaitrą. Šiltą rytą namas skendėjo tyloje, karštis kilo, nė gar- 
selio iš kambario, kuriame gulėjo Eliza. „O, Viešpatie! - su- 
murmėjo jis, - padaryk taip, kad ji per naktį būtų mirusi, kad 
naktį būtų buvus paimta į namus ir visa jau būtų pasibaigę ir 
praeity“. Jis atsikėlė, nusvirduliavo į vonią, atsistojęs virš tua- 

leto bandė nuleisti savo vandenis, bet prakeiktas gaidukas už- 
sispyrė, nors pasiusk, taigi, kad paspartintų reikalą, atsuko čiau- 
pą. Elizos kambary buvo tylu. Jis nusliūkino virtuvėn ir užkaitė 
arbatinį. Jis nežiūrės jos kambarin, nerizikuos nutraukti tos nuo- 
stabios tylos, kol dar neišgėrė puodelio arbatos. O, kad ji naktį 
būtų iškeliavusi pas viešpatį. Pro langą įspindo saulė, suraibu- 
liavo virš kriauklės. Karštas kvadratas krito ant šaldytuvo, ap- 
šviesdamas nutaškytas dėmes, riebaluotus jo pirštų atspaudus. 
Vanduo virė, ir apdaužytam puodely jis užsiplikino pakelį ar- 
batos, nekantriai laukdamas, kol stipriai pritrauks iki raudonai 
rudos spalvos, įsipylė pieno, tačiau pieno spalva buvo kažkokia 
drumzlina, plaukiojo rūgšties sutraukti gumulėliai. Pienas tik- 
riausiai jau pradėjęs rūgti. Nieko tokio, pagalvojo jis, ir siurb- 
telėjo karšto apkartusio skysčio, atskiesto sugižusiu pienu. Na 
štai. Pirmas atodūsis, suvirpėjęs už uždarų durų, sugriovė pa- 
laimingą ramybę. Padėkite, padėkite! 

Jis to ilgiau nebepakęs. Pyktis nustelbė kaltę ir gailestį. Jis 
išžirgliojo pro priekines duris ir nuėjo už namo. Padėkite man! 
Pleištas buvo įsmeigtas į rąstą prie vištidės. Jis praėjo pro jį, įlin- 
do daržinėn, kur gulėjo jo senas plačiaašmenis kirvis, pastvėrė 
už koto, pačiupinėjo galvutę, patikrindamas, ar ji laisvai - tru- 
putį - slankioja ir nuėjo vidun. 

— Štai tau pagalba, - pasakė kirsdamas smūgį. 


„Jei aš turėčiau angelo sparnus“ 


Kraujas ištiško po visą kambarį. Eliza buvo pritvinkusi kraujo, 
galonai tamsiai raudono kraujo, jis tiško, sruveno srove, sunk- 
damasis per viską kiaurai. Jis garsiai lašėjo, ir kažkoks garga- 
liavimas nustelbė tylias dejones. Tyla užtvindė jį. Ji taip arti, 
bet dar nepasiekta. 

Lauko kopėčiomis jis užsikorė ant siloso bokšto ir šoko dan- 

gun, žinodamas, kad Jėzus jį pagaus, 0 jei ne, jam teks su kau- 
pu už viską sumokėti. 

Vyriausias sūnus Konradas rėkė tarsi pamišęs, kai jam pra- 
nešė šią Žinią. 

— Ji norėjo vykti į Elderhostelio organizuojamą kelionę, į 
Aliaską, jei jai būtų pagerėję, - raudojo jis. - Ji taip niekur ir 
neišvažiavo. Tas šunsnukis! 

Bet Ivaras tiktai linktelėjo galva ir toliau sau gremžė nuo 
stalo dažus, tokios reakcijos ir galėjai tikėtis iš Žmogaus, apie 
kurį buvo kalbama kaip apie sulėtėjusios reakcijos žmogų. 


Baimės šviesa 


Ivaro pašiūrė buvo tamsiame miesto gale. Kai jis vakare užge- 
sindavo šviesą, ta vieta paskęsdavo tamsoje, pablyškę lapai stip- 
riai rūkdavo, šešėliai būdavo tarsi milžiniški juodos vilnos gniu- 
tulai. Jis galėdavo be garso eiti savo keliais, iš atminties ir lieti- 
mo žinodamas visus akmenis, jo klausa būdavo įtempta, oO išsi- 
plėtusios šnervės užuosdavo žebenkšties šerių ar lapės kvapą. 
Kartais jis išsidrėbdavo drėgnoje žolėje ir drauge su vabalais ste- 
bedavo mirksintį dangų, ir visuomet malonumą jam sugadinda- 
vo nuo kaimo žibintų sklindanti oranžinė šviesa, dangus burzgė 
ir buvo išraižytas lėktuvų bei palydovų, pernelyg dažnai per dan- 
tis eidavo malūnsparnių gausmas; žodžiu, tamsa sunaikinta. Vi- 
sa, ką jis galvodavo, papasakodavo savo šuniui Uolai — silpno 
regėjimo kampuoto sudėjimo gyvuliui, kuris emocionalų Ivaro 
monologą priimdavo kaip pokalbį su juo, mat anas, likęs vienas, 
be perstojo plepėdavo. 

- Žiūrėk, visa šalis bijo tamsos, milijonai žmonių niekuomet 
nėra matę žvaigždžių ar dangaus, na, nebent per TV. Mes gims- 
tame ryškioje šviesoje, augame su naktinėmis lemputėmis ir 
žibintais, ir automobilių šviesomis, augame su iškabomis ir švy- 

turiais ant dangoraižių, su visą naktį žėrinčiomis parduotuvių 
vitrinomis, šviesomis šaldytuvuose ir laikrodžiuose, su fluores- 
censiniais laikrodžiais, žibintais, lėktuvų šviesomis, parkerių Ži- 
bintuvėliais, raktais su šviečiančiu pakabuku; naktį namuose 
švyti įvairiausios raudonos ir žalios akutės: telefonai ir televi- 
zoriai, signalizacija, šildytuvai ir krosnelės, ir vienaskylė elek- 
trinė viryklė. Po to ateina geriausias dalykas - prakeiktos Kalė- 
dos, dega lemputės languose ir ant medžių, ant stogų, apvynio- 
tos aplink namus, visa pagrindinė gatvė jomis nukabinėta, kiek- 
viena pigi benzino degalinė atrodo lyg skęstantis „Titanikas“. 
Jis vardijo prožektorius ir vienkiemių lempas, atšvaitus — su- 
šiktą amerikiečių poreikį šviesai, tamsa ištremta į kosmosą, o 
beprotiškas Žmonių šviesos troškimas yra tenkinamas visame 
pasaulyje - deginami laužai, kuriami židiniai ir krosnys, kūre- 
nama anglimi, medžio pliauskomis, alyva, dujomis, uranu; de- 
ginama elektra, kurią gamina vandens malūnai ir saulės švie- 
sos generatoriai, vandens potvyniai ir atoslūgiai, turbinos, šias 
suka prakeiktos upės ir atominė energija. Medžiai, skysčiai, du- 
jos, rūdos, oras, saulės šviesa — visa paversta išgaląstais šviesos 
ašmenimis, kad prapjautų juodą nakties furunkulą. 

Ivaro lūžis 


Ivaras viską buvo išsidėstęs taip: šalia kelio stovi ilgi stalai, pada- 
ryti iš ožių malkoms pjauti su lentomis ant viršaus, ant jų išdėlio- 
tos gatvėj surinktos prekės: ąsotėliai, stiklainiai vekavimui, smul- 
kios geležies prekės, ant kiekvienos jų plevėsuoja baltu medvil- 
niniu raišteliu parišta balta etiketė, kaina pažymėta tušinuku; 
ant molberto pakabinta vėjo siūbuojama iškaba: SENDAIKČIŲ 
TURGUS ANT MAŠINOS KAPOTO. Jis pasidarydavo nema- 
Žai pinigėlio iš keliautojų ir turistų, bet tylėjo. Tegul jie sau toliau 
mano, kad jis Durnius Ivaras, mintantis Žiogais. 

Kai 1988-aisiais mirė Valdemaras Sulkas, „Sulko laidotuvių 
biuro“ savininkas, jo duktė grįžo miestan pasirūpinti nuosavy- 
be, prislėgtame jos veide atsispindėjo skausmas. Vieta, regėjo- 
Si, nepakito nuo vaikystės, atrodė, kad ir dabar Tūlų seserys 
tupi krūmuose, pasiruošusios ją erzinti: „tu, tu, Peti, eik lavonų 
pažiūrėti!“ ir „tu, tu, Sani Fluš, valai tualetą dantų šepetėliu!“, 
jos išginė ją iš Old Glorio, kai tik ji, progai pasitaikius, galėjo iš 
čia išvažiuoti, ir kuo toliau. 

Ji bejėgiškai vaikščiojo po suplėkusius smirdančius kamba- 
rius, gerklę gniaužė kvapas, kuris įsigėrė į drabužius ir patalus, 
sofas ir laikraščius, į virtuvės spinteles, juo persisunkę avižiniai 
dribsniai ir išsibarstę kviečiai, ryžiai ir sviestas, jis Visur - užuo- 
laidose, kilimuose, ir visa vaikystė buvo juo paženklinta. Išėju- 
Si į nutriušusią verandą ji stovėjo kylančioje nuo upės migloje 
ir rūkė cigaretę, žvilgsnis užkliudė automobilį, tarsi ji niekad 
nebūtų mačiusi savo automobilio, spoksojo į pūvančias veran- 
dos lentas. Pravažiavo keletas mašinų, žmonės jose atsigręžda- 
vo į ją pažiūrėti. Ji įsivaizdavo juos sakant, kas ten Sulko veran- 
doje, tikriausiai jo duktė, gaila, kad ji negalėjo atvykti, kol se- 
nukas dar buvo gyvas, ji neatvažiavo net kai mirė mama. Jos 
širdis ledinė. 

Kuoktelėjęs Ivaras ėjo gatvele, stumdamas savo karutį, be- 
veik tuščią, išskyrus kelis skimbčiojančius butelius. Jis iš lėto 
čiulpė vyšninį Gyvenimo Išsigelbėjimą, aštrus mažas žiedelis 
buvo jau beveik ištirpęs. Jis žiūrėjo, kaip moteris kairiąja ranka 
persibraukia savo dažytus, garbanotus plaukus, nuo juodo švar- 
kelio pečių nusibraukia pleiskanas, gremžia prancūziško lako 
likučius nuo nagų. 

Jis privažiavo prie verandos, švilpaudamas vienintelę natą. 

— Ką ketinate veikti su visu šituo? 

— Nežinau. Nežinau. Tragiškai smirda. 

— Tai, sakyčiau, balzamavimo skysčio kvapas. 

Ji pagalvojo, taip, ir cigarečių, viskio, ir senų purvinų drabu- 


1, 
N 


M Myr 
a 
jo 

„+ - 

N 

TT 


0, 


498 


— 


žių, ir pageltusių paklodžių, ir žiurkių išmatų, priskretusių kep- 
tuvių, ir smirdančių senų kačių kvapas. 

— Tai košmaras, - nežiūrėdama į rankinį laikrodį prisuko jį. - 
Namas niekam vertas. Kas gi norės pirkti smirdantį seną na- 
mą, ir dar čia? Jei sudegtų, turėčiau mažiau vargo. Kas pirks, 
kai jis šitaip smirda? - ji pažvelgė į rytus, Mineapolio kryptimi. 

— Aš nusipirkčiau baldus iš jūsų, - pasakė Ivaras. - Jei jūs 
manote, kad už tą namą nieko negausite, paaukokite jį gaisri- 
ninkams, jie galės čia praktikuotis, jei nenorite, kad jis čia sto- 
vėtų tuščias, kad po jį bastytųsi ir narkotikus rūkytų vaikėzai, 
užsikrėsdami įvairiausio plauko ligomis, susiskambinkite su Leo 
Pausteriu, gaisrininkų brigados viršininku, nurašykite mokes- 
čius, ir tuomet jūs turėsit švarų plotą, su kuriuo galėsit daryti 
ką tinkama. 

"Tai buvo geras patarimas, ir duktė jį priėmė. Ji pateikė Iva- 
rui viduje esančių daiktų sąskaitą, gavo suglamžytą banknotą ir 
pažadą nedelsiant imtis veiksmų ir išvažiavo skambinti gaisri- 
nės brigadininkui, trokšdama kuo greičiau išsinešdinti iš Old 
Glorio. 

(Grįžtant namo prekinis traukinys nuvažiavo nuo bėgių ir 
nusivertė nuo geležinkelio tilto tiesiai ant autostrados. Apsisu- 
kančių mašinų eismas įstrigdė ją kamštyje trims valandoms; ji 
apkaltino savo mirusį tėvą. Jai pasidarė sunku apsispręsti. Bu- 
vo per daug kačių maisto rūšių; tušinukų formų, dydžių ir rū- 
šių; šampūnų rūšių; konservuotų pomidorų rūšių: su odele, trin- 
ti, padažas, pasta; aptemptos kelnės ir kojinės - nesuskaičiuo- 
jama daugybė jų atspalvių, su korsetais ir blizgesiu, permato- 
mos ir matinės, iš skirtingiausių medžiagų, su klyneliais ir be, 
mažos, karališkos, ilgos, standartinės ir ne; per daug pastos rū- 
šių; dantų šepetėlių formų ir šerelių ilgių; paklodžių, kurių siūlo 
storis nuo 180 iki 320, šimtai spalvų: gėlėtos, dryžuotos, taškuo- 
tos, margintos, lininės, damastinės, iš Egipto medvilnės, languo- 
tos, šilkinės, siuvinėtos, su monogramomis, flanelinės; per daug 

obuolių veislių; per daug gaiviųjų gėrimų - nuo mažų pakelių 
iki keturių litrų stiklainių, ir sultys, ir vanduo iš nesuskaičiuoja- 
mos daugybės grynų šaltinių; ir pačios parduotuvės, nerealios, 
ryškiai apšviestos, įrengtos ekstravagantiškose pėsčiųjų alėjo- 
se, ilga, nuobodi ir varginanti pasirinkimų eilė, kuri reiškė, 
kad apskritai nėra pasirinkimo. Praėjus metams po tėčio mir- 
ties, ją, važiuojančią į šiaurinę Mičigano pakrantę susitikti su 
klientu — ji buvo ledynmečio medžiotojo sielos mediumė ir 
per ją jis duodavo patarimus, susijusius su šeimyninėmis pro- 
blemomis, — ištiko baimės priepuolis, ji sustojo ant Makinako 
tilto, nuvažiavusi trečdalį kelio, ir sustingo, išsigandusi tamsaus, 
dantyto vandens vaizdo apačioje. Eismas aplink ją švilpė ir ūžė, 
signalai pypsino, 0 ji negalėjo net pajudėti. Ji verkė ir drebėjo, 
kai vidutinio amžiaus moteris atidarė duris ir persodino ją į 
keleivio vietą. 

— Aš jus pervešiu, - pasakė atsargiai. - Aš dirbu tilto priežiū- 
ros valdyboje. Jūs ne vienintelė, daug kam taip nutinka. Sunk- 
vežimių vairuotojai, net ir tie raumeningi vyrukai, vaizduojan- 
tys harlius, bijo. Nėra ko gėdytis.) 


Ką Ivaras surado 


Ivaras tris savaites sunkiai tuštino laidojimo biurą. Jis pardavė 
visą senovinę balzamavimo įrangą ir senus „Šiuolaikinio laido- 
jimo biuro direktoriaus“ numerius į Mirties menų muziejų Mai- 
note, Šiaurės Dakotoje. Išklibusiomis kopėčiomis užsiropštė į 
palėpę, apsižvalgė po sujauktą virtuvę, traškindamas atvėrė su- 
dvisusius miegamuosius lyg kokius kiaušinius, slankiojo po kam- 
barius, nuo sienų atitraukinėdamas komodas ir stalus, kilno- 
damas juos, jo pirštai tvirtai sugniaužti, tarsi kiekvienas baldas 
būtų medinė nuotaka. Už savo slaptas santaupas jis nusisamdė 
U-Haul firmą, nuomojančią sunkvežimius, ir diena dienon ve- 

žiodavo senus daiktus: stalą, kurio paviršius sukiojasi, keturias 
knygų lentynas su stiklais, prigrūstas pirmųjų Džeko Londono 
knygų leidimų, šešias Stickley kėdes su tamsinto ąžuolo rėmais, 
muilo akmens kriauklę. Kai kuriuos daiktus jis pasiėmė į savo 
dirbtuvę - kambarį, kurį nuomojosi už dvidešimt dolerių per 
mėnesį pirmajame apleisto vilnos perdirbimo fabriko aukšte. 

Sulko palėpėje jis surado keturis ryšulius pageltusių rasisti- 
nių laikraščių „Klansmano kvietimas“, „Grynoji Amerika“, 
„Baltasis riteris“, pardavė juos Amerikos civilinės laisvės są- 
jungos bibliotekai. Jis nupurškė šimtus geležinių pakabų cit- 
rinine ir ryškiai raudona spalvomis ir išvežiojo jas po netolie- 
se esančias valgyklas, penkiasdešimt už dolerį, išėmė senovi- 
nį klozetą su traukiama virvele ir vonią sfinkso kojomis, ku- 
riuos už gerą kainą pardavė Volf Pelt viešbučiui Hajavatos 
Kriokliuose. Nepanaudojamus daiktus jis sutempė į viršutinį 
kambarį - suskilinėjusius plastmasinius diržus, suplėšytus ka- 
liošus, sulaužytus plastmasinius akinių rėmelius, skirtingas sa- 
gas, dėžutę žvejybos kabliukų, surūdijusių ir sulipusių į vieną 
dygliuotą gniutulą. 

Jis ėmėsi apžiūrinėti stalų ir komodų stalčių antrąją pusę, 
surado dvidešimties dolerių banknotą, priklijuotą po virtuvi- 
niu stalu, dar keletą dvidešimtinių, surūdijusiais smeigtukais 
prismeigtų prie drabužių spintos vidinių durų. Dvokiantis se- 
nuko čiužinys buvo tikras gausybės ragas. 

Jis ištuštino namą, nuplėšė grindjuostes, šliaužiojo grindi- 
mis, lupinėdamas lentas, grabinėjo nenaudojamame kamine, 
sudrėkinęs garais nuėmė tapetus (kai kuriuos jų įvertino re- 
montą atliekantys darbininkai, ypač tuos su violetinėm slyvom 
ir ryškiais dryžiais), kur siena buvo truputį išsikišus. Už jo darbš- 
tumą buvo atlyginta krūva pinigų - į didelį stiklainį sudėtų 
Kenedžio pusės dolerio monetų suma siekė aštuonis tūkstan- 
čius dolerių. 

Iki 1989-ųjų Ivaras, investavęs pinigus, gavo 111999 dolerių 

pelną. Jis nusipirko seną vilnos fabriką ant upės kranto ir įkūrė 
padalinį, kuris prekiavo naudotais baldais kaip tik tuomet, kai 
žlugo daugelis taupomųjų ir paskolų bankų. Bankrutavusių ban- 
kų ofisų ir fojė baldų dėka jis suklestėjo: riešutmedžio stalai su 
sidabriniais papuošimais, vyšnios medžio spintelės, klientų ap- 
tarnavimo stalai iš šviesaus ąžuolo, suomiško uosio kompiute- 
riniai stalai. Jis tris aukštus užgriozdino šiais prabangiais bal- 
dais, kurie vis dėlto nebuvo tokie jau puikūs, mat dauguma 
stalčių buvo subraižyti tose vietose, kur vadovaujantys asme- 
nys įsitverdavo medžio, klausydamiesi telefonu pranešamų blo- 
gų naujienų. 

Tai buvo jo kapitalo fondas. Viena jo verslo atšaka buvo Vik- 
torijos epochos namai, juos demontavus būdavo pardavinėja- 
mos bibliotekų riešutmedžio lentynos, vitražiniai langai, porti- 
ko kolonos, medžio drožiniai, baliustrados, vonios, kurios lai- 
kėsi ant keturių liūto letenų tos didelių namų statybos karštligės 
laikotarpiu. Dar viena atšaka - dizaino studijų baldai ir sodo 
skulptūros. 

Jo Out West Antigues parduotuvių virtinė, vietinės turgavietės 
su apgriuvusiais fasadais, ten galėjai rasti vielos ritinių, skirtų 
kolekcionieriams, kepurių milžiniškomis atbrailomis, karvių kau- 
kolių - visu tuo jis aprūpindavo šalies aukcionus, bastydamasis 
po šalį skersai išilgai, atsirinkinėdamas geresnius daiktus iš lom- 
bardų ir padėvėtų prekių parduotuvių mažuose miesteliuose. Su 
juo keliaudavo Devilas Basvudas, dvidešimt devynerių metų Ame- 
ricana specialistas, kažkada dirbęs Sotebajui, vilkįs Džordžio Ar- 
mani klostuotas šilkines kelnes, rusiško stiliaus marškinius be 
apykaklės ir baltas petnešas. Nedidelis sunkvežimis važiuodavo 
jiems iš paskos, ir, kai jis būdavo pilnas, Devilas paskambindavo, 
kad atvažiuotų kitas, tuščias. (Basvudas nuskendo žiemą, kai jo 
burinės rogės įlėkė į eketę Vermiliono ežere.) 

Sulaukęs keturiasdešimt aštuonerių Ivaras Montanoje turėjo 
rančą, o Taityje - vasarnamį, tačiau atrodė toks pats apšepęs — 

ilgos purvinos plaukų sruogos karojo ant jo purvino lininio švar- 
ko pečių, avėjo jis juodais kedais. Jis vis dar pakeliui rinkdavo 
atliekas, vis dar domėjosi sulūžusiais dviračiais. Apskurusiame 
Montanos miestelyje, kuris buvo toks mažas, kad net neturėjai 
kur nusispjauti, jis nusipirko visą Little Boy Blue lombardo turi- 
nį, taip pat seną balną, kuriame buvo įspaustas gamintojo var- 
das - 4A.D. Seitzler 4 Co., Silver City, New Mexico, čia buvo vir- 
vės ir aviganių lazdos, lentyna žurnalams su kreivakoju kaubo- 
jumi, išdrožinėtu ant šono, avilio formos radijas, kurio kolonė- 
lės medžiaga imitavo korį, krepšelis patamsėjusių šaukštų ir 
senas Žalias akordeonas, toks beformis, kad, atrodė, lyg ant jo 
būtų užlipęs arklys. Šio to verti daiktai plaukė į jo tyrimų cen- 
trą, kur juos identifikuodavo ir įvertindavo (pakeliui jis surado 
pasimetusį Remingtono paveikslą, kuriame pavaizduota kal- 
varijos scena, o drožinėta lentyna žurnalams, pasirodo, buvo 
trokštamas irzlaus ir ekstravagantiško Tomio Molesvorčio daik- 
čiukas). Nudilę šaukštai buvo niekam tikę, juos teko papras- 
čiausiai išlydyti, o akordeonas pateko ant stalo, kur dėdavo vie- 
no dolerio vertės daiktus, didelėje Old Glorio parduotuvėje, ji 
veikdavo dvidešimt keturias valandas per parą, dieną naktį, - 
kolekcionierių meka, dėl kurios jie sukardavo šimtus mylių, vien 
norėdami pažiūrėti, ar ras ką nors gero tose didelėse šiukšlia- 
dežėse. 


Po žeme 


Eliza Gesman — tik viena iš neįtikėtinai didelio skaičiaus Old 
Glorio gyventojų, kuriems buvo diagnozuoti įvairūs vėžiniai su- 
sirgimai. Miesto gyventojų išsekimas smarkiai pranoko visus 
rodiklius šalyje; vyrai daugybę laiko praleisdavo susmukę fote- 
liuose priešais televizorių ekranus, moterys svirduliuodavo į savo 
darbus, nusmigdamos tiesiog viešajame transporte. Sunerimę 

sveikatos apsaugos pareigūnai lankėsi atkampiose fermose, ėmė 
dirvos, vandens ir oro mėginius, tyrinėjo čia augančias grūdi- 
nes kultūras ir kiaules. Kažkas sugalvojo, kad tai dėl klinčių 
klodų, sugulusių po juoda dirva. Dauguma Žmonių metų me- 
tus skundėsi girdį žemo dažnio ūžesį, sklindantį iš po žemės, 
kuris dėl tam tikrų priežasčių virsdavo nepaliaujamu dundėji- 
mu, lyg greitieji požeminiai traukiniai bildėtų pragaran, kuo 
šventai tikėjo sekmininkų bažnyčios nariai, arba neva aidinčio- 
je požeminėje menėje pučia smarkūs vėjai, - spėjo miesto isto- 
rikas. Valstybė atsiuntė geologę, kuri savo ruožtu subūrė moks- 
lininkų komandas, šie atvyko su keista įranga ir pareiškė, kad 
iš po klodų išties sklinda žemo tono garsas, nuolatinė septynio- 
likos ciklų per sekundę vibracija ir ją lydinti darni septyniasde- 
šimties ciklų per sekundę vibracija, pulsuojantys daug aukštes- 
ni obertoniniai dažniai, kurių šaltinis nežinomas; be abejonės, 
tai labai suintrigavo mokslininkus. Be to, kloduose po Old Glo- 
rio miestu buvo pastebėtas pavojingai didelis radono dujų kie- 
kis ir jų nuotėkis. Miestiečiai skubėjo viską parduoti ir iš čia 
išsikelti. Pradėti statyti namai niekada nebuvo užbaigti, griau- 
čius primeną jų karkasai metė kreivus šešėlius, plytų ir smėlio 
krūvos apžėlė ugniažolėmis. 


Ivaro brolis Konradas Gesmanas 


— Štai dėl ko pas mus veisėsi prakeikti balti fazanai. Radonas. 

Konradas Gesmanas, sėdintis prie stalo senojoje Gesmanų 
fermoje drauge su savo žmona Nense, išspjovė nesukramtomą 
lašinių odą į lėkštę ir krestelėjo galvą, atmesdamas žilą ant kak- 
tos karančią garbaną. Iš savo tėvo Nilso jis paveldėjo ilgą bum- 
bulu užsibaigiančią nosį, ledo melsvumo akis, kurios buvo pa- 
kankamai arti viena kitos ir darė jį panašų į voverę, ausys buvo 
prigludusios prie galvos. Ūkis pagal aktą buvo perduotas abiem 


0, 
4 
G 


i lėvį, 

"a 

/ 
ITA 


504 


broliams, tačiau Ivaras, pats sau vienas pasvarstęs dienelę kitą, 
savąją dalį pardavė Konradui, kuris žeme atsikratė, pasilikda- 
mas tik keturis akrus aplink namą, ir toliau sau dirbo Rudžiui 
Henriui dujų kompanijoje. (Kai jo dukra Vela buvo mažytė, jis 
aiškino, kad turįs ten dirbti, nes jo pavardė Gesmanas'. Po to, 
kai jie pasamdė Džoną Rūpą, jis paaiškino, kad Rūpas - tai 
retų, nematomų dujų, kurių dėka paukščiai gali skraidyti, 
pavadinimas.) Su namu jis paveldėjo mirusios tetos Floretos 
nuotrauką: ji su Laukinių Vakarų amunicija sėdi ant kelmo, 
fone mirga baltos kaubojiškos skrybėlės, pirštinėta ranka ilsisi 
ant susukto lyno, mažytis pentinas atspindi šviesą, o ant deši- 
nio klubo pritvirtintame dėkle puikuojasi revolveris perlamut- 
rine rankena, kurį jai davė fotografas. 

- Žinai, mane pykina, kai tu taip darai, išspjauni maistą. Ko- 
dėl tu taip darai? - paklausė Nensė, kvėpuodama pro burną ir 
ant rodomojo piršto sukdama plaukus. - Paklausyk, koks vė- 
jas. Per radiją pranešė, kad pakils iki šešiasdešimties. Be abejo, 
keisis oras, - ji numetė sulankstytą laikraštį. - Tai prasčiausias 
numeris, kryžiažodis, kuriame vien Azijos upės ir trečiojo de- 
šimtmečio golfo žaidėjai. 

— Kur Vela? 

— Nežinau, kažkur lauke. Nesuprantu, kaip ji gali pakęsti to- 
kį vėją. Kodėl klausi? 

Konrado balsas buvo katiniškai švelnus: 

— Ai, pagalvojau, kad galėtume pasikelti valandžiukei į mie- 
gamąjį, prigulti ir snūstelti, - jo nukaręs, minkštas pilvas po 
nertais marškiniais suvirpėjo. 

— Dieną sumanei snūstelėti. Pažįstu tave, tu taip labai nori 
snūstelėti, kaip ir vėžio. 

— Nepradėk vėl apie tai. Aš jau tiek prisiklausiau apie vėžį, 
kad daugiau nebegaliu. Nagi eikš, eime į tą miegamąjį, - jis 


" Gasman - dujotiekininkas (angl. ). 

pliaukštelėjo jai per užpakalį. Ji trenkė atgal, bet vis dėlto nu- 
sekė paskui jį į prieblandoje skendintį kambarį (tai buvo tas 
pats kambarys, kuriame miegojo jo tėvai ir kurį Nensė sure- 
montavo: lubas išdekoravo žėrinčia medžiaga, o sienas iškli- 
javo oranžiniais dryžuotais tapetais), paklodės ir antklodės vis 
dar buvo sujauktos po nakties ir skleidė jų kūnų kvapą; vėjas 
kiaurai švilpė pro langų sujungimus. 

- Žinoma, kaip tik ekstazės akimirką mūsų dukrelė neteko 
rankų, - po metų pakuždėjo Nensė savo seseriai. 


Maistas išsinešti 


Paėmę dalį Velos draudimo pinigų, jie apsišiltino senąjį namą, 
visa ta medžiaga kainavo tūkstančius dolerių, vien krosnies įren- 
gimas, priešvėtriniai langai viršuje kaštavo du tūkstančius, bet 
žiemą miegamajame vis vien buvo šalta, jis matydavo savo ga- 
rą. Nensė norėjo, kad būtų suremontuota virtuvė, pakeistas 
šleikštulį keliantis linoleumas, bet Konradas nusprendė, kad 
su tuo dar būtų geriau palūkėti. 

Jis nugramdė į kiemą išeinantį langą, pažvelgė į baltus ban- 
guotus laukus. Žiūrint iš kito kambario galo, saulė buvo pa- 
kankamai nutirpdžiusi sniegą, kad galėtum pamatyti dantytą 
pastatą ir grūdų elevatorių, išsirikiavusius palei kelią, skelbimų 
lentą, kurią išpiešė Liuteronių būrelis ir kurioje buvo vaizduo- 
jamas trejų metukų vaikelis auksinėmis garbanomis ir vienin- 
tele juoda ašarėle ant skruosto, sakytum apgamėliu: ABOR- 
TAI SUSTABDO PLAKANČIĄ ŠIRDĮ, dar matė Konoko stotį 
tolumoje, upę, o kitoje pusėje Ivaro parduotuvę ir mašinų sto- 
vėjimo aikštelę. Ant skalda grįsto kelio, tiesiai ant geltonos li- 
nijos, pūpsojo kažkoks pasišiaušęs gumbas. Negyvas varnas, tik- 
riausiai jį numušė belesant dvėselieną. Mėlynas Diko Kjudo 
pikapas pravažiavo pro šalį, aplenkdamas negyvėlį, pakėlė oran 


I 
— 


UV, 
A 
1 a“ 
sns 


506 Ž 


keletą plunksnų. Jis stebėjo sunkvežimį, matė, kaip jis sustoja 
prie užeigos „Maistas išsinešti“. 

Staiga jis užsimanė vyšnių pyrago ir puodo tonizuojančios 
kavos, ne granulinės ir tirpios, kurią Nensė supilstydavo į sti- 
lingus puodelius. Daugelį metų jis gėrė kavą ir valgė pyragą 
Čipjevo Vilio Grilio bare, bet matė, kad prie „Maistas išsineš- 
ti“ kiekvieną rytą driekiasi nemenka Žmonių eilė. 

Jį ir vėl apėmė įsiūtis važiuojant pro seną siloso bokštą, tūks- 
tantąjį kartą pagalvojo, kad šią vasarą užlips ant jo ir uždažys 
prakeiktą piešinį - milžinišką apsilaupiusį Jėzaus paveikslą, ku- 
riame jis vaizduojamas su gyvate abiejose rankose, stovįs prie- 
šais skifą. Jis net pasiryžo nugriauti siloso bokštą. Vis viena stovi 
tuščias metų metus. Sniegas ant nupjautos pakelės žolės tarsi 
susikristalizavusi druska. Pravažiavo plakatus OLD GLORIS 
TIKI DIEVU IR AMERIKA, O TU? ir TAI YRA VAIKŲ 
PRIEŽIŪROS BENDRUOMENĖ. 

Jis prisėdo šalia Diko Kjudo; tai buvo vienintelė laisva vieta. 
Kjudo drabužiai trenkė kažkokiu nuodingu valyklos dezinfe- 
kavimo skysčiu. Restoranas buvo pilnut pilnutėlis, pusė miesto 
fermerių valgė pusryčius, kurių negaudavo namie, mėgavosi tuo, 
kad gali užsisakyti ir kiaulienos pjaustinukus, ir naminių keptų 
bulvių, ir dar du pakartotinai vietoj kaupinos lėkštės šlamšto ir 
verkšlenimų bei skundų namuose. Kas, po velnių, negerai su 
Nense, kad ji niekaip negali paruošti paprasčiausių pusryčių? 
Ji žino, kad jis mėgsta ispaniškus omletus, bet ar dažnai jis juos 
valgo. Tik per Tėvo dieną. Pusryčiai į lovą, ispaniškas omletas 
ir dar keletas dalykėlių. Visą likusį laiką jis tik ir girdi „pasida- 
ryk pats“. Ar taip tik su Nense? 

— Dikai, ką tu gauni pusryčiams namuose? 

Vyras pakėlė savo įraudusį veidą, visą rauplėtą, lyg apibars- 
tytą karštu cukrumi. 

— Šaldytus vaflius. Mūsų šaldytuvas užgrūstas šaldytais vaf- 
liais. Aš valgau šaldytus vaflius su margarinu arba kukurūzų 

sirupu ir dar kažkokia sintetine grietine, kuri spaudžiama iš 
tubelės. Kartais būna ir blogiau. Pavyzdžiui, valgau su želė. Kaip 
laikotės, ponia Rudinger? Manau, valgysiu dienos patiekalą. 

— Ar tikrai? Šį rytą dienos patiekalas yra ropių šiupinys, o 
ropės ne visiems patinka, - ji griežtai pažiūrėjo į U.P.S. dar- 
buotoją, nužvelgdama išžvejotų ropių kalną jo lėkštėje. 

— Aišku kaip dieną, kad mėgstu ropes. Pridėkite man ir pa- 
kepintų svogūnų. 

Už kasos aparato kabojo ponios Rudinger nuotrauka - ten ji 
stovi priešais venecijietiškas žaliuzes, spageti žnyplėmis laiko 
degantį popierių - hipotekos lakštą. Virš durų kabo šešiaragė 
elnio galva, kurį ji nušovė 1986-aisiais ir kuri sudreba, vos tik 
kas įeina pro duris. 

— Į patiekalą įeina kepenėlės, svogūnai, ropių šiupinys, dvi 
karštos kukurūzinės bandelės ir kava. Norit kavos? 

— Mieliau gersiu pieno. Jei yra, - jis atsigręžė į Konradą, nu- 
taisė užuojautos kupiną balsą. 

— Kaip laikosi tavo mergytė? 

— Jai visai neblogai sekasi. Du kartus per savaitę eina į pro- 
cedūras, turi visą tą įrangą namuose. Ji daug laiko praleidžia 
klausydamasi kasečių, mes jai nupirkome magnetofoną, kai ji 
gulėjo ligoninėje. Kasdien užsimano vis naujos kasetės, ir tai 
darosi brangu. 

Du gvatemaliečiai, ūkio darbininkai, pakilo, susimokėjo už 
kiaušinius ir išėjo. 

Naujoji ponios Rudinger padavėja supilstė kavą į puodelius 
1r nuėjo. 

— Kas ji? - paklausė Dikas Kjudas, kai ji nutolo, - kinė, viet- 
namietė ar?.. 

- Tikriausiai korėjietė, - atsako Konradas. - Štai kas blogai. 
Šalis skęsta nuo tų žmonių antplūdžio - kinai ir ispanai, pakis- 
taniečiai ir tie arabai iš Centrinės Azijos. Tai ne tas pats, kai čia 
išsilaipino mūsų protėviai; jie buvo baltaodžiai, tvirto sudėji- 

mo, darbštūs, neslankiojo sprogdindami pastatus. Šitie ne bal- 
taodžiai. Šitie tamsiaodžiai, mišrūnai. Visiškai aišku - šalis per- 
pildyta, nebeužtenka visiems vietos, nėra tiek darbų, kad vi- 
siems pakaktų. 

— Ką gi, - pertraukė Dikas Kjudas, - pas mus namuose yra 
begalė kasečių. Žinai, mano sesuo turi jų daug, liko nuo Rase- 
lo - galiu užnešti keletą. Laikas duoti kam nors kitam jomis 
pasidžiaugti. Kokio stiliaus muzika jai patinka? Tikiuosi, ji ne- 
sižavi tuo populiariu negrų repo šūdu su nešvankiais žodžiais. 
Mano namuose tokia muzika niekad neskambėtų. 

— Ne. Jai patinka - klausyk, gal tai ir juokingai skamba, bet ji 
eina iš proto dėl Lorenco Velko, visos tos pasenusios muzikos. 
Daug kasečių yra dabar išleista. Nežinau, ką ji joje randa, bet 
ištisom valandom klausosi tos muzikos. Tas stilius buvo jau ne- 
bemadingas dar prieš man gimstant. Ta burbuliuojanti burbu- 
liuojančio šampano muzika. Tik juoką kelia. Slaugos namų mu- 
zika. Bet jai ji patinka. Ta muzika linksma, manau, dėl to. Nen- 
sė planuoja nusivežti ją į Disnėjaus Pasaulį, kai ji pakankamai 
sustiprės, kad išgirstų Disnėjaus Pasaulio polkos orkestrą, jie 
turi Žiauriai gerą orkestrą, su daugybe akordeonų. 

— Ji išaugs iš to. Manau, kad po to, ką jai teko patirti, ji turi 
teisę klausytis, ko tik jos širdis geidžia. Kai ką pasakysiu tau 
apie polką, toks diskžokėjus iš Sent Polio prieš porą mėnesių 
atsitiktinai pasakė per radiją, kad klausytojai gali jam siųsti bal- 
sus ir rinkti savo mylimiausią polkos orkestrą. Ir per tris dienas 
jis gavo dvidešimt aštuonis tūkstančius atvirukų. Ei, kitą vaka- 
rą mes Žiūrėsim senovinius filmus, „Arsenas ir Seni Nėriniai“, 
tai speciali laida, skirta Franko Kapros atminimui. Kalba, kad 
jis mėgęs groti armonikomis, rodė klipą, kaip jis tai daro. Džimis 
Stiuartas, Džonas Kraufordas, visi jie grojo. Tai mylimiausias 
Holivudo instrumentas. O kaip dėl Mairono Floreno? Aš turiu 
keletą Mairono Floreno įrašų. Jis grodavo su Lorencu Velku. 
O Frenkis Jankovičius? „Atridenk statinaitę“... O Vupis Džonas 

Vilfartas? Ta naujoji Ulmo muzika? Grojo dar viena tokia sep- 
tyniasdešimt aštuntaisiais, tokia akordeonistė Violeta, Viola 
Turpeinin. Suomė. O, vaikeli, kaip ji grojo! Mirusi dabar tik- 
riausiai. Nuostabi muzika, kažkokios senovinės skandinavų me- 
lodijos, dabar retai kada beišgirsi, na nebent per festivalius, jūs 
gerai čia linksminatės, bet nebegirdite tos muzikos kasdieni- 
niame gyvenime, tos, kuri skambėjo, kai aš dar buvau vaikas. 
Mano tėčio tėtis mokėjo ją groti. Jis dirbo su suomiais, ir buvo 
tokia daina, kurią jie mėgdavo dainuoti, kažkas apie laiškane- 
šį. Dieve mano, kaip būdavo linksma. Mes dar ir dabar tebetu- 
rim senąjį Hardangerio smuiką, aišku, jis visas suskilinėjęs. Ži- 
noma, dabar, regis, daug žmonių susidomėjo ta senovine mu- 
zika, suomiai, švedai, kroatai - visi, bet, jei manęs kas klaustų, 
pasakyčiau, kad tai tas pats, kas gaivinti lavoną, - jis norėjo 
pasakyti, kad išmano šį bei tą apie akordeonus, nesėkmes ir 
širdgėlą, bet Konradui tai bus neįdomu. 

— Ją Žavi patsai garsas, ne kokia nors viena Žmonių grupė. Ji 
sako, kad jai tai pakelia nuotaiką. Ji sakė gydytojui, kad, jei 
kada nors jos rankos sustiprės ir ji galės jas valdyti, norėtų iš- 
mokti groti akordeonu. 

— Iš tiesų? Jie sako, kad yra šansų? 

— Ne. 

— Ką gi. Stebuklas, kad ji išvis liko gyva. Stebuklas, kad jie 
IšVIS jai prisiuvo rankas. Iš tiesų. Laikraštyje rašė, kad ji antra, 
kuriai pavyko. Įsivaizduok - susiūti visas mažytes kraujagysles 
ir sujungti visus raumenis! Neįsivaizduoju, kaip jie tai padarė! 
Ji stipri, stipri mažylė. Kažkas saugoja ją iš dangaus. Gaila, kad 
jis neapsaugojo Raselo. Tikiuosi, kad ji lankys vieną tų reabili- 
tacijos grupių - jos jau visiems sukurtos: anoniminiams loši- 
kams, anoniminiams ėdrūnams, seksoholikams, vagims. Rodos, 
turėtų būti tokia akliesiems bei luošiams, kaip manai? 

Konradas pažvelgė į laikrodį. Jis žinojo, kur krypsta pokal- 
bis, ir visiškai nenorėjo klausytis apie akląjį Raselą, išmestą iš 

autobuso dykumoje. Per dvylika minučių turėjo nusigauti iki 
Old Glorio dujų kolonėlės. Jis tikėjosi, kad Pičas bus ten ir 
padės pakrauti į sunkvežimį cisternas. Vis dėlto jį erzino Diko 
Kjudo pasakojimas, jo didelis raudonas veidas, išsikreipiantis 
taip, lyg jis tuoj tuoj pravirks. 

- Ką galiu pasakyti, - tarė jis. - Šviesu dieną ir tamsu naktį. 
Šalta žiemą ir šilta vasarą. Užsuksiu kada, — pasakė jis. 

Dikas užbaigė savo ropes ir užsisakė dar, žiūrėdamas, kaip 
Konradas išvairuoja savo sunkvežimį iš stovėjimo aikštelės, pa- 
stebėjo, kad jo saugos diržas neužsegtas — koks kvailas, kad 
taip rizikuoja! Jis taip pat užsirūkė. Kažkokie visi nutrūktgal- 
viai toje šeimoje. Jo sesuo visapusiškai rūpinosi Raselu, o jam 
vis tiek nutikdavo kas nors siaubinga. Dikas išgėrė savo pieną. 
Jam šovė mintis. 

— Ar yra ryžių pudingo? 

— Tik po pietų, Dikai. Labai retai kas valgo ryžių pudingą 
pusryčiams. 

Jis paliko jai dešimt centų ir išėjo, sunkiai klampodamas prieš 
šaltą vėją, dabar jau su sniegu, link savo sunkvežimio, palikto 
priešais paštą, už aštuonių kvartalų. Jis visuomet ten statydavo 
mašiną. Vėjas buvo ne iš maloniųjų ir jis turėjo kas pora žings- 
nių pasukti galvą ir eiti apgraibom. Buvo siaubingai šalta, jam 
gėlė rankas, nors jis buvo su geromis, šiltomis pirštinėmis. Skait- 
meninis banko termometras rodė aštuonis žemiau nulio, bet 
vėjas pūtė gūsiais keturiasdešimt metrų per sekundę. Jis šmurkš- 
telėjo parduotuvėn - Out West Antigues, kad sušiltų, geriau jau 
čia nei siūlų ar sveiko maisto parduotuvėje, vaikštinėjo apžiū- 
rinėdamas įrankius: gražų senovinį raudonmedžio oblių, gerai 
subalansuotą mažą plaktukėlį, keletą suvirinamo plieno vyrių. 
Jis apžvelgė šlamšto stalą: dažniausiai ten nebūdavo nieko ge- 
ro, bet kartą jis surado mažytį dailiai išraižytą žalvarinį gulsčiu- 
ką, kurį naudoja spintelių meistrai. Dabar jis pamatė mažą ža- 
lią akordeoną ir labai apsidžiaugė radiniu. Jis nuneš jį Konra- 

do dukrelei, jei ji ir niekad negalės juo groti. Ji galės klausytis 
kasečių, žiūrėti į jį 17 apsimesti, kad groja. Jis sumokėjo dolerį 
už savo pirkinį ir nusinešė seną daiktą sunkvežimin. 

Namuose jis sumanė truputį pavalyti akordeoną - bet iš tie- 
sų tai buvo juodas darbas - įkišo instrumentą kriauklėn, įjungė 
daržovių purškiklį ir purškė stipria dezinfekavimo skysčio sro- 
ve. Prakeiktas daiktas prisigėrė vandens. Dabar jis buvo sun- 
kus, kaip reikiant išpraustas, bet, kai jis suspaudė dumples, 
instrumentas neišleido nė garso, net kai iš karto paspaudė vi- 
sus mygtukus. Jis tik truputį jį išdžiovins. Padėjo instrumentą 
virš kaloriferio, stovinčio po langu. Žinoma, iki pietų jis išdžiū- 
vo ir buvo pakankamai švarus, kad pasimatytų, koks tai senas 
ir nudrengtas daiktas. Dumplės kietos, tarsi medinės, jas gali 
suspausti vos per kelis colius ir tuomet pasigirsta keistas, šaižus 
akordas. Iš išorės ir iš vidaus jis išpurškė jį alyva, tačiau jokio 
efekto. Po velnių, ji galės į jį tik Žiūrėti. 

Kitą rytą, važiuodamas į valgyklą ir kratydamasis per gele- 
žinkelio pervažą, kur geležinkelininkai pietavo, valydamiesi bur- 
nas popierinėmis servetėlėmis, mėtydami tuščias gaivinamųjų 
gėrimų skardines ir popierinius kavos puodelius į šiukšlių kibi- 
rą ant vagono platformos, jis įsijungė radiją (tai buvo NPR; po 
vakarienės jo žmona naudojosi šiuo sunkvežimiu) ir išgirdo 
Džoną Taunlį, dainuojantį „Žemės kraštą“, pritariantį sau sa- 
vo retąja Dipper Shantyman koncertina, padaryta iš Vakarų in- 
dėnų kokoso medžio ir ožkos odos, su rankų darbo vožtuvė- 
liais, instrumento galai papuošti raižiniais jūros tema: pilna- 
krūtės undinės ir lūžtančios bangos, tylusis mygtukas —- mažytė 
rankenėlė iš nušlifuoto kaulo - žiba tamsaus medžio fone lyg 
deus ex machina rankenėlė. Tie sodrūs obojaus garsai nuosta- 
biai derėjo su Taunlio balsu, tačiau vidury skiemens „ir milži- 
niški vandenys o...“ Dikas jį nutildė. Tos jūrų dainos baigdavosi 
nuskendimu ir visa ko atsisakymu. 

(Jo sūnėnas Raselas gimė aklas, ir šeima pamanė būsiant 

Dievo malonę, kai jis pradėjo rodyti savo gabumus muzikai. Jis 
išmoko groti akordeonu iš italės ir pirmas jo kūrinys, atliktas 
solo, buvo švediška „Gyvenimas Suomijos miškuose“ versija, 
vėliau ši daina virto „Lakštingalų kalnu“. Ji davė jam gerą pa- 
tarimą: „pabandyk surasti tokią melodiją, kuri visų tautybių 
žmonėms būtų sava - tuomet tau niekad nestigs darbo“. Tryli- 
kos metų jis didele kvadratine Chemnitzer koncertina, papuoš- 
ta šešiais šimtais dirbtinių briliantų, grojo vaikų konkursuose ir 
visus laimėdavo su savo „Galvijų šauksmo“ variacija, - iškrai- 
pyta Edžio Arnoldo melodija, kurią aštuoniasdešimtmečiai 
Amerikos vėliavos kariai žinojo kitu pavadinimu: „Šv. Pauliaus 
valsas“. Jo tėvas nekantravo sulaukti, kada vaikas pradės nešti 
namo pinigus, pradėjo užrašinėti jį į Penktadienio pasilinksmi- 
nimo valandėlę, organizuojamą aplinkiniuose vasaros kuror- 
tuose. Haidevėjaus ežeras priklausė jo draugui Harvėjui Vest- 
holdui (gimusiam Vėrenskjolde), kuris seksualiai išnaudojo ir 
išprievartavo Raselą, likus dvidešimčiai minučių iki jo pirmojo 
pasirodymo. 

— Nagi mikliau, vaike, nusiprausk staigiai po dušu. "Iu smir- 
di. Negali groti kilmingiems ponams visas toks prakaituotas. 
Štai padėsiu tau nusirengti. Dušas štai čia. Ha-ha-ha-ha. Ir nie- 
kam apie tai nė žodžio, nes užmušiu. 

Kai Raselui sukako dvidešimt vieneri, jis tapo tikru galvos 
skausmu. Nepaisydamas savo aklumo, jis išsėlindavo naktį iš 
namų ir stovėdavo pakelėj, kol kas nors sustodavo jo pavežti. 
Mieste jis grojo koncertina už alkoholį ir narkotikus, leido ta- 
tuiruočių meistrams „daryti, ką jie nori“. Tie piešiniai buvo ba- 
nalūs, keisti, kai kurie nepadorūs. Pora metų jis dirbo gatvės 
muzikantu Mineapolyje, po to jo protą suėdė narkotikai, per 
didelės dozės, ilgesys kažko pikantiškesnio, ir jis nusipirko bi- 
lietą į Las Vegą. Likus keturiasdešimčiai mylių iki tikslo, prisi- 
rijęs įvairiaspalvių tablečių jis pašoko, iš koncertinos dėklo iš- 
sitraukė pistoletą ir šovė į stogą. Jį greitai sutramdė dvi mote- 

rys iš Ohajo universiteto plaukimo komandos. Autobuso vai- 
ruotojas sustojo ir paprašė, kad šios jį išlaipintų. Jos stūmė jį 
pirmyn, po to nuo laiptų drauge su instrumentu pakabino virš 
penkių spygliuotos vielos eilių ir paliko dykumoje. Niekas nie- 
ko daugiau apie jį negirdėjo.) 


Nuobodulys 


Tai nutiko dėl to, kad jai buvo nuobodu. Kieme ji šluota vaikė 
kregždutes. Jų buvo tuzinai senojo kluono pakraigėje ir viduj, 
apšepę lizdeliai, sulipdyti ant dulkėtų gegnių ar priklijuoti po 
stogu, pusę vasaros paukšteliai zujo pirmyn ir atgal pro mažas 
skylutes, snapai pilni vabalų, skruzdėlių, širšių, vorų, musių, bi- 
čių, naktinių drugių ir Žiogų. 

Audra su žaibais ir perkūnija slinko iš šiaurės, susitaršiusi 
ilga plunksna su tamsiu pakraštėliu, smarkūs vėjo liežuviai lakstė 
iš po jos. Vėjas Velą tiesiog varė iš proto ir ji nenustygo vietoje, 
stovėjo atgręžusi vėjui nugarą, nes šis kėlė dulkių stulpus. Bet 
tebuvo vėjas ir griaustinis; kažkur šiaurėje lis lietus. Jai nuobo- 
du; Old Gloryje jai nėra kas veikti, nuobodu ir namie su kvai- 
lais tėvais, o sekmadieniais baisiausia, - tiesiog visiškai, abso- 
liučiai nebūna kas veikti, kai televizorius išjungtas ir nėra kur 
eiti, o šaldytuvas tuščias ir nėra ko valgyti, išskyrus žalią kala- 
kuto krūtinėlę, kuri guli ten jau savaitę ir smirdi. Taigi ji pasi- 
ženklino angas, pro kurias skraido kregždutės, ir šokinėdavo, 
daužydama jas šluota ir įsivaizduodama, kad tai - teniso ka- 
muoliai, o ji - čempionė. Švystelėjo vėjo gūsiai, šnypšdami ir 
draskydami medžio lapus. Ji girdėjo atvažiuojantį sunkvežimį, 
taip barškantį, kad, atrodė, jis tuoj subyrės, ji dailiai sukinėjosi 
su šluota-rakete ir dėmėtame stikle pamatė šmėžčiojant juo- 
dus Edo Kunkio bakenbardus, o šalia sėdėjo jo sūnus Vitnis, 
gražuolis Vitnis, metais vyresnėje klasėje, apie kurį ji svajoda- 

vo: ji sėdi ant darželio suoliuko, jos sijonas krenta žemiau blauz- 
dų tarsi varpelis, jis prieina prie jos kažkuo nešinas, tada dar 
neaišku, kas tai - puokštė gėlių, supakuota dovana ar saldai- 
nis (psichoanalitikas išsiaiškino tai vėliau), bet jis palinksta 
prie jos, priglunda ir bučiuoja į lūpas, bučinys tarsi drugelis, 
plazdantis jai ant lūpos, jos plaukuose naktimis ir - svajoda- 
ma ji nualpo. Bet dabar ji laikė šluotą, stengdamasi išlaikyti 
ją prieš vėją, ir buvo pasiryžusi taikliai pataikyti į kitą išne- 
riančią kregždutę. Lyg tyčia neišskrido nė viena, sunkvežimis 
priartėjo ir nuvažiavo, tarškėdamas ir trankydamasis, pakrau- 
tas aštriabriauniais skardos lakštais stogui dengti, nuo senojo 
Knudsenų kluono jis pasuko į šiaurę. Trys kregždutės nėrė į 
lizdus aukštai sienoje, nirtus vėjo gūsis pačiupo šoktelėjusį 
skardos lakštą, ji trenkė šluota į kregždutes. Aštrus metalas 
nusklendė per kiemą tarsi žvilganti, skraidanti giljotina ir nu- 
pjovė virš alkūnių jos abi iškeltas rankas, šios trenkėsi jai į 
veidą, prakirto ir sulaužė nosį. 

Kunkiai nė nepastebėjo, kad nukirto jai rankas, užvažiavo į 
kalnelį, barstydami skardas, ir pradingo iš akių. Ji stovėjo ap- 
stulbusi, tarsi įbesta, aiškiai matydama kluono lentų medieną, 
dažai išgraužti liūčių ir pustomo smėlio, nerūpestingos kregž- 
dės išneria ir sugrįžta snapuose suspaudusios vabzdžius, kurie 
atrodo tarsi ūsai, vėjo išdraskytas dangus, švarūs namo langai, 
senas stiklas meta ant jos melsvą virpantį atspindį, iš jos nu- 
kirstų rankų švirkščia fontanai kraujo, ji tebegirdi šlapią savo 
rankų pliaukštelėjimą į kluoną ir aštrų pjaunančio metalo gar- 
są. Tačiau ji negali Žiūrėti į savo rankas, gulinčias apačioje, vis 
dar sulenktas, tarytum laikytų šluotą. 

Ji sustūgo. 

Iš perpildytų iki sprogimo plaučių išsiveržė šaižus, veriantis, 
kurtinantis riksmas, kurį gyvenimo pabaigoje visi svajoja išspaus- 
ti, tačiau nedaugelis sugeba tai padaryti. Jis išsviedė jos tėvus iš 
lovos tarsi strėles iš įtempto lanko. 

Vakarėlis 


Mažiau nei per savaitę Konradas įprato valgyti pusryčius „Mais- 
te išsinešti“. Maistas buvo gardus, paskanintas prieskoniais, vie- 
ta linksma, kupina naujienų ir klegesio. Jis atsikvepdavo negir- 
dėdamas savo Žmonos, šokinėjančios apie Velą, dejonių. Jis 
mylėjo savo dukterį, tačiau negalėjo pakęsti ligonių, negalėda- 
vo žiūrėti į jos randais nusėtas rankas ir klausytis jos inkštimų 
ir sunkaus kvėpavimo, kai fizioterapeutė, rudaplaukė moteris 
vaikišku balseliu ir milžinišku užpakaliu, mankštindavo ją. Kaip 
lengvai jo žmona ir dukra pravirkdavo. Namas buvo sudrėkęs 
ir apgailėtinas nuo tų verksmų. 

Jis įsidėjo pomidorų padažu apteptą kiaušinį tarp skrebučių 
ir suleido į jį dantis, kitą kiaušinį sutrynė į kukurūzų ir jautie- 
nos mišrainę ir paprašė ponios Rudinger dviejų spurgų. Įėjo 
Dikas Kjudas, nešinas polietileniniu šiukšlių maišu. 

— Ką tu nešiesi, Dikai - savo pietus? 

— Ne, tai tavo mergaitei. Pamačiau stovintį tavo sunkvežimį. 
Sakei, kad jai vis negana tų senų kasečių? Jų čia apie penkias- 
dešimt, ir aš dar nupirkau pas Ivarą seną akordeoną, Žinai, pa- 
galvojau, gal jai bus smagu į jį žiūrėti, kai klausysis įrašų, Žinai, 
net jei ji tegali vien Žiūrėti, ir tai jau yra kažkas tokio... Tai stebuk- 
las. Ji kieta mažytė. Žinai, nusikaltimas vežti metalo lakštus 
sunkvežimyje jų neuždengus toliu ar nesurišus. Aš nesuvokiu, 
kaip Edas Kunkis gali žiūrėti tau į akis. Nusikaltėlis. Ar jo ber- 
niukas nesimoko kartu su Vela? Manau, dėl šio įvykio tau reik- 
tų pakalbėti su teisininku, - jis padavė juodą maišą Konradui, 
kuris riaugėjo ir kentėjo dėl tos pirmosios spurgos. 

— Girdėjai tą anekdotą apie vaikiną, patekusį į lėktuvo ka- 
tastrofą - visi žuvo, o jis ne? Jis atsidūrė kažkokioje negyvena- 
moje vietoje, Aliaskoje ar kažkur kitur, nežinau. Taigi jis klai- 
džioja kokią savaitę, aplinkui nė vieno žmogaus, jis beveik kraus- 
tosi iš proto. Tuomet prieina prie medžio, ten tabako virvė, o 

jos kilpoje - negyvas negras. Vaikinas sako: „ačiū Dievui, civi- 
lizacija!“ Supratai? 

— Taip. Tai pietietiškas anekdotas. Aš girdėjau jį, tik apie Čip- 
jevą. Bet taip negalėtų nutikti. Šiaurės Amerikoje nėra tokios 
vietos, kuri būtų toliau nei dvidešimt mylių nuo kelio. Niekas 
negali pasiklysti savaitei. Tas anekdotas buvo National Geog- 
raphic žurnale, - jis suvalgė antrą spurgą, išmaukė paskutinį 
kavos gurkšnį ir krestelėjo galva, kad atmestų žiląją garbaną. 
Užgniaužė gerklėje kylančią tulžį. 

— Dėkoju, - pasakė jis ir pakilo, jo liemens sritį degino ir 
graužė. - Aš perduosiu jas jai šį vakarą. Laikas į darbą kalti 
dolerį, - jis jau buvo už durų ir Dikas Kjudas matė, kaip jis 
įmeta maišą į sunkvežimio kabiną, spėjo, kad kasetės tikriau- 
siai išbyrėjo, nes jis pasilenkęs kuitėsi ant priekabos grindų. Ko 
gero, stiprokai sviedė maišą, jei jos net išbyrėjo. Jis pastebėjo, 
kad Konradas vis vien neužsisega saugos diržo ir rūkydamas 
išvažiuoja iš aikštelės. Taip atmesdamas nuo kaktos plaukus jis 
kada nors susižeis kaklą. Dikas kietai sučiaupė lūpas. 

Kai tą vakarą Konradas įvažiavo kieman, visi langai švietė 
tamsoje geltona mango spalva, o prie durų stovėjo trys ar ketu- 
rios mašinos. O Jėzau, neleisk, kad būtų dar kas nors nutikę, 
ištarė jis garsiai, paliko vėjui atlapas sunkvežimio duris ir pasi- 
leido laiptais aukštyn į prieskonių ir mielių kvapą, iš viršaus 
sklido muzikos, balsų ir žingsnių šurmulys. Jo žmona, palinku- 
si virš kriauklės, plakė grietinėlę, o baras buvo padengtas kaip 
restorano bufetas: baltos ir mėlynos plasmasinės lėkštelės, ar- 
batinių šaukštelių vėduoklė, salierų ir morkų lazdelės, oranži- 
nio sūrio kubeliai ir dviejų spalvų alyvuogės, išdėstytos geo- 
metrinėmis figūromis, medinis dubuo, pasišiaušęs nuo šiaude- 
lių formos bulvių traškučių. 

— Kas čia, po velnių, darosi? 

— Tik nesakyk, kad užmiršai. Bijau, kad kartojau tau jau šim- 
tą sykių: penktą dieną Vela rengia vakarėlį, jos klasiokės yra į jį 

pakviestos. Jos visos viršuje. Aš padariau greitą braškinį tortą. 
Ir niekad daugiau to nebedarysiu; ta prakeikta tamsi sena vir- 
tuvė, tai tas pat, kas šachtoje verti į adatą siūlą. Jos valgys Ve- 
los kambaryje, ten suneštos visos kėdės. Mes galim pavalgyti 
svetainėje. Aš mudviem paserviravau kortų stalelį. Šaldiklyje 
yra keletas butelių alaus. Kas maiše? 

— Kažkas jai. Dikas Kjudas jai atnešė kasečių ar ko. Jėzau, 
man jau bloga nuo tų jo pasakojimų apie nelaimę. Atrodo, dau- 
giau jis apie nieką nekalba ta savo ištęsta tarme. Jis vis bandė 
užvesti pokalbį apie Raselą. 

— Kas tas Raselas? 

— Sūnėnas. Prakeiktas Kjudo sūnėnas, kuris ir šiandien dar 
tebėra toje dykumoje. 

Muzika pro lubas veržėsi siaubingu ritmu, kuris privertė jį 
sukąstt dantis. 

— Kas ten viršuj? 

— Odrė. Tavo boso dukra. Odrė Henri ir dar keletas mergi- 
nų. Aš joms viską nunešiu, nebent tu norėtum nueiti ir pasaky- 
ti, kad maistas paruoštas. Nori nueiti? 

— Ne, nunešk. Galbūt jos galėtų pritildyti bosus, kol mes pa- 
valgysim. 

Ji nusikvatojo, ne savo normaliu juoku, o sceniniu ha-ha, 
kurį išmoko iš televizijos laidų. 

— Aš abejoju. Juk tai - vakarėlis. 

Penkios mergaitės sėdėjo ant lovos krašto ir ant medinių vir- 
tuvinių kėdžių. Ant palangės rikiavosi eilė putojančių gėrimų. 
Odrė Henri laikė savo grotuviuką ant kelių, jos pirštai lengvai 
mušė ritmą. Sidabrinio atspalvio plaukai buvo nukirpti apva- 
liai, pakaušis išskustas. Ji mūvėjo apsmukusias kareiviško sti- 
liaus kelnes ir vilkėjo deimantų atspalvio violetinį megztinį, ku- 
rio iškirptė siekė diafragmą. 

Nensė stovėjo tarpdury ir šypsojosi mergaitėms, kalbėdama 
pakiliu vakarėlio tonu: 

— Odre, koks šaunus megztukas, iš ko jis, iš moherio? Kaš- 
myro! Jis nuostabus! Žodžiu, pica ir visa kita jau paruošta, tai- 
gi, mergaitės, prašom vaišintis. Ir drąsiau, nesivaržykit, orkai- 
tėje yra dar, aš viską paruošiau apačioje. Vela, Dikas Kjudas 
tau perdavė keletą kasečių. 

Vela sėdėjo atremta į brangią pagalvę nėriniuotais pakraštė- 
liais, ant jos padėklo stovėjo Cola, kyšojo ilgas stiklinis šiaude- 
lis. Jos veido oda buvo nusėta spuogais, ilgi plaukai nutriušę ir 
silpni, nepaisant visų Nensės pastangų susukti juos žnyplėmis. 
Bejausmės rankos buvo paslėptos po skiautinių antklode, ku- 
rią pasiuvo Nensė, siuvinį puošė vijoklio lapai, jie Nensei atro- 
dė labai elegantiški. 

— Kasetės. Gerai, kas tai per muzika? Sunku, čia koks šim- 
tas, - Odrė išpylė plastmasines kasetes ant lovos. Kietas, senas 
akordeonas šleptelėjo drauge su jomis. 

— Dieve, kas tai per daiktas? 

— Tai akordeonas. Koks šlamštas, - Kim, kuri nuo penktos 
klasės grojo klavišiniu akordeonu, bet nekentė instrumento ir 
nekantravo nusičiupti gitarą, paėmė jį į rankas. Sustingusios 
dumplės nepasidavė ir ji padėjo instrumentą šalin, kai šis iš- 
kvėpė porą plonų, švilpiančių natų tarsi koks astma sergantis 
vaikas. - Jis negroja. Kur kasetės? Maironas Florenas, kas jis 
toks? „Polka naktį“, „Polka mylimiesiems“? Pažvelk į šitą, pa- 
Žvelk į šį šlykštų vaikiną. 

— Ei, uždedam. Ant durniaus. 

— O.K., štai čia „Polkos maniakai“. Uždėkime šitą. 

Jos klykė ir kvatojosi, lūždamos parodijavo šokėjus, judan- 
čius sunkiu, neįprastu šuoliuku, ritmu, kuris priminė energin- 
gus poliakalės smūgius. 

Vela buvo įsižeidusi. 

— Ma, aš nenoriu to šlamšto. Išnešk jį. Tiesiog išmesk šiukš- 
lynan. Ir tą taip pat, - smakru parodė į akordeoną. 

Odrė paspaudė grotuvo mygtuką ir šis išspjovė kasetę. Od- 

rė įmetė ją į plastmasinį dėklą, atsikratydama lyg kokiu svy- 
lančiu kaulu.į jos vietą įkišo bumbsinčią dainuojamos muzi- 
kos kasetę. 

— Kokia tai grupė? - pasiteiravo Nensė. - Jie kietai groja. 

— Loop a troop, bazooka, the scheme... - pasigirdo šiurkštūs 
vyriški balsai. 

— „Visuomenės Priešai“. Man ji patinka. Mama, štai ko aš 
noriu gimtadieniui, šios kasetės. 

— Tavo tėtis sako, kad ši muzika pernelyg tranki. 

— Tai repas! Jis turi būti trankus. 

— Na, mergaitės, geriau atakuokite šį bufetą. Desertui braš- 
kinis tortas su plakta grietinėle. 

— Ar galiu išsispausti pati iš tūtelės, ponia Gesman? Man 
labai patinka tokia grietinėlė. 

— Apgailestauju, Odre, tai kitokia - ji plakama dubenyje, tai 
tiršta grietinėlė. 

— Tuomet aš pasuoju. Nekenčiu tokios. Ji nesaldi. Aš suval- 
gysiu tik braškes. Ar pas jus yra Tropicana? 

Nensė negalėjo suprasti, ko jos visos pradėjo kvatotis. 

— Vela, ar sakei, kad pavasarį mes važiuojame į Disney World? 

— O Dieve, - prunkštelėjo Odrė. - Disney World! 

(Kitais metais ankstyvo ryto tamsoje Odrė išskrido į Bosto- 
ną, pirmoji moteris šeimoje, lankysianti koledžą. Apačioje, pre- 
rijose, išsibarstę oranžine šviesa apšviesti miestai, autostrados 
atsekamos pagal ilgus automobilių žibintų šviesų ruožus, dar- 
bininkai tamsoje skuba į savo darbus. Miestų gatvės atrodė tarsi 
švytinčios vagos. Kruvinai oranžinis saulėtekis prasiveržė pro 
tamsų debesį, pakibusį rytuose, kai jie nusileido į randuotą au- 
dinį, kuris vadinosi Čikaga.) 

Nensė ir Konradas sėdėjo svetainėje ant kėdžių ir žiūrėjo 
televizorių, klausydamiesi virš jų sklindančio triukšmo. 

— Kas atsinešė tą džiunglių mėšlą? Odrė? - jis atmetė savo 
žilą garbaną. 

— Kas gi daugiau. Vilkinti kašmyro megztiniu, kuris kainuoja 
apie du šimtus baksų, - jie spoksojo į televizorių. 

— Nieko nerodo, tik karą, - pasakė Nensė. - Nieko daugiau, 
vien dūmai. Nesimato net šautuvų. 

— Taip. Nes Rokis padegė visus naftos gręžinius. 

— Nori braškių torto? 

— O ar meška mėgsta mišką? 

Rantytas jo picos kraštelis gulėjo ant kėdės turėklo tarsi šyp- 
sena iš tešlos likučių. 


Šiukšlės 


Kai valstybė uždarė šiukšlynus, o aplinkiniai sąvartynai dau- 
giau nebetalpino, Old Gloris ir dar kiti septyni miestai mokėjo 
už tai, kad jų šiukšlės būtų išvežamos į Misisipę. Saulėtą kovo 
rytą Vitnis Kunkis, sekmadieniais vairuojantis miesto šiukšlia- 
vežę, drauge su raudonbarzdžiu Martinu H. Svanu krovė po- 
lietileninius maišus ir „Žemės krašto“ dėžutes į šiukšliavežės 
galą, retkarčiais aptikdami ką nors gera ir įmesdami tą daiktą 
kabinon. Prieš savaitę jie išgelbėjo keletą puspilnių džino ir bur- 
bono butelių iš Bunbergerių šiukšlyno ir, nugramdę nuo bute- 
lių kavos tirščius ir taukus, važinėjo gerdami, Martinas padarė 
porą kvailysčių ir jie nusiplovė. Dirbdamas šį darbą gali užsi- 
dirbti papildomų pajamų. 

— Senasis Bunbergeris dabar turbūt nagus graužiasi, - pa- 
sakė Martinas H. Svanas, pirštais šukuodamas savo raudoną 
barzdą. 

— Arba tai padarė jo žmona, kai jis nematė. 

Bet šiandien grobis buvo menkas, subliuškęs krepšinio ka- 
muolys, kurį galima pataisyti, ir sulūžęs dviračio rėmas, kurio 
pataisyti nagalima, vokiškas tosteris su kyšančiais angliškais 

skrebučiais ir senas žalias akordeonas. Jis įmetė tosterį ir akor- 
deoną į kabiną. 

Pamainos pabaigoje prie krovimo įtaiso jie turėdavo laukti 
atvažiuojančio sunkvežimio, kuris tempdavo visa tolyn, į Mi- 
sisipę. Sneikas, vairuotojas, buvo seniai čia dirbąs keistuolis 
odiniu švarku. Jis segėjo diržą, kurio sagtyje buvo įspaustas 
švytintis kryžius - kompanijos premija už trejų metų saugaus 
vairavimo rekordą. Jis nuomojosi sunkvežimį iš krikščioniš- 
kosios sunkvežimių bendruomenės „Dievo Sutartis“, kuri 
vertėsi naktiniu visos šalies šiukšlių, sąvartynų ir nuodingų at- 
liekų pervežimu. 

— Sneikas vėluoja. 

— Taip, - Martinas H. Svanas žiaumojo nikotininę gumą, tu- 
rėjusią jam padėti atsikratyti rūkymo. Jis neišjungė sunkveži- 
mio variklio, kad šiek tiek pasišildytų vėlyvą žvarboką popietę. 

— Jis ir praeitą savaitę vėlavo. 

— Ne dėl jo kaltės, tai dėl to vaikino, dirbančio kartu su juo, 
to juodašiknio. Teperio. Su tuo vaikinu kažkas ne taip. Ar ma- 
tei, kaip jis vis kalbasi su savimi, kai Sneikas liepia jam ką nors 
padaryti? - jis išspjovė gumą pro langą ir iš pakelio marškinių 
kišenėje išsitraukė cigaretę, prisidegė. 

— Jo. Ei, einam po to išgerti alaus. 

— Po to. 

— Gaila, kad ponia Bunberger vėl neišvalė baro. O štai ir jis. 

— Jis vienas, matai? Kito nepasiėmė. Arba Teperis kur nors 
netoliese kvėpuoja grynu oru. Tau teks šiandien jam padėti pa- 
sikrauti. 

— Jėzau Kristau, o kodėl gi ne tau? Aš rinkau visą dieną. 

— Aš viršesnis. Vis viena juk viskas automatizuota. Visa, ką 
tau tereikia padaryti, tai dirbti su svertais, pakelti konteinerį ir 
padėti Sneikui užtraukti brezentą. Ir kas gi čia tokio baisaus? 

— Viršesnis? Tu gersi savo sušiktą alų vienas. 

— Aš 1r taip ketinau jį gerti vienas, tu šikniau. 

Pabėgimas 


Įpusėjus darbą užstrigo hidraulinė sistema ir jai pataisyti pri- 
reikė dvidešimties minučių. Tai buvo ilgas, dvokiantis darbas ir 
Vitnis sėmė, vertė ir presavo visas tas pro šoną byrančias šiukš- 
les. Jis garsiai keikė Martiną H. Svaną, kuris sėdėjo miesto sunk- 
vežimyje, skaitydamas savo žurnalą apie motociklus, ir kas sep- 
tynios ar aštuonios minutės pakeldavo galvą patikrinti, kaip se- 
kasi. Sneikas nieko nekalbėjo, tik sportiškai strykčiojo aplin- 
kui, jo diržo sagtis švysčiojo, jis junginėjo hidraulinę sistemą, 
tvarkingai apkamšydamas pilkšvai alyvinį drobinį brezentą. 

Nuo savo bato jis nusigramdė kažkokį lipnų šūdą, pažvelgė į 
Vitnį ir paklausė: 

— Hei, ar nenorėtum pasivažinėti iki Misisipės? Teperis su 
manimi nebedirba. Aš turiu įgaliojimą nusisamdyti padėjėją. 
Bet mes turime gerai sutarti kelyje. Aš išvykstu vėlai vakare. 
Jei nori paskambinti namo ar susidėti daiktus, duodu tau pen- 
kiolika minučių. Tiek laiko visiškai viskam pakanka. Tokia ma- 
no teorija. 

(Teperis Šampanas buvo Oklahomoje, savo šešiolikmečio 
brolio Lilio Djuko Šampano laidotuvėse, kuris buvo šešiems 
mėnesiams išsiųstas į Jaunimo vadovų akademiją, kad išsities- 
tų, išmoktų valgyti žirnius, daryti pritūpimus, šveisti grindis ir 
blizginti batus, sakyti „taip, sere“ ir nepatekti bėdon. Vieną ry- 
tą jis nebeatsikėlė, jį pribaigė astmos priepuolis, kuris iš vakaro 
buvo palaikytas simuliacija.) 

— Taip. Taip! Aš važiuoju. Aš jau dabar pasiruošęs, - jis čiupo 
savo švarkelį, tosterį ir akordeoną, gulėjusį ant sėdynės šalia 
Martino H. Svano, įsiropštė į aukštą sunkvežimį, įsitaisė pato- 
gioje sėdynėje, pamatė CD dėklus, Dvaito Jokamo ir Vinco 
Džilo kompaktinius diskus ir visų pravažiuotų valstijų suveny- 
rinius lipdukus, užklijuotus ant priekinio panelio kartu su žė- 
rinčiais kryžiais ir religiniais motto, ir pagalvojo: aš sprunku, tai 

taip paprasta - imu ir pabėgu. Aš niekad daugiau nebepabusiu 
čia. Jis šūktelėjo žemyn: 

— Hei, Martinai, aš visuomet svajojau apie tai, žinai? Ar pa- 
skambinsi mano tėvukui? 

— Taip, - atsakė Martinas. Jis kramtė keturis gabalėlius niko- 
tininės gumos. 

Kelionė truko tris dienas ir jie miegojo sunkvežimyje. Kabi- 
na buvo vienas naujausių kompiuterizuotų modelių, kurie už- 
sitrenkia po dešimties važiavimo valandų, priversdami vairuo- 
toją sustoti, nors Sneikas sakė, kad jis žinąs būdą, kaip tai apei- 
ti, bet visiškai neverta to daryti, o antra milžiniškos kabinos 
dalis buvo tarsi mažas butelis, išklijuotas įmantria medžio imi- 
tacija, su stikliniu viryklės viršumi, baru, TV ir išlankstoma 
kriaukle, bet Sneikas pabudo dviem valandom anksčiau už kom- 
piuterį, laukdamas, kol jis zvimbtels, nes norėjo nusistatyti lai- 
ką, sėdėjo, valgė žiedadulkes ir gėrė espresso kavą. Jis parodė 
Vitniui, kaip išsivirti tirštos kavos ant baro stovinčiu aparatu, 
papasakojo jam, kad jis priprato gerti juodą kavą, sakė, kad 
Teperis dėdavosi keturis šaukštelius cukraus į savąją, pasidary- 
damas tirštą, saldų sirupą. Sneikas buvo šaunus vyrukas, mėgo 
juoktis, taigi Vitnis vaipėsi, parodijavo ir net atsisėdo ant to 
prakeikto akordeono, šis suvaitojo, Vitnis šiek tiek atleido jį, 
kad išspaustų iš jo keletą riksmų ir pirdalų. Jam patiko Sneiko 
draugiškumas ir laisvumas bendraujant, o trečią dieną, kai jie 
įvažiavo į Misisipę, kur aplinkui trainiojosi juodaodžiai, Snei- 
kas pasakė, kad ten, kur jie važiuoja, kur stūkso milžiniškas 
sąvartynas, visai šalia kai kurių negrų namų - taip neturėtų bū- 
ti, bet, deja, yra, - užnuodyti šuliniai. 

Vitnis niekuomet neketino tapti sunkvežimio vairuotoju, pra- 
eity jam visad atrodė, kad tai nepadorus, juodas darbas, bet 
dabar, važiuodamas sunkvežimiu, jis apsigalvojo; jis pabėgo iš 
Old Glorio ir keliauja sau po pasaulį, klausosi muzikos, skaldo 
bajerius. Sunkvežimis kvepėjo, nes Sneikas nerūkė, o ant veid- 

rodėlio buvo pasikabinęs pušų ekstrakto gaiviklį. Kartą, kai jie- 
du rimtai įsišnekėjo, Sneikas papasakojo Vitniui apie savo sky- 
rybas prieš dešimtį metų, kaip jis sumušė savo buvusią žmoną, 
po to už tai atsėdėjo kalėjime, bet užtat atrado religiją, o Vitnis 
papasakojo apie metalo plokštę, kuri išlėkė iš jo tėvo sunkveži- 
mio ir nukapojo mergaitei rankas, jie niekad to nebūtų ir suži- 
noję, jei mergaitės tėtis nebūtų atėjęs pas juos į namus ir nesu- 
simušęs su jo tėčiu, jis kažką šaukė, ko niekas nesuprato, ga- 
liausiai suskambo telefonas ir jo mama pakėlė ragelį, skambi- 
no kaimynas, klausdamas, ar viskas gerai, nes jis pamatęs Kon- 
rado sunkvežimį prie mūsų namo ir, turėdamas omeny visą si- 
tuaciją, pradėjo nerimauti, 0 jo mama atsakiusi — greičiau atei- 
kit čia. Jis verkė pasakodamas šią istoriją, tūžo dėl savo vaikiš- 
ko silpnumo ir, kad vėl viskas grįžtų į senas vėžes, atsidarė lan- 
gą ir išmetė akordeoną į lūšnų ir žolių dykynę. 

— Taip, - atsiduso Sneikas. - Žinai, ką dabar darau? Aš lai- 
pioju. Aš alpinistas, kai tik turiu nors valandžiukę laisvo lai- 
ko. Vairuoji sunkvežimį, prarandi sportinę formą, valgai viso- 
kį šlamštą kelyje, nusiperki kriaušės formos užpakalį porai 
valandų, rūkai, mažai judi, netenki jėgų. Aš pradėjau laipioti 
prieš porą metų, kai suradau Dievą, ir tarytum būčiau naujai 
gimęs. Aš mečiau rūkyti, sustiprinau savo kūną, dabar tvirtas 
kaip uola, dabar netgi galiu dėvėti savo jūrų laivyno unifor- 
mą, į kurią po dvidešimt dvejų nebejlindau. Ir pamatai tie- 
siog neįtikėtinus vaizdus, tai uždega tave. Lyg būtum arčiau 
Dievo. Turėtum pamėginti, juk tu dar toks jaunas. Tau net 
stengtis nereikės. 

— Taip, - atsiduso Vitnis, - galiu pabandyti. Štai Martinas H. 
Svanas bando mesti rūkyti. Jis žiaumoja tą nikotininę gumą ir 
vis tiek rūko kaip rūkęs. 

— Tai nepadeda. Reikia griežtai apsispręsti. Turi turėti tikė- 
jimą. 

(Po keleto metų Sneikas, pasinaudojęs kopimo virve, kuri 

buvo vienalytė, tačiau nudažyta violetine, neonine rožine, rus- 
va ir fluorescensine geltona spalvomis, pasikorė savo sunkve- 
žimio kabinoje. Ant sėdynės paliko raštelį: „Aš nenešiosiu aki- 
nių“.) 


Tegul jūsų mama ateina pasiimti grąžos 


Deimanto bakalėja stovėjo greitkelio pakraštyje, svilinančioje 
saulėje, per ketvirtį mylios nuo lūšnyno, išsirikiavusio dviem ei- 
lėmis, kurias skyrė klampaus purvo takelis. Parduotuvė buvo pen- 
kiolikos ir dvidešimties metrų ploto su smengančiu laipteliu, kir- 
varpų išvarpytų išblukusių lentų fasadu, įskilusiu vitrinos stiklu, 
suklijuotu permatoma izoliacija. Ranka rašyta iškaba virš par- 
duotuvės skelbė BAGALĖJA, o iškaboje virš durų buvo parašy- 
ta: „NAMU GAMIBOS DEŠRA IR KARŠTAS BŪDINGAS“. 
Langas buvo apklijuotas senomis reklamomis: JAX - GERIAU- 
SLAS ALUS MIESTE, NEHI", Aukščiausios rūšies Ledai, Dan- 
tų milteliai, gira, Show Down, Welcome, TOP, Regal, Royal, King, 
Prince d Duke's Choice kramtomasis tabakas. Čia buvo vienin- 
telė dujų kolonėlė, pardavinėjanti tik 85-ąjį oktaną. 
Parduotuvės gale po gofruoto metalo stogu glaudėsi trijų 
kambarių priestatas, kur Adė, vidutinio amžiaus Klarenso Sfren- 
gerio duktė (jis mirė 1987-aisiais, besisupdamas karnavalinėse 
sūpynėse; šios sulūžo ir jis nugarmėjo ant vaikiškos vaikštynės), 
rūpinosi savo nusenusiu vyru, trisdešimčia metų už ją vyresniu, 
vedė buhalterinę parduotuvės apskaitą, gamino sunkiai virški- 
namus pietus ir ant kvadratinių faneros gabalėlių tapydavo vaiz- 
dus iš savo vaikystės, kraštuose surašydama aiškinamuosius teks- 
tus. (Smulkutė juodaodė mergytė, vilkinti rožine suknele su bal- 
ta pelerina, išmarginta žvaigždėmis, bėgo per suartą lauką, ją 


“ NEHI - putojantis gaivusis gėrimas. 

vijosi didžiuliai vyrai su kaukėmis, jų kojos žirgliojo tarsi Žir- 
klės, o šakumuose pūpsojo bloga lemiantys iškilimai. BEVEIK 
PAGAVO MANE. KAI BUVAU ŠEŠERIŲ, MAMA LIEPĖ 
LAIKYTIS ATOKIAU NUO PLAČIOS MIESTO GATVĖS. 
AŠ TEN NUEJAU. VYRAI VAIKĖSI MANE. STAUGE: 
NEŠDINKIS LAUK, TAVO TĖVAS YRA B...) Ji buvo maža 
ir liūdna, jos veidas šešiakampio deimanto formos su giliomis 
duobutėmis skruostuose. 

Į kairę nuo durų buvo antrasis langas, mažesnis už lėkštę, su 
slankiojančiu stiklu, per šį langą ji aptarnaudavo lauke stovin- 
čius klientus - alaus pirkėjus. Po sklankiojančiu stiklu buvo len- 
tyna, ant jos išdėliotas dulkėtų daiktų kratinys: dvi raudonos 
popieriaus tūtos, atstojančios kepures, žaislinis pistoletas, med- 
varžčių dėžutė, Brolių Smitų, Vikso ir Ludeno lašeliai nuo ko- 
sulio, įplėštas tabako pakelis, barstantis rudas dulkes, keturi 
tušti stiklainiai be dangtelių, visai parudavę nuo saulės, nutu- 
pėti musių ir dulkini. 

Parduotuvėje burzgė du dideli šaldikliai, vienas pilnas alaus, 
kitas — gaiviųjų ir putojančių gėrimų, o šaldytuve prie galinės 
sienos buvo sudėta pienas, kiauliena, kiaušiniai, keletas nukei- 
pusių salotų galvų; nuo įėjimo iki pat galo driekėsi žaliai dažy- 
tos lentynos, nukrautos konservais, bulvėmis, kukurūzų košės 
miltais, riešutiniu sviestu, duona, muilu ir cukrumi. 

Ji parimo ant slankiojančio stiklo palangės, stebėdama greit- 
keliu pralekiančias mašinas. Sustojo baltas sunkvežimis, vežęs 
Arkanzaso lėkštes, kaulėtas dabita prašė 35 milimetrų spalvo- 
tos fotojuostelės; ji turėjo. Ponas Tekas įėjo drauge su žmona, 
ieškodami kondensuoto pieno savo cikorijos kavai, margarino 
ir degtukų; ji visko turėjo. Įlingavo Fed Ex vyras, pro kurio au- 
sines liejosi aitraus džiazo draiskalai ir klavišiniais intrumen- 
tais mėtomos kilpos, ir pareikalavo šaltos Coca-Colos; ji turė- 
jo. Cigaretės, dujos, saldainiai, aspirinas, virta pjaustyta mėsa, 
tušinukai — visko ji turi. 

Žemai, tarp dvigubos namų eilės, jos žvilgsnį prikaustė trys 
žaidžiantys vaikai, ne vyresni kaip keturių ar penkių metų, Tai- 
nės Folk dvynės ir veikiausiai jų broliukas. Viena iš mergaičių 
bandė sušokti purve „stepą“, mėgdžiodama „Sezamo gatvės“ 
šokėją. Dabar jie šokinėjo prie lūšnos, kurioje gyveno Tainė 
Folk, pati vos spėjusi išaugti iš vaiko amžiaus, liesa ir amžinai 
irzli, klykia vis ant tų vaikų, kad užsičiauptų. Bet ji bent augina 
juos, rūpinasi jais, ne taip, kaip ta moteris iš Niujorko, apie 
kurią rašė laikraščiai, - pagimdžiusi dvynukus, kitą dieną išėjo 
iš ligoninės svetimu vardu, kaip tu ją besurasi. Ji matė, kaip 
Tainė kiekvieną rytą eina keliu gaudyti autobuso į Vorldą, tūž- 
mingai žvelgia į kelią, trypčioja, mindžikuoja, Vorlde ji turėjo 
kažkokį darbą mėsos pakavimo gamykloje arba skalbykloje, ar- 
ba ir ten, ir ten. Senoji ponia Sims turėjo prižiūrėti vaikus už 
dešimt dolerių per savaitę, bet ji buvo pusiau akla ir beveik 
visai kurčia, abiem kojom raiša, taigi ji sėdėdavo verandoje įsi- 
jungusi klausos aparatą ir užmigdavo. Dažniausiai negirdėda- 
vo, kur jie, ir Adė žinojo, kad anksčiau ar vėliau cyptels stab- 
džiai, ir kas nors įbėgs parduotuvėn šaukdamas: „o viešpatie, 
suvažinėjau mažą vaiką“. 

Žinoma, vyresni vaikai bėgiodavo greitkelio pakraščiais, ra- 
gindami kits kitą iki paskutinės sekundės stovėti priešais atle- 
kiantį automobilį ar sunkvežimį, o tada juokdamiesi atšokda- 
vo. Na, dabar pažvelkite į juos, tupinčius purve ir keliančius 
dulkių debesis. Pusiau snausdama ji stebėjo, kaip jie klaidžioja 
tarp lūšnų ir pradingsta už išviečių. Ji taip ryškiai įsivaizdavo, 
kaip juos suvažinėja, kad jos akyse tai buvo kone paveikslas. 
Vieną dieną ji galėtų nupaišyti tą paveikslą, jei taip nutiktų. Ji 
paišydavo tik tuomet, kai kas nors įvykdavo, kad nepasitvirtin- 
tų blogos nuojautos. 

Buvo vėlyvas rytas, ji skaitė „Pasaulio Žurnalą“, kai girgždė- 
damos atsivėrė durys ir dvynukės su mažyliu broliu įėjo vidun, 
ir patraukė alaus šaldiklio link. 

— Ką jūs čia veikiat? 

— Mes norim putojančių gėrimų. 

— Putojantys gėrimai kainuoja pinigus. Turit pinigų? 

— Taip. 

— Ką gi, šiame šaldiklyje nėra putojančių gėrimų. Jie kitame, — 
ji stebėjo, kaip vaikai ropščiasi ant dėžės, padėtos mažo ūgio 
klientams, kaip nukelia dangtį. Jie kalbėjo kažką, murmėdami 
panosėje, iškeldami butelius iš ledinio vandens aukštyn, kad 
pamatytų turinį, ir galų gale apsistojo - prie Yoo-Hoo, apelsinų 
sulčių ir „Citrinos“. Viena iš dvynukių dryžuotais marškinėliais 
(neįtikėtinai purvinais) padavė pinigus. 

— Doleris. 

— Doleris? Manau, kad tai doleris! Iš kur jūs gavote? - jos 
ranka, gali sakyti, nedrebėjo. 

— Radome. 

— Radote! Manau, kad radote! Kur? 

— Prie kelio. 

Argi ne absurdas, pagalvojo ji. Visiems šiam pasauly reikia 
pinigų, o kas juos randa. Trys vaikai, kurie nori išleisti juos sal- 
diesiems gėrimams, net nesuvokiantys, ką jie turi. Ji galėtų pa- 
silaikyti šį pinigą sau, paduoti jiems gėrimus, kas, po velnių, 
sužinotų. Nei jie. Niekas. Tikriausiai kokie nors bankų plėšikai 
ar narkotikų biznio bosai važiavo keliu, langai visi iki galo ati- 
daryti, ir išskrido tūkstančio dolerių banknotas lyg koks žalias 
paukštis. Arba čia gali būti klastotė. Tikriausiai taip ir yra, pa- 
dirbti pinigai, o ji liks be trijų gėrimų. 

— Gerkite tuos savo gėrimus, - pasakė ji. O tūkstantinę pa- 
dėjo į kasą po stalčiumi, kur dėdavo dvidešimtines, kai jų gau- 
davo. Šiame stalčiuje niekuomet nebuvo didesnio banknoto už 
dvidešimtinę. Ji stebėjo juos, stovinčius po lubose įrengtų vė- 
sių vėjelių šnabždesiu, jie gurkšnojo, sukinėdami butelius, ant 
pursloto stiklo pirštukais piešė linijas. 

— Dabar aš tučtuojau nueisiu prie kelio ir pažiūrėsiu, ar ten 
nėra daugiau tokių dolerių. Jūs visi sėskit ant laiptų ir palaukit. 

Ji vaikščiojo palei kelią į abi puses, kruopščiai apžiūrinėda- 
ma kiekvieną tuščią alaus skardinę ar cigarečių pakelį, purvi- 
nus bulvių traškučių pakelius ir plastmasės nuolaužas žolėje. 
Saulė žiauriai kepino. 

— Nieko čia nėra. Tikriausiai buvo vienintelis, - ji nužirgliojo 
atgal į parduotuvę, pagalvojus, kad antrą valandą užsidarys, 
nueis į banką ir patikrins, ar jis tikras. 

Vaikai sėdėjo ant laiptų, baiginėdami paskutinius savo gėri- 
mų gurkšnius, teliūskuodami skystį buteliuose ir mėgaudamie- 
si sodriu, drėgnu garsu. 

— Kada grįžta jūsų mama? 

— Po vakarienės. Vėlai. 

— Manau, kad vėlai! Jūs visi jai pasakote, kad ateitų pas ma- 
ne. Pasakykite, kad ateitų į parduotuvę pasiimti grąžos. Gir- 
dit? Pasitikiu jumis. Pamiršit pasakyti, ir jai bus gėda, ir vargas, 
ji taip sunkiai dirba. Ir kad man nelįstumėte prie kelio, girdit? 

Jie pastatė tuščius butelius ant prekystalio ir išsliūkino iš par- 
duotuvės, ėjo lūšnos link, jos verandoje stovėjo rėkdama ponia 
Sims: 

— Tučtuojau ateikit čia! 

Jie spardė akmenukus, šokinėjo, kombinezonu vilkinti mer- 
gaitė šaukė: hei, hei, hei, kaip laikaisi. Mažiausiojo kelnės ka- 
rojo nusmukusios ir šlapios. Jie išėjo tiesiai prie beformio žolė- 
se gulinčio instrumento, ir dvynukė su purvinais juostuotais 
marškiniais vėl užšoko ant jo. Uaah, suskambo daiktas, ir jie 
suriko iš džiaugsmo. Kombinezonu vilkinti mergaitė pakėlė jį 
ir Švystelėjo ant autostrados. Tolimas juodas taškelis ant mir- 
gančio kelio vis didėjo, lėkdamas į juos visu greičiu. 

— Visi ateinat čia! - staugė ponia Sims. 

Aštuoniolikaratis sunkvežimis kaukdamas prašvilpė pro juos, 
nuo jo dvelktelėjo karšto oro srovė, smėlio sąnašose sklandė 


| 
AN 


„ti idyį, 
4 
15 
40 


530 


tūkstančio dolerių banknotai. Nusvirusios dumplės, užneštos 
smėliu, subaubė. 

— Gerai, - pasakė ponia Sims. —- Aš suvalgysiu visą šį puikų 
irisinį pudingą viena. Skaičiuoju iki penkių, ir pradedat valgyti. 
Vienas. Du. Trys. Keturi, - ji laikė iškėlusi indą ir ratais virš jo 
suko šaukštą. 

— PENKI. 

Nedaugelis rašytojų geba taip įtikti 
ir kritikams, ir skaitytojams kaip 
E. Annie Proulx (B 1935), 

Aukštosios literatūros Šakiai 
apipila prizais jos veržlią, jutiminę 
prozą, žavisi stiliumi, 0 paprasti 
amerikiečiai verčia puslapius, 
sekdami dinamiškus siužetus, 
„Akordeono nusikaltimai“ (1996) - 
trečiasis romanas = yra mažo žalio 
akordeono, 1890 m. atgabento 
iš Sicilijos į Ameriką, istorija. 

„Akordeono odisėja“ - tai pirmiausi; 
imigrantų iš Sicilijos, Vokietijos, 
Meksikos, Lenkijos, Norvegijos, 
Prancūzijos likimai. Šie žmonės 
kovoja už įsitvirtinimą Amerikoje 
ir moka už „įėjimo bilietą“ savo 
identitetu, kalba, papročiais, Seno 
akordeono muzika - vienintelis 
jų ryšys su praeitimi, sielvartų 
ir svajonių balsas. Bet ir jis nutrūkst 
Apie ankstesnius nuobodžius 
y darbus ir tris santuokas 

Annie Proulx nenori kalbėti. 


„Kūryba padarė ją laimingą. 


„Pradėjau rašyti vėlai, tad 
lenktyniauju su laikrodžiu, kuris 
artina visa ko galą. Mano galvoje 


"knibždėte knibžda istorijų, | 


jos viena per kitą veržiasi lauk.“ || 
Vhe Washington Post Book World | 
teigia: „Akordeono nusikaltimai“ yr 
romanas, .grąžinęs mums pasakojimo 
grožį ir davęs mūsu dienų herojų“. 


